
LUGEJAILE 


James Fenimore Cooper sündis 1789. aastal Atlandi ookeani lähedal kveekerist 
mõisniku perekonnas. Ta isa oli terve linnakese omanik, mida tema järgi nimetatiga 
Coopertowniks, Ja võis uhkustada, et 40000 hinge elab tema 'maa peal. Lapsepõlve ja 
noorusaastad veetis tulevane kirjanik ses põlismetsade piiril asuvas «piiriasunduses». 

Juba lapsepõlves õppis Cooper armastama metsikut loodust, selgeid, pakaseid, rohke 
lumega talvi, kiiresti saabuvat kevadet ja purpurpunast sügist. Ta tutvus metsaavarustega, 
seal hulkuvafe jahimeestega, kes said talle hiljem eeskujuks Nahksuka juttude loomisel. 

1806. a. astus James laevastikku, kus teenis rea aastaid. 1826.—29. aastani oli ta 
Ameerika Ühendriikide konsuliks Lyonis, seejärel rändas reas Euroopa riikides ja 1833. 
a. pöördus jääda valt tagasi oma kodumõisa, kus elas kuni surmani 1851. a. 

Cooper on oma eluajal kirjutanud hulk romaane, milledest parimad on 
raamatutetsükkel Punanahkadest, n. n. «Nahksuka jutud»: «Hirvekütt», «Viimne 
mohikaanlane», «Rajaleidja», «Pioneerid» ja «Preeria». Nende romaanide peakangelaseks on 
piirivööndi kütt Natty Bumppo ja indiaanlased Tšingatšguk ning tema poeg Unkas, 
viimne molrkaanlane. 

Vene progressiivsed kirjanikud rrndasjd Cooperi loomingut väga kõrgelt. V. G. Belinski 
kirjutas: «Vaevalt küll võiks kõigi tuntud romaanide seast viidata loomingule, mis 
paistakgid sIma niisuguse ideede sügavuse, mõtete julguse, elutäiuslikkuse ja geeniuse 
küpsuse poolest.» 

Hoolimata paljudest eksivaadetest, suutis Cooper ühes küsimuses oma kirjanduslikest 
kaasaegsetest vastuvaidlematult kõrgemale tõusta. Tema hakkas esimesena rääkima 
Ameerika indiaanlaste vaprusest ja õilsusest, selle häviva rahva saatusest, kes olid süüdi 
ainult selles, et nende isade maad läks vaja Euroopa kolonistidele. 

Tuleb meeles pidada, et valged pidasid esimesest Ameerika mandrile astumise päevast 
alates alalist ja halastamatut sõda indiaanlastega, Ameerika avaruste põliste peremeeste 
vastu. 

Inglismaa alustas Ameerika koloniseerimist juba XVII sajandil. Kolonistid asusid 
elama väikeste omavalitsuslike kolooniatena esialgu piki ookeanirannikut, hiljem aga 
merde suubuvate jõgede orgudesse, nihkudes üha kaugemale ja kaugemale metsade süga- 
VUSSE. 

Peaaegu samaaegselt inglise asunikega kes asusid elama Hudsoni jõe orgu ja Atlandi 
ookeani rannikule, ilmusid Pohja-Ameerikasse ka prantsuse kolonistid. 

Juba XVII sajandi teisel poolel tungisid prantslased St. Lawrence'i jõe orgu ning rajasid Uues 
Maailmas prantsuse kolomaalvalduse. 


Ingla'ste ja prantslaste võistlus Põhja-Ameerikas kujunes üsna peagi pikaajaliseks 


relvastatud võitluseks. Inglased ja prantslased püüdsid teineteist karusnahkade poolest rikastest 
rajoonidest välja suruda, ehitasid forte ja kindlustusliine, et takistada vaenuliku poole 
kaupmehi ja jahimehi alles läbiuurimata läänealadele tungimast. Mõlemad pooled aga 
orjastasid maa põliselanikke — indiaanlasi. 

Kolonistid asusid elama indiaanlaste maadele. Nad raiusid ja põletasid maha metsad, ajasid 
laiali ja hävitasid jahiloomad, omastasid vallutatud maad ning kihutasid maa põliselanikud — 
indiaanlased neilt minema. 

Indiaanlaste laostumises, orjastamises ja väljasuremises etendasid suurt osa vägijoogid. 
Piirituse eest said valged indiaanlastelt vastu poolmuidu hinnalisi karusnahku. Pealikuid 
purju jootes meelitasid valged neid loovutama hiiglasuuri maa-alasid. Piiritus oli peamine 
kaup, mida valged kaupmehed indiaanlaste asundustesse tõid. Suure tähtsusega prantslaste ja 
inglaste vahelises võitluses Põhja-Ameerikas oli inglise ja prantsuse piiritusekaupmeeste 
võistlus. Isegi siis, kui indiaanlased ise palusid inglise võimusid piiritusega kauplejaid 
indiaanlaste asundustesse mitte lasta, keeldusid inglased seda tegemast. 

Meie ajani on säilinud protokoll väga huvitavast nõupidamisest inglise võimude ja 
inglastega liidus olevate mohaukide suguharu pealikute vahel. See nõupidamine toimus 1754. 
aastal Albany linnas. Üks mohauki pealikuist ütles: «Vennad, veel on küsimus, mis paneb 
meie südamed kuumalt tuksuma ning erutab meie mõistust sügavalt: see on rummi müük 
meie külades. Rumm laostab meie hulgast paljusidki — nii vanu kui noori, me palume 
juuresolevaid ülemusi, et nad keelaksid rummi sissevedamise meile, viiele hõimule. Vennad, 
me palume samuti, et neil teie hulgast, kes on asunud meie sekka elama, keelataks meie 
inimestele rummi müümine. Rumni tõttu jääma me vaeseks, ta teeb meid laisaks ja 
halbadeks, ja kui meie inimesed on endale soetanud raha või kaupu, annavad nad need rummi 
eest ära.» 

Koloniaalvõimude vastus oli lühike: inglased ei saa rummi müümist indiaanlastele keelata, 
sest niisuguse keelu kasutaksid ära prantsuse piiritusekaupmehed.. Indiaanlased palugu 
prantsuse võime piiritusega kauplemine ära keelata ja siis keelavad ka inglased inglise 
kaupmeestel rummi sissevedamise. 


Selletaolise palvega prantsuse võimude poole pöördumine oli niisama kasutu. 

Kanada prantsuse vaimulikkond oli igati indiaanlastele piirituse müümise piiramise vastu. 
Nii kuulutas Kanada prantsuse piiskop: «Indiaanlased võivad sattuda katoliku kiriku mõju 
alla ainult siis, kui nad tulevad prantsuse asulaisse viina ostma. Kui nad ei saa 

viina hankida Kanada prantsuse asundustest, hangivad nad seda Uus-Inglismaa inglise 
asundustest ja väga võimalik, et satuvad inglise kiriku mõju alla. Niisiis, kas prantsuse 
brändi ja võimalik pääsemine või inglise rumm ja kindel äraneedmine.» 

Surunud prantslased välja, jätkasid inglased Põhja-Ameerika pärismaalaste purjujootmist, 
paljaksrõövimist ja hävitamist. 

Meeleheitele viidud indiaanlased hakkasid inglise ja prantsuse vallutajaile relvastatud 
vastupanu osutama. Algas'd indiaanisõjad, mis kestsid lakkamatult peaaegu XIX sajandi 
lõpuni ja lõppesid suurema osa Põhja-Ameerika Ühendriikide indiaanlaste hävitamisega. 

Indiaanlased, kes kaitsesid oma jahimaid, oma järvi ja jõgesid, oma elamuid, oma õigust 
elada kodumaal, olid kolonistidele ohtlikud vastased. 

Indiaani sõdurid ilmutasid üllatavat mehisust ja leidlikkust. Nad tundsid täiuslikult 
paikkonda ning oskasid ülih-ästi luurata ja end peita, leidsid vaenlased alati üles ning tungisid 
neile ootamatult kallale. 

Algul olid eurooplased suures ülekaalus tulirelvade tõttu. Peale selle ässitasid inglased ja 
prantslased üksikud indiaanihõimud üksteise kallale ning neis omavahelistes sõdades hukkusid 
mõttetult parimad indiaani sõdurid. 

Kuid valged kolonistid ei piirdunud ainult sellega. Inglased ja prantslased kasutas*d 
laialdaselt indiaanlasi omavahelistes sõdades ülemvõimu pärast Põhja-Ameerikas. Varustades 


indiaanlaste salku tulirelvadega, neid rummiga purju jootes, saatsid nad neid oma 
vaenlaste asundustesse. Eurooplased ergutasid igati indiaanlaste julmust ja tervitasid eriti 
vaenlaste skalpeerimist. 

Inglased ässitasid indiaanlasi hankima prantslaste ja nende indiaanlastest liitlaste škalpe. 
Prantslased vastasid inglastele sama mõõduga. Muide õppisid valged kolonistid ise ka üsna 
ruttu oma vaenlasi skalpeerima. 

Kolonistide hulgas tekkisid isegi spetsialistid — skalbikütid. Selletaolisi skalbikütte 
kirjeldabki Cooper oma «Hirvekütis». 

Kolonistid arvasid, etindiaanlasi peab hävitama nagu marukoeri. Uus-Inglismaa asunike 
seas oli laialdaselt levinenud kõnekäänd: «Ainult surnud indiaanlane on hea». On loomulik, 
etvalged kolonistid olid meeleldi valmis kuulma ja kõnelema indiaanlastest kõike halba ning 
esitama nende vastu igasuguseid valesüüdistusi. Valgete asundustes omandas sõna 
«indiaanlane» julma, kättemaksuhimulise ning salakavala röövli ja mõrtsuka tähenduse. 

See kujutlus indiaanlastest juurduski tugevasti paljudele ameeriklastele. 

Poola kirjanik Henryk Sienkiewicz läks 1876. aastal ühe oma reisi ajal Ameerika Läände 
ühes raudteejaamas indiaanlaste salga juurde ning hakkas nendega sõbralikult rääkima. Kui 
ta rongi tagasi pöördus, tormasid kõik ameeriklased temale kallale, sellepärast et ta rääkis 
«nende lurjuste, punaste kuradite, röövlitega» nagu inimestega. 

Sienkiewicz lisab: «Raske on kujutleda, kui kaugele võib minna piiriäärsete ameeriklaste 
vihkamine ja põlastus indiaanlaste suh- 

tes. Tõsi küll, alaline võitlus elu ja surma peale, riisumine ja röövimine ajasid 
vastastikused suhted teravaks, kuid tõsi on ka see, et piiriäärsed valged ei pea indiaanlasi 
üldse in'mesteks ja mõtlevad, et neid hävitades osutavad nad inimkonnale suure teene. 
Nende arusaamise kohaselt on valgel inimesel ni'samasugune õigus hävitada punanahkasid 
nagu madusid, kärusid ja teisi kah-julikke loomi.» 

Peab ütlema, et ka Ameerika tänapäeva niinimetatud «tsiviliseeritud» esindajaist ei ole 
paljudki oma eelkäijaist palju kauge-male jõudnud, kuna nad seavad indiaanlase 
madalamale astmele. Selle elavaks tõendiks on indiaanlaste sunniviisiline paigutamine 
«reservatsioonidesse», tühjadesse viljatutesse kõrbetesse, kus nad on määratud 
paratamatult pikaajalisele väljasuremisele. Suurepäraseks dokumendiks indiaanlastesse 
suhtumisest möödunud sajandi teisel poolel on Ameerka tänapäeva progressiivse kirjaniku 
Howard Fasti romaan «Viimne piir» (Eesti Riiklik Kirjastus, Tallinn, 1951). Selle 
tõendiks on samuti suhtumine neegre'sse kui alamasse rassi, neegrite orjastamine, 
põlgamine, neilt paljude poliitiliste õiguste võimine, ja lõpuks nõndanimetatud 
lintšikohus. 


Romaani «Hirvekütt» tegevus toimub XVIII sajandi keskpaiku. Selles romaanis 
tutvub lugeja noore Hirvekütiga — Natty Bumppoga ja indiaanlase Tšingatšgukiga. Ja 
raske on otsustada, kumb neist, kas valge või indiaanlane on üllam, vapram ja ausam. 

Cooperi indiaanitüübid kutsusid kriitikute seas esile rohkesti va'dlusi. Need, kes 
oma rassivihas kõigi «värviliste» rahvaste vastu propageerisid indiaani suguharude 
hävitamist, arvasid, et Cooper ilustas, idealiseeris Tšingatšgukki ning tema hõimlasi. Meie 
kõik näeme Cooperi teenet selles, et ta andis indiaanlastele objektiivse Irnnangu ning võime 
teda süüdistada ainult selles, et omistanud Natty Bumppo sõpradele ja liitlastele, 
Tšingatšgukile ja tema hõimukaaslastele kõik voorused, mustas ta samal ajal huroone. — 
Nahksuka vaenlasi — ning kirjutas nende arvele kõik indiaanlaste tõelised ja väljamõeldud 
negatiivsed jooned. 

Igal juhul on Cooper esimene kirjanik, kel oli julgust protestida mehise, ausa ja 
õilsa rahva hävitamise vastu. 


I PEATÜKK 


Kuis pakub naudingut suur roheline laas, 

ja rõõmu lainte kohin kaldavees; 

see on kui muusika, ja valdab mind ekstaas, 
kui särab kaunis loodus silme ees. 

Mull' meeldib inimene, salata ei saa, 

kuid loodus hinge õndsaks muudab, 

ja seda nähes unustan kõik halva ma. 

Mis tunnen? Sõnul õgida ma ei suuda, 

kuid hoopis ütlemata jätta ka ei saa. 
Byron «Childe Harald» 


Sündmused avaldavad inimlikule kujutlusvõimele niisamasugust toimet nagu aegki. Seepärast 
kaldub inimene, kes on kaugel käinud ja palju näinud, hõlpsasti kujutlema, et ta on kaua 
elanud, ja mida rikkam on ajalugu tähtsate sündmuste poolest, seda' kiiremalt omandab ta 
kauge mineviku maigu. Milgi muul viisil ei saa me seletada seda auväärset hõngu, mis on juba 
kogunemas Ameerika ajaraamatute ümber. Kui me vaimus pöördume tagasi koloniaalajaloo 
algaegadesse, tun- 

dub see ajajärk kaugena ja hämarana, tuhanded muudatused, mis kogunevad mälestusluude 
ümber, paiskavad rahvuse sünni nii kaugesse minevikku, et see näib kaduvat kaugete aegade 
uttu; ja ometi piisas vaid neljast tavalise kestusega elueast, etrahvapärimuste kujul suust 
suhu edasi anda kõike, mida tsiviliseeritud inimene on saavutanud meie vabariigi piirides. 
Kuigi New Yorgi osariigis üksinda onelanikke tegelikult rohkem kui ükskõik millises 
Euroopa neljas, kõige väiksemas kuningriigis või kogu Šveitsi Konföderatsioonis kokku, on 
sellest möödunud pisut enam kui kaks sajandit, kui hollandlased, kesrajasid esimese 
asunduse, päästsid selle piirkonna metsikust seisundist. See, mis tundub suure hulga 
muudatuste tõttu igivanana, saab lähedaseks, niipea kui me hakkame teda tõsiselt vaatlema 
üksnes ajalises perspektiivis. 

See pilk minevikku vähendab pisut lugeja imestust, mida tamuidu tunneks, vaadates 
meie pooltkujutatavat pilti; ja mõningad lisaseletused võivad ta vaimus tagasi viia selle 
ühiskonna elutingimuste juurde, millest me siinkohal tahame jutustada. Ajalooliselt on 
täiesti kindel, et ainult sada aastat tagasi ei peetud niisuguseid Hudsoni 'idakaldal 
olevaid asundusi, nagu näiteks Claverack, Kinderhook ja isegi Poughkeepsie”, kindlaiks indi- 
aanlaste kallaletungide eest; japraegugi veel seisab sellesama jõekaldal kõigest musketi- 
lasu kaugusel Albany * kaidest Van Rensselaeride* noorema haru residents, millele on tehtud 
laskepilud kaitseks sellesama kavala vaenlase vastu, kuigi ehitus on pärit hoopis hili- 
semast ajajärgust. Teisigi selletaolisi meie maa lapse-põlve-mälestusmärke võib leida kõikjal 
neis paigus, mida peetakse praegu Ameerika tsivilisatsiooni keskusteks. See tõestab kõige 
selgemini, et kõik meie kaitse- 


"Hudson — New Yorgi lahte suubuv jõgi on saanud oma nimetuse inglise meresõitja 
Henry Hudsoni järgi, kes 1609. aastal sõitis jõge mööda üles kuni Alhany linnani. 

?Poughkeep si-e — linnake Hudsoni jõe ääres. Asutatud hollandlaste poolt 1690. a. 

“Albany — Ameerika Ühendriikide üks vanemaid linnu. New Yorg'" osariigi pealinn. 
Rajatud hollandlaste poolt 1623. a. 

*Van Rensselaerid — hollandi päritoluga suurmaaomanikud. Asusid Albany lähedusse 
1630. a. 

vahendid vaenulike kallaletungide ja vägivallategude vastu on loodud ainult pisut pikema 


aja jooksul kui seda on ühe inimese eluiga. 

Selles jutustuses esinevad sündmused toimusid 1740. ja 1745. aastate vahel, kui New 
Yorgi koloonia asustatud alad piirdusid ainult nelja Atlahdi-äärse krahvkonnaga, kitsa 
maaribaga mõlemal pool Hudsonit, selle suudmest kuni allikate läheduses olevate 
koskedeni, ja paari kaugema «naaberalaga» Mohawki' ja Schoharie* jõgede ääres. Laiad 
ürgmetsavööndid ulatusid Mohawki jõe kallastele ja koguni sellest üle ning tungisid süga- 
vamale Uus-Inglismaale* varjates melsatihnikuis 
pärismaalasest sõdurit, kes sammus hääletute mokassiinidega “ salajast ja verist sõjarada. 
Linnulennult vaadates oleks kogu Mississipist ida pool asuv piirkond näinud siis ainsa 
ääretu metsadealana, mida palistasid mere 
ääres võrdlemisi kitsad haritud maaribad, kirjasid sirendavad järvepinnad ja lõhestasid 
väänlevad jõgede-jooned. Säherduse piduliku üksinduse suurejoonelise pildi taustal tunduks 
see maanurk, mida meie kavatseme kujutada, üpris tühisena. Kuid me tunneme end olevat 
julgustatud jätkama kirjeldust veendumusega, et kei õnnestub luua enanvvähem täpne 
kujutus selle metsiku piirkonna ühest osast, saab üsna tõepärase ettekujutuse temast 
tervikuna, kui mitte arvesse võtta väiksemaid ja 
ebaolulisi erinevusi. 

Millised ka oleksid muudatused, mida inimene ette võtab, aastaaegade igaveneringkäik 
jääb muutumatuks. Suvi jatalv, külviaeg ja lõikus järgnevad üksteisele kindlaksmääratud 
korras ülima täpsusega, andes inimesele õilsa võimaluse nautida kõikjale küündiva mõistuse 
üllast jõudu, kuita püüab mõista neid seadusi, mis juhivad nende lõpmatut ühetoonilisust ja 
aimata nende 


' Mohawk — Hudsoni lisajõgi, suubub viimasesse pisut põhja pool Albany. 

3 Schoharie — Mohawki lisajõgi. 

Uus-Inglismaa (New England) — Ameerika Ühendriikide kirdeosas vastu Atlandi 
ookeani asuvad krahvkonnad. Esimestena asustasid selle ala Inglismaalt tulnud kolonistid. 

'Mokassiinid — lootnanahast valmistatud indiaanlaste jalatsid, kaunistatud pärlite, 
värvilisest nahast ja riidest ribadega. 

igavest ringkäiku. Sajandeid oli suvepäike soojendanud ühtede ja samade suursuguste 
tammede ja mändide latvu ning saatnud oma soojust isegi sitketele juurtele, kui kuuldi hääli 
üksteist hõikavat metsatihnikus, mille lehiskate kümbles pilvitu juunipäeva sädelevas 
valguses, samal ajal kui puutüved kerkisid oma sünkjas väärikuses nende all olevais 
varjudes. Hääled kajasid erinevalt, kuulusid ilmselt kahele mehele, kes olid eksinud ja 
otsisid teed erinevais suundades. Lõpuks teatas üks hõige edust ja kohe tungis hiigelkasvu mees 
väikeste mülgaste labürindist metsalagendikule, mis näis olevat tekitatud osalt tuule, osalt 
tule hävitustöö tõttu. Kuigi see väike lagendik oli üleni käetud kuivanud puudega, oli siit taevas 
hästi näha. See lagendik laius ühe kõrge 

künka või madala mäe küljel, misulatus läbi peaaegu kogu selle paikkonna. 

«Siin on juba ruumi hingata!» hüüdis vabadusse jõudnud metsaelanik, niipea kui leidis end 
lahtise taeva all, ja rapu-tas oma hiigelkogu nagu verekoer, kes on parajasti lumehangest 
välja roninud. «Hurraa! Hirvekütt, lõpuks ometi näeme päevavalgust ja järve ka!» 

Vaevalt jõudis ta need sõnad lausuda, kui teine metsaelanik rabapõõ-sad kõrvale lükkas ja 
samuti lagendikule astus. Seadnud kiiresti korda oma relvad ja rõi- 

vad, ühines ta oma kaaslasega, kes oli juba hakanud peatuseks ettevalmistusi tegema. 


«Kas sa tunned seda paika?» küsis Hirvekütiks kutsutu, «või kisendad sa ainult sellepärast, et 
näed päikest?» 

«Nii üht, kui ka teist, poiss, ma tunnen seda paika ja ma pole põrmugi kurb, et näen jälle nii 
ustavat sõpra nagu päike. Nüüd on meil jälle kõik kompassi rumbid silme ees ja nüüd on meie 
oma süü, kui nad meil jälle segamini lähevad, nagu praegugi juhtus. Argu olgu mu nimi Harry 
Välejalg, kui see pole seesama paik, kus maakütid ' olid möödunud suvel laagris ja elasid 
terve nädala. Näed! seal ongi nende lehtmaja kuivanud oksad, ja siin on allikas. Nii kuidas 
ma ka päikest armastan, poiss, pole mul vajadust tema järele, et endale öelda, kas praegu on 
lõunaaeg; mu kõht on parim ajanäitaja, mida üldse võib koloonias leida, ja see näitab 
juba pool üks. Niisiis ava paun ja kinnitame keha järgmiseks kuuetunniliseks matkaks.» 

Selle nõuande peale asusid mõlemad vajalikke ettevalmistusi tegema oma tavaliseks 
kasinaks, kuid tugevaks söögiajaks. Me kasutame seda vestluses tekkinud pausi selleks, et 
anda lugejale mõningane ettekujutus nende meeste välimusest, kelledest kummalegi on mää- 
ratud etendada meie jutustuses tähtsat osa. Raske oleks olnud leida jõulise mehisuse 
üllamat eeskuju, kui see esines selles isikus, kes kutsus end Harry Välejalaks. Ta tõeline 
nimi oli Henry March; kuid kuna piiriasukad olid laenanud indiaanlastelt tava anda 
inimestele igasuguseid hüüdnimesid, siis kasutati tema suhtes Välejala hüüdnime kaugelt 
sagedamini kui ta pärisnime, ja tihtigi nimetati teda Pillapallaks. Selle pilkenime oli ta 
saanud oma tormaka, hoolimatu, muretu iseloomu ja Jüüsilise püsimatuse tõttu, mis sundis 
teda alaliselt rändama ja mille tõttu taoli tuntud kõigis laialipillatul asundustes, mis 
asusid Briti valduse ja Kanada vahei. Harry Välejalg oli kasvult üle kuue jala nelja toll" ' 
Maaküttideks nimetati tollal inimesi, kes rändasid ürgmetsa. des ja otsisid viljakaid maid. Leidnud 
viljaka maa, tegid naa seitel alepõldusid ja pärast selle viljakandmatuks jäämist rändasid jälle edasi uute 
maade otsinguil. 

pikk ', kuid sealjuures ebatavaliselt hea kehaehitusega ja ta jõud vastas täiel määral 
kujutelmale, mille oli loonud tema hiigelkogu. Nägu ei teinud kõigele muule häbi ja oli nii 
healoomuline kui ka kena. Ta käitus vabalt ja kuigi ta kommetes paratamatult avaldus 
piirimaade karmust, .takistas nii ülla välimusega keha suursugune rüht seda täiesti 
vulgaarseks muutumast. 

Hirvekütt, nagu Välejalg .oli oma kaaslast kutsunud, oli nii välimuselt kui ka iseloomult 
täiesti teistlaadi inimene. Kasvult oli ta umbes kuus jalga pikk ning ta keha võrdlemisi kerge 
ja sale, kuigi igal liigutusel paistsid lihased, mis tõotasid ebatavalist. väledust, kui mitte just 
ebatavalist jõudu. Ta nägu kõneles küll vaevalt millestki muust kui noorusest, kuid ta ilme 
võlus kõiki, kes võttis vaevaks teda lähemalt uurida, ja sisendas usaldust. Ta ilme, mis 
tunnistas kavaluseta tõemeelest ja mida toetas sihikindlus ning otsekohesus, oli tähelepanu- 
väärne. Algul tundus see meeleausus nii lihtsana, et tekkis kahtlus, kas ei paista selle taga 
varjatud kavalus; kuid vähe oli neid, kel lähemal tõsisel kokkupuutel temaga ei oleks 
hajunud usaldamatus tema arvamuste ja kavatsuste suhtes. 

Mõlemad need piiriasukad olid alles üsna noored, Välejalg oli jõudnud aastat kuus- 
kaheksa üle kahekümne, kuna Hirvekütt oli temast mitu aastat noorem. Nende riietus ei vaja 
erilist kirjeldamist, kuigi oleks paras lisada, et see koosnes suurelt osalt hirvenahkadest, ja 
see oli selge märk, et nende omanikud veedavad oma elu tsiviliseeritud ühiskonna ja ääre- 
tute metsade vahemail. Hirveküti rõivastuses oli ometigi pisut tähelepanu pööratud 
toredusele ja maalilisusele, eriti märgatavalt aga selles osas, mis puutus tema relvadesse ja 
varustusse. Ta püss oli eeskujulikus korras, jahinoa käepide oli kaunilt nikerdatud, ta 
püssirohusarve kaunistasid asjakohased joonised, mis olid kergelt lõigatud sarvesse, ja ta 
haavlikott oli ehitud vampumiga.” Harry oli seevastu — kas loomupärasest hoo- 


' s. 0. 190 sentimeetrit. 
*Vampum — mitmesuguste kombinatsioonidega köidetud konnakarpide kimp, mille 


kujunditel oli alati oma kindel tähendus. Vampumeid tarvitati teadete edasiandmiseks. 
1:2 


limatusest või selle salajasest tunnetusest, kui vähe tema välimus vajab 
kunstlikku ehtimist — riietatud muretult, lohakalt, otsekui oleks ta tundnud üllast 
põlgust tühiste rõivaste ja ehete vastu. Võib-olla see loomulik ja põlglik ükskõiksus pigemini 
suurendas kui vähendas tema kena kuju ja pika kogu erilist mõju. 

«Tule, Hirvekütt, kuku vihtuma ja tõesta, et sul on delavaari vats, kui sa ütled, et oled 
saanud delayaari kasvatuse,» hüüdis Harry. Sõbrale eeskuju andes avas ta suu- ja hammustas 
niisuguse kämaka külma ulukiliha, millest oleks Euroopa talupojale piisanud terveks 
lõunaks, 

«Hakka vihtuma ja tõesta selle vaese emahirve kallal oma mehisust hammastega sama 
hästi, kui sa tegid seda püssiga.» 

«Ei, e1, Harry, emahirve tapmiseks on vähe mehisust vaja ja pealegi pole praegu jahiaeg; 
pantri” või ilvese tapmine — selleks läheb juba mehisust vaja,» sõnas teine vastu, näidates, 
et on valmis tema eeskujule järgnema. «Sain oma nime delavaaridelt rohkem terava silma 
ja väledate jalgade pärast, kui julge südame pärast. Hirve küttimine ei tarvitse veel argust 
tähendada, kuid kindel on seegi, et selleks pole vaja ka teab mis julgust.» 

«Delavaarid ise pole kellegi kangelased,» pomises Välejalg läbi hammaste, sest ta suu oli 
liiga täis, «muidu poleks nad iial seda lubanud, et hulkurid mingod * said neid naisteks teha.» 

«Seda küsimust ei tunne õieti keegi — pole iial õieti selgeks saadudki,» ütles Hirvekütt 
tõsiselt, sest ta oli niisama ustav sõber kui ta kaaslane oli ohtlik vaenlane, 


'Delavaarid — XVII—-XVIII sajandeil Delavari jõe orus (Hudsoni ja Susguehannah' 
jõgede vahel) ning Atlandi ookeani rannikul elutsenud indiaanlashõim. Lõid võimsa 
hõimuliidu võitluseks huroonide hõimuliidu vastu. Delavaarid olid inglaste liitlased, kuna 
huroonid olid liidus prantslastega. 

*Pantreid Ameerikas ei elutse, kuid euroopa kolonistid kutsusid sageli puumat ehk 
kuuguari pantriks. 

*Mingod — huroonide hüüdnimi. Huroonid olid võimas hõim ja kuulusid irokeeside 
hõimuliitu. XVIII saj. elasid Ontario ja Huroni järve ning St. Lawrence'! jõe kallastel. Olid 
vaenujalal delavaaridega ja toetasid prantslasi. 

«mingod täidavad kõik metsad oma valedega ja väänavad sõnu ning lepinguid. Ma olen 
elanud kümme aastat delavaaride hulgas ja tean, et nad on niisama mehised nagu iga teine 
rahvas, kui löömaks läheb.» . 

«Kuule, master Hirvekütt, kui meil sellest kord juttu on, siis võime väga hästi avada oma 
südamed teineteisele nagu mees mehele; vasta mulle ühele küsimusele: sul on olnud nii 
rängalt jahiõnne, et näikse olevat sel alal kuulsaks saanud, kuid kas oled sa kunagi lasknud, 
ühtki inimest või mõistusega olendit; kas oled sa kunagi vajutanud päästikule vaenlase pihta, 
kes võis samuti sihtida sinu pihta?» 

See küsimus manas noormehe rinnus esile omalaadilise kokkupõrke solvumise ja 
õiglustunde vahel, mida võis hõlpsasti jälgida tema avala näo tõmblemise järgi. Võitlus oli 
siiski lühike; südamesiirus sai peagi jagu võltsuhkusest ja piiriasuka suurustlemisest. 

«Tõele au andes pole ma seda iial teinud,» vastas Hirvekütt, «kuna pole selleks sobivat 
juhust olnud. Delavaarid on elanud kõigiga rahus sellest saadik, kui mina nendega olen koos 
viibinud ja ma pean ebaõigeks võtta inimeselt elu muidu kui ainult avalikus ja seaduslikus 
sõjas.» 

«Mis! Kas sa pole kunagi tabanud mõnd selli sinu lõksude ja nahkade varastamiselt ning 


mõistnud talle oma kätega kohut, säästes seega kohaliku kohtuniku vaeva ja kelmi enda 
kohtukulusid.» 


«Ma pole trapper ', Välejalg,» vastas noormees uhkelt. «Ma hangin endale elatist püssiga, 
relvaga, ega anna selle valitsemises alla ühelegi minu aastates mehele Hudsoni ja St. 
Lawrence'i jõe vahel. Ma ei ole iial müünud ühtki nahka, millel oleks peas olnud ühtki auku 
rohkem kui need, mis loodus ise on teinud nägemiseks või hingamiseks.» 

«Ja-jah, see kõik on väga hea jahi seisukohalt võttes, kuid see ei kõlba kuhugi, kui jutt on 
skalpidest ja varitsemisest. Lasta varitsuspaigast indiaanlast, tähendab toimida tema oma 
põhimõtete järgi, ja lisaks on meil praegu, nagu sa nimetad, seaduslik sõda, ja mida varem 


! Trapper — karusnahakütt. 

sa pühid selle häbipleki oma südametunnistuselt, seda tervem on sul uni, kas või juba 
sellest teadmisest, et metsas hulgub üks vaenlane vähem. Ma ei viibi su seltsis kaua, sõber 
Natty, kui sa ei leia peale neljajalgse looma kedagi, kelle kallal oma püssi proovida.» 

«Meie teekond on peaaegu lõpule jõudmas, tead isegi, master March, ja me võime täna õhtul 
lahku minna, kui arvad selle vajaliku olevat. Mind ootab siin sõber ja tema ei põlga põrmugi 
inimest, kes pole veel ühtki ligimest tapnud.» 

«Ma tahaksin teada, mis on tolle nuuskuri delavaari nii varasel aastaajal siia maanurka 
toonud,» pomises Välejalg endamisi, näoga, mis väljendas üheaegselt nii umbusku kui ka 
põlgust. «Kus pidi see noor pealik sinuga kohtuma?» 

«Väikese ümmarguse kalju juures, järve kaelas. Räägitakse, et suguharud käivad seal koos 
lepinguid sõlmimas ja sõjakirveid maha matmas. Ma olen kuulnud delavaare sageli seda kaljut 
mainivat, kuigi järv ja kalju on mulle endale ühtmoodi võõrad. Seda maad valitsevad ühiselt 
nii mingod kui ka mohikaanid' ja rahuajal on ta ühine kalastus- ja jahiala, kuid jumal ise 
teab, mis tast sõja ajal saab.» 

«Ühismaa!» hüüdis Välejalg valjusti naerdes. «Ma tahaksin teada saada, mida Ujuv Tom 
Hutter selle kohta ütleb? Tema loeb järve oma omandiks viieteistkümne aastase valdamise 
alusel ega loovuta seda tõenäoliselt võitluseta ei mingodele ega delavaaridele.» 

«Aga mis ütleb koloonia? niisuguse tüli kohta? Tervel sellel maal peab olema mingisugune 
omanik, sest mõisnikud on suunanud oma saagiiha isegi ürgmetsadesse, kuhu nad ise iial ei 
julge ninagi pista, et oma mõisu üle vaadata.» 

«See võib õige olla koloonia teistes osades, Hirvekütt. kuid mitte siin. Ükski olevus, välja 
arvatud ainult jumal, ei oma siin ümbruses ühtki jalatäit maad. Sulg pole 


' Mohikaanid — indiaanlashõim Hudsoni alamjooksul Kuulusid delavaaride hõ:muliitu. 
Käesoleval ajal täielikult välja surnud. 
? Koloonia, s. t. koloonia pealinn Albany 

iial puudutanud paberit siinsete orgude või küngaste kirja panemiseks, nagu ma olen 
kuulnud vana Tomi mitmel korral kõnelevat, ja seepärast on temal suurem õigus seda endale 
nõuda kui ühelgi teisel hingelisel; ja kui Tom juba midagi nõuab, siis oskab ta ka kindlasti 
selle'eest hea seista.» 

«Selle järgi, mis ma sinu käest olen kuulnud, Välejalg, peab see Ujuv Tom olema mingi 
ebatavaline surelik; ta ei ole mingo, ei ole delavaar ega kahvanägu. Sinu jutu järgi on see 
järv ka kaua tema omanduses olnud, peaaegu üle piiriasuka ea. Mis mees ta siis on? 
Missuguse iseloomuga ta on"?» 

«Noh, mis puutub vana Tomi loomusesse, siis ei samane see mitte teiste inimeste 
loomusele, vaid pigem mõne muskusroti loomusele, kuna ta eluviisidelt sarnaneb rohkem 
sellele loomale kui ühelegi teisele olendile. Mõned arvavad, et noorpõlves hulkunud ta soolastel 
vetel ja olnud kellegi Kiddi' kaaslane, kes poodi mere-röövimise eest üles ammu enne seda, kui 


meie sinuga sündisimegi või tuttavaks saime, ja et ta tulnud siia kanti, oletades, et kuninga 
ristlejad ei pääse kunagi üle mägede ja et ta võib kokkuriisutud varast rahulikult metsades 
elada.» 

«Siis ta eksis, Välejalg; eksis rängasti. Inimene ei saa röövitud varast kuskil rahulikult 
elada.» 

«Tema teeb seda tõenäoliselt just rahulikult. Ma olen näinud inimesi, kes tunnevad elust 
rõõmu ainult siis, kui see on üks suur lõbupidu, ja jällegi teisi, kes tunnevad kõige suuremat 
naudingut nurgas istumisest. Mõni inimene ei leia rahu, kui ta ei röövi, ja mõni jällegi ei 
suuda seda endale kuidagi andestada, kui ta kunagi kellegi paljaks röövib. Inimloomus on 
kentsakas neis asjus. Vana Tom ei näi olevat üks ega teine. Kokkuriisutud vara, kui tal seda 
tõesti ikka on, kasutab ta koos tütardega väga vaikselt ja mugavalt ega soovigi midagi 
rohkem.» 

«Ah, tal on siis tütredki? Ma olen kuulnud siin kandis küttivailt delavaaridelt terveid 
lugusid neist neidudest. Kas neil ema pole. Välejalg?» 


Kidd — mereröövel. 

«Kunagi oli; kuid ta suri ja uppus juba aastat kaks tagasi.» 

«Kuidas?» ütles Hirvekütt, vaadates oma kaaslasele üllatunult otsa. 

«Surnud ja uppunud, ütlen ma, ja ma arvan, et küllaltki korralikus inglise keeles. 
Vanamees laskis oma eide järvepõhja, kui nägi, et ta ots käes oli. Seda võin ma tunnistada, 
kuna olin selle tseremoonia pealtnägija; kuid kas Tom tegi seda selleks, et pääseda haua 
kaevamisest, mis pole mitte kerge töö metsas keset juurteräga, või arvas ta, et vesi peseb 
patud hõlpsamini minema kui maa, seda ma juba enam öelda ei tea.» 

«Kas oli vaene naine siis nii suur patune, et mees ei tahtnud tema põrmuga vaeva 
näha?» 

«Mitte sugugi; kuigi ka temal olid omad vead. Ma arvan, et Judith Hutter oli niivõrd õrn 
ja tõenäoliselt niivõrd hea ümmardaja kui võib olla naine, kes on elanud nii kaua eemal 
kirikukellade helinast; ja ma järeldan, et vana Tom laskis ta põhja niisamavõrd vaeva ja 
valu säästmiseks, kuivõrd selle tundmiseks. Naise iseloomus oli tublisti terast, tõsi küll, ja 
kuna vana Hutter on ehtne räni, siis lendasid nende vahel mõnikord sädemed, kuid üldiselt 
võib öelda, e.t nad elasid üsna sõbralikult. Kui nad tõesti põlema läksid, õnnestus kuula- 
jail heita pilku nende minevikku, samuti nagu inimene võib näha metsa hämarusse, kui 
eksinud päikesekiir leiab tee alla puujuurte juurde. Kuid Judithit austan ma alati, kuna 
ühele naisele on juba küllaldaseks soovituseks, see, et ta on niisuguse olendi ema, nagu 
seda on ta tütar Judith Hutter!» 

«Jah, delavaarid mainisid Judithi nime, kuigi nad hääldasid seda omal viisil. Nende 
kõneluste järgi otsustades ei usu ma, et tüdruk oleks väga minu maitse 

Järgi.» 

«Sinu maitse järgi!» hüüatas March, süttides ühevõrd oma kaaslase ükskõiksusest kui ka 
ülbusest. «Mis pär-gel on tegemist sinu maitsega, kui jutt on Judithi-taolisest tüdrukust? 
Sina oled lihtsalt poisike — roheline võsuke, kes on alles vaevalt juure maasse ajanud. 
Judithil käisid kosilased juba siis, kui ta oli kõigest aasta viieteistkümnene; sellest on 
nüüd juba ligi viis 

aastat tagasi; ja ta ei heida isegi pilku sinusugusele kollanokale, piimahabemele!» 

«Praegu on juunikuu ja ainustki pilve pole meie ja päikese vahel, Välejalg, seepärast pole 
kogu seda tulisust põrmugi vaja,» vastas teine täiesti rahulikult, «igaühel võib olla oma 
maitse ja oravalgi on õigus ütelda oma arvamist ilvese suhtes.» 


«Njaa, kuid poleks temast kuigi tark ilvesele sellest teatada,» torises March. «Kuid sina 
oled noor ja mõtlematu ning ma andestan sulle sinu rumaluse . .. Kuule, Hirvekütt,» lisas ta 
pärast lühikest mõtlemist heasüdamliku naeruga, «kuule, Hirvekütt, me tõotasime olla sõbrad 
ega hakka tülitsema ühe kergemeelse tuulepea pärast ainult sellepärast, et ta juhtumisi kena 
on; seda enam veel, et sa pole teda kunagi näinudki. Judith on loodud niisuguse mehe jaoks, 
kes on juba kõik piimahambad murdnud, ja minust oleks rumalus karta mõnd poisikest... Mis 
need delavaarid siis räägivad selle tüdruku kchta? Lõppude lõpuks võib indiaanlasel olla 
samuti oma arvamine naisterahvast nagu valgelgi mehel.» 

«Nad ütlesid, et ta on kena välimusega ja meeldiva jutuga, kuid armastab liialt austajaid 
enda ümber ja on kergemeelne.» 

«Nemad on kuradid inimese nahas! Lõpuks ei saa ühtegi koolmeistrit võrrelda indiaan- 
lasega looduse tundmises. Mõned inimesed ütlevad, et indiaanlased on tublid ainult jahiajal 
või sõjas, kuid mina ütlen, et nad on filosoofid ja tunnevad meest niisama hästi nagu nad 
tunnevad kobrast, aga naist mitte halvemini kui nad tunnevad neid mõlemaid kokku. 
Judithi iseloom on just täpselt niisugune! Kui sulle tõtt öelda, Hirvekütt, ma oleksin nainud 
plika kaks aastat tagasi, kui poleks olnud kahts asjaolu, milledest üks oli just seesama 
kergemeelsus.» 

«Ja mis oli siis teine?», küsis kütt, süües edasi nagu mees, kes tunneb jutuajamise vastu 
hoopis vähe huvi. 

«Teine asi oli see, et ma polnud kindel, kas ta tahab mulle tulla. Tüdruk on ilus ja ta ise 
teab seda. Oi poiss, siin küngastel pole ühtki puud, mis oleks temast sirgem või mis 
voogaks tuule käes õrnema kummardusega, ega 

üle sa kunagi näinud emahirve, kes hüppaks loomulikuma kergusega. Kui see oleks kõik 
nõnda, siis laulaks iga keel temale kütust; kuid tal on sääraseid puudusi, mida ma leian 
vaevalt olevat võimaliku silmapaari vahele jätta ja vahel vannun ma, et ei külasta enam iial 
seda järve.» 

«Mis põhjusel sa siis alati tagasi tuled? Miski asi pole veel muutunud kindlamaks selle 
tõttu, et seda vannutakse.» 

«Ah, Hirvekütt, sina oled alles kollanokk neis küsimustes; sa oled ikka niisama ustav oma 
heale kasvatusele nagu poleks sa kunagi asundusest lahkunudki. 
Minuga aga on teine lugu ja niipea, kui mulle tuleb mõni mõte pähe, olen ma kohe valmis 
selle pärast vanduma. Kui sina teaksid Judithi kohta kõike seda, mis 
mina tean, siis mõistaksid sina ka, et vahel on õigus veidi kir.uda. Nojah, ohvitserid sõidavad 
vahel Mohawki kindlusest järvele kalastama ja küttima, ja siis on see 
olevus endast väljas! See paistab sellest, kuidas ta ennast ehib ja kui upsakaks ta muutub 
austajate juuresolekul.» 

«See ei sobi vaese inimese tütrele,» vastas Hirvekütt tõsiselt, «ohvitserid on kõik 
aadlikud ja võivad vaadata Judithi-taolisi tüdrukuid ainult halbade kavatsustega.» 

«See ajab mind marru ja ühtlasi rahustab! Mul on kahtlusi ühe kapteni suhtes ja Jude ei 
tohi teha etteheiteid kellegi muu kui omaenda lollusele, kui mul pole 
õigus. Kuid üldiselt tahaksin ma näha teda tagasihoidliku ja korraliku tüdrukuna, kuigi 
pilved, mis ujuvad nende mägede köhal, pole ka temast muutlikumad. Vaevalt on enam kui 
tosin valget meest teda näinud pärast seda, kui tal lapsepõlv seljataha jäi, aga vaata ainult, 
kuidas ta ohvitseride ees eputab!» 

«Ma ei mõtlekski enam niisugusest naisest, vaid pühenduksin täiesti metsale; mets juba 
sind ei peta, sest teda juhib ja valitseb käsi, mis iial ei värise.» 

«Kui sina tunneksid Judithit, siis sa mõistaksid, kuivõrd hõlpsam on seda ütelda kui teha. 
Kui 'mul oleks süda rahul ohvitseride pärast, siis viiksin ma plika vägisi Mohawki, 
sunniksin ta minule naiseks tulema hoolimata tema tujukusest, ja jätaksin vana Tomi ta 

noorema tütre Hetty hoolde, kes, kuigi ta pole küll nii kena ja nii terava mõistusega kui 
ta õde, on see-eest hoopis kohusetundlikum.» 

«On's selles pesas veel teine lind?» küsis Hirvekütt, tõstes silmad pooliti ärganud 
uudishimuga. «Delavaarid kõnelesid mulle ainult ühest.» 

«See on täiesti loomulik, kui kõne alla tulevad Judith Hutter ja Hetty Hutter. Hetty on 
ainult armas, kuna tema õde, ma ütlen sulle, poiss, on niisugune, et teist temataolist ei leia sa 
siit mereni. Judith on teravmeelne, jutukas ja kaval nagu mõni vana indiaani kõnemees, kuna 
vaene Hetty on ainult niisugune «nagu kompass näitab».» 

«Kuidas?» päris jällegi Hirvekütt. 

«Noh, ohvitserid kutsuvad teda niiviisi «nagu kompass näitab». Minu arvates tähendab 
see seda, et ta püüab alati minna õiges suunas, kuid vahel ei tea, kuidas seda teha. 
«Kompass» tähendab suunda ja «näitab» eesmärki. Ei, vaene Hetty on niisugune, mida mina 
kutsun rumaluse tipuks, ja mõnikord ta komistab õigest teest ühele poole, mõnikord teisele 
poole.» 

«Need olevused on jumala «erilise hoole all»,» ütles Hirvekütt pühalikult, «sest ta jälgib 
hoolikalt kõiki neid, kellele pole osaks saanud paras jagu mõistust. Punanahad austavad ja 
avaldavad lugupidamist neile, kellele taevas on andnud selle vooruse, teades, et Kuri Vaim 
armastab rohkem pesitseda kavalas kehas kui niisuguses, millel puudub igasugune 
salakavalus, millega mõjuda.». 

«Ma vastaksin selle peale, et ta ei jää kauaks vaese Hettyga, sest vaene laps on «natuke 
tuule järgi», nagu ma sulle ütlesin. Vana Tom armastab tüdrukut väga ja samuti Judith, 
kuigi ta ise on arukas ja uhke; muidu ma ei vastutaks tema julgeoleku eest niisuguste meeste 
hulgas, nagu neid vahel satub siia järve kaldale.» 

«Mina mõtlesin, et siinsed veed on hoopis tundmatud ja vähekülastatud alad,» tähendas 
Hirvekütt, kes oli ilmselt rahutu selle mõtte puhul, et on sattunud muule maailmale liiga 
lähedale. 

«See on tõsi, poiss, et vaevalt kahekümne valge mehe silmad on teda näinud, ometigi 
võivad kakskümmend 

ehtsat piiriasukat — jahimehed ja karusnahakütid, luurajad ning nendetaolised — üsnagi 
palju paha teha, kui tahavad. Ma oleksin meeleheitel, Hirvekütt, kui leian, et Judith on pärast 
minu kuuekuulist äraolekut abiellunud!» 

«Kas tüdruk on siis sulle truudust tõotanud, või kuidagi teisiti sulle lootust andnud?» 

«Ei hoopiski! Ma ei mõista, milles on asi. Ma olen ju kena välimusega poiss, — nii mulle 
vähemalt paistab, kui vaatan allikasse, millele paistab päike, — aga ometi ei ole ma suutnud 
plikat niikaugele saada, et ta oleks andnud lubaduse minule tulla, või meelitada talt isegi . 
südamlikku nõusolevat naeratust, kuigita on muidu valmis lõkerdama tundide viisi. Kui 
ta julgeks abielluda minu äraolekul, siis teadku, et tal tuleb maitsta lesepõlve rõõmusid juba 
enne kahekümnendat eluaastat.» «Kas suudaksid sa teha halba mehele, kelle ta endale on 
valinud, Harry, lihtsalt sellepärast, et ta on leidnud selle rohkem oma meele järgi olevat 
kui sinu?» 

«Aga miks mitte? Kui vaenlane tuleb mulle teele ette, kuidas ei peaks ma teda siis maha 
lööma! Vaata mulle otsa! Kas ma olen niisugune mees, kes lubaks mõnd petist närust 
karusnahakaupmeest lüüa minu nahka üle nii tähtsas küsimuses nagu Judith Hutteri 
armastus? Peale selle, kui me elame väljaspool seadusi, siis peame ise olema oma 
kohtunikud ja timukad. Ja kui mõni mees peaks metsast leitama surnult, kes siis ütleb, kes on 
ta tapnud, isegi kui oletada, et Koloonias võetakse asi käsile ja tehakse sellest suurt kära?» 

«Kui tapetu peaks olema Judith Hutteri mees, siis pärast kõike seda, mis sa mulle oled 
kõnelnud, võin mina vähemalt suunata kogu Koloonia õigetele jälgedele.» 


«Sina! — Kollanokk, varesekütt, jõmpsikas! Sina julged mõelda, et Välejalg Harry peale 
kaebamine on niisama lihtne nagu mõne saarma või linnu kaela kahekorra käänamine?» 

«Ma julgen kõnelda tõtt, Välejalg, puutugu see sinusse või üldse kellesse tahes.» 

March vaatas oma kaaslasele hetke vaikse üllatusega otsa: siis, haarates tal kähe käega 
kõrist kinni, raputas 

tema võrdlemisi habrast kogu niisuguse ägedusega, nagu oleks tahtnud tal kõik kondid 
purustada. Ta ei naljatanud, sest viha leegitses hiiglase silmist ja oli märke, mis ähvardasid 
veelgi tõsisemaga, kui peaks selle järel vajadus tekkima. Mis March tõeliselt kavatses? 
Võib oletada, et tal polnudki mingit kavatsust, kuid kindel on see, et ta oli ebatavaliselt 
ärritatud; ja enamus inimesi, keda kägistab niisugune hiiglane niisuguses meeleolus, ja 
pealegi nii sügavas ja tühjas ürgmetsas, oleksid ära kohkunud ja tundnud kiusatust isegi 
õige asja puhul järele anda. Kuid Hirvekütt polnud niisugune mees. Tema nägu jäi 
muutumatuks; ta käsi ei väriseud, kui ta vastas häälel, millesse ei ilmunud tugevamaid toone 
isegi mitte selleks, et näidata hääle omaniku otsusekindlust. 

«Sa võid mind raputada, Harry, kuni sa raputad maa'tasa mäed,» ütles ta rahulikult, 
«kuid ometi ei raputa sa minust välja midagi peale tõe. Tõenäoliselt pole Judith Hutteril 
ühtki meest, keda sa võiksid tappa, ja sul pole iial võimalust teda oma teelt kõrvaldada. 
Muidu räägiksin ma tüdrukule sinu ähvardusest esimesel kokkupuutumisel.» 

March vallandas sõrmed ja istus ning vaatles kaas-last üllatunult. 

«Ma mõtlesin, et me oleme sõbrad,» lisas ta lõpuks, «kuid see on minu viimane saladus, 
mida sa minu suust kuuled.» 

«Ma ei tahagi neid teada, kui nad.on kõik selletaolised. Ma tean, et me elame metsades, 
Välejalg, ja et meie loeme end olevat vabad inimlikest seadustest, — ja võib-olla on see 
osalt õige, kui asja lähemalt vaadata. Kuid siiski on olemas seadus ja seadustetegija, kes 
valitseb kogu maailma. See, kes neid ei austa, ei tarvitse mind nimetada oma sõbraks.» 

«Kurat võtaks, Hirvekütt, ma poleks uskunud, et oled südamelt vaid Moraavia vend ', aga 
mitte, aus otsekohene kütt, nagu sa ennast ütled olevat,» 


! Moraavia vennad — usulahk, rajatud Tšehhis XV sajandil. XVIII saj. tegid misjonitööd 
Põhja-Ameerika indiaanlaste, esijoones delavaaride hulgas. 


27 


«Kas ausameelne või mitte, Välejalg, igal juhul olen niisama otsekohene tegudes, nagu ma 
olen sõnadeski. Kuid see äkilisele vihale maadandmine on rumal ja näitab, kui vähe sa oled 
elanud punanahkade hulgas. Judith Hutter on kahtlemata alles vallaline ja sa räägid seda. mis 
lihtsalt keelele tuleb, aga mitte nii nagu süda ütleb. Säh, minu käsi, ja me ei kõnele ega mõtle 
enam sellest.» 

Välejalg oli veel enam üllatatud kui enne; siis aga puhkes ta nii valjult ja südamlikult 
naerma, et talle tungisid pisarad silmi. Seejärel surus ta pakutud kätt ja mõlemad said jälle 
sõpradeks. 

«Oleks rumal tülitseda tühise mõtte pärast,» hüüdis March, asudes uuesti toidu kallale. 
«See sobib rohkem linna seadusmeestele kui mõistlikele meestele metsas. Mulle on jutustatud, 
Hirvekütt, et merepoolsemates krahvkondades tekkivat inimestel mõtete pärast palju paksu verel 
ja et vahel minevat nad nende pärast äärmuseni.» 

«Nõndaks see on, — nõndaks see on... aga samuti muudegi asjade pärast, mida on parem 
jätta puudutamata. Ma olen kuulnud Moraavia vendi rääkivat, et on olemas maid, kus 
inimesed tülitsevad isegi oma usu pärast; ja kui neil süttivad kired juba niisuguse asja pärast, 
siis halastagu nendele issand. Kuid meil pole mingit vajadust võtta neilt eeskuju, eriti 
veel mehe pärast, keda Judith Hutter võib-olla kunagi ei näe ega tahagi näha. Mina isiklikult 


tunnen rohkem huvi nõdra õe kui sinu kaunitäri vastu. Inimene ei saa jääda ükskõikseks, kui 
ta puutub kokku ligimesega, kel on küll täie aruga sureliku välimus, kuid kes tegelikult 

pole niisugune mõistuse puudumise pärast. See on raske isegi mehele, aga kui see juhtub 
naisterahvaga, noore ning võib-olla võluva olevusega, siis äratab see inimeses kõige 
kaastundlikumaid mõtteid, mis üldse võivad südames peituda. Jumal ise näeb, Välejalg, et need 
vaesekesed on küllaltki juba kaitsetud isegi siis, kui tal aru alles on; kuid hirmus saatus ootab 
neid, kui suur kaitsja ja juhataja neile selja pöörab.» 

«Kuule, Hirvekütt, — sa tead ju, mis inimesed jahimehed ja trapperid ning karus- 
nahakaupmehed üldiselt 

on; nende parimad sõbradki ei salga, et nad on jonnakad ja käivad oma teed, ilma et nad 
palju arvestaksid teiste inimeste õigusi või tundeid, — ja ometigi ma ei mõtle, et kogu siinses 
ümbruskonnas leiduks ühtki meest, kes teeks haiget Hetty Hutterile, kui ta seda võikski; ei, isegi 
mitte ükski punanahk ei söandaks seda teha.» 

«Selles teed sa, sõber Välejalg, delavaaride ja kõigi nende litlassuguharude kohta küll õige 
otsuse, sest punanahk peab niisugust, keda jumala vägevus on rabanud, eriti enda hoole all 
olevaks. Mul ,on siiski heameel seda kuulda, mis sa ütled, mul on lausa rõõm seda kuulda; aga 
kuna päike hakkab käiduma juba õhtupoolikusse, kas meil poleks mitte parem uuesti teele 
asuda, et meil avaneks võimalus neid toredaid õdesid näha.» 

Harry March nõustus heameelega ja söögiriismed korjati peagi kokku; siis heitsid rändurid 
oma kompsud õlale, võtsid püssid kätte, ja tungisid väikest päikesepaistelist metsalagendikku 
seljataha jättes jälle sügavasse metsatihnikusse. 


II PEATÜKK 


«Maha jätad kauni jahimaja, 
ootama jääb järvepind; 
lahkud suvelille õitsemise ajal, 


tütar, maha jätad mind!» 
«Naiste mälestused» 


Meie kahel sõbral ei tulnud enam kaua käia. Välejalg tundis suunda, niipea kui ta oli 
leidnud metsalagendiku ja allika, ja nüüd liikus ta edasi kindla sammuga nagu inimene, kes 
teab, kuhu ta läheb. Mets oli küll pime, kuid põõsastik ei tõkestanud enam teed, ja jalgrada 
oli kõva ning kuiv. Käinud umbes miili maad, March peatus ja hakkas ümbruskonda küsiva 
pilguga silmitsema, uuris hoolikalt ümbrust ja peatas vahetevahel pilgu ümberkukkunud 
puutüvedel, mis katsidüleni maad, nagu seda sageli esineb Ameerika metsades, eriti seal, kus 
puit pole veel hinda läinud. 

«See peaks olemagi seesama kõht, Hirvekütt,» tähendas March lõpuks, «siin on pöökpuu 
kanada kuuse kõrval, kolm mändi käeulatuse kaugusel, ja seal murdunud ladvaga valge käsk; 
aga ometi ei näe ma mingisugust kaljut ega ühtki allapoole painutatud oksa, millest ma sulle 
rääkisin.» 

«Murtud oksad on ebakindlad teetähised, kuna ka kõige väiksemate kogemustega inimene 
teab, et oksad murduvad harva iseendast,» vastas teine, «ja nad viivad ka kahtlustele ning 
juhivad jälgedele. Delavaarid usaldavad murdunud oksi ainult rahu ajal ja lahtisel teerajal. Mis 
puutub aga pöökpuudesse ja mändidesse ning kanada kuuske, siis võib neid igal pool näha, ja 


mitte ainult kahe- ja kolmekaupa, vaid ka kümneti ja sadandeti.» 

«Täiesti tõsi, Hirvekütt, kuid sina ei arvesta kunagi nende asendit. Siinsamas on ju 
pöökpuu ja kanada kuusk.» 

«Jah, ja seal kasvavad teine pöökpuu ja kanada kuusk armsalt teineteise kõrval nagu kaks 
venda või vist, õigemini öeldes, armsamalt kui nii mõnedki vennad; ja seal .on jällegi teised, sest 
siitkandi metsades pole kumbki puu mõni haruldus. Ma kardan, Välejalg, et sa oled osavam 
piibrit püüdma ja karu laskma kui juhtima säärasel pilkasel rajal... Ahaa! Seal siis lõpuks 
ometi on see, mida sa otsid!» 

«Noh, Hirvekütt, see on jälle sinu delavaari uhkustlemine. Poo mind kas või üles, kui ma 
näeksin siin midagi muud peale nende puude, mis näivad meie ümber kerkivat kõige imelikumal 
ja meelisegavamal viisil.» 

«Vaata siit, Harry — siit, ühes joones musta tammega, — kas sa ei märka kõverat 
puuvõsu, mis on kinni jäänud niinepuu okstesse sdle lähedal? Noh, see puuvõsu oli ükskord 
lumekoorma all, ja vajus selle raskuse all kõverasse; ta ei ajanudki end enam sirgu ja kinnitas 
end pärnapuu okste vahele nii nagu sa näed. Inimkäsi tegi selle heateo tema eest.» 

«See oli minu käsi!» hüüdis- Välejalg. «Ma leidsin õrna noore puukese kummardumas maa ligi, 
otsekui mõni õnnetu olend, keda mure on surunud vastu maad, ja tõstsin ta püsti nõnda nagu 
sa teda praegu näed. Kõige järgi otsustades, Hirvekütt, pean ma tunnistama, et metsas on sul 
ebatavaliselt terav silm.» 

«Ta areneb, Välejalg — ta areneb pikkamööda, olen nõus; kuid mul on ainult lapse silm, 
kui võrrelda mind mõne teisega, keda ma tunnen. Võtame kas või Tame-nundi; noh, kuigi ta 
on nüüd juba vana mees, et ainult 

vähesed veel mäletavad teda, kui ta oli oma parimas õitseeas; Tamenund ei lase midagi 
mööda libiseda pilgust, mis sarnaneb rohkem jahikoera haistmisele kui inimese nägemisele. Siis 
Unkas, Tšingatšguki isa ja mohikaanide seaduslik pealik, on teine niisugune, kelle pilgu eest on 
peaaegu lootusetu märkamatult mööduda. Ma teen edusamme, ma tunnistan seda — ma teen edu- 
samme, kuid praegu olen veel kaugel täiuslikkusest.» 

«Ja kes on see Tšingatšguk, kellest sa nii palju räägid, Hirvekütt?» küsis Välejalg, kui ta 
liikus kättenäidatud puuvõsu suunas. «Hulkur punanahk, kõige rohkem, ma parem ei küsigi?» 

«Sugugi mitte nõnda, Harry, kuid ta on parim hulkureist punanahkadest, nagu sina neid 
kutsud. Kui tema saaks kätte oma seaduslikud õigused, siis ta oleks suur pealik; kuid praegu 
on ta ainult vapper ja õiglane delavaar; tõsi küll, ta on kõigi poolt lugupeetud ja mõnes asjas 
võetakse isegi tema sõna kuulda, kuid ta on väljasurevast suguharust ja kuulub kaduva rahva 
hulka. Ah! Harry March, südamel hakkab soe, kui istud talveööl nende vigvamis ja kuulad 
jutte mohikaanlaste muistsest suurusest ja jõust.» 

«Kuule, sõber Nathaniel,» ütles Välejalg peatudes ja vaatas oma kaaslasele otse stlma, 
selleks et sõnad omandaksid suurema kaalu, «kui inimene usuks kõike, mida teised inimesed 
arvavad heaks oma käsuks kõnelda, siis võib tal tekkida liiga suur arvamine nendest ja liiga 
väikene arvamine iseendast. Punanahad on tuntud suurustlejad, ja minu arvates on üle poole 
nende juttudest lihtsalt loba.» 

«Sinu sõnades on tõttki, Välejalg, ma ei eita seda, sest ma olen seda näinud ja usun seda. 
Nad tõesti suurustlevad, kuid see on siiski neil looduse and ja patt on takistada looduse ande. 
Näe, see ongi koht, mida me otsime!» 

See märkus katkestas kõneluse ja mõlemad mehed pöörasid nüüd kogu tähelepanu vahetult 
nende ees olevale puule. Hirvekütt näitas kaaslasele hiiglasuure pärna tüve, mis oli oma aja ära 
elanud ja oli omaenda raskuse 


! Vigvam — indiaanlaste elamu. 

tõttu ümber kukkunud. Nagu miljonid teised tema suguvennad, lamas seegi puu seal, kuhu ta 
oli kukkunud ja mädanes aastaaegade aeglase, kuid kindla mõju käes. Mädanemine oli siiski 
haaranud puu südant juba siis, kui ta oli seisnud sirgena täies oma kasvu uhkuses, õõnestanud 
tema südame, nõnda nagu mõni salahaigus hävitab mõnikord inimese elujõu, samal ajal kui 
kõrvalt-vaatleja näeb ainult toredat välimust. Miüd lamas tüvi maas, ligi sada jalga pikk, ja 
jahimehe terane pilk uuris tema iseärasusi ning tundis mõningate tunnuste järgi, et see ongi 
see puu, mida March otsis. 

«Ahaa, siin ongi see, mida. meil vaja,» hüüdis Välejalg, vaadates pärna jämedamast otsast 
sisse. «Kõik on niisama korralikult, nagu oleks ta jäetud vanaeide kappi. Tule aita mind, 
Hirvekütt, ja poole tunni pärast oleme vee peal.» 

Selle hüüde peale ühines jahimees temaga ja mõlemad asusid tööle otsustavalt ning 
osavasti nagu inimesed, kes on vilunud niisuguse tööga. Kõigepealt eemaldas Välejalg mõned 
kooretükid, mis katsid suurt avaust puutüves, ja mis Hirveküti ütluse järgi olid pandud nii, et 
see oleks rohkem äratanud tähelepanu kui varjanud midagi, kui mõni hulkur oleks siit mööda 
läinud. Siis tõmbasid nad kahekesi välja koorest kanuu, millel olid istmed, aerud ja muud 
vajalikud esemed, isegi kala-õnged ja ridvad. Sõiduk polnud kaugeltki väike, kuid ta oli 
võrdlemisi kerge, ja Välejalg oli niisuguse hiigla-jõuga, et võttis kanuu õlale ilmse 
kergusega, keeldudes igasugusest abist, isegi siis, kui tõstis selle loodis asendisse, milles ta 
pidi teda hoidma. 

«Mine sina ees, Hirvekütt,» ütles March, «ja lükka põõsad laiali, kõige muuga tulen ma 
isegi toime.» 

Teine kuulas sõna ja mehed asusid teele. Hirvekütt rajas kaaslasele teed ja keeras kord 
paremale, kord vasakule, nii kuidas viimane juhatas. Umbes kümne minuti pärast sattusid nad 
mõlemad äkki säravasse päikesepaistesse, madalale kruusasele liivasaarele, mida vesi uhtus 
peaaegu pooles tema pikkuses. 

Üllatushüüe pääses Hirveküti huultelt, — tõsi küll tasane ja ettevaatlik, sest tema oli 
hoolikam ja ettevaatlikum kui hulljulge Välejalg — kui ta järve aarde jõu- 

des märkas silmade ees ootamatult avanevat pilti. See oli tõepoolest niivõrd rabav, et 
väärib lühikest kir-jeldamist. Neemega ühel tasapinnal laius avar vetepind, nii rahulik ja 
läbipaistev, et paistis puhta mägiõhu sängina, mis oli surutud küngaste ja metsade 
raamistusse. Järve pikkus oli umbes kolm penikoormat, kuna laius oli ebaühtlane, paisudes 
poole penikoormani või neeme vastas veel rohkemgi, ja ahenedes lõuna pool vähem kui 
poolele nimetatud vahemaast. Järve piirjooned olid muidugi ebakorrapärased, moodustasid 
hulk lahti ja palju esiletungivaid, madalaid neemi. Järve põhjapoolses või lähemas otsas 
piiras teda üksik mägi, millest ida ja lääne poole laius madalam mää, muutes vaatepildi meel- 
divalt mitmekesisemaks. Ometigi oli maa üldine iseloom mägine; kõrged künkad või madalad 
mäed tõusid veest järsult tervelt üheksa kümnendikku rannajoone ulatuses. Erandid muidugi 
tegid maastiku ainult pisut vahelduvamaks; ja isegi nendes kohtades, kus kallas oli võrdle- 
misi laugjas, oli tagapõhi kõrge, kuigi asus hoopis kaugemal. 

Kuid selle vaatepildi kõige üllatavamaks iseärasuseks oli tema pidulik üksindus ja 
meeldiv rahu. Kõikjal, kuhu silm iganes ulatus, ei leidnud ta muud kui peeglitaolist 
järvepinda, rahulikku taevapiltt tihedate metsade raamistuses. Metsa piirjooned olid nii 
lopsakad, et vaevalt oli näha ühtki lõhet, kõikjal ümaraist mäetippudest kuni veepiirini laius 
üks katkematu roheline vaip. Kuid taimestik poleks nagu veelgi leppinud nii täieliku 
võiduga, puud rippusid koguni järve kohal, sirutudes valguse poole; ja idakaldal oleks 
võinud paat tervete miilide kaupa sõita tumedate rembrandtlike kanada kuuskede, 
«värihaabade», ja nukrate mändide all. Ühe sõnaga, inimese käsi polnud veel eales 
rikkunud ega muutnud seda metsikut loodust, mis uppus päikesevalgusse, seda 
suurejoonelist pilti ülevoolavast metsailust, mida pehmendas juunikuu mahedus ja rõhutas 
nii avara vetevälja kaunis mitmekesisus. 


«See on suurepärane! See on pühalik! Ise muutud paremaks, kui seda näed!» hüüdis 
Hirvekütt, toetudes oma püssile ning vaadates paremale ja vasemale, põhja ja lõunasse, üles 
taevasse ja alla maa peale, igasse 

suunda, kuhu ta pilk aga küündis. «Isegi mitte punanaha käsi pole puudutanud ühtki puud, 
niipalju kui mina leian, vaid kõik on jäetud elama ja surema nii kuidas jumal on selle 
korraldanud oma tahtmist ja seadusi mööda! Välejalg, sinu Judith peaks olema vooruslik ja 
arukas neiu, kui ta on viibinud pool eluaega, nagu sa mainisid, niisuguses õnnistatud 
paigas.» 

«See on sulatõde; ja ometi on plikal oma vigurid. Kogu aja ei ela ta mitte siin, kuna vanal 
Tomil on komme — ja oli enne juba kui mina teda tundma õppisin — minna talveks asunike 
naabrusse või fortide kahu-rite kaitse alla. Ei, ei, Jude on õppinud asunikelt rohkem, kui see 
talle käsuks tuleb, ja eriti kergatseilt ohvitseridelt.» 


«Kui see nii on — kui see tõesti nii on, Välejalg, siis see on iseendast kool, mis paneb 
talle jälle õige aru pähe. Kuid mis asi see on, mis mulle siit paistab, otse meie köhal? 
Saareks näib liiga väike ja paadiks liiga suur, kuigi ta seisab keset järve?» 

«Noh, peenutsev aadel kindlusest kutsub seda Kopra lossiks; ja vana Tom ise irvitab seda 
nime kuuldes, mis iseloomustab nii hästi tema harjumusi ja iseloomu. See on alaline 
paigalseisev maja; seal on neid kaks; see, mis kunagi ei liigu paigalt, ja teine, mis ujub ja 
on vahel järve ühes ja vahel teises osas. Viimast nimetatakse Noalaevaks, kuigi selle 
sõnattähendus on rohkem, kui mina oskan sulle seletada.» 

«See sõna peab pärit olema misjonäridelt, Välejalg, keda minagi olen kuulnud rääkivat 
ja lugevat niisugusest asjast. Nad räägivad, et maailm olevat kunagi olnud üleni vee all ja et 
Noa pääsenud oma lastega uppumisest sel teel, et ehitanud laeva, mille pardale ta asus õigel 
ajal. Osa delavaare usub seda pärimust, teised aga eitavad seda; kuid meil kui valgetel 
meestel on sünnis seda uskuda. Kas sa ei näe kuskil sellest laevast jälgi?» 

«Ta on kahtlemata all lõunas või seisab ankrus mõnes lahes. Kuid meie kanuu ongi 
valmis, ning kaks niisugust aerupaari nagu minul ja sinul viivad meid viieteistkümne minutiga 
,lossi.» 

Selle ettepaneku peale aitas Hirvekütt kaaslast paigutada mitmesuguseid esemeid 
kanuusse, mis oli juba 


35 


vette lastud. Seejärel istusid mõlemad asukad kärmusse ja lükkasid kerge veesõiduki 
tugeva tõukega kaheksa või kümme küünart kaldast eemale. Välejalg võttis nüüd istet päras, 
kuna Hirvekütt asus ettepoole ja paat libises aeglaselt, kuid tugevate aerutõmmetega üle 
vaikse veepinna ebatavalise välimusega ehituse suunas, mida Välejalg oli kutsunud Kopra 
lossiks. Mehed peatasid sõudmise mitmel korral ja silmitsesid ümbritsevat maastikku, kui 
uued vaatepildid avanesid neemede tagant ja võimaldasid neil näha kaugemale järvele, või 
saada avarama ülevaate metsaga käetud mägedest. Muutusid siiski ainult küngaste kuju, 
lahtede kaared, kaugele lõunasse ulatuv org; kogu maa näis olevat rüütatud lehtede pidu- 
ehteisse. 

«See vaatepilt tõesti soojendab südant!» hüüdis Hirvekütt, kui nad olid nõndaviisi neljandat 
või viiendat korda peatunud. «Järv näib olevat nagu loodud selleks, et me võiksime vaadata 
ülevate metsade sügavusse; ja maa ning vesi tõendavad ühteviisi jumaliku ettenägemise ilu! 
Kas sa ütlesid, Välejalg, et keegi ei nimeta end kogu selle ilu seaduslikuks omanikuks?» 

«Ei keegi muu peale kuninga, mu poiss. Temal võib olla mõningaid õigusi sellele 
loodusele, kuid tema on nii . kaugel, et tema nõuded ei vaeva iialgi vana Tom Hutteri südant, 


kes on selle peremeheks hakanud ja kavatseb peremees olla senikaua kui elupäevi on. Tom 
pole mitte mõni skvatter' — kuna ta ei ela maa peal; ma kutsun teda vee-elanikuks.» 

«Ma kadestan seda meest! Tean, et see on vale, ja ma püüan selle tunde maha suruda, 
kuid ometi kadestan ma seda meest! Ara mõtle, Harry, et ma hauduksin mõnd plaani, 
kuidas end seada tema mokassiinidesse, sest selletaolist mõtet ei mahu mulle pähe; kuid ma ei 
saa midagi parata väikese kadeduse vastu. See on loomulik tunne, ja kõige paremailgi 
meist on niisugused loomulikud tunded, ja nad annavad neile vahetevahel voli.» 

«Sul tarvitseb ainult Hettyga abielluda, et pärida pool mõisa,» hüüdis Välejalg naerdes. 
«Plika on väga armas, 


! Skvatter — ürgmetsas asuv ja alepõldusid hariv kolonist. 

ei, kui tal poleks õde oma iluga võistlemas, vöiks ta olla isegi kena; kuid aru ontal nii 
napilt, et sa võid teda panna kõigis asjus mõtlema nii, nagu sina tahad. Kui sina võtad Hetty 
ara, võin mina kindlustada, et vanamees loovutab sulle õiguse igale põdrale, mis sa 
suudad maha lasta viie miili kaugusel ümber järve.» 

«Kas jahiloomi on siin ohtrasti?» küsis äkki Hirvekütt, kes osutas vähe huvi Mareni 
nöökamise vastu. 

«Ümbrus on siin igal pool jahiloomade päralt. Vaevalt on kunagi ühtki pauku nende 
suunas lastud; ja mis puutub trappereisse, siis seda piirkonda külastavad nad harva. Ma ise ei 
peaks samuti mitte niipalju siin viibima, kuid Jude tõmbab ühele poole ja kobras tõmbab 
teisele poole. Rohkem kui sada hispaania dollarit on see olevus mulle viimase kähe aasta 
jooksul maksma läinud ja ometi ei suuda ma vabaneda soovist vaadata veel kord tema 
näokest.» 

«Kas punanahad külastavad seda järve sageli, Välejalg?» küsis Hirvekütt, jätkates oma 
mõttekäiku. 

«Nad tulevad ja lähevad; mõnikord huigati ja mõnikord üksinda. Maa ei kuulu 
nähtavasti ühelegi pärismaalaste suguharule ja seepärast ongi ta sattunud Hutteri suguharu 
kätte. Vanamees rääkis, et mõned kavalad mehed olevat välja meelitanud mohaukidelt mingi 
indiaanlaste lepingutähe, et saada Koloonialt õigust sellele maale; kuid sellest ei ole 
midagi välja tulnud, kuna senini pole leidunud ühtki meest, kes oleks olnud küllalt tugev, 
et oma nina sellesse asja pista. Küttidel on siinsetes ürgmetsades tänapäevani vaba voli.» 

«Seda parem, seda parem, Välejalg. Kui mina oleksin Inglismaa kuningas, saadaksin ma 
iga inimese, kes raiub siin ühegi puu, ilma et tal oleks kibedat tarvidust puude järele, kõige 
mahajäetumasse ja üksikumasse piirkonda, kus pole ükski neljajalgne iial astunud. Ma olen 
päris rõõmus, et Tšingatšguk määras meile kohtamise sellele järvele, sest senini pole minu 
silm veel niisugust toredat vaatepilti näinud.» 

«See tuleb sellest, et sa oled elanud nii kaua delavaa-ride hulgas, kellede maal ei ole 
järvi. Noh, kausemale põhja ja lääne poole on niisuguseid veekogusid külluses; sina oled 
noor ja võid elus veel neidki näha. Aga kuigi 

võib-olla on teisi järvi, Hirvekütt, ei ole ühtki teist Judith Hutterit!» 

Ta kaaslane naeratas selle märkuse puhul ja siis vajutas ta oma aeru vette, nagu mõistes 
armastaja tõtlikkust. Mõlemad sõudsid nüüd täiest jõust, kuni jõudsid sajakonna jardi 
kaugusele «lossist», nagu Välejalg naljaks oli Hutteri maja kutsunud. Siin lakkasid nad 
uuesti sõudrnast, Judithi austaja talitses oma kärsitust seda hõlpsamini, et nägi ehituse 
praegu tühja olevat. See uus peatus võimaldas Hirvekütil silmitseda ainulaadset ehitust, mis 
oli oma ehituslaadilt nii uudne, et väärib erilist kirjeldamist. 

Kopra loss, nagu keegi peiar ohvitser oli maja naljatledes nimetanud, seisis keset lahtist 
järve veerand miili kaugusel lähimast kaldast. Teistes külgedes ulatus vesi hoopis 


kaugemale, põhjapoolse otsani oli miili kaks, ja idakaldani oli terve miil, kui mitte enam. 
Siin polnud vähimatki jälge saarest, maja seisis vaiadel ja vesi loksus selle all. Hirvekütt oli 
juba märganud, et järv on väga sügav, ja palus selle imeliku asjaolu kohta selgitust. Harry 
selgitas mõistatuse, öeldes talle, et siin kohas kerkib pikk, kitsas liivaleede, mis ulatub 
mõnisada jalga põhja- ja lõunasuunas, kuue või kaheksa jalani veepinnast arvates, ja et 
Hutter oli ramminud sellesse vaiad . ja ehitanud neile oma eluaseme julgeoleku eesmärgil. 
«Indiaanlased ja kütid põletasid vanamehe kolmelkorral paljaks; ja ühes kokkupõrkes 
punanahkadega kaotas ta oma ainukese poja; sellest ajast peale asuski ta kindluse pärast vee 
peale. Teda saab siin rünnata ainult paadist ja saak ning skalbid on vaevalt väärt kanuu 
õõnestamist. Pealegi ei ole sugugi kindel, kes selles kähmluses peale jääb, sest vana Tom 
on hästi varustatud relvade ja laskemoonaga, ja lossi seinad, nagu sa ise näed, on küllalt 
tugevad, et kaitsta kuulide vastu.» 

Hirvekütil oli mõningaid teoreetilisi teadmisi piirialade sõjakunstist, kuigi tal polnud 
kunagi olnud vajadust tõsta vihas kätt kaasinimese vastu. Ta nägi, et Välejalg ei hinnanud 
sugugi üle selle positsiooni tugevust sõjalisest seisukohast võttes, kuna oleks olnud raske 
rünnata seda, ilma et ründajad ise poleks sattunud piiratute tule 

alla. Suurt oskust paistis ka sellest, kuidas olid asetatud palgid, millest hoone oli ehitatud 
ja mis pakkus selletõttu hoopis suuremat kaitset kui tavaline piiriasuka palkmaja. Külje- ja 
otsaseinad oli püstitatud umbes üheksa jala pikkustest jämedatest männitüvedest, mis olid 
asetatud püsti, mitte aga rohtsalt, Hagu siin kandis oli kombeks. Palgid olid tahutud kolmest 
küljest ja kummaski otsas olid neil suured tapid. Massiivsetesse alustaladesse, mis olid 
kinnitatud vaiade ülemiste otste külge, olid tahutud õnarad ja neisse olid kinnitatud tugevasti 
püstpalkide alumised tapid. Püstpalkide üla-otstele olid asetatud plangud, mis püsisid paigal 
samasugusel viisil. Hoone nurgad olid hästi kinnitatud plankude ja aluspalkide külge tappide 
ja neetidega. Põrandad olid tehtud väiksematest kandiliseks tahutud palkidest, ja katus oli. 
valmistatud kergetest lattidest; mis olid tugevasti ühendatud ja hästi puukoorega käetud. 
Kogu selle leidlikkuse tulemusel sai omanik maja, millele sai läheneda ainult vett kaudu. Ta 
seinad koosnesid tihedasti kokku varatud palkidest, mis, olid kaks jalga läbimõõdult kõige 
õhemastki köhast ja mida võis lahutada ainult inimkäte pingeline töö või aeglane aja- 
hammas. Väliselt oli ehitus jäme ja näotu, kuna palgid olid erineva jämedusega; kuid 
seestpoolt siledaks tahutud seinte ja põranda pinnad olid küllalt tasased nii käega katsudes 
kui ka silmaga vaadates. Ahi ja korsten olid lossi tähelepanuväärsused, rrfillele Välejalg 
juhtis oma kaaslase tähelepanu ning selgitas saamal ajal, kuidas see oli ehitatud. Materjaliks 
oli sitke, korralikult läbisõtkutud savi, mis oli tambitud vitstest vormi ja lastud kõvaks 
kuivada, jalg või kaks korraga, alates talast. Kui kogu korsten oli niiviisi üles ehitatud ja 
välistala-dega korralikult seotud, tehti alla tugev tuli ja hoiti see alal seni, kui ahi oli 
muutunud punase tellise taoliseks. See polnud kerge töö ja polnud ka täielikult õnnestunud; 
kuid täites praod värske saviga, saadi lõpuks tugev kolle ja korsten. See osa ehitusest seisis 
palkpõrandal, mida toetas alt lisa vai. Elamul oli paar teistki omapärasust, millest on parem 
kõnelda edaspidi. 

«Vanal Tomil on kavalad plaanid,» lisas Välejalg, «ja ta andus kogu südamega oma 
korstna ehitamisele, 

mis ähvardas mitu korda täiesti kokku variseda; kuid visadus saab kõigest jagu, ja nüüd 
on tal mugav onn, kuigi ta kunagi võib süttida lõkkele nagu takukoonal.» «Sina näid tundvat 
kogu lossi ajalugu, Välejalg, kõige tema korstna ja seintega,» ütles Hirvekütt naeratades. «On 
armastus nii võimas; et sunnib meest uurima oma kallima eluaseme ajalugugi?» 


«Osati nii, poiss, ja osati olen ma oma silmaga näinud,» vastas heasüdamlik hiiglane 
naerdes. «Sel suvel, kui vanamees ehitas, oli meid järvel koos suur hulk, ja me abistasime 
teda töös. Suur osa nendesamade püst-palkide raskusest on minu õlgadega kantud, ja ma 
võin sulle kinnitada, master Natty, et kirved välkusid õhus, kui me askeldasime kaldal 
puude keskel. Vana kurat pole kitsi toiduga ja kuna me olime nii sageli söönud tema 
koldel, siis otsustasime, et ehitame talle mugava eluaseme, enne kui oma karusnahkadega 
Albanysse läheme. Jah, hulga toidupoolist olen minagi õginud Tom Hutteri onnis; ja kuigi 
Hetty on nõdravõitu, käsitab ta imehästi panni ja küpsetusvarrast!» 

Sedaviisi vesteldes jõudis kanuu «lossile» nii lähedale, et piisas ühestainsast aerutõrnbest, 
ja nad olidki lautri ääres. Lautri ülesannet täitis umbes kahekümne ruutjala-suurune 
põrandataoline platvorm sissekäigu ees. 

«Vana Tom kutsub seda lautrit oma õueks,» tähendas Välejalg kanuud kinni köites, 
pärast seda, kui oli ühes kaaslasega sellest välja astunud, «aga kindluse keigarid on selle 
ristinud lossi kohtukojaks, ehkki ma ei oska sulle ütelda, mis on siin kohtukojaga peale 
hakata, kuna siin pole mingeid seadusi... Ongi nii, nagu ma arvasin; mitte ühtki hinge pole 
kõdus, vaid kogu pere on ara läinud uurimisretkele.» 

Seni kui Välejalg askeldas «õuel», uurides ahinguid, õngeritvu, võrke ja teisi selletaolisi 
piiriäärse maja varustusesemeid, astus Hirvekütt, kelle kombed olid üldse laitmatumad ja 
vaiksemad, hoonesse ja laskis pilgu ringi käia uudishimuga, mida ei avalda tavaliselt need 
inimesed, kes on pika aja jooksul indiaanlaste komme-tega harjunud. «Lossi» s'semus oli 
laitmatult puhas ja ta välimus jättis ebahariliku mulje. Üks ruum, umbes nelikümmend 
korda kakskümmend jalga suur, oli jao- 

tatud mitmeks väikeseks magamistoaks; ruum, millesse Hirvekütt kõigepealt astus, oli 
eelanikele ühtaegu elutoaks ja köögiks. Mööbel oli väga mitmekesine, nagu seda sageli esineb 
sisemaa kaugetes kolgastes. Enamik esemeid olid jämedad jaülimal määral algelised; kuid 
nurgas oli muide kell kenas tumedast puust kastis, kaks või kolm tooli, söögilaud ning 
büroolaud, mis olid ilmselt pärit mõnest rohkem kui tavaliste nõudmistega majast. Kell tiksus 
usinasti, kuid tatinavärvilised osutid ei teinud häbi nende tumedale välimusele, sest nad 
näitasid üheteistkümnendat tundi, kuigi päikese järgi oli selge, et aeg oli juba kaugelt üle' 
keskpäeva. Toas seisis ka tume massiivne kirst. Kööginõud olid kõige lihtsamat sorti ja neid 
oli üsna kasinalt, kuid iga ese oli omal köhal ja tunnistas, et ta eest oli korralikult 
hoolitsetud. 

Pärast seda, kui Hirvekütt oli eestoa põgusalt üle vaadanud, tõstis ta puust' pööra ja astus 
kitsasse koridori, mis jagas maja sisemise osa kaheks võrdseks pooleks. Piiriasukate kombed 
ei ole just väga piinlikult täpsed, ja kuna noormehe uudishimu oli tugevasti üles erutatud, 
siis avas ta ukse ja leidis end magamistoast. Esimesest pilgust oli selge, et siin elavad 
naisterahvad. Jämedal koikul, mis kerkis ainult jalavõrd põrandast kõrgemale, lebas 
metšhanesulgedega lõhkemiseni täidetud voodikott. Ühel pool voodit rippusid puuvarnadel 
kleidid, mis olid ehitud lintide ja teiste kaunistustega, ja olid hoopis kõrgema 
kvaliteedig% kui oleks võinud oodata selletaolises köhas. Ei puudunud sün ka peened kingad 
kenade hõbepannaldega, niisuguseid nagu tollal kandsid jõukamad naised; ja tervelt kuus 
kirevat lehvikut seisid poollahtistena niiviisi, etpaelusid pilkusid oma kuju ja värvidega. Isegi 
padi voodi sellel küljel oli käetud peenema püüriga kui ta kaaslane ja oli ehitud väikeste 
püssidega. Selle köhal rippus edvistavalt lintidega ehitud tanu ja paar pikki kindaid, 
niisuguseid, mida tollal töötavasse klassi kuuluvad naised harva kandsid; need olid 
kinnitatud nõelaga voodi peatsisse, otsekui näitamiseks, kuna neid ei saadud näidata 
omaniku käes. 

Kõike seda nägi Hirvekütt ja pani tähele niisuguse täpsusega, mis oleks teinud au tema 
sõprade delavaaride tähelepanuvõimele. 

Samuti ei jäänud tal märkamata erinevus kähe voodipoole välimuse vahel, mille peats 
seisis vastu seina. Äsjakirjeldatud seina vastasküljel oli kõik lihtne ja 
mitteahvatlev, välja arvatud ainult selle piinlik puhtus. Paar kleiti, mis rippusid samuti 
varnas, olid jämedamast materjalist ja väga lihtsa tegumoega, ja miski ei 

paistnud olevat valmistatud näitamise jaoks. Lehvikuid polnud üldse, samuti mitte tanu ega 
rätte, isegi mitte niisuguseid, mida Hutteri tütardel oleks olnud täielik 
õigus kanda. 

Sellest oli juba mitu aastat, kui Hirvekütt oli viimast korda astunud ruumi, mis oli eriti 
määratud tema värvi ja rassi naisterahvastele. See pilt äratas tas lapsepõlvemälestuste tulva; 
ja ta viibis ruumis õrnustundega, millest oli juba kaua võõrdunud. Ta mõtles oma emast, 
kelle lihtsaid rõivaid ta oli näinud varnades rippumas samuti nagu needki, mis arvatavasti 
kuulusid Hetty Hutterile; ja ta mõtles oma õest, kelle tekkiv ja loomupärane ehtimisiha oli 
avaldunud samal viisil nagu Judithil, kuigi küll vähemal määral. Need sarnased pisijooned 
äratasid kaua peidetud heldimus-tunde ja ta lahkus ruumist kurva ilmega. Ta ei vaadanud 
enam, vaid pöördus aeglaselt ja mõtlikult «õue». 

«Vana Tom on vaimud endale uue ameti ja on hakanud proovima osavust püünistega,» 
hüüdis Välejalg, kes oli asjalikult uurinud piiriasuka tööriistu. «Kui ta sellega nõus on ja 
sinul endal on tahtmist siia jahile jääda, siis võime suve veeta üpris lõbusalt; senikaua 
kui mina vanamehega kopraid luuran, võid sina kalastada ja põtru maha kõmmutada, et 
hoida keha ja vaimu ärkvel. Me anname alati kõige kehvemalegi kütile vähemalt pool 
osa, kuid sinutaolisel tublil ja osaval kütil on õigus saada tervet saaki.» 

«Tänan sind Välejalg, tänan sind kogu südamest — kuid minagi tahan kopraid püüda, 
kui selleks avaneb paras juhus. Tõsi küll, delavaarid kutsuvad mind Hirvekütiks, kuid 
mitte niipalju sellepärast, et ma olen üsna ohtlik kütt, kuivõrd sellepärast, et ma olen 


tapnud nii palju hirvi ja põtru, kuid pole veel üheltki inimeselt elu võtnud. Nad ütlevad, 
et nende pärimustes ei kõnelda 

ühestki teisest, kes oleks valanud niipalju loomade verd, kuid kes pole valanud tilkagi 
inimese verd.» 


«Ma loodan, et nad ei pea sind argpüksiks, poiss? Ara südamega mees on nagu sabata 
kobras.» 

«Ma ei usu, Välejalg, et nad peaksid mind teab kui araks, kuigi nad võib-olla ei pea mind ka 

teab kui vapraks. Kuid ma pole riiakas; ja kui elad küttide ja puna-: . nahkade hulgas, on see 

parim viis, kuidas oma käsi mitte määrida verega; ja lisaks, Harry March, ei määri sa 

niiviisi ka oma südametunnistust verega.» 


«Noh, minu meelest on jahiloom, punanahk ja prantslane — kõik üks ja sama. Ometigi 
olen mina ise nii rahuarmastav inimene, et pole teist säärast kogu meie koloonias. Ma 
põlgan riiukukke samuti nagu õuekrantsi; kuid inimene ei pea olema liiga hella sisetundega, 
kui on õige aeg päästikule vajutada.» 

«Mina vaatan sellele nagu enamik inimesi, kes talitavad õiguse järgi, Harry... Kuid see 
on imeilus paik ja mu silmad ei väsi iial seda vaatamast!» 


«See on sinu esimene tutvus järvega; ja niisugused mõtted haaravad meid kõiki 
niisugustel puhkudel. Järved on kõik üldiselt ühesugused, kõikjal on palju vett ja maad, 
neemesid ja lahti.» 

Kuna need sõnad ei vastanud kuidagi neile tunnetele, mis täitsid noore küti südant, siis 
ei vastanud ta kõhe, vaid seisis ja vaatas vaikses naudingus tumedaid künkaid ja 
peegelsiledat vett. 

«Kas on kuberneri või kuninga amelnikud andnud ... juba mõne nime sellele järvele?» küsis 
ta äkki, otsekui rabatud uuest mõttest. «Kui nad pole hakanud siin veel püsti panema oma 


teibaid ja üles seadma oma kompasse ega oma kaartisid joonistama, siis pole nad 
tõenäoliselt veel mõelnud loodust mõne nimetusega rikkuda.» 

«Nad pole veel nii kaugele jõudnud; ja viimane kord, kui ma käisin seal nahku müümas, 
päris üks kuninga maamõõtjaid mult pikalt-laialt siinsete piirkondade , kohta. Ta oli kuulnud, 
et siin kandis olevat järv ja oli saanud selle kohta mõningaid üldisi teateid, umbes 
selletaolisi, et siin on vett ja künkaid; ent kui palju on 

kumbagi, ei teadnud tema rohkemgi kui sina mohauki' keelt. Ma ei avanud lõksu põrmugi 
laiemale kui see oli vajalik, andes talle ainult mõista, et farmide rajamise ja 
metsaraiumise lootused on siin kehvad. Lühidalt, ma jätsin talle niisuguse mulje sellest 
maast, nagu inimene saab mudase vee allikast, mille juurde viib nii porine rada, et 
läheneja määrib jalad, enne kui sellele teele asubki. Ta ütles mulle, et nad pole seda 
kohta veel oma kaartidele märkinud, ja ma arvan, et siin on tehtud mingi viga, kuna ta 
näitas mulle pärgamenti, millel on kujutatud järv seal kohal, kus pole tegelikult mingisugust 
järve, vaid mis on miili viiskümmend sellest kohast, kus see peaks olema, kui nad ikka 
seda järve mõtlesid. Ma ei usu, et minu jutustus paneks teda mingeid parandusi tegema.» 
Siinkohal puhkes Välejalg südamest naerma; sellised vigurid olid eriti meeltmööda 
inimestele, kes pidasid tsivilisatsiooni lähenemist oma seadusteta kuningriigi kärpimiseks. 
Jämedad vead, mis esinesid tolleaegsetel kaartidel — need olid kõik valmistatud 
Euroopas, olid nende alalisteks pilkeobjektideks. Kuigi nad polnud küllalt haritud, et ise 
paremaid kaarte valmistada, oli neil küllaldaselt kohapealt hangitud andmeid, et märgata 
suuri vigu olemasolevatel kaartidel. Igaüks, kes võtab vaevaks lähemalt uurida seda 
vaieldamatut tõde ja võrrelda meie isade möödunud sajandi topograafilist osavust uue aja 
täpsemate kaartidega, näeb kohe, et kolonistidel oli täielik õigus suhtuda kriitiliselt 
koloniaal-valitsuse oskuste sellesse harusse, mis asetas kõhklemata mõne jõe või järve 
kraadi ehk kaks kõrvale, isegi kui see oli asustatud paigast kas või terve päevateekonna 
võrra eemal. 

«Mul on heameel, et sellel järvel pole veel nime,» lõpetas Hirvekütt, «või vähemalt 
mingit kahvanäoliste poolt antud nime, sest nende ristimine ennustab alati rüüstamist ja 
hävingut. Ometigi nimetavad teda kuidagi punanahad, kütid ning trapperid; nendele 
meeldib anda kohtadele mõistlikud ja sobivad nimed.» 


! Mohaukid — Hudsoni ja selle lisajõe Mohawki kallastel elutsenud indiaanlashõim. 
Kuulusid irokeesi hõimuliitu selle kõige tähtsama liikmena. 

«Mis puutub indiaanlaste suguharudesse, siis on igaühel neist oma keel ja igaüks nimetab 
neist järve omamoodi, ja selle maailma nurgakesega talitavad nad samuti nagu kõigi 
teistegagi. Omavahel oleme meie hakanud kutsuma seda kohta «Vilkuvaks Peegliks», sest 
kogu ta pinda ääristab sageli kaldaäärsete mändide peegeldus; paistab, otsekui ripuksid 
künkad tippudega allapoole.» 

«Järvel peab olema väljavool; ma tean, et kõigil järvedel on olemas väljavoolud, ja kalju, 
mille juures ma pean kokku saama Tšingatšgukiga, on väljavoolu lähedal. Kas ka sellele pole 
Koloonfa veel seni mingit nime andnud?» 

«Selles suhtes on nad meist ette jõudnud, hoides üht otsa — ja pealegi kõige suuremat — 
enda käes; nad on talle andnud nime, mis on leidnud endale tee üles kuni allikani; nimed 
siirduvad alati vastu voolu üles. Sina, Hirvekütt, oled kahtlemata näinud Susguehannah 
jõge delavaaride maal?» 

«Olen küll, ja olen tema kallastel sadu kordi küttinud.» 

«See on tegelikult üks ja sama jõgi, ja ma arvan, et ta kannabki sama nime. Mul on 


heameel, et nad on sunnitud säilitama punanahkade poolt antud nimesid, sest oleks liiga 
karm röövida neilt nii maa kui ka nimed!» 

Hirvekütt ei vastanud midagi; kuid ta seisis püssi najale toetudes ja silmitses rõõmustavat 
vaatepilti. Lugeja ei tohi siiski arvata, et see oli üksjies maalilisus, mis tema tähelepanu nii 
tugevasti köitis. Paik oli tõesti väga ilus, ja seda vaadati samuti kaunil hetkel, mil 
järvepind oli parajasti sile nagu peegel ja läbipaistev nagu puhas õhk, peegeldades vastu 
kogu idakalda pikkuses mägesid, mis olid rüütatud tumedaisse mändidesse; puud rippusid 
neemedel peaaegu rõhtsalt vee kohal ning moodustasid lehtedest ja okstest siin ja seal võlve, 
mille alt paistis sädelevaid lahti. See oli sügav rahu, üksildus, mis vestis inimese kätest 
puutumata mägedest ja metsadest — ühe sõnaga looduse kuningriik, mis valmistas 
niipalju siirast rõõmu Hirvekütile, vastates tema harjumustele ja meelelaadile. Ühtlasi 
tundis ta samal ajal, võib-olla isegi alateadlikult, sama, mida tunneb luule- 

45 

taja Talle valmistas naudingut tundma õppida metsade salapärasust ja vormiderikkust, 
nõnda nagu need avanesid talle ääretuina ja ebaharilikuna. Igale inimesele teeb ju heameelt 
vaadelda ääretut avarust, mis on kaua tema meeli köitnud. Samuti haaras teda selle 
maastiku sisemine hurm ja temagi tundis seda vaikset lohutust, mida tavaliselt pakub 
looduse püha rahulik vaatepilt. 


II PEATÜKK 


«Metslinde tuleks minna küttima? 

Pean tunnistama, mul on nendest hale, 
sest siin on nende rumalate kodu, 

kuid ometi nüüd nende suliskehi 


peab läbistama nool.» 


Shakespeare «Kuidas see teile meeldib?» 


Harry Välejalg mõtles rohkem Judith Hutteri ilust kui Vilkuva Peegli ja teda ümbritseva maastiku 
kaunidusest. Niipea kui ta oli küllalt põhjalikult tutvunud Ujuva Tomi kalariistadega, kutsus ta oma 
kaaslase kanuu juurde, et minna teise järve otsa perekonda otsima. Enne paati asumist uuris ta siiski 
veel hoolikalt kogu järve põhjapoolset kallast viletsa' merepikksilmaga, mis moodustas osa Hutteri 
varast. Uurides ei jätnud ta ühtki osa järvekaldast vahele; lahtedele ja neemedele pühendas ta suu- 
remat tähelepanu kui ülejäänud osale metsaga käetud silmapirrist. 

«Ongi nii nagu ma arvasin,» ütles Välejalg pikksilma kõrvale asetades, «vanamees purjetab selle 


ilusa ilmaga lõunapoolses otsas ja on jätnud lossi saatuse hoolde. Noh, nüüd me vähemalt teame, et 
ta pole siin ülal ja 

meil on väike asi sõuda järve otsa ja otsida ta üles oma peidupaigast.» 

«Kas isand Hutter peab vajalikuks end ses ümbruses peita?» küsis Hirvekütt, kui ta oma 
kaaslasele kanuusse järgnes. «Minu arvates on siin niisugune üksildus, kus inimene võib avada 
kogu oma hinge, tarvitsemata karta, et keegi segaks ta mõtteid või ta palvust.» 

«Sa unustad ara oma sõbrad mingod ja kõik prantsuse metslased. Kas on siin maa peal ühtki 
paika, Hirvekütt, kuhu need rahutud võllaroad ei tungiks? Kas on kuskil mõni järv või isegi 
põdrasoolak, mida need petised üles ei otsi; ja kui nad selle juba üles on leidnud, kas ei värvi nad 
varem või hiljem selle vee verega?» 


«Ma ei ole neist muidugi midagi head kuulnud, sõber Välejalg, kuigi mul pole seniajani küll 


veel juhust olnud kohata neid või samuti ühtki teist surelikku sõjateel. Ma julgen öelda, et vaevalt 
küll niisugused rüüstajad poleks märganud selletaolist kena kohta; kuigi ma ise pole kunagi tülli 
sattunud ühegi irokeeside suguharuga, on delavaarid mulle jutustanud neist niipalju, et mul on 
neist kujunenud pilt kui paadunud kurjategijatest.» 
«Sa võid rahuliku südametunnistusega öelda sama iga teise metslase kohta, keda sa juhtud 
kohtama.» 
Siinkohal hakkas Hirvekütt protestima ja kui nad järve teise otsa sõudsid, käis edasi äge vaidlus 
kahva-nägude ja punanahkade vooruste ümber. Välejalg jagas kõiki valgete küttide eelarvamusi 
ja vastumeelsust, kes üldiselt näevad indiaanlastes oma loomulikke võistlejaid ja sageli ka 
loomulikke vaenlasi. Muidugi kõneles ta valju häälega, käratses, tegi kõige kohta huupi otsuseid 
ega esitanud mitte kunagi tõsiseid argumente. Hirvekütt käitus seevastu täiesti erinevalt; oma 
tagasihoidliku jutu, oma vaadete õilsuse ja oma lihtsate arutustega tõi ta esile oma tugeva 
sünnipärase õiglustunde ja siiruse, millel puudus igasugune kalduvus kasutada sõnalisi konkse, 
et kaitsta oma arvamist või mõnd eelarvamust. Ent ta polnud siiski täiesti vaba eelarvamuste 
mõjust. See inimmõistuse türann, mis tungib oma ohvrile tuhandeid teid kaudu kallale peaaegu 
kõhe, kui inimesed hakkavad mõtlema ja tundma, ja mis harva loovutab oma raudse võimu enne, 
kuni inimesed enam ei mõtle ega 

tunne, oli avaldanud mõningat mõju selle isiku õiglastele kalduvustele, kes selles küsimuses siiski 
arvatavasti pakkus imekaunist näidist selle kohta, mida võivad teha noore inimesega sünnipärane 
headus, halva eeskuju ja pahale teele ahvatlevate kiusatuste puudumine. 

«Tunnista, Hirvekütt, et iga mingo on rohkem kui pool kuradit,» hüüdis Välejalg ja sattus 
vaieldes õhinasse, mis oli lähedane pöörasusele, «kuigi sa tahad mulle selgeks teha, et delavaaride 
suguharu koosneb peaaegu tervenisti ainult inglitest. Kuid mina omalt poolt vaidlen vastu, et see pole 
õige isegi ka valgete inimeste juures. Kõik valged inimesed pole ka patuta ja sellepärast ei saa 
ammugi kõik indiaanlased olla süütud. Ja seepärast ei ole sinu väide juba algusest peale pennigi 
väärt. Minu arvates on aga lugu nõnda: maa peal on kolm värvi — valge, must ja punane. Valge on 
kõige parem värv ja sellepärast on valge inimene kõige parem; järgmiseks tuleb must värv, ja ta on 
seatud elama valge inimese naabrusesse, ta on täiesti talutav ja käsutamiseks sobiv; punane on 
kõige viimasel kohal, mis näitab, et need, kes ta lõid, ei lootnud kunagi, et indiaanlast võiks pi- 
dada rohkem kui poolinimeseks.» 

«Jumal lõi kõik kolm ühetaolisteks, Välejalg!» 

«Ühetaolisteks! Kas sa siis pead neegrit ühesuguseks valgega või mind indiaanlasega?» 

«Sa lähed kõhe ägedaks ega kuula mind lõpuni. Jumal lõi meid kõiki — valged, mustad, ptfnased; 
ja kahtlemata olid tal oma targad kavatsused, andes neile erinevad nahavärvid. Kuid ometigi lõi ta 


meid tunnete poolest kõik ühesugusteks; kuigi ma ei eita, et igale rassile andis ta oma erilised 
anded. Valge inimese anded seisavad ristiinimese vaimus, kuna punanahal on kõik tema võimed 
kohandunud metsikus looduses elamiseks. Nõnda näiteks on valgele suur patt surnut skalpeerida, 
indiaanlasele aga lausa vägitegu. Või jällegi: valge mees ei või sõjaajal naistele ja lastele 
varitsusest kallale tungida, punanahk aga võib. See on küll julm, ma 'tunnistan seda; kuid nende 
meelest on see õige tegu, kuna samal ajal oleks see meie meelest alatu.» 

«Kõik sõltub sellest, kes su vaenlane on. Vaenlase skalpeerimine või isegi ta naha seljast 
nülgimine on 

minu meelest niisama hea kui hundi kõrvade äralõikamine tasu saamiseks või karunaha nülgimine. 
Ja sa arvatavasti eksid rängasti, kui hakkad kaitsma puna-nahku, sest et isegi Koloonia annab 
autasu selle töö eest; nad maksavad seal ühtemoodi hundi kõrvade, varese pea ja indiaanlase skalbi 
eest.» 

«Kuid see on siiski vastik, Välejalg. Isegi indiaanlased ütlevad, et see on valgetele häbiks, nähes, et 
see käib valge inimese kommete vastu. Ma ei hakka vaidlema, nagu oleks kõik, mida valged 
inimesed teevad, tõepoolest ristiinimese kohane ja kooskõlas neile antud vaimuvalgusega; sel juhul 
oleksid nad niisugused nagu -nad peaksid olema. Kuid me teame, et nad pole seda. Ma tahan aga 
väita, et kombed, harjumused ja nahavärv ning seadused erinevad rasside vahel nii suuresti, et 
ulatuvad vaimuanneteni. Ma eieita, et indiaanlaste hulgas on tõepoolest mõningaid suguharusid, 
kes on loomult rikutud ja pahelised, nagu on mõned rahvad valgetegi hulgas. Esimeste hulka 
arvan ma mingod ja teiste hulka Kanada prantslased. Seadusliku sõja ajal, nagu me hiljuti 
pidasime, on meie kõhus, maha suruda igasugune kaastunne elava vaenlase vastu. Kuid skalbid on 
hoopis iseasi.» 

«Ole nii hea ja võta mõistust kuulda, Hirvekütt, ja ütle mulle, kas võib Koloonia välja anda 
seadusevastast seadust? Kas pole seadusevastane seadus rohkem Ibomuvastane kui metslase 
skalpeerimine? Seadus ei või olla seadusevastane, samuti nagu tõde ei või olla vale.» 

«See kõlab küll nagu arukalt, kuid viib meid kõige arulagedamatele järeldustele, Välejalg. Kõiki 
seadusi ei anna välja üks ja sama asutus. Jumal on meile andnud oma seadused ja mõned annab 
Koloonia, ja teised on pärit kuningalt ja parlamendilt. Kui Koloonia seadused ja isegi kuninga 
seadused käivad jumala seaduste vastu, siis on nad seadusevastased ja neile ei tule alluda. Ma 
arvan, et valge inimene peab austama valgeid seadusi, senikaua kui nad põrkavad kokku mõne teise 
kõrgema seadusega; punanahkne inimene on aga kohus-tatud kinni pidama oma punanaha 
kommetest ja harjumustest samasugusel tingimusel. Aga vaidlemine on 

kasutu, kuna igal inimesel on õigus mõtelda, kuidas ta tahab, ja kõnelda seda, mis ta mõtleb. Otsime 
parem üles sinu sõbra Ujuva Tomi, sest muidu me möödume temast, kui ta on peidus neis 
kaldapadrikuis.» 

Hirvekütt ei nimetanud järve kaldaid asjata nõnda. Kogu kalda pikkuses rippusid väiksemad puud 
vee kohal ja nende oksad ulatusid sageli läbipaistvasse vette, Kaldad olid järsud ja piirasid isegi 
kitsast liivariba; ja kuna taimestik paratamatult püüab valguse poole, siis oli" tulemuseks just see, 
millest oleks võinud unistada maaliliste maastikuvaadete armastaja, kui nende lopsakate rikkalike 
metsatihnikute korraldamine oleks olnud antud tema kätte. Arvukad neemed ja salmed muutsid 
kaldajoone katkeliseks ja kääruliseks. Kanuu. hoidus järve läänekalda lähedusse, kavatsusega — 
nagu Välejalg oli kaaslasele selgitanud — aegsasti teostada luuret vaenlaste suhtes, enne kui 
usaldada liiga avalikult nähtavale ilmuda; mõlema seikleja tähelepanu oli alaliselt pingul, kuna 
kumbki ei võinud ette öelda, mis ootab neid lähema neemetipu taga. Nad liikusid kiiresti edasi, sest 
Välejala vägilasjõud võimaldas tal mängida kerge paadiga nagu udusulega ja ta kaaslase osavus 
peaaegu tasakaalustas nende niivõrd erinevad looduspärased anded. 

Igakord, kui kanuu möödus mõnest neemetipust, vaatas Välejalg ringi, lootuses näha noalaeva lahel 
ankrus või triivimas. Kuid talle oli määratud pettuda; ja nad olid jõudnud juba ligi miili kaugusele 
järve .lõunatipust või peaaegu kähe miili kaugusele «lossist», mis oli nüüd pilgu eest varjatud 
pooletosina etteulatuva neeme taha, kui Välejalg äkki lakkas sõudmast, otsekui ei teadnud ta enam, 
mis suunas edasi tüürida. 

«Väga võimalik, et vanamees lipsas jõkke,» ütles Välejalg pärast seda, kui oli tähelepanelikult 
uurinud läbi .kogu idakalda, mis asus neist umbes miili kaugusel ja avanes tema uurivale pilgule 
rohkem kui peoles oma pikkuses, «sest viimastel aegadel on ta läinud üle peamiselt lõksudega 
küttimisele ja paisutanud tammidega vee üles. Nüüd võis ta jõge mööda üles sõita miili või selle 
ümber, kuigi tal tagasisaamisega on täbar lugu!» 

«Kus su äravoolukoht siis on?» küsis Hirvekütt. «Ma ei näe ühtki ava ei kaldal ega puude 
vahel, kust Susgue-hannah' taoline jõgi pääseks välja jooksma.» 

«Ah, Hirvekütt, jõed on nagu surelikud inimesedki: algul on nad hoopis väikesed, aga lõpuks 
kasvab neile lai selg ja suur suu. Sa ei näe väljavoolu sellepärast, et see jookseb kõrgete järskude 
kallaste vahel ja männid ning kanada kuused ning põõsastik ripuvad ta köhal nagu katus maja 
köhal. Kui vana Tomi ei ole Roti-abajas, siis peab ta olema jõkke pugenud; otsime teda esiteks 
abajast, siis läheme risti üle järve jõe väljavoolu juurde.» 

Edasi sõudes selgitas Välejalg, et naabruses on madal laht, mille moodustab pikk kitsas madal 


neem, ja mis on saanud Rotiabaja nime sellest, et oli vesirottide lemmikpaik. Abajas pakkus 
noalaevale nii täielikku varju, et selle omanik armastas viibida seal igal sobival juhul. 

«Kuna sa siinkandis kunagi et tea, kes võiksid sind külastada,» jätkas Välejalg, «siis on 
väga soovitav, kui saad neid teraselt silmitseda enne, kui nad jõuavad liiga lähedale. Praegu on 
sõda, ja sellepärast on niisugune ettevaatus eriti kohane, kuna mõni kanadalane või mingo võib 
ronida ta onni, ilma kutsumist ootamata. Kuid Hutter on suurepärane valvur ja haistab ohtu 
peaaegu sama hästi nagu jahikoer haistab looma.» 

«Minu arvates seisab loss nii lahtiselt, et see kindlasti meelitab juurde vaenlasi, kui mõni 
juhtuks järve üles leidma; see on küll minu meelest vähe tõenäoline, sest järv asub 
kindlusesse ja asundusse viivaist teedest eemal.» 

«Noh, Hirvekütt, mina olen jõudnud veendumusele, et vaenlasi kohtab inimene hoopis 
hõlpsamini kui sõpru. Otse õudne on mõelda, kui paljudel põhjustel sa võid saada endale 
vaenlasi ja kui vähestel põhjustel sõpru. Ühed haaravad tomahoogi sellepärast, et sa ei mõtle 
nõnda nagu nemad mõtlevad; teised jällegi sellepärast, et sa jõuad nende mõtetest ette; ja kord 
tundsin ma üht hulkurit, kes läks oma sõbraga tülli sellepärast, et see 


! Tomahook — indiaanlaste sõjakirves. 

ei pidanud teda ilusaks. Noh, pole sinagi just iluduse eeskuju, Hirvekütt, ja ometigi poleks sa nii 
mõistmatu, et saaksid minu vaenlaseks sellepärast, et ma sulle seda näkku ütlen.» 

«Ma olen niisugune, nagu jumal on mu loonud ega taha olla ei parem ega halvem. Erilist ilu mul 
vististi el ole; vähemalt mitte sel määral, mida igatsevad kerge-meelsed ja tühised inimesed; kuid 
loodan, et minulgi ei puudu mingisugune veetlus tänu minu heale käitumisele. Vähe leidub üllama 
välimusega mehi kui sina, Välejalg, ja ma mõistan, et vaevalt küll keegi , pööraks pilku minule, kui 
võib sinusugust vaadata; kuid ma ei tea, kas maksab arvata, nagu ei oskaks kütt püssiga nii osavasti 
ümber käia või saaks vähem saaki sellepärast, et ei taha peatuda iga ettejuhtuva sätendava allika 
juures ja uurida oma. palet vees.» 

Siinkohal puhkes Välejalg valjusti naerma. Olles liiga muretu, et mõtelda oma ilmsest füüsilisest 
üleolekust, oli Välejalg sellest siiski ise teadlik, ja nagu enamik inimesi, kes kas sünni või looduse 
poolest on õnnistatud mõne eelisega, mõtles ta sellest teatud mõnuga, kui see talle juhuslikult pähe 
tuli. 

«Ei, ei, Hirvekütt, sa pole mingi iludus ja sa võid selles ise veenduda, kui vaatad üle kanuu ääre,» 
hüüdis ta. «Jude ütleb sulle seda otsekohe näkku, niipea kui sa teda puudutad, sest teravamat keelt 
ei leidu ühelgi plikal ei meie asunduses ega väljaspool seda, kui sa ahvatled teda .seda tarvitama. 
Minu nõuanne on sulle: ära sa kunagi Judithit narrita; kuid Hettyle sa võid öelda, mida tahad, ja ta 


kuulab kõike vaguralt nagu talleke. Ei, parem ärgu olgu Jude see, kes ütleb sulle oma arvamust sinu 
välimuse kohta.» 

«Ja kui ta seda teebki, Välejalg, siis pole tal mulle rohkem ütelda, mida sina juba ütlesid.» 

«Ma loodan, Hirvekütt, et sa ei võtnud minu väikest märkust ninasse — ma ei mõtelnud sellega 
midagi halba. Sa pole ju iludus, nagu sa isegi peaksid teadma, ja miks ei peaks sõbrad mitte üksteisega 
vestlema niisugustest tühistest asjadest? Kui sa oleksid iludus või sinnapoolegi, oleksin mina 
esimene, kes sulle seda ütleb, ja see peaks sind rahuldama. Aga kui Jude mulle 


53 


ütleks, et ma olen näotu nagu surmapatt, peaksin ma seda edvistamiseks ega mõtleks teda uskudagi.» 
«Neil, keda loodus on hellitanud, on kerge naljatada niisuguste asjade üle, Välejalg, kuigi teistele 
võib-olla on see mõnikord raske. Ma ei eita, et minagi olen vahel tahtnud olla ilusam; jah olen 
tahtnud; kuid ma olen alati suutnud endas selle tunde maha suruda, mõeldes sellele, kui palju olen ma 
kohanud kena välimusega inimesi, kel pole sisimas millegagi uhkustada. Ma ei salga, Välejalg, et olen 
sageli soovinud olla kaunis ja sinu sarnane; kuid olen selletaolised tunded alati maha surunud, tuletades 
meelde, kuivõrd ma olen mitmes suhtes parem nii paljudest kaassurelikest. Ma oleksin võinud 
sündida lombakana ja poleks siis olnud suuteline isegi oravajahti pidama; oleksin võinud sündida ka 
pimedana, mis oleks mu teinud koormaks niihästi mulle endale kui ka mu sõpradele; ehk kurdina, mis 
oleks teinud mu täiesti kõlbmatuks sõjas või luureretkel, seda aga pean ma iga meesterahva kohuseks 
rasketel aegadel. Jah, jah; ma tunnistan, et ei ole sugugi mugav vaadata neid, kes on sinust kenamad 
ja et neid võetakse paremini vastu ja austatakse rohkem kui sind; kuid kõike seda võib taluda, kui 
inimene vaatab oma õnnetusele otse silma ega unusta, missugused on tema vaimuanded ja kohustused.» 

Välejalg oli üldiselt heasüdamlik ja healoomuline inimene ning kaaslase enesealandus surus tühja 
isekuse tema peast täiesti välja. Ta kahetses oma ettevaatamatuid vihjeid kaaslase välimuse kohta ja 
püüdis seda väljendada ohtralt, kuigi ta tegi seda kohmakusega, mille poolest paistavad silma kõik 
piiriasukate kombed ja arvamused. 

«Ma ei tahtnud öelda midagi halba, Hirvekütt,» vastas ta paluva tooniga, «ja loodan, et sa unustad 
kõik, mida ma ütlesin. Kui sa pole just lausa ilus, siis on sul ometi niisugune ilme, mis kõneleb 
selgemini kui mingisugused sõnad, et su südames on kõik korras. Sa ei pane suurt rõhku välisele 
küljele ja andestad seda kiiremini iga pisivihje sinu välimusele. Ma ei ütle, et Jude satuks sinust 
liigsesse vaimustusse, sest see võiks sünnitada ootusi, mis võivad lõppeda pettumusega, kuid on ju 
ole- 

mas Hetty, kes heameelega vaatleb sind nagu iga teistki meesterahvast. Lisaks oled sina liiga tõsine ja 


kaalukas, et võiksid Jüdithist suurt hoolida. Kuigi tüdruk on ebatavaliselt ilus, on ta püsimatu oma 
imetelus, mistõttu ühelgi meesterahval pole põhjust rõõmustada, kui tüdruk talle juhtumisi naeratab. 
Ma mõtlen vahel, et tüdruk armastab maailmas üle kõige iseennast.» 

«Kui see nii on, Välejalg, siis kardan ma, pole ta küll rohkem väärt kui enamik kuningannasid oma 
troonidel! ja suursugused daamid linnades,» vastas Hirvekütt naeratades ja pöördus jälle oma kaaslase 
poole, kusjuures igasugused rahulolematuse jäljed kadusid tema ausalt ja avalalt näolt. «Ma ei tunne 
ühtki delavaari, kelle kohta sa võiksid sedasama öelda. Kuid siin ongi pika neeme ots, mida sa 
mainisid, ja Rotiabajas ei või enam .kaugel olla.» 

See neem ei ulatunud kaugele järve nagu kõik teised, vaid kulges rööbiti kaldaga, mis moodustas 
siin kaares sügava ja vaikse lahe, pöördus veerand miili kaugusel jällegi lõunasse ja lõikas läbi oru, 
moodustades veele lõunapoolse tõkke. Välejalg oli peaaegu kindel, et ta leiab siit laeva, mis kitsast 
neemeriba katvate puude taga ankrus seistes võis kogu suveks vaenlase luurava pilgu eest peitu 
jääda. Tõepoolest, see koht oli varjatud nii hästi, et neeme taha rannalähedasse lahesoppi viidud paati 
võis näha ainult ühest küljest, ja nimelt kaldalt, kus kasvas tihe mets ja kuhu võõras vaevalt kunagi 
sattus. 

«Me peaksime nüüd varsti Noalaeva rtägema,» ütles Välejalg, kui kanuu libises ümber neemetipu, 
kus vesi oli nii sügav, et näis täiesti mustana. «Ta armastab pugeda kõrkjastikku ja me oleme viie 
minuti pärast tema pesas, kuigi vanamees ise võib olla oma püüniste juures.» 

March osutus valeprohvetiks. Kanuu käänas ümber neemenuka ja kähe ränduri pilgule avanes kogu 
abajas või laht, sest see oli tõenäoliselt kõige viimane, kuid nähtavale ei tulnud ühtki muud eset 
peale nende, mis loodus oli sinna asetanud. Sile veepind laius kauni kaarena, kõrkjad paindusid vaikselt 
Veepinna suunas ja puud rippusid ta köhal nagu alati; rahustav ja üllas 

üksildus valitses kõige üle. Iga luuletaja või kunstnik oleks sattunud vaimustusse sellest 
maastikust, kuid Harry Välejalale ei avaldanud see mingit mõju. Ta põles kärsitusest kiiremini 
köhata oma kergemeelset kaunitari. 

Kanuu liikus peaaegu vaikselt või täiesti vaikselt kuna piiriasukad olid harjunud sooritama iga 
liigutust ettevaatlikult ja paat näis nüüd peegelsiledal veel hõljuvat nagu õhus ning olevat osa 
hingavast vaikusest, mis nagu täitis kogu ümbrust. Sel hetkel kuuldus kuiva oksa praksumist 
kitsal maaribal, mis eraldas lahte järvest. Mõlemad seiklejad võpatusid ja kumbki sirutas käe 
püssi järele, kuna relv oli alati käe ulatuses. 

«Mingi väiksema looma kohta oli see luga tugev praksatus,» sosistas Välejalg, «ja see kostis 
inimese sammuna.» 

«Ei sugugi mitte, ei sugugi mitte nii,» väitis Hirvekütt vastu, «see oli, nagu sa ütlesid, liiga 


raske looma ja liiga kerge inimese kohta. Pane aer vette ja jäta kanuu selle puutüve juurde; 
ma lähen maale ja lõikan ara selle olevuse taganemistee neemel, olgu see siis mmgo või 
vesirott.» 

Välejalg täitis käsu ja Hirvekütt oli peagi kaldal, kus ta liikus tihnikusse hääletute 
mokassiinidega jalas ja ettevaatusega, mis vältis vähimatki kära. Veidi aja pärast oli ta juba keset 
kitsast maariba ja liikus pikkamisi selle otsa poole; põõsastik manitses äärmisele ettevaatlikkusele. 
Kui ta oli parajasti jõudnud tihniku keskele praksusid kuivad oksad uuesti ja see hääl hakkas 
korduma lühikeste vaheaegadega, just nagu oleks mõni elav olevus liikunud pikkamisi neeme tipu 
poole. Välejalg kuulis samuti neid hääli, tõukas kanuu keset lahte, haaras püssi ja ootas, mis edasi 
tuleb. Järgnes hinge kinni panev ootusehetk, mille järel üllas põdertuli välja tihnikust, astus uhke 
sammuga neeme liivasele tipule ja hakkas järveveega janu kustutama. Välejalg kõheles 
silmapilgu; tõstis siis püssi kähku palgesse, sihtis ja tulistas. Efekt, mida saavutati niisuguse 
paiga pühaliku vaikuse äkilise rikkumisega, osutus üheks tema kõige rabavamaks iseärasuseks. 
Lask 

ise kõlas nagu tavaliselt teravana, lühikesena ja järsu püssipauguna: aga äkilisele paugule järgnesid 
mõningad vaikushetked, mille jooksul hääl lendas vee kohal jajõudis vastaskalda kaljudeni, kus 
õhuvõnkumised koondusid ja kaja veeres miilide viisi mööda künkaid nõost nõkku, otsekui oleks ta 
äratanod metsas magavad äikesed. Põder ainult raputas pead paugu ja kuuli vihina peale, kuna ta 
polnud inimestega iial varem kokku puutunud; kuid küngaste vastukaja äratas temasumbusaldust, 
jata hüppas ettepoole, jalad surutud vastu keha, kukkus kohe sügavasse vette ja hakkas ujuma järve 
alumise otsa poole. Välejalg hõikas ja hakkas teda taga ajama; paar-kolm minutit kees vesi jälitaja 
jajälitatava ümber. Esimene sööstis juba ümber neemenuka, kui Hirvekütt ilmus kaldaliivale ja andis 
kaaslasele märku tagasi pöörduda. 

«Sinu poolt oli see väga ettevaatamatu tegu enne päästikule vajutada, kuime polnud kallast läbi 
uurinud ja kindlaks teinud, etläheduses eiasuühtki vaenlast,» ütles Hirvekütt, kui ta kaaslane 
aeglaselt ja vastu tahtmist järele andis. «Niipalju olen ma vähemalt delavaaridelt õppinud, 
kuulates nende õpetusi ja pärimisi, kuigi ma ise pole veel kunagi viibinud ühelgi sõjateel. Pealegi 
pole praegu õige aastaaeg tappa põtra ja meeli vaja katoitu. Mind kutsutakse Hirvekütiks, tean 
seda isegi, ja võib-olla olen ma selle hüüdnime ara teeninud, kuna ma tunnen selle looma harjumusi 
ja sihin osavasti; kuid mind eisaa süüdistada ainsagi looma tapmises, kui pole «tarvidust liha või 
käia järele. Ma võin tappa, see on tõsi, kuid ma pole lihunik.» 

«See oli hirmus viga, et ma selle põdra käest ära lasksin!» hüüdis Välejalg, võttis peast mütsi ja 
tõmbas sõrmed läbi kenade, kuid sassis kiharate, otsekui oleks ta tahtnud seeläbi oma umbe jooksnud 
mõtteidki lahti päästa. 


«Nii käpard pole ma olnud veel kordagi sellest ajast peale, kui ma sain viieteistkümne 
aastaseks.» 

«Ära sellepärast kurda. Looma surm poleks meile kummalegi kuigi suurt kasu toonud, kuid oleks 
võinud meile teha ainult kahju. Seekaja onminu kõrvadele kohutavam kui sinu möödalaskmine, 
Välejalg — sest ta 

kostab nagu looduse hääl, kes protestib niisuguse eesmärgita ja läbimõtlematu teo vastu.» 

«Seda häält kuuled sa veel paljugi kordi, kui sa siin kandis kauem elad, poiss,» vastas teine 
naerdes. «Kaja kordab peaaegu kõike, mis öeldakse või tehakse Vilkuval Peeglil niisuguse vaikse 
suveilmaga. Kui aer kukub, kuuled sa seda ikka ja jälle, otsekui pilkaksid künkad su saamatust; ja 
naer või vilistamine kostab mändide kandist, otsekui oleksid nad lõbusas vestlustujus, otsekui 
tahaksid nad sind uskuma panna, et nad tõepoolest võivad sinuga vestelda.» 

«Seda enam on meil põhjust olla ettevaatlikud ja vaiksed. Ma ei usu, et vaenlane on juba 
leidnud tee neile küngastele, sest ma ei tea, mida nad seeläbi võidaksid. Kuid kõik delavaarid 
kõnelesid mulle, et kui julgus on sõjamehe esimene voorus, siis ettevaatus on ta teine voorus — 
ühest säherdusest hõikest mägedes on küllalt, et paljastada tervele suguharule meie siia- 
saabumise saladus.» 

«Kui sellest pole muud kasu, siis ta vähemalt hoiatab vana Tomi, et ta paneks poti tulele, ja 
ühtlasi teatab talle, et külalised on lähedal. Tule, poiss, istu paati ja püüame laeva üles otsida, 
senikaua kui veel valge on.» Hirvekütt andis järele ja kanu-u hakkas liikuma. Tääv oli suunatud 
risti üle järve ja osutas järve kagunurka. Selles suunas ei olnud järvekaldani või lõpuni, kuhu nad 
tüürisid, miiligi maad, paat liikus edasi väga kii-resti osavate ja kergete aerulöökidega. Kui neil 
oli juba pool teed seljataga, tõmbas nõrk kähin nende - pilgud lähima käida poole ja nad nägid, et 
põder tuli just järvest välja ja sammus käida poole. Hetk hiljem raputas suursugune loom vett 
külgedelt maha, vaatas üles puude kasvude poole, hüppas kaldale ning kadus metsa. 

«See olevus lahkub tänutundega südames,» ütles Hirvekütt, «sest loodus ütleb temale, et ta on 

pääsenud suurest ohust. Sina peaksid tundma sedasama, Välejalg, kui -pealegi mõelda, et su silm 

pettis sind ja käsi polnud kindel; mingit kasu poleks toonud lask, mis oli kavatsetud rohkem küll 
mõtlematusest kui mõistusest.» «Ma pole nõus, et silm ja käsi mind petsid,» hüüdis March 
mõningase ägedusega. «Sul on delavaaride hul- 

gas oma väleduse ja jahiosavuse tõttu teatud kuulsus. Kuid ma tahaksin näha, kuidas sa seisad ühe 
niisuguse männi taga ja üleni kirjuksvõõbatud mingo teise taga, mõlemal kuked vinnas, ja kumbki 
varitseb parajat hetke! Ainult niisuguses olukorras on sobiv proovida silma ja kätt, sest see paneb 
närvid proovile. Looma tapmist ei pea ma kunagi vägitööks, kuid metslase tapmine on seda. Varsti 


tuleb aeg, kus sul tuleb oma kätt proovida, kuna jälle läheb lööminguks lahti, ja peagi näeme, mis 
jahimehe kuulsus maksab võitlustandril. Ma eiusu, et mu silm või käsi kumbtahes oleks olnud eba- 
kindel. Kõiges oli süüdi põder, kes jäi paigale seisma, kui ta oleks pidanud just edasi liikuma, ja 
seepärast ma lasksingi tal eest mööda.» 

«Olgu siis sinu arvamine, Välejalg. Ma ainult väidan, et see on meie õnn. Ma julgen öelda, et ma ei 
suuda sureliku pihta lasta nii kerge südamega nagu looma pihta.» 

«Kes kõneleb üldse surelikest või üldse inimestest, Hirvekütt? Sul tuleb ju tegemist teha 
indiaanlastega. Muidugi, igal mimesel võivad olla oma seisukohad, kui jutt on teise olevuse elust või 
surmast; kuid indiaanlaste puhul ei teki sääraseid hingepiinu; kogu küsimus seisab selles, käs sina 
tabad teda või tema tabab sind.» 

«Mina pean punanahku niisamasugusteks inimesteks nagu oleme meie sinuga, Välejalg. Neil on 
oma loomulikud vaimuanded ja oma usk, see on tõsi, kuid see ei tähenda lõppude lõpuks midagi, 
sest igaühe üle tuleb otsustada tema tegude, aga mitte tema naha järgi.» 

«See on päris misjonäride jutt, mida ei hakka keegi kuulamagi siin kandis, kuhu Moraavia vennad 
pole veel jõudnud asuda. Nahk on siiski see, mis teeb inimese. See on tõsi; kuidas saaksid siis 
inimesed teisiti üksteise üle otsustada? Nahk on kõigil seljas selleks, et kui oled vaadanud 
tähelepanelikult mõnd looma või surelikku, siis on kõhe selgesti näha, kellega sul on tegemist. Naha 
Järgi eraldad sa alati karu metsseast ja halli orava mustast oravast.» 

«Tõsi, Välejalg,» ütles teine üle õla tagasi vaadates ja naeratades, «kuid ometigi on nad mõlemad 
oravad.» 

«Kes seda eitabki? Kuid sa ei taha ometi ütelda, et punanahk ja valge on mõlemad indiaanlased?» 

«Ei, kuid seda ütlen ma, et nad mõlemad on inimesed. Küll erinevat rassi ja värvi, mitmesuguste 
erinevate vaimuannete ja kommetega inimesed, kuid üldiselt on neil loomus ühesugune. Mõlemal 
on hing; ja mõlemad vastutavad oma tegude eest siinses elus.» 

Välejalg kuulus selletaoliste «teoreetikute» kilda, kes pidasid kõiki värvilisi inimesi 
alaväärtuslikuks. Tema arusaamised polnud selles suhtes just väga selged ega olnud tema argumendid 
samuti liiga täpsed: kuid see-ecst olid tema arvamused seda dogmaatilisemad ja kirg-likumad. 
Südametunnistus süüdistas tedapaljudeski ebaseaduslikes toimingutes indiaanlaste suhtes ja ta oli 
leiutanud erakordselt hõlpsa viisi selle rahustamiseks, seades kogu punanahkade pere mõttes 
väljapoole inimõiguste kategooriat. Midagi ei vihastanud teda rohkem, kui keegi kahtles tema vaadete 
õigluses, eriti siis, kui ta esitas neile kahtlustele lisaks täiesti arukaid väiteid. Seepärast ta ei 
kuulanudki oma kaaslase märkusi ega kavatsenudki talitseda oma tundeid ega. nende väljendusviisi. 

«Sa oled lihtsalt poisike, Hirvekütt, kelle pea on segi ajanud delavaaride vigurid ja misjonäride 
rumalus,» hüüdis ta omatavalise ükskõiksusega sõnade valiku suhtes, mis juhtus temaga alati, 


kui ta oli ärritatud. «Sina võid ennast ju pidada punanahkade vennaks, kuid mina arvan neid kõiki 
loomade hulka, kel pole midagi inimlikku peale kavaluse. Kavalust neil on, seda ma tunnistan, 
kuid samuti on seda rebasel ja isegi kärul. Ma olen sinust vanem ja olen sinust kauem metsades elanud 
või, õigemini, olen alati seal elanud, ja minule ei maksa selgitada, mis asi indiaanlane on ja mida 
ta pole. Kui sa tahad, et sind metslaseks peetaks, siis tarvitseb sul ainult seda öelda ja ma teatan 
sellest Judithile ning vanamehele ja eks me siis näe, kuidas nad sind vastu võtavad.» 
Siin osutas Välejala elav kujutlusvõime talle mõningaid teeneid ja jahutas ta viha. Kujutledes, 
kuidas tema kahepaikne tuttav võtab vastu külalist, keda ta esitab säärase soovitusega, puhkes ta 
südamest naerma. 

Hirvekütt teadis liiga hästi, et asjatu on veenda niisugust inimest, milleski, mis kõneleb vastu tema 
eelarvamustele, ega tundnud mingisugust soovi taolist ülesanet enda peale võtta. Ta ei kurvastanud, 
et ta mõtted said uue suuna samal ajal, kui kanuu lähenes järve kagu-kaldale. Nad olid nüüd üsna 
lähedal sellele kohale, kus Marchi sõnade järgi jõgi järvest välja jooksis, ja mõlemad hakkasid 
ringi vaatama uudishimuga, mida veelgi suurendas lodja leidmise ootus. 

Lugejale võib näida kummalisena, et inimesed, kes asuvad kõigest kahesaja jardi kaugusel, 
köhast, kus kahekümne jala kõrguste kallaste vahel kulgeb üsna lai säng, oleksid võinud selle 
olemasolus kahelda. Tuleb siiski meelde tuletada, et siin rippusid kõikjal vee köhal nagu kõikjal 
mujalgi puud ja põõsad, ümbritsedes järve nagu narmaspitsiga, mis varjas ara kõik selle väikse- 
mad käänakud. 

«Ma pole juba kahel viimasel suvel ühtejärge saanud järve siiapoole otsa,» ütles Välejalg, tõustes 
kanuus täies pikkuses püsti, et paremini ringi vaadata. «Ahaa, seal on kalju, mis tõstab oma 
lõuga vee köhale, ja ma tean, et jõgi algab kuskil tema läheduses.» 

Mehed vajutasid jälle aerudele ja olid peagi kaljust paari jardi kaugusel. Kalju polnud suur, 
kõigest viis võikuus jalga kõrge, kusjuures ainult pool sellest ulatus pealepoole veepinda. Vee 
alaline tegevus sajandite jooksul oli ta ladva niivõrd ümmargusefts uhtunud, et ta sarnanes oma 
korrapärase ja ühtlase kujuga suurele mesipuule. Paat ujus aeglaselt mööda ja Välejalg tähendas, 
et see kalju oli kõigile indiaanlastele siin ümbruskonnas hästi tuntud ja tavaliselt käsutavad nad 
seda märgina, mille lähedusse nad määravad oma kohtumiskoha, kui lahkuvad jahile ja 
sõjakäikudele erinevaisse suundadesse. 

«Ja siin ongi jõgi, Hirvekütt,» jätkas ta, «kuigi niivõrd puude ja põõsaste varjus, et sarnaneb 
rohkem mõnele varitsuspaigale kui väljavoolule niisugusest järvest nagu seda on Vilkuv Peegel.» 

Välejalg polnud halvasti kirjeldanud seda paika, mis tõesti näis sarnanevat varitsuses olevale 
jõele. Kõrged kaldad võisid olla mõlemad vähemalt saja jala kõrgu- 

sed; kuid lääneküljes ulatus väike madal maariba nii kaugele ette, et surus jõe poole kitsamaks. 
Kuna põõsad rippusid alla vee kohale ja kirikutornide kõrgused männid sirutusid valguse poole kuni 
nende oksad segunesid, siis oli silmal lähedagi maa pealt raske märgata kaldal ühtki nõgu, mida 
mööda jõgi oleks võinud voolata. Järsul kaldal kasvavast metsast polnud samuti näha ühtki jälge järve 
väljavoolust, kõik kokku paistis ühe ääretu lehtvaibana. Kanuu liikus voolust kistuna pikkamisi edasi 
ja sattus puudevõlvide alla, kuhu päikesevalgus vaevu läbi harvade avauste tungis, valgustades 
nõrgalt all valitsevat hämarust. 

«See on ehtne varitsuspaile,» sosistas Välejalg pooliti, otsekui oleks ta tundnud, et niisugune koht 
on määratud saladustele ja ettevaatlikkusele. «Sellepärast ongi vana Tom oma noalaevaga pugenud 
kuhugi siia. Me laskume pisut maad allavoolu ja leiame ta üles.» 

«Kuid siin pole niisuguste mõõtudega laeval kuhugi peitu pugeda,» vastas teine, «mulle tundub, et 
meie kanuulgi on siin vaevalt ruumi liikuda.» 

Välejalg naeris sellepeale vastuseks ja nagu varsti selgus, täiesti põhjendatult. Vaevalt olid rändurid 
möödunud päris järve kaldal kasvavate põõsaste pitsist, kui nad leidsid end kitsast, kuid ' sügavast 
jõest, ja läbipaistev vesi voolas kiiruga lehtkatuse all, mida hoidsid ülal vanade puude tüvedest 
koosnevad võlvid. Põõsad palistasid kaldaid nagu tavaliselt, kuid nende vahele jäi umbes 
kahekümne jala laiune vaba läbikäik ja ees avanes umbes kaheksa-kümme korda pikem perspektiiv. 

Kumbki meie seikleja ei käsutanud aerusid, vast ehk ainult niipalju, et hoida kerget paati keset 

jõge. Mõlemad vaatlesid kuva valvsusega iga jõekäänakut, missuguseid oli kaks-kolm tükki juba 

esimese saja jardi peal. Käänak järgnes käänakule ja kanuu oli ujunud juba tükk maad mööda jõge, 
kui Välejalg haaras põõsast kihni, ja peatas paadi liikumise nii äkki ja vaikselt nagu oleks ta 

tahtnud näidata, et selleks toiminguks oli mingi ebatavaline põhjus. Hirvekütt asetas käe püssipärale, 


niipea kui seda toimingut märkas, kuid see sündis pigem jahimehe harjumusest kui kartusest. 

«Seal see vanamees ongi!» sosistas Välejalg, osutades kuhugi sõrmega ja kogu südamest naerdes, kuigi 
ta hoidus hoolikalt vähimatki häält tegemast. «Püüab rotte, nagu ma arvasin! Sumab põlvini vees ja 
poris, vahib oma lõkse ja söötasid üle. Kuid võta või pea maha, ma mitte ei märka laeva; kuigi olen 
valmis kihla vedama iga viimase naha peale, mis ma sel suvel saan, et Jude ei söanda oma kauni 
jalakesega astuda niisugusesse porisse. Plika tõenäoliselt palmitseb oma juukseid mõne allika kaldal, 
kus ta võib vaadata oma kaunist nägu ja keguda põlgust meiesuguste meeste vastu.» 

«Sa teed noortele naisterahvastele ülekohut — jah, tõesti, Välejalg — sa liialdad nende puudustega 
kõneldes nõndasamuti, nagu nemad ise liialdavad oma täiuslikkusega hoobeldes. Ma julgen öelda, et 


Judith tõenäoliselt pole sugugi niisugune enesemmetleja ega niisugune meessoo vihkaja nagu sina näid 
arvavat; ja et ta arvatavasti töötab oma isa heaks kõdus, samal ajal kui see töötab tema heaks kuskil 
püüniste juures.» 

«Kui meeldiv on kuulda tõtt meesterahva suust kas või üksainus kordki tütarlapse elus,» kostis 
meeldiv, kõlav ja ometigi pehme naisehääl nii kanuu lähedalt, et mõlemad kuulajad tahtmatult võpatasid. 
«Aga mis puutub teisse, Välejalg, siis on igal õiglasel sõnal nii raske üle teie huulte pääseda, et ma ei 
loodagi neid enam teie suust kuulda. Viimane niisugune sõna, mis te laususite, oleks teil peaaegu kurku 
kinni jäänud ja teid peaaegu lämmatanud. Kuid mul on heameel näha teid paremas seltskonnas kui 
varemalt, ja et inimesed, kes oskavad austada ja kõhelda naisterahvaid, ei häbene rännata teie seltsis.» 

Pärast neid sõnu vaatas ebatavaliselt ilus ja noor naisenägu välja Hirveküti aeru ulatuses asuvast 
lehtede-vahelisest avast. Selle näo omanik naeratas õrnalt noormehele, ja vihane pilk, kuigi teeseldud ja 
pilklik, mille ta Välejalale heitis, tegi ta ilu veelgi üllatavamaks, tuues esile tema muutliku ja tujuka 
näo kõik mitmekesised mänglemised, näo, mis näis üsna hõlpsasti ja ükskõikselt muutuvat pehmest 
rangeks, lustakast etteheitvaks. Järgmine pilk selgitas üllatuse põhjuse. Mehed 

olid sattunud märkamatult noalaeva kõrvale, mida varjasid selleks otstarbeks korraldatud ja lõigatud 
põõsad, ja Judith Hutteril tarvitses lihtsalt kõrvale lükata lehed, mis katsid akna, et näidata oma 
nägu ja nendega kõnelda. 


IV PEATÜKK 


Arglik hirveke jooksu ei lähe, 
kui kohtab mind metsa vilus; 
ja ma seisatan, kuulatan vahe — 
vaatan mailille, mõte loob pähe: 


kuis looduses kõik oh ilus! 
Bryant 


Noalaev nagu Hutterite ujuvat elamut üldiselt kutsuti oli ehitatud väga lihtsalt. Lai lamedpõhjaline 
praam moodustas sõiduki alumise osa; keskosas, mis hõlmas kogu laiuse ja ligi kaks kolmandikku 


pikkusest seisis madal, «lossi» meenutav ehitis. Praami küljed olid piut kõrgemad kui veesõidukil 
tavaliselt. Kajut oli võrdlemisi madal, nii et seal oli võimalik parajast püsti seista. Kogu ehitus tervi- 
kuna aga ei olnud väga kohmakas ega väga pealetükkiva välimusega. Lühidalt öeldes ei erinenud 
noalaev kuigi palju tänapäeval mööda kanaleid sõitvaist lamedapõhjalistest praamlaevades kuigi oli 
ehitatud jämedamalt ja oli laiem kui tavaliselt Kooregakaetud palkseinad ja katus andsid tunnistust 
tema elanike poolmetsikust eluviisist. Lodja ehitamine oli nõudnud suurt oskust, kuna ta oli oma 
tugevuse kohta 

võrdlemisi kerge ja hõlpsasti juhitav. Kajut oli vaheseinaga kaheks jagatud. Üks pool oli söögitoaks 
ja isa magamistoaks, teises elasid tütred. Väga lihtne majakraam seisis köögis, mis asus lodja teises 
otsas lausa lahtise taeva all; peab meeles pidama, et lotja kasutati eranditult suvi-eluasemena. 

On kergesti seletatav, miks Välejalg nimetas seda kohta peidikuks. Paljudes kohtades rippusid 
järskudel, kõrgetel kallastel suuremad põõsad ja madalamad puud jõe kohal, ulatudes okstega sageli 
vette. Mõnes köhas kasvasid nad kolme-neljakümne jala pikkuselt peaaegu vertikaalselt. Vesi oli 
ühteviisi sügav kallaste lähedal, kus kaljud olid kõrged ja peaaegu püstloodis. Seetõttu ei 
valmistanud Hutterile mingeid raskusi peita lotja niisuguse katuse alla, kus ta seisis ankrus ja oli 
täiesti varjatud. Julgeolek nõudis sääraseid ettevaatusabinõusid, kui vaadata asjale tema 
seisukohalt. Kui laev oli kord juba puude ja põõsaste all, siis piisas sellest, kui seoti paar kivi okste 
külge, et need vajuksid sügavale jõkke. Paar mahalõigatud ja osavalt paigutatud põõsast tegid kõik 
ülejäänu. Nagu lugeja on juba näinud, oli see maskeering niivõrd osav, et viis eksitusse isegi 
mõlemad mehed, kes olid harjunud metsaeluga ja kes samal ajal just otsisid ärapeidetud laeva. 

Lodja leid avaldas meie kahele seiklejale erisugust mõju. Niipea, kui kanuu oli sõitnud ümber 
noalaeva otse sissekäigu juurde, hüppas Välejalg pardale ja vestles hetk hiljem Judithiga rõõmsalt, 
kuid pisut salvavalt, olles nähtavasti unustanud kõik muu maailmas. Hoopis teisiti käitus Hirvekütt. 
Ta astus aeglase ja ettevaatliku sammuga praamile, ning silmitses selle ehitust ja maskeeringut 
tähelepanelikult ja uurivalt. Tõsi küll, ta heitis Judithile vaimustatud pilgu, mille kutsus esile neiu 
pimestav ja erakordne ilu, kuid isegi see ilu ei nõrgestanud ainsaks sekundikski tema huvi 
Hutterite elamu vastu. Samm-sammult uuris ta seda ainulaadset ehitust, katsus selle kinnisteid ja 
ühendusi, tutvus kaitsevahen-ditega ega jätnud üldse ühtki pisiasja vahele, mis võisid huvitada 
inimest, kelle mõtted keerlesid alati samasuguste asjade ümber. Ta ei jätnud maskeeringutki tähele 
panemata. Ta uuris seda üksikasjaliselt ja aeg- 

ajalt pomises endamisi oma tähelepanekuist. Kuna piiriasukate kombed oma lihtsusega lubavad 
suuri vabadusi, siis käis ta kajutid läbi, nagu ta oli ennisti «lossis» käinud, avas ukse ja läks 

lodja teisele poole otsa. Siin leidis ta eest teise õe, kes istus lehtedest katuse all ja oli ametis 
mingisuguse lihtsama käsitööga. 

Lõpetanud ülevaatuse, toetas Hirvekütt oma püssipära põrandale, nõjatas mõlema käega rauale ja 
hakkas vaatlema tütarlast säärase huviga, mida polnud ära-tanud isegi tema õe ebatavaline ilu. Ta 
oli Välejala märkustest tulnud järeldusele, et Hettyle on antud vähem aru kui tavaliselt langeb osaks 
inimolendile, ja kasvatus indiaanlaste hulgas oli teda õpetanud suhtuma neisse eriti õrnalt, keda 
saatuse käsi oli tabanud nii rängasti. Samuti polnud, nagu seda nii sageli juhtub, Hetty Hutteri 
välimuses midagi, mis oleks võinud mõjuda eemaletõukavalt. Nõdrameelseks selle sõna tõsises 
mõttes ei tohtinud teda hoopiski nimetada. Tema mõistus oli nõrk ainult selles mõttes, et ta oli 
kaotanud enamusele normaalsetele inimestele omase kavaluse ja silmakirjalikkuse, kuid oli 

säilitanud lihtsameelsuse ja tõearmastuse. Need vähesed, kes olid teda näinud ja oskasid niisuguste 
asjade kohta midagi öelda, tähendasid tihti, et tema õiglusemõisted olid peaaegu vaistlikud, ja 
vastikus kõige väära vastu moodustas tema silmapaistva iseloomujoone, mis otsekui ümbritses 
teda puhtaima kõlbluse õhkkonnaga. Eriti sageli esineb see iseärasus inimestel, keda tuntakse 
nõrgamõistuslikena. Hetty oli nägus, kuna meenutas oma õe tagasihoidlikku ja alandlikku koopiat. 
Tal ei olnud Judithi välist sädelust, see-eest aga võlus tema vagura näo rahulik, vaikne, peaaegu 
pühalik ilme iga vaatlejat; ja kõik need vähesed, kes olid teda kauem vaadelnud, hakkasid tundma tema 
vastu sügavat ja püsivat kaastunnet. Hetty näol ei olnud tavaliselt värvikust; lihtne meel ei 
sünnitanud tema peas mõtteid, millest tema põskedele oleks võinud süttida puna; tagasihoidlikkus 
oli temale niivõrd omane, et näis muutvat tüdruku olendiks, kes seisis kõrgemal tavalistest inimlikest 
nõrkustest. Loodus ja eluviisid olid teinud Hetty lihtsameelseks, süütuks, kavaluseta olevuseks ning 
saatus kaitses teda kurja eest normaalse valguse säraga, 

nagu öeldake, «vaigistas tuult pügatud tallekesele puhumast». 

«Teie olete Hetty Hutter?» küsis Hirvekütt nagu alateadlikult iseendalt. Ta rääkis nii lahke 
tooniga, et kaht-. lemata pidi võitma tütarlapse usalduse. «Harry Välejalg on mulle teist 
jutustanud ja minu teada olete teie alles täiesti laps.» 

«Jah, ma olen Hetty Hutter,» vastas tütarlaps vaikse meeldiva häälega, millest loodus koos 
kasvatusega oli ärä hoidnud labase tooni. «Mina olen Hetty, Judith Hutteri õde ja Thomas Hutteri 
noorem tütar.» 

«Niisugusel juhul ma tean teist kõik; kuna Välejalg Harry on teist mulle palju kõnelnud. Juttu 


on temal ju laialt, kui ta leiab teise inimese, kellele puhuda. -Kas teie elate suuremalt osalt järvel, 
Hetty?» 

«Aga muidugi. Ema on surnud, isa läks oma püüniste juurde, meie Judithiga istume kodus. 
Kuidas on teie nimi?» 

«Seda küsimust on hõlpsam esitada kui vastata. Ma olen veel nii noor, aga mul on olnud 
rohkem nimesid kui mõnel kõige suuremal pealikul kogu Ameerikas.» 

«Kuid teil on nimi siiski olemas — teie ei heida enne üht nime minema, kui pole teist ausalt ara 
teeninud?» 

«Loodan, et mitte, tütarlaps. Oma hüüdnimed olen saanud ma täiesti loomulikul viisil, ja ma 
mõtlen, et see, mis ma praegu kannan, ei püsi: kaua, kuna delavaa-rid harva annavad inimesele 
alalise hüüdnime enne, kui tal avaneb võimalus näidata oma tõelisi loomust nõupidamisel või 
sõjateel. Minu aeg pole veel tulnud. Esimeseks, ma ei ole mitte sündinud punanahana ja mul pole 
õigust osa võtta nende nõupidamistest, ja samal ajal olen ma liiga tähtsusetu, et minu arvamist 
küsiksid minu oma nahavärviga suursugused inimesed. Teiseks, see on esimene sõda, mis on 
puhkenud minu eluajal ja senini pole veel ükski vaenlane tunginud niivõrd kau-gele Kolooniasse, 
et teda võiks tabada isegi pikem käsi kui seda on minu oma.» 

«Ütelge mulle oma nimed,» jätkas Hetty talle avameelselt otsa vaadates, «ja võib-olla ütlen ma 
teile, missugune on teie iseloom.» 

«Ei eita, et see on võimalik, kuigi see igakord ei 

õnnestu. Inimesed eksivad sageli, kui otsustavad teiste iseloomu üle ja annavad neile nimesid, mida 
need sugugi ei ole ara teeninud. Teie võite selles veenduda, kui tuletate meelde mingode nimesid, 
mis nende keeles tähendavad sedasama, mis delavaaride nimed, — vähemalt, nii mulle räägiti, 
sest ma ise tunnen seda suguharu vähe, — kuid otsustades kuuldu järgi ei saa keegi nimetada 
neid ausaks, õiglaseks rahvaks. Sellepärast ei anna ma nimedele suurt tähtsust.» 
«Ütelge mulle siiski kõik oma nimed,» kordas tütarlaps tõsiselt, kuna tema mõistus oli liiga 
lihtne, et eraldada asju nende nimetustest, ja ta omistas ka nimedele 
suurt tähtsust. 
«Ma tahaksin teada, mida teist arvata.» «Hea küll; ma ei vaidle vastu, te saate kõik minu nimed 
teada. Kõigepealt olen ma ristiinimene ja sünnilt valge, nagu teiegi, ja vanemad andsid mulle 
nime, mis läheb isalt pojale, nagu pärandiosa. Minu isa kutsuti Bumppoks ja mind nimetati 
loomulikult tema järgi, ja ristimisel anti mulle nimeks Nathaniel ehk Natty, nagu mind kutsub 


enamik inimesi...» 
«Jah, jah, Natty ja Hetty!» katkestas teda tütarlaps kiiresti ja tõstis uuesti naeratades pilgu 
käsitöölt. «Teie olete Natty, aga mina olen Hetty, kuigi te olete Bumppo, ja mina olen Hutter. 
Bumppo ei ole nii ilus kui Hutter, eks ole?» 

«Noh, see on maitse asi. Olen nõus, Bumppo ei kõla just väga suursuguselt, aga ometi on 
inimesed oma elu selle nimega ara elanud. Mina pole seda nime siiski mitte väga kaua kandnud; 
delavaarid märkasid peagi, või neile võib-olla ainult näis nii, et ma ei valeta ja nad kutsusid mind 
esiteks Tõekeeleks.» 

«See on tubli nimi,» katkestas Hetty teda tõsiselt ja veendunult. «Ärge teie öelge mulle, et 
nimed ei tähenda midagi!» 

«Seda ma ei ütlegi, sest võib-olla olen ma pälvinud selle hüüdnime, kuna vale ei õnnestu mul 
nii hästi nagu mõnedel teistel. Mõne aja pärast nägid nad, et ma olen välejalgne ja andsid mulle 
hüüdnimeks Tuvi, sellepärast et, nagu te teate, tuvil on kured tiivad ja ta lendab alati otsejoones.» 

«Missugune ilus nimi!» hüüatas Hetty. «Tuvid on ilusad linnud!». 

«Enamik jumala poolt loodud olendeid on omamoodi kaunid, armas tütarlaps, kuigi inimesed 
sageli rikuvad nad ära ja sunnivad neid muutma oma iseloomu ja välimust. Pärast seda, kui ma mõnd 
aega olin teeninud sõnumiviijana ja käinud tallamata radu, hakati mind jahile kaasa võtma, sest 
arvati, et ma, leian jahiloomi osavamalt ja kiiremini kui enamik poisse, ja siis anti mulle hüüdnimeks 
Lontkõrv, sellepärast et, nagu nad ütlesid, mul olevat jahikoera haistmine.» 

«See pole enam nii ilus,» vastas Hetty. «Ma loodan, et te ei kandnud seda nime kaua ...» 

«Ainult senikaua, kui sain nii rikkaks, et jaksasin püssi osta,» vastas kaasvestleja mõningase 
uhkusega, mis tungis äkki läbi tema tavalisest rahulikust ja talitsetud käitumisest. «Siis nähti, et ma 
võin vigvami jahiloomade lihaga varustada, ja peagi sain ma Hirveküti nime, mida ma kannan 
senini; kuigi ta on inetu nende meelest, kes peavad ligimese skalbist rohkem lugu kui põdra 
sarvedest.» 

«Noh, Hirvekütt, mina ei ole nende külast,» vastas Hetty lihtsalt. «Judithile meeldivad sõdurid ja 
punased vormikuued, ja toredad sultaanid, kuid minu meelest on need kõik tühised. Tema ütleb, et 
ohvitserid on suursugused, lõbusad ja maheda jutiga; aga mulle ajab nende vaatamine lausa judinad 
üle selja, sest nende elukutseks on ligimese tapmine. Teie tegevus meeldib mulle enam ja teie viimane 
nimi on väga ilus — palju ilusam kui Natty Bumppo.» 

«See on loomulik teie mõttelaadi juures, Hetty, ja just nii nagu ma oleksin seda oodanud. 


Räägitakse, et teie õde on kena, ebatavaliselt ilus tavalise sureliku kohta; aga ilu otsib alati 
imetlemist.» 


«Kas teie pole Judithit kunagi näinud?» küsis tüdruk ootamatu tõsidusega. «Kui ei ole, siis astuge 
kõhe ja vaadake teda. Isegi Välejalg Harry pole välimuselt nii ilus, ehkki Judith on naine ja Harry 
on mees.» 

Hirvekütt vaatas tütarlast ühe hetke meelehärmiga. Tütarlapse kahvatu nägu oli pisut punaseks 
tõmbunud 

ja silmadki, mis tavaliselt olid nii pehmed ja selged, lõid kõneldes särama ja reetsid erutust. 

«Ah, Välejalg Harry!» ümardas Hirvekütt endamisi, kui ta läks läbi kajuti laeva vastaspoolsesse 
otsa. «Vaat mis tähendab kena välimus ja libe keel. On kerge näha, kuhupoole kaldub selle vaese 
olevuse süda, kuidas oleksidki lood sinu Judithiga.» 

Siinkohal katkestas Välejala lipitsemise, tema kallima edvistamise, Hirveküti mõttemõlgutused ja 
Hetty tagasihoidlikud tunded noalaeva omaniku kanuu ilmumine kitsasse avausse põõsaste vahel, mis 
oli nagu tema eluaseme mingisuguseks rinnatiseks. Hutter ehk Ujuv Tom, nagu jahimehed, kes tema 
harjumusi tundsid, teda lihtsalt kutsusid, tundis nähtavasti ara Välejala lootsiku, sest ta ei 
imestanud põrmugi, kui ta leidis ta praamilt. Vastuoksa, ta tervitas teda mitte ainult rõõmsalt, vaid 
ilmse mõnuga, millega segunes kerge pettumus selle üle, et Harry ei olnud ilmunud mõni päev varem. 

«Ma ootasin sind juba möödunud nädalal,» ütles ta pooliti torisedes, pooliti teretades, «ja olin 
väga pettunud, et sa ei tulnud. Siit läks läbi kuller, kes hoiatas trappereid ja kütte, et Koloonia oli 
jälle Kanadaga tülli läinud. Ja mina tundsin end juba üksildasena siin mägedes, kui on pealegi 
kolrrTskalpi valvata, ja ainult üks kätepaar neid kaitsmas.» 

«See on arusaadav,» vastas March. «Nii peabki isa tundma. Kui minul oleks kaks niisugust tütart 
nagu Judith ja Hetty, siis oleksin mina kahtlemata öelnud sedasama, kuigi üldiselt on see minule 
täiesti ükskõik, kas lähim naaber elab viiekümne miili taga või on ta kuuldekaugusel.» 

«Siiski pidasid sa targemaks tulla siia ürgmetsa kahe-kesi, teades, et Kanada metslased luusivad 
vististi ringi,» ütles Hutter, heites Hirvekütile umbuskliku ja samal ajal uuriva pilgu. 

«Aga milleks seda? Öeldakse, et isegi halb seltsimees aitab teed lühendada. Aga seda noormeest 
pean ma üsna mõistlikuks teekaaslaseks. Tema nimi on Hirvekütt, vana Tom, ta on kuulus kütt 
delavaaride hulgas, ristiinimesena sündinud ja ristiinimesena kasvatatud, nagu sina ja minagi. 
Noormees pole küll kaugeltki täiuslik, 

kuid seal kandis, kust tema tuleb, on temast halvemaidki inimesi ja tõenäoliselt leiab ta siitki kandist 
mõnegi, kes pole parem. Kui meil tuleb kaitsta oma püüniseid ja valdusi, on noormehest see käsu, et 
ta' kõiki meid toidab, kuna ta on meister põtrade küttimisel.» 


«Tere tulemast, noormees,» urahtas Tom, sirutades kõva, kondise käe noormehe poole, otsekui 
oma siiruse pandiks. «Niisugusel ajal on iga valge inimene sõber, ja ma loodan sinu toetusele. 
Mõnikord teevad lapsed isegi kivist südame pehmeks, ja tütred kahekesi teevad mulle rohkem 
muret kui kõik mu püünised, loomanahad ja õigused sellele maale kokku.» 

«See on ju loomulik!» hüüatas Välejalg. «Jah, Hirvekütt, meie sinuga ei tea seda veel oma 
kogemuste põhjal, Kuid sellegipoolest ma pean seda loomulikuks. Kui meil oleksid tütred, siis me 
tunneksime tõenäoliselt samu tundeid, ja ma austan inimest, kes seda tunneb. Mis puutub 
Judithisse, vanaisa, siis ma juba astusingi tema juurde sõduriks ning Hirvekütt aitab sul Hettyt 
valvata.» 

«Tänan teid väga, master March,» vastas kaunitar kõlava sügava häälega. Ta hääldamine ja 
väljendusviis olid samuti nagu õelgi täiesti õiged ja näitasid, et ta oli saanud parema kasvatuse 
kui ta isa eluviisid ja välimus oleksid andnud põhjust oodata. «Ma olen teile väga tänulik, kuid 
Judith Hutteril tin küllaldaselt mehisust ja kogemusi, et loota rohkem endale kui teietaolistele 
ilusatele tuulelippudele. Kui meil tufeb metslastega kokku põrgata, siis teie juba minge koos minu 
isaga kaldale, selleasemel, et pugeda onni meie, naiste, kaits-mise ettekäändel, ja ...» 

«Tüdruk, tüdruk,» segas isa vahele, «talitse oma keelt ja kuula tõesõna! Metslased luusivadki 
juba kuskil järve kaldal, ja keegi ei oska öelda, kui lähedal nad meile selsamal praegusel hetkel 
on või kui pea me neist rohkem kuuleme!» 

«Kui see tõsi on, master Hutter,» ütles Välejalg, kelle näol toimunud muudatus näitas, kui 
tõsiseks ta pidas seda teadet, ehkki ta ei avaldanud mingisugust argust ega hirmu, «kui see tõsi 
on, siis on sinu noalaev äär-miselt ebamugaval positsioonil, sest kuigi maskeering 

võis viia eksitusse mind ja Hirvekütt!, siis vaevalt küll võib ta silmapaari vahele jääda 
puhtaverelistele indiaanlastele, kes on tõsiselt skalpide jahile asunud!» «Olen sinuga täiesti 
nõus, Välejalg, ja sooviksin kogu südamest, et me asuksime praegu ükskõik kus, mitte aga selles 
kitsas käänulises jões. Tõsi, praegu ta küll varjab meid, kuid saab tingimata saatuslikuks, kui 
meid ainult avastatakse. Metslased on pealegi lähedal ja meil on raske jõest välja pääseda, ilma 
et meid ei lastaks maha nagu jahiloomi joogikoha juures.» 

«Kuid kas te olete kindel, master Hutter, et punanahad, keda te kardate, on tõepoolest Kanadast 
siia tulnud?» küsis Hirvekütt tagasihoidlikult, kuid tõsiselt. «Kas teie olete neist ühtki näinud? Kas teie 
võite kirjeldada nende värvi?» 

«Ma sattusin nende jälgedele naabruses, kuid ei ole näinud ühtki indiaanlast ennast. Ma 
sõitsin mööda jõge alla umbes milli või selle ümber, vaatasin oma püüniseid üle, kui märkasin 


värskeid jälgi, mis põikasid üle rabanuka ja suundusid põhja poole. Keegi mees oli siit vähem kui 
tunni aja eest läbi läinud ja jala suuruse ning sissepoole suunatud varvaste järgi tegingi ma 
silmapilkselt kindlaks, et see oli indiaanlase jalajälg, isegi ennem, kui leidsin kantud mokas- 
siini, mille ta omanik oli kõlbmatuse pärast ara visanud. Ma koguni leidsin köha, kus indiaanlane 
oli peatunud, et punuda endale uus; see oli kõigest mõni jard sellest paigast eemal, kus ta vana oli 
ara visanud.» 

«See ei paista olevat nagu punanahk, kes käib sõjateed,» ütles Hirvekütt pead raputades. 
«Kogenud sõjamees oleks igal puhul niisugused asitõendid kas ära põletanud, maha matnud või 
jõkke uputanud; ja väga võimalik, et te sattusite rahulikule jäljele. Mu süda läheks palju kergemaks, 
kui teil oleks tulnud meelde see kaasa tuua. Ma ise tulin siia, et noore indiaanipealikuga kokku 
saada ja ta pidi minema umbkaudu samas suunas, millest te rääkisite. Võib-olla et need olidki tema 
jäljed.» 

«Harry Välejalg, ma loodan, et sa tunned hästi seda noormeest, kes määrab kokkusaamisi 
metslastega niisuguses kohas, kus ta iialgi varem pole käinud?» küsis 

Hutter tooniga, mis selgesti väljendas küsimuse toelist mõtet. Temataolised jämedakoelised inimesed 
kõhklevad harva oma tunnete näitamisega. «Reetmine on indiaanlaste voorus, ja valged, kes elavad 
kaua indiaanlaste suguharude hulgas, võtavad neilt nende kombed ja pruugid ruttu üle.» 

«Tõsi, tõsi nagu piibel, vana Tom, kuid see ei maksa Hirveküti suhtes, sellepärast et tema on aus 
noormees, kuigi tal pole muid voorusi. Mina vastutan tema aususe eest, vana Tom, kuigi ei saa anda 
pead tema vapruse eest lahingus.» 

«Ma tahaksin teada, mis tal oli asja siia isevärki maanurka?» 

«Seda on lihtne seletada, master Hutter,» ütles, noormees inimese rahulikkusega, kel on 
südametunnistus täiesti puhas. «Muuseas, ma mõtlen, teil on täielik õigus seda küsida. Kahe tütre isal, 
kes elab järvel nagu teie, on samasugune õigus küsida võõra järele, kes on asunud tema naabrusesse, 
samuti nagu Koloonial on õigus nõuda prantslastelt seletust, mispärast nad on seadnud niipalju uusi 
rügemente meie piirile. Ei, ei, ma ei eita, et teil on õigus teada, mispärast võõras inimene on ilmunud 
teie elukohta või maale niisugusel äreval ajal nagu praegu.» 

«Kui teie niiviisi mõtlete, sõber, siis jutustage mulle oma elulugu ara ilma liigseid sõnu 
paiskamata.» 

«Seda on hõlpus teha, nagu ma juba ütlesin, ja ma jutustan teile kõik ausalt. Ma olen noor ja pole 
senini veel kordagi käinud sõjateed. Kuid niipea kui delavaa-rideni jõudis teade, et varsti saadetakse 
lõuna-suguharudele vampum ja tomahook, tegid nad mulle ülesandeks minna oma ihuvärvi inimeste 
juurde ja saada kõige kohta täpsemad andmed. Seda ma tegingi ja peale selle, kui olin tagasi 


jõudnud ning pealikutele oma jutu ära rääkinud, kohtasin ma Schoharie's kuninga ohvitseri, kes viis 
raha kaugemal lääne pool elavatele sõbralikkudele suguharudele. Tšingatšguk, noor pealik, kes pole 
veel ühtki vaenlast maha löönud, ja mina otsustasime, et nüüd avaneb soodus juhus minna koos 


esmakordselt sõjateele. Ja üks vana delavaar andis meile nõu määrata kohtumine ühe kalju juures 
selle järve otsa lähedal. 

Ma ei salga, et Tšingatšgukil on veel ka teine eesmärk, kuna sellel ei ole siinolijatega midagi ühist 
ja see on tema oma saladus, aga mitte minu; sellepärast ma rohkem ei räägigi. ..» 

«Siis on tegemist mõne noore naisterahvaga,» ütles Judith.ruttu vahele ja puhkes samas naerma 
oma ülemeelikusest ja punastaski veidi teadmisest, et säherdune mõte just temale pähe tuli. «Kui 
see pole seoses ei sõja ega jahiga, siis peab olema asjasse segatud armastus.» 

«Einoh, kes on noor, ilus ja kuuleb sageli armastusest, on kohe valmis oletama, etkõige aluseks 
on südametunded, kuid ma ei ütle selle kohta mitte midagi. Tšingatšguk peab kohtuma minuga 
homme õhtul tund aega enne päikeseloojakut kalju juures, ja pärast seda lähme me koos oma teed 
edasi, kedagi puutumata, välja arvatud kuninga vaenlased, kes on seaduse järgi ka meie 
vaenlased. Tundes ammust ajast Välejalga, * kes kunagi püüniseid ka meie jahimaadele pani, ja sat- 
tudes temaga kokku Schoharie'1, kui ta kavatses just parajasti siia tulla, leppisime kokku, et 
matkame koos. Mitte niivõrd hirmust mingode ees, kuivõrd selleks, et saada, hea seltsimehe ja, 
nagu ta ütleb, koos pikka teed lühendada.» 
«Ja teie mõtlete, et jälg, mida ma nägin, võib olla teie sõbra oma?» küsis Hutter. 
«Minu arvates küll. Võib-olla ma eksin, aga võib-olla ka mitte. Kui ma näeksin mokassiini, ma 
ütleksin teile kohe, kas ta on punutud delavaaride moodi või ei.» 
«Siin ta ongi,» ütles kure taibuga Judith, kes oli juba jõudnud käia lootsikust seda otsimas. 
«Öelge, keda ta meile tõotab — sõpra või vaenlast? Ma pean teid ausaks inimeseks ja mina usun 
kõike, mis te ütlete, hoolimata sellest, mida ka minu isa kujutaks.» 
«Sina, Judith, leiad ikka sõpru seal, kus mina arvan olevat vaenlasi,» torises Tom. «Noh kõnelge, 
noor inimene, ja öelge meile, mis te sellest mokassiinist arvate.» 
«See ei ole delavaaride tehtud,» vastas Hirvekütt ära kantud ja kõlbmatuks muutunud jalavarju 
tähelepanelikult silmitsedes. «Ma olen sõjateel veel liialt kogene- 

matu, et öelda midagi kindlasti, kuid mulle näib, et see mokassiin on punutud põhjas ja on pärit 
teiselt poolt Suurte Järvede maad.» 


«Kui nii on, siis ei tohi me siia jääda minutikski kauem kui vajalik,» ütles Hutter lehiskatuse alt 


välja vaadates, nagu oleks ta juba lootnud .näha vaenlast kitsa ja käänulise jõe vastaskaldal, «öö 
tulekuni on jäänud umbes tund aega ja pimeduses on võimatu käratult liikuda. Kas te kuulsite paugu 
kaja mägedes poole tunni eest?» 

«Jah, vanaisa,» vastas Välej alg, kes alles nüüd kujutles, missuguse ettevaatamatu' sammu ta oli 
astunud. «Mina kuulsin pauku ennastki, sest minap see olingi, kes püssikuke valla päästis.» 

«Mina kartsin, et tulistavad prantsuse indiaanlased. See võis siiski nad teha valvsaks ja juhatada 
meie jälile. Halvasti tegid, et kõmmutasid sõja ajal ilma asjata.» 

«Seda ma hakkan isegi mõtlema, onu Tom. Ja siiski, kui inimene tuhandete ruutkilomeetrite 
suuruses tihnikus ei julge lasta hirmu pärast, et vaenlane võiks seda kuulda, mis kasu on siis püssi 
kaasas kandmisest?» 

Hutter pidas mõlema külalisega tükk aega nõu, mille järele kaasvestlejad jõudsid lõpuks tekkinud 
olukorras õigele otsusele. Vanamees tegi neile selgeks, kui raske oleks praami pimedas käratult välja 
viia niisugusest kitsast ja kurest jõest; see kostakl tingimata indiaanlaste kõrvu. Kestahes nende 
naabruses ringiluusijad ka oleksid olnud, igal juhul hoiduvad nad järve või jõe lähedusse. Kuid 
paljudes kohtades olid jõe kaldad soised; lisaks olid nad nii käärulised ja nii põõsaid täis kasvanud, 
et oli täiesti võimalik sõita päevavalgel, kart-mata vaenlase silma alla sattuda. Sellepärast tuli karta 
vististi rohkem kõrvu kui silmi, eriti senikaua, kuni lodi oli lühikestes, tiheda lehestikuvõlviga käetud 
jõekäärude piirkonnas. 

«See koht on väga sobiv püüniste väljapanemiseks ja on uudishimulike pilkude eest ka hoopis 
kindlam kui 


! Suurte Järvede maa — Ontario, Erie ja Huroni järve rannikuala. 


17 


järv, kuid mina ei tule siia kunagi, ilma et ei võtaks enne tarvitusele abinõusid, kuidas siit uuesti välja 
saada,» jätkas vana veidrik. «Ja siit on hoopis kergem välja pääseda sikutades kui tõugates. Ankur 
asub jõe suudme juures avajärvel, ja siin näete trossi, millega võime end järvele välja tõmmata. Kuid 
ilma teie abita, ainult ühe kätepaari jõul oleks niisugust praami küllaltki raske ülesvoolu tõmmata. 
Mul on olemas midagi vintsi taolist, mis hõlbustab vajaduse puhul tõmbamist. Jude oskab kasutada 
ahtriaeru sama hästi kui mina; ja kui me ei karda vaenlast, siis ei tee jõest väljapääsemine meile palju 
tüli.» 

«Aga mis me sellega võidame, master Hutter, kui vahetame positsiooni?» küsis Hirvekütt väga 
tõsiselt. «Siin me oleme hästi varjatud ja kajuti sisemusest võime tugevasti vastu panna. Ma ise pole 
küll kunagi veel lahingutest osa võtnud ja tean neist ainult kuulduste järgi, kuid mulle tundub, et me 
võiksime niisuguste kindluste kaitse all jagu saada paaristkümnest mingost.» 


«Eh-hee! Pole kunagi veel lahingutest osa võtnud ja teate neist ainult kuulduste järgi! Seda on 
kõhe märgata, noormees. Kas teie olete kunagi näinud sellest järvest laiemat järve, enne kui koos 
Välejalaga siia tulite?» 

«Ei või öelda, et oleksin näinud,» vastas Hirvekütt tagasihoidlikult. «Nooruses tuleb õppida, ja ma 
ei kavatse sugugi häält tõsta nõupidamisel, kuni pole kogu-nud küllaldaselt kogemusi.» 

«Tubli. Sel juhul teen ma teile selgeks, mis halbused on sellel positsioonil võitlemisel ja kõik 
paremused, mis on avajärvel. Siin, kas näete, teavad metslased, kuhu iga oma lasu sihtida, ja oleks 
liiga palju loota, et mõni kuul ei leiaks teed läbi palkidevaheliste pragude. Meil aga vastuoksa tuleb 
tulistada metsatihnikusse huupi. Lisaks pole me siin julged tule eest, sest katuse toht on -sama hea 
kui tulesüüde. Peale selle võidakse minu äraolekul loss vallutada ja paljaks rüüstata, ja siis on kogu 
minu varandus läinud. Kui me kord juba oleme järvel, võidakse meile kallale tungida ainult 
paatides ja parvedel — meie oleme vaenlaste suhtes soodsamal 

positsioonil ja võime lossi lodja abil kaitsta. Kas teile on kõik need põhjused arusaadavad, 
noormees?» 

«See kõlab hästi — jah, see kõlab mõistlikult ja ma ei hakka sellele vastu vaidlema.» 

«Hea küll, vana Tom!» hüüdis Välejalg. «Kui me peame siit kaduma, siis mida kiiremiui me sellega 
algust teeme, seda varem saame teada, kas võime oma skalpe kasutada öömütsiks või mitte.» 

See ettepanek oli niivõrd endastmõistetav, et keegi ei hakanud sellele vastu vaidlema. Pärast 
lühikesi ettevalmistavaid selgitusi ruttasid kolm meest nüüd täie tõsidusega praami paigast ara 
nihutama. Kerged kin-nitusköied vabastati kähku ja raske mürakas ujus meeste tõmbamisel aeglaselt 
peidust välja. Niipea kui ta vabanes takistusest, mida avaldasid oksad, surus veevool ta peaaegu 
vastu läänekallast. 

Kõigil tõmbus praami pardal süda murelikult kokku, kui laev oksi murdes liikus läbi läänekalda 
põõsaste ja puude, sest keegi ei teadnud, millal ja kust võib päevavalgele ilmuda saladuslik, ohtlik 
vaenlane. Hämar valgus, mis ikka veel tungis läbi allarippuva lehekatte või rajas endale tee läbi kitsa, 
linditaolise avause, mis näis ülal õhus tähistavat all voolava jõe sängi, suurendas hädaohutunnet, 
sest et kõik oli küll esimesel pilgul nähtav, kuid piirjooned olid siiski ähmased. Päike ei olnud veel 
täiesti loojunud, kuid ta kured ei tunginud enam otse orgu ja õhtused varjud hakkasid tihenema, 
muutes sellega metsahämaruse veelgi süngemaks ja nukramaks. Mehed pingutasid trossi ning loHi liikus 
aeglaselt ja peatuseta edasi. Lodjal oli väga lai põhi, sellepärast ei istunud .ta vees sügavalt ega 
avaldanud kiiresti voolavale veele kuigi suurt takistust. 

Kogemus oli Hutterile õpetanud lisaks veelgi ühe ettevaatusabinõu. See oleks teinud au igale 
meremehe-legi ja vältis täielikult takistused, mis muidu oleksid neid oodanud iga lühikese 


jõekäänaku juures. 

Kui lodi sõitis allavoolu, laskis Hutter trossi külge seotud rasked kivid otse jõe keskkohta vette. 
Selle tõttu tekkis ankrute ahelik, milles iga kivi püsis köhal, kuni selleni jõuti. Kõige ülemine kivi 
toetus aga juba järves olevale ankrule. Nende ankrute abil ujus lodi kalda- 

nukkadest riivamatult mööda, mille taha ta oleks muidu paratamatult igal käänakul kinni jäänud ja 
tekitanud raskusi, millest Hutter üksinda oleks suure vaevaga 

Jagu saanud. 

Kasutades selle ettenägeliku riuka kõiki paremusi ja kartes kohata indiaanlasi, vedasid Ujuv Tom 
ja tema mõlemad vägilasjõuga seltsimehed lotja vastu voolu niisuguse kiirusega, nagu seda võimaldas 
trossi tugevus. Jõe igal käänakul tõsteti kivi põhjast üles, mille järel lodi võttis kursi järgmisele 
kivile. Niiviisi liikus Hutter edasi otsekui poidega tähistatud kanalis, nagu ütleks meremees, ja 
sundis vaikse summutatud häälega sõpru kogu oma jõudu pingutama; aeg-ajalt aga hoiatas ta neid 
liigse agaruse eest, mis antud juhul oleks võinud ohtlikuks saada. 

Vaatamata sellele, et mehed olid metsadega harjunud, suurendas tihedasse võssa kasvanud ning 
varjuka jõe sünge iseloom neis peituvat rahutust. Ja kui lodi jõudis lõpuks välja Susguehannah' 
esimese käänakuni ja silmale avanes lai järvepind, tundsid kõik kergendust, kuigi keegi ei tahtnud 
seda tunnistada. Siin tõsteti põhjast viimane kivi üles; tross tõmbus pingule otse ankru suunas, mis 
oli heidetud, nagu Hutter selgitas, sinna, kus jõgi alguse sai. 

«Tänu jumalale!» hüüatas Välejalg. «Lõpuks ometi päevavalgus ja peagi avaneb meil võimalus 
näha meie vaenlasi, kui peaksime nendega kokku puutuma!» 

«Seda ei või sina ega keegi teine ütelda,» torises Hutter. «Otse lähte juures on kaldal koht, 
kus võib varjul olla terve jõuk. Kõige ohtlikum hetk jõuab kätte siis, kui oleme möödunud neist 
puudest ja jõuame lahtisele veele, sest vaenlased jäävad varjatuks, meie aga jääme lagedale. Judith, 
mu tüdruk, teie koos Hettyga pange aerud käest ja minge kajutisse ja pidage meeles, et te oma nägu 
aknast ei näita. Need, kes meid nüüd näevad, ei hakka teie ilu kütma... Ja nüüd, Välejalg, lähme 
õige meiegi välimisse ruumi ja hakkame vedama trossi läbi ukse, seal vähemalt oleme kindlad 
igasuguste» üllatuste eest. Sõber Hirvekütt, siin on vool nõrgem ja tross on täiesti otse, sellepärast 
on targem, kui te liigute akna juurest akna juurde. Kuid pidage hoolt, et te 

pead ei näita, kui teile elu armas on. Keegi ei tea, millal või kus me oma naabritest kuulda 


saame.» 

Hirvekütt täitis käsku tundega, millel polnud midagi ühist hirmuga. Kuid ta oli uuest olukorrast 
täiesti huvitatud ja suuresti erutatud. Esmakordselt elus oli ta vaenlaste läheduses või tal oli vähemau 
olemas põhjused seda oletada. Kui ta asus oma kohale aknakese juurde, pidi lodi parajasti läbima 
vooluse kõige kitsama koha, kust algasjõgi selle sõna tõelises mõttes ja kus puud ülal kokku 
põimusid, mistõttu jõgi tormas otsekui rohelisse võlvialusesse. 

Praam läbis juba selle lehiskoridori viimast käänakut, kui Hirvekütt, kes oli läbi uurinud kõik, 
mis oli olnud võimalik näha jõe idakaldal, asus vastasaknale läänekallast jälgima. Tema ilmumine 
sellesse vaatluspunkti toimus just õigel ajal: ta ei jõudnud veel silma pilu juurde asetada, kui nägi 
vaatepilti, mis oleks tingimata võinud ehmatada nii noort ja kogefiemata luurajat. Noor puu rippus 
kaares vee köhal; algul oli ta kasvanud valguse poole, kuid pärast oli lume raskus surunud ta alla — 
nagu see sünnib sageli Ameerika metsades. Ja selle puu otsa oli juba ilmunud vähemalt kuus 
indiaanlast, teised valmis neile järgnema, niipea kui eelmised ruumi annavad. Nähtavasti kavatsesid 
indiaanlased, kes olid puutüvele roninud, hüpata lodja katusele, kui laev nende alt läbi ujub. Seda 
polnud kuigi raske teha, kuna mööda längus puud oli kerge edasftliikuda ja oksad olid küllaldaseks 
toeks kätele, ja niisugusest kõrgusest alla hüpata oli tühine, asi. Hirvekütt silmas seda jõuku siis, kui 
see parajasti ilmus metsast välja ja hakkas mööda kõige lähemat puutüve üles ronima. Kauaaegne 
indiaanlaste kommete tundmine ütles jahimehele silmapilkselt, et võõrad olid täielikult 
lahinguvärvides ja kuulusid vaenulikku suguharru. 

«Sikuta, Välejalg,» hüüdis ta, «sikuta oma elu eest, kui sa Judith Hutterit armastad! Sikuta, 
mees, sikuta!» 

Noor jahimees teadis, et ta pöördub selle hüüdega inimese poole, kellel on hi-iglase jõud. Hüüe 
oli tõsine ja hoiatav. Hutter ja March mõlemad tundsid, et see pole niisama muidu öeldud ja sikutasid 
trossi kõige ohtlikumal hetkel kogu jõust. Lodi hakkas liikuma kaks 

korda kiiremini ja libises puu alt läbi, justkui oleks ta mõistnud peakohal rippuvat ohtu. 

Märganud, et nad on avastatud, lasksid indiaanlased kuuldavale kohutava sõjahüüu, jooksid puu 
otsas edasi ja hüppasid oma ihaldatava saagi suunas. Kuus meest olid puu otsas ja igaüks proovis 
õnne. Kuid kõik peale nende juhi kukkusid jõkke, kes lodjale lähemale, kes kaugemale, olenevalt 
sellest, kas nad varem või hiljem hüpata jõudsid. Ainult pealik, kes oli asunud kõige ontlikumale 
kohale kõige ette, mistõttu tal oli võimalus teistest varem hüpata, kukkus just praami ahtrisse. Ent 
kukkumine oli osutunud oodatust tugevamaks ja lõi ta pisut uimaseks; hetkeks jäi ta poolkummargil 
seisma ega taibanud, mis temaga sünnib. Sel hetkel sööstis Judith kajutist välja, erutusest punetavate 
põskedega ja ilusam kui iialgi varem, võttis kokku kogu jõu ja tõukas indiaanlase ainsa ropsuga üle 
parda, peadpidi jõkke. Vaevalt oli ta jõudnud selle otsustava sammu sooritada, kui temas ärkas 


naine. Ta vaatas üle ahtri, soovi- 

des teada saada, mis oli mehest saanud, ja tema silmade ilme muutus pehmeks. Ta punastas häbist ja 
üllatusest oma julguse üle ja puhkes siis naerma oma lõbusat ja meeldivat naeru. Kõik see sündis 
vähem kui ühe minuti jooksul. Siis haaras Hirveküti käsivars ümber ta piha ja tõmbas ta kärmesti 
kajutisse varju. Nad taganesid just parajal ajal. Vaevalt olid nad jõudnud varju, kui kogu mets täitus 
kisaga ja kuulid hakkasid kopsama vastu palke. 

Praam liikus kogu aeg kiiresti edasi ja pärast seda pisisündmust oli ta juba väljaspool ohtu. Niipea 
kui esimene vihapuhang oli möödas, lõpetasid metslased tulistamise, mõistes, et kulutavad ainult 
asjata laskemoona. Kui lodi jõudis viimase ankru kohale, tõmbas Hutter selle veest välja, et 
liikumist mitte takistada. Jõevool oli siin vaikne ja laev ujus aeglaselt edasi senikaua, kui jõudis 
avajärvele, kuigi ta oli kaldale veel niivõrd lähedal, et püssikuulid võisid olla ohtlikud. Hutter ja 
March pingutasid palkseinte varjul aerusid ning varsti oli praam kaldast nii kaugel, et 
vaenlased kaotasid lootuse neile uuesti kallale tungida. 


V PEATÜKK 


Hirv sureb, kuul — kui teda salvab, 
kui terveks jääb, — siis kepsu lööb. 
Kui magab üks, — siis teine valvab, - 
nii käib me elu, meie töö... 


Shakespeare «Hamlet» 

Laeva vööris toimus uus nõupidamine, millest võtsid osa ka Judith ja Hetty. Otsene oht ei 
ähvardanud neid enam ja ärevus oli maad andnud rusuvale teadmisele, et järvekaldal on palju 
vaenlasi, kes muidugi ei lase mööda ühtki võimalust neid hävitada. Oli täiesti loomulik, et Hutter 
tajus neid tõdesid kõige sügavamalt, tütred aga, kes olid kõiges harjunud lootma isale, ei taibanud 
täiel määral ähvardava ohu suurust. Hutter teadis, et mõlemad külalised võivad ta igal parajal het- 
kel maha jätta. Nagu tähelepanelik vaatleja märgata võis, tegi see kartus talle kõige enam muret 
ja see paistis juba ka tema kõige esimesest märkusest. 

«Meil on suur paremus irokeeside ja kõigi teiste vaenlaste ees, kes nad ka poleks,» ütles ta, 
«sellepärast et me oleme lahtisel järvel. Järvel ei ole ühtki paati, mida mina ei teaks, kuhu see 
peidetud on. Oma kanuu tõid sa siia, Välejalg, kaldale on jäänud nüüd ainult kolm paati ja need on 
peidetud puude õõnsustesse nii 

hästi, et vaevalt neid indiaanlased sealt üles leiaksid, otsigu nad kui kaua tahes.» 

«Noh, sellele ei või kindel olla — keegi ei oska seda öelda,» tähendas Hirvekütt. «Kui 
punanahk on juba võtnud nõuks midagi üles otsida, siis muutub tal haistmine paremaks kui 
koeral. Kui see jõuk on tulnud skalpide jahile või röövima, või au teenima vastavalt nende 
arusaamisele, siis vaevalt küll võib mingisugune puuõõnsus lootsikut nende silme eest 
varjata.» 

«Sul on õigus, Hirvekütt!» hüüdis Harry March. «Niisugustes asjades oled sa eksimatu nagu 
evangeelium ja mul on hea meel, et minu paadiloks on siin mu oma käe-jala juures. Ma oletan, 
vana Tom, et kui nad tõsiselt kavatsevad meid siit välja suitsetada, siis on nad juba enne homset 
õhtut kõik paadid üles leidnud, ja sellepärast tuleb meil kohe aerude juurde asuda.» 

Hutter ei vastanud kõhe. Ta vaatas hetke vaikides ümberringi, uuris taevast, järve ja seda 
kõigist külgedest tihedalt piiravat metsavööndit, otsekui neilt märkidelt nõu küsides. Kuskil ei 
märganud ta ärevust tekitavaid tunnuseid. Ääretud metsad tukkusid sügavas rahus. Taevas oli 
rahulikult selge ja teda kuldas veel loojuva päikese valgus ning järv paistis veel ilusamana ja 
rahulikumana kui päeval. See oli täiesti rahustav vaatepilt; ta hällitas inimkirgi, suigutas neid 
pühalikku rahusse. Missugust mõju ta avaldas lodja elanikele, selgub meie jutustuse edasisest 
käigust. 

«Judith,» ütles isa, olles lõpetanud lühikese, kuid tähelepaneliku vaatluse, «öö on peagi käes. 
Otsi meie sõpradele süüa. Pikk teekond teeb isu.» 

«Meil pole kõhud tühjad, master Hutter,» tähendas March, «sest et me laadisime end 
põhjalikult täis, enne kui järve aarde jõudsime. Ja mis minusse puutub, siis eelistan ma Jude'i 
seltskonda isegi tema poolt valmistatud õhtusöögile. Niisugusel vaiksel õhtul on meeldiv tema 
kõrval istuda.» 

«Loodus jääb looduseks,» tähendas Hutter, «ja kõht nõuab oma osa ... Judith, valmista 


midagi söögipoolist: ja võta õde endale appi. .. Mul on, sõbrad, teiega väike jutuajamine,» 
jätkas ta, niipea kui tütred olid kuulde- 

kaugusest väljas, «ma ei taha, et tütarlapsed selle juures oleksid. Te näete, missuguses 
seisukorras ma olen. Ma tahaksin kuulda teie arvamist selle kohta, kuidas on parem toimida. 


Juba kolm korda on mind paljaks põletatud, kuid see oli kaldal. Ma arvasin end olevat 
täielikult väljaspool ohtu sest ajast alates, kui ehitasin lossi ja laeva. Varem juhtusid mul kõik 
õnnetused rahu ajal, need olid lihtsalt tühiasjad, millele peab valmis olema igaüks, kes elab 
metsas. Kuid nüüd on asi võtnud tõsise pöörde ning ma loodan, et teie arvamused kergendavad 
mu südant suuresti.» 

«Minu arvamine on niisugune, vana Tom, et sa ise, sinu osmik, sinu püünised kui ka kõik 
sinu maad on sattunud täbarasse olukorda,» vastas Välejalg asjalikult, kes ei pidanud tarvilikuks 
midagi varjata. «Niipalju kui mina aru saan, pole neil täna pooltki seda väärtust, mis neil oli 
eile; Mina ei annaks nende eest põrmugi rohkem, kui seda tuleks isegi nahkades arvestada.» 

«Lisaks on mul lapsed!» jätkas isa niisuguse tooniga, et isegi kõige erapooletuma pilguga 
vaatlejal oleks olnud raske ütelda, et kumb see oli, kas osavasti maha-pandud sööt või siiras 
isamure väljendus. «Tütred, nagu sa, Välejalg, tead, ja lisaks tublid tütarlapsed, julgen ma 
ütelda, kuigi olen nende isa.» 

«Igaühel on õigus rääkida kõike, mida ta tahab, master Hutter, eriti kui tal on rasked ajad. Sul 
on ka tõesti kaks tütart, nagu sa ütled, ja ühel neist pole ilu poolest võrdset kogu piirimaal, 
kuigi ta kombed võiksid olla hoopis paremad. Aga mis nüüd puutub vaesesse Hettysse, siis on ta 
Hetty Hutter ja see on kõik, mida võib tema vaesekese kohta ütelda. Mina palun sinult Jude'i 
kätt, kui tema käitumine ainult vastaks tema välimusele.» 

«Ma näen, Harry March, et sinule ei või eriti loota. Tõenäoliselt mõtleb sinu sõber samuti,» 
vastas vanamees mõningase uhkusega, millel ei puudunud ka väärikust. 


' Kogu piirimaal — s. t. laialdasel maa-alal, kus eurooplastest asunike maad piirnesid 
ürgmetsadega. See piir nihkus kogu aeg idast läände. 

«Hea küll, pean lootma saatusele, kes võib-olla ei jää kurdiks isa palvetele.» 

«Kui te saite nii aru, et Välejalg kavatseb teid maha jätta,» ütles Hirvekütt lihtsameelse tõsidusega, 
mis andis tema sõnadele mitmekordse kaalu, «siis ma mõtlen, et te teete tema suhtes ülekohut. 
Samuti olete te ebaõiglane ka minu vastu, oletades, et ma järgnen temale, kui tema oleks nii 
südametu ja jätaks oma nahavärviga perekonna hädasse. Ma tulin selle järve äärde, master Hutter, 
et sõbraga kohtuda. Ja ma tahaksin, et ta oleks ise siin. Ma ei kahtle, et homme päikeseloojanguks 
on veel üks püss lisaks teid kaitsmas. Tõsi, see püss on samuti nagu minu omagi alles lahingus 
kogenematu, ent ta on juba nii sageli näidanud oma osavust jahilnii väikeste kui ka suurte 
metslindude peale, et ma võin vastutada tema eest ka surelike suhtes.» 

«Kas ma võin siis loota, et te jääte minu ja mu tütarde juurde?» küsis vanamees isalikus 
ärevuses. 
«Võite, Ujuv Tom, kui te lubate end nii nimetada, ja seisan nagu vend õe eest, nagu mees 


naise eest või nagu peigmees oma armsama eest. Selles küsimuses võite te minule loota kõiges, 
ja ma arvan, et Välejalg teeb häbi oma iseloomule ja oma soovidele, kui ei ütle teile sedasama.» 

«Mis te temalt veel ei nõua,» hüüdis Judith, oma kauni näo ukse tagant esile pistes. «Ta on 
loomult niisama väle nagu ta hüüdnimigi ja lippab kiiresti minema, kui tunneb, et tema kena 

kuju on ohus. Ei «vana Tom» ega tema «plikad» looda nii väga master Marchile, sest nad 
tunnevad teda hästi. Kuid teile nad loodavad, Hirvekütt, sest teie aus nägu ja aus süda on selle 
tagatiseks, et te täidate oma lubaduse.» 

Kõik see oli öeldud Välejala kohta pigemini teeseldud vihaga kui siiralt. Ometigi kostis 
tütarlapse sõnades ehtsat tunnet. Judithi väljendusrikas- nägu kõneles sellest küllaltki selgesti. 
Kuigi Marchile tundus, et ta polnud veel kordagi näinud sellel näol tugevat põlastust — tunne, 
millele iludusel oli eriline kalduvus — siis polnud see nägu kahtlemata veel kordagi säranud 
niisuguse naiseliku pehmuse ja tundlikkusega, kui 

tol silmapilgul, kui ta kõnelevad helesinised silmad vaatasid otsa tema matkakaaslasele. 

«Jäta meid üksinda, Judith!» käskis Hutter karmilt, enne kui kumbki noormees jõudis vastata. 
«Jäta meid ja ara enne siia ilmu, kui tuled liha ja käiaga. Tütarlaps on ara hellitatud ohvitseride 
meelitustest, kes mõnikord tulevad siia, master March, ja sa ara solvu tema rumalate sõnade 
pärast.» 

«lial pole sa öelnud veel targemat sõna, vana Tom!» ütles Välejalg, kel oli valus Judithi 
märkusest. 

«Garnisoni nolgid oma kuratlike keeltega on ta ära rikkunud! Ma tunnen Jude'i veel vaevalt ära 
ja hakkan varsti tema õe austajaks, kes on mulle hoopis rohkem meele järgi.» 

«Mul on heameel seda kuulda, Harry, ja ma näen selles märki, et sul hakkab aru pähe tulema. 
Hettyst saab palju ustavam ja arukam elukaaslane kui Jude'ist, ja tõenäoliselt kuulab ta palju 
meelsamini sinu kurameerimist, kuna ma kardan väga, et ohvitserid on tema sõsarakese pea segi 
ajanud.» 

«Maailmas ei või olla truumat naist kui Hetty,» ütles Välejalg naerdes, «kuigi ma ei vastuta selle 
eest, et tema oleks just kõige arukam. Kuid ükskõik, Hirvekütt ei eksinud, kui ütles, et te leiate 
mind mu postilt. Ma ei jäta sind maha, onu Tom, missugused minu tunded ja kavatsused sinu 
vanema tütre suhtes ka ei oleks.» 

Välejalal oli oma vapruse tõttu seltsimeeste hulgas teenitud kuulsus ja sellepärast kuulas Hutter, 
tema lubadust varjamatu mõnuga. Välejala hiigeljõud oli hindamatuks toeks isegi nüüd, kui oli vaja 
lotja edasi lükata, aga veelgi enam võis seda tarvis minna metsas käsikähmluste aegu, mis olid nii 
sagedased! Ja ükski väejuht, kes oli raskes seisukorras, ei oleks abiväe saabumisest kuuldes 
rõõmustanud rohkem kui Ujuv Tom, kuuldes, et võimas liitlane ei jäta teda maha. Hetk enne seda oli 
Hutter valmis ohuga leppima ja piirduma ainult kaitsega, kuid niipea kui ta tundis end selles 


punktis julgemana, meelitas mingi rahutu vaim teda mõtlema sõjalise tegevuse üleviimisest 
vaenlase territooriumile. 


«Mõlemal pool lubatakse skalpide eest suuri preemiaid,» tähendas ta sünge naeratusega, otsekui 
tundes 

kiusatuse kogu jõudu, ja samal ajal mõista andes, et ei pea kuigi sündsaks teenida raha viisil, 
mis sisendab kõigile tsiviliseeritud inimestele vastikust. «Võib-olla pole küll täiesti õige 
inimvere eest raha võtta, aga siiski, kui inimesed juba on hakanud üksteist maha nottima, ei tee 
suurt kahju, kui väike nahatükike lisada ülejäänud saagi juurde? Mis sa arvad, Välejalg?» 

«Mõtlen, et sa tegid ränga vea, vanamees, nimetades metslase verd üldse inimvereks! Punanaha 
skalp on minu meelest seesama, mis hundi kõrvapaar, ja mina olen valmis niisama kerge 
südamega vastu võtma raha nii ühe kui teise eest. Valgete inimestega on teine asi, sest neil on 
sünnipärane vastikustunne skalpeerimise vastu. Indiaanlased aga samal ajal ajavad ise endal 
pea paljaks noa ootuses ja kasvatavad endale tuka pähe, et oleks hõlpsam sellest kinni 
haarata.» 

«See on juba mehejutt; ja ma tundsin otsekohe, et niipea kui saame sinu meie poolele, siis 
hakkad appi nii nõu kui ka jõuga,» lausus vastu Tom, heites kõrvale igasuguse 
tagasihoidlikkuse, sest tal oli tekkinud juba usaldus Välejala vastu. «See punanahkade röövretk 
võib veel lõppeda nii, nagu nad ei võinud uneski näha. Hirvekütt, ma mõtlen, et te olete Harryga 
ühel seisukohal ja arvate, et sel moel võib raha teenida niisama ausalt nagu püüniste või 
küttimisega.» 

«Ei, ma ei tunne sellele kaasa ega soovigi tunda,» vastas Hirvekütt. «Ma võin teha ainult seda, 
mis sobib minu usu ja nahavärviga. Ma olen teie seltsis, vanaisa, olgu see laevas või lossis, 
kanuus või metsas, kuid ma ei või niivõrd loomastuda, et võtaksin omaks kombed, mis jumal 
on määranud teisele rassile. Kui teie Väle-jalaga kavatsete teenida kulda, mida Koloonia on 
lubanud, siis minge ja hankige seda ise, naised aga jätke minu hoolde. Kuigi minu vaated 
lähevad teie mõlema omadest valgete inimeste kohustuste suhtes lahku, oleme me sdles ühel 
nõul, et tugevama kõhus on nõrgemat kaitsta, eriti kui esimene kuulub nende hulka, kellele loodus 
on andnud mehe jõu ja õrnuse kaitsta ning lohutada.» 


«Välejalg Harry, see on õppetund, mille te peaksite pähe õppima ja käsutusele võtma,» 
kostis kajutist 

Judithi meeldiv, kuid tarmukas hääl, mis tõendas, et ta oli kogu senist vestlust pealt kuulanud. 


«Aitab juba rumalustest, Judeb hüüdis isa tigedalt. «Mine kaugemale, me räägime asjust, mis 
naistele ei ole sünnis kuulata.» 

Ent Hutter ei teinud ühtki sammu, et veenduda, kas tema käsk täideti või mitte. Ta ainult 
natuke tasandas häält ja kõneles edasi. 

«Noormehel on õigus, Välejalg,» ütles ta, «ja me võjme jätta lapsed tema hoolde. Minul on 
niisugune mõte, ja ma arvan, et sa leiad selle mõistliku ja õige olevat. Kaldal on suur jõuk 
metslasi ja. nende hulgas ka naisi. Ma ei rääkinud sellest küll tütarlaste juuresolekul, sest nad on 
ikkagi naisterahvad ja võivad.muretsema hakata, kui läheb päris tööks lahti. Ma. tean seda. 
mokassiini jälgede järgi; väga võimalik, et need indiaanlased on lihtsalt jahimehed, kes on nii 
kaua ara olnud, et ei 'tea veel midagi sõjast ega preemiaist skalpide eest.» 

«Mispärast nad niisugusel juhul, vana Tom, siis kohe esimeseks tervituseks tahtsid meil kõrid 
läbi lõigata?» küsis Harry. 

«Me ei tea, kas nende plaanid olid nii verejanulised. Indiaanlased on harjunud varitsusest 
ootamatult kallale tungima; kahtlemata tahtsid nad esiteks tungida laeva pardale ja seejärel 
esitada meile oma tingimused. Et pettunud metslane meid tulistas, see on tavaline asi ja ma ei 
omista sellele mingit tähtsust. Kui palju kordi on nad rahu ajal mu paljaks põletanud, minu 
püünised tühjaks röövinud ja mind tulistanud!» 

«Ma tean, et need lurjused armastavad teha säherdusi tükke ja meil on õigus tasuda neile sama 
mõõduga. Naised tõepoolest ei käi meeste järel sõjateel, nii et sul on vist õigus.» 

«Kuid jahimehed ei oleks siis lahinguvärvides,» vaidles Hirvekütt. «Ma nägin neid mingosid 
hästi- ja tean, et nad tulid jahti pidama inimestele ja mitte piibreile või põtradele.» 

«Mis sa nüüd kostad, vanamees?» lõi sekka Välejalg. «Mis puutub silmade teravusse, siis ma 
usun varsti seda noormeest mitte vähem kui kõige vanemat 

asunikku terves koloonias. Kui tema ütleb, et indiaanlased on lahinguvärvides, siis järelikult nad 
seda ka on.» 

«Siis on jahisalk kohtunud sõjasalgaga, sest nende hulgas peab kahtlemata olema naisi. 
Kuller, kes tõi sõjateate, läks siit läbi kõigest paari päeva eest ja võibolla tulid sõjamehed siia 
selleks, et naisi ja lapsi tagasi saata ning anda esimesena löök.» 

«Igasugune kohus on sellega nõus ja see on sula-tõde!» hüüdis Välejalg. «Sina mõistatasid 
ara, vana Tom, ja ma tahaksin kuulda saada, mida sa soovitad ette võtta.» 

«Teenida võimalikult rohkem preemiat,» vastas kaasvestleja külmalt ja süngelt, tema nägu 
väljendas pigemini südametut ahnust kui kurjust või kättemaksu. «Kui seal on naisi, siis on ka 


lapsi; ja skalbid on nii suurtel kui ka väikestel. Koloonia maksab kõikide eest ühteviisi ...» 

«Seda häbistavam talle,» ütles Hirvekütt vahele, «seda häbistavam talle, et ta ei hinda inimese 
väärtust ega pööra suuremat tähelepanu jumala tahtele.» 

«Ootan'd ikka, poja, ja ara karju, enne kui sa pole seda asja hästi järele mõelnud,» vastas 
Välejalg rahulikult. «Metslased skalpeerivad sinu sõpru — delavaare või mohikaanlasi, olgu nad 
muide kes nad on; mispärast ei peaks me omakorda skalpeerima? Tunnistan, et see oleks väga 
seaduse vastu, kui me sinuga läheksime skalpide jahile valgete asundustesse. Kuid mis puutub 
indiaanlastesse, siis see on hoopis iseasi. See inimene argu võtku skalpe, kes pole valmis selleks, 
et sobival juhul tal endal peanahk maha võetakse. Üks heategu väärib teist heategu, see on teada 
kõigile. Minu arvates on see täiesti mõistlik, ja loodan, et ei ole vastuolus usuga.» 

«Ah, master March!» kostis uuesti Judithi kõlav hääl. «Kas see on usk, kui te ütlete, et üks 
halb tegu pälvib teist?» 

«Ma ei vaidle teile kunagi vastu, Jude, kuna te võidate mind oma iluga, kui te ei suuda mind 
võita mõistlike vastuväidetega. Kanada prantslased maksavad oma indiaanlastele skalpide eest, 
mispärast ei peaks meiegi maksma.» 

«Oma indiaanlastele!» hüüdis tütarlaps, puhkedes nukralt naerma. «Isa, isa, jäta see mõte ja 
kuula Hirveküti nõuannet; temal on südametunnistus alles. Seda ei saa ma ütelda ega mõelda Harry 
Marchi kõht a.» 

Hütter tõusis nüüd püsti, astus kajutisse, käskis tüt-reil minna kõrvalruumi, sulges mõlemad 
uksed ja tuli tagasi. Siis jätkasid nad Välejalaga vestlust. Kuna nende vestluse sisu selgub edasisest 
jutustusest; siis pole vajadust seda siinkohal üksikasjaliselt kirjeldada. Nõupidamine "kestis 
senikaua, kui Judith ilmus ja kandis lauale lihtsa, kuid maitsva' õhtusöögi. .March märkas pisut 
üllatunult, et Judith pani parimad palad Hirveküti ette, otsekui soovides sellega näidata, et peab 
teda aukülaliseks. Välejalg ei tundnud sellest erilist meelehärmi, sest ta oli juba ammu harjunud 
kaunitari tuulepäise edvistamisega ja ta hakkas silmapilkselt hea isuga sööma, isuga, mida ei 
rikkunud põrmugi mingisugused kõlblad kaalutlused. Vaatamata mehisele söögiajale, mis nad olid 
hommikul metsas jaganud, ei andnud Hirvekütt seltsimehele põrmugi alla ja andis roogadele, mis 
roogade kohus. 

Tunni aja pärast oli ümbritsev maastik tugevasti muutunud. Järv oli endiselt vaikne ja peegelsile, 
kuid suveõhtu pehme poolvalgus oli maad andnud ööpimedusele ja kõik, mida piiras tume 
metsaderaamistus, lebas sügavas öörahus. Metsast ei kostnud laulu, hõikeid ega isegi sosinat; puud 
vaatasid pühalikus vaikuses küngastelt alla kaunile järvele, mida nad ümbritsesid. Kuuldus ainult, 
kuidas korrapäraselt loksusid aerud, mille abil Välejalg ja Hirvekütt laeva kiirustamata «lossi» 
suunas sõudsid. Hütter oli läinud ahtrisse tüürima, kuid nähes, et noormehed tõmbasid ühtlaselt 
ja püsisid tema abitagi õigel kursil, laskis aeru käest lahti, istus ahtrisse ja süütas piibu. Ta sai 


seal istuda ainult mõne minuti, kui Hetty tuli vargsi kajutist või «majast», nagu nad tavaliselt 
laeva seda osa kutsusid, ja istus tema jalge juurde väikesele pingile, mille oli kaasa toonud. Tomi 
nõrgamõistuslik laps käitus sageli niiviisi ja vanamees ei pööranud sellele erilist tähelepanu; ta 
pani käe lahkelt ja armastavalt tütarlapse pea peale, 

kes võttis selle soosinguavalduse vastu vaikse alandlikkusega. 

Pärast mõneminutilist pausi hakkas Hetty äkki laulma. Tema hääl oli tasane ja värisev, kuid 
tõsine ja pidulik. Sõnad ja viis olid lihtsad ja loomulikud. Sõnad olid vaimuliku laulu omad, mille 
ema oli talle õpeta- 

nud, ja niisuguse loomuliku viisiga, mis alati ja kõikjal meeldivad kõikidele inimestele, sest 
nad on sündinud tunnetest ja äratavad jällegi tundeid. Seda lihtsat viisi kuulates tundis Hutter 
alati, kuidas ta süda läheb pehmemaks; tütar teadis seda väga hästi ja käsutas seda sageli 
mingi vaistu tõttu, mis tihti juhib nõrgamõistuslikke, eriti kui nad tahavad midagi head teha. 

Kõhe niipea, kui kostis Hetty tasane, meeldiv hääl, vaikis aerude solin ja vaimulik laul helises 
üksildaselt värelevas vaikuses. Sedamööda kuidas Hetty julgust kogus, muutus ta hääl üha 
tugevamaks, ja kuigi miski ei seganud ta laulu, kasvas selle tugevus ning nukker õrnus, kuni 
kogu õhk oli täidetud selle süütu hinge lihtsa kiidulauluga. Eespool asuvad noormehed ei jäänud 
selle liigutava viisi suhtes tundetuks: nad vajutasid aer.ud uuesti vette alles siis, kui laulu 
viimased mahedad helid olid hääbunud imekaunitel kallastel, mis sel nõiduslikul tunnil kandsid 
inimhääle tasasemadki toonid rohkem kui miili kaugusele. Hutter ise oli tugevasti liigutatud, sest 
kui toores ta ka oli varasemate harjumuste tõttu ja kui julmaks ta oli muutunud kaua-sest 
elamisest metsikus ümbruses, oli ta loomus jäänud niisuguseks hea ja kurja seguks, mis nii sageli 
moodustab inimese kõlbla palge. 

«Sa oled täna õhtul kurb, laps,» ütles isa. Kui Hutter kõneles noorema tütrega, siis näitasid 
ta sõnad, et ta oli nooruses saanud mõnesugust haridust. «Me pääsesime asja vaenlase käest ja 
peaksime pigem rõõmustama.» 

«Sa ei tee seda ometi iialgi, isa!» ütles Hetty vaikse etteheitva tooniga ja võttis tema pahkliku 
kõva käe oma pihku. «Sa rääkisid kaua Harry Marchiga, kuid teil kummalgi ei jätku julgust 
seda teha.» 

«Sina ei saa niisugustest asjadest aru, rumal laps... Sa olid sõnakuulmatu, et kuulasid meie 
juttu pealt või sa ei saanud midagi aru.» 

«Mispärast te Harryga tahate inimesi tappa — eriti naisi ja lapsi?» 


«Tasem, tüdruk, tasem! Praegu on sõda ja me peame kohtlema oma vaenlasi niisamuti nagu 
nad kohtlevad meid.» 

«See on vale, isa! Ma kuulsin, mida rääkis Hirvekütt. Te peate oma vaenlasi kohtlema nii, 
nagu te tahaksite, et nad kohtleksid teid. Mitte ükski inimene ei taha, et vaenlased ta ara 
tapaksid.» 


«Sõja ajal me tapame oma vaenlasi, tüdruk, muidu tapavad nemad meid. Keegi peab ju algama, 
ja see, kes algab esimesena, saavutab tõenäoliselt võidu. Sina 
ei taipa neist asjadest midagi, vaene Hetty, ja sellepärast ole parem vait.» 
«Judith ütleb, et see on halb, isa, ja Judith on minust targem.» 
«Jude ei julge minule rääkida niisugustest asjadest; ta on tõepoolest sinust targem ja teab, et ma ei 
salli seda. Mida sa siis paremaks pead, Hetty: kaotada oma skalp, mis prantslastele müüakse, või 
et meie tapame oma vaenlasi ja sellega takistame neid, et nad ei saaks meile kahju teha?» 

«Ma ei taha ei seda ega teist, isa! Ara tapa neid ning nad ei puutu meid. Kauple 
karusnahkadega ja teeni rohkem, kui saad, kuid ära kauple verega.» 
«Hea küll, hea küll, lapsuke! Räägime parem niisugustest asjadest, millest sina ka aru saad. Kas 
sul on hea meel, et näed jälle meie vana sõpra Marchi? Sa armastad Välejalga ja pead teadma, 
et ühel ilusal päeval võib temast saada sinu vend, aga võib-olla ka veel, lähem kui vend.» 
«See pole võimalik, isa,» ütles tütarlaps pärast pikemat vaikimist. «Välejalal olid-juba isa ja 
ema. Inimesel ei ole neid kunagi kaks korda.» 


«Nii näib sinu nõdrale arule, Hetty. Kui Jude abiellub, siis tema mehe isa saab tema isaks ja 
mehe õde tema õeks. Kui ta abiellub Välejalaga, saab viimasest sinu 
vend.» 


«Judith ei abiellu Välejalaga iialgi,» vastas tütarlaps alandlikult, kuid otsustavalt. «Judith ei 
armasta Väle] alga.» 

«Seda ei või sina teada, Hetty. Harry March on kõige ilusam, kõige tugevam ja kõige julgem 
noormees kõikide nende hulgast, kes on kunagi järvel viibinud. Ja kuna Jude on silmapaistvalt 
ilus, siis ma ei mõista, mispärast nad ei võiks mitte abielluda? Ta juba sama- 


% 


hästi kui andis lubaduse, et on nõus koos minuga töötama, kui ma annan oma nõusoleku.» 
Hetty hakkas keha edasi-tagasi kõigutama ja muul viisil oma hingelist erutust avaldama, kuid 
ta ei vastanud midagi enam kui minuti jooksul. Isa, kes oli tema iseärasustega harjunud ja kes ei 


mõistrrud tema mure tõelist põhjust, jätkas rahulikult suitsetamist, mis näis kuuluvat tema 
eriliste naudingute hulka. 


«Välejalg on väga, väga ilus, isa!» ütles Hetty väljendusrikkalt ja puhtsüdamlikult, mida ta 
iialgi poleks teinud, kui ta oleks harjunud rohkem arvestama teiste inimeste arvamisi. 

«Ütlesin sulle, lapsuke,» pomises vana Hutter piipu suust võtmata, «et ta on siitkandi kõige 
nägusam noormees ja Jude on kõige ilusam noor naine, keda ma olen näinud sellest ajast peale, 
kui tema vaene ema oli oma õitseeas.» 

«Kas on väga halb olla inetu, isa?» küsis Hetty. 

«Inimene võib olla süüdi veel hullemaiski asjus, kuid sina pole sugugi inetu, kuigi mitte just nii 
nägus kui Jude.» 

«Kas Judith on sellepärast õnnelikum, et ta nii ilus on?» 

«Võib-olla jah, lapsuke, aga võib-olla ka mitte. Kuid räägime nüüd millestki muust, kuna sa 
sellest suurt midagi ei taipa, vaene Hetty. Kuidas sulle meeldib meie uus tuttav, Hirvekütt?» 

«Ta pole ilus, isa. Välejalg on Hirvekütist palju ilusam.» 

«See on tõsi. Kuid räägitakse, et ta on kuulus kütt. Kuulsus temast on jõudnud minuni enne, kui 
ma teda nägingi, ja loodan, et ta on ka niisama vahva sõjamees nagu ta on osav hirvi laskma. 
Siiski pole kõik meesterahvad ühesugused, lapsuke, ja ma tean oma kogemuste järgi — et see 
nõuab aega, kuni inimese süda karastub metsapadrikus elamiseks.» 

«Aga kas minu süda on karastatud, isa, ja kas Välejalal on ka?» 

«Sa esitad vahel kentsakaid küsimusi, Hetty! Sul on hea süda, laps, ja see on loodud rohkem 
elamiseks asun- 

dustes kui metsas, kuna samal ajal sinu mõistus sobib rohkem metsa kui asunduste jaoks.» 
«Mispärast on Judith targem kui mina, isa?» «Aidaku sind taevas ise, lapsuke, — niisugusele 
küsimusele ei oska mina vastata. Jumal ise jagab meile nii mõistust kui ka välimust. Ta annab 
neid nõnda, kuidas peab tarvilikuks. Aga kas sa oleksid tahtnud targem olla?» 

«Oh ei! Isegi minu napp mõistus teeb mulle muret. Mida rohkem ma mõtlen, seda 
õnnetumana rna ennast tunnen. Mõtlemisest pole mulle suurt kasu, kuid ma oleksin tõesti 
tahtnud olla niisama kena nagu Judith!» 

«Milleks, vaene lapsuke? Sinu õe ilu võib teda õnnetusse viia, nagu kunagi tema ema. 
Sellest pole mingit käsu, Hetty, kui oled millegi poolest nii silmapaistev, et see tekitab teistes 
kadeduse või et nad sind taga ajavad rohkem kui teisi.» 

«Kuid ema oli hea ja ühtlasi ilus,» vastas tüdruk, ja pisarad voolasid tal silmist, mis juhtus 
alati, kui talle meenus kadunud ema. 

Vana Hutter ei erutunud oma naise meeldetuletamise juures, kuid süngestus siiski ja vajus 
vaiksesse mõtiskellu. Ta suitsetas edasi ega soovinud nähtavasti mitte vastata enne, kui tema 
lihtsameelne tütar oli korranud oma sõnu, oletades, et isa pole temaga ühel arvamisel. Siis koputas 


ta piibust tuha välja, asetas käe kohmaka lahkusega tütre pea peale ja lausus vastuseks: 

«Sinu ema oli selle maailma jaoks liiga hea, kuigi teised võib-olla ei mõtle nii. Ilus välimus 
ei toonud talle sõpru ja sul pole mõtet leinata, et sa pole temale nii sarnane nagu sinu õde. 
Mõtle vähem ilust ja rohkem oma kohustustest, ja siis võid sa siin järvel olla niisama õnnelik 
kui võiksid olla kuningalossis.» 

«Ma tean seda, isa, kuid Välejalg ütleb, et noorele naisterahvale on ilu peaasi.» 

Hutteri suust kostis rahulolematuse hüüatus ja ta läks läbi kajuti laeva ninasse. Hetty 
lihtsameelne tunneteavaldus Marchi suhtes tegi talle muret küsimuses, millele ta kunagi varem 
polnud tulnud ja ta otsustas külalise käest viivitamata selgitust nõuda. Otsekohesus ja 

otsustavus olid selle toore iseloomu parimad omadused. Hariduse poolt külvatud seemned näisid 
temas alaliselt võitlevat neid lämmatavate umbrohtudega. Elu, täis karmi võitlust olemasolu ja 
julgeoleku eest, oli muutnud teraseks ta tunded ja karastanud ta iseloomu. 

Jõudnud laeva ninasse, vahetas ta Hrrveküti aerudelt ja saatis ahtrisse tüürima. Vanamees ja 
Välejalg jäid jällegi silm silma vastu, kui noor jahimees läks laeva teise otsa. 

Hetty oli kadunud, kui Hirvekütt ilmus oma uuele postile. Mõnda aega juhtis ta aeglast laeva 
liikumist üksinda. Ent varsti tuli Judith kajutist, otsekui oleks ta tahtnud lahutada võõra meelt, 
kes oli osutanud teene nende perekonnale. Tähtede valgus oli niivõrd hele, et võimaldas lähemal 
olevaid asju selgesti eraldada ning neiu säravad silmad väljendasid noormehe silmadega kõhtudes 
säherdust õrnust, et viimane pidi neid märkama. Judithi kohevad juuksed raamisid tema 
hingestatud õrna nägu, mis näis sel tunnil veel ilusamana, samuti nagu roos on kõige kaunim, kui 
ta puhkab keset omaenda lehtede varjusid ja kontraste. 

«Ma mõtlesm, et suren naerust, Hirvekütt,» algas kaunitar kõhe edvistades, «kui nägin, kuidas see 
indiaanlane vajus jõkke! See oli iseenesest väga kena välimusega metslane,» lisas neiu, pidades 
füüsilist ilu nagu mingiks isiklikuks teeneks. «Kahju, et me ei saanud peatuda ja veenduda, kas 
tema värv fyett kannatab.» 

«Aga mina kartsin, et nad tapavad teid oma püssidega, Judith,» ütles Hirvekütt. 
«Naisterahvale oli väga ohtlik joosta varjust välja terve tosina mingode silme all.» 

«Kas te sellepärast siis tulitegi ise kajutist välja ega hoolinud nende püssidest?» küsis neiu 
ja ilmutas selle juures rohkem huvi, kui ta oleks tahtnud, kuigi küll tehtud hoolimatusega, mis oli 
kaasasündinud kavaluse ja kauase vilumuse tulemus. 

«Meesterahvas ei või näha naisterahvast hädaohus ja jätta temale appi tulemata. Iga mingo 
teab seda.» 

See oli öeldud täiesti lihtsalt, kuid suure tundeküllusega ning Judith tasus selle nii armsa 
naeratusega, et isegi Hirvekütt, kes oli Välejala juttude põhjal loonud 

endale sellest neiust ebasoodsa eelarvamuse, tundis tema hurma, hoolimata sellest, et pool sellest võlust 
läks nõrgas valguses kaotsi. Kõhe tekkis sellest nende vahel vastastikune usaldus ning vestlus jätkus, 
kusjuures kütt ei märganud sugugi metsade kaunitari edvistamist, millega see keskustelu kindlasti oli 
alanud. 

«Ma näen selgesti, et teie sõnad ei lähe tegudest lahku, Hirvekütt,» jätkas kaunitar noore jahimehe 
jalgade juures istet võttes. «Loodan, et meie saame headeks sõpradeks. Harry Välejalal on libe keel, ja 
kuigi ta on hiiglane, räägib ta palju rohkem kui teeb.» 

«March on teie sõber, Judith, aga sõpradest ei tohi rääkida nende seljataga halba.» 

«Me kõik teame, mida Välejala sõprus maksab! Kiitke aga kõiki tema tujusid takka ja temast saab 
armastatuim noormees terves Koloonias; kuid katsuge talle «kannale 
astuda», nagu öeldakse, siis ei suuda ta end enam vaos hoida. Ma ei armasta just nii väga Välejalga, 
Hirvekütt, ja õigust öelda, ma mõtlen, et ta ei räägi minust 
mitte paremini kui mina temast.» 

Viimaseid sõnu lausus ta varjatud kibedusega. Kui kaasvestleja oleks paremini elu ja inimesi 
tundnud, oleks ta võinud märgata kõrvalepööratud näo, väikese jala närvilise koputamise ja 
muude tunnuste järgi, et Marchi arvamine polnud Judithile kaugeltki nii ükskõik nagu ta teeskles. 
Kas selle taga peitus midagi muud peale tavalise naiseliku eneseuhkuse, mis tunneb end olevat 
teravasti puudutatud isegi siis, kui selleks pole mingit põhjust, või tuli see sügaval juurduvast õige 
ja väära äratundmisest, mille jumal ise on istutanud meie südamesse, et me oskaksime vahet teha 
hea ja kurja vahel, see saab lugejale jutu edaspidises käigus selgemaks. Hirvekütt tundis 
hämmeldust. Ta mäletas väga hästi Marchi umbusklikke tigedaid süüdistussõnu. Ta ei tahtnud 
sõbrale halba teha ja tema vastu pahameelt tekitada, samal ajal aga ei osanud ta üldse valetada. 
Sellepärast oli tal raske vastata, ilma et ta oleks öelnud rohkem või vähem, kui tahtis öelda. 

«March ütleb kõige kohta otsekoheselt välja, mis südamel pakitseb, olgu see sõber või vaenlane,» 
vastas jahimees aeglaselt ja ettevaatlikult. «Tema on niisugu- 

seid inimesi, kes räägivad alati seda, mis parajasti keelele tuleb, kuid sageli erineb see sellest, mis nad 
oleksid öelnud siis, kui oleksid võtnud aega järelemõtlemiseks. Kuid delavaarid, Judith, kaaluvad 
alati oma sõnu. Alalised ohud on teinud nad ettevaatlikuks ja väle keel pole nende nõupidamislõkete 
ääres au Sees. 

«Julgen ütelda, et Marchi keel on küllalt väle, kui jutt on Judith Hutterist ja tema õest,» ütles 
neiu, tõustes püsti hooletu põlguseilmega. «Noorte tütarlaste hea nimi on mõnelgi lemmikkõneameks, 
kes ei julgeks sugugi nii vabalt suud pruukida, kui tütarlastel oleks vend. Master March võib küll 
tunda lõbu meie laimamisest, kuid varem või hiljem ta kahetseb seda.» 


«Noh, Judith, teie võtate seda liiga tõsiselt. Kui alata kas või sellest, et Välejalg ei ole kunagi 
lausunud ühtki sõna, mis oleks võinud heita halba varju Hetty heale nimele.» 

«Mõistan, mõistan,» katkestas Judith ärritatult. «Mina olen see, keda ta leiab olevat sobiva solvata 
oma mürgise keelega. Tõepoolest Hetty... Vaene Hetty!» jätkas ta ja hääl jäi üha vaiksemaks, 
kähisevamaks, kuni järgmised laused tundusid teda lämmatavat. «Tema seisab Välejala . salakavalast 
keelepeksust kõrgemal. Maakamar pole veel kandnud puhtamat olendit kui on Hetty Hutter, 
Hirvekütt.» 

«Ma võin seda uskuda, jah, seda jõin ma uskuda, Judith, ja loodan väga, et sedasama võib öelda 
ka tema kauni õe kohta.» 

Hirveküti häälest kostis siirust, mis liigutas neitstun-deid; samuti ei avaldanud väiksemat mõju 
vihje tema ilule, kuna ta teadis liiga hästi, milline jõud on isiklikul võlul. Sellest hoolimata ei 
vaikinud südametunnistuse tasane hääl ja dikteeris talle vastuse, mille ta lausus pärast mõningat 
kõhklemist: 

«Küllap vist Välejalg lubas endale mõningaid inetuid märkusi garnisoni inimeste arvel. Ta teab, 
£t nad on aadlikud ja tema ei suuda ühelegi inimesele andestada, et see on niisugune, kelleks tema 
ise ei või kunagi saada.» 

«March ei saaks muidugi kuninga ohvitseriks, Judith, kuid tõtt öelda, mispärast ei võiks olla 
koprakütt niisama 

lugupeetav inimene nagu kuberner? Kui te juba kord ise sellest rääkima hakkasite, siis ma ei 
eita, ta kaebas tõesti, et teietaoline lihtne tütarlaps armastab üleliia punaseid mundreid ja siidsalle. 
Kuid see oli armukadedus, mis temas rääkis, ja ma mõtlen, et ta kurvastas pigemini oma mõtete 
pärast, niisamuti nagu ema võib kurvastada oma lapse pärast.» 

Hirvekütt võib-olla ei mõistnudki täiel määral oma tõsiste sõnade tähendust. Ta ei märganud 
kindlasti puna, mis kattis Judithi kena näo ega mõistnud kurbust, mis asendas selle 
surnukahvatusega. Minutit paar möödus sügavas vaikuses; ainult veeloksumine segas vaikust; siis 
tõusis Judith püsti ja haaras jahimehe käe peaaegu kramplikult oma pihku. 

«Hirvekütt,» ütles ta kurelt, «mul on heameel, et jää meie vahel on murdunud. Räägitakse, et 
ootamatu sõprus lõpeb kauase vaenuga, kuid ma ei usu, et meiega seda juhtub. Ei tea, millega seda 
seletada, kuid te olete esimene meesterahvas, keda olen kohanud ja kes ilmselt ei taha mind 
meelitada, kes ei püüa mind hukutada, ega ole mu salajane vaenlane. Kuid ärge kõnelge midagi. 
Välejalale ja kunagi teinekord meie veel vestleme sellest teiega.» 

Tütarlaps laskis käe lahti ja kadus kajutisse, jättes hämmastunud noormehe tüüri juurde seisma 
liikumatuna nagu männid künkal. Ta mõtted olid nii laiali, et ta taipas oma tõelist olukorda alles 
siis, kui Hutter hõikas teda ja käskis lotja hoida õigel kursil. 


VI PEATÜKK 


Nii rääkis ingel, see, kes oli eksind teelt; 


ta nagu suurustas, kuid ise heitis meelt. 


Mitton «Kootutud paradiis» 


Varsti pärast Judithi äraminekut tõusis kerge lõunatuul ja Hutter hiivas suure ruudukujulise 
purje. Kunagi oli see lehvinud mereluubi raadel, kuid ookeani tuuled olid käristanud temasse 
augud; puri praagiti välja ja müüdi maha. Kerge, sitke tamarakipuust lati küljes oli teda kerge 
heisata ja selle lihtsa vahendi tõttu paisus puri nüüd täies suuruses. Enam polnud vajadust 
sõuda ja tunni-kahe pärast hakkas pimedusest paistma «loss», mis kerkis veest saja jardi 
kaugusel. Siis lasti puri alla ja laev ujus hooga edasi, sildus maja esisel ja seoti siia kinni. 

Pärast Välejalga ja tema teekaaslast polnud siin keegi käinud. Majas valitses kesköine vaikus. 
Kuna vaenlased olid lähedal, siis keelas Hutter tütardel tule süütamise. See oli luksus, mida nad 
soojal ajal endile väga harva lubasid, sest et tuli oleks võinud olla vaenlastele teed näitavaks 
majakaks. 

«Päevavalgel ei karda ma tervet metslaste vägegi nende jämedate palkide taga,» lisas Hutter, 
selgitades 

külalistele, miks ta oli keelanud tule süütamise, «sest alati on mul siin laetult valmis kolm-neli 
tublit püssi, eriti aga see pikk «põdratapja», mis kunagi mööda ei lase. Kuid öösel on teine asi. 
Pimeduses võib kanuu nähtamatult meile juurde pääseda ning metslastel on niipalju igasuguseid 
riukaid, kuidas kallale tungida, et ma eelistan nendega tegemist teha heledal päevavalgel. Ma 
ehitasin selle elamu selleks, et hoida neid püssilasu kaugusel, kui asi peaks jälle tüliks minema. 
Mõned arvavad, et maja on ehitatud liialt lagedale ja nähtavale, kuid minule meeldib istuda siin, 
võimalikult kaugemal > padrikust ja põõsastest, ja ma mõtlen, et see on kõige ohutum ankrupaik.» 

«Ma olen kuulnud, et sa oled kunagi olnud meremees, ; vana Tom,» küsis Välejalg oma tavalise 
järsu tooniga, kuna teda üllatasid paar-kolm mereasjandusse puutuvat väljendit vanamehe suust. 
«Ja mõned arvavad, et sa võiksid jutustada meile nii mõnegi imevärki loo lahingutest ja 
laevahukkumistest, kui sa ainult tahaksid rääkida kõigest, mida tead.» 

«Kas vähe on maailmas inimesi, Välejalg,» vastas Hutter põiklevalt, «kes oma nina alati teiste 
asjadesse topivad,'j a mõni niisugune on vist leidnud ka tee meie metsadesse. Kes rna olin ja mis 
ma oma nooruspäevil tegin, see pole praegu hoopiski nii tähtis kui see, et metslased on läheduses! 


Palju tähtsam on teada, mis juhtub lähema kahekümne nelja tunni jooksul kui lobiseda sellest, 
mis juhtus kahekümne nelja aasta eest.» «See on õige, eks ole, Hirvekütt, see on täiesti Õige. 
Siin on meie juures Judith ja Hetty, keda me oleme kohustatud kaitsma, rääkimata juba meie oma 
peanuppudest. Mis puutub minusse, siis võin ma magada kesk-päevase päikese paistel niisama 
hästi kui pimedas. Ma ei tunne sugugi muret, kas on valge või pime, kui oma silmad sulgen.» 

Kuna Hirvekütt pidas harva vajalikuks seltsimehe naljadele vastata ja Hutter ilmselt ei tahtnud 
enam seda teemat puudutada, siis lõppeski jutuajamine selle märkusega. Viimane ei mallanud 
tegelda mälestustega. Ta tütred ei läinud magama enne, kui Hutter palus mehi laeva asuda. Siin 
tuli vanamees oma plaaniga välja, 

jättes meelega mainimata need kavatsused, mida ta mõtles täide viia ainult Välejalaga 
kahekesi. 

«Meie olukorras on kõige tähtsam pidada enda käes ülevõimu vee peal,» algas ta. «Senikaua, 
kui järvel pole teist pargast, on meie oma sõjalaeva väärt, kuna pole kerge ujudes lossi juurde 
pääseda. Siin ümbruses on ainult viis paati, milledest kaks kuuluvad mulle ja üks Harryle. Kõik 
need kolm on siin: üks saisab dokis maja all ja teised kaks on seotud pargase külge. Ülejäänud 
kanuud on kaldal õõnsatesse puutüvedesse peidetud, kuid metsl-ased on niisugused kavalad tõprad, 
et ei jäta kindlasti hommikul ühtki nurgakest läbi tuhnimata, kui nad tõsiselt en nõuks võtnud 
meie skalpideni jõuda . ..» 

«Noh, sõber Hutter,» katkestas teda Välejalg, «seda indiaanlast pole veel sündinud, kes oskaks 
leida hästi peidetud kanuud. Sain seda hiljuti omal nahal tunda ja Hirvekütt teab, et ma oskan 
paadi nii ära peita, et ise ka ei suuda seda enam üles leida.» 

«Täiesti tõsi, Välejalg,» kinnitas Hirvekütt, «kuid sa unustad selle asjaolu, et kui sina omaenda 
jälge ei märganud, siis märkasin seda mina. Mina olen master Hutteriga täiesti ühel arvamisel ja 
arvan, et on palju targem karta metslaste head nina kui loota nende tähelepanematusele. Meil tuleb 
need kaks kanuud siia lossi juurde tuua ja mida kiiremini me seda teeme, seda parem.» 

«Ja teie olete nõus meid abistama?» küsis Hutter, kes oli sellest ettepanekust nähtavasti 
üllatatud ja rõõmus. 

«Muidugi ma olen valmis osa võtma igast ettevõttest, mis on sünnis valgele inimesele. Loodus 
käsib meid oma ja teiste elu kaitsta, kui selleks avaneb võimalus ja juhus. Ma järgnen teile, Ujuv 
Tom, kas või mingode laagrisse ja püüan täita oma kõhust, kui asi peaks tüliks minema. Kuid ma 
pole iialgi lahingutest osa võtnud ega julge lubada rohkem kui suudan täita. Me kõik teame 
oma tahtmisi, kuid oma jõudu saame, proovida alles siis, kui seda tegelikult rakendada tuleb.» 

«See on alles tagasihoidlikult ja arukalt öeldud, noormees!» hüüdis Välejalg. «Sa pole veel 
kunagi ühtki vaenlase püssipauku kuulnud ja luba endale öelda, et see erineb niisama palju 


jahimehe püssipaugust nagu 

Judith Hutteri naer, kui ta on lõbusas tujus, vana hollandi perenaise torisemisest Mohawkil. Ma 
ei looda, Hirvekütt, et sa oleksid suurem asi sõdur, kuigi põdrapullide ja emahirvede jahis pole 
sulle vastast siinsetes paikades. Aga kui asi läheb tõsiseks, siis näitad sa minu arvates päkkasid.» 

«Eks näeme, Välejalg, eks näeme,» vastas noormees rahulikult ja võis märgata, et ta polnud 
põrmugi häiritud tema käitumise kohta avaldatud kahtlustustest, missuguses punktis inimesed on 
harilikult just nii hellad, kuivõrd nad tunnevad oma vigu. «Kuna ma pole kunagi varem 
sõdinud, siis ma ootan, kuni tuleb aeg, ja siis võin enese kohta öelda õige arvamise. Siis on asi 
kindel ja mul ei tarvitse enam kiidelda. Ma olen kuulnud inimestest, kes on enne lahingut julged, 
kuid lahingus ei paista millegagi silma; ja olen kuulnud neist, kes ei rutta oma julgust kütma, 
kuid tegelikkuses pole sugugi nii viletsad nagu mõned arvavad.» 

«Igal juhul me teame, et te oskate sõuda, noormees,» ütles Hutter, «ja see on kõik, mida teilt 
täna öösel nõutakse. Me ei hakka kallist aega raiskama, vaid asume kanuusse ja läheme sõnadelt 
üle tegudele.» 

Hutter asus oma plaani teostamisele ja kanuu oli varsti ärasõiduvalmis. Välejalg koos 
Hirvekütiga istusid aerudele. Enne paati asumist astus vanamees siiski majja ja kõneles mõne minuti 
Judithiga. Siis istus ta kanuusse, mis järgmisel hetkel laeva külje alt eemaldus. 

Kui siia üksildasse paika oleks keegi püstitanud jumalakoja, siis oleks selle kell löönud 
parajasti südaöötundi, kui mehed teele asusid. Pimedus oli tihenenud, kuigi öö oli endiselt 
väga selge ning tähtede valgusest piisas meie seiklejatele täielikult igaks otstarbeks. Hutter 
üksinda teadis kohti, kuhu kanuud olid peidetud, sellepärast juhtis paati tema, samal ajal kui 
mõlemad vägilaskogudega sõudjad ettevaatlikult aerusid tõstsid 'ja vette lasksid, et hääl ei 
kostaks öövaikuses üle järvepinna vaenlaste kõrvu. Paatoli niivõrd kerge, et nad aerutasid ilma 
erilise pingutuseta, kusjuures jõud andis maad osavusele, ja umbes poole tunni pärast lähenesid 
nad kaldale miili kaugusel «lossist». 

«Pange aerud käest, sõbrad,» ütles Hutter tasase häälega, «ja vaatame õige pisut ringi. Nüüd 
peame hoidma silmad ja kõrvad lahti, kuna neil lojustel on ninad otsekui jahikoertel.» 

Järvekallas uuriti tähelepanelikult läbi, püüti leida kas või .kõige väiksematki tulelõkke 
vilkumist; mehed pingutasid pimeduses silmi, lootes näha suitsujuga, mis võiks kerkida kuskilt 
mäekülgedelt kustuvatelt sütelt, ent ei märganud midagi erilist. Kuna nad asusid tükk maad eemal 
jõesuudmest või sellest kohast, kus nad metslasi olid kohanüd, siis arvasid nad, et võivad ohutult 


randuda. Aerud pandi uuesti tööle ja varsti puudutas kanuu kiil vaevaltkuuldava krudinaga 
kaldakruusa. Hutter ja Välejalg hüppasid viivitamatult kaldale, kusjuures viimane võttis mõlemad 
püssid kaasa. Hirvekütt jäeti kanuud valvama. Õõnes puutüvi asus kalda lähedal mäenõlval ja 
Hutter liikus ettevaatlikult selle suunas, iga kolme-nelja sammu takka peatudes ja kuulatades, kas 
kuskilt ei kosta vaenlase astumist. Ent kõikjal valitses endiselt surmavaikus ja nad jõudsid köhale 
ilma ühegi ebameeldiva vahejuhtumita. 

«Siin ta on,» sosistas Hutter ja asetas jala maha-langenud pärnatüvele. «Kõigepealt ulata 
mulle aerud ja tõmba siis paat ettevaatlikult välja, sest lõppude lõpuks võisid need lurjused jätta 
ta meile söödaks.» 

«Hoia, vana, mu püss laskevalmis, laega minu poole,» vastas March. «Kui nad tungivad kallale 
parajasti siis, kui ma paati kannan, tahaksin ma vähemalt ühe laengu nende pihta lasta. Katsu, 
kas püssirohupann on täis.» 

«Kõik on korras,» sosistas Hutter. «Kui oled paadi selga upitanud, siis liigu pikkamisi, ja las 
ma näitan sulle teed.» 

Välejalg tõmbas kanuu suurima ettevaatusega tüvest välja, tõstis selle õlale ja mehed hakkasid 
kaldale tagasi minema, liikudes samm-sammult ja hoidudes järsul nõlvakul libisemast. Minna 
polnud palju, kuid laskumine oli äärmiselt raske. Enne selle lühikese teekonna lõppu tuli 
Hirvekütilgi kaldale tulla ja aidata neil kanuud läbi tiheda padriku tassida. Tema abiga viisid 
mehed ülesande edukalt lõpule ja varsti kukus kerge paat esimese kanuu kõrval. See sündis alles 
pärast seda, kui kõik 

kolm kaaslast olid kaldaäärseid künkaid ja metsi ärevalt uurinud, oodates, et vaenlane tungib 
metsast välja või tormab mäest alla. Kuid endiselt valitses kõikjal vaikus ja nad sõitsid edasi 
niisamasuguse ettevaatlikkusega nagu maabumiselgi. 

Mutter hoidis nüüd kurssi otse järve keskkoha suunas. Kaldast paras jagu eemal päästis 
vanamees asja kättesaadud kanuu lahti, teades, et nüüd triivib see kerge lõunatuule käes aeglaselt 
piki järve ja tagasiteel pole raske seda üles otsida. Vabanenud niiviisi koormast, võttis vanamees 
koosi üle järve ja tüüris paadi otse selle neeme suunas, kus Välejalg oli päeval nii saamatult põtra 
tulistanud. Kuna neemest polnud jõesuudmeni miiligi maad, siis tuli neil järelikult maabuda 
samahästi kui vaenlase territooriumil ja tegutseda äärmiselt ettevaatlikult. Nad jõudsid neemetipule 
ja maabusid õnnelikult meile juba tuttaval kruusasel rannal. Erinevalt eelmisest köhast, kust nad 
asja olid tulnud, polnud siin tarvis mööda järsku kallakut üles tõusta, kuna mäed paistsid 
hämaruses umbes veerand miili kaugusel lääne , pool, jättes jalami ja ranniku vahele 
tasandikuriba. Pikk, kõrgete puudega kaetud liivane neem oli peaaegu r tasane ja mõnest köhast 


ainult paari jardi laiune. Nii nagu esimeselgi korral, läksid Hutter ja Välejalg kaldale, jättes 
kaaslase paati valvama. 

Seekord asus puutüvi, millesse lootsik oli peidetud ja mida nad otsima olid tulnud, neeme 
keskel. Teades, et vesi asub siin temast vasakul, otse kõrval, astus vanamees julgelt, kuid siiski 
ettevaatlikult piki neeme kallast. Ta oli maabunud otse neemetipus, et saada selget pilti lahest ja 
kindlaks teha, kas kaldal kedagi pole; muidu oleks ta randunud otse õõnsa puu köhal. Selle 
leidmine ei teinud mingeid raskusi. Kanuu tiriti sellest välja nagu varemgi ja selle asemel, et 
tassida seda sinna, kus Hirvekütt ootas, lasksid nad paadi lähimas sobivas köhas vette. Niipea 
kui kanuu oli vees, istus Välejalg sellesse ja sõudis ümber neeme, kuna Hutter läks samal ajal 
tagasi kaldale. Mehed tundsid end hoopis kindlamana, kui kõik paadid olid järvel nende 
valduses. Nad ei tundnud enam endist palavikulist soovi rutemini kal-dalt lahkuda ega pidanud 
enam vajalikuks olla äärmiselt 

ettevaatlikud. Lisaks asusid nad pika kitsa maariba tipul, mistõttu vaenlane võis neile ligineda 
ainult ühest suunast, ja neid oleks praeguse valvsuse puhul kindlasti õigel ajal märgatud. 

Kõik see suurendas julgeolekutunnet ja kõik kolmekesi tulid kruusasel madalal neemenukal 
määte ning hakkasid nõu pidama. 

«Noh, näib, et me jõudsime neist kurjustest ette,» ütles Välejalg itsitades, «ja kui nad tahavad 
nüüd meie lossi külastada, siis tehku nad seda ujudes. Vana Tom, sinu mõte järvele peitu pugeda 
polnud tõesti halb. Paljudki mõtlevad, nagu oleks maa veest kindlam, kuid lõppude lõpuks tõendab 
mõistus meile, et see pole sugugi nii. Piibrid, rotid ja teised arukad loomad päästavad end vees, 
kui asi kibedaks läheb. Meil on nüüd kindel positsioon ja võime välja kutsuda kogu Kanada.» 

«Aerutagem piki lõunakallast,» ütles Hutter, «ja vaatame, kas kuskil pole märki laagrist. Kuid 
kõigepealt lubage mul heita pilk lahe sügavusse, sest keegi meist pole olnud nii kaugel ega tea, 
mis selles osas sünnib.» 

Hutter vaikis ja paat hakkas liikuma tema poolt nimetatud suunas. Kuid vaevalt silmasid 
aerutajad lahe lõppu, kui mõlemad heitsid aerud korraga käest, sest 
nähtavasti oli mingisugune ese köitnud nende tähelepanu ühel ja samal hetkel. See oli ainult kustuv 
lõkketuli, mis heitis värisevat nõrka valgust; kuid niisugusel ajal ja niisuguses kohas näis see 
niisama tähelepanuväärsena kui «heategu sellessinatses kurjas maailmas». Polnud mingit kahtlust, 
et see lõke põleb indiaanlaste laagris. Tuli oli läidetud niiviisi, et seda võis näha ainult ühest 
küljest, ja sedagi ainult väga läheda maa pealt, — ja see näitas, et asukoha varjamisega oli oldud 
ettevaatlikum kui harilikult. Hutter teadis, et ligiduses oli joogivee-allikas ja samuti oli siin järve 
kõige kalarikkam koht, sellepärast otsustas ta, et laagris peab olema 
naisi ja lapsi. 


«See pole sõjalaager,» urahtas ta Välejalale. «Selle lõkke ümber magab niipalju skalpe, et võib 
saada ränka raha. Saada noormees kanuude juurde, sest temast ei ole niisuguse ettevõtte juures 
mingisugust kasu, ja asume silmapilk asja juurde nagu mehed.» 

«Sinu jutt on arukas, vana Tom, ja mulle üpris meelepärane. Hirvekütt, sa istu õige lootsikusse, 
sõua järve keskkohta tühja kanuuga ja lase see seal pärivoolu lahti niisamasugusel viisil nagu me 
tegime esimesega. Siis sõua lahesopi suudmele nii lähedale kui pääsed, ainult ära mine ümber 
neemenuka ja hoidu roost kaugemale. Sa kuuled meid, kui meil sind tarvis on; aga kui sind kähku 
vaja läheb, siis hõikan nagu kaur. Jah, olgu nii, kauri hüüd on leppesignaaliks. Kui kuuled 
püssipaukusid ja tunned tahtmist sõdida, mis siis ikka, võid kaasa lüüa ja siis näeme, kas sul on 
metslastega niisama täpne käsi nagu põtradele jahti pidades.» 

«Kui te minu nõuannet kuulda tahate, siis ärge parem võtke seda asja ette, Välejalg.» 

«Tõsi ta ju on — keegi ei eita seda, pojuke, kuid keegi ei taha sinu soovi kuulda võtta — ja asi 
tahe! Niisiis sõida järve keskkohta ja selleks ajaks, kui tagasi jõuad, on laagris juba möll lahti.» 

Noormees haaras vastumeelselt ja raske südamega aerud kätte. Ometi tundis ta liiga hästi 
piiriasukate kombeid ega proovinudki neile vastu vaielda. Muide, praeguses olukorras oleks see 
olnud nii käsutu, kui isegi ohtlik. Seepärast sõudis ta vaikselt ja endise ettevaatlikkusega 
peegelsileda vetevälja keskkohale tagasi ja laskis seal lahti asja kättesaadud paadi, mis kerge 
lõunatuulega «lossi» poole triivima hakkas. Nagu varem, nii ka nüüd tehti seda kindlas 
veendumuses, et tuul ei kanna kergeid paate enne valge tulekut rohkem kui paari miili kaugusele 
ja nende leidmine pole raske. Et mõni hulkuv metslane ei saaks lootsikuid käsutada, kuigi ujuks 
nende juurde, mis oli küll võimalik, kuid vähe tõenäoline, siis korjati kõik aerud ettenägelikult ära. 

Jätnud tühja kanuu voolu hoolde, pööras Hirvekütt oma kanuu otsekohe neeme suunas, mille 
Välejalg oli talle kätte näidanud. Väike paat liikus nii kergesti ning nii kindel oli ta peremehe 
aerutamine, et ei möödunud kümmet minutitki, kui ta uuesti lähenes maale, olles selle lühikese 
aja jooksul läbi sõitnud vähemalt pool miili. Niipea kui Hirveküti silmad seletasid pimeduses 
kõikuvat pilliroogu, mille puhmastikud kasvasid kaldast sajakonna jala kaugusele, peatas ta 
kanuu, haarates 

kinni ühe pilliroo nõtkest, kuid tugevast varrest. Ta jäigi siia kergestimõistetava erutusega 


riskantse ürituse tulemusi ootama. 
Neile, kes pole seda ise kunagi oma silmaga näinud, oleks raske kirjeldada üksildase vaikuse 


ülevust, mis valitses praegu Vilkuval Peeglil. Praegusel hetkel suurendas seda ülevust ööpimedus, mis 
heitis oma varjude fantastilisi kujutusi järve ümbruse metsadele ja küngastele. Kogu järv oli 
inimmeelte vallas, kuna juba ainsa pilguga avanes nii mõjuv pilt, et sellest jätkus kõige sügavamate 
muljete tekkimiseks. 

Nagu me juba ütlesime, oli see esimene järv, mida Hirvekütt oli oma elus näinud. Senini olid 
tema koge-mused piir'dunud ainult jõgede ja väikeste ojakestega, ja iialgi polnud veel tema pilgule 
avanenud nii ääretut metsaavarust, mida ta nii armastas. Olles siiski harjunud metsadega, võis ta 
lehiskatet vaadeldes endale ette kujutada kõiki selle varjatud saladusi. Peale selle võttis ta 
esmakordselt osa tegevusest, mille tulemusest olenes inimelu. Ta oli sageli kuulnud jutustusi 
piiriäärsetest sõdadest, kuid polnud veel iialgi sattunud ühegi vaenlasega silm silma vastu. 

Seepärast mõistab lugeja kergesti, missuguse kanna-tamatusega soovis noormees oma, üksildases 
kanuus istudes tabada vähimatki heli, mille järgi ta oleks võinud otsustada, mis toimub kaldal. 
Hirvekütt oli saanud suurepärase ettevalmistuse, niivõrd kui seda võib anda teooria, ja vaatamata 
erutusele, mis on algajale iseloomulik, oleks tema enesevalitsus võinud teha au igale veteranile. 
Sellest köhast, kus kanuu asus, polnud võimalik näha vähimaidki märke laagrist või lõkketulest ja 
ta oli sunnitud tegutsema ainult kuulmismeele järgi. Ta eitundnud kärsitust, sest saadud 
õppetunnid olid talle õpetanud kannatlikkuse voorust ja veelgi enam ettevaatlikkuse vajadust 
indiaanlastele salaja kallale-tungimisel. Kord näis talle, et kuskilt kostis kuivanud oksa 
praksumist, kuid ootuspinge võis ka teda petta. Nii möödus minut minuti, järel piinavas ootuses, 
kuni oli möödunud terve tund sellest ajast, mil ta lahkus oma kaaslastest. Hirvekütt ei teadnud, kas 
niisuguse viivitamise pärast rõõmustada või kurvastada, sest kui see kindlustas tema kaaslastele 
ohutuse, siis samal ajal ennustas see hukku nõrkadele ning süütuile olevustele. Lõpuks, umbes 
tundi poolteist pärast seda, kui Hirvekütt oli oma seltsimeestest lahkunud, kuulis ta häält, mis täitis 
ta ühteviisi meelepaha ja üllatusega. Kauri värisev hüüd kostis järve vastaskaldalt, nähtavasti 
jõesuudme lähedal. Selle linnu hääles ei saanud eksida, sest seda tunneb igaüks, kes on sõitnud 
Ameerika järvedel. Läbitungiv, värisev, vali ja küllalt pikk, tundub ta just hoiatushüüdena. 
Erinevalt metsa teiste suliselanike häältest võib seda sageli kuulda öösiti. See oligi põhjus, miks 
Välejalg valis just selle signaaliks. Muidugi oli möödunud juba küllalt niipalju aega, et 
mõlemad seiklejad võisid ammu jõuda maad mööda selle kohani, kust, kuuldus kokkulepitud hüüd, 
kuid ei olnud tõenäoline, et nad oleksid niisuguse teekonna ette võtnud. Kui laagris; poleks kedagi 
olnud, oleksid nad Hirveküti kaldale ktu> sunud ja kui seal oleks olnud inimesi, siis poleks olnud: 
mingit mõtet minna nii kaugelt ringi selleks, et paati istuda. Kui ta võtab kuulda signaali ja sõidab 
esialgsest randumispaigast nii kaugele, siis võib nende elu, kes temale loodavad, ohtu sattuda. Aga 
kui oletada, et tõesti hõigati ja ta sellele hüüdele ei vasta, võivad tagajärjed olla sama 
hukatuslikud. Ta ootas kõheldes ja lootes, et hüüd, olgu ta loomulik või kunstlik, peab varsti kor- 
duma. Taeieksinud. Mõne minuti pärast kostis sama läbitungiv ja hoiatav hüüd uuesti 
sealtsamast järveosast. Sel korral oli Hirvekütt valvas ja meeled ei võinud teda petta. Kuigi ta oli 


sageli kuulnud kauri hääle imestamisväärselt osavaid järeleaimamisi ja kuna ta ise ka oskas teha 
neid vibreerivaid helisid, oli ta täiesti kindel, et Välejalg ei suuda iialgi nii täiuslikult ja edukalt 
loodust jäljendada. Sellepärast otsustas ta seda hüüdu mitte tähele panna ja oodata teist, vähem 
sarnast ja lähemat hüüdu. 

Vaevalt oli Hirvekütt jõudnud sellele otsusele, kui sügavat öövaikust ja üksindust läbis 
niisugune õudne karjatus, mis peletas kuulaja ajust igasugused mälestused nukrast kauri hüüdest. 
See oli agoonia-karjatus, mis tuli kas naisterahva või nii noorukese poisi suust, kel polnud veel 
mehe häält. Selle karje mõtet oli hõlpus 

mõista. Selles kõlas surmahirm või koguni agoonia; ja seda esile kutsunud kehaline või hingeline 
valu oli sama ootamatu kui õudne. 

Noormees laskis pilliroo käest lahti ja vajutas aeru vette. Kuid ta ei teadnud, mis teha, kuhu 
tüürida. Tema kõhklus kadus siiski mõne silmapilgu «pärast. Täiesti selgesti oli kuulda okste 
murdumist, kuivanud oksakeste praksumist ja sammude müdinat. Need hääled nähtavasti 
liginesid veele, kuigi mõnevõrd risti kaldale viiva suunaga ja põhja pool sellest paigast, mille 
lähedale oli kästud Hirvekütti hoiduda. Järgides sellele käsule, sõudis noormees kanuud edasi ega 
pööranud tähelepanu sellele, et teda võidakse märgata. Ta jõudis peagi selle köhani, kus üsna 
kõrged kaldad tõusid peaaegu püstloodis üles. Paistis, et mingisugused inimesed tungisid 
kaldaveerel kasvavate põõsaste ja puude vahelt läbi ja jooksid kallast mööda, tõenäoliselt otsides 
sobivat kohta allalaskumiseks. Just sel hetkel prahvatasid korraga viis või kuus püssi ja 
vastaskalda künkad vastasid, nagu alati, pika kõmiseva kajaga kuivale tulistamisraginale. Kõhe 
selle järel kostsid üks-kaks karjatust, mis libisevad kõige hulljulgematelgi ootamatu ehmumise puhul 
üle huulte ja põõsastes algas uuesti sagimine; seal nähtavasti võitles mees mehega. 

«Libe, saatan!» hüüdis Välejalg raevunud pettumusega. «Tal on nahk rasvaga kokku võitud! 
Ma ei saa kinni haarata! Säh, võta oma kavaluse eest!» 

Neid sõnu saatis mingi raske eseme kukkumine väikeste puude vahel, mis ümbritsesid kallast, 
ja Hirvekütt taipas sellest, et tema hiiglasest sõber oli paisanud selle viisakusetu võttega endast 
vaenlase eemale. Siis algas jälle põgenemine ja jälitamine ja seejärel nägi nooruk, kuidas 
kellegi kogu tormas künkanõlvalt alla ja jooksis mõne jardi vette. Inimene jooksis ülepeakaela ega 
pööranud tähelepanu enda poolt tekitatud kärale, sest ta märkas paati, mis oli sel kriitilisel 
momendil juba käida ligidal. Hirvekütt mõistis, et kui üldse peab kaaslased paati võtma, siis 
just siin, ja ta tõttas kanuuga neile appi. Kuid ta ei jõudnud teha kaht aerulöökigi, kui Välejala 
hääl täitis õhu sõimusõnadega ja ta ise veeres kitsale kaldaribale, vaenlased sõna tõsises mõttes 
kuh- 

113 


Jana otsas. Maas lamades ja oma vaenlaste poolt peaaegu lämmatatuna aimas vägilane kauri 
hüüet nii oskamatult järele, et vähem ohtlikes olukordades oleks see ainult naeru esile 
kutsunud. Inimene, kes oli juba vees, paistis äkki kahetsevat oma põgenemist ja pöördus kaldale 
tagasi kaaslasele appi, kuid siis kargasid talle kuus uut jälitajat kallale, kes just samal hetkel 
hüppasid kaldast alla. 

«Laske lahti, kirjuksmaalitud elajad, laske mind lahti!» karjus Välejalg, olles sattunud 
selleks liiga täbarasse olukorda, et veel väljendusi valida. «Kas sellest on veel vähe, et ma 
kukkusin nagu saepakk, et te lisaks mind veel kägistate!» 

Nendest sõnadest järeldas Hirvekütt, et tema sõbrad õlid vangi võetud ja et kaldaleminek 
tähendab jagada nende saatust. Ta oli kaldast kõigest sada jalga eemal ja mõned õigeaegsed 
aerutõmbed suurendasid kuus või kaheksa korda vahemaad, mis lahutas teda vaenlastest. 
Hirvekütt poleks saanud taganeda nii karistamatult, kui indiaanlased poleks tema õnneks 
jälitamise ajal püsse maha visanud; pealegi polnud ükski neist võitluse esimeses segaduses 
kanuud märganud. 

«Hoidu kaldast kaugemale, noormees!» hüüdis Hutter. «Tüdrukutel jääb nüüd üle ainult 
sinule loota. Kogu sinu kavalust läheb tarvis selleks, et end nende metslaste käest päästa. Sõida 
minema ja jumal hoidku sind, kui sa mu lapsi aitad.» 

Seniajani polnud Hutteri ja noormehe vahel olnud erilist sümpaatiat, kuid kehaline ja 
hingeline piin, mis kostis selles karjatuses, sundis Hirvekütti ainsa hetkega unustama kõik 
vanamehe puudused. Ta nägi ainult kan-natavat isa ja otsustas kohe anda piduliku tõotuse 
hoolitseda tema huvide eest ja ka oma sõna pidada. 

«Ärge muretsege, Hutter!» hõikas ta. «Ma hoolitsen teie tütarde ja lossi eest. Vaenlane on 
vallutanud käida, seda ei saa eitada, kuid ta pole veel vallutanud vett. Me oleme saatuse 


meelevallas ega tea, mis meiega võib juhtuda. Mul on küll vähe kogemusi, kuid rna teen kõik 
mis suudan.» 


Umbes 30 meetrit. 

«Oh, Hirvekütt,» vastas Välejalg oma valju kõuehäälega, millest tema tavaline lõbusus oli 
kadumas, «oh, Hirvekütt, sinu plaanid on küll head, kuid mida suudad sina teha? Isegi parimatel 
aegadel oli sinust vähe käsu, ja sinusugune inimene suudab vaevalt imet teha. Oleks siin kaldal 
üks metslane, aga siin on 'vähemalt nelikümmend, ja niisuguse väega ei tule sina enam toime. 
Minu arvates on kõige parem, kui sõidad, otseteed tagasi lossi juurde, pane seal tüdrukud 
kanuusse, võta natuke toidupoolist kaasa ja sõida siis sellest järvenurgast, kus me olime, otse Mo- 


hawki. Lähima paari tunni jooksul ei tea need kuradid, kust sind otsida, aga. kui saavadki teada, 
peavad nad ümber järve otsa jooksma, et sind kätte saada. Niisugune on minu arvamine 
asja.kohta, ja kui vana Tom tahab siinsamas oma testamenti teha ja oma tütarde käsuks viimast 
soovi avaldada, siis peab ta ütlema sedasama.» 

«Ara tee seda, noormees,» vaidles Hutter vastu. «Vaenlasel on igal pool luurajad väljas kanuusid 
otsimas, sind nähakse kõhe ja võetakse vangi. Usalda lossi ja ära mingil tingimusel lähene maale. 
Pea nädal aega vastu ja kindluse soldatid kihutavad metslased minema...» 

«Ei möödu kahtkümmend nelja tundigi, vanamees, kui need rebased sõidavad juba parvedel 
sinu lossi vallutama!» segas Välejalg niisuguse ägedusega vahele, mida oleks vaevalt võinud 
oodata inimeselt, kes oli vangi võetud ja kinni seotud ning kelle konta võis öelda, et tal olid 
vabaks jäänud ainult arvamised ja keel. «Sinu nõuanne tundub arukana, kuid viib õnnetusse. Kui 
mina või sina oleksime koju jäänud, siis oleksime võinud vahest mitu päeva vastu pidada. Kuid 
pea meeles, et see nooruk pole tänaseni näinud veel ainustki vaenlast, ja sa ise ütlesid, et ta on 
asunduse südametunnistusega; kuigi mina küll mõtlen, et meie asundustes elavate inimeste 
südametunnistus pole palju parem kui neil, kes elavad metsas.. . Hirvekütt, metslased käsivad 
mind märkide abil kutsuda sind kanuuga kaldale, kuid seda ma ei tee, sest see on rumalus. Mis 
puutub minusse ja vanasse Tomi, siis keegi peale vanakuradi enda ei tea, kas nad skalpeerivad 
meid täna öösel, hoiavad homsenm tulel piinamiseks või viivad ära Kanadasse. Mul on nii- 

sugune võimas kahupea, et metslased arvatavasti tahavad teha tast kaks skalpi, sest autasu on 
ahvatlev asi, või muidu poleks meiegi vana Tomiga sattunud sellesse õnnetusse . .. Ahaa, nad 
teevad mulle uuesti märke, kuid kui mina soovitan sul kalda juurde sõita, siis võivad nad mind 
pärast küpsetamist isegi ära õgida. Ei, ei, Hirvekütt, hoidu kaugemale, ja kui hakkab köitma, 
siis ära mingil juhul tule kaldale lähemale kui kakssada jardi. ..» 

Selle Välejala hõike katkestas kellegi käsi, mis lõi talle toorelt vastu suud; selge märk, et 
mõni indiaanlastest mõistis niipalju inglise keelt, et taipas lõpuks, kuhu need kõned on sihitud. 
Otsekohe kadus jõuk metsa, kusjuures Hutter ja Välejalg ei osutanud nähtavasti mingit 
vastupanu. Ent parajasti kui okste pragin vaik'is, kostis isa hääl uuesti. 

«Hoia mu lapsi, ja jumal aitab sind, noormees!» olid viimased sõnad, mis kostsid Hirveküti 
kõrvu. 

Pärast seda leidis ta end üksinda ja mõistis, et tal endal tuleb otsustada, kuidas edasi 
tegutseda. 

Mitu minutit möödus surmavaikuses pärast seda, kui indiaanlased olid kadunud kaldalt metsa. 
Kaldani oli üle kahesaja jardi ja ööpimeduses .suutis Hirvekütt vaevalt eraldada metslaste jõuku 
ning selle edasiliikumist, kuid isegi need ähmased inimkujude piirjooned - elustasid 


mõnevõrra maastikku ja olid kontrastiks edasisele täielikule üksindusele. Kuigi noormees 
sirutas end hinge kinni pidades ettepoole ja muutus tervenisti kuulmismeeleks, ei ulatunud 
tema kõrvu enam mitte ühtki heli, mis oleks andnud tunnistust inimolendite lähedusest. 
Tundus, nagu oleks ümberringi valitsenud jällegi vai-i, kus, mida keegi polnud kunagi rikkunud, 
ja sel silmapilgul oleks isegi see läbilõikav karjatus, mis oli nii hiljuti metsavaikust 
lõhestanud, või Marchi kirumised olnud lohutuseks noorele kütile, keda oli haaranud täielik. 
mahaj äetusetunne. 
Niisuguse hingelise ja füüsilise laadiga inimene nagu Hirvekütt ei saanud siiski kauaks 
jääda sellesse vaimsesse ja kehalisse halvatusseisundisse. Surudes aeru vette, pööras ta kanuu 
nina ümber ja hakkas aeglaselt, otsekui sügavas mõttes järve keskkoha poole tagasi 

sõudma. Kui ta uskus end olevat jõudnud paigani, kus ta viimase kanuu oli jätnud voolu hoolde, 
muutis ta kursi põhja poole, hoides kerge tuuleõhu võimalikult selja taha. Sõudnud umbes veerand 
miili selles suunas, märkas ta järvel endast pisut paremal mingisugust tumedat eset, jia 
vabakslastud kanuu oli varsti paadi külge kinnitatud. Hirvekütt uuris nüüd taevast, määras 
kindlaks tuule suuna ja selgitas välja kähe teise kanuu asukoha. Kui ta ei leidnud midagi, mis 
oleks teda sundinud oma plaani muutma, heitis ta pikali ja otsustas mõne tunni magada. 

Kuigi julged ja tugevasti väsinud inimesed magavad sügavasti isegi ohtude keskel, möödus tükk 
aega, enne kui Hirvekütil õnnestus unustushõlma langeda. Selle öö sündmused olid mätus alles 
värsked ja ta jätkas poolteadvusetus seisundiski neile mõtlemist, viibides otsekui mingis ilmsi 
unenäos. Äkki virgus ta täiesti ja jäi hoolega kuulatama, sest talle tundus, nagu oleks Välejalg 
andnud signaali kaldale liginemiseks. Kuid kõik muutus jälle vaikseks kui haud. Kanuud triivisid 
aeglaselt põhja poole, mõtlikud tähed vilkusid maheda ülevusega peakohal, metsaga palistatud 
veteavarus puhkas mägede vahel nii vaikselt ja nukralt, nagu poleks tuuled ta»pinda kunagi 
säbardanud ega keskpäevane päike sellel sillerdanud. Kauri värisev hüüd kostis veel kord järve 
lähte juurest ja Hirvekütt mõistiski, mis oti teda äratanud. Ta kohendas oma kõva peaalust, sirutas 
end lootsiku põhjal välja ja uinus. 


VII PEATÜKK 

Oo imekaunis sile järvepind! 

Sa nagu rohtu mure vastu teaks' 

ja nagu targalt manitseksid mind, 

et vaikseid vooge otsima ma peaks! 


Nüüd valge puri nagu vaikne tiib 
mind rahuvete poole lennul veab. 

Ta ookeani mürast kaugele mind viib, 
mis nagu etteheide kostma peab 

ja igavesti mässu-minevikku neab! 
Byron «Childe Harold» 


Oli juba suur köit, kui noormees, kelle me jätsime eelmises peatükis kirjeldatud olukorda, uuesti 
silmad avas. Ta kargas sedamaid üles ja vaatas teravasti ümberringi, otsekui mõistes, kui tähtis on 
välja selgitada oma täpne asukoht. Tema uni oli olnud sügav ja rahulik; ta ärkas värske peaga ja 
selgete mõtetega, mis oli kujunenud olukorras äärmiselt vajalik. Tõsi küll, päike polnud veel tõusnud, 
kuid taevalaotus oli täis õrnu värve, mis märgivad päeva algust ja lõppu, ja kogu õhk helises 
linnulaulust. Need hääled hoiatasid Hirvekütt! kõhe teda ähvardava ohu eest. 

Kerge tuuleõhk — sest päris tuuleks võis seda vaevalt nimetada — oli küll alles tasane, kuid öö 
jooksul pisut tugevnenud, ja kuna kanuud olid vee peal kerged otsekui suled, siis olid nad 
ujunud kaks korda kaugemale kui kütt oli arvestanud; ja mis oli veelgi ohtlikum, olid triivinud 
nii lähedale idakaldal järsult kerkivale mäejala-mile, et Hirvekütt kuulis linnulaulu juba selgesti. 
Kuid see ei olnud veel kõige hullem. Kolmas kanuu oli võtnud sama kursi ja triivis nüüd aeglaselt 
neeme poole, kuhu ta pidi tingimata kaldale jooksma, kui ainult äkiline tuule suuna muutumine 
või inimkäed teda kõrvale ei pööra. See välja arvatud, polnud midagi häirivat märgata. «Loss» 
sejsis endiselt oma liivikul kanuudega peaaegu ühel joonel, kuna nad olid öö jooksul mitu miili 
edasi triivinud, ja laev, mis oli köiega posti külge seotud, kukus sealsamas, nii nagu ta oli mitme 
tunni eest sinna jäetud. 

Endastmõistetavalt köitis Hirveküti tähelepanu esmalt kõige kaugemal olev kanuu. See oli 
peaaegu päris nee-menuka juures ja piisas juba mõnest aerulöögist, kui ta nägi, et kanuu 
puudutab kallast enne, kui tema suudab sellele järele jõuda. Just sel hetkel tõusis tuul järsku 
täiesti ebasobival ajal ja kerge paadike liikus veelgi kiiremini maa poole'. Mõistes, et ta ei suuda 
vältida paadi kaldale ajamist, otsustas noormees jõudu säästa. Vaadanud eelkõige üle oma püssi 
süütepanni, lähenes ta aeglaselt ja ettevaatlikult neemele, pöörates paadi ettenägelikult nii, et 
tema pihta oleks saadud sihtida ainult ühest küljest. 

Triiviv kanuu, mida ei juhtinud keegi, ujus edasi ja põrkas vastu väikest veealust kivi kolme 
või nelja jardi kaugusel kaldast. Just sel hetkel jõudis Hirvekütt neeme köhale ja pööras oma 
paadi nina maa suunas; täieliku liikumisvabaduse säilitamiseks päästis ta kõigepealt kolmanda 
puksiiris oleva lootsiku lahti. Eespool olev kanuu kõikus hetke kivi otsas, seejärel kerkis ta 


juuksekarva võrra silmale peaaegu märgatamatu laine harjal, pööras ringi, ujus jälle vabalt ja 
jooksis kaldaliivale. 
Noormees märkas kõike seda, kuid ta pulss ei kiirenenud ja käteliigutused jäid endiselt 


rahulikuks. Kui keegi oli end lootsikut oodates ära peitnud, siis oli teda, 

Hirvekütti, nähtud ja ta pidi kaldale lähenema äärmiselt ettevaatlikult; kui kedagi varitsemas ei 
olnud, siis polnud kiirustamiseks mingit põhjust. Kuna neem oli peaaegu otse indiaanlaste 
laagripaiga vastas järve kaldal, siis lootis ta viimasele võimalusele, kuigi just esimene või- 
malus oli tõenäoline, sest indiaanlased olid oma sõjapidamisviiside kohaselt arvatavasti mitu 
luurajat kõikjale välja saatnud, et üles otsida paate, millega «lossi» sõita. Ainsast pilgust 
mõnelt kõrgendikult järvele oleks piisanud, et näha kõige pisematki eset tema pinnal; sellepärast 
võis vaevalt loota, et ükski kanuu oleks märkamata läbi pääsenud; ja iga indiaanlane võis tuule 
suuna järgi kindlaks määrata, kuhupoole paat või palk ujub. 

Maale lähenedes sõudis Hirvekütt üha aeglasemalt, ta pilk muutus valvsamaks, kõrvad ja 
ninasõõrmed'otse -laienesid, et ähvardavat ohtu õigel ajal märgata. Algajale oli see raske hetk. 
Arad inimesed muutuvad vahel julgemaks, kui teavad, et neid jälgitakse ja pärast neist räägitakse, 
kuid Hirvekütil puudus isegi see julgustus. Ta oli täiesti üksinda, võis loota ainult omaenda 
jõule ja kellegi sõbralik pilk ega ergutav hääl ei julgustanud teda. Sellele vaatamata poleks 
kõige kogenenum metsa-sõja veteran toiminud paremini. Noor jahimees ei ilmutanud hulljulgust 
ega kõhklust. Ta liikus edasi läbimõeldult ja ettevaatlikult, pöörates kogu oma tähelepanu ainult 
sellele, mis võis soodustada tähendatud eesmärgi saavutamist. Nii algas selle mimese sõjatee, kes 
oli pärastpoole oma võimaluste ja harjumuste piirides omamoodi sama kuulus kui paljud 
kangelased, kelle nimed ehivad hoopis kuulsamate teoste lehekülgi, kui meie lihtne jutustus. 

Jõudnud umbkaudu saja jardi kaugusele kaldast, tõusis Hirvekütt kanuus püsti, tegi kolm-neli 
tugevat aeru-lööki, et vene jõuaks kaldale välja, heitis siis aeru kii-resti käest ja haaras 
sõjariista. Ta tõstis parajasti püssi, kui kõlas vali püssipauk, mida saatis kuuli vingumine — see- 
lendas noormehe kehast nii lähedalt mööda, et pani ta tahtmatult võpatama. Järgmisel 
silmapilgul Hirvekütt komistas ja kukkus täies pikkuses kanuu põhja pikali. Sedamaid kostis 
üksiku hääle läbilõikav kisa, indiaanlane kargas põõsastest välja neemenukal asuvale muru-. 

lagendikule ja hüppas lootsiku poole. Noormees ootaski seda silmapilku. Ta tõusis uuesti püsti 
ja sihtis püssi kaitsetule vaenlasele. Kuid ta sõrm peatus enne kui päästikule vajutada. See 
väikene viivitus arvatavasti päästiski indiaanlase elu, kes hüppas tagasi varju niisama kärmelt 
nagu ta oli sealt välja käranud. Selle ajaga lähenes Hirvekütt kiiresti maale, ja kanuu jõudis 


neemele just samal hetkel, kui vaenlane kadus.. Kuna keegi ei juhtinud paati, siis randus ta 

mõne jardi teisest paadist eemal. Kuigi indiaanlane polnud veel arvatavasti jõudnud oma püssi» 

laadida, oli Hirvekütil liiga vähe aega, et oma saaki kinni haarata ja see ohutusse kaugusse 
viia, enne kui kõlab teine lask. Seetõttu tormas jahimees silmapilgukski peatumata metsa ja 
otsis varju. 

Päris neeme tipul oli väike, osalt rohtu kašvanud, osalt liivane lagendik, mille üht külge 
palistasid tihedad põõsad. Kui see kitsas kääbustaimede vöönd jäi seljataha, satuti kõhe kõrgete 
ja süngete metsavõlvide alla. Kallas oli mõnesaja jardi ulatuses ühtlaselt laug-I jas ja kerkis siis 
järsaku mäeküljena. Kõrged, jämedad puud, mille all põõsastikku ei kašvanud, meenutasid 
ebaühtlaselt paigutatud hiigelsambaid, mis hoidsid lehe-võlvi ülal. Kuigi nad seisid oma vanuse 
ja mõõdete tõttu küllaltki tihedasti üksteise lähedal, ulatus silm nägema üsna kauge maa peale ja 
inimene, kel oli terav silm ja küllaldane vilumus, võis suurema vaevata näha isegi inimesi, kes 
seisid puude varjus. 

Hirvekütt teadis, et tema vastane laeb praegu püssi, kui ta ära ei olnud põgenenud. See oletus 
osutus tõeks, sest noormees ei jõudnud veel puu taha astuda, kui nägi viivuks suure tamme taha 
peitunud indiaanlase kätt, mis parajasti kuuli püssirauda lükkas. Kõige lihtsam oleks olnud edasi 
tungida ja relvata vaenlasele sealsamas lõpp peale teha, kuid Hirveküti südametunnistus hakkas 
mässama niisuguse sammu vastu, sellest 1 hoolimata, et teda ennast oleks asja redust maha 
lastud. Ta oli alles harjumata metslaste halastamatute' sõjakom-metega, millest ta teadis ainult 
kuulduse järgi ja talle tundus ebaausana relvata vaenlasele kallale tungida. Tal oli puna näkku 
tõusnud, kulmud kortsus, huuled kokku surutud, kuid selle asemel, et kiiremini tulistada, seadis 

ta püssi laskevalmis ja pomises endamisi, ilma et oleks isegi märganud oma valjusti lausutud 
sõnu: 

«Ei, ei! Nii võivad sõdida küll punanahad, kuid see ei sobi ristiinimese väärikusega. Las see 
pagan laadib oma püssi ja siis võitleme nagu mehed, sest kanuud ei pea ta saama ega saagi. Ei, 
ei, las ta laadida, ja jumal ise otsustagu, kellel on õigus!» 

Kogu aja oli indiaanlane nii süvenenud oma tegevusse, et ei märganud isegi seda, et vaenlane 
oli metsas. Ta kartis ainult, et äkki viiakse lootsik kaldalt ära enne, kui temal õnnestub seda 
takistada. Ta oli harjumusest otsinud varju, kuid asus ainult mõne jala kaugusel põõsastikust ja 
võis ainsa silmapilguga olla metsaäärel, niipea kui saab püssi laskevalmis. Vaenlane oli temast 
umbes viiekümne jardi kaugusel, ja puud peale nende kähe, mille taga kumbki seisis, oli loodus 
asetanud niiviisi, et ei takistanud nägemist. 

Jõudnud lõpuks püssi laadimisega valmis, vaatas metslane enda ümber ja hakkas lähenema 


ettevaatlikult oma vaenlase oletatavale positsioonile, kuid ta tegi seda siiski ettevaatamatult. Siis 
Hirvekütt astus varjust välja ja hõikas talle: 

«Siia, punanahk, siia, kui sa mind otsid! Ma olen sõjamehena alles noor, kuid siiski küllalt 
vana, et jääda lagedale kaldale, kus mind võib maha lasta nagu öökulli päevavalgel. Ainult 
sinust üksinda oleneb, kas meie vahel on rahu või sõda, sest ma tunnen enda kui valge inimese 
väärtust ja ma pole nende hulgast, kes peavad üksiku inimese tapmist vapruseks.» 

Metslane kohkus tublisti, kui märkas, missugusesse ohtu ta oli sattunud. Ta oskas siiski pisut 
inglise keelt ja sai aru sõnade üldisest mõttest. Lisaks oli ta ka liialt hästi välja koolitatud, et oma 
kohkumist reeta, vaid toetas usaldava ilmega püssilae maha ja tegi käega tervitusliigutuse. 
Sellejuures ei kaotanud ta meelekindlust ja enesevalitsemist, mis on omane inimesele, kes on 
harjunud ennast kõige kõrgemaks pidama. Kuid tema rinnas raevutsev vulkaan pani ta silmad 
leegitsema ja sõõrmed laienema nagu mõnel metsloomal, keda on ootamatult segatud saatusliku 
hüppe tegemisel. 

«Kaks kanuu,» ütles ta madala kurguhäälega, mis on 

omane tema rassile ning sirutas igasuguse eksituse ära-hoidmiseks kaks sõrme välja: «Üks 
mulle, teine sulle.» 

«Ei, ei, mingo, see ei lähe läbi! Lootsikud pole sinu omad ja sa ei saa neist kumbagi, niikaua 
kui mina saan seda takistada. Ma tean, et praegu on sõda sinu ja minu rahva vahel, kuid see pole 
veel põhjuseks, et inimesed peaksid üksteist tapma nagu metsloomad, kes metsas kokku saavad. 
Mine sina oma teed ja las mina lähen oma teed. Maailmas on küllalt ruumi meie mõlema jaoks, 
aga kui meie kohtume ausas lahingus, las siis vanajumal ise otsustab meie saatuse.» 

«Hea küll!» hüüdis indiaanlane. «Minu vend misjonär olema. Palju rääkima. Muudkui 
Manituust'.» 

«Ei, ei, olen sõjamees. Ma ei ole Moraavia vennaks küllalt hea, kuid igasuguseiks hulKiireiks, 
kes metsi mööda ringi jutlustavad, olen ma jälle liiga hea. Ei, ei, seni olen ma ainult jahimees 
olnud, kuigi ehk enne rahutegemist tuleb mulgi juhtumisi mõni mees sinu suguharust maha lüüa. 
Kuid ma tahaksin seda siiski teha ausas võitluses, aga mitte mingisuguse tühise lootsiku pärast 
tülitsedes.» 

«Hästi! Minu vend väga noor, kuid väga tark. Vilets sõdur, aga hästi rääkima. Mõnikord 
nõupidamise pealik.» 

«Seda ma ei tea ega seda ma ei ütle, indiaanlane,» vastas Hirvekütt, punastades kergelt 
indiaanlase sõnades peituva ja halvasti varjatud pilke pärast. «Ma tahaksin kogu oma elu metsas 
elada ja olla rahus. Kõik noormehed peavad käima sõjateed, kui selleks, avaneb juhus, kuid sõda 
ei tarvitse olla mõttetu tapmine. Täna öösel nägin ma seda juba küllalt ja mõistsin, et saatus 


mõistab selle hukka. Sellepärast ma soovitan sulle minna oma teed ja mina lähen oma teed, ja ma 
loodan, et me lahkume sõpradena.» 
«Hästi! Minu vennal on kaks skalpi — hallid juuksed mustade all. Vana tarkus, noor keel.» 
Siinjuures lähenes metslane usaldava ilmega, käsi otse välja sirutatud ja naeratava näoga ning 
kogu ta käitumine väljendas sõprust ja lugupidamist. Hirvekütt võttis 
kõrgeima vaimu nimetus mõningail indiaani sugu- 
' Manituu harudel. 

tema poolt pakutud sõpruse vastu samasuguses vaimus ja nad raputasid südamlikult teineteise 
kätt ja kumbki püüdis teisele kinnitada oma siirust ja rahusoovi. 

«Igaühel olgu oma,» ütles indiaanlane, «minu kanuu minu oma, sinu kanuu sinu oma. Lähme 
vaatame; kui sinu oma, võta endale, kui minu oma, võtan endale.» 

«Olgu nii, punanahk, kuigi sa eksid, mõeldes, et kanuu kuulub sulle. Eks oma silm ole kuningas. 
Läki kaldale ja seal võid näha oma silmaga, kui sa mind ei usu.» 

Indiaanlane hüüatas uuesti «Hästi!» ja nad sammusid kõrvuti kalda poole. Kumbki neist ei 
väljendanud teise suhtes vähimatki umbusaldust; indiaanlane läks ees nagu oleks ta soovinud 
oma kaaslasele näidata, et ta ei karda temale selga pöörata. Kui nad jõudsid lagedale köhale, 
osutas metslane Hirveküti kanuule ja ütles rõhutades: 

«Pole minu — kahvanäo kanuu. See punanaha oma. Ei tahtma võõra mehe kanuu — oma 
tahtma.» 

«Sa eksid, punanahk, sa eksid rängasti. See kanuu oli jäetud vana Hutteri peidukohta ja 
kuulub kõigi valgete ja punaste seaduste kohaselt temale, kuni omanik tuleb seda tagasi 
nõudma. Heida pilk istepinkidele ja tohu-õmblustele, need kõnelevad ise enda eest. Keegi pole 
veel kuulnud, et indiaanlased oleksid niisuguse valmis teinud.» 

«Hästi! Minu vend pole mitte palju vana, aga väga tark. Indiaanlased ei tee niisuguseid. Valge 
mehe töö.» 

«Mul on heameel, et sa nii mõtled, sest vastupidisel puhul oleks see tekitanud paksu verd meie 
vahel. Aga nüüd on igaühel oma, ja ma lükkan kohe kanuu vaidluspiirkonnast kaugemale, kuna 
see on kõige kiirem viis, kuidas tüli lõpetada.» 

Nende sõnade juures pani Hirvekütt jala vastu kerge paadi nina ja lükkas ta tugeva tõukega 
järvele saja või rohkemgi jala kaugusele, kus ta voolust haaratuna pidi neemest mööduma ega 
olnud enam kaldale sattumise ohus.' Metslane võpatas seda otsustavat sammu nähes. Hirvekütt 
märkas, kuidas indiaanlane heitis Kiire ja raevuse pilgu teisele paadile, milles olid aerud. 


Punanaha nägu muutus muide ainult hetkeks, siis tegi irokees uuesti sõbraliku näo ja naeratas 
rahulolevalt. 

«Hästi!» kordas ta veelgi väljendusrikkamalt. «Noor pea, vana mõistus. Teab, kuidas tülisid 
lahendada. Hüvasti, vend. Sõida oma veemajja, vesiroti pessa. Indiaanlane läheb oma laagrisse, 
ütleb pealikule: — ei leidnud kanuu.» 

Hirvekütt kuulas seda ettepanekut suure mõnuga, kuna ta ei mallanud enam oodata, millal saab 
kiiremini tütarlaste juurde ning võttis indiaanlase poolt pakutud käe meelsasti vastu. 
Lahkumissõnad olid sõbralikud, ja samal ajal kui punanahk sammus rahulikult metsa poole tagasi, 
püssi kaenla all kandes ja ainsat kordagi rahutult või umbusklikult tagasi vaatamata, liikus valge 
inimene kohalejäänud paadi poole, kandes püssi samal rahulikul viisil, kuid jälgis teravasti iga 
indiaanlase liigutust. See usaldamatus näis siiski ebakohasena ja nagu häbenedes pöördus noormees 
ümber ja astus" muretult oma paadi juurde. Siin hakkas ta paati kaldalt eemale tõukama ja tegema 
teisi lahkumisettevalmistusi. Nii võis mööduda ligi minut, kui ta pööras näo juhuslikult maa poole 
ja ta Kiire ning eksimatu pilk märkas kõhe hirmsat ohtu, mis ähvardas tema elu. Metsmehe 
mustad julmad silmad, mis olid nagu hüppevalmis tiigril, vaatasid teda läbi väikese ava põõsaste 
vahel ja püssi-suue oli juba laskunud nooruki kehaga ühele joonele. 

Siin osutasid Hirveküti pikaajalised jahimehe-koge-mused talle tubli teene. Olles harjunud põtru 
jooksul tulistama, kusjuures looma keha tžpne asend tuli määrata sageli pigemini sisemise tunde 
järgi, käsutas Hirvekütt ka nüüd sedasama võtet. Ainsa hetke jooksul ja ainsa liigutusega tõstis ta 
püssi ja tõmbas kuke vinna, tulistas peaaegu sihtimata põõsastesse, kus tema teada pidi asuma 
keha, mis kandis õlgadel seda kõhutavat nägu, mis üksnes oli nähtav. Ei olnud enam aega püssi 
kõrgemale tõsta või täpsemalt sihtida. Ta liigutused olid nii Kiired, et mõlemad pooled 
tühjendasid oma püssid ühel ja samal hetkel ning kähe paugu mürin liitus üheks heliks. Mäed 
muidugi vastasid ainult ühe kajaga. Hirvekütt langetas püssi ja seisis püstipäi, kindlalt nagu mänd 
tuulevaiksel juunihommikul ja ootas oma laskmise tulemusi; samal ajal karjatas indiaanlane 
läbilõikavalt, oma 'kõhutava mõju poolest ajalooliseks saanud hää- 


125 


lega. Ta kargas põõsaste tagant välja ja jooksis toma-hooki vibutades üle lagendiku. Hirvekütt 
seisis ikka veel liikumata, laadimata püss vastu õlga, kuna käed kobasid jahimeheharjumusest 
masinlikult püssirohusarve ja laadimisvarrast. Lähenenud vaenlasele umbes neljakümne jala 
kaugusele, viskas metslane tema pihta terava kirve, kuid mingo pilk oli juba nii tuhmunud, käsi 
nii nõrk ja värisev, et noormees püüdis temast möödalendava tomahooki vartpidi kinni. Sel 
hetkel hakkas indiaanlane vaaruma ja prantsatas kogu pikkuses maha. 

«Ma teadsin seda, seda ma teadsin!» hüüdis Hirvekütt, kes valmistus uut kuuli püssirauda 


lükkama. «Ma teadsin, et see sellega lõpeb, niipea kui tabasin selle tõpra pilgu. Inimene märkab 
kõike silmapilkselt ja tulistab väga osavalt, kui tema elu on ohus. Jah, ma teadsm, et see sellega 
lõpeb. Ma jõudsin temast ühe sajandiku sekundi võrra ette, muidu oleks minul läinud räbalasti! 
Kuul riivas just minu külge, öelge, mis tahate, kuid punanahk ei käi püssirohu ja kuulidega iial 
nii osavasti ümber nagu valge inimene. Nähtavasti puudub neil selleks and. Isegi Tšingatšguk, 
olgu ta muudes asjades nii osav kui tahes, ei ole püssilaskmises surmkindel.» 

Selleks ajaks oli püss laetud ja Hirvekütt viskas tomahooki kanuusse. Ta astus oma ohvri juurde 
ja seisis tema köhal kurvas mõtiskluses püssile nõjatudes. Ta nägi esmakordselt lahingus 
langenud inimest ja see oli esimene ligimene, kelle vastu ta oli käe tõstnud. Tunne oli ' temale 
täiesti uudne ja võidurõõmuga segunes kahetsus. Indiaanlane polnud veel surnud, kuigi kuul oli 
läbistanud ta keha. Ta lamas liikumatult selili; kuid ta silmad' jälgisid võitja iga liigutust täies 
teadvuses, nagu kinni-püütud linnu silmad jälgivad linnupüüdja liigutusi. Ta ootas tõenäoliselt, 
et vaenlane annab talle surmahoobi, enne kui hakkab skalpi maha võtma; või ehk kartis, et see 
julm tegu toimub enne, kui ta hinge heidab. Hirvekütt aimas tema mõtteid ja leidis nukrat 
rahuldust abitu metslase lohutamisest. 

«Ei, ei, punanahk,» ütles ta, «sul pole enam tarvis midagi karta. Skalpe võtta pole mul 
kombeks. Ma olen ristiinimene ja skalbivõtmine ei sobi minu väärikusega. 

Ma korjan ainult sinu püssi ära ja siis tulen tagasi ning teen sinu heaks kõik, mis suudan. 
Muuseas, ma ei tohi siia liiga kauaks jääda, kuna kolm pauku järjest meelitavad arvatavasti 
mõnegi teie kuradi minu kallale.» 

Viimased sõnad lausus noormees endamisi, kui läks otsima mahakukkunud püssi. Ta leidiski 
selle sealtsamast, kuhu omanik oli ta pillanud, ja viis selle kohe kanuusse. 

Asetanud oma püssi indiaanlase püssi kõrvale, pöördus Hirvekütt surija juurde tagasi. 

«Igasugune vaen meie vahel on lõppenud, punanahk,» ütles ta. «Su süda võib rahule jääda 
skalbi või muude tooruste suhtes. Loodan, et oskan käituda nõnda, nagu on sünnis valgele.» 

Kui pilk oleks võinud täielikult väljendada mõtteid, siis oleks Hirveküti süütule hooplemisele 
oma nahavärviga saanud osaks väike etteheide, kuid tema luges sureva metslase silmist välja ainult 
tänulikkust ega märganud kibedat pilget, mis võitles õilsama tundega. 

«Vett!» hüüdis janunev õnnetu olend. «Anna vaesele indiaanlasele vett!» 

«Noh, vett pead sa saama, kui sa jooksid kas või terve järve tühjaks. Ma viin su kohe järve 
äärde ja siis joo niipalju kui tahad. Mulle on jutustatud kõigist haava 
tuist, et vesi olevat neile suurimaks lohutuseks ja rõõmuks.» 

Seda öeldes tõstis Hirvekütt indiaanlase sülle ja viis ta järve aarde. Siin aitas ta kõigepealt tal 
kustutada piinavat janu, siis istus kivile, pani haavatud vaenlase pea oma põlvele ja püüdis tema 


piinu vaigistada, kuidas oskas. 


«Patt oleks minu poolt ütlemata jätta, et sinu aeg on täis saanud, sõjamees,» algas ta. «Sa oled 
juba jõudnud üle keskea ja sinu eluviise silmas pidades, oled arvatavasti mõndagi korda saatnud. 
Nüüd on peaasi mõelda sellest, mis sind ees ootab. Punanahad nagu valgedki oma suures 
enamuses ei mõtle igavesele unele, vaid mõlemad loodavad teises maailmas edasi elada. Igaühe 


üle meist mõistetakse selles maailmas kohut tema tegude järgi. Ma arvan, et sa tead hästi seda ega 
vaja jutlusi, kui 

kätte jõuab katsumishetk. Sina leiad oma õnnelikud jahimaad, kui oled olnud õiglane indiaanlane, 
aga kui mitte, ! siis aetakse sind kõrbesse. Minul on selles suhtes jälle natuke teistsugused 
arusaamised. Kuid sina oled liiga vana ja kogenud selleks, et vajada minusuguse noormehe 
õpetusi.» 


«Hästi,» pomises indiaanlane, kelle hääl säilitas jõu isegi siis, kui elu hakkas kustuma. «Noor 
pea, vana tarkus.» 

«Kui lõpp kätte jõuab, siis on vahest lohutav teada, et inimesed, kellele me oleme kurja teinud 
või oleme kavat-senud kurja teha, meile andestavad. Noh, mis minusse puutub, siis mina olen 
unustanud täiesti, et sa tungisid' minu elu kallale: esiteks sellepärast, et sa ei saanud «mulle 
teha mingisugust kurja; teiseks sellepärast, et sulle pole mitte midagi muud õpetatud ja ma poleks 

tohtinud sind üldse usaldada, ja lõpuks, ja see on peaasi, sellepärast, et ma ei saa viha kända 
ühegi surija vastu, olgu ta pagan või kristlane. Nii et ole rahul, mis minusse puutub; seda 
aga tead sa ise paremini kui mina, missugused asjad su südant vaevavad või mis sulle sel 
raskel silmapilgul tröösti toovad.» 

Surija mõtles nagu enamik tema rahva inimesi ja paljud meietaoliste seast nende Heakskiidule, 
kelle hulgast ta lahkus, kui saatusele, rnis teda hauataga ootab. Kui Hirvekütt kõneles, oli 
indiaanlane pisut hämmastunud, kuigi ta mõistis, et ta kavatsused olid head; ja kui ta vaikis, 
siis indiaanlane kahetses, et keegi tema suguharust ei ole tunnistamas, kui mehiselt ta talub 
kehalisi piinu ja missuguse meelekindlusega ta läheb vastu möödapääsmatule lõpule. Ta 
püüdis oma tänulikkust väljendada sünnipärase viisakusega, mis on nii sageli omane 
indiaanlasest sõdurile, kuni seda pole jõudnud ära rikkuda liigne läbikäimine halvemat liiki 
valgete inimestega, ja ühtlasi talle mõista andes, et ta tema mõtteid hindab. 

«Hästi!» kordas ta, kuna seda ingliskeelset sõna tarvitavad indiaanlased väga sageli. «Hästi! 
Noor pea ja noor süda. Vana süda kõva, ei vala pisarad. Kuula indiaanlast, kui sureb ja kui tal 
pole tarvis valetada. Kuidas on su nimi?» 

«Praegu kannan Hirveküti nime, kuigi delavaarid on ütelnud, et kui sellelt sõjateelt tagasi 
pöördun, siis saan mehisema hüüdnime, lootes, et selle ära teenin.» 

«See on hea nimi poisile — paha nimi sõdurile. Vist saad parema. Ära karda!» Indiaanlane sai 
tugevast erutusest küllalt jõudu, et tõsta kätt ja patsutada noormehele vastu rinda. «Terav silm, 
sõrm on välk, sihtimine on surrn ... Varsti suur sõdur... Mitte Hirvekütt, vaid Haukasilm ... 
Haukasilm .. . Haukasilm ... Hauka-silm.. . Surun su kätt.» 

Hirvekütt ehk Haukasilm, nagu indiaanlane teda esmakordselt nimetas — sest seda hüüdnime 
kandis ta hiljem aastaid kogu ümbruskonnas — võttis metslase käe, kes tõmbas viimast korda 
hinge, vaadates imetlusega võõrale näkku, kes oli ilmutanud niipalju kärmust, osavust ja kindlust 
temale ühevõrd raskes ja uudses olukorras. Kui lugeja mäletab, et suurim tasu, mida indiaanlane 
võib saada, on see, et ta näeb oma vaenlast nõrkust ilmutavat, siis oskab ta paremini hinnata indi- 
aanlase käitumist sel hetkel. 

«Ta hing on ära lennanud,» ütles Hirvekütt vaikse ja kurva häälega. «Häda mulle! Noh, meie 
kõigiga juhtub see varem või hiljem, ja kõige õnnelikum on see, kes oma nahavärvile vaatamata 
läheb sellele silmapilgule vastu paremini. Siin lamab kahtlemata vahva sõduri keha, aga tema 
hing lendab juba taevasse või põrgusse, olgu need siis õnnelikud jahimaad,"mis on rikkad jahi- 
loomadest, õndsatemaa, nagu õpetab Moraavia vendade usutunnistus, või tuleleegid! Juhtub 
vahel sedagi! Vana Hutter ja Harry Välejalg sattusid täbarasse olukorda; neid ähvardab võib-olla 
piinamine ja surm — ja kõik sellesama tasu pärast, mida juhus mulle praegu pakub paljudegi 
arvates kõige seadusepärasemal ja ausamal viisil. Kuid ei! Mitte ainsat krossigi niisugust raha ei 
pea minu käest läbi käima. Valgena olen ma sündinud ja valgena tahan ma surra; sellest pean 
mina kinni viimase hingetõmbeni, kuigi tema kuninglik majesteet, tema kubernerid ja kõik 
nõunikud nii oma kodumaal kui ka koloonias unustavad, milleks nende nahavärv neid kohustab, ja 
kõike seda pisikasude pärast sõjas. Ei, ei, sõjamees, minu käsi ei puuduta sinu skalpi ja sinu hing 

võib puhata rahus, sest võid ilmuda oma vaimuderiiki viisaka välimusega.» 

Hirvekütt tõusis püsti, niipea kui ta oli seda öelnud. Siis seadis ta surnu istuvasse asendisse 
seljaga vastu väikest kivi ja püüdis hoolitseda selle eest, et ta ei kukuks, või üldse anda talle 
asend, mis ei tunduks ebasündsana indiaanlaste selles suhtes väga tundlikule, kuigi küll 
metsikule arusaamisele. Selle kohuse täitnud, seisis noormees kurvas mõtiskluses ja vaatles 
oma langenud vaenlase sünget nägu. Olles harjunud elama metsas täielikus üksinduses, hakkas 
ta jällegi valjusti kõnelema teda erutavaist mõtteist ja tundeist. 

«Ma ei tahtnud sinu elu, punanahk,» ütles ta, «kuid sa ei jätnud mulle muud valikut, kui kas tappa 
sind võil olla ise tapetud. Kumbki meist tegutses minu arvates, oma harjumuste kohaselt ja 
kumbki ei saa teisele etteheiteid teha: Sa tegutsesid äraandlikult, vastavalt teie sõjakornmetele, 


aga mina olin pisut ettevaatamatu, sest usun inimesi liialt kergesti. Hüva, see on minu esimene., 
kuigi tõenäoliselt mitte viimane lahing teise inimesega,. Ma olen võidelnud peaaegu kõigi 
metsloomadega — karude, huntide, pantrite ja kaljukassidega, — aga nüüd tuli algust teha 
inimesega. Kui ma oleksin sündinud indiaanlasena, võiksin ma sellest lahingust jutustada ja tuua 
skalbi ning kiidelda oma vägiteoga terve suguharu juuresolekul; või kui vaenlane oleks 
olnud isegi ainult karu, oleks loomulik ja sünnis olnud jutustada kõigile sellest, mis oli 
sündinud. Aga nüüd, tõtt öelda, ei tea ma, kuidas ma pühendan isegi Tšingatšguki sellesse 
saladusse, et ta ei peaks seda valge inimese hooplemiseks. Ja miks peaksin ma sellega lõpuks 
kiitt-lema? Kas sellepärast, et ma tapsin inimese, kuigi see oli metslane; ja kust ma tean, kas ta 
oligi õige indiaanlane, või kas ta ei sattunud äkki kuhugi mujale, kui õnnelikele jahimaadele? Ja 
senikaua kui pole selge, kas o»n tehtud head või kurja, on kõige õigem mitte uhkustada, aga 
siiski tahaksin ma, et Tšingatšguk teaks, et ma ei ole häbi teinud delavaaridele, kes mind on 
kasvatanud!!» Osa sellest oli ta lausunud valjusti, osa aga oli pomisenud ainult enda nina alla; ta 
enesekindlaile arvarmu-sile sai osaks esimene saatus, kuna kahtlusi avaldas Ita 

ainult viimasel kombel. Selle monoloogi ja mõtiskluse katkestas teise indiaanlase ootamatu 
ilmumine järvekaldale, neemenukast mõnesaja jardi kaugusel. See mees, nähtavasti samuti 
luuraja, kelle olid meelitanud siia arvatavasti püssipaugud, väljus metsast nii vähese ette- 
vaatlikkusega, et Hirvekütt nägi teda Esimesena. Kui metslane sekund hiljem jahimeest märkas, 
tõi ta kuuldavale läbitungiva kisa, millele vastas tosin valju häält mäenõlva mitmest küljest. 
Enam ei tohtinud viivitada; hetk hiljem eemaldus paat kaldalt pikkade ja tugevate aerutõmmele 
jõul. 

Niipea kui Hirvekütt uskus end olevat ohutus kauguses, lakkas ta aerutamast ja jättis lootsiku 
voolu hoolde, ise aga hakkas ruttamata ringi vahtima. Esimesena lahti lastud kanuu triivis temast 
veerand miili eespool, ja olrkaldale ligemal kui ta soovis praegu, kus indiaanlased asusid 
läheduses. Lootsik, mille ta oli neemest eemale tõuganud, asus kõigest mõne jardi kaugusel, kuna 
ta ise oli kaldalt lahkudes võtnud kursi selles suunas. Surnud indiaanlane istus sünges rahus 
endisel köhal; sõdur, kes oli end metsast näidanud, oli juba kadunud, ja metsad ise olid vaiksed 
Ja tühjad. See sügav vaikus vältas muide ainult mõne hetke. Kui vaenlase luurajad olid jõudnud 
ümbruse läbi vaadata, tormasid nad tihnikust lagedale neemele ja hakkasid oma surnud sõpra nähes 
raevunult halama. Karjumisele järgnesid kõhe rõõ-muhõiked, kui indiaanlased jõudsid surnukeha 
juurde ja piirasid ta ümber. Hirvekütt tundis hästi indiaanlaste kombeid ja mõistis kõhe nende 
meeleolu muutuse põhjust. Halamine väljendas kaastunnet sõduri surma puhul, aga rõõmuhõisked 
väljendasid rõõmu, et võitja polnud jõudnud skalpi võtta, ja ilma selle võidumärgita loeti võitu 


poolikuks. Lootsikud asusid nii kaugel, et paganad ei teinud katsetki võitlejale kallale tungida; 
nagu ta oma kodumetsade pantergi, tungib indiaanlane harva vaenlasele kallale, kui ta pole 
juba ette edus kindel. 

Noormehel polnud enam mõtet neeme läheduses viibida ja ta valmistus kanuusid kokku 
korjama, et need «lossi» juurde pukseerida. Lähim paat oli peagi slepis, ja Hirvekütt püüdis teisele 
paadile järele jõuda, mis triivis 


131 


kogu aja järvel. Jahimees üllatus, kui oli terasemalt vaadanud: talle tundus, et paat on kaldale 
hoopis ligemal, kui ta oleks pidanud olema ainult kergest tuulevinest aetuna. Noormees hakkas 
kahtlema, et selles köhas on mingisugune nähtamatu veealune voolus, ja hakkas kiiremini sõudma, 
et kanuud kätte saada, enne kui see jõuab metsale ohtlikku lähedusse. Lähenedes märkas Hirve- 
kütt, et kanuu liigub silmanähtavalt kiiremini kui vesi, ja pööranud külje vastu tuult, suundub maa 
poole. Paar tugevat aerutõmmet viisid ta veelgi lähemale, ja mõistatus oligi lahendatud: kanuu 
teisel küljel nagu liigutas miski; lähemal vaatlusel selgus, et see on alasti inimkäsi. Paadipõhjas 
lamas indiaanlane ja sõudis seda aeglaselt, kuid kindlasti käida poole, kätt aeruna käsutades. 
Hirvekütt taipas silmapilkselt kogu kavalust. Sel ajal kui tema õiendas neemel oma vaenlasega, oli 
teine metslane ujunud paadi juurde, selle kinni võtnud ja püüdis nüüd seda kaldale viia. 
Veendunud selles, et indiaanlasel pole paadis kaasas mingisugust relva, sõudis Hirvekütt 
rahulikult peaaegu täiesti eemalduva paadi kõrvale, ilma et oleks pidanud vajalikuks püssigi 
tõsta. Niipea kui lamav indiaanlane kuulis sõudmisest tekkinud veesulinat, kargas ta jalule ja 
hüüatas ehmunult, mis näitas, kui üllatatud ta oli. «Kui sa oled lootsikus küllalt lõbutsenud, 
punanahk,» ütles Hirvekütt külmavereliselt ja peatas oma paadi just parajal ajal, et ära hoida 
kahe paadi kokkupõrget, «kui sa oled lootsikus küllalt lõbutsenud, siis on sinust kõige targem 
tegu uuesti järve hüpata. Mina olen arukas inimene ega janune sinu verd, kuigi paljud oleksid 
näinud sinus pigem maksutähte raha saamiseks skalbi eest kui inimest. Kao silmapilk järve, või 
muidu läheb tüliks!» 

Metslane ei mõistnud sõnagi inglise keelt, kuid taipas Hirveküti jutu üldist mõtet tema 
žestide ja silmade ilme järgi. Võib-olla lisas ka kahvanäo käe all lamava püssi nägemine 
indiaanlasele kiirust. Igal juhulta tõmbus küüru nagu hüppele valmistuv tiiger, karjatas, ja 
järg-misel hetkel kadus ta alasti keha vette. Kui ta vee peale tõusis, et hingata, siis oli ta 
kanuust juba mitu jardi eemal ja üle õla tagasi heidetud põgus pilk näitas, kuidas ta kartis 
saatusliku läkituse saabumist oma vaenlase 

püssist. Kuid noormees ei ilmutanud mingeid vaenulikke kavatsusi. Sidunud kanuu tugevasti teiste 
külge, hakkas ta kaldast eemale sõudma ja selleks ajaks, kui indiaanlane jõudis kaldale ja 
raputas end veest välja ronides, asus tema kardetud vaenlane väljaspool püssilasu ulatust ja sõitis 
«lossi» suunas. Harjumuse kohaselt ei lasknud Hirvekütt mööda minna juhust, et iseendaga 
kõigest juhtunust kõnelda. 

«Hüva, hüva,» algas ta, «oleks olnud väär tappa inimene ilma igasuguse põhjuseta. Skalbid 
mind ei veetle ja elu on seilaks liiga kallis, et teda inimeselt halastamatult võtta. Tõsi küll, see 
metslane 'oli mingo ja ma ei kahtle, et ta on praegu ja tulevikus, niikaua kui elab, elajas ja 
hulkur. Kuid see pole veel põhjus, et ma peaksin oma väärtuse ja nahavärvi unustama. Ei, ei — 
las ta minna. Kui me kunagi uuesti kohtume, püssid käes, eks siis vaatame, kellel on kõvem süda 
ja kärmem silm. Haukasilm! Pole sugugi halb nimi sõdurile ja kõlab hoopis mehisemalt ja suur- 
sugusemalt kui Hirvekütt. Alguse jaoks pole see mitte halb hüüdnimi ja ma olen selle täiesti ära 
teeninud. Kui Tšingatšguk oleks olnud minu asemel, oleks ta koju tagasi minnes hoobelnud oma 
vägiteoga ja pealikud oleksid otsekohe andnud talle nimeks «Haukasilm». Kuid minul kui valgel 
ei ole sünnis hoobelda ja sellepärast on raske ütelda, millisel viisil see asi võiks teatavaks saada, 
kui ma seda ise ei tee. Nojah, kõik on saatuse kätes, nii see kui teised asjad, ja seepärast usaldan 
ma kõik tema hoolde.» 

Ilmutanud neis sõnades oma iseloomu nõrka kohta, jätkas noormees usinasti sõudmist ja nii 
kiiresti, kui see oli võimalik kähe puksiiris oleva paadi tõttu. Selleks ajaks oli päike juba ammu 
tõusnud, kerkinud idapoolsete mägede köhale ja puistas särava valgusega üle seni veel ilma 
nimeta veevälja. Kogu ümbrus pimestas oma iluga, ja võõras, kes polnud tavalise metsaeluga 
harjunud, poleks iialgi uskunud, et siin oli alles asja toimunud julm ja metsik kuritöö. Kui 
Hirvekütt ligines vana Hutteri elamule, mõtles ta, või pigemini tundis, et selle välimus on 
kummalisel viisil kooskõlas kogu ümbrusega. Kuigi ehitaja polnud silmas pidanud midagi muud 
peale tugevuse ja ohutuse, oleksid jämedad, massiivsed koo- 

rimata palgid, etteulatuv katus ja selle ehituse kuju paistnud igas olukorras maalilistena, lisaks 
andis hoone asukoht talle erilise uudsuse ja ilmekuse. 

Ent kui Hirvekütt «lossile» lähenes, köitsid teised esemed tema tähelepanu ja varjutasid 
silmapilkselt kogu järve ja ehituse ainulaadse ilu. Judith ja Hetty seisid ukse ees platvormil, mida 
Harry oli nimetanud õueks, ja ootasid murelikult tema kohalejõudmist. Judith vahtis aeg-ajalt 
sõudjat ja kanuusid vana laeva-pikksil-maga, millest on juba juttu olnud. Arvatavasti polnud see 
tütarlaps kunagi paistnud nii pimestavalt ilusana kui sel hetkel. Murest ja ärevusest tekkinud puna 


leegitses eredalt ta põskedel, sellal kui silmade pehme ilme, mis oli omane ka vaesele Hettyle, oli 
ärevusest ja murest veelgi sügavamaks muutunud. Nii vähemalt näis noormehele, kui kanuud 
jõudsid laeva kõrvale. Siin sidus Hirvekütt kõik kolm paati hoolikalt kinni, enne kui 
platvormile astus. 


VIIL PEATÜKK 


Ta sõnad pühad nagu vandetõotus, 

ta armastus on aus ja mõtted õiged, 

ta pisarad on puhtast südamest, 

ta valest kaugel nagu taevas maast... 
Shakespeare «Kaks härrasmeest Veronast» 


Neiud ei lausunud sõnagi, kui Hirvekütt ilmus nende ette üksinda ja näoga, millelt võis lugeda 
tema muret kähe puuduva mehe saatuse pärast. 

«Isa?» karjatas Judith, tehes meeleheitliku pingutuse, et seda sõna lõpuks lausuda. 

«Temaga juhtus õnnetus ja asjatu oleks seda varjata,» vastas Hirvekütt oma otsekohesel ja 
lihtsal viisil. «Tema ja Välejalg sattusid mingode kätte ja ainult taevas ise teab, millega see kõik 
lõpeb. Ma sain kõik kanuud kätte ja see on väike lohutus, sest need hulgused peavad nüüd kas 
parve ehitama või ujudes siia tulema. Päikeseloojanguks jõuab meile appi Tšingatšguk, kui mul 
õnnestub teda kuidagi paati võtta; ja ma arvan, et' sel juhul suudame me kahekesi kaitsta lossi ja 
laeva senikaua, kui garnisoni ohvitserid sellest sõjakäigust kuulda saavad, mis varem või hiljem 
ikkagi juhtub, ja siis võime abi loota sealtpoolt, kui mitte mujalt.» 

«Ohvitserid!» hüüdis Judith kärsitult, kusjuures ta põsed tõmbusid veelgi punasemaks ja silmad 
väljendasid tugevat, ent üürikest erutust. «Kes võib nüüd mõtelda või kõnelda neist südametuist 
keigareist! Meid on endidki küllalt, et lossi kaitsta. Kuid mis on saanud minu isast ja vaesest 
Harry Välejalast?» 

«See on loomulik, et te tunnete muret oma isa pärast, Judith, ja samuti on minu arvates 
loomulik, et olete mures ka Harry Välejala pärast.» 

Nüüd jutustas Hirvekütt lühidalt, kuid selgesti kõigest sellest, mis oli öö jooksul juhtunud, ilma et 
oleks kuidagi salanud seda, missugune õnnetus oli tabanud tema kaaslasi või varjanud oma 
isiklikku arvamust võimalike tagajärgede suhtes. Tüdrukud kuulasid teda sügava tähelepanuga, 
kuid kumbki neist ei ilmutanud naiselikku kartust ja muret, mille säärane teade oleks esile 
kutsunud nende juures, kes on vähem harjunud piiriäärse elu ohtude ja juhtumitega. Hirveküti 


üllatuseks näis Judith hoopis tugevamini kurvastavat. Hetty kuulas innukalt, kuid ei väljen- 
danud millegagi oma tundeid ja näis juhtumi üle endamisi nukralt mõtisklevat. Judithi äre- 
vuse kirjutas noormees kõhe Välejala vastu tuntava huvi kui ka lapsearmastuse arvele, kuna Hetty 
näilise ükskõiksuse põhjuseks pidas ta seda vaimset hämarust, mis teatud määral tumestas ta 
mõistust ja arvatavasti takistas tal kõiki tagajärgi mõistmast. Muide piirdusid mõlemad neiud 
ainult mõne sõnaga ja asusid kõhe hommikusööki valmistama, nõnda nagu inimesed, kellele 
kõdune majapidamine on harjumuseks muutunud, jätkavad masinlikult tegevust isegi kannatades ja 
piineldes. Lihtsat, kuid toitvat hommikueinet söödi sünges vaikuses. Tütarlapsed vaevalt 
puudutasid toitu, kuid Hirvekütis tuli ilmsiks veel üks tubli sõduri omadus: ta tõendas, et ta 
säilitab söögiisu isegi kõige ärevamas ja raskemas olukorras. Hommikueine oli juba peaaegu 
lõpetatud, kuid keegi polnud ühtki sõna lausunud. Viimaks hakkas Judith kõnelema takerdudes ja 
kiirustades, nagu juhtub siis, kui tunded saavad võitu enesevalitsemisest. 
«Isa arvatavasti oleks seda käia kütnud!» hüüdis ta. 
«Ta ütleb, et siinsetes järvedes pole lõhe sugugi halvem kui merelõhe.» 

«Mulle jutustati, Judith, et teie isa on merega hästi tuttav,» vastas noormees, heites tütarlapsele 
uuriva pilgu, kuna tema tundis samuti nagu kõik teisedki, kes 
Hutterit teadsid, mõningat huvi tema varasema mineviku vastu. «Harry Välejalg rääkis mulle, et 
teie isa olevat kunagi meremees olnud.» 

Algul Judith nagu hämmeldus, siis aga muutus ta mingi temale täiesti uue tunde mõjul 
ootamatult jutukaks. 

«Kui Väjejalg midagi minu isa minevikust teab, siis on kahju, et ta sellest mulle ei ole 
jutustanud!» hüüdis ta. «Mõnikord näib mullegi, et isa on kunagi meremees olnud, teinekord 
jällegi mõtlen, et see pole tõsi. Kui see kirst oleks avatud või kui ta võiks rääkida, siis jutustaks ta 
tõenäoliselt meile kogu selle loo. Kuid tema lukud on liiga tugevad, et neid saaks purustada nagu 
sidumisnööri.» 

Hirvekütt pöördus küsivalt kirstu poole ja uuris seda esmakordselt tähelepanelikult. Kuigi 
kirstu värv oli luitunud ja ta oli hooletu kohtlemise tulemusel üleni kriimustustega käetud, nägi 
Hirvekütt, et see oli tehtud heast materjalist osava meistri poolt ja oli hoopis parem kui iga teine 
kirst, mis ta senini oli näinud. Kallis tume puu oli kunagiolnud hästi poleeritud, kuid hooletu 
ümberkäimise tõttu oli tapinnale vähe läiget järele jäänud; kõikvõimalikud kriimustused ja mõlgid 
andsid tunnistust sellest, et kast oli kokku põrganud veel kõvemate asjadega kui ta ise. Nurgad 
olid tugevasti-rautatud; tervenisti kolm lukku ja hinged oleksid võinud oma kuju ja töötlemise 
poolest tähelepanu äratada isegi antiikmööbli-kaupluses. Kirst oli väga suur, ja kui Hirvekütt 
tõusis, haaras massiivsest käepidemest kinni ja katsus üht otsa üles tõsta, leidis ta, et kirstu kaal 


vastas täielikult selle välimusele. 


«Kas te olete kunagi seda kirstu avatuna näinud?» küsis noormees tavalise piiriäärse elaniku 
lihtsusega, sest niisugustes asjades ei tuntud tsivilisatsiooni ääre-mail tollal suurt piinlikkust. 


«Ei iialgi. Isa ei ole seda kunagi minu juuresolekul avanud, kui ta seda üldse kunagi on avanud. 
Ükski 

hing peale isa pole siin näinud seda kaant tõstetuna, ja samuti ei tea ma, kas ta ise on teda kunagi 
vaadanud.» «Selles sa eksid, Judith,» vastas Hetty rahulikult. «Isa tegi kääne lahti ja mina nägin 
seda.» 

Meheau sundis Hirvekütt! vaikima; tal polnud põrmugi piinlik vanemalt õelt pärida, kuid talle 
tundus pisut ebaausana noorema õe nõrgamõistuslikkust kuritarvitada. Kuid Judithil ei olnud 
sääraseid kahtlustusi, tema pöördus kärmesti Hetty poole ja päris: 

«Millal ja kus sa nägid, et see kirst oli avatud, Hetty?» 

«Siinsamas ja mitmel korral. Isa avab kirstu sageli, kui sind pole kodus, kuna ta minu 


juuresolekust ei tee väljagi, ja ma näen kõik, mida ta teeb ja kuulen kõik, 
mida ta räägib.» 


«Ja mida ta siis teeb ja mida ta siis räägib?» 


«Seda ma ei saa sulle öelda, Judith,» tähendas õde vaikse, kuid kindla häälega. «Isa saladused 
pole minu saladused.» 


«Saladused? See on siiski kummaline, Hirvekütt, et isa avab oma saladused Hettyle, kuid ei 
kõnele neist minule!» 

«Selleks on tal oma põhjused, Judith, kuigi sa neid ei tunne. Isa pole praegu siin enda eest 
vastamas ja mina ei räägi sellest enam ühtki sõna.» 

Judith ja Hirvekütt vaatasid teineteisele üllatunult otsa ja hetkeks näis, et Judith solvus. Kuid 
ta võttis end äkki kokku, pööras otsekui kaastundest tema nõrkuse vastu õele selja, ja ütles 
noormehele: 

«Te jutustasite meile ainult poole oma loost,» ütles ta, «ja katkestasite sellel kohal, kus te 
uinusite kanuus, või õigemini seal, kus te ärkasite, kui kuulsite kauride hüüdu. Meie kuulsime 
kah kauride hüüdu ja mõtlesime, et see ennustab tormi, kuigi sel aastaajal juhtub järvel 
tormisid harva.» 

«Tuuled puhuvad ja tormid uluvad nagu jumal tahab — mõnikord ühel aastaajal, teinekord 
teisel,» vastas Hirvekütt, «ja kaurid räägivad seda, mida nende loomus käsib. Oleks parem, kui 
inimesed käituksid niisama ausalt ja avameelselt. Pärast seda, kui ma tõusin ja kuulatasin linnu 


hüüdu ja sain aru, et see ei võinud olla Välejala signaal, heitsin pikali ja uinusin. Kui hakkas 

koitma, ärkasin üles ja asusin kaht kanuud otsima, et mingod neid. kätte ei saaks.» 

«Te ei jutustanud meile kõike, Hirvekütt,» ütles Judith tõsiselt. «Me kuulsime püssipaukusid 
idapoolse mäe juures; kaja oli kõmisev ja pikk ja kostis nii ruttu pärast paukusid, et nähtavasti 
pidi tulistatama kuskil kaldal või üsna käida ligidal. Meie kõrvad on harjunud niisuguste 
helidega ja meid ei saa petta.» 

«Sel korral tegid püssid oma töö, tütarlaps. Jah, täna loomulikult nad täitsid oma kõhust. Täna 
hommikul sai sihitud ja päästikule vajutatud, kuigi mitte nii sageli, kui seda oleks võinud teha. 
Üks sõdur on läinud oma õnnelikele jahimaadele ja see ongi kõik. Valgele inimesele ei ole 
sünnis kelkida oma vägitegudega ega uhkustada skalpidega.» 

Judith kuulas teda peaaegu hinge kinni pidades. 

Kui Hirvekütt oma tavalisest tagasihoidlikkusest tahtis nähtavasti vestluse sellel teemal 
katkestada, tõusis Judith püsti, läks üle toa ja istus tema kõrvale. Tüdruku käitumises ei olnud 
midagi pealetükkivat; see näitas ainult vaistlikku naiselikku kiindumust ja naisesüdame sõbralikku 
lahkust. Ta võttis koguni jahimehe kõva käe, pigistas seda võib-olla endalegi ebateadlikult ning 
vaatas tõsiselt ja isegi etteheitvalt tema päevitunud näkku. 

«Te võitlesite metslastega, Hirvekütt, täiesti üksinda ja ilma igasuguse abita!» ütles ta. 
«Soovides kaitsta meid — Hettyt ja mind, te võib-olla võitlesite vaenlasega vapralt, ilma et keegi 
oleks teid näinud või oleks olnud teie hukkumise tunnistajaks, kui saatus oleks lasknud sündida 
niisuguse suure õnnetuse!» 

«Ma võitlesin, Judith, jah, ma võitlesin vaenlasega ja pealegi esimest korda oma elus. 
Niisuguseid asju juhtub ja niisugused asjad kutsuvad meis esile kurbuse ja pidulikkusega segatud 
tunded. Inimloomus on minu arvates võitlev loomus, sest kõik rahvad tapavad lahinguis ning 
meie peame ustavaks jääma oma õigustele ja väärikusele. Kõigil, mis on seni juhtunud, pole 
suuremat tähtsust; aga peaks Tšingatšguk täna õhtul kaljule tulema, nagu meie vahel kokku 
lepitud, ja kui mina saan ta paati võtta metslastele märkamata või isegi kui nad seda märkavad, 
kuid vastu nende tahtmist ja soove, siis tõe- 

poolest võime alustada midagi sõja taolist, ennekui min-god suudavad vallutada lossi, laeva või 
teid endid.» 

«Kes see Tšingatšguk on? Kust ta tuleb ja mispärast nimelt ta tuleb siia?» 

«Küsimused on loomulikud ja õiglased, nagu ma oletan, kuigi noormehe nimi on oma 


kodukohas juba laialt tuntud. Tšingatšguk on vere poolest mohikaanlane ja elab sõpruses 

delavaaridega nagu kogu tema suguharugi, kes on juba ammu murdunud valgete rõhumise all. 

Ta põlvneb suurte pealikute perekonnast. Tema isa Unkas oli kuulus sõdur ja oma rahva 

nõuandja. Isegi vana Tamenund austab Tšingatšgukki, kuigi teda peetakse alles liiga 

nooreks, selleks et sõjas juhtida, ja lisaks on see rahvus nii hõredaks ning väheseks jäänud, et 
pealiku nimetus on neil ainult veel tühine sõnakõlks. 

Niisiis, niipea kui praegune sõda tõsiselt peale algas, leppisime Tšingatšgukiga kokku, et 
kohtume täna õhtul päikeseloojaku ajal kalju juures, et asuda koos meie esimesele sõjakäigule 
mingode vastu. Mispärast meie just selle koha valisime — see on meie saladus. Kuigi meie 
oleme alles noored sõjateel, kuid nagu teie isegi võite arvata, ei tee meie midagi kaalutlemata ja 
targu läbi mõtlemata.» 

«Delavaaril ei tarvitse olla vaenulikke kavatsusi meie suhtes,» ütles Judith pärast-mõningat 
kõhklust, «ja meie teame, et teie olete meie sõber.» 

«Loodan, et reetmine on viimne kuritegu, milles mind võidaks süüdistada,» vastas 
Hirvekütt, solvunud sellest umbusalduse välgatusest, mis vilksatas läbi Judithi sõnade, «ja 
vähemalt oma nahavärviga inimese suhtes.» 

«Keegi ei kahtlusta teid, Hirvekütt!» hüüatas neiu ägedalt. «Ei, ei, teie aus nägu on küllaldaseks 
pandiks tuhande südame tõe eest! Kui kõik mehed oleks harjunud niisamuti tõtt rääkima ega 
lubaks iial seda, mida nad ei kavatse täita, oleks maailmas hoopis vähem kurjust ja mehed 
toredate tuttide ning punaste kuubedega ei tarvitseks õigustada alatust ja pettust.» 

Tütarlaps rääkis tugeva, ei, koguni vapustava tundega. Tema ilusais silmades, mis tavaliselt 


olid nii pehmed ja ahvatlevad, välkus tuli, kui ta lõpetas. Hirvekütt ei saanud jätta tähele 
panemata seda ebatavalist erutust. 

Kuid taktitundega, mis oleks võinud au teha igale õukondlaselegi, hoidus ta sellele vihjamast ja 
suutis varjata, millist mõju see avastus temale avaldas. Judith rahunes kord-korralt, ja kuna ta 
ilmselt tahtis näida loormehe silmis paremas valguses, siis suutis ta vestilust peagi uuesti 
alustada nii rahulikult, nagu poleks iidse midagi juhtunud. 

«Mul pole õigust oma nina pista teie saladustesse või teie sõbra saladustesse, Hirvekütt,» 
jätkas ta, «ja ma Dlen' valmis kõiki teie sõnu tõena võtma. Kui meil tõepoolest õnnestub veel 
ühe meesterahva liitlaseks saada sel raskel ajal, oleks see meile suureks .abiks; ja ma loodan, 
kui metsinimesed veenduvad, et me suudame järve enda käes hoida, siis pakuvad nad vange, vahe- 
tuseks nahkade või vähemalt püssirohutünni vastu, mis meil majas on.» 

Noormehel olid juba huultel sõnad nagu «skalbid» ja «preemia», kuid kuna ta ei tahtnud 


tütarde tundeid häirida, otsustas ta mitte vihjata saatusele, mis nende isa tõenäoliselt ootas. Ent 
ta oli petmisekunstis niivõrd vilumatu, et taiplik Judith, kelle vaimu olid teritanud ohud ja 
eluviisid, luges selle mõtte kõhe ta näolt ara. 

«Ma mõistan, millest te mõtlete,» jätkas tüdruk kiirustamata, «ja mis te oleksite öelnud, kui te 
poleks kartnud kurvastada mind .. . see tähendab meid mõlemaid, kuna Hetty ei armasta isa vähem 
kui mina. Kuid meie mõtleme indiaanlastest teisiti. Nad ei skalpeeri iialgi vangi, kes on sattunud 
nende ,, kätte tervelt ja vigastamata, vaid jätavad ta ellu — muidugi, kui metsik piinamiskirg 
neile ootamatult peale ei tule. Isa skalbi pärast ma ei karda ja tema elu pärast ka mitte nii väga. 
Kui indiaanlastel oleks õnnestunud öösi meie kal-lale hiilida, oleksime üsna tõenäoliselt oma 
skalpidest ilma. Kuid avalikus lahingus vangi võetud meeste kallal tarvitatakse harva vägivalda, 
vähemalt senikaua, kuni jõuab kätte piinamise aeg.» 

«Jah, niisugune on nende kõmme ja nii nad tavaliselt toimivad, kuid, Judith, kas te teate, 

mispärast teie isa ja Välejalg läksid metslaste laagrisse?» 

«Tean, see oli julm tegu! Kuid mis teha? Mehed jäävad meesteks ja isegi mõned nende seast, 
kes uhkeldavad 

kulla ja hõbedaga tikitud mundreis ning kannavad kuningakirja taskus, on sama julmad.» Judithi 
silmis välgatas uuesti tuluke, kuid meeleheitliku pingutusega sai ta endast jagu. «Ma vihastan 
alati, kui mõtlen, kui alatud on mehed,» lisas ta, teeseldes naeratust, mis tal aga halvasti õnnestus. 
«See kõik on rumalus! Mis tehtud, see tehtud, ja nutulauludega asja ei paranda. Kuid indiaanlased 
omistavad valatud verele nii vähe tähtsust ja hindavad vahvust nii kõrgeks, et kui nad teaksid, mis 
tagamõttega vangid tulid, siis nad hakkaksid neid selle eest pigemini austama, kui neile midagi 
viga tegema.» 


«Teatud aja, Judith, jah, teatud aja küll. Kuid kui see tunne möödub, siis tuleb asemele 
kättemaksujanu. Meie Tšingatšgukiga peame püüdma ja vaatama, -kuidas me saame Välejala ja 
teie isa vabastada, sest min-god kahtlemata veedavad järve ääres veel mõnegi päeva, et saavutada 
täielikku edu.» 

«Tähendab, te mõtlete, et seda delavaari võib usaldada, Hirvekütt?» küsis neiu mõtlikult. 

«Nõnda nagu mind ennast! Te ütlesite ju, et te ei kahtle minus, Judith?» 

«Teis?» Judith haaras jälle tema käe ja surus seda kuumusega, mis oleks võinud. äratada 
edevuse mõnes lihtsameelsemas inimeses, kel on kalduvus uhkustada oma voorustega. «Ma 
oleksin niisama hästi võinud kaht-lustada oma lihast venda! Ma tunnen teid ainult ühe päeva, 
Hirvekütt, kuid see üks päev on rninus äratanud usalduse, mida teine poleks suutnud äratada 


terve aasta jooksul. Muide, teie nimi polnud mulle täiesti tundmatu. Garnisoni keigarid 
jutustasid sageli õppetundidest, niis te olete neile andnud jahil, ja kõik kõnelevad teie aususest.» 
«Kas nad on kunagi rääkinud laskmisest, tüdruk?» küsis Hirvekütt huviga ja hakkas naerma 
oma vaikset südamlikku naeru. «Kas nad on rääkinud laskmisest? Mind ei huvita, mis nad 
minust on rääkinud, sest ma pole halb laskur, kuid mida ütlevad ohvitserid oma laskmise kohta? 


Relvad, nagu nad neid ise nimetavad, on 


! Kuningakiri — ohvitseri auastme toend; tollal müüdi Inglise-sõjaväes madalamaid 
ohvitseri-auastmeid. 

nende tööriistad, aga ometigi ei oska mõned neid üldse kasutada.» 

«Loodan, et see ei käi teie sõbra Tšingatšguki kohta... Muuseas, mis see indiaani nimi inglise 
keeles tähendab?» 

«Suur Madu — nii kutsutakse teda tema suure tarkuse ja kavaluse pärast. Unkas on tema õige 
nimi, tema perekonnas kannavad kõik Unkase nime senikaua, kui nad teenivad oma 


vägitegudega teise hüüdnime.» 
«Kui ta tõepoolest on nii tark, siis võime loota, et saame temast kasuliku sõbra, kui ainult tema 


oma asjad ei takista teda meid aitamast.» 
Lõppude lõpuks ei ole selles midagi halba, kui ma teile kõik ära jutustan, kuna teiegi ehk võite 
leida abinõusid, kuidas meid abistada. Sellepärast ma avaldan 
selle saladuse teile ja Hettyle, lootuses, et te hoiate seda kui oma isiklikku saladust. Pean teile 
ütlema, et Tšingatšguk on väga kena indiaanlane, ja tema suguharu noored naised heidavad 
talle sageli silma nii ta perekonna kui ka ta enda pärast. Noh ja nii, seal on olemas üks pealik 
ja pealikul on Ua-ta-Ua nimeline tütar, mis inglise keeles tähendab: «Tasem, oh tasem!». See on 
kõige ilusam neiu delavaaride maal ja kõik noored sõjamehed igatsevad ja unistavad sellest, et 
teda endale naiseks saada. Nojah, teiste hulgas ka Tšingatšguk 
hakkas Ua-ta-Uad armastama ja Ua-ta-Ua Tšingatšgukki armastama.» 
Hirvekütt vaikis silmapilguks, sest Hetty.Hutter tõusis oma kohalt, tuli küti juurde ja jäi ta 
põlve najale seisma ning kuulas tähelepanelikult ja vaimustunult nagu laps ema muinasjuttu 
«Jah, Tšingatšguk hakkas teda armastama ja tema hakkas Tšingatšgukki armastama,» jätkas 
Hirvekütt, kui oli heitnud süütule ja lihtsameelsele neiule sõbraliku ja heakskiitva pilgu. «Ja kui 
asi juba nõnda on ja vanemad vastu ei ole, siis on harva võimalik niisugust noorpaari lahutada. 
Loomulikult ei saanud Tšingatšguk säärast auhinda kätte, ilma et ei oleks kogunud endale 
hulgaliselt vaenlasi nende hulgast, kes igatsesid tüdrukut nagu temagi. Keegi Kibuvitsaokas, nagu 
teda inglise keeles hüütakse, või Jokommon, nagu indiaanlased teda 

kutsuvad, võttis seda kõige rohkem südamesse, ja me kahtlustame, et tema käsi on mängus 
kõiges selles, mis nüüd edasi juhtus. Kähe kuu eest läks Ua-ta-Ua koos isa ja emaga lõhepüügile 
Lääne jõgede äärde, kus, nagu kõigile teada, on rikkalikult käia, ja seal läks tütarlaps äkki 
kaduma. Mitu nädalat me ei saanud temast mingisuguseid teateid, kuid päeva kümme tagasi tõi 
kuller, kes tuli läbi delavaaride maa, meile teate, et Ua-ta-Ua on oma vanemate juurest ära 
varastatud — me arvame, kuigi kindlasti ei tea, et Kibuvitsaokka käsi on siin mängus, — ja on 
nüüd vaenlaste võimuses, kes võtsid ta enda keskele ja tahavad ta noorele mingole mehele 
panna. Kuller kõneles, et selle suguharu jahimehed kavatsevad paar kuud siinsetes metsades 
viibida, .enne kui Kanadasse tagasi lähevad, ja kui meie saame neile siinkandis jälile, siis läheb 
meil võib-olla korda tüdrukut ära päästa.» 
«Aga mis see teisse puutub, Hirvekütt?» küsis Judith mõningase rahutusega. 
«Aga niipalju, et kõik, mis puudutab minu sõpra, puutub ka minusse. Ma tulin siia 
Tšingatšgukile appi, ja kui meil õnnestub tema armastatud tütarlast päästa, siis pakub see 
mulle peaaegu samasugust rahuldust, nagu oleksin ma vabastanud omaenda kallima.» «Ja kus 
on siis teie kallim, Hirvekütt?» «Ta on metsas, Judith, ta langeb puuokstelt koos vihmatilkadega 
— ta on rohul kastes — ta ujub koos pilvedega sinitaevas — ta laulab koos lindudega laanes — 
ta voolab vulisevate ojadena, millest ma janu kustutan — ta on kõigis neis kinkides, mille eest- 
me oleme tänu võlgu loodusele!» 
«Te tahate öelda, et teie pole senini armastanud ühtki naist ja olete armastanud ainult jahti ja 
elu metsas?» 
«Just nii, just nimelt nii! Ma olen valge inimene ja mul on valge inimese süda ega või 
arusaadavail põhjustel armastada punanahkset tütarlast, kel on punanaha süda ja tunded. Ei, 
ei, seda tõbe pole ma veel põdenud ja loodan, et püsin tervena vähemalt kuni selle sõja 
lõpuni. Tšingatšguk ise teeb selletagi juba liiga palju muret, et ma veel võtaksin liigset 
koormat endale kaela, enne kui see asi on lahendatud.» 

«Neiu, kes teid ükskord võidab, Hirvekütt, võidab vähemalt ausa südame, — südame, mis ei 
tunne petmist ega kavalust. Niisugust võitu võib kadestada iga naine.» 

Kui Judith seda ütles, tõmbus ta .ilus nägu vihale ja kibe naeratus libises üle huulte. Ometi jäi 
ta endiselt kauniks. Kaasvestleja märkas seda ja kuigi ta polnud harjunud mõistatama naise 
südamesalajdusi, ütles talle tema loomupärane peenetundlikkus, et parem on vestluse teemat 


muuta. 

Kuna tund, millal oodati Tšingatšguki saabumist, oli veel kaugel, jäi Hirvekütil küllalt aega 
«lossi» kaitse-võimet uurida ja käsutusele võtta lisaabinõusid, mis olid talle jõukohased ja mis 
tundusid antud olukorras vajalikkudena. Hutteri suured kogemused ja ettenägelikkus polnud 
jätnud selles suhtes enam suurt midagi teha; siiski tundusid mõningad ettevaatusabinõud 
noormehe meelest vajalikud olevat, kuna ta oli uurinud piirialade sõjakunsti selle rahva 
pärimuste ja juttude kaudu, kelle hulgas ta oli nii kaua elanud. 

«Loss» asus lähimast kaldapunktist nii kaugel, et kaldalt lastud püssikuuli ei olnud vaja 
karta. Tõsi küll, maja asus teatud mõttes musketikuuli kaugusel, kuid täpsest sihtimisest ei 
saanud siin juttugi olla, ja isegi Judith suhtus ohtu sellest küljest täiesti ükskõikselt. Niisiis, 
senikaua kui kindlus jäi nende valdusesse, ei ähvardanud neid mingi oht, kui amnult 
kallaletungijad ei leia mingi vahendi, kuidas ujuda «lossi» juurde, vallutada see tule või 
tormijooksuga või mõne muu indiaanlaste viguri või salakavala riuka abil. Kuid süütamise-ohu 
vastu oli Hutter võtnud tarvitusele kõik vajalikud ettevaatusabinõud, ja hoone ise, välja 
arvatud kasetohust katus, ei süttinud kuigi kergesti. Põrandasse oli tehtud mitu ava ja panged 
nööridega olid igaks juhtumiks käepärast. Tulekahju puhul võis ükskõik kumb tüdruk tule kerge 
vaevaga ära kustutada, eeldades, et see liiga suureks ei paisu. Judith, kes näis tundvat kõiki isa 
kaitse-plaane ja oli küllalt julge selleks, et nende rakendamisest osa võtta, seletas 
Hirvekütile kõik need üksikasjad ära ja säästis tal sellega hulga jõudu ning aega, mis 
oleksid kulunud isikliku ülevaatuse teostamiseks. 

Päeval polnud karta midagi. Peale kanuude ja laeva, mis olid nende valduses, ei leidunud 
kogu järvel ühtki sõidukit. Hirvekütt teadis ometi, et parve võis ehitada üsna kiiresti, sest 
kuivanud puid vedeles vee ääres külluses, ja kui indiaanlased ikka tõsiselt kavatsesid rünnata, siis 
polnud kuigi raske leida selleks vajalikke abinõusid. Tuntud ameerika kirves kui tööriist, millel 
pole üldse võistlejat, ei olnud tollal veel kuigi laialdaselt tuntud ja punanahad ei olnud sõjatapri- 
taolise aseaine käsitsemises kuigi osavad; ometigi olid nad küllalt vilunud jõgede ületamises sel 
viisil ja võis kindel olla, et nad ehitavad parve, kui peaksid.pidama tarvilikuks riskida 
kallaletungiga. Nende sõduri äsjane surm võis lisada tuld, aga võis ka mõjuda hoiatavalt; kuid 
Hirvekütt pidas rohkem kui võimalikuks, et saabuv öö kujuneb kriitiliseks. Selle tõttu sooviski 
noormees nii väga oma mohikaanlasest sõbra peatsemat kohalejõudmist ja abi ning ootas 
päikeseloojakut suureneva kärsitusega. 

Päeva jooksul mõtlesid lossi elanikud kaitseplaanid läbi ja tegid vajalikke ettevalmistusi. Judith 
oli väga agar ja talle nähtavasti meeldis oma uue külalisega kõige üle nõu pidada. Hirveküti 
ükskõiksus ohu suhtes, tema mehine andumus õdedesse, ta lihtsameelsus ja tundesiirus 
kütkestasid peagi Judithi. Hirvekütile näis, et aeg liigub väga pikkamisi, kuid Judith ei märganud 


seda, ja kui päike hakkas laskuma läänepoolsetele metsaga kaetud künkaharjadele, tundis ja 
väljendas ta imestust, et päev jõuab nii ruttu õhtule. Hetty seevastu oli mõttes ja vaikne. Ta ei 
olnud iialgi väga jutukas või kui ta juhuslikult muutus sõnaohtramaks, siis ainult mingisuguse 
ajutise sündmuse mõjul, mis äratas tema kavaluseta mõistuse; kuid sel mälestusväärsel päeval oli 
ta mitmeks tunniks keele tarvitamise otsekui unustanud. K-artust isa saatuse pärast ei 
peegeldunud kummagi õe käitumises. Samuti ei näinud kumbki tõsiselt kartvat midagi hullemat 
kui vangilangemine, ja paaril korral, kui Hetty kõneles, väljendas ta lootust, et Hutter leiab tee, 
kuidas end vabastada. Kuigi Judith polnud selles suhtes nii rahulik, lootis temagi, et indiaanlased 
teevad ettepaneku vangid välja lunastada, kui veenduvad, et nad ei suuda lossi mingisuguste 
sõjakavaluste ega 

riugastega vallutada. Hirvekütt pidas siiski kõiki neid lootusi lihtsalt tütarlaste fantaasiaks ja 
jätkas niisama järjekindlalt ettevalmistusi kaitseks ning haudus tuleviku suhtes niisama tõsiseid 
mõtteid, nagu poleks neid sõrm kunagi üle tütarlaste huulte libisenudki. 

Viimaks jõudis kätte tund, millal nad .pidid minema köhale, kus oli määratud kohtumine 
mohikaanlasega või delavaariga, nagu Tšingatšgukki tavaliselt kutsuti. Kuna Hirvekütt oli 
tegevusplaani läbi kaalunud ja mõlemale õele üksikasjaliselt selgeks teinud, asusid kõik kolm 
üksmeelselt «ja püüdlikult selle teostamisele.. Hetty läks laeva, sidus kaks kanuud kokku, ja 
astunud ühesse,. sõudis need mõlemad ehitust ümbritseva pihtaia värava-taolise ava juurde ja tõi 
nad mõlemad sealt läbi. Siis sidus ta mõlemad paadid maja alla kettide külge, mis olid teist otsa 
pidi maja sisemusse kinnitatud. Pihtaed koosnes palkidest, mis olid tugevasti savisse rammitud, ja 
täitis kahekordset eesmärki: ta ümbritses väikest eraldatud ala, mida võis käsutada 
mitmesugusteks vajadusteks ja takistas ühtlasi vaenlasi lähenemast paatidel käe ulatusse. Sel viisil 
olid kanuud, mis olid paigutatud dokki, teatud määral kaitstud võõraste pilkude eest, ja tugevasti 
suletud ning lukustatud väravate tagant poleks neid olnud kerge välja viia. Ent enne väravate 
sulgemist tuli Judith kolmanda kanuuga samuti pihtaeda, jätnud Hirveküti hooleks kõigi akende ja 
uste sulgemise majas. Kuna kõik oli massiivne ja tugev ja riivideks kasutati noorte puude tüvesid, 
oleks nõudnud pärast seda, kui Hirvekütt oli lõpetanud oma töö, veel paar tundi tööd, et ehitusse 
sisse murda, isegi kui oletada, et piirajad oleksid käsutanud mingeid muid tööriistu peale 
sõjakirveste ega oleks kohanud mingisugust vastupanu. Kõik need ettevaatusabinõud oli Hutter välja 
mõelnud pärast seda, kui valged hulkurid olid paaril korral maja tema sagedaste äraolekute ajal 
paljaks röövinud. 

Niipea kui elamu oli seestpoolt kõvasti kinni,pandud, ilmus Hirvekütt luugi juurde ja laskus 
Judithi kanuusse. Sellejärel sulges ta ukse massiivse lati ja tugeva taba-lukuga. Siis võeti Hetty 
kanuusse, mis ujus pihtaiast välja. Järgmiseks ettevaatusabinõuks oli väravate lukustamine, 


kusjuures võtmed viidi laeva. Nüüd võis ela- 


147 


musse pääseda ainult sissemurdmise teel või sama teed kaudu, kust noormees oli välja tulnud. 

Hirvekütt oli pikksilma aegsasti kaasa võtnud ja vaatas nüüd tähelepanelikult kogu ranna üle, 
niipalju kuita asukoht seda võimaldas. Kuskil polnud näha ainustki elusolendit, välja arvatud 
paar lindu, ja needki lendasid puude varjus, otsekui pärastlõunase kuumuse eest varju otsides. 
Eriti hoolega uuris Hirvekütt üle kõige lähemad paigad, et selgitada, kas kusagil ei valmistata 
parve. Kuid kõikjal valitses vaikne üksildus. Siin peame mõne sõnaga selgitama, milles seisis meie 
seltskonna suurim kimbatus. Sel ajal, kui nad ise olid vastase valvsate pilkude all, olid vaenlase 
kõik liikumised tiheda metsa-kattega varjatud. Kujutlusvõime suurendas tahtmatult tihnikus 
peidusolevate vaenlaste tegelikku arvu, kuna samal ajal nende oma nõrkus oli selge igaühele, 
kes juhtus nende suunas pilku heitma. 

«Senini pole keegi end liigutanud!» hüüdis Hirvekütt, kui langetas lõpuks pikksilma, 
kavatsedes laeva minna. «Kui hulgused tõepoolest kavatsevad kurja, siis on nad liiga kavalad, 
et avalikult tegutseda. Võib-olla nad juba meisterdavadki metsas parve, kuid pole seda veel 
järve äärde toonud. Nad ometi ei või arvata, et me kavatseme lossi maha jätta, ja kui nad seda 
arvasid, siis pole neil võimalik teada, kuhu me kavatseme sõita.» 

«Täiesti õige, Hirvekütt,» vastas Judith, «ja nüüd, kus kõik on valmis, võime kohe teele 
asuda, kartmata tagaajamist, sest muidu hilineme.» 

«Ei, ei, see asi nõuab ettevaatust. Kuigi metslased ei tea, et Tšingatšguk ootab meid kaljul, 
on neil silmad ja jalad. Nad näevad, kuhu me sõidame ja kindlasti järgnevad meile. Ma püüan 
neid siiski tüssata ja juhin pargase kord sinna, kord tänna, seni kui nad väsivad meile järele 
jooksmast.» 

"Hirvekütt täitis oma lubadust niivõrd kui suutis. Ei möödunud viit minutitki, kui sõbrad olid 
laevas ja purjetasid lossist eemale. Põhjast puhus kerge tuuleõhk. Julgelt purje hiivanud, seadis 
noormees kohmaka laeva nina niisugusesse suunda, et allatuule triivimist arvesse võttes oleksid 
nad pidanud randuma idapoolsele kaldale paar miili lossist allpool. Laev ei paistnud silma eriti 

Kiire käigu poolest, ja kuna ta oli madala süvisega, siis polnud raske teda liikuma saada ja 

purjetada kolme-nelja-miililise tunnikiirusega. Lossi ja kalju vahet oli pisut üle kahe miili. 
Tundes indiaanlaste täpipealsust, arvestas kütt aega väga täpselt, et olenevalt oluordadest jõuda 

kokkulepi-tud köhale väikese hilinemisega või isegi natuke varem kindlaks määratud kellaajast. 


Kui nosr kütt hiivas purje, seisis päike veel üsna kõrel läänepoolsete küngaste köhal; loojakuni oli 
jäänud veel rohkem kui kaks tundi aega ja mõnest minutist oli Hirvekütile küllalt mõistmiseks, 
et pargase kiirus vastab täiesti tema ootustele. 

Oli imekaunis juunikuu õhtupoolik ja kunagi polnud see üksildane veteväli tundunud vähem 
võitluse ja verevalamise areenina. Kerge tuuleõhk laskus harva järvepinnani, enamasti hõljus ta 
selle köhal, otsekui poleks ta tahtnud segada selle sügavat vaikust või häirida ta peegelsiledat 
pinda. Isegi metsad näisid päikesepaistes tukkuvat ja üksikud pilvevoonad olid juba tundide viisi 
seisnud liikumatult põhjapoolsel vaateveerul, otsekui oleksid nad sinna paigutatud lihtsalt maastiku 
kaunistuseks. Paar veelindu libises üle järve ja vahetevahel oli näha üksikut kaarnat, kes tiirutas 
kõrgel puude köhal ja pidas all olevat metsa teravalt silmas, et aegsasti leida iga elusolendit, keda 
'salapärased metsad talle saagiks andsid. 

Lugeja on arvatavasti märganud, et vaatamata Judithi otsekohesusele ja järsule käitumisele, mis 
andsid tunnistust piirialadel omandatud harjumustest, kõneles ta hoopis haritumat keelt kui tema 
meeskaaslased, sealhulgas ka tema oma isa. . 

Kasvatuselt erinesid Judith ja õde tunduvalt nende klassi kuuluvatest neidudest kogu siinsel 
piirialal; lähima garnisoni ohvitserid nii väga ei liialdanudki, kui meelitasid Judithit ja 
kinnitasid, et isegi limrades on vähe niisuguste kommetega daame. See oli sõnasõnalisest tõest 
küll üsna kaugel, kuid küllaltki lähedane sellele, et anda põhjust komplimendiks. 

Oma kasvatuse eest võlgnesid tüdrukud tänu emale, kuna nad olid omandanud temalt juba 
lapsepõlves seda, 

mida pärastpoole ei suuda anda ükski õppimine. Kes oli nende ema, või õigemini oli olnud, 
teadis ainult, vana Mutter üksi. Ta oli surnud kähe aasta eest ja oli maetud järve, nagu Välejalg 
oli kinnitanud. 

Piiriala elanikud olid sageli omavahel arutanud, mispärast ta niiviisi oli talitanud: kas 
põlgusest eelarvamuste vastu, või ei viitsinud ta end hauakaevamisega vaevata. 

Judith ei olnud iialgi külastanud seda kohta, kus ta ema vette lasti. Kuid Hetty oli viibinud 
matusel ja sõudis kanuuga sageli loojaku aegu või kuuvalgel sinna ja vaatas tundide kaupa 
läbipaistvasse vette, otsžkui lootes näha korrakski seda, keda ta oli õrnalt armastanud 
lapsepõlveaastaist kuni kurva lahkumistunnini. 

«Öelge, kas me tõesti peame jõudma kalju juurde täpselt loojakuhetkeks?» küsis Judith 
noormehelt, kui nad seisid kõrvuti ja Hirvekütt hoidis käes tüüriaeru ning Judith tikkis kleidile 
mingisugust kaunistust, mis kuidagi ei sobinud tema olukorraga ja oli siin metsades 


ennekuulmatu asi. «Kas mõned minutid enne või pärast võivad muuta asja? On väga ohtlik 
kauem peatuda nii käida lähedal nagu see kalju!» 

«Nõndaks see on, Judith; selles kogu see raskus seisabki! Kalju asub neemest just püssitule 
kaugusel ja sellepärast ei tohigi sellele liiga lähedale sõita ega sinna väga kauaks jääda. Kui teil 
on tegemist indiaanlasega, peate kõike ette kaalutlema ja rehkendama, kuna punanahkadel on 
juba kord niisugune iseloom, et nad armastavad igasugust-kavalust. Nüüd mõistate, Judith, et ma 
ei juhi laeva üldse kalju suunas, vaid sellest tunduvalt ida poole, et metslased jookseksid sellesse 
külge ja väsitaksid asjata jalgu.» 

«Tähendab, te mõtlete siis, et nad näevad meid ja jälgivad meie liikumisi, Hirvekütt? Aga mina 
siiski lootsin, et nad võib-olla läksid tagasi metsa ja jätsid meid mõneks tunniks rahule.» 

«Oh ei! Ainult naised võivad niiviisi mõtelda. Sõjateel olles ei lakka indiaanlane kunagi 
vaenlast jälitamast ja nende silmad on praegusel hetkelgi suunatud meile, kuigi järv meid kaitseb. 
Me peame sõitma kalju juurde täpse ajaarvestusega ja juhtima vaenlased vale- 

jälgedele. Räägitakse, et mingodel olevat hea nina, kuid valge inimese mõistus võib nende 
vaistuga alati võistelda.» 

Sel ajal, kui Judith oma kaasvestlejaga meeleldi juttu ajas, istus Hetty vaikides ja mõtteisse 
süvenenult. Ainult ühe korra tuli ta Hirveküti juurde ja küsis pisut lähemalt tema kavatsuste kohta 
ja kuidas ta neid kavatseb täide viia. Niipea, kui ta lihtsad küsimused olid vastatud — ja ta sai 
neile kõigile täieliku ja lahke vastuse — pöördus tütarlaps oma köhale tagasi ja hakkas tasakesi 
kurba Laulu ümisedes uuesti õmblema jämedat kuube isale ja ohkas sageli. 

Nii möödus aeg ja kui päike punas, läänepoolseid künkaid katvate mändide taga, teisiti öeldes, 
minutit kaks-kümmend enne päris-loojakut, oli laev neeme köhal, kus Hutter ja Välejalg olid vangi 
sattunud. Loovides kord ühele, kord teisele poole järve, õnnestus Hirvekütil tõelist sõidusihti 
varjata; ja metslased, kes tema manöövreid kahtlemata jälgisid, viidi kindlasti arvamisele, et tema 
eesmärgiks oli astuda nendega läbirääkimistesse selles paigas või selle paiga lähedal ja nad 
ruttasid selles suunas lootuses soodsat juhust ära käsutada. See kavalus oli hästi välja mõeldud: 
jälitajail oleks tulnud teha suur ring ümber lahe käärulise ja madala soise ranniku, mistõttu laev 
oleks jõudnud kalju juurde enne, kui nemad oleksid jõudnud sinna maad kaudu. Vaenlaste 
eksiteele viimiseks hoidus Hirvekütt läänepoolsele kaldale võimalikult lähemale ja seejärel, kui ta 
oli Judithil ja Hettyl käskinud minna kajutisse, ja ise kükitanud ahtri toestiku varju, pööras ta äkki 
laeva nina ringi ja võttis kursi otse jõesuudme suunas. Õnneks tõusis tuul ja laev liikus niisuguse 
kiirusega, mis tõotas Hirvetapja plaani täielikku kordaminekut, kuigi laeva vähjataoline liikumine 
sundis tüürimeest vaatama hoopis teises suunas kui see, kuhu ta tegelikult liikus. 


IX PEATÜKK 


«Su imekaunis naeratus 

on võluvam kui miski muu. 

Sind õnnelikult tervitab 

nüüd terve maailm suur; 

sest Õnn, mis sina kaasa tõid 
merd, mandrit kõikjal täita võib.» 
«Taevad» 


Lugejal on selle peatüki sündmusi kergem mõista, kui tal on silme ees kas või põguski visand 
ümberkaudsest maastikust. Tuleb meeles pidada, et järv oli ebakorrapäraste piirjoontega, üldiselt 
ovaalse kujuga, kuid lahed ja neemed mitmekesistasid ja kaunistasid ta kaldaid. Imekauni veevälja pind 
sädeles nagu kalliskivi õhtupäikese viimastes kurtes ja kogu maastik — lopsakasse metsarohelusse 
rüütatud künkad — näisid nagu muhelevat sädelevat naeratust, mida kirjeldavad kõige paremini käes- 
oleva peatüki ette asetatud kaunid read. Kal-dad kerkisid veest enamasti järsult, ja isegi neis kohta-des,. 
kus künkad vaatepiiri ei varjanud, rippus järve köhal katkematu leheäärestus. Järsakuil kasvavad puud 
küünitasid end valguse poole, kuna paljudes kohtades nende pikad oksad ja sirged tüved moodustasid 
maaga teravnurga. Me kõneleme ainult metsahiiglastest, saja 

kuni saja viiekümne jala kõrgustest mändidest, kuna väiksemad puud olid nii längus, et ujutasid alumisi 
oksi lihtsalt vees. 

Laev oli nüüd köhal, kust lossi ja kogu järve põhjapoolset osa varjas kaugeleküündiv neem. Üsna kõrge 
metsaga kaetud mäekuppel piiras vaadet selles suunas. Ühes eelmises peatükis kirjeldasime juba, kuidas 
vesi järvest välja voohs jõekaldaid palistavajte puude lehes-tikuvõlvi varjus, ja samuti oleme rääkinud, et 
kalju, mis oli kogu ümbruses armastatud kohtumispaigaks ja kus Hirvekütt lootis nüüdki oma sõbraga kokku 
saada, asus sealsamas ja võrdlemisi käida ligidal. See oli suur üksik kivi, mille alumine osa puhkas järve 
põhjas ja oli nähtavasti jäänud siia neist aegadest, kui veed endale jõkke teed rajades uhtusid tema ümbert ära 
pehmema maa. Seejärel oli ta sajandite jooksul loodusjõudude toimel saanud oma praeguse kuju. Selle kalju 
kõrgus veepinnalt oli vaevalt üle kuue jala ja kujult meenutas ta mesilastaru või heinasaadu. Kõige parem 
on teda võrrelda just heinasaoga, kuna see annab pildi nii tema kujust kui ka mõõdetest. Kalju seisis ja 
seisab tänapäevani, sest meie kirjeldame tõelist maastikku, viiekümne jala kaugusel kaldast ja kõigest kähe 


jala sügavuses vees, kuigi muudel aastaaegadel oli see ümar kivi täiesti vee all. Mõned puud ulatusid nii 
kaugele ette, etkalju ja kallas sulasid isegi läheda maa pealt vaadates Ühte. Eriti kaugele ulatus üks pikk 
mänd, mis rippus kalju köhal ja moodustas suurepärase baldahhiini, mille all olid paljudki metsade 
pealikud pidulikult koos istunud paljude sajandite vältel, kui Ameerika ja kõik, mis temas oli, elas alles 
salapärases üksinduses, omaette maailmas. 

Kahe-kolmesaja jala kaugusel kaldast rehvis Hirvekütt purje kokku ja heitis ankru sisse, niipea kui 
leidis, et laev ujub otse kalju tuulepoolse külje suuraas. Laev hakkas mõnevõrd aeglasemalt liikuma ja 
pööras nina vastu tuult. Nüüd andis Hirvekütt trossi järele ja laskis laeval aeglaselt käida poole triivida, 
nii kiiresti kui kerge tuul teda tõugata suutis. Kuna laev istus madalalt vees, siis õnnestus see manööver 
peagi ja 

noormees peatas triivimise, kui märkas, et ahter on viieteistkümne-kaheksateistkümne jala kaugusel 
soovitud kohast. 

Hirvekütile oli selle toimingu juures iga minut kal-lis, kuna ta ei kahelnud põrmugi, et vaenlased 
ei lase teda silmist ja järgnevad talle mööda kallast. Ent ta uskus, et tal oli õnnestunud mingosid oma 
näilise ebakindlusega segadusse viia, ja ta teadis, et vaevalt võisid nood aimata, et kalju oli tema 
sõidu eesmärk, kui ainult üks vangidest polnud 'tema saladust reetnud. Kuid niisugune võimalus näis 
Hirvekütile ebatõenäolisena. Kuigi Hirvekütt kiirustas, ei söandanud ta enne kaldale läheneda, kui 
võttis tarvitusele mõningad ettevaatusabinõud puhuks, kui tuleks kiiresti taganeda. Hoides ise trossi, 
asetas ta Judithi kaldapoolse akna juurde, kust tüdruk võis kaljut ja kaldavõsastikku silmas pidada ja 
õigel ajal teatada nii sõbra kui ka vaenlase lähenemisest. 

Hetty pandi samuti valvama, kuid tema hooleks anti puulatvade silmaspidamine, ki*na mõni 
vaenlane võis puu otsa ronida ja seeläbi täielikult laeva sisemuse enda võimusesse saada, mis oleks- 
teinud kajuti kaitsmise võimatuks. 

Päike oli juba järve ja oru kohalt kadunud, kui Hirvekütt peatas laeva eespool kirjeldatud viisil. 
Täieliku loojakuni oli siiski jäänud veel mõni minut, ja kütt tundis indiaanlase täpsust liiga hästi 
selleks, et oma sõbralt oodata arga rutakust. Kogu küsimus seisis selles, kas vaenlastest 
ümberpiiratud Tšingatšgukil oli õnnestunud nende püünistest läbi pääseda. Viimase kahekümne nelja 
tunni sündmused olid talle saladuseks, ja lisaks oli ta sõjateel alles kogenematu nagu Hirvekütt isegi. 
Tõsi küll, ta teadis, et tal tuleb kokku puutuda indiaanlastega, kes olid tema mõrsja röövinud, kuid ta 
ei võinud ette näha ohu tõelist suurust ega sõprade ning vaenlaste täpset asukohta. Ühe sõnaga, tuli 
loota ainult indiaanlase ettevaatlikkusele ja sünnipärasele arukusele, kuna niikuinii polnud võimalik 
kriitilist ohtu vältida. 

«Kas kedagi pole kaljul, Judith?» küsis Hirvekütt niipea, kui ta peatas laeva liikumise, kuna ta ei 
pida- 

nud arukaks minna ilma erilise vajaduseta liiga käida lähedale. «Kas ei. ole näha delavaaride 
pealikut?» 

«Kedagi pole näha, Hirvekütt. Ei kaljul, kaldal, puude otsas ega järvelpole jälgegi inimesest.» 

«Varjake end paremini, Judith, varjake end paremini, Hetty — püssil on terav silm, väledad jalad 
ja surmav keel. Varjake end paremini, kuid vaadake tähelepanelikult ja olge valvel. Mind kurvastaks 
südame põhjani, kui teiega peaks, juhtuma midagi halba.» 

«Aga teie ise, Hirvekütt!» hüüdis Judith, eemaldanud oma ilusa näoftese akna juurest, et heita 
noormehele sõbralik ja tänulik pilk. «Kas teie varjate end ja hoolitsete selle eest, et, metslased teid ei 
märkaks! Kuul võib teid tappa niisama hästi kui igaüht meist, ja teid tabanud hoop tabab ka meid 
kõiki valusalt.» 

«Ärge minu pärast kartke, Judith, ärge kartke, mu tubli tüdruk. Ärge vaadake siiapoole, .kuigi teie 
olete nii armas ja kena, vaid vaadake üksisilmi kaljut, kallast ja... » 

Hirveküti lause katkestas neiu vaikne kiljatus, kes, alistudes kuulekalt tema käeliigutustele kui ka 
sõnadele, oli kõhe pööranud pilgu vastassuunda. 

«Mis on, mis on, Judith?» küsis Hirvekütt kähku. «Kas teie nägite midagi?» 

«Kaljul on inimene! Indiaani sõjamees sõjavärvides ja püssiga.» 

«Kus ta kannab kotkasulge?» küsis Hirvekütt erutatult, trossi järele lastes, olles valmis 
kohtujniskohale sõitma. «Kas otse pealael või vasaku kõrva kohal?» 

«Vasaku kõrva kohal, nagu teie ütlete; ta naeratab seal ja ütleb sõna «mohikaan».» 

«Tänu jumalale! Lõpuks ometi on Madu köhal!» hüüdis noormees, lastes trossi läbi pihkude libiseda, 
kuni kuulis kerget hüpet laeva teisele otsale. Siis peatas ta köie silmapilkselt ja hakkas uuesti 
aeglaselt trossi tõmbama, teades, et siht on saavutatud. 

Samal hetkel avanes kajuti uks kiiresti ja indiaani sõjamees tuli sisse. Ta astus Hirveküti ette ja 
sõnas tasakesi: «Huh!» Järgmisel silmapilgul kiljatasid Judith ja Hetty valjusti ja kogu õhk kajas 
kahekümne metslase kisast, kes hüppasid välja kalda kohal rippu- 

vate okste vahelt. Mõned neist kukkusid tõtates pea ees otse vette. 

«Tõmmake, Hirvekütt!» kisendas Judith, sulgedes kuruga kajuti ukse, et vaenlased ei pääseks sama 
teed kaudu sisse, kust Tšingatšguk asja oli tulnud. «Tõmmake, elu ja surma nimel! Kogu järv on 
metslasi täis, kes kahlavad meile järele.» 

Noormeestele — Tšingatšguk tuli oma sõbrale viivitamata appi, — ei olnud vaja teist käsku, vaid 
nad asusid tööle õhinaga, mis näitas, kui ohtlikuks nad olukorda peavad. Ei olnud sugugi kerge äkki 
ületada niisuguse raske müraka inertsi; aga kui laev juba kord liikus, oli teda hõlpus mööda vett 


vajaliku kiirusega edasi hiivata. 

«Tõmmake, Hirvekütt, taeva pärast!» hüüdis Judith uuesti akna juurest. «Need lurjused tormavad 
vette nagu jahikoerad saagi järele! Ah, — laev liigub! Ja nüüd ulatub vesi esimesel indiaanlasel juba 
kuni kaenla alla, kuid sellele vaatamata tungivad nad edasi ja tahavad laeva vallutada!» 

Siis kuuldus tüdruku suust nõrk kiljatus ja seejärel lõbus naer; esimese põhjuseks olid olnud 
jälitajate meeleheitlikud pingutused, naerma oli ta pahvatanud aga nende ilmse ebaõnnestumise üle. 
Laev, mida nüüd oli. õnnestunud liikuma saada, libises sügavas vees edasi kiirusega, mis ajas kõik 
vaenlaste plaanid nurja. Kajuti asukoht takistas mehi nägemast, mis ahtri taga sündis, ja nad olid 
sunnitud endiselt küsima tütarlastelt, kuidas tagaajamine areneb. 

«Noh, kuidas on nüüd, Judith? Mis edasi? Kas min-god ajavad meid ikka veel taga või saime 
seks korraks neist lahti?» küsis Hirvekütt, kui tundis köit järele andvat, mis ütles, et laev liikus 
kiiresti edasi, ja kui kuulis neiu karjatust ning samas kõhe naeru. 

«Nad on kadunud! Viimane just lipsas kaldapõõsastikku — näe, praegu kadus puude varju! Te 
saite nüüd oma - sõbraga kokku, ja nüüd oleme kõik väljaspool ohtu!» 

Kaks meest tegid veel ühe tugeva pingutuse, tõmbasid laeva kiiresti ankru juurde ja hiivasid 
selle. Kui oli sõidetud natuke maad, heitsid nad uuesti ankrusse 

alles siis lubasid nad endile esmakordselt pärast kohtumist lühikese puhkuse. Kuna ujuv elamu oli 
nüüd kal-dast mõnisada jalga eemal ja pakkus ühtlasi kindlat kaitset kuulide eest, siis ei olnud enam 
ohtu ega vajadust endiselt pingutada. 

See, kuidas sõbrad teineteist tervitasid, oli neile ülimalt iseloomulik. Tšingatšguk, mehine, pikk, 
ilus noor jõulise kehaga indiaani sõdur, uuris kõigepealt hoolikalt oma püssi ja avas püssirohupanni, 
et kindlaks teha, kas püssirohi ei ole niiskunud; ja veendunud selles tähtsas tõsiasjas, heitis ta põgusa, 
kuid tähelepaneliku pilgu enda ümber — isevärki elamule ja kahele neiule. Kuid ta,ei lausunud 
seejuures sõnagi ja püüdis eelkõige mitte-näidata naiselikku uudishimu küsimuste esitamisega. 

«Judith ja Hetty,» ütles Hirvekütt oma sundimatu loomuliku viisakusega, «see ongi mohikaani 
pealik, kellest ma teile olen rääkinud. Teda kutsutakse Tšingatš-gukiks, mis tähendab Suurt Madu. 
Selle nime sai ta oma tarkuse, ettevaatlikkuse ja kavaluse eest. Tema on minu kõige vanem ja kõige 
lähedasem sõber. Ma tundsin ta ära haukasule järgi vasaku kõrva köhal, kuna teised sõdurid 
kannavad seda pealael.» 

Ja Hirvekütt puhkes südamest naerma; ta oli erutatud rohkem küll rõõmust, et oli sõbraga kokku 
saanud nii ohtlikes olukordades, kui mõnest pähetulnud heast mõttest. Kuigi Tšingatšguk s*ai hästi aru 
ja kõneles inglise keelt, avaldas ta nagu enamik indiaanlasi oma mõtteid selles keeles vastu 
tahtmist. Vastanud Ju-dithi südamlikule käepigistusele ja Hetty sõbralikule tervitusele viisakalt, nagu 
see oli sobiv pealikule, läks ta kõrvale, nähtavasti oodates hetke, mil sõber peab võimalikuks 


pühendada teda oma tulevikuplaanidesse ja jutustada kõigest, mis on juhtunud pärast nende lahkumist. 
Hirvekütt mõistis tema mõtteid ja leidis tee, kuidas asja lahendada ning pöördus neidude poole. 
«See tuul vaibub täiesti, niipea kui päike loojub,» ütles ta, «sellepärast pole nüüd mõtet vastu tuult 
aerutada. Kõige rohkem poole tunni pärast on kas täielik tuulevaikus või tuul hakkab puhuma 
kaldalt ja siis alustame tagasiteekonda lossi juurde. Senikaua aga me 

arutame delavaariga asju ja lepime kokku selles suhtes, mis edaspidi ette võtta.» 

Keegi ei vaielnud sellele ettepanekule vastu ja neiud läksid kajutisse õhtusööki valmistama, 
noormehed aga võtsid istet praami ninas ja hakkasid vestlema. Nad 
rääkisid delavaaride keeles. Aga kuna isegi õpetlased seda murrakut vähe tunnevad, siis anname nii 
praegu kui ka edaspidi jutuajamise edasi inglise keeles, säilitades niivõrd, kui see on võimalik, 
idioome ja kõne omapärasusi, selleks et neid lugejale kõigö ilmekamalt edasi anda. 

Pole mõtet tungida kõneluse alguse kõigisse üksikasjadesse, kus Hirvekütt jutustas lühidalt 
sündmustest, mis on meie lugejale juba teada. Märgime ära ainult seda, et jutustaja puudutas neid 
sündmusi ainult üldjoontes ega meenutanud ainsa sõnaagi oma kokku-puutumist irokeesiga ja võitu 
tema üle, samuti mitte oma pingutusi mahajäetud neidude pärast. Kui Hirvekütt lõpetas, hakkas 
delavaar omakorda rääkima, kõneldes mõjukalt ja suure väärikusega. Tema jutustus oli selge ja 
lühike ja seda ei ehtinud mingisugused vahejuhtumid, mis otseselt ei puudutanud seda, kuidas ta oli 
lahkunud oma suguharu küladest ja saabunud Susguehannah' orgu. Jõudnud selle jõe kallastele, mis 
asusid kõigest poole miili võrra lõuna pool lähet, olita peagi märganud jälge, mis näitas talle 
vaenlaste arvatavat lähedust. Olles niisuguseks juhuks juba ette valmistatud, kuna ta teekonna siht 
otse selles seisiski, et üles leida irokeese, keda teati siinkandis olevat, oli ta oma avastuse üle õnnelik 
ja võttis käsutusele vajalikud ettevaatusabinõud. Minnes esiteks mööda jõge üles kuni lähteni, ja 
kindlaks teinud kalju asukoha, leidis ta veel teise jälje ja jälgis oma vaenlasi mitu tundi järjest, 
varitsedes parajat juhust oma armsamaga kohtumiseks või vaenlase skalbi saamiseks; ja on veel küsi- 
mus, kumba ta rohkem soovis. Kogu aja hoidus ta järve lähedusse ja tuli vahel kaldale nii 
ligidale, et võis näha kõike, mis järvel toimus. Ta oli näinud laeva ja jälginud seda sellest hetkest 
peale, kui see oli nähtavale ilmunud, kuigi ta ei teadnud, et just selle veidra ehitise pardal saab teoks 
tema ihaldatud kohtumine 

sõbraga. Laeva liikumise ebakindlus ja see, et seda kahtlemata juhtisid valged, lubas tal siiski tõde 
aimata. Kui päike silmapiirile lähenes, pöördus ta kalju juurde tagasi ja nägi metsast välja tulles oma 
üllatuseks uuesti laeva, mis nähtavasti ootas teda. Tema lagedale ilmumine ja laevale tulek on meil 
juba» teada. 


Kuigi Tšingatšguk oli mõned tunnid vaenlasi tähelepanelikult jälginud, oli nende äkiline 
kallaletung sel hetkel, kui ta laevale tuli, samasuguseks üllatuseks temale nagu ta sõbralegi. Ta võis 
seda seletada ainult sellega, et Vaenlasi on arvult palju rohkem, kui ta oli esialgu oletanud, ja et nad 
hulguvad salkadena, millest ta ei teadnud. Nende alaline ja püsiv laager — kui sõna «püsiv» võib 
tarvitada laagripaiga kohta, kus hulkuv salk kavatses tõenäoliselt veeta kõige rohkem mõne nädala 
— oli selle köha lähedal, kus Hutter ja Välejalg olid nende kätte vangi sattunud, ja muidugi allika 
naabruses. 

«Hea küll, Madu,» lausus Hirvekütt, kui indiaanlane lõpetas oma lühikese, kuid elava jutustuse, 
«hüva, Madu. Kuna sa hiilisid ümber mingode laagri, siis võibolla jutustad meile midagi vangidest: 
nende noorte naiste isast ja noormehest, kes, nagu ma arvan, on ühe neiu peigmees.» 

«Tšingatšguk nägi neid. Vanamees ja noor sõdur — kõdunev kuusk ja sihvakas mänd.» 

«Noh, mitte just täiesti nii; sul läks natuke märgist mööda, delavaar: Vana Hutter on tõesti 
kõdunemas, kuid niisugusest tüvest võib veel palju tugevaid notte tahuda. Mis aga puutub Harry 
Välejalasse, siis võib teda kasvult, jõult ja ilult kutsuda lausa inimmetsa uhkuseks. Kas nad olid kinni 
seotud või kas piinati neid kuidagi? Ma küsin noorte naisterahvaste nimel, kes, julgen öelda, tahaksid 
meeleldi kõigest teada saada.» 

«Ei, Hirvekütt, mingosid on selleks -liiga palju, et oleks vaja saaki puuris hoida. Ühed valvavad, 
teised magavad, kolmandad luurel, mõned jahil. Täna koheldakse kahvanäolisi nagu vendasid, 
homme kaotavad nad skalbid.» 

«Jah, niisugune on punanaha loomus ja sellega tuleb 

leppida! Judith ja Hetty, teile on rahustav uudis: dela-vaar räägib, et teie isal ja Harry Välejalal 
polevat midagi viga, ja kui vabadusekaotus kõrvale jätta, siis ei tunne nad end halvemini kui meie 
siin. Nad muidugi hoitakse laagris, aga nad teevad, mida tahavad.» 

«Rõõm on seda kuulda, Hirvekütt,» vastas Judith. «Ja kuna nüüd on meiega liitunud teie sõber, 
siis ei kahtle ma põrmugi, et meil õnnestub varsti vange välja osta. Kui laagris on ükski naine, siis 
leidub mul rõivaid, milledest neil silmad põlema süttivad; ja peaks asi võtma kõige halvema pöörde, 
siis võime avada kirstu, kus minu arvates on hoiul asju, mis võivad ahvatleda isegi pealikuid.». 

«Judith,» ütles noormees, vaadates talle otsa naeratades ja elava uudishimuga, mis õhtuhämarusele 
vaatamata ei jäänud neiu tähelepanelikule pilgule märkamata, «kas teil on südant loobuda oma ehteist, 
et vange vabastada, kuigi üks neist on teie lihane isa, ja teine palub teie kätt?» 

Tütarlapsele tõusis puna näkku, osalt meelepahast, kuid vististi veelgi enam uudsest õrnast 
tundest, mis tema tujukalt isemeelse maitse tõttu oli muutnud ta kiiresti hoopis tundelisemaks 
Hirveküti kui mõne teise isiku hea arvamuse suhtes. Surudes vihatunde vaistliku kuruga alla, vastas ta 
kähku tõsise ilmega, mis sundis ta õde talle lähemale nihkuma ja kuulatama, ehkki Hetty oli kaugel 


sellest, et mõista nii reetliku, nii ebakindla ja oma tunnetes nii ägeda südame tujukusi nagu oli seda 
sel rikutud ja meelitatud kaunitaril. 

«Hirvekütt,» vastas Judith pärast hetkelist peatust, «ma olen teiega otsekohene. Tunnistan, et oli 
aeg, kus ma üle kõige maailmas hindasin ehteid. Kuid mõnd aega tunnen ma endas muutust. Kuigi 
Harry Välejalg ei tähenda mulle midagi ega võigi tähendada, annaksin ma kõik, mis mul on, et teda 
vabastada. Ja kui ma olen valmis seda tegema kiidukuke, tülinorija, lobasuu Välejala heaks, kellel 
peale ilusa välimuse pole midagi head, siis võite kujutleda, mida ma olen valmis tegema oma isa 
heaks.» 

«See kõlab ilusasti ja vastab täiel määral naiselikule loomusele. Niisuguseid tundeid leidub isegi 
delavaaride 

160 


neidudel. Ma.olen sageli, vägagi sageli näinud, kuidas nad ohverdavad oma edevuse südame pärast. 
Ja nii see peabki olema; ma arvan, et nii on see kõikidel naistel. Nemad on ju loodud tunnetele ja 
selleks, et lasta end tunnetest juhtida.» 

«Aga kas metsinimesed lasevad meje isa vabaks, kui mina ja Judith kõik oma paremad kleidid ära 
anname?» küsis Hetty oma süütu, malbe häälega. 

«Nende naised võivad end sellesse asjasse segada, armas Hetty; jah, nende naised võivad end 
niisugusel puhul asjasse segada... Kuid ütle mulle, Madu, kas nende lurjuste hulgas on palju 
skvoosid', kas neil on palju naisi laagris?» 

Delavaar kuujfes ja mõistis kõik, mis tema juuresolekul räägiti, kuigi ta istus nagu indiaanlased 
alati: kinnine ja kaval, pilk kõrvale pööratud, ega näinud põrmugi. huvi tundvat vestluse vastu, mis 
otse temasse ei puutunud. Ent nüüd vastas ta siiski talle omase napisõnalisusega. 

«Kuus,» ütles ta, sirutades ettepoole kõik ühe käe sõrmed ja teise käe pöidla. «Ja veel üks.» 
Siinjuures surus ta käe väljendusrikkalt vastu südant, märkides selle poeetilise ja ühtlasi loomuliku 
žestiga oma armsamat. 

«Kas sa nägid teda, pealik? Võib-olla sul õnnestus näha tema armast näokest või pääseda temale 
nii lähedale, et võisid laulda temale ta lemmiklaulu?» 

«Ei, Hirvekütt, seal oli liiga palju puid ja lehed katsid oksi nagu pilved katavad äikese ajal 
taevast. Kuid,» siinkohal pööras noor sõdur oma tõmmu näo sõbra poole ja naeratus valgustas sooja 
inimliku tunde ereda helgiga tema värvitud ja looduse poolest kärme näojooni, «Tšingatšguk kuulis 
Ua-ta-Ua naeru, ta tundis selle irokeesi naiste naeru hulgast ära. See kõlas ta kõrvus nagu käosulase 
vidistamine.» 

«Noh, selles mõttes võin ma usaldada armunu kõrva, ja delavaari kõrv eraldab kõiki hääli, mida 
ta kunagi on metsas kuulnud . .. Ma ei tea, miks see nii on, Judith, aga kui noored mehed — ja ma 
julgen öelda, et aama maksab ka neidude kohta, — kui nad hakkavad kandma 


indiaanlanna. 

õrnu tundeid, siis paneb lihtsalt imestama, kui meeldiv tundub neile kallima naer või hääl. Ma olen 
näinud, kuidas karmid sõjamehed kuulatasid noorte neidude lobisemist ja naeru otsekui 
kirikumuusikat, mida võib kuulda vanas hollandi kirikus Albany' peatänaval. Ma olen seal 
käinud palju kordi karusnahku ja jahiloomi muigamas.» 

«Aga teie, Hirvekütt,» ütles Judith kiiresti ja temale võõra tõsidusega, «kas teie tõesti ei ole siis 
iialgi tundnud, kui meeldiv on armsa neiu naeru kuulda?» 

«Jumal hoidku, Judith! Ma pole ju oma nahavärvi inimeste seas elanud nii kaua, et kogeda 
niisuguseid tundeid —ei, iialgi! Tõenäoliselt onnad loomulikud ja seadusepärased, kuid minu 
Jaoks ei ole magusamat muusikat kui tuule ohked puude latvades või sädeleva, värske, läbipaistva 
oja vulisemine. Vahest,» jätkas ta pead hetkeks mõtlikult langetades, «meeldib mulle veel muidugi 
kuulata hea linnukoera heledat haukumist, kui satun rammusa põdra jälgedele. Aga koera hääl, kel 
pole haistmist, ei eruta mind mitte põrmugi, kuna niisugune klähvib ilma asjata, talle on ükskõik, 
kas põder jookseb ees või mitte.» 

Judith läks aeglaselt ja mõtlikult minema. Kerge värisev ohe tungis iseenesest tema huulilt, kuid 
see eiolnud tematavaline, peenelt kavatsetud edvistamine. Hetty aga kuulas nagu ikka lihtsameelse 
tähelepanuga, kuigi talle tundus imelik, et noormehele meeldib metsade viis enam kui neidude 
laulud või süütu lõbus naer. Olles siiski harjunud kõiges järgnema õe eeskujule, läks ka tema peagi 
kajutisse, kus ta istet võttis ja hakkas pingeliselt mingit salämõtet heietama. 

Jäänud üksi, jätkasid Hirvekütt ja sõber vestlust. 

«Kas noor kahvanäoline kütttuli siia järvele ammu?» küsis delavaar pärast seda, kuioli viisakalt 
oodanud, etteine hakkaks esimesena kõnelema. 

«Alles eile keskpäeval, Madu, kuigi olen selle aja jooksuljuba palju näinud japalju teinud.» 

Pilk, mille Tšingatšguk kinnitas oma kaaslasele, olinii terav, etnäis, tihenevast ööhämarusest läbi 
tungivat. Vaadanud vargsiindiaanlast, nägi Hirvekütt temale suunatud kaht musta silma, mis olid 
nagu pantri või püünise nurka aetud hundi silmaterad. Ta mõistis selle 

leegitseva pilgu tähendust ja vastas põiklevalt, nagu tema arvates oli sünnis valge inimese vä- 
ärikusele ja tagasihoidlikkusele. 


«Nii see oli, nagu sa kahtlustad, Madu, jah, midagi selletaolist. Ma sattusin vaenlasega kokku ja 
võin öelda, et võitsin ta.» 

Indiaanlane hüüatas äkki rõõmsalt ja vaimustatult ja pani käe sõbra õlale. Kärsitult küsis ta, kas tal 
oli õnnestunud skalpi saada. 

«Noh, sejles suhtes olen ma valmis kogu delavaaride suguharule, vanale Tamenundile ja sinu 
isale, suurele Unkasile teatama, et see ei sobi valgele. Nagu näed, Madu, on minu skalp alles ja see oli 
ainuke skalp, mis oli ohus, kui üks võitlev pool oli valge ja ristiinimene.» 

«Kas sõjamees ei langenudki? Hirvekütt ei ole saanud oma nime selle eest, et on aeglase pilguga või 
ei oska püssiga ümber käia!» 

«Noh ei, selles sa eksid! Võin ütelda, et üks mingo langes.» 

«Kas pealik?» küsis indiaanlane kirgliku kärsitusega. 

«Ei, see on juba rohkem kui mina tean või saan sulle ütelda. Ta oli väga osav ja kaval ning kõva 
südamega, ja ta võis olla kuulus oma rahva hulgas, etteenida seda aunimetust. Mees sõdis vahvalt, 
kuigi ta silm polnud küllalt Kiire, et ette jõuda sellest, kes on õppuse läbi teinud sinu seltsis, 
delavaar.» 

«Minu sõbral ja vennal õnnestus keha kätte saada?» 

«Selleks polnud mingisugust vajadust, kuna mingo suri minu kätel. Nüüd pean avaldama kogu 
tõe: ta võitles nii nagu on sobiv punanahale, aga mina võitlesin nii nagu sobib valgele.» 

«Hästi! Hirvekütt on kahvanägu ja temal on kahva-näo käed. Delavaar võtab skalbi maha, 
riputab selle teiba otsa ja laulab laulu Hirveküti auks, kui me oma rahva juurde tagasi läheme. 
Au kuulub suguharule, seda ei tohi kaotada.» 

«Seda on kergem öelda kui teha. Mingo keha jäi tema sõprade kätte ja on kahtlemata peidetud 
mingisugusesse auku, kust isegi sinul kogu sinu delavaari kavaluse juures vaevalt õnnestub skalpi 
kätte saada.» 

Noormees jutustas siis sõbrale hommikustest sündmustest lühidalt, kuid selgelt, midagi 
varjamata, kuid püüdes võimaluse piirides vältida indiaanlastel kombeks olevat kätlemist. Tšingatšguk 
väljendas uuesti oma rahuldust, kui oli saanud teada, missugust au tema sõber väärib. Seejärel tõusid 
mõlemad püsti, kuna jõudis kätte tund, millal oli targem laev julgeoleku pärast kaldast kaugemale 
viia. 

Oli juba täiesti pime; taevas oli kattunud pilvedega ja tähed kustunud. Põhjatuul oli vaibunud nagu 
alati pärast päikeseloojakut ja lõunast hakkas puhuma kerge tuul. Kuna see muutus oli Hirveküti 
kavatsusele soodus, hiivas ta ankru; praam Hakkas kõhe märgatavalt järve keskkoha poole triivima. 
Kui puri üles tõsteti,-suurenes laeva kurus kuni kähe miilini tunnis. Kuna nüüd polnud mingit vaja- 
dust sõuda — toiming, mida ükski indiaanlane poleks armastanud —, võtsid Hirvekütt, Tšingatšguk 


ja Judith istet laeva ahtris ning kütt võttis aeru kätte ja juhtis laeva liikumist. Siin ajasid nad juttu 
oma tulevikukavatsustest ja sellest, mis edasi ette võtta ja kuidas sõbrad vabastada. 

Judith võttis sellest vestlusest elavalt osa. Delavaar sai ilma vaevata kõigest aru, mis Judith 
ütles, kuid ta vastas oma keeles, ja Hirvekütt tõlkis tema nappe, lühikesi vastuseid ning märkusi. 
Järgmise poole tunni jooksul võitis Judith palju oma kaasvestleja silmis. Ta lahendas küsimusi 
kiiresti, esitas julgeid ja veenvaid plaane, ja kõik tema arutlused olid sügavalt läbi mõeldud ja andsid 
—tunnistust vaprusest ning arukusest. Need mõlemad iseloomujooned olid siinsete meeste silmis suures 
aus. Pärast nende kohtumist toimunud sündmused, neiu üksindus ja tema sõltuv seisukord sundisid 
teda suhtuma Hirvekütt! kui vanasse sõpra; ja nii noormehe iseloomu kui ka tunnete puhtsüdamlik 
ausus — lausa ennenägematu omadus meeste juures, kui otsustada tema kogemuste seisukohalt — 
olid võitnud Judithi nii täielikult, et noormehe voorused äratasid temas uudishimu ja sünnitasid 
usalduse, mida polnud temas äratanud senini ükski mees. Seniajani oli Judith asunud meestega 
suhtlemisel kaitseseisundis, ja millise eduga, seda teadis ta ise kõige paremini, kuid nüüd oli ta sat- 

tunud noormehe seltskonda ja kaitse alla, kel polnud tema suhtes nähtavasti halbu kavatsusi, otsekui 
oleks ta olnud tema oma vend. Hirveküti mõtete puhtus, naiivne tunnete poeesia ja ehtsus, ja isegi 
tema väljenduste omapärasus — kõigil neil oli oma*mõju ja need soodustasid kiindumuse tekkimist, 
mille Judith leidis olevat niisama puhta kui äkilise ja sügava. Välejala ilus nägu ja mehine kuju ei 
suutnud tema käratsevat ja jämedat iseloomu kunagi üles kaaluda ja Judithi suhtlemine 
ohvitseridega oli teda õpetanud tegema võrdlusi, mille puhul isegi Harry suured loomulikud eelised 
alla jäid. Kuid just seeläbikäimine ohvitseridega, kes vahetevahel käisid järvel kalastamas ja 
küttimas, ärataski temas praegused tunded noore tundmatu vastu. Need mehed olid küll 
rahuldanud tema edevust ja äratanud temas tugeva enesearmastuse, kuid olid sundinud teda neid 
tutvusi sügavasti kahetsema,- — kui mitte koguni neid salaja leinama, — sest oli võimatu, et 
temataoline erksa vaimuga inimene poleks märganud, kui õõnsaks jäi ülema ja alama inimese 
seltsimine, ja et isegi parimate kavatsustega ja kõige ausameelsemad punakuuelised imetlejad 
vaatasid talle ainult kuijõudetundide kaunile mängukannile, aga mitte kui võrdsele ja sõbrale. Hirve- 
kütil sellevastu oli nagu aken rinnas, millest paistis tema aususe valgus ja isegi tema ükskõiksus 
Judithi ilu vastu, mis oli kõikides meeste vaimustuse esile kutsunud, kõditas tüdruku edevust ja 
puhus temas veelgi enam lõkkele õrna tundesädeme, mida mõni teine mees, kes oli looduse poolt isegi 
rohkem õnnistatud, poleks suutnud teha. 


Niiviisi möödus ligi pool tundi, mille jooksul laev libises aeglaselt mööda vett. Ümbritsev pimedus 
üha tihenes. Järve lõunakaldal hakkasid tumedad metsamassiivid juba kaduma kaugusse, ja kauni 
veekogu aari palistavad rnäed heitsid varju, mis kattis peaaegu kogu järve. Muide, keskkohal, kus 


veepinnale langes veel taevast voolav ähmane valgus, kulges kitsas veeriba otsejoones põhjast lõuna. 
Mööda seda kitsast, nagu peegeldunud linnutee taolist rada, kus pimedus ei olnud nii tihe kui mujal, 
liikuski laev edasi ja tüüril olija teadis kindlasti, et see kulges suunas; kuhu ta tahtis minna. Lugeja ei 


165 


pea siiski arvama, nagu poleks üldse mingeid raskusi olnud õige kursi hoidmisega. Seda oleks 
võinud määrata ka õhu liikumise järgi, kui poleks olnud võimalik näha mägesid, samuti tumeda 
avause järgi Igunas, mis märkis oru asukohta selles suunas. Need iseärasused paelusid lõpuks 
Judithi ja Hirveküti tähelepanu ning nad lõpetasid keskustelu, et võimaldada teineteisel vaadelda 
pidulikku vaikust ning nautida sügavat looduserahu. 

«Kui pime öö!» tähendas tüdruk pärast mõneminutilist pausi. «Ma loodan, et meie leiame ikka lossi 
üles.» 

«Seda küll ei maksa karta, et me tast mööda läheksime, kui me püsime ikka samal kursil, otse 
järve kesk-kohal,» vastas noormees. «Loodus ise on meile siia tee teinud ja nii pime kui siin ka 
ongi, pole meil mingeid raskusi kursil püsimisega.» 

«Kas teie ei kuule midagi, Hirvekütt? Mulle tundub, nagu loksuks vesi kuskil siin üsna meie 
ligidal.» 

«Tõepoolest liigub midagi vees. Arvatavasti kala. Need elukad kütivad üksteist täpselt samuti nagu 
inimesed või maismaa loomad. Nähtavasti hüppas üks neist õhku ja kukkus seejärel uuesti vette 
tagasi. Ükski meist, Judith, argu proovigu oma keskkonnast lahkuda, sest loodus nõuab alati oma 
osa... Tss! Kuulake! See sarnaneb ju aeru solksumisele, mida tarvitatakse äärmiselt 
ettevaatlikult...» 

Sel hetkel kummardus delavaar üle poordi ja näitas sõrmega paljutähendavalt kuskile pimedusse, 
nagu oleks ta silm äkki midagi tabanud. Hirvekütt ja Judith vaatasid mõlemad näidatud suunas ja 
mõlemad nägid üheaegselt kammd. Selle ootamatu naabri piirjooned olid väga ähmased ja võisid 
vähem vilunud pilgu käest ker-gesti ära libiseda. Kuid laeval olijad nägid selgesti kanuud ja selles 
seisis täies pikkuses püsti keegi inimene ja sõudis. Arusaadavalt ei olnud võimalik kindlaks teha, 
kui palju teisi lamab veel paadi põhjas peidus. Põgeneda aerude abil kerge puukoorest kanuu eest, 
mida %, sõudsid tugevad ja osavad käed, oli võimatu, ja mõlemad mehed haarasid kokkupõrke ootuses 
püssid. 

«Aerutaja võin ma hõlpsasti maha kõmmutada,» sosistas Hirvekütt, «kuid esiteks me hõikame teda 
ja küsime, mis tal tarvis on.» 

Seejärel jätkas ta häält kõrgendades pühaliku tooniga: «Seis! Kui sa lähened, olen ma sunnitud 
vastu oma tahtmist tulistama ja sind ootab siis paratamatu surm. Jäta sõudmine ja vasta!» 

«Tulistage ja tapke vaene kaitsetu tütarlaps,» vastas pehmo ja värisev naisehääl, «kuid jumal ei 
andesta teile seda iialgi! Minge oma teed, Hirvekütt, ja lubage minul minna oma teed.» 

«Hetty!» hüüatasid Jahimees ning Judith korraga ja Hirvekütt Jormas silmapilk sinna kohta, kuhu 
ta oli sidunud kanuu, mida nad puksiiris vedasid. Kanuu oli kadunud ja noormees mõistis 
korrapealt, .milles asi seisis. Mis puutub põgenejasse, siis kohkus ta ähvardusest, lakkas sõudrnast ja 
nüüd paistis ta ähmaselt nagu mingi vee köhal seisev viirastuslik inimkogu. Puri lasti silmapilkselt 
alla, etlaev ei mööduks kanuust. Kahjuks võeti see samm ette liiga hilja, sest raske sõiduki inerts ja 
tuulesurve ajasid laeva peagi mööda ja Hetty jäi allatuult. Kuid ta paistis siiski veel. 

«Mis see tähendab, Judith?» küsis Hirvekütt. «Mispärast teie õde võttis kanuu ja jättis meid 
maha?» 

«Teie teate ju, ettaonnõrgamõistuseline. Vaene tüdruk! Ja tema saab omamoodi aru sellest, mida 
tuleb teha. Ta armastab isa rohkem kui tavaliselt lapsed armastavad oma vanemaid — ja peale 
selle...» 

«Mis on peale selle, tütarlaps? Praegu on otsustav hetk; praegu peab õigust rääkima!» 

Judith tundis .suuremeelset ja naiselikku kahetsus-tunnet ega tahtnud o m aõe saladust reeta, ja ta 
kõhkles, enne kui hakkas uuesti kõnelema. Kuid andes järele Hirveküti pealekäimisele ja mõistes ka 
ise, missugusesse ohtu nad kõik satuvad Hetty ettevaatamatuse tõttu, ei võinud ta kauem vaikida. 

«Ma arvan, et vaene nõdrakene Hetty pole suuteline nägema Harry Välejala ilusa näo ja kauni 
sihvaka kuju taga peituvat edevust, tühimeelsust ja tuulepäisust. Hetty räägib temast unes ja väljendab 
mõnikord oma tundeid koguni ilmsi.» 


«Tähendab, te arvate, Judith, et teie õde on nüüd oma isa ja Välejala päästmiseks mõelnud välja 
mingisuguse 

hullumeelse plaani; plaani, mis kõigi tõenäosuste kohaselt annab ühe meie kanuudest mingode 
kätesse?» 

«Kardan, et see on nõnda, Hirvekütt. Vaevalt on vaesel Hettyl niipalju kavalust, et ta suudaks 
metslasi üle trumbata.» 

Kogu selle aja paistis kanuu ähmaselt läbi hämaruse, Hetty kuju ahtris püsti; kuid laeva kiirema 
liikumise tõttu muutusid kanuu piirjooned iga hetkega ähmase-maks. Oli ilmne, et ei tohi kaotada 
aega või muidu kaob ta täielikult hämarusse. Pannud kõrVale püssid kui käsutud esemed, haarasid 
mehed aerud ja hakkasid laeva kanuu suunas pöörama. Judith, kes oli taolise tööga harjunud, jooksis 


laeva teise otsa ja asus millelegi kaptenisilla taolisele kõrgendikule. Hetty kohkus neist 
ettevalmistustest, mida tahtmatult saatis kära, ja võpatus nagu linnuke, keda heidutab ootamatu oht. 

Kuna Hirvekütt ja tema sõber sõudsid kõigest jõust nagu s-uutsid ja Hetty jõudu nõrgendas 
närviline põgenemissoov, siis arvatavasti oleks tagaajamine lõppenud peagi põgeniku 
kinnipüüdmisega, kuitütarlaps poleks mitu korda täiesti ootamatult suunda muutnud. Need 
pöörded võimaldasid tal aega võita ja sundisid ühtlasi laeva ja kanuud siirduma kord-korralt 
sügavamasse pimedusse, mille heitsid järvele mäeküngaste varjud. Järk-järgult suurenes vahemaa 
põgeniku ja tema tagaajajate vahel, kuni Judith lõpuks spovitas sõpradele sõudmise lõpetada, sest ta oli 
kanuu täiesti silmist kao-tanud. 

Kui ta selle kurva tõsiasja teatavaks tegi, asus Hetty tegelikult alles nii lähedal, et kuulis õe 
iga sõna, kuigi Judith püüdis ettevaatlikkusest rääkida nii tasa kuivähegi võimalik. Hetty lakkas samal 
hetkel sõudmast ja ootas hinge kinni pidades, mis edasi saab. Surmavaikus valitses järve köhal. 
Laevas olijad pingutasid nägemist-kuulmist, püüdes kanuu asukohta üles leida. Judith kummardus 
poordi kohale, lootes tabada mõnd heH, mis reedaks suuna, kuhu ta õde eemaldus; samal ajal 
püüdsid tema kaks kaaslast end alla källutades vaadata veepinna kõrguselt, et niiviisi märgata 
mistahes veepinnal ujuvat eset. Ent kõik oli asjata, sest nende pingutusi ei krooninud edu. Kogu selle 
aja seisis Hetty 

täies pikkuses püsti, taipamata paadi põhja laskuda, sõrm huultele surutud ja vaadates sellesse 
külge, kust kostsid hääled. Nii sarnanes ta raidkujule, mis kehastab sügavat ja kartlikku tähelepanu. 
Tal oli jätkunud taipu üksnes kanuu lahtipäästmiseks ja laevast käratult eemale sõudmiseks, kuid 
sellega näis tema taip. selleks korraks otsas olevat. Isegi kanuu pöörded olid tingitud pigem käte 
ebakindlusest ja närvilisest erutuselt kui osavusest või teadlikust arvestusest. 

Paus kestis mõne minuti, mille jooksul Hirvekütt ja delavaar pidasid nõu indiaani keeles. Siis 
asusid nad uuesti aerudele, ja laev hakkas liikuma nii tasa kuiiganes võimalik, suundudes läände, 
kaldudes pisut lõuna poole või vaenfase laagri suunas. Kui ta oli jõudnud üsna kalda ligidale, kus 
pimedus oli maa läheduse tõttu eriti tihe, seisis laev paigal ligi tund aega Hettyt oodates. Jahimees ja 
indiaanlane oletasid, etniipea kui tüdruk arvab, etteda enam ei ähvarda jälitamine, suundub ta 
nimelt sinnapoole. Ent ka seda väikest manöövrit ei krooninud edu, ükski heli ega möödavilksatav 
vari ei näidanud kanuu lähenemist. Sellest ebaõnnestumisest pettununa ja mõistes, kui tähtis on 
kindlusse tagasi pöörduda, enne kui vaenlased selle vallutavad, võttis Hirvekütt kursi «lossi» suunas, 
murelikult mõeldes, et tema püüded kõiki kanuusid oma valdusse saada on 
nõrgamõistuselise Hetty ettevaatamatu sammu tõttu nurja läinud. 


X PEATÜKK 


«Kuid selles padrikus 

kes usaldada silmi, kõrvu võiks? 

Siin järsud nõlvakud ja sünged koopad, 

kus lehekahin, öised linnuhääled; 

kord praksub oks, siis vingub tuuleiil, mis kajab kaua vastu.» 
Joanna Baillie 


Hirm, niisama palju kui kaine arvestuski, oli sundinud Hettyt aerud käest ära panema, kui ta leidis, et 
jälitajad ei tea, missuguses suunas edasi liikuda. Ta jäi paigale seni, kuni laev sõitis indiaanlaste 
laagri lähedusse, nagu kõnelesime eelmises peatükis. Pärast seda asus ta uuesti aerudele ja sõudis 
ettevaatlike aerutõmmetega läänekalda poole. Jälitajate petmiseks, kes, nagu ta õieti aimas, võisid peagi ise 
olla siinsamas kalda lähedal, suunas Hetty kanuu nina pisut kaugemale põhja poole, olles otsustanud 
maabuda neemel, mis tungis järve umbkaudu miili kaugusel lähtest. Muide, ta ei tahtnud ainult jälgi 
segada: kogu oma vaimunõtrusele vaatamata oli Hetty Hutteril suurel määral seda vaistlikku 
ettevaatlikkust, mis nii sageli hoiab õnnetuse eest neid, keda issanda käsi on tabanud. Tütarlaps mõistis 
väga hästi, kui tähtis on hoida kanuud irokeeside kätte sattumast; ja ammuaegne tutvus järvega ütles talle, 
kui- 

das seda tähtsat ülesannet saab kõige lihtsamini tema kavatsustega ühendada. 

Kõnesolev neem ulatus järve sellel poolel kaugele ja siit järvele lükatud kanuu oleks lõunatuulega 
kindlasti kaldast eemaletriivinud ning polekski olnud suureks eksimuseks tõenäosuse vastu oletada, et« 
see võiks isegi lossini jõuda, mis asus peaaegu sirgjoones allatuult. Hetty kavatseski niiviisi toimida ja ta 
tuli liivase neeme lõpul suure haralise tammeall kaldale, kindla otsusega kanuu kaldast eemale 
tõugata, et see triiviks otse tema isa saar-ehamu juurde. 

Ta teadis vahetevahel järvel ujuvate puutüvede järgi, et kui kanuu pimeduses «lossist» möödubki, siis 
tuul koidu ajal tavaliselt pöördub, enne kui kanuu jõuab järve põhjapoolsele kaldale, ja et Hirvekütil jääb 
küllalt aega paati .kinni püüda, kui ta hakkab pikksilmaga tähelepanelikult järve ja selle metsaga 
kaetud kaldaid vaatlema. 

Tüdrukul oli kulunud ligi tund aega neemeni jõudmiseks, sest kaugus ja pimedus takistasid teda 
ühevõrd. Astunud liivasele kaldale, valmistus tajuba kanuud eespoolmainitud viisil järvele tõukama. 
Kuid ta ei jõudnud veel tõugata, kui kuulis äkkitasaseid hääli, mis näisid kostvat tema selja taga 
seisvate puude vahelt. Ootamatust ohust kohkudes tahtis Hetty uuesti kanuusse hüpata, et otsida pääsu 
põgenemises, kui talle tundus, et ta tunneb ära Judithi meloodilfse hääle. Kummardudes ettepoole, et helisid 


paremini tabada, mõistis Hetty, et hääled kostsid ilmselt järvelt ja et laev lähenes lõunastning peab 
niiviisi läänekalda läheduses mööduma neemest, kus ta seisis, kahekümne jardi kaugusel. Siin oli siis 
kõik olemas, mida ta võis soovida; kanuu tõugati järvele ja see jättis oma hiljutise omaniku üksinda 
kitsalerannaribale. 

Olles sooritanud selle endaohverdamise akti, ei pidanud Hetty tarvilikuks eemalduda. Naabruses 
asuvate puude ja põõsaste rippuv lehestik oleks teda varjanud isegi päevavalgel; aga selles pilkases 
pimeduses oli täiesti võimatu mõnd niiviisi varjus asuvat eset näha isegi mõne jala kauguselt. 
Põgenemine oli samuti üpris hõlpus, sest paarikümnest, sammust oleks olnud küllalt, 

et metsa sügavusse kaduda. Sellepärast jäi Hetty paigale, oodates erutatult oma kavaluse tulemust 
ja kavat-ses hõigata teistele, et juhtida nende tähelepanu kanuule, kui nad peaksid kanuud märkamata 
mööda sõitma. 

Laev lähenes uuesti täies purjes; Hirvekütt seisis Judithi kõrval ninas ja delavaar tüüril. Nähtavasti 
oli laev naaberlahes läinud liiga käida ligidale lootuses Hettyt tabada, sest põgenik kuulis laeva 
lähenedes selgesti, kuidas noor jahimees käskis oma kaaslast kurssi muuta, et mitte neemele kinni 
joosta. 

«Pööra nina kaldast kaugemale, delavaar,» kordas Hirvekütt kolmandat korda inglise keeles, et ka ta 
kaunis kaaslane saaks tema sõnadest aru, «pööra nina kaldast kaugemale, me olemegi siin kinni 
jäänud, ja tarvis on vabastada mast puudeokstest... Judith, näe, seal on kanuu!» 

Hirvekütt lausus viimaseid sõnu suurima tõsidusega ja ta käsi haaras kõhe püssi, enne kui sõnad 
õieti huultelt pääsesid. Kuid taibukas neiu mõistis silmapilkselt, milles on asi, ja ütles oma 
kaaslasele, et see paat on kindlasti seesama, milles tema õde põgenes. 

«Hoia pargas otse, delavaar! Tüüri otse nagu lendab põdra pihta lastud kuul... Sooh, ongi käes!» 

Kanuu haarati kinni ja seoti jälle viivitamatult laeva poordi külge. Järgmisel hetkel lasti puri alla 
ja laev peatati aerude abil. 

«Hetty!» hüüdis Judith. Tema häälest kõlas mure ja isegi armastus. «Kas sa kuuled mind, õde? 
Vasta, jumala nimel, vasta, et ma veel kord võiksin kuulda sinu häält! Hetty, armas Hetty!» 

«Ma olen siin, Judith, siin, kaldal! Asjata on mind taga ajada, ma niikuinii peidan end metsa.» 

«Oh, Hetty, mis sa küll teed! Pea meeles, et varsti on kesköö, ja et mets on täis metslasi ja kiskjaid 
loomi.» 

«Keegi ei tee kurja vaesele rumalale tütarlapsele, Judith. Ma lähen appi oma isale ja vaesele Harry 
Väle-jalale, keda piinatakse ja kes ka tapetakse, kui keegi ei tunne muret nende pärast.» 

«Me kõik muretseme nende pärast ja kavatseme homme saata neile vaherahulipu ja nad välja osta. 
Tule 

tagasi, õde! Usu meid, me oleme sinust targemad ja teeme isa heaks kõik, mis võimalik.» 

«Ma tean, et te olete minust targemad, Judith, sest mina olen tõesti väga rumal. Kuid ma pean isa 
ja vaese Harry Välejala juurde minema. Aga teie koos Hirvekütiga hoidke lossi oma käes, õde. 
Mind aga jätke jumala hoolde.» 

«Jumal on meiega kõikjal, Hetty: nii kaldal kui ka lossis. Oleks patt mitte loota tema heldusele. 
Sa ei saa teha 'mitte midagi pimedas; sa eksid metsas teelt ja hukkud näljast.» 

«Jumal ei lase seda sündida vaese lapsega, kes läheb oma isale appi. ,Ma püüan metsinimesed üles 
leida.» 

«Tule tagasi ainult selleks ööks. Hommikul me laseme su kaldale ja laseme sind tegutseda nii 
nagu sa õigeks pead.» 

«Sa räägid küll nii, Judith, ja mõtled ka niiviisi, kuid sa ei tee niiviisi. Sinu süda läheb araks ja 
sa hakkad mõtlema ainult, tomahookidest ja skalpimisnugadest. Peale selle tahan öelda indiaanlaste 
pealikule üht asja, mis vastab kõigi meie soovidele; ja ma kardan, et võin selle ära unustada, kui 
talle seda ei ütle kõhe. Küll sa näed, ta lubab isal är,a minna, niipea kui kuuleb minu sõnu!» 

«Vaene Hetty! Mida võid sa ütelda julmale metslasele, et sundida teda verejanulistest mõtetest 
loobuma?» 

«Ma ütlen talle sõnad, mis tema ära hirmutavad ja sunnivad teda meie isa vabaks laskma,» 
vastas lihtsameelne tütarlaps otsustavalt. «Küll näed, õde, ta muutub sõnakuulelikuks nagu laps.» 

«Aga kas te, Hetty, ei ütleks minule, mis te kavatsete temale ütelda?» küsis Hirvekütt. «Ma 
tunnen metslasi hästi ja võin kujutleda, missugused sõnad võivad mõjuda nende verejanulisele 
loomusele.» 

«Noh, hea küll,» vastas Hetty ja ta madaldas häält usaldavalt; öö vaikus ja laeva lähedus 
võimaldas seda teha nii, et ta sõnad siiski kuulda olid. «Hea küll, Hirvekütt — ja kuna teie olete 
nähtavasti aus ja tubli noormees, siis ma ütlen teile. Ma ei kavatse öelda ühelegi metslasele enne 
mitte üht sõna, kui mind ei seata nägu näo vastu nende pealikuga. Tüüdaku nad mind küsi- 

mustega, nii palju kui neile meeldib! Ei, ma ei vasta neile midagi, vaid ainult nõuan, et mind viidaks 
nende kõige targema ja kõige vanema mehe juurde. Siis ma, Hirvekütt, ütlen temale, et jumal ei 
andesta tapmist ja röövimisi. Ja et kui isa ja Välejalg tõesti läksid irokeeside skalpide jahile, siis 
peab ta tasuma kurja heaga; sest nõnda käsib piibel, aga kes seda ei täida, see langeb igavese karistuse 


alla. Kui pealik minu sõnu kuuleb ja mõistab, et see on tõsi, — kui kaua läheb siis teie arvates aega, kuni 
ta saadab isa, minu ja Välejala ära lossi vastas asuvale kaldale ja ütleb meile, et me võime rahus minna 
oma teed?» 

Hetty esitas viimase küsimuse lausa võidurõõmuga» Seejärel hakkas lihtsameelne tütarlaps naerma, 
kujutades endamisi, missugust muljet avaldab tema plaan kuulajaile. Hirvekütt oli lausa jahmunud 
sellest puhtsüdamliku nõrgamõistuslikkuse tõendusest. Kuid Judithil tuli äkki'mõte, kuidas seda 
metsikut plaani nurja ajada,, mõjutades neidsamu tundeid, mis selle plaani olid sünnitanud. Ilma et 
ta oleks vastanud viimasele küsimusele või naerule, hüüdis ta kiiresti õde nimepidi, otsekui kavatsedes 
talle ütelda midagi väga tähtsat. Kuid see hüüd jäi vastuseta. 

Otsustades okste praksumise ja lehtede sahina järgi-oli Hetty ilmselt juba kaldalt lahkunud ja 
tungis metsa sügavusse. Tagaajamine oleks olnud mõttetu, kuna põgeniku kinnipüüdmine oleks 
niisuguses pimeduses janii tihedas lehestiku varjus olnud ilmselt võimatu; pealegi oleks neid endid 
iga minut ähvardanud vaenlaste kätte sattumise oht. 

Pärast lühikest nukrat nõupidamist hiivasid nad purje ja laev liikus oma tavalise ankrupaiga 
poole. Hirvekütt õnnitles end vaikides kanuu kättesaamise puhul ja arutas mõttes homse 
tegevusplaani läbi. Tuul tõusis, niipea kui laev neemest eemaldus, ja nad jõudsid «lossi» juurde 
vähema kui tunni aja pärast. 

Siinleiti kõik olevat endiselt; majja minekukstuli ümberpöördud järjestuses korrata kõike seda, 
mida oli tehtud majast lahkumisel. Judith heitis sel ööl magama üksinda ja niisutas patja 
pisaratega, kui mõtles süütust. ja seniajani enda hooleks jäetud olendist, kes oli lapse- 

east peale olnud talle kaaslaseks; kibe kahetsus piinas teda ja ta uinus, kui väljas hakkas juba 
peaaegu köitma. Hirvekütt ja delavaar puhkasid laevas ja me jätamegi nad sinna puhkama ausate, 
tugevate ja julgete inimeste sügavat und, ning pöördume tagasi tütarlapse juurde, keda me viimast 
korda nägime keset metsatihnikut. 

Kaldalt lahkudes suundus Hetty kõhklemata metsa, kartes jälitamist. Õnneks oli see suund parim, 
millele oleks võinud sattuda, et oma plaani ellu viia, sest see oli ainuke tee, mida mööda ta neemelt 
välja pääses. Puude all vaütses nii pilkane pime öö, et edasiliikumine edenes ainult väga aeglaselt 
ja pärast esimesi samme läks ta huupi edasi. Maastiku reljeef ei lasknud teda siiski valitud suunast 
kaugele kõrvale kalduda. Üht.kätt piiras tema teed järsk kingunõlv, teiselt küljelt oli teejuhiks 
järv. Kaks tundi järgemööda tungis kavaluseta ja lihtsameelne tütarlaps läbi metsapadriku, 
mõnikord leidis ta end kaldaveerult, mis ulatus otse vee äärde, teinekord jällegi mööda nõlvakut 
ronimas, mis olitalle hoiatuseks, et ei tohi selles suunas enam edasi minna, kuna see kulges risti teed. 
Ta jalad libisesid sageli ja ta kukkus mitugi korda, kuigi ei saanud seejuures haiget. Lõpuks väsis 


Hetty nii ära, et taleijätkunud enam jõudu edasi minna. Puhkus oli möödapääsmatu ja ta asus 
külmavereliselt endale aset valmistama nagu inimene, keda mets ei kohutanud mingisuguste 
kujuteldavate õudustega. 


Tütarlaps teadis, et metsloomi hulgub ümberkaudsetes metsades küll ringi, kuid etkiskjad, kes 
inimestele jahti peavad, olid neis paikades haruldased, mürgiseid madusid aga ei olnud samahästi 
kui üldse. Kõike seda oli isa talle õpetanud, ja kõike, mis ta nõder aru üldsevastu võttis, võttis ta 
nii usaldavalt, ettalle eijäänud mingisugust kahtlusest tingitud rahutustunnet. Üksilduse 
SUUTSUGUSUS pigemini rahustas teda kui hirmutas jatavalmistas endale lehtedest asemeniisuguse» 
ükskõiksusega olukorras, mis oleks ajanud igasugused unemõtted enamiku tema sookaaslaste peast, 
otsekui oleks ta heitnud magama isa katuse all. 

Niipea kui Hetty oli kogunud küllalt kuivanud lehti, et kaitsta end maa niiskuse eest, heitis ta 
maha ja andis 

end une võimusesse. Ta riietus, mis oli küll aasta-aja kohane, oli tavaliseks otstarbeks küllaltki soe, 
kuid metsas on alati jahe, ja siinsetel kõrgmaadel on ööd alati jahedad, mis teeb riietuse 
vajalikumaks kui tavaliselt madalamail maadel. Hetty oli seda ette näinud ja võtnud endaga kaasa 
paksu, raske talvemantli, mis peale võetuna asendas kergesti vaipa. End niiviisi kinni katnud, uinus 
ta paari minuti jooksul ja nii rahulikult, otsekui oleks teda valvanud hoolikas ema, kes oli temalt 
alles nii hiljuti igaveseks ära võetud. Selles s-uhtes valitses üllatav vastuolu tema tagasihoidliku 
peaaluse ja tema õe unetu padja vahel. 

Tund möödus tunni järel ja miski ei seganud tütarlapse rahulikku ning segamatut puhkust. Ta 
malbed silmad ei avanenud kordagi, seni kui koidueelne hämarus tungis läbi puude latvade, langes ta 
laugudele ning koos suvehommiku värskusega äratas ta nagu alati. Tavaliselt tõusis Hetty sängist 
enne, kui esimesed päikesekiired puudutasid mäetippe. Kuid täna olita väsimus nii suur ja uni nii 
sügav, et tavalised hoiatused ei avaldanud oma mõju. Tütarlaps ainult ümises midagi läbi une, 
sirutas käe välja,-naeratas armsalt nagu laps hällis, kuid magas edasi. Selleebateadliku 
liigutuse puhul puudutas ta käsi mingisugust sooja eset, ja asudes poolalateadlikus seisukorras, 
ühendas ta selle asjaolu oma harjumustega. Järgmisel hetkel toksas miski tütarlast vastu külge, 
otsekui oleks mingi tuhniv loom pistnud kärsa ta külje alla, et sundida teda asendit muutma, ja siis, 
sosistades Judithi nime, ärkas ta lõpuks. Kui koh-kunud tütarlaps istukile tõusis, märkas ta, et 
mingisugune tume kogu hüppas tema juurest eemale lehti laiali puistates ja mahalangenud oksi 
kuruga purustades. Avanud silmad ja esimesest segadusest ning oma olukorra imestamisest pisut 
toibunud, nägi ta tavalise Ameerika pruunkaru poega, kes taarus tagakäppadel ja vaatas teda nagu 
kaheldes, kas pole mitte ohtlik temale uuesti läheneda. Hetty oli mitugi niisugust karupoega üles 


kasvatanud ja seepärast oli esimeseks mõtteks joosta ja väike olend kinni võtta, kuid vali urin 
hoiatas teda selle sammu ohtlikkuse eest. Põrgates paar sammu tagasi, vaatas tütarlaps kähku ringi ja 
nägi enda lähe- 

dal karuema, kes tigedate silmadega jälgis kõiki tema liigutusi. Öõnes puutüvi, mis oli kunagi 
olnud mesilaste varjupaigaks, oli hiljuti tormist ümber kukkunud ja karuema kähe pojaga maiustas 
meekärgede kallal, mida loodusõnnetus oli temale andnud, samal ajal jälgis ta kuvalt kolmandat, 
uisapäisa toimivat jõmpsikat. 

Inimmõistusele on mõistetamatud ja kättesaamatud kõik need ajed, mis juhivad loomade 
toiminguid. Kuigi emakaru on tavaliselt yäga metsik, kui ta arvab oma poegi ohus olevat, ei 
ilmutanud ta antud juhul vähimatki kavatsust tütarlapse kallale tungida. Ta jättis mee sinnapaika ja 
lähenes Hettyle paarikümne jala kaugu-sele ja tõusis tagakäppadele, keha kõigutades, vihaselt 
urisedes, kuid eitulnud lähenjale. Hetty õnneks ei põgenenud. Seejärel laskus .karuema varsti neljale 
käpale, kogus pojad enda ümber ja lubas neil imema asuda. Hetty oli vaimustatud, nähes seda 
õrnuseavaldust looma juures, kes üldiselt pole tuntud tundehelluse poolest. Kui üks karupoegadest läks 
ema juurest eemale ja hakkas tema ümber vallatult kukerpallitama ning hüppama, tundis 
tütarlaps jälle tugevat soovi teda sülle haarata ning temaga mängida. Kuid hoiatatud urinast, 
loobus ta õnneks sellest ohtlikust kavatsusest. Kui talle seejärel tuli meelde oma rännaku siht, 
pööras ta kärudele selja ja hakkas minema puude vahel sädeleva järve kalda suunas. Tema 
imestuseks, kuigi mitte kohkumiseks, tõusis kogu karupere jalule Ja järgnes talle, hoidudes väikese 
vahemaa kaugusel. Loomad jälgisid ilmselt tähelepanelikult iga tema liigutust, nagu oleks kõik, 
mida ta tegi, neid äärmiselt huvitanud. 

Ni käis tütarlaps emakaru ja karupoegade saatel maha ligikaudu miili, seega vähemalt kolm korda 
rohkem, kui ta oleks suutnud käia sama aja jooksul pimedas. Siis jõudis ta oja aarde, mis oli 
uuristanud endale maasse sängi ja suubus kõhisedes järve kõrgete järskude metsaga käetud 
kallaste vahel. Siin Hetty pesi end; kustutanud janu puhta mägiveega, jätkas ta teed värske-nenuna ja 
kergema südamega, endiselt oma imelikest kaaslastest saadetuna. Nüüd kulges ta tee mööda laia 
ja peaaegu tasast terrassi, mis ulatus vee äärest kuni madala mäenõlva jalamini, kust algas pisut 
kõrgemal 

teine ebakorrapäraste piirjoontega terrass. See oli oru selles osas, kus mäed taandusid põiki, 
moodustades madaliku alguse, mis laius mäekinkude vahel järvest lõuna pool. Hetty mõistis nende 
märkide järgi, etta ligineb indiaanlaste laagrile, ja kui ta poleks mõistnudki, siis oleksid kärud teda 
inimeste ligidaloleku eest hoiatanud. Nuusutanud õhku, tõrkus emakaru talle järgnemast, kuigi 


tütarlaps küll mitu korda ringi pöördus ja kutsus teda lapselike märkide ning isegi oma nõrga häälega. 
Tütarlaps tungis aeglaselt läbi põõsaste edasi, kogu aeg tagasi vaadates ja pilku liikumatuilt looma- 
delt pööramata, kui äkki tundis, et teda peatab kergelt tema õlale laskuv inimese käsi. 

«Kuhu minema?» ütles pehme naisehääl kiirustades ja erutatult. «Indiaanlane, punanahk, tige 
sõjamees — seal!» 

See ootamatu tervitus ei ehmatanud tütarlast rohkem kui tigedate metsaelanike juuresolu. Tõsi 
küll, Hetty üllatus mõnevõrra, kuid ta oli niisuguseks kuhtumiseks teatud määral ette valmistatud, ja 
olend, kes teda peatas, näis olevat kõige kahjutum nende seast, kes kunagi on inimeste ette ilmunud 
indiaanlase näol. See oli Hettyst endast ainult pisut vanem tütarlaps, niisamasuguse selge 
naeratusega nagu on Judith tema lõbusa-mail hetkil, häälega, mis kõlas kui muusika ja väljendas 
alandlikku õrnust, mis on nii iseloomulik nende rahvaste naistele, kus naist koheldakse tavaliselt 
ainult kui sõduri abilist või teenijat. Ilu pole mingi haruldus ameerika pärismaalaste naiste hulgas, seni 
kui nendel ei lasu veel kõik abielu ja emapõlve raskused. Selles suhtes erinevad maa põlisomanikud 
üsna vähesel määral oma tsiviliseeritumaist järeltulijaist. 

Tütarlaps, kes oli Hetty nii ootamatult peatanud, kandis õlul mitkalist mantlit, mis kattis kogu tema 
ülakeha. Lühike sinine seelik, mis oli ääristatud kuldpoor-diga, ulatus ainult põlvini. Samast riidest 
säärekatted ja põdranahast mokassiinid täiendasid rõivastust. Juuksed langesid pikkade mustade 
patsidena ta õlgadele ja seljale ning olid kammitud lahku madala sileda lauba köhal, pehmendades 
silmade ilmet, mis olid täidetud ühtaegu kavaluse ja lihtsameelsusega. Tütarlapsel oli 


178 


peente näojoontega piklik nägu, hambad olid ühtlased ja valged, kuna suu väljendas nukrat 
õrnust, milles näis peegelduvat selle tõsiasja vaistlikku mõistmist, et saatus on talle juba 
sündimisest peale osaks määranud taluda naise kannatusi, tunda naiselikku armastust. Ta hääl, 
nagu juba öeldud, oli tasane nagu öötuulekese ohe, mis on üldiselt iseloomulik indiaani naistele, 
kuid tema oli selles suhtes nii silmapaistev, et sai sellest oma hüüdnime Ua-ta-Ua, mis tähendab 
ingliskeelses tõlkes: «Tasem-tasem!». 

Ühe sõnaga, see oli Tšingatšguki mõrsja, kes oli osanud vaigistada oma röövijate kahtlused, .ja 
saanud loa jalutada laagri ümbruskonnas. See järeleandlikkus vastas muide täiel määral punanahkade 
kommetele, kes pealegi teadsid väga hästi, et põgenemise puhul on tütarlast jälgede järgi kerge üles 
leida. Ühtlasi peab meeles pidama, et irokeesidel või huroonidel, nagu neid õigem on nimetada, ei 
olnud aimugi tema peigmehe lähedalolekust. Ja tema ise ei teadnud ka sellest midagi. 

Raske on öelda, kumb tütarlastest avaldas selle ootamatu kohtumise puhul rohkem 
enesevalitsemist — kas kahvanäoline või punanahkne. Kuigi Ua-ta-Ua oli pisut üllatunud, olita 
siiski valmis meelsasti kõnelema ja teadis igal juhul paremini, mida ta tahtis. Kui ta oli laps, oli tema 


isa teeninud kaua koloniaalvõimude juures sõdurina; ta ise oli mitu aastat elanud kindluste läheduses 
ja ära õppinud inglise keele, mida ta kõneles katkendlikult nagu kõik indiaanlased, kuid soravalt ja 
seejuures ilma igasuguse vastumeelsuseta, mida esines teistel tema suguharu indiaanlastel. 

«Kuhu lähed?» kordas Ua-ta-Ua, kui oli vastanud Hetty naeratusele sõbraliku võluva naeratusega. 
«Seal küljes on tige sõjamees. Hea sõjamees on kaugel.» 


«Kuidas su nimi on?» küsis Hetty lapseliku lihtsameelsusega. 


«Ua-ta-Ua. Ma pole mingo — hea delavaar, ingiiside sõber. Mingod on kurjad, armastavad skalpe 
vere pärast; delavaarid armastavad kuulsuse pärast. Tule siia, siin pole silmi.» 


! Ingiis — inglane. 

Ua-ta-Ua viis oma sõbra järve äärde ja laskus alla kaldale, kus puud ja põõsad jäid nende ning 
võimalike kõrvaliste pilkude eest varju. Ta ei peatunud enne, kui nad istusid mõlemad külg-külje 
vastu mahalangenud puutüvele, mille üks ots oli otse vees. 

«Milleks sa tulid?» küsis noor indiaanlanna erutatult. «Kust sa tuled?» 

Hetty jutustas talle kogu loo oma tavalise lihtsuse ja tõearmastusega. Ta selgitas temale oma isa 
olukorda ja teatas, et ta tahab teda aidata ja, kui võimalik, saavutada tema vabastamise. 

«Mispärast tuli sinu isa mingode laagrisse eile öösel?» küsis indiaani tütarlaps niisamasuguse 
siira otsekohesusega. «Ta teab, et praegu on sõjaaeg, ja ta pole poisike — ta on juba habemik — 
talle polnud vaja ütelda, et irokeesidel on tomahookid ja noad ning püssid. Mispärast ta tuleb öösel, 
haarab minul juustest kinni ja tahab delavaari tütarlast skalpeerida?» 

«Sind!» ütles Hetty ja pidi kohkumisest peaaegu minestusse langema. «Kas ta tõesti sai sinu kätte? 
Kas ta tahtis sinult skalpi võtta?» 

«Miks mitte? Delavaari skalpi võib müüa niisama hästi nagu mingo skalpigi. Kuberner ei tunne 
mingit vahet. Väga inetu tegu on kahvanäost käia skalpe küttimas. Pole tema komme, nagu mulle 
ütleb alati tubli Hirvekütt.» 

«Ja kas sina tunned Hirvekütt!?» küsis Hetty, üllatusest ja rõõmust punastudes ning unustades 
selle uue tunde mõjul hetkeks kõik kahetsused. «Mina tunnen ka teda. Ta on praegu laevas koos 
Judithi ja delavaariga, keda kutsutakse Suureks Maoks. See Madu on ka ilus ja julge sõjamees!» 

Kuigi loodus oli indiaani kaunitarile kinkinud tõmmu-värvilise näo, kattusid Ua-ta-Ua põsed 
nende sõnade juures veelgi sügavama punaga ja ta pigimustades silmades süttis ebatavaline elevus ja 
arukus. Hoiatavalt sõr.me tõstes summutas ta oma niigi tasase ja õrna hääle vaevalt kuuldava 
sosinani. 


«Tšingatšguk!» ütles delavaari tüdruk, sosistades seda karmi nime sääraste pehmete kurguhelidega, 
et see kõlas nagu meloodia. «Tema isa Unkas on suur mohi- 

kaani pealik, kõige lähem vanale Tamenundile! Kas sa tunned Madu?» 

«Ta tuli meie juurde eile õhtul ja oli minuga koos laevas kaks-kolm tundi, enne kui ma nende 
juurest ära tulin. Ma kardan, Tasa,» Hetty ei suutnud hääldada oma uue sõbratari indiaani nime, ja 
kuna ta oli kuulnud, et Hirvekütt kutsus teda selle tuttava hüüdnimega, siis tarvitas temagi seda ilma 
igasuguse peenutsemiseta. «Ma kardan, Tasa, et tema tuli siia skalpide jahile, niisama nagu minu 
vaene isa ja Harry Välejalg!» 

«Aga mispärast siis mitte? Tšingatšguk on puna-nahkne sõdur, väga punane — skalbid toovad talle 
kuulsust. Ta kindlästi peab neile jahti.» 

«Niisugusel juhul,» ütles Hetty tõsiselt, «on ta niisama julm nagu kõik teisedki. Jumal ei andesta 
ka punanahksele seda, mida ta ei andesta valgele.» 

«See ei ole tõsi!» ütles delavaari tütarlaps tulisusega, mis küündis peaaegu kirglikkuseni. «See ei 
ole tõsi, ütlen sulle! Manituu naeratab, kui noor sõdur tuleb sõjateelt kaks, kümme, sada skalpi lati 
otsas! Tšingatšguki isa küttis skalpe, vanaisa küttis skalpe — kõik suured pealikud kütivad skalpe; ja 
Tšingatšguk ise kütib ka niipalju skalpe kui jaksab kända!» 

«Siis, Tasa, peavad teda öösiti vaevama hirmsad unenäod. Keegi ei saa olla julm ja ühtlasi loota 
andeksandmisele.» 

«Ta pole julm, pole põhjust teda süüdistada!» vastas Ua-ta-Ua, väikese jalaga vastu kivist randa 
lüües ja pead raputades ning seeläbi näidates, kuidas üks naiselik tunne oli võitnud teise naiseliku 
tunde. «Ma ütlen sulle, et Madu on vapper; seekord läheb ta koju tagasi nelja — ei, kahe skalbiga.» 

«Ja kas ta selleks tuligi siia? Kas ta tõesti tuli nii kaugele, üle mägede ja orgude, jõgede ja järvede, 
et oma ligimesi piinata ja määrida oma käsi nii vastiku asjaga?» 

See küsimus kustutas pooliti solvunud indiaani iluduse põlema süttinud viha korrapealt ja sai 
täielikult võitu kasvatuse eelarvamustest ning suunas kõik ta mõtted õrnemale ja naiselikumale teele. 
Algul vaatas ta kahtlustavalt ringi, nagu oleks ta kartnud soovimatuid 

pealtkuulajaid, siis vaatas ta uurivalt oma tähelepaneliku kaaslase näkku; seejärel kattis 
tütarlapseliku edevuse ja naiseliku häbelikkusega näo kähe käega ja puhkes naerma nii helisevalt, et 
seda oleks võinud nimetada metsade lauluks. Kartus, et teda võidakse pealt kuulda, tegi siiski kiiresti 
lõpu sellele naiivsele, tunneteavaldusele, ja lasknud käed langeda, vaatas see tunnete inimene uuesti 
mõtlikult kaaslase näkku, najju küsides, kuivõrd ta võib oma saladust temale usaldada. Kuigi Hetty ei 
võinud uhkustada õe erakordse iluga, pidasid paljud tema nägtc hoopis meeldivamaks. See 


väljendas tema ehtsat iseloomu-siirust, ja samal ajal ei olnud sellel neid ebameeldivaid füüsilisi 
jooni, mis sageli on omased nõrgamõistuslikele. Tõsi on, et see, kes on harjunud vaatlema 
hoolikamalt kui tavaliselt, oleks tema vahetevahel. tühjade pilkude keeles märganud tema 
vaimunõtruse tõendeid; kuid need äratasid täieliku kavaluse puudumisega pigemini poolehoidu kui 
mingit muud tunnet. Ta avaldas Tasale soodsat muljet, ja andes järele äkilisele õrnushoole, kallistas 
Ua-ta-Ua Hettyt niisuguse loomuliku tunneteküllusega, et seda võis võrrelda ainult tema tulisusega. 

«Sa oled hea,» sosistas noor indiaanlanna, «sa oled hea, ma tean.. Nii aftimu pole Ua-ta-Ual olnud 
sõpra, õde, kellele oleks saanud oma südant tühjaks rääkida! Sa oled minu sõber, eks räägi ma 
õigust?» 

«Mul pole kunagi sõpra olnud,» teusus Hetty, vastates tulistele kallistustele teesklematu 
tõsidusega. «Mul on õde, kuid pole sõpra. Judith armastab "mind ja mina armastan loomulikult 
Judithit. Kuid mina tahaksin endale ka sõpra. Ma saan sinu sõbraks kõigest südamest, sest mulle 
meeldib sinu hääl ja sinu naeratus ja see, kuidas sa mõtled kõigest, ainult mitte skalpidest...» 

«Ara räägi enam skalpidest,» katkestas Tasa teda sõbralikult. «Sa oled kahvanägu, aga mina olen 
punanahk — meil on erinevad kombed. Hirvekütt ja Tšingatšguk on suured sõbrad, kuid neil 'pole 
ühesugune nahavärv, Tasa ja ... Kuidas sinu nimi on, ilus kahvanägu?» 

«Mind kutsutakse Hettyks, kuigi piiblis kirjutatakse see nimi «Esther».» 

«Mispärast? Nii pole hea. Üldse pole tarvis nimesid kirjutada. Moraavia vennad katsusid Ua-ta- 
Uad kirju-tama õpetada, kuid ma ei lubanud. Delavaari tütarlapsel pole hea liiga palju teada — 
teada rohkem kui teab sõdur; see on suur häbi. Minu nimi on Ua-ta-Ua, see tähendab sinu keeli 
Tasa, ja sina kutsu mind Tasa ja mina kutsun sind Hetty.» 

Viinud eelkäivad läbirääkimised vastastikuseks meeleheaks lõpule, hakkasid tütarlapsed 
keskustlema oma lootustest ja plaanidest. Hetty jutustas oma uuele sõbrale üksikasjaliselt oma 
kavatsustest isa heaks ja Tasa omakorda avaldas temale, kel oli kõige vähem kalduvusi oma nina 
võõrastesse asjadesse toppimiseks, oma tunded ja lootused, mis olid seoses tema suguharru kuuluva 
noore sõjamehe ilmumisega. Mõlemalt poolt avaldati nii ohtrasti saladusi, et kumbki sai küllaldase 
pildi teise arvamustest, kuigi oma teada jäi veel küllaltki niipalju, et äratada sellele järgnevat 
küsimuste ja vastuste tulva, millega keskustelu tegelikult lõppes. Terane Tasa alustas esimesena 
küsimuste esitamist. Võtnud Hettyl piha ümbert kinni, langetas ta pea ja vaatas sõbratarile teraselt 
näkku, ja hakkas rääkima avameelsemalt. 

«Hettyl ei ole ainult isa, vaid ka vend,» ütles ta. «Mispärast sa ei räägi vennast, vaid ainult 
isast?» 

«Mul pole venda, Tasa. Räägitakse, et kunagi olevat olnud; kuid suri palju aastaid tagasi ja elab 
nüüd ema kõrval järves.» 


«Ei ole venda — on noor sõdur; kas armastad teda samapalju nagu isa, ah? On ta väga ilus ja 
vahva; ehk on ta pealik, kui ta on niisugune nagu paistab.» 

«Armastada võõrast meesterahvast nõnda nagu oma isa on patt, ja sellepärast ma püüan sellest 
hoiduda,» vastas sisetundeline Hetty, kes ei osanud oma tundeid varjata isegi mitte niisuguse 
lubatava valega, nagu mahavaikimine, ehkki naiselik häbi ahvatles teda patustama. «Kuigi vahel näib 
mulle, et patt võtab minus võimuse, kui Välejalg sagedamini järvele tuleb. Ma pean sulle ütlema täit 
tõtt, armas Tasa: ma kukuksin maha ja sureksin metsas ara, kui tema sellest teada saaks.» 

«Aga miks ta seda ise sinult ei küsi? Välimuselt vapper, mispärast ei räägi ta niisama vapralt? 
Noor sõdur 

pab noorelt tütarlapselt küsima: noorel tütarlapsel ei sobi esimesena sellest rääkida. Mingode 
tütarlapsed häbenevad seda samuti.» 

Ta ütles seda meelepahaga ja suuremeelse ägedu-jga nagu noor elav naisterahvas kunagi, kes tunneb, 
(tema soo kõige kallimale eesõigusele on kallale tungitud, kuid seeeiavaldanud lihtsameelsele, kuid 
ühtlasi cglasele Hettyle erilist mõju, sest kuigi-ta ilmutas kõi-£s oma tunnetes sünnipärast 
naiselikkust, olita siiski hopis tundlikum omaenda südame keerdkäikude kui iasuguste tavade vastu, 
millede abil kombed on kaitsnud tema soo tundeõrnust. 

«Minult küsida mida?» küsis tütarlaps võpahtades ja nii äkitselt, et kohe oli näha, kuivõrd see 
teda kõhutas, püsida minult, et kas ma armastan teda niisama nagu cia isa?! 00, loodan, ei ta ei esita 
mulle iialgi nii-sgust küsimust, sest ma peaksin siis vastama ja see toaks minu!» 

«Ei, ei, eitapa üldse mitte,» ütles indiaanlanna taht-retult naerma puhkedes. «Paneb punastama, 
häbi hakkab, kuid mitte kauaks; siis tunned end õnnelikumana ki kunagi varem. Noor sõdur peab 
ütlema noorele tiarlapsele, ettatahab teda endale naiseks võtta; raidu ei või ta kunagi tema vigvamis 
elada.» «Harry ei taha minuga abielluda. Keegi ei taha iialgi nnuga abielluda, Tasa.» 

«Kust sa seda tead? Võib-olla tahab iga mees sinuga aielluda, ja vähehaaval ütleb keel, 
mida. süda tunneb. Aspärast siis keegi ei taha sinuga abielluda?» 

«Öeldakse, et ma ei ole täie aruga. Isa ütleb mulle sda sageli ja Judith ka ütleb mõnikord, kui ta 
vihane oi Kuid ma eiusu niivõrd neid, kuivõrd ema. Tema ü'es mulle seda ainult ühel korral; ja 
seejuures hakkas tckibedasti nutma, nagu oleks süda tal lõhkenud; ja sdest ma teangi, et ma tõesti ei 
ole täie aruga.» 

Tasa vaatas terve minuti üksisilmi ja sõnagi lausumata armsa, lihtsameelse tütarlapse otsa, 
kuni äkki sai talle kõik selgeks. Kaastunne, austus ja õrnus näisid vttlevat tema rinnas üheaegselt; 
tõustes siis äkki püsti, tetas ta oma kaaslasele, et see tuleks kohe temaga kasa indiaanlaste laagrisse, mis 


asub lähedal. Tasa 

muutis äkki oma otsuse ja endise ettevaatlikkuse asemele, mille tõttu ta oli tahtnud nähtamatuks 
jääda, asus soov näidata oma sõpra avalikult, kuna oli täiesti veendunud, et ükski indiaanlane ei tee 
haiget olendile, kelle Suur Vaim on jätnud kaitseta, kellelt ta on võtnud tugevaima kaitsevahendi — 
mõistuse. Selles suhtes sarnanevad kõik ürgrahvad üksteisega. Ua-ta-Ua muidugi teadis, et paljudes 
indiaani suguharudes tunti nõrgamõistuslike ja hullude vastu teatud religioosset aukartust ja neile sai 
harimata metslaste poolt osaks austus ning lugupidamine, mitte aga pilkamine ja alandus, nagu on 
nende saatuseks tsiviliseeritud rahvaste juures. Hetty järgnes oma uuele sõbrale ilma igasuguse 
hirmu või vastumeelsuseta. Ta ise soovis laagrisse jõuda võimalikult kiiremini ja leides julgustust 
oma lootustest, ei kartnud ta rohkem tagajärgede eest kui ta kaaslanegi, kes mõistis, missugust 
kaitsevahendit . kahvanäoline tütarlaps endaga kaasas kandis. 

Seni kui nad aeglaselt mööda kallast edasi läksid, mis oli täis allarippuvaid põõsaid, jätkas 
Hetty kõnelust, mis seisis peamiselt küsimuste esitamises. Kuid indiaanlanna, niipea kui ta õli 
mõistnud, kellega tal on tegemist, ei esitanud enam küsimusi. 

«Kuid sina ei ole ju nõrgamõistuseline,» ütles Hetty, «ja sellepärast pole mingit põhjust, miks 
Madu ei tahaks sinuga abielluda.» 

«Tasa on vang ja mingodel on erksad kõrvad. ära räägi nende juuresolekul Tšingatšgukist. Tõota 
mulle seda, kallis Hetty!» 

«Tean, tean,» vastas Hetty sosinaga, püüdes teisele seeläbi täie tõsidusega näidata, et ta mõistab 
ettevaatlikkuse vajadust. «Tean — Hirvekütt ja Madu tahavad sind irokeeside juurest ära viia, ja 
sina tahad, et ma ei avaldaks neile seda saladust.» 

«Kust sa seda tead?» küsis indiaanlanna rutakalt ja hetkeks tegi talle pisut tuskagi, et tema 
sõbratar pole kaugeltki mitte nii nõrgamõistuseline. 

«Kust sa tead? Parem on, kui räägid ainult isast ja Välejalast; mingo mõistab seda; muust ta ei 
saa aru. Tõota mulle, et sa ei räägi sellest, millest sa ise aru 

el saa.» 

«Kuid ma saan sellest aru, Tasa; ja ma pean sellest rääkima. Hirvekütt jutustas mu isale kõigest 
sellest minu juuresolekul. Ja kuna keegi ei keelanud, siis ma kuulsin kõik nagu seekordki, kui 
Välejalg isaga skalpi-dest rääkis.» 

«Väga paha, kui kahvanäod räägivad skalpidest, väga paha, kui noored naised pealt kuulavad! Ma 
tean, Hetty, nüüd sa armastad mind, ja indiaanlastel on juba kombeks: mida enam sa inimest 


armastad, seda vähem temasträägid.» 

«Valgete"juures on hoopis teisiti: meie räägime kõige 'rohkem neist, keda armastame'kõige enam.. 
Kuid ma olen nõrgamõistuslik ja ma ei saa aru, mispärast see punastel inimestel teisiti on.» 

«Hirvekütt nimetab seda kombeks. Ühtedel on kom-beks rääkida, teistel aga on kombeks 
vaikida. Sinu 'kõmme mingode hulgas on vaikida. Kui Madu tahab näha Tasat, siis Hetty tahab 
näha Välejalga. Hea tütarlaps ei räägi kunagi sõbratari saladusi välja.» 

Hetty sai sellest aru ja ta tõotas delavaari tütarlapsele mingode juuresolekul mitte meelde 
tuletada Tšingatšguki siinviibimist ega tema järvele ilmumise põhjust. 

«Võib-olla vabastab ta Välejala ja isa ning minugi, kui tal lastakse tegutseda omamoodi,» 
sosistas Ua-ta-Ua oma kaaslasele usaldavalt ja meelitavalt, kui nad olid jõudnud laagrile juba nii 
lähedal?, et kuulsid naiste hääli, kes olid ametis majapidamistöödega. «Pea meeles ssda, Hetty, ja aseta 
kaks või isegi käkskümmend sõrme huultele. Ilma Mao abita ei saa sinu sõbrad vabaks.» 

Paremat abinõu poleks osanud keegi välja mõtelda, et kindlustada Hetty vaikimist, kui see, 
mis tal praegu meelde tuli. Kuna ta isa ja noore küti vabastamine oli tema seikluse peaeesmärk, 
siis mõistis ta sidet selle ja delavaari teenete vahel; ja ta noogutas süütu naeratusega pead ning 
tõotas niisama alandlikul kombel sõbratari soovi silmas pidada. Selles suhtes rahule jäänud, ei 
viivitanud Tasa enam kauem, vaid suundus otsekohe ja avalikult oma vangistajate laagrisse. 


XI PEATÜKK 


Suur kuningate kuningas 

nii ütleb oma pühas käsulauas, 

et sina ei pea tapma. 

Sa võta tema püha sõna kuulda, 

et sind ei tabaks vali karistus. 
Shakespeare «Kuningas Richard III» 


Indiaanlaste salk, kuhu Ua-ta-Ua sunniviisiliselt kuulus, ei olnud veel õieti sõjateele asunud, mida 
võis näha kas või sellestki, et naised olid kaasas. See oli ainult üks väike suguharu-killuke, kes oli 
tulnud küttima ja kalastama inglise valdusaladele, kus teda sõjategevuse algus tabaski. Niiviisi talve 
ja kevade üle elanud, kui täpsemalt öelda, vaenlase arvel, otsustasid irokeesid enne lõplikku äraminekut 
anda siin vaenulik löök. Indiaanlaste suur kavalus ilmnes ka selles manöövris, mis oli toonud neid nii 
kaugele vaenlase territooriumi. 

Kui ilmus kiirkäskjalg, kes teatas sõjategevuse puhkemisest inglaste ja prantslaste vahel, ja kui 
selgus, et kõik vaenulike poolte võimu all elavad suguharud sellesse sõtta kaasa tõmmatakse, paiknes 
meie poolt mainitud irokeeside jõuk Oneida järve kaldail, mis asub 

nende oma territooriumi piirile viiekümne miili võrra ligemal kui see paik, millest kõneldakse meie 
jutustuses. Põgeneda otsejoones Kanadasse oleks tähendanud viivitamatult jälitamiseohtu sattumist ja 
pealikud olidki otsustanud tungida nüüd juba hädaohtlikuks muutunud alal veelgi sügavamale, lootes, et neil 
õnnestub taanduda, liikudes oma jälitajate seljataga, selle asemel, et vaenlased oleksid nende kannul 
olnud. . 

Naiste kaasasolek oli teinud selle sõjakavaluse vajalikuks; neil nõrgemau suguharu liikmeil poleks 
muidugi jätkunud jiudu vaenlaste jälitamise eest pääsemiseks. Kui lugeja pealegi meelde tuletab, kui 
avaralt laiusid noil kaugetel aegadel Ameerika ürgmetsad, siis saab talle selgeks, et' isegi terved 
suguharud võisid end terveid kuid selles maaosas varjata. Oht köhata vaenlast ei olnud selles metsas 
tavaliste ettevaatusabinõude juures suurem kui avamerel aktiivse sõjategevuse aegu. 

Laager oli ajutine ja osutus lähemal vaatlusel ainult kuruga üles löödud välileeriks, mis siiski oli 
varustatud küllaldaselt kõige vajalikuga inimeste tarvis, kes olid harjunud taolises olukorras kogu oma 
elu mööda saatma. Üks lõkketuli, mis oli süüdatud suure elava tamme all, rahuldas terve laagri vajadusi, 
kuna ilm oli niivõrd soe, et tuld 'oli tarvis ainult toidu keetmiseks. Umber selle keskkoha asusid 
laialipillatult viisteist-kaks-kümmend madalat onni — võib-olla oleks õigem neid küütideks nimetada 
— kuhu nencte peremehed ööseks pugesid ja kuhu nad võisid halva ilma puhul varjule minna. Onnid 
olid valmistatud puuokstes!, üsna oskuslikult kokku põimitud ja pealt kõik ühtemoodi käetud koorega, 
mis oli kistud mahalangenud puudelt, milliseid leidub aga põlismetsas sadandeti ja igasuguses 
hävinemisastmes. Majariistu onnides samahästi kui üldse polnud. Lõkke lähedal vedelesid maas 
algelised kööginõud; onnides või nende ümbruses oli näha üksikuid riietusesemeid; püssid, 
püssirohusarved ja jahipaurjad toetusid vastu puid või rippusid alumiste okste küljes; ja nende looduse 
enda poolt antud varnade otsa olid riputatud ka kaks-kolm põdrakeret. 

Kuna laager asus keset tihedat metsa, polnud seda võimalik üheainsa pilguga haarata; alles lähemal 
vaatlemi- 

sel kerkisid onnid üksteise järele esile sünge pildi taustal. Kui lõket mitte arvestada, polnud siin 
mingit kesk-kohta — ei ühtki avarat väljakut, kuhu selle lihtsa küla elanikud oleksid võinud 
koguneda; kõik oli varjatud, pime ja salakaval nagu nende omanikud isegi. Siin-seal jooksid paar last 
ühest onnist teise, andes paigale natuke kõdust ilmet. Naiste summutatud naer ja vaiksed hääled 
häirisid puhuti sünge metsa sügavat vaikust. Mehed sõid, magasid või puhastasid relvi. Nad rääkisid 
vähe ja hoidusid omaette või väikeste grup'pidena naistest eemale. Näis, et väsimatu, sünnipärane 
valvsus ja ohu aimus ei lahkunud neist isegi magades. 


Tütarlapsed jõudsid kahekesi laagrile lähemale ja Hetty karjatas tasakesi, kui silmas oma isa. Vana 
Tom istus maas, toetades selga vastu puud, ja Välejalg seisis ' tema lähedal, vitsakesega hooletult 
veheldes. Nähtavasti olid nad niisama vabad nagu kõik teisedki laagrielani-kud; see, kes polnud 
tuttav indiaani kommetega, oleks võinud neid kergesti pidada külalisteks, mitte aga vangideks. 

Ua-ta-Ua viis oma sõbratari üsna nende lähedale ja astus seejärel tagasihoidlikult kõrvale, et oma 
juuresolekuga neid mitte häirida oma tunnete avaldamisel. Kuid Hetty ei osanud isa kallistada või 
kuidagi teisiti oma tundeid väliselt avaldada. Ta läks lihtsalt nende juurde ja jäi nüüd isa kõrvale 
sõna lausumata seisma nagu tütrearmastust kehastav tumm raidkuju. Vanamees ei ilmutanud tema 
äkilise ilmumise üle ei üllatust ega kohkurnist. Neis asjus oli ta ammu harjunud jäljendama 
indiaanlaste meelerahu, teades hästi, et ainult sel viisil võib pälvida nende lugupidamist. 
Metslased ise samuti ei ilmutanud vähematki üllatust võõra ootamatu ilmumise puhul nende keskele. 
Ühe sõnaga, Hetty saabumine, mis toimus niivõrd erandlike asjaolude juures, avaldas hoopis 
vähem silmanähtavat ärevust kui tavalise ränduri ilmumine kõrtsi uksele mõnes kõrgelt kultuurses 
külas. Mõned sõdurid kogunesid siiski kokku ja nende pilkude järgi, mis nad omavahel rääkides 
Hettyle heitsid, oli ilmne, et just tema on nende jutuaineks ja et nad arvatavasti arutavad tema 
ootamatu ilmumise põhjusi. See näilik ükskõiksus on üldse iseloomulik 

Põhja-Ameerika indiaanlasele — ja mõned ütlevad, et ka nende valgenahalistele järglastele —, 
kuid antud juhul tuleb kirjutada palju selle erilise seisukorra arvele, milles jõuk viibis. Irokeesidele 
olid hästi teada kõik lossis leiduvad jõud, välja arvatud Tšingatšguk. Ühtki teist indiaanlaste 
suguharu ega sõjaväeosa er usutud olevat lähedal ja valvsad luurajad olid paigutatud ümber järve: 
nad valvasid päeval ja ööl nende vähimatki liigutust, keda võis peaaegu ilma igasuguse liialduseta 
nimetada ümberpiiratuiks. 


Sisemiselt oli Hutter Hetty käitumisest üpris liigutatud, kuigi ta teeskles täielikku ükskõiksust. 
Vanamehele meenus Hetty alandlik palve, millega ta oli tema poole pöördunud enne laevast lahkumist 
ja teda tabanud õnnetus tuletas talle meelde selle palve kaalu ja tähtsust, mille ta oleks edu puhul 
võinud kergesti unustada. Hutter tundis oma lihtsameelse, kavaluseta tütre vääramatut ustavust ja ta 
mõistis, miks tüdruk oli tulnud, ja ka seda, et kõiki tütre toiminguid juhtis täielik omakasu- 
püüdmatus. 

«See ei ole hea, Hetty!» ütles ta noomivalt, pidades sellega silmas tüdrukut ennast ähvardavaid. 
ohte. «Need on väga vihased metslased: nad ei unusta iialgi neile tehtud ülekohut, nagu nad ei 
mäleta ka neile tehtud heategu.» 

«Ütle mulle, isa,» küsis tütarlaps vastu, vargsi ringi vaadates ja nagu kartes, et teda pealt 
kuulatakse, «kas jumal lubas teil teha seda julma tegu, mille pärast te siia tulite? Ma tahan seda väga 


teada, et võiksin indiaanlastega rääkida otsekoheselt.» 
«Sa poleks pidanud siia tulema, Hetty. Need elajad ei mõista sinu tundeid ega kavatsusi.» 
«Kuidas sellega siiski oli, isa? Nagu näha, ei õnnestunud ei sinul ega Välejalal skalpe saada.» 


«Kui see sinu südamele rahu toob, laps, siis võin sulle vastata, et ei. Ma sain kätte selle tüdruku, 
kes tuli sinuga koos siia, kuid tema kisa meelitas kiiresti ligi terve metskasside karja, kellega 
ühelainsal kristlasel käis üle jõu võidelda. Kui see sinu südamele rahu toob, siis seekord oleme me 
mõlemad skalpide võtmises nii- 

sama süütud nagu kahtlemata jääme ka süütuks preemia saamises.» 

«Tänan sind selle eest, isa! Nüüd võin ma rääkida irokeeside pealikuga julgesti ja rahuliku 
südametunnistusega. Ma loodan, et ka Välejalg ei jõudnud indiaanlastele mingisugust kurja teha?» 

«Sel korral, Hetty,» lausus kõne all olev noormees, «tabasid sa küll naelapea pihta. Välejalg ei 
olnud selleks suuteline ja sellega on kõik öeldud. Ma olen näinud paljugi tormipuhanguid nii vee kui 
ka maa peal — kuid ma ei mäleta ühtki nii elavalt ega selgesti kui seda, mis tabas meid üleeile öösel 
nende indiaani kõrilõikajate näol. Olgu mis oli, Hetty! Mõistust on sul napilt ja sa ei saa aru 
millestki, mis on pisut sügavam, kuid sa oled siiski inimlik ja sul on mõningad inimlikud arusaami- 
sed. Nüüd palun ma sind meie olukorraüle järele mõtelda. Vana Tom, sinu isa, ja mina tulime 
siia täiesti seaduslikule operatsioonile, nagu onöeldud seadusetähes ja kuberneri 
proklamatsioonides, ilma et me oleksime mõelnud midagi muud kurja teha. Kuid siin tungisid meie 
kallale need elajad, kes on rohkem sarnased näljasele hundikarjale kui tavalistele metslastele, ja 
sidusid meid mõlemaid kinni justkui lambad; kõik sündis hoopis lühema ajaga, kui ma suudan sulle 
seda lugu ära jutustada.» 

«Kuid teie olete ju nüüd vaba, Välejalg,» ütles Hetty aralt, noorehiiglase kauneid, aheldamata käsi- 
jalgu vaadates. «Teie käsi ega jalgu ei vaeva praegu mingid köied ega pajuväädid.» 

«Ei, Hetty, loodus on loodus ja vabadus on ka loodus, käed ja jalad on mul näiliult vabad, kuid 
sellest on vähe, sest ma ei saa neid käsutada nii, kuidas ma taaksin. Isegi neil puudel on silmad ja 
ka keel. Kui vanataat või mina katsuksime puudutada kas või ühtainust vitsakestki meie vangla 
piiride taga, niidetaks meid maha enne, kui meie jõuaksime jalgadele valu anda. Me ei jõua paari 
sammugi teha, kui neli-viis püssikuuli lendavad meile järele meeldetuletustega mitte liialt rutata. 
Terves Koloonias pole ühtki nii tugevat vangikambrit kui see, kus me oleme. Mul on olnud võimalus 
tutvuda paari-kolme vangimajaga, ja sellepärast 

tean, missugusest materjalist nad on ehitatud ja mis laadi mehed neid on ehitanud, ja lammutamine 
on järgmine samm, mille abil õpitakse sihukesi lobudikke ehitama.» 

Et lugejal ei tekiks liialdatud arvamust Välejala halbadest külgedest tema suurustleva ja 
ettevaatamatu paljastuse alusel, peab ütlema, et tema seaduserikkumised piirdusid tülide ja 
peksmistega, mille eest ta pisteti mitmelgi korral vanglasse, kust ta aga peaaegu alati ära põgenes, 
näidates nende hoonete nõrkust, kuhu ta oli pistetud, ja tehes endale uksed neisse kohtadesse, kuhu 
arhitekt polnud neid ette näinud. Kuid Hetty ei teadnud vanglatest midagi ja taipas üsna vähe 
kuritegude loomusest, välja atvatud ainult niipalju, kuitalle ütles kavaluseta ja peaaegu vaistlik 
vahetegemine hea ja kurja vahel, ja sellepärast jäi Välejala toores teravmeelsus talle arusaamatuks. Ta 
taipas siiski tema sõnade üldist mõtet ja vastas sellele ainult: 

«Nii on palju parem, Välejalg,» ütles ta. «Nii on isegi palju parem, kui teie jääte vaikselt ja 
rahulikult istuma seniks, kui ma olen irokeesidega rääkinud. Ja siis lõpeb kõik hästi ning õnnelikult. 
Ma ei taha, et kumbki teist minuga kaasa tuleb, vaid laske mul tegutseda omapead. Niipea kui ma 
kõik korda olen seadnud ja teil lubatakse vabalt lossi tagasi tulla, tulen ma ja teatan teile sellest.» 

Hetty rääkis niisuguse lihtsameelse tõsidusega ja näis oma edus nii veendunud olevat, niag ta 
sõnadest kostis nii kõrget kõlblustunnet ning tõearmastust, et mõlemad kuulajad hakkasid tahtmatult 
lootma terrfa eestkostmise õnnelikule tulemusele. Sellest siis tuligi, et kui ta teatas oma kavatsusest 
nende juurest lahkuda, ei hakanud nad teda takistama, kuigi nägid, et tütarlaps suundus pealikute 
rühma poole, kes pidasid kõrval nõu, nähtavasti arutades tema ootamatu ilmumise põhjusi. 

Kui Tasa — meile meeldib rohkem teda niiviisi kutsuda — lahkus oma kaaslastest, lähenes ta 
paarile kõige vanemale sõdurile, kes olid temasse vangipõlve aegu alati väga sõbralikult suhtunud 
ja kelledest vanem oli teinud talle koguni ettepaneku teda oma lihaseks tütreks võtta, kui ta nõustub 
hurooniks hakkama. Kaval tütarlaps seadis oma sammud sellesse suunda, et see- 

läbi neid ahvatleda tema poole küsimustega pöörduma. Ta tundis liiga hästi oma rahva kombeid, 
et hakata temaealise noore naise arvamust avaldama meeste ja pealegi sõdurite juuresolekul; kuid 
loodus oli talle kaasa andnud taktitunde ja kavaluse, mis võimaldasid tal meelitada endale sõdurite 
tähelepanu, ilma et ta oleks nende uhkust riivanud. Isegi tema teeseldud ükskõiksus äratas 
uudishimu; ja vaevalt oli Hetty jõudnud oma isa kõrvale, kui delavaari tütarlaps oli juba sõdurite rin- 
gis, kuhu ta kutsuti peaaegu märgatamatu; kuid väljendusrikka liigutusega. Siin hakati temalt pärima, 
kus ta oli oma kaaslasega kokku saanud ja mispärast ta oli tema laagrisse kaasa toonud. Seda just 
Tasa sooviski. Ta seletas, kuidas ta oli märganud Hetty nõrgamõistuslikkust, sealjuures pigemini 
liialdades kui vähendades tema mõistuse puudujääke; ja seejärel jutustas üldjoontes, mis eesmärgil 
tütarlaps oli ilmunud vaenlaste laagrisse. Tema sõnad tekitasid just niisuguse mulje, mida ta oli 
oodanud; tema jutustus kindlustas nende külalise isikule pühaliku aupaiste ja lugupidamise, mis 
osutusid talle heaks kaitseks, nagu ta teadis. Niipea kui Tasa oli saavutanud oma eesmärgi, läks ta 


eemale, kus ta naiseliku asjalikkuse ja õeliku õrnusega hakkas valmistama einet, et kostitada uut 
sõbratari, niipea kui viimasel avaneb võimalus sellest osa võtta.. Ent sellega tegeldes ei nõrgenda- 
nud tragi tütarlaps vähimalgi määral valvsust, pannes tähele iga muudatust pealikute näoilmes, iga 
Hetty liigutust ja kõiki pisi-maidki asjaolusid, mis võisid mõjutada isiklikult tema või samuti tema 
uue sõbranna huvisid. 

Kui Hetty lähenes pealikutele, avanes indiaanlaste väike ring tema ees sundimatu viisakuse ja 
aupaklikkusega, mis oleks võinud teha au ka kõige viisakama kas-vatusega inimestele. 
Mahalangenud puu lamas läheduses ja vanim sõdureist palus rahuliku käeliigutusega tütarlast 
sellele istuda, ja ise võttis õrnalt nagu isa tema kõrval istet. Teised kogunesid nende ümber tõsise 
väärikusega ja tütarlaps, kes oli küllalt tähelepanelik, et märgata, mis temalt oodatakse, hakkas 
oma külastuse põhjust avaldama. Ent just samal hetkel, kui ta suu avas, et rääkima hakata, palus 
vana pealik sõb- 

raliku liigutusega teda veel vaikida, ütles mõne sõna ühele oma .alluvaist ja ootas seejärel vaikides 
ja kan-natlikult, kuni noormees kutsus Tasa tema juurde. Seisak oli tingitud sellest, et pealik oli 
leidnud tõlgi vajaliku olevat; ainult vähesed kohalviibivaist huroonidest mõistsid inglise keelt, ja sedagi 
vaevaliselt. 

Ua-ta-Ua ei kurvastanud, et teda kutsuti vestlusest osa võtma, ja kõige vähem veel sellest, milleks 
teda praegu vajati. Tütarlaps teadis, missugune oht teda ähvar-dab igasuguse katse juures petta üht või 
mõlemat vestlusest osavõtvat poolt; kuid sellest hoolimata otsustas ära käsutada kõik vahendid ja võtta 
tarvitusele kõik vigurid, millisejd võis talle anda idiaani kasvatus, selleks et varjata oma peigmehe 
lähedalolu fakti ja tema tuleku sihti. Inimene, kes ei tunne metslaste võitlusvahendeid ja vaateid, 
poleks osanud kahtlustadagi, et selle noore indiaani kaunitari tõsiste pilkude, leebete silmade ja 
päikesepaistelise naeratuse taga peitus niipalju leidlikkust, ettevaatlikkust, kiiret otsustusvõimet, 
üllaid tundeid, sügavat endaohverdust ja naiselikku ennastsalgavust, kui kõne alla tulid tunded. Kui ta 
neile ligines, vaatasid vanad sünged sõdurid teda mõnulevalt, sest salajase uhkusega hellitasid nad loo- 
tust, et poogfvad selle väärisvõsu peagi oma rahva tüve külge. Lapsendamist harrastatakse ja 
tunnistatakse Ameerika suguharude keskel niisama vastuvaidlematult nagu nendegi rahvaste seas, kes 
elavad kodanlike seaduste varju all. 

Niipea kui Tasa istus Hetty kõrvale, palus vana pealik teda küsida «ilusalt noorelt kahvanäolt», 
mis asi teda irokeeside juurde tõi ja millega nemad teda teenida võivad. 

«Ütle neile, Tasa, et ma olen Thomas Hutteri noorem tütar; Thomas Hutter on vanem vang; 
temale kuuluvad loss ja laev, ja temal on kõige rohkem õigust end pidada nende küngaste ja selle 
järve peremeheks, kuna ta on neis paigus nii kaua elanud, nii kaua küttinud ja nii kaua 
kalastanud. Nad saavad aru, keda sa mõtled Thomas Hutteri all, kui sa neile seda ütled. Ja siis ütle 


neile, et ma tulin siia neid veenma, et nad isale ja Vale-jalale kurja ei teeks, vaid laseksid nad rahuga 
minna 

ja kohtleksid neid kui vendi, aga mitte kui vaenlasi. Ütle neile kõike seda otsekoheselt ja ära 
karda midagi enda ega minu pärast. Jumal kaitseb meid.» 

Ua-ta-Ua tegi nagu teine soovis, püüdes oma sõbra sõnu võimalikult sõna-sõnalt irokeeside 
murrakus edasi anda, missugust murrakut ta tarvitas peaaegu niisama vabalt nagu oma emakeelt. 
Pealikud kuulasid seda sissejuhatust üleva tõsidusega; paar meest, kes oskasid natuke inglise keelt, 
avaldasid põgusate, kuid paljutähendavate pilkudega tõlkijale oma rahulolu. 

«Aga nüüd, Tasa,» jätkas Hetty, niipea kui talle anti mõista, et ta võib jätkata, aga nüüd ma tahan, 
Tasa, et sa sõna-sõnalt annaksid punanahkadele edasi seda, mida ma ütlen. Esiteks ütle neile, et isa ja 
Välejalg tulid siia sooviga saada võimalikult rohkem skalpe, sest tige kuberner on lubanud skalpide 
eest raha anda, sellest olenemata, kas need on sõdurite või naiste, meeste või laste-omad, ja nende 
armastus kulla vastu oli südameis liiga tugev, et nad oleksid suutnud sellele vastu panna. Ütle neile 
seda, armas Tasa, just nõnda nagu sa minult kuulsid, sõna-sõnalt.» 

Ua-ta-Ua kõhkles, kas tõlkida seda kõnet nii sõnasõnalt, nagu ta oli tahtnud, kuid märgates, et 
indiaanlased, kes oskasid inglise keelt, Hetty sõnadest osalt aru said, ja kartes, et mõni neist täielikult 
keelt mõistab, oli ta sunnitud käsku täitma. Vastupidiselt sellele, mida oleks võinud oodata 
tsiviliseeritud inimene, ei avaldanud kuulajaile nende vangide eesmärgi ja kavatsuse avameelne 
ülestunnistamine mingisugust kahtlast muljet. Nad pidasid taolist käitumist tõenäoliselt vahvuseks 
ega tahtnud teiste üle kohut mõista selle eest, mis nad ilma igasuguse kõhkluseta oleksid võinud ise 
ette võtta. 

«Ja nüüd, Tasa,» jätkas Hetty, kui oli märganud, et pealikud ta sõnu mõistsid, «pead sa neile 
ütlema midagi tähtsamat. Nad teavad, et isal ja Välejalal ettevõte ei õnnestunud, sellepärast ei tohi 
nad nende vastu viha kanda mingisuguse kurja eest, mis nad on teinud. Kui nad isegi oleksid tapnud 
lapsi ja naisi, ei muudaks ka see asja, ja see, mis ma tahan neile ütelda, jääks täielikult jõusse ka siis, 
kui nad oleksid kurja teinud. Kuid esiteks küsi, Tasa, kas nad teavad, et on olemas jumal, 

kes valitseb kogu maailma, ja kes on kõikide inimeste, olgu nad punased või valged või mis värvi 
tahes, käskija ja pealik.» 

Ua-ta-Ua oli niisugusest küsimusest nähtavasti pisut üllatatud, kuid ta tõlkis selle võimalikult 
sõna-sõnalt ja sai jaatava vastuse, mis oli öeldud suurima tõsidusega. 

«Väga hea,» jätkas Hetty, «nüüd on mul kergem oma kohut täita. Suur vaim, nagu te ise opia 
jumalat kutsute, käskis kirjutada raamatu, mida meie kutsume piibliks. Ja selles raamatus on kirja 


pandud kõik tema käsud ja tema püha tahe ja soovid ning seadused, mille järgi kõik inimesed 
peavad elama, ja näpunäited, kuidas nad peavad seadma oma mõtted, soovid ja tahtmised. Siin ongi 
mul püha raamat ja sa pead ütlema pealikule, et ma loen neile praegu kõhe selle pühadelt lehekülge- 
delt ette.». 

Lõpetades võttis Hetty jämedast kalinguriümbrisest väikese ingliskeelse piibli niisuguse 
aukartusega, mis sarnanes pisut katoliiklase välise lugupidamisega pühakute jäänuste vastu. Seni kui 
ta aeglaselt avas raamatu, jälgisid sünged pealikud pilku kõrvale pööramata iga tema liigutust ja kui 
nägid väikest köidet lagedale ilmuvat, pääses paari-kolme suust tasane üllatushüüatus. Hetty ulatas 
piibli Võidutsevalt nende poole nagu oodates, et ainuüksi selle nägemine võib imet teha. Ja seejärel, 
ilma et ta oleks avaldanud indiaanlaste meelerahu üle üllatust või solvumist, pöörtlus ta kärmelt oma 
sõbra poole, et juttu jätkata: 

«See on püha raamat, Tasa. Need sõnad ja read, need salmid ja peatükid — kõik on pärit jumalalt 
endalt.» 

«Aga mispärast Suur Vaim ei saada raamatut siis ka indiaanlastele?» küsis Tasa lihtsameelse 
otsekohesusega. 

«Mispärast?» küsis Hetty pisut segadusse sattudes nii ootamatust küsimusest. «Kuidas mispärast? 
Ah-jaa, sa tead ju, et indiaanlased ei oska lugeda.» 

See seletus ei rahuldanud võib-olla küll Tasat, kuid ta ei lugenud seda asjaolu nii tähtsaks, et oleks 
pidanud oma seisukohta peale sundima. Lihtsalt ettepoole kummardudes, vaikselt neid .sõnu tõeks 
tunnistades, istus ta 

kannatlikult ja ootas kahvanäolise entusiasti edasisi põhjendusi. 

«Sa võid pealikuile öelda, et selles raamatus on kästud inimestel oma vaenlastele andestada, 
kõhelda neid kui vendasid, mitte kunagi ligimesele ülekohut teha, eriti aga kättetasumishimust või 
kurjusest. Kuidas sa arvad, kas sa suudad seda nii öelda, et nad sellest aru saavad?» 

«Mina suudan küll öelda, kuid neil on raskem aru saada.» 

Tasa tõlkis siis Hetty sõnad, nõnda nagu ta oskas, tähelepanelikult kuulavaile indiaanlastele, kes 
suhtusid sellesse samasuguse imestusega nagu tänapäeva ameeriklane oleks hämmastunud kuuldes, 
et kõikide inimlikkude tegude suur, kuid kõhklev valitseja — avalik arvamus — võib olla väär. Ent 
paar-kolm indiaanlast, kes olid juba misjonäridega kokku puutunud, ütlesid mõne sõna seletuseks 
ja kogu salk kuulas suure tähelepanuga edasist selgitust. Enne kui Hetty jätkas, küsis ta Tasalt 
tõsiselt, kas pealikud on tema sõnadest aru saanud ja kui oli saanud puikleva vastuse, oli sunnitud 
sellega rahulduma. 

«Nüüd loen ma sõjameestele mõne salmi, mida neil on kasulik teada,» jätkas tütarlaps veelgi 
pidulikumalt ja tõsisemalt. «Ja nad pidagu- meeles, et need on Suure Vaimu enese sõnad. Esiteks 


andis ta teile käsu: «Armasta oma ligimest nagu iseennast». Tõlgi see neile, armas Tasa.» 

«Indiaanlane ei. pea valget inimest oma ligimeseks,» vastas delavaari tütarlaps seekord palju 
otsustavamalt, «irokeesile on ligimeseks irokees, mohikaanile — mohikaan, kahvanäolisele — 
kahvanäoline. Pole mingit mõtet pealikule kõnelda millestki muust.» 

«Sa unustad, Tasa, et need on Suure Vaimu sõnad, ja pealikud peavad neile alluma samuti nagu 
kõik teised inimesed. Ja teine käsk ütlebki: «Kui keegi lööb sind paremale põsele, siis pööra talle 
vasak põsk.»» 

«Mis see tähendab?» küsis Tasa välgukiirul vahele. 

Hetty selgitas, et see käsk käsib mitte viha kända ülekohtu pärast, vaid pigemini olla valmis 
taluma uusi vägivallategusid solvaja poolt. 

«Ja kuula ka veel seda, Tasa,» lisas ta. ««Armastage oma vihamehi, õnnistage neid, kes teid 
neavad, tehke neile head, 'kes teid vihkavad, palvetage nende eest, kes teid põlgavad ja taga 
kiusavad.»» 

Tugev erutus oli haaranud Hettyt: ta silmad hiilgasid tunnete tõsidusest, põsed punetasid, ja hääl, 
mis tavaliselt oli nii vaikne ja musikaalne muutus tugevamaks ja väljendusrikkamaks. Piiblit oli ema 
juba ammu teda tundma õpetanud, ja nüüd pööras ta lehekülgi imestusväärse kärmusega, valides 
niisugused salmid, mis õpetasid «kristlikust halastusest ja andeksandmisest. Tasa poleks sellest 
suutnud pooltki tõlkida, mis Hetty omas hardas tõsiduses rääkis, juhul kui ta oleks püüdnudki seda 
teha, kuid imestus köitis tema keele niisama nagu pealikutelgi, ja noor entusiast oli jäänud täiesti 
jõuetuks erutusest, enne kui tõlk jõudis suudki avada ja ainust silpigi lausuda. .Kuid siis andis 
delavaari tütarlaps kõige öeldu ja loetu peamise sisu lühidalt tõlkes edasi, piirdudes muide ainult 
ühe-kahe kõige silmapaistvama salmiga, nendega, mis kõige rohkem erutasid tema isiklikku kujutlus- 
võimet kui kõige paradoksaalsemad, ja mis antud juhul oleksid olnud kõige sobivamad, kui ainult 
kuulajate mõistus oleks mõistnud neis sisalduvaid suuri kõlblaid tõdesid. 

Vaevalt on küll vajalik siin lugejale jutustada, missuguse mulje võis see kõik jätta indiaani 
sõdureile, kes pidasid oma peamiseks moraalseks kohuseks iialgi mitte unustada heategu või iialgi 
mitte andestada ülekohut, õnneks olid Tasa eelnevad seletused htiroone juba ette valmistanud Hetty 
nõrgamõistuslikkuse suhtes ja nad ootasid midagi veidrat; ja enamiku, mis tema sõnades näis 
neile totrana ja seosetuna, seletasid nad sellega, et tütarlaps oli mõistuselt hoopis teist laadi kui 
teised inimesed. Siiski viibis siin paar vanataati, kes olid midagi taolist kuulnud misjonäride käest ja 
kes nüüd olid nõus meelelahutuseks kuulama neile nii huvitavana näivat küsimust. 

«See siis ongi kahvanäoliste hea raamat?» tähendas üks pealikuist, võttes köite tõrkumatu Hetty 
käest, kes sel ajal, kui see indiaanlane keeras lehekülgi, vaatas talle murelikult näkku, otsekui oleks 


oodanud sealt min- 

git nähtavat tulemust. «See on siis seadus, mille järgi minu valged vennad elavad?» 

Tasa, kellele see küsimus oli esitatud, kui see üldse kellelegi oli esitatud, vastas lihtsalt 
jaatavalt, juurde lisades, et nii Kanada kui ka Briti provintside prantslased ja jänkid austavad seda 
raamatut võrdsel määral. 


«Ütle minu noorele õele,» ütles huroon, Tasale silma vaadates, «et nüüd avan mina oma suu ja 
ütlen paar sõna.» 

«Irokeesi pealik hakkab rääkima — mu kahvanäoline sõber kuulaku,» ütles Tasa. 

«Ma kuulan teda heameelega!» hüüdis Hetty. «Jumal on puudutanud ta südant ja nüüd vabastab 
ta isa ja Välejala!» 

«See on siis kahvanäoliste seadus?» jätkas juht. «See seadus käsib teha head kõigile, kes sulle 
ülekohut teevad. Kui see vend küsib sult püssi, siis anna talle ka püssirohusarv... Kas niiviisi ütleb 
kahvanäoliste seadus?» 

«Ei, mitte just täiesti,» vastas Hetty tõsiselt, kui talle need sõnad tõlgiti. «Terves raamatus pole 
püssidest sõnagi ja püssirohi ning kuulid pole Suurele Vaimule meelepärased asjad.» 

«Mispärast siis kahvanäod neid tarvitavad? Kui neid kästakse anda kaks korda rohkem kui neilt 
palutakse, mispärast nad siis võtavad kaks korda rohkem vaeselt indiaanlaselt, kes ei palu mitte 
midagi? Nad tulevad päikesetõusu poolt, oma raamat käes ja õpetavad puna-nahku seda lugema. 
Kuid mispärast nad ise selle ära unustavad, mida see raamat räägib? Kui indiaanlane neile annab, 
mis tal on, ei saa nad iial täis; ja nüüd; lubavad nad kulda meie naiste ja laste skalpide eest, ehkki 
nad ise kutsuvad meid tõbrasteks, kui meie võtame skalpe avalikus sõjas langenud sõdureilt. Minu 
nimi on Lõhkine Tamm.» 

Kui need kohutavad küsimused olid Hettyle tõlgitud, ja Tasa täitis oma kõhust sel puhul 

rohkem kui tavalise valmisolekuga, siis tarvitseb vaevalt öelda, et Hetty sattus tugevasse 


hämmeldusse. Hoopis kavalamad pead, kui oli sel vaesel tütarlapsel, on selletaoliste küsimustega 
sageligi ummikusse aetud, ja pole midagi imestada, 

et tema ei teadnud oma siiruse ja tõsiduse juures, mida vastata. 


«Mis ma pean talle ütlema, Tasa?» küsis ta anuvalt. «Ma tean, et kõik, mis ma sellest raamatust 
lugesin, on tõsi, ometigi ei saa seda uskuda, kui otsustada nende inimeste tegude järgi, kellele see 


raamat on antud.» 

«Niisugune on kahvanäoliste mõistus,» vastas Tasa irooniliselt, «mis on hea ühe meelest,, võib 
olla teise meelest halb.» 

«Ei, ei, Tasa, ei ole olemas kahesugust tõde, kuid imelik on see siiski! Ma olen veendunud, et 
lugesin salme õigesti, ja keegi ei või olla nii kuri, et võiks jumala sõna trükkida valesti! See pole 
iial võimalik, Tasa.» 

«Noh, vaesele indiaani tütarlapsele näib, et Valgete juures võib kõik võimalik olla,» vastas Ua- 
ta-Ua külmalt. «Ühe ja sama asja kohta ütlevad nad ühel korral, et see on valge, aga teisel korral 
— et must. Mispärast sa ütled, et see pole iial võimalik?» 

Hetty sattus üha suuremasse hämmeldusse, kuni ta lõpuks kartusest, et tema isa ja Välejala 
elu ähvardab mingisugune oht tema poolt tehtud eksituse tagajärjel, nutma puhkes. 
Delavaarlanna iroonia ja külm ükskõiksus kadusid silmapilkselt ja ta muutus uuesti õrnaks 
sõbratariks. Ta kallistas tugevasti kurba tütarlast ja püüdis lohutada tema muresid niisuguse alati 
mõjuva ravimiga, nagu seda on naiselik kaastnnne. 

«Jäta nutmine, — ära nuta,» ütles ta ja'pühkis pisarad Hetty näolt otsekui väikesel lapsel, teda 
oma kuuma rinna vastu surudes. «Noh, mille pärast sina nii kurvastad! Ega sina seda raamatut 
pole kirjutanud, kui ta vale on, ja sina pole süüdi, et kahvanäolised on halvad. On halbu 
punanahku ja on halbu valgeid. Ühegi nahavärviga inimesed pole kõik head ega kõik halvad. 
Pealikud teavad seda väga hästi.» 

Varsti sai Hetty jagu oma äkilisest kurvastjishoost ja ta mõtted pöördusid täie tõsidusega tagasi 
tema külastuse eesmärgi juurde. Nähes, et sünged pealikud seisavad endiselt tema ümber tõsises 
tähelepanus, lootis ta, et ta järgmine pingutus neid heale veenda lõpeb edukalt. 

«Kuula, Tasa,» ütles ta, püüdes nuukseid alla suruda ja selgesti rääkida, «ütle pealikuile, et pole 
tähtis, kuidas halvad inimesed käituvad — hea jääb heaks. Suure Vaimu sõnad on Suure Vaimu 
sõnad, ja keegi ei tohi teha sellepärast halba, et keegi teine on enne teda halba teinud. «Tasu kurja 
heaga,» ütleb see raamat, ja see on seaduseks punanahksele inimesele niisamuti nagu val-gelegi 
inimesele.» 

«Ei delavaaride ega irokeeside juures pole keegi kunagi kuulnud niisugusest seadusest,» vastas - 
Tasa, püüdes teda rahustada. «Sellest ei maksa pealikuile rääkida. Ütle neile midagi niisugust, 
mida nad usuvad.» 

Tasa pidi sellele vaatamata juba tõlkima hakkama, - kui kõige vanema pealiku sõrmede 
puudutuseta ojale sundis teda tagasi vaatama. Siis märkas ta, et üks sõdu-reist oli teiste hulgast 


lahkunud ja tuli juba tagasi Hut-teri ja Vä!ejala saatel. Mõistnud, et nad ka tuuakse 
ülekuulamisele, vaikis ta indiaani naise tavalise nurise-matu sõnakuulelikkusega. Juba mõne hetke 
pärast seisid vangid silm silma vastu suguharu juhtidega. 
«Tütar,» ütles vanem pealik, pöördudes.noore dela-vaarlanna poole, «küsi hallhabemikult, 
mispärast ta mete laagrisse tuli?» 

Tasa esitas selle küsimuse oma konarlikus inglise keeles, kuid sellegipeale täiesti arusaadavalt. 
Hutter oli loomult liiga järsk ja kangekaelne, et kõrvale hiilida vastutusest oma tegude eest ja tundis 
lisaks metslaste vaateid liiga hästi, mõistes, et ta ei saavuta midagi puigeldes või aralt nende viha 
kartes. Sellepärast tunnistas ta kõhklemata end kõiges süüdi, õigustades end ainult selle tõsiasjaga, 
et provintsi valitsus oli lubanud skalpide eest kõrget preemiat. See puhtsüdamlik ülestunnistus võeti 
irokeeside poolt vastu ilmse rahuloluga, mis ei olnud tingitud mitte “niivõrd moraalsest üleolekust" 
mis nad sel viisil omasid, kuivõrd asjaolust, et nad olid vangistanud mehe, kes oli väärt, et neis huvi 
äratada ja saada nende kättemaksuiha ohvriks. Välejalg tunnistas ülekuulamisel samuti tõtt, kuigi ta 
teistsugustes olukordades oleks hakanud salgama hoopis kergemini kui tema tõsisem kaaslane, kuid 
mõistes, et igasugune puiklemine oleks praegusel hetkel olnud käsutu, tegi ta hädast voo- 

ruse ning järgnes Hutteri eeskujule, teeseldes avameelsust. See oli omandatud harjumusest toimida 
hoolimata ja kartmata isiklikke tagajärgi. 

Niipea kui pealikud olid saanud vastuse oma küsimusele, eemaldusid nad vaikides, pidades asja 
otsustatuks, ja Hetty väited olid kõik kõrvale heidetud, kuna nad olid kasvatatud kärmusele 
lapsepõlvest alates. 

Hetty ja Tasa jäid nüüd Hutteri ja Välejalaga üksinda ja keegi ei näinud neid valvavat, kuigi 
tegelikult olid kõik neli valvsa ja lakkamatu valve all. Indiaanlased olid juba vaüem võtnud 
tarvitusele vajalikud ettevaatusabinõud, et mehed ei saaks kätte püsse, mis asusid läheduses laiali, 
sealhulgas ka nende õrna püsse; sellega näis kõik nagu 'piirduvatki. Kuid mõlemad vangid, tundes 
hästi indiaanlaste kombeid, mõistsid, kui suur vahe on näilikkuse ja tõelisuse vahel, et lasta end 
ninapidi vedada sellest näilisest muretusest. Kuigi mõlemad mõtlesid lakkamata põgenemisele ja 
seda sugugi mitte kokkulepitult, mõistsid nad mõlemad igasuguse läbimõtlematu ja kiiresti 
teostatud katse käsutusest. Nad olid laagris viibinud küllaltki kaua ja olnud vajalikul määral 
tähelepanelikud ning märganud, et Tasa on samuti vang. Selle tõttu rääkis Hutter tema juuresolekul 
hoopis avameelsemalt, kui ta muidu oleks arukaks pidanud ja ahvatles oma eeskujuga ka Välejalga 
ettevaatamatusele. 

«Ma ei tõrele sinuga, Hetty, selle»eest, et sa siia tulid, sest su kavatsused olid head, kuigi mitte 
täiesti arukad, läbi mõeldud,» algas isa, istudes tütre kõrvale ja, võttes tal käest kinni. Sel viisil 


oli see karm inimene harjunud näitama oma armastust lemmiklapse vastu. «Kuid jutlustamise ja 
piibliga ei pööra sa indiaanlast tema teelt kõrvale. Kas Hirvekütt saatis meile mingisuguse 
sõnumi? Või on tal mingi plaan, kuidas meid vabastada?» 

«Seep see asi ongi,» segas Välejalg end jutu vahele, «et kui sa, tütarlaps, aitad meil pääseda 
kas Või poole miili kaugusele, kas või veerand miiligi laagrist, siis mina vastutan ülejäänu eest. 


Võib-olla läheb vanamehel rohkem vaja, kuid minu kasvu ja minu aastates mehel on sellest täiesti 
küllalt.» 

Hetty vaatas neile kurvalt kordamisi otsa, kuid ei suutnud muretu Välejala küsimusele mingit 
vastust anda. 

«Isa,» ütles ta, «Hirvekütt ega Judith ei teadnud minu tulekust midagi seni, kui ma lahkusin 
laevast. Nad kar-davad, et irokeesid ehitavad parve ja püüavad vallutada lossi, sellepärast 
mõtlevad nad rohkem selle kaitsmisest kui teile appi tulekust.» 

«Ei, ei, ei!» ütles Ua-ta-Ua kähku tasase häälega, ja näo maa poole pööranud, et salamahti 
valvavad indiaanlased ei märkaks tema huulte liigutusi. «Ei, ei, ei, Hirvekütt pole niisugune 
inimene! Tema ei mõtle ainult enda kaitsmisest, kui tema sõber oh ohus. Ta tahab abistada sõpru 
ja kõiki ühe katuse alla koguda.» 

«See ei kõla halvasti, vana Tom,» ütles Välejalg naerdes ja salaja silmi pilgutades, kuigi ta 
kõneles ettevaatusest poole häälega. «Anna mulle sõbraks arukas skvoo ja ma tulen toime vana 
kuradi endagagi, irokeesidest kõnelemata.» 


«Ara räägi valjusti,» ütles Tasa, «mõned irokeesid räägivad ingiiside keelt ja kõik saavad ingiiside 
keelest aru.» 

«Tähendab, sa oled meie sõber, noorik?» küsis Hutter kasvava huviga. «Kui see nii on, siis võid 
loota heale tasule. Ja pole midagi hõlpsamat kui sind oma suguharu juurde tagasi saata, kui meil 
koos sinuga ainult läheb korda lossi jõuda. Anna meile laev ja kanuud ning me võime valitseda 
järve kogu Kanada metslaste kiuste. Meid võib sealt välja ajada ainult kahurväega.» 

«Aga kui teie tulete uuesti kaldale skalpide jahile?» vastas Tasa külma irooniaga, milleks tal 
nähtavasti oli kalduvusi suuremal määral kui paljudelgi tema soo esindajail. 

«No-jah, see oli viga; kuid nüüd pole kasu kurtmisest, ja veelgi vähem, neiu, on kasu 
pilkamisest.» 


«Isa,» ütles Hetty, «Judith kavatseb suure kirstu avada; ja loodab sealt leida asju, mille eest osta 
teid vabaks metslaste käest.» 


Sünge vari libises üle Hutteri näo selle teate puhul, ja ta pomises tumedalt mõne sõna, mis 


väljendasid tema rahulolematust. 
204 

«Aga mispärast mitte kirstu avada?» segas end vahele Tasa. «Elu on vanast kirstust kallim. 
Skalbid on vanast kirstust kallimad. Kuisa ei luba tütrel seda avada, siis Ua-ta-Ua ei aita sul 
põgeneda.» 

«Teie ise ei tea, mida te palute, — te olete rumalad tüdrukud ja kui teie ei tea, siis ärge parem 
rääkige... Mulle ei meeldi sugugi metslaste külm ükskõiksus, Välejalg! See on tõenduseks, et nad 
hauduvad, midagi tõsist, ja kui tahame midagi ette võtta, siis peame seda tegema kiiremini. Kuidas 
sa mõtled, kas võime loota sellele neiule?» 

«Kuulake,» ütles Tasa kiiresti ja tõsidusega, mis näitas, kui tõsised olid tema tunded. «Ua-ta-Ua pole 
irokees, ta on hoopis delavaar, tal on delavaari süda, delavaari tunded. Tema on ka vangis. Üks vang 
aitab teist vangi. Nüüd pole vaja rohkem rääkida. Tütar jäägu isaga — Ua-ta-Ua tuleb sõpra 
vaatama, siis ütleb, mis teha.» 

See oli öeldud vaikse häälega, kuid selgelt ja veenvalt. Seejärel tõusis tütarlaps ja läks rahulikult 
tema jaoks püstitatud osmikusse, nagu oleks ta kaotanud igasuguse huvi selle vastu, mida 
kahvanäolised teevad. 


XII PEATÜKK 


Ta aina räägib oma kadund isasi 

ja süüdistab, et valetavad kõik. 

Nii onta ilmaaegu kurjust täis 

ja vastu rindu lüües manab, neab. 

Ta kõne lausa naeruväärne näib, kuid mine kõike tea? ... 
Shakespeare «Hamlet» 


Me jätsime «lossi» ja laeva elanikud unne suikuma. Tõsi küll, öö jooksul tõusid Hirvekütt või 
delavaar korral või paaril üles ja silmitsesid liikumatut järve, ja pärast seda, kui leidsid kõik korras 
olevat, pöördusid tagasi oma aluskotile ja uinusid uuesti nagu inimesed, kes ei loobu hõlpsasti 
oma õigusest puhkusele. Ent esimesel koidupuhtel tõusis Hirvekütt üles ja hakkas algava päeva vastu 
valmistuma. Tema kaaslane, kes eiolnud saanud viimastel öödelrahulikult või segamatult magada, 
suikus vaiba all senikaua, edasi, kui päike oli juba kõrgel. Judith tõusis sel hommikul ka tavalisest 
hiljemini, sest esimesed öötunnid polnud toonud talle ei kosutust ega und. Kuid enne, kui päike oli 
kerkinud idapoolsete mäeküngaste kohale olid kõik jalul. Siinkandis juhtub harva, et isegi unimütsid 
jäävad asemele pärast suure taevalaterna ilmumist. 

Tšingatšguk korraldas oma metsatualetti, kui Hirvekütt astus laeva kajutisse ja ulatas temale paar 
jämedakoelist, kuid kerget rõivastuseset, mis kuulusid Hutte-rile. 

«Judith andis minu kätte selle sinule edasiandmiseks, pealik,» ütles ta kuube ja pükse indiaanlase 
jalge ette visates. «Sinu poolt oleks ettevaatamatu siin ringi käia pidulikus sõjarüüs ja 
lahinguvärvides. Pese need hirmsad kräämud oma põskedelt maha ja pane riided selga, ja siin on ka 
kübar, mis annab sulle õudselt tsiviliseerimatu tsivilisatsiooni esindaja välimuse, nagu ütlevad 
misjonärid. Pea meeles, et Tasa on lähedal, ja et hoolitsedes tütarlapse ejest ei tohi me unustada ka 
teisi. Ma tean, et sulle ei ole meeltmööda kända rõivaid, mis pole lõigatud teie, punanahkade, moe 
Järgi, kuid tee hädast voorus ja pane need kõhe selga, kuigi need sulle vastikustunde peale ajavad.» 

Tšingatšguk ehk Madu silmitses temale toodud rõivaid tugeva vastikusega, kuid ta mõistis, et ümber 
riietuda on kasulik ja vististi koguni absoluutselt tarvilik. Märgates, et «lossis» või selle läheduses 
on keegi tundmatu punanahk, muutuksid irokeesid valvsamaks ja tingimata suureneksid nende 
kahtlused naisvangi suhtes. Kuna jutt oli tema mõrsjast, siis oli ta nõus taluma pigem kõike muud 
kui ebaedu, ja selle tõttu, pärast seda, kui ta oli mitmeid rõivastusesemeid pööranud üht- ja teistpidi 
ja uurinud neid tõsise irooniaga, teeselnud neifde selga panemist viisil, mis selle toimingu nurja 
ajas, ning avaldanud teisiti vastumeelsust, mida tunneb noor metslane oma liikmeid tavalistesse 
tsiviliseeritud elu vahendeisse toppides, alistus pealik oma kaaslaste käsule ja lõpuks, niipalju kui 
silmaga näha võis, jäi tapunanahaks ainult oma näovärvilt. Viimast asjaolu ei maksnud eriti 
karta, kuna metslased, kellel polnud pikksilma, ei saanud kaldalt kauge vahemaa tõttu laeva 
lähemalt uurida ja ka Hirvekütil endal, kuigi ta oli heledama ja värskema nahavärviga, oli nägu 
tugevasti päevitunud ja peaaegu niisama punane kui tema mohikaanlasest kaaslasel. Delavaar liikus 
oma uues riietuses nii kohmakalt, et manas sõbra huulile naeratuse rohkem kui ühel korral päeva 
jooksul, ent Hirvekütt hoidus hoolikalt niisugus- 

test naljadest, mida oleks võinud niisugusel puhul kuulda valgete inimeste seltskonnas; pealiku 
uhkus, sõduri väärikus, kes oli oma esimesel sõjateel, ja olukorra tõsidus, milles nad viibisid, tegid 
kõik kokku igasuguse kergemeelse lõõpimise ebakohaseks. 

Kolm saareelanikku — kui võime oma sõpru nii nimetada — said hommikueinel kokku tõsistena, 
vaikivama ja mõtlikena. Judithi näost oli näha, et ta oli veetnud äreva öö, kuna mehed mõtlesid 
lähemast tulevikust, mis ootas neid oma ettenägematute ja tundmatute sündmustega. Hommikueine 
ajal vahetasid Hirvekütt ja tütarlaps paar viisakat märkust, kuid ühegi sõnaga ei puudutanud nad oma 
seisukorda. Judith, kellel olid tekkinud uudsete elamuste tõttu õrnemad tunded, ei pidanud lõpuks 
vastu ja alustas juttu sellest, mis oli tema mõtteid möödunud unetu öö jooksul vaevanud. 

«See oleks hirmus, Hiwekütt,» hüüdis tütarlaps ootamatult, «kui minu isa ja Hettyga juhtuks 
midagi halba! Senikaua kui nad on irokeeside käes, ei või me siia rahulikult istuma jääda. Peame 


välja mõtlema mingisuguse abinõu, kuidas neid aidata.» 

«Ma olen valmis, Judith, abistame neid ja ka kõiki teisi, kes on sattunud raskesse olukorda, kui 
mulle ainult keegi näitaks, kuidas seda teha.- Punanahkade käppade vahele sattuda pole naljaasi, 
eriti kui inimesed on välja läinud niisugusele ettevõttele, nagu see, mille pärast vana Hutter ja 
Välejalg läksid kaldale. Ma mõistan seda niisama hästi nagu iga teinegi ega sooviks oma kurjemale 
vaenlaselegi. Sattuda niisugusesse täbarasse seisukorda; rääkimata nendest, kellega ma olen koos 
rännanud, söönud ja maganud. Võib-olla on teil mingisugune plaan, mida Madu ja mina saaksime 
täide viia?» 

«Ma ei tea teisi vahendeid vangide vabastamiseks kui irokeeside äraostmine. Nad pole kingituste 
vastu külmad ja me võime neile pakkuda niipalju, et nad arvatavasti peavad paremaks lahkuda 
rikkalike kingitustega kui kaasa vedada kaht vaest vangi, kui neil muidugi õnnestub neid üldse ära 
viia!» 

«See poleks halb, Judith, jah, see poleks halb, kui vaenlast saaks ära osta ja kui meil leiduks asju, 
millega kaupa teha. Teie isal on mugav ja kavala asukohaga 

eluase, kuigi ta esimesel pilgul ei paista täis olevat rikkusi, mille eest saaks kedagi välja osta. 

Tal on muide olemas püss, «hirvetapja», seda võib aga meil tarvis minna; peale selle, nagu ma 
kuulsin, leidub siin tünn püssirohtu, mis ka kaalub midagi; kuid kahte täiskasvanud meest ei saa 
välja vahetada tühja-tähja eest, ja peale selle ...» 

«Mis peale selle?» küsis Judith kärsitult, kui oli märganud, et jutukaaslane ei taha jätkata, 
arvatavasti kartes teda kurvastada. 

«Asi on selles, Judith, et prantslased pakuvad peatasu samuti nagu meie poolgi; ja kähe skalbi 
hinnaga võib osta tünni püssirohtu ja püssi, kuigi just mitte nii täpse kui on «hirvetapja», mida teie 
isa peab ebaharilikuks ja ületamatuks. Kuid ometigi kena tunnikese head püssirohtu ja üsna 
korraliku püssi. Aga indiaanlased eiole tulirelvade alal just suured asjatundjad ega tee alati 
vahet asja tuuma ja välise külje vahel.» 

«See on hirmus ... !» sosistas tütarlaps, olles masendatud lihtsusest, millega tema kaasvestleja oli 
harjunud kõnelema tõsiasjadest. «Aga teie unustate minu kleidid, Hirvekütt. Ja need, ma mõtlen, 
võivad irokeesi naistele meeldida.» 

«Kahtlemata, kahtlernata võivad, Judith,» vastas teine, vaadates talle teraselt otsa, otsekui tahtes 
veenduda, kas Judith on tõepoolest suuteline niisuguseks ohvriks. «Kuid kas te olete kindel, tüdruk, et 
teil jätkub julgust loobuda oma ehetest niisuguse eesmärgi jaoks? Maailmas leidub paljugi 
niisuguseid mehi, keda kuulu jä"rgi tuntakse julgetena senikaua, kuni nad ei vaata ohule näkku; ma 
tunnen ka inimesi, kes pidasid ise endid väga headeks inimesteks ja olid valmis kõike ära andma 


vaesele, kui kuulsid teiste südamekalkusest, kuid kelle rusikad tõmbusid kõvaks kui pähklipuu, kui 
asi jõudis nende isikliku ohvrini. Peale selle, Judith, olete ilus, — võib öelda, ebatavaliselt ilus, 
kui tõele au anda; aga ilusad naised armastavad kõike, mis nende ilu rõhutab. Kas'te olete kindel, 
et teil jätkub meelekindlust oma ehetest lahkuda.» 

Rahustav vihje tütarlapse isiklikule võlule tuli just parajal ajal, et tasakaalustada muljet, mille oli 
tekitanud see usaldamatus, mida noormees väljendas Judithi truu- 


duse suhtes tema 209 tütrekohtfstustesse. Kui keegi teine oleks läinud niikaugele nagu 
Hirvekütt, oleks kompli-ment tõenäoliselt jäänud tähele panemata keset vihasööstu, mille 
kahtlustused olid aretanud; kuid isegi see tahumatu siirus, mis nii sageli oli sundinud lihtsameelset 
jahimeest oma mõtteid otsekoheselt välja ütlema, tundus tütarlapsele võluvana. Tõsi küll, ta 
punastus ja silmist leegitses hetkeks tuld, kuid sellele vaatamata ei suutnud ta südamepõhjas tõsiselt 
vihastada inimese peale, kelle kogu süda näis olevat tulvil ainuüksi õiglusest ja mehisest 
tublidusest. Ta vaatas Hirvekütile siiski otsa etteheitega, kuid talitsedes oma teravat keelt, sundis ta. 
end vastama heatahtlikult ja sõbralikult. 

«Nähtavasti varute kõik oma head arvamused dela-vaari tütarlaste jaoks, Hirvekütt, kui te 
tõsiselt mõtlete niiviisi omaenda ihuvärvi tütarlastest,» ütles ta teeseldud naeruga. «Kuid pange 
mind proovile. Ja kui leiate, et ma kahetsen mingisugust paela või sulge, siidi või loori, siis 
mõelge minust mis tahate ja rääkige sellest julgesti.» 

«See on õige! Kõige haruldasem asi, mida maa pealt üldse võib leida, on tõeliselt -õiglane 
inimene. Nõnda ütleb Tamenund, delavaaride kõige targem prohvet. Ja nii peab igaijks mõtlema, 
kel on- olnud võimalus näha, kõnelda ja tegutseda inimeste seas. Ma armastan õiglast inimest, 
Madu; tema silmad pole iial varjatud vaenlaste eest ja nad säravad oma sõpradele nagu päike. Ta 
kasutab mõistust, mille jumal talle on andnud, et näha kõike niisugusena nagu nad on, aga mitte 
niisugustena, nagu ta neid tahaks näha. Väga kerge on leida inimesi, kes ise nimetavad end 
õiglasteks, kuid haru-harva õnnestub leida niisuguseid, kes on tõepoolest õiglased. Kui sageli olen 
minagi kohanud indiaanlasi, mu tüdruk, kes uskusid, et nad toimisid Suure Vaimu tahtmist mööda, 
kuna nad aga tegelikult püüdsid tegutseda ainult omaenda soovi ja tahtmist mööda! Ja suuremalt 
jaolt ahvatles neid kiusatus eksiteele ja seetõttu nad ise ei näinudki seda, nõnda nagu meie ei näe 
läbi nende mägede jõge, mis voolab naaberorus, kuigi iga kõrvaltvaataja oleks märganud seda 
niisama hästi, nagu me märkame kalakesi, kes ujuvad ümber selle onni.» 

«Täiesti õige, Hirvekütt!» ühines Judith ja viimased rahulolematuse jäljed haihtusid tema kirkas 
naeratuses. «Täiesti õige! Ja ma loodan, et teie toimite alati õigluse armastuse seisukohast, kui jutt 
on minust. Eriti aga loodan, et teie teete minu kohta otsuse ise ega usu igasuguseid laimujutte, mida 


võib levitacTa mõni Harry Välejala taoline lobasuu ja logard ning mis võivad määrida iga noore 
naisterahva head nime, kes juhtumisi ei ole tema näo ja teo suhtes samal arvamisel kui see 
kehkenpüks ise.» 

«Harry Välejala sõnad pole mulle mingi evangeelium, Judith, kuid temast hullemaelgi võivad olla 
silmad ja kõrvad,» vastas kütt väärikalt. 

«Aitab juba sellest,» hüüdis Judith. Ta silmad süttisid: ja puna tõusis talle näkku. «Räägime 
parem minu isast ja tema väljaostmisest. Tähendab, teie arvates, Hirvekütt, indiaanlased ei nõustu 
vange vabastama nii odava tasu eest, nagu seda on minu kleidid, isa püss ning; püssirohi. Kuid on 
veel olemas kirst.» 

«Jah, on veel ojemas kirst, nagu te ütlete, Judith; ja kui tuleb valida saladuse ja skalbi vahel, siis 
minu arvates enamik inimesi eelistavad viimase säilitamist. Kas. isa on kunagi teile andnud mingeid 
käske selle kirstu suhtes?» 

«Ei kunagi. Ta, nagu näete, pidas selle lukkusid, terasvitsu ja tugevust kõige pareaks kaitseks.» 

«See on haruldane kirst, imestamisväärse kujuga,» jätkas Hirvekütt püsti tõustes ja kõne all 
olevale esemele liginedes; siis istus ta kirstule, et seda lähemalt uurida. «Tšingatšguk, seda puud ei 
kasva neis metsades, kus me sinuga oleme kunagi huluud! See pole meie must pähkel, kuigi ta 
välimuselt on peaaegu niisama kena — vahest isegi ilusam, kuigi suits ja vigastused on teinud oma 
töö.» 

Delavaar läks lähemale, katsus puud, uuris selle süüd, kraapis selle pinda küünega ja silitas 
peoga uudishirnu-likult terasvitsu ja massiivse kirstu raskeid ripplukkusid ning muid 
ennenägematuid vigureid. 

«Ei, selletaolist ei kasva siinkandis,» jätkas Hirvekütt. «Ma tunnen ära kõik tamme, vahtra, 
Jalaka, pärna, pähklipuu ja üldse kõigi puude liigid, mis värvi Ja kuju 

nad ka on, kuid niisugust puud pole ma varem näinud! Ainuüksi selle kirstu eest, Judith, võib 
teie isa vabaduse osta, või irokeeside uudishimu pole nii tugev kui indiaanlastel üldse; eriti aga 
tunnevad nad huvi puude vastu.» 

«Kuid võib-olla tuleme odavama kaubaga toime, Hirvekütt. Kirst on täis ja parem on loobuda 
poolest kui tervest kirstutäiest. Peale selle isa — ma ei tea küll mispärast — peab seda kirstu väga 
kalliks.» 

«Ta arvatavasti hindab kirstu sisu rohkem kui kirstu ennast, otsustades selle järgi, kuidas ta 
välimusega ümber käib ja selle sisemust hoiab. Siin on kolm lukku, Judith. Kas võtit ei ole?» 

«Ma pole kunagi võtit näinud; kuid siiski peab ta siin kuskil olema. Hetty rääkis ju, et ta on 


sageli näinud seda kirstu avatuna.» 

«Võtmed ei lenda õhus ega uju vees, tütarlaps. Kui võti on olemas, siis peab olema ka koht, kus 
seda hoitakse.» 

«See on tõsi, ja pole raske seda leida, kui me tõsiselt otsima hakkame.» 

«See on teie enda otsustada, Judith, täiesti ainult teie otsustada. Kirst kuulub teile või teie 
isale, ja Hutter on teie, aga mitte minu isa. Uudishimu onnaiste, aga mittemeeste nõrkus, ja kõik 
õigused onteie poolel. Kuikirs-tus on väärtesemeid peidus, siis on teie seisukohalt väga mõistlik 
neid tarvitada selleks, et nende peremeest välja osta või vähemalt tema skalpi säilitada; kuid seda 
peate teie ise otsustama, aga milte meie. Kuipüünise või põdra või kanuu seaduslikku 
peremeest ei ole kohal, siis saab lähim sugulane kõigi metsaseaduste järgi tema pärijaks. 
Sellepärast jätame teie otsustada, kas on vaja kirstu avada või mitte.» 

«Loodan, Hirvekütt, ette ei pea mind kõhklejaks, kui minu isa elu on ohus?!» 

«Nojah, oleksrumalus hakata kartma tõrelemist, kui ! kaalul on pisarad ja lein. Poleks sugugi 
arutu hakata ennustama, et Vana Tom võib teid hukka mõista selle eest, mida olete teinud, kui ta 
on jälle oma onnis. Selles pole midagi imelikku, kui inimesed eikiida heaks seda, mis on tehtud 
nende eneste heaks. Julgen öelda, et isegi 


212 
kuu paistaks hoopis teisiti kui nüüd, kui me saaksime teda teisest küljest vaadata.» 


«Hirvekütt, kui meil läheb korda võti üles leida, luban ma teid kirstu avada ja võtta sealt 
niisugused asjad, mis teie arvates sobivad selleks, et isa välja osta.» 


«Esiteks leidke võti, tütarlaps; kõigest muust kõneleme hiljem ... Madu, sul on silmad teravad 
nagu kärbsel ja niisugust taipugi leidub harva. "Kas sa ei oska arvata, kus Ujuv Tom võiks hoida 
kirstu võtmeid, mida ta nii kallj,ks peab?» 


Seniajani ei olnud delavaar vestlusest osa võtnud. Nüüd aga, kui pöörduti otseselt tema, poole, 
eemaldus ta kirstust, mis oli'paelunud kogu tema tähelepanu, ja hakkas ringi vaatama ja seda kohta 
otsima, kus võti võiks peidus olla. Kuna Judith ja Hirvekütt ei istunud sel ajal. ka käed rüpes, olid 
varsti kõik kolm Kiire ja läbimõeldud otsimisega ametis. Oli kindel, etnii hoolikalttalletatud võtit 
ei maksnud otsida tavalisest käpist või kastist, missuguseid oli majas mitu tükki, ja sellepärast keegi 
ei vaadanudki neisse, vaid kõik hakkasid otsima salajasematest ja varjatumatest paikadest, mis 
tundusid niisuguseks eesmärgiks kohasematena. Sel kombel uuriti kogu tuba põhjalikult läbi, kuid 
ilma igasuguse tulemuseta. Siis läksid nad Hutteri magamistuppa. See osa majast oli paremini 
sisustatud kui muu osa ehitusest ja siin oli mõningaid asju, mida omaniku kadtmud naine oli alali- 
selt käsutanud. Kõik muud võtmed olid Judithi käes ja peagi oli see tuba läbi otsitud, ilma et oleks 
leitud soovitud võtit. 


Nüüd astusid nad tütarde magamistuppa. Tšingatšguk märkas otsekohe kontrasti toa selle osa 


esemete ja sisustuse, mida võiks Judithi pooleks nimetada, ja selle poole vahel, .mis kuulus Hettyle. 
Ta hüüatas vaikselt, ja osutades mõlema poole, lisas ta midagi tasakesi sõbrale delavaari keeles. 

«Ah, sa mõtled siis nii, Madu!» vastas Hirvekütt. «Täiesti võimalik, et see nii on; ja see on juba 
looduse poolt nii määratud. Üks õde armastab ehteid, — vahest isegi üleliia, räägivad mõned, — 
sellal, kui teine on vaikne ja alandlik, nõnda.nagu jumal on loonud headuse 

ja tõe, kuigi ka lõppude lõpuks julgen ütelda, et Judithil on oma voorused, ja Hettyl oma 
puudused.» 

«Aga kas «Nõrgamõistuslik» on näinud kirstu avatuna?» küsis Tšingatšguk uudishimuliku 
pilguga. 

«Muidugi; seda kuulsin rna tema oma suust ju nõndasamuti nagu sina isegi. Nähtavasti isa 
usaldab täiel määral tema tagasihoidlikkust, vanemat tütart aga ei usalda liialt.» 

«Tähendab, et võti on peidus ainult Metsroosi eest?» küsis Tšingatšguk, kes oli sõbraga juteldes 
hakanud Judithit niiviisi kutsuma. 

«Nõndaks see on! Nõndaks see nimelt on! Ühte ta usaldab, teist aga mitte. Seda juhtub nii 
punaste kui ka valgete juures, Madu; kõik suguharud ja rahvad usaldavad ühtesid inimesi ega usalda 
teisi. See oleneb iseloomust ja otsustusvõimest.» 

«Kuhu siis veel kui mitte lihtsate kleitide hulka võib võtme Metsroosi eest kõige paremini ära 
peita?» 

Hirvekütt võpatas, pöördus sõbra poole, kusjuures imetlus väljendus igas ta näojoones ja ta 
puhkes oletuse leidlikkuse ja kiiruse tõttu tugevasti ja südamest naerma. 

«Sa oled oma hüüdnime tõesti ära teeninud, Madu, jah, ta sobib sulle tõepoolest! Muidugi ei 
hakka ehete armastaja iial tuhnima niisuguste jämedakoeliste ja näotute kleitide kuhjas nagu neid 
kannab vaene Hetty. Ma julgen öelda, et Judithi õrnad sõrmed pole puudutanud niisugust näotut ja 
jämedat kotiriiet, nagu see seelik, sellest ajast peale,, kui ta ohvitseridega tutvus. Aga kes teab? 
Võti võib niisama hästi olla selles varnas nagu igal pool mujalgi. Võta need kleidid varnast, 
delavaar, ja vaatame, kas sa tõepoolest oled prohvet.» 

Tšingatšguk tegi nagu sooviti, kuid võtit ei leitud. Pleekimata lõuendist kott, nähtavasti tühi, 
rippus naaber-varnas, ja. järgmiseks uuriti seegi läbi. Judith märkas seda ja ütles kähku, otsekui 
soovides neid vabastada tarbetust tülist: 

«Need on ju ainult vaese Hetty riided. Seal nüüd küll ei või olla seda, mida meie otsime.» 

Vaevalt olid need sõnad jõudnud libiseda üle imekauniste huulte, kui Tšingatšguk tõmbas kotist 
soovitud 

võtme. Judith oli küllalt kiire taibuga, et mõista, mispärast isa oli kasutanud niivõrd lihtsat ja 
kättesaadavat kohta peidupaigana. Veri tungis talle näkku — võib-olla mitte niivõrd meelepahast, 
kuivõrd häbist; ja ta hammustas vaikides huulde. Hirvekütt ja tema sõber olid niivõrd delikaatsed, 
et ei näidanud ei.naeratuse ega pilguga, kuivõrd selgesti nad mõistsid asja nende poolt paljastatud 
tembu kavalust ja põhjusi. Hirvekütt, võtnud võtme indiaanlase käest, suundus naabertuppa ja pistis 
võtme lukku, soovides veenduda, kas nad tõepoolest olid leidnud õige võtme. Kirst oli suletud kolme 
lukuga, kuid kõik avanesid kergesti ühe võtmega. 

Hirvekütt võttis kõik lukud ara, lükkas obaduse lahti, kergitas pisut kaant, et kindlaks teha, kas 
see tõesti oli lahti, ja seejärel astus kirstu juurest mõne jala eemale, andes.sõbrale märku, et see 
temale järgneks. 

«See on perekonna kirst, Judith,» ütles ta, «ja väga võimalik, et selles hoitakse perekonna 
saladusi. Meie Maoga läheme laeva kanuusid ja aerusid üle vaatama, aga teie võite kirstu ise läbi 
uurida, ja vaadake, kas seal leidub midagi, mis võiks sobida väljaostu jaoks. Kui olete sellega 
valmis, hüüdke meid, ja siis me arutame üheskoos läbi nende asjade väärtuse.» 

«Pidage, Hirvekütt!» hüüatas tütarlaps, kui Hirvekütt kavatses eemalduda. «Ma ei puuduta ühtki 
asja, — ma isegi ei kergita kaant, kui teie ei viibi juures. Isa ja Hetty pidasid tarvilikuks minu eest 
selle kirstu sisu saladuses hoida ja mina olen liialt uhke, et pista oma nina nende peidetud varadesse 
muidu kui ainult nende eneste heaks. Üksinda ei ava ma mingi hinna eest seda kirstu. Jääge siia. 
Mul on vaja tunnistajaid, kes näeksid, mida ma teen.» 

«Ma mõtlen praegu, Madu, et tütarlapsel on õigus. Vastastikune usaldus on ohutuse pant, kuid 
kahtlus sunnib meid kõiki olema ettevaatlikud. Judithil on õigus paluda meid siinjuures olla; ja kui 
kirst varjab mingeid master Hutteri saladusi, siis saavad neist feada kaks noormeest, kes 
vaikivad nagu haud. .. Me jääme teie juurde, Judith, kuid esiteks lubage meid heita pilk järvele ja 
kaldale, sest niisugust kirstu ei saa tühjendada ühe minutiga.» 

Mehed läksid nüüd platvormile ja Hirvekütt hakkas pikksilmaga kallast vaatlema, indiaanlane 
pööras pilgu tõsiselt vee suunas ja metsa poole, püüdes tabada mingeid märke, mis võiksid 
paljastada vaenlaste salasepitsusi. Kui midagi kahtlast ei olnud näha ja kui nad olid kind-lad, et 
praegusel hetkel ei ähvarda neid oht, kogunesid nad kolmekesi uuesti kirstu ümber- kindla 
kavatsusega see viivitamata avada. 

Sellest ajast peale, kui Judith mäletas, oli ta alati tundnud mingit alateadlikku austust selle kirstu 
ja tema tundmatu sisu vastu. Isa ega ema ei kõnelnud sellest kunagi tema juuresolekul ja neil näis 
olevat mingi tumm kokkulepe, et juhul, kui nimetati mitmesuguseid esemeid, mis juhuslikult asusid 


kirstu läheduses või lebasid koguni selle kaanel, siis hoiduti piinlikult vihjamast kirstule endale. 
Harjumuse tõttu oli see muutunud nii kergeks ja nii endastmõistetavaks, et Judith oli alles üsna 
hiljuti hakanud mõtlema sellele omapärasele asjaolule. Kuid Hutter ja tema vanem tütar polnud 

iialgi olnud niivõrd lähedased, et teineteisele oma saladusi usaldada. Ajuti oli vana Hutter lahke, 
kuid üldiselt oli-ta, eriti aga Judithi vastu, vali ja sünge. Noor tüdruk ei võinud käituda isaga 
iialgi lihtsalt ja usaldavalt, ilma et poleks pidanud kartma tagajärgi, ja kinhisus nende vahel suu- 
renes üha. Siis juba sigis Judrthile ka mõningane ebausk selle kirstu suhtes, mis oli mingisuguse 
perekonna-pühadusena seisnud ta silme ees varajasest lapsepõlvest kuni praeguse tunnini. Nüüd oli 
siiski tulnud aeg, kus see saladus pidi iseenesest avalikuks saama ja seda pealegi olukorras, mis 
temale üsna vähe valikuvõimalusi jättis. 

Nähes, et mõlemad kaaslased jälgivad kõiki tema liigutusi sügava vaikimisega, pani Judith käe 
kaanele ja proovis seda tõsta. Kui tal siiski ei jätkunud jõudu seda teha, kuigi kõik lukud olid ära 
võetud, tundus tütarlapsele, et mingi üleloomulik jõud takistab tal seda pühaduseteotuse-katset lõpuni 
viia. 

«Mina ei suuda kaant tõsta, Hirvekütt,» ütles ta. «Kas poleks mitte parem sellest kavatsusest 
loobuda ja leida mingi teine abinõu vangide vabastamiseks?» 

«Ei, Judith, ei, seda mitte, tütarlaps. Pole ühtki kind- 

lamat ja hõlpsamat abinõu kui hea altkäemaks,» vastas noor jahimees. «Mis puutub kaanesse, siis 
eitakista teda midagi muud kui tema oma raskus, mis on hämmastavalt suur nii väikese puutüki 
kohta, sest ta on ülerautatud.» 

Kui Hirvekütt oli seda öelnud, asus ist ise kääne kal-lale, tõstis selle seinapalkide najale ja 
kinnitas ta hoolikalt. Judith värises üleni, kui heitis esimese pilgu kirstu sisemusse ja tundis ajutist 
kergendust, kui -märkas, et lõuenditükk, mis oli hoolikalt ümber äärte topitud, varjas kõik selle all 
leiduva nende eest. Kirst oli ilmselt peaaegu täis, kuna lõuend oli ainult ühe tolli, võrra kaanest 
madalamal. 

«Noh, siin on ju terve koorem!» ütles Hirvekütt kirstu sisse vaadates. «Peame asuma asja 
juurde aruga ja kiirustamata. Madu, too paar istet, mina laotan selle vaiba põrandale ja siis 
algame oma tööd korralikult ja mugavasti.» 

Delavaar tegi, mis kästi. Hirvekütt pakkus Judithile aupaklikult istet, ise istus teisele ja 
hakkas lõuendist katet kergitama. Ta tegi seda otsustavalt, kuid ettevaatlikult, oletades, et selle all 
võivad peituda mingisugused õrnad esemed. Kui lõuend oli kõrvaldatud, siis tulid kõigepealt 
nähtavale mitmesugused meeste riietusesemed. Kõik need olid õmmeldud peenest kalevist ja 
vastavalt selle aja moele paistsid silma eredate värvide ja rikkalike kaunistuste poolest. Mehi 


üllatas eriti üks vabarnavärvi kuub, mille nööpaugud ojid ääristatud kuldpaelaga. Ent-see polnud 
siiski sõjaväevorm, vaid osa kõrges seisundis oleva eraisiku riietusest, mis kuulus ajastusse, kus 
ühiskondlik seisund avaldus riietuses 

rohkem kui meie päevil. Tšingatšguk ei suutnud hoiduda vaimustatud hüüatusest, kui Hirvekütt 
keeras kuue lahti ja näitas teda juuresolijaile; hoolimata harjumusest end valitseda oli selle 
riietuseseme hiilgus suurem kuiindiaanlase filosoofiline rahu. Hirvekütt pöördus kiiresti ümber ja 
silmitses mõningase meelepahaga sõpra, kui sel libises huultelt see nõrkusetunnus. Seejärel lausus ta 
endamisi oma harjumuse kohaselt, nagu tal oli kombeks teha, kui tugevad tunded said temas üle 
võimu: 

«Niisugune on tema loomus! Jah, punanahk armastab end ehtida ja sellepärast ei tohi tema üle 
kohut mõista. See on pealegi ebatavaline riietus, ja ebatavalised asjad kutsuvad esile ebatavalised 
tunded ... Ma mõtlen, see kõlbab meile, Judith, sest terves Ameerikas ei leidu indiaanlast, kes 
suudaks vastu seista niisugustele värvidele ja niisugusele hiilgusele. Kui see kuub on kunagi teie 
isale õmmeldud, siis olete teie temalt pärinud kire ehete vastu.» 

«See kuub ei või olla õmmeldud minu isale,» vastas tütarlaps kiiresti, «ta on liiga pikk, aga 
minu isa on kasvult lühike ja tüse.» 

«Kalevit on läinud rohkesti, ka kuldtikandiga pole kitsi oldud,» vastas Hirvekütt oma vaikse 
lõbusa naeruga. 

«Madu, see riie on õmmeldud sinu kasvu mehele, ja ma tahaksin teda näha sinu seljas.» 

Tšingatšguk nõustus ilma pikema jututa. Heitnud seljast Hutteri jämedast riidest ja ära kantud 
kuue, riietus ta kuube, mis oli kunagi õmmeldud mõne aadliku jaoks. See muudatus näis üsna 
naljakana. Kuna aga inimesed harva märkavad puudusi oma välimuses või käitumises, siis hakkas 
delavaar tõsise huviga uurima temaga toimunud muudatust odavast peeglist, mille ees Hutter 
tavaliselt habet ajas. Sel silmapilgul meenus talle Tasa, ja me peame tõele au andes tunnistama, — 
kuigi see ei sobi hästi sõduri tõsise iseloomuga —, et ta oleks tahtnud end selles rõivastuses Ua-ta- 
Uale näidata. 

«Võta seljast, Madu, võta seljast!» jätkas halastamatu Hirvekütt. «Niisugused kuued ei sobi 
meietaolistele. Sinu loomus nõuab värve, haukasulgi, vaipasid, minu oma aga karusnahkset kuube, 
kõvasid sääremähiseid ja tugevaid mokassiine. Jah, just mokassiine, Judith! Kuigi me oleme valged, 
kuid elame metsas ja sellepärast peame kohanduma metsa tavadele mugavuse ja odavuse pärast.» 

«Ma ei mõista, Hirvekütt, mispärast ei võiks üks inimene kända vabarnavärvilist kuube, aga teine 
võib,» ütles tütarlaps. «Ma tahaksin väga näha teid selles ilusas riietuses.» 

«Näha mind lordi jaoks õmmeldud kuues? Noh, Judith, kui te seda päeva tahate näha, siis tuleb teil 


oodata senikaua, kui ma täiesti aru kaotan. Ei, ei, tütarlaps, ma elan oma kaasasündinud harjumustega 
ja suren ka nendega või argu ma iial lasku maha ühtki põtra ega püüdku ainustki lõhet. Milles ma 
olen eksinud teie ees, et tahate mind näha niisuguses tolakuues Judith?» 

«Mina mõtlen, Hirvekütt, et mitte ainuüksi valelikel ja südametuli garnisoni keigareil pole õigust 
end ehtida, vaid ka õiglus ning ausus võivad nõuda enda suhtes austusavaldusi ja tähelepanu.» 

«Aga mis eriline au see mulle ikkagi on, Judith, kui ma ehin end üleni punasesse justkui mõni 
mingode pealik, kes asja on saanud Ouebecist kingitusi? Ei, ei, mina jään niisuguseks nagu ma 
olen; riietest ma ka paremaks ei saa ... Pane kuub vaibale, Madu, ja vaatame, mis kirstus veel 
leidub.» 

Ahvatlev riietusese, mis kindlasti polnud kunagi Hutteri jaoks valmistatud, pandi kõrvale, ja 
uurimine jätkus. Varsti olid välja võetud kõik meesterahva rõivad, mis oma omadustelt ei jäänud 
milleski maha kuuest. Siis järgnesid naisterahva riided, ja kõigepealt imekaunis brokaatkleit, 'mis oli 
hooletust kohtlemisest pisut rikutud. Selle nägemisel libises Judithi huultelt rõõmu-hüüatus. Tüdruk 
oli kleidist väga vaimustatud ja niipalju kui tal oli olnudki juhust 'näha midagi taolist ohvitseride 
naiste ja teiste kindluse seinte vahel viibivate daamide seljas, polnud ta iial veel näinud niisuguseid 
kalleid ja kirevaid materjale kui need, mis nüüd nii ootamatult olid sattunud ta silme ette. Teda 
haaras peaaegu lapselik vaimustus ja ta ei lubanud ülevaatust enne jätkata, kui oli ehtinud end 
kleidiga, mis sobis vähe tema harjumuste ja eluviisidega. Ta jooksis sel otstarbe! oma tuppa, kus ta 
vilunud käte abil vabastas end peagi oma kenast linasest riidest kleidist, ja astus lagedale 
eredavärvilises brokaadis. Kleit sobis Judithi kenale, täidlasele kogule, ja kindlasti polnud see kleit 
iial ehtinud ühtki, keda. loodus oleks õnnistanud veel kaunima näovärvi 1a .nahaga. Kuita tagasi 
tuli, hüppasid Hirvekütt ja Tšingatšguk, kes olid tema ära- 

olekul aega viitnud meeste riiete teistkordse vaatlemisega, üllatunult üles ja tõid kuuldavale 
imetlus- ning rõõmuhüüde nagu ühest suust, nii et Judithi silmad hakkasid sellest särama ja põsed 
kattusid võidurõõmsa punaga. Ent teeseldes, nagu ei oleks ta märganudki enda poolt tekitatud 
muljet, võttis tüdruk istet kuninganna suursuguse rühiga ja väljendas soovi jätkata kirstu 
läbivaatamist. 

«Ma ei tea ühtki paremat viisi, kuidas mingodega kaubale saada,» hüüdis Hirvekütt, «kui saata 
teid kal-dale niisugusena nagu te praegu olete ja ütelda, et kuninganna on neile külla tulnud. 
Niisuguse vaatepildi eest annavad nad ära nii vana Hutteri, Välejala kui ka Hetty.» 

«Seniajani ma mõtlesin, et teie keel on liiga tõsine meelitamiseks, Hirvekütt,» ütles tütarlaps, 
kes oli meelitatud tema imetlusest rohkem kui ta oleks seda näidata tahtnud. «Mina austan teid 
peamiselt teie tõearmastuse pärast.» 

«Aga see on sulatõde, Judith! Iial varem pole minu silmad näinud veel niisugust hurmavat olev- 


ust, kui olete teie praegusel minutil. Olen minagi oma eluajal näinud valgeid kui ka punaseid 
iludusi, kes on olnud kuulsad ja kellest on räägitud ligidal ja kaugel, kuid seniajani pole ma veel 
kohanud ühtki, keda oleks võinud võrrelda teiega sel õnnistatud hetkel, Judith, ei iial!» 

Üliõnnelik pilk, mille tüdruk saatis otsekoheselt kõnelevale kütile, ei vähendanud sugugi tema 
hurma; ja kuna niisked silmad sulasid sellega ühte tundeliseks pilguks, siis polnud Judith vististi 
küll tõepoolest kunagi olnud nii kaunis kui sel «õnnistatud hetkel», nagu noormees oli seda 
nimetanud. Kütt raputas pead, kummardus hetkeks lahtise kirstu köhale nagu kaheldes, ja jätkas siis 
uurimist. 

Nüüd järgnesid mitmed vähemad naisterahva riietusesemed, mis vastasid oma omadustelt kõik 
täiel määral kleidile. Hirvekütt asetas need vaikides Judithi jalge ette, nagu oleksid need täie 
õigusega kuulunud temale. Neiu haaras neist mõningad asjad, nagu näiteks kindad ja pitsid, ja 
täiendas nendega oma niigi rikkalikku pidurõivast, teeseldes sealjuures, nagu sünniks see lihtsalt 

nalja pärast, kuid tegelikult kavatses ta end ehtida niipalju kui .olukord seda lubas. Kui kirstust 
olid välja võetud need meeste ja naiste rõivad, hakkas paistma teine 
lõuend, mis kattis kirstu kogu ülejäänud sisu. Niipea kui Hirvekütt seda märkas, peatus ta nagu 
kõheldes, kas maksab ülevaatust jätkata. 

«Ma arvan, et igaühel on oma saladused,» ütles ta, «ja igaühel on õigus neid enda teada hoida. 
Me oleme selles kirstus küllalt sügavalt sorinud ja minu arvates jätkub sellest meie vajaduseks. 
Sellepärast tundub mulle, et parem mitte enam edasi vaadata ja jätta master Hutteri enese ja ta 
tunnete hoolde kõik, mis on selle kätte all.» 

«Tähendab, Hirvekütt, te tahate pakkuda need riided irokeesidele lunarahaks?» küsis Judith 
kiiresti. 

«Muidugi, milleks muuks me siis tuhnime võõras kirstus, kui ainult selleks, et peremehele teenet 
osutada? Ainuüksi selle kuuega võib juba nende tõbraste ülem-pealiku kiusatusse viia. Ja kui 
juhuslikult ontal kaasas naine võitütar, siis teeb see kleit pehmeks iga viimase naise südame, 
kes elab Albany ja Montreali vahel. Kauplemiseks piisab meile neist kahestki asjast.» 

«Teile näib see nii, Hirvekütt,» ütles pettunud neiu, «kuid mis käsu on indiaani naisel 
niisugusest kleidist? Ta ei saa seda metsatihnikus kända. Vigvami mustuses 
ja suitsus ta määrdub kiiresti, ja mis nägu on punastel kätel neis pitskäistes!» 

«See kõik on täiesti õige, tüdruk! Te oleksite võinud isegi tulla ja ütelda, et niisugused asjad ei 
sobi üldse meie aega ja ümbrusse. Kuid mis puutub see meisse, mis neist rõivastest saab, kui nad 
ainult saavutavad selle, mis meil vaja on! Ma ei mõista, mis käsu oleks teie isal niisugustest 
rõivastest? Tema õnn, ettal onasju, millel pole mingit väärtust talle endale, kuid on väga kallid 


teiste silmis. Kui meie pakume need kaltsud tema vabaduse eest, siis on see väga kasulik äri. Me ohver- 
dame tühja-tähja, aga vastutasuks saame koguni Välejala.» 

«Teie arvates siis, Hirvekütt, pole Thomas Hutteri perekonnas kedagi, ühtki last — ühtki tütart, kellele 
see 


! Montreal — tollal üks Prantsuse Kanada suurimaid linnu. 

kleit kõlbaks. Ja keda teie tahaks kas või harva ja nalja pärast selles kleidis vaadata?» 

«Ma mõistan teid, Judith! Ma saan aru, mida te tahate ütelda, ja ma mõistan ka teie soove. Ma 
olen valmis tõendama, et te olete selles kleidis kaunis nagu päike, kui see tõuseb või loojub selgel 
oktoobripäeval. Kuid teie ilu kaunistab siiski rohkem kleiti kui see kleit teid. Minu arvates sõdur, kes 
esmakordselt astub sõjateed, toimib ebaõigesti, kui ta maalib oma keha niisamasuguste eredate 
värvidega nagu vana, oma vaprust näidanud pealik, kes teab oma kogemuste najal, et ta hädaohu 
korral ei tee endale häbi. Sedasama võib ütelda kõigi meie — valgete ja punaste kohta. Teie olete 
Tho-. mas Hutteri tütar, aga see kleit on õmmeldud kuberneri tütrele või mõne teise suursuguse 
daami jaoks. Seda peab kandma peene mööbli keskel, uhkes seltskonnas. Minu arvates, Judith, 
tagasihoidlik tütarlaps näib kõige kaunimana, kui ta on riietatud tagasihoidlikult. Peale selle, 
kui kogu Koloonias on kas või üksainuski naine, kes ei vaja ehteid ja võib loota omaenda kenale 
välimusele, siis olete see teie.» 

«Ma võtan kohe need kältsud seljast, Hirvekütt,» hüüatas neiu, kiiruga püsti tõustes ja toast välja 
joostes, «ega taha enam iialgi näha nendes ühtki inimest!» 

«Niisugused on nad kõik, Madu,» ütles kütt oma sõbra poole pöördudes ja vaikselt naerdes, 
niipea kui iludus oli kadunud. «Nad armastavad ehteid, kuid kõige rohkem armastavad nad oma 
loomulikke võlusid. Mul on siiski heameel, et neiu nõustus sellest võltshiilgusest loobuma, sest tema 
seisuses tüdrukul ei sobi sääraseid asju kanda. Lisaks on ta nendetagi küllalt nägus. Tasa näiks 
niisuguses kleidis ka väga imelik, kas pole tõsi, delavaar?» 

«Ua-ta-Ua on punanahkne neiu, Hirvekütt,» vastas indiaanlane. «Nagu noor tuvi peab ta 
kandma omaenda sulgi. Ma vististi läheksin temast mööda ega tunnekski teda ara, kui ta ehiks end 
niisuguse kestaga. Kõige targem on alati riietuda nii, et meie sõbrad ei tarvitseks meilt küsida meie 
nime. Metsroos on väga meeldiv, kuid need eredad värvid ei tee teda lõhnavamaks.» 

«See on tõsi! See on loodusest nõnda seatud ja armastuse ning kaitsmise tõeline alus. Kui inimene 
kummar- 

dub maast noppima maasikat, siis ta ei oota, et leiab eest meloni;, aga kui ta tahab saada melonit, on 
ta pettunud, kui leiab selle olevat üleküpsenud, kuigi üleküpsenud melonid on sageli silmale kaunimad. 
Nõndaks on lugu, ja see tähendab, et jää oma harjumuste juurde ja siis jäävad ka su harjumused alles.» * 

Mehed arutasid koos veel pisut edasi, kas maksab enam Hutteri kirstus edasi tuhnida, kui Judith 
ilmus uuesti, riietatud jällegi oma lihtsasse linasesse kleiti. 

«Aitäh, Judith,» ütles Hirvekütt, tal sõbralikult käest kinni võttes, «sest ma tean, et naisterahval 
pole kerge niisugusest pidukleidist loobuda. Kuid minu silmis olete teie praegu ilusam, kui et teil 
oleks peas kroon ja juustes sädeleksid kalliskivid. Kogu küsimus on nüüd selles, kas on vaja seda 
katet kergitada, et vaadata, kas ei leidu seal teisi asju, mille eest master Hutterit kasulikumalt 
välja osta. Me peame kujutlema, kuidas tema ise toimiks, kui ta seisaks siinsamas meie asemel.» 

Judith näis üpris õnnelikuna. Kuigi ta oli harjunud lipitsemisega, valmistas Hirveküti 
tagasihoidlik kütustemale hoopis suuremat rahuldustunnet kui ühegi kei-gari otsitud 
komplimendid. Talle ei avaldanud nii tugevat muljet sõnad, millega noormees oma imetlust aval- 
das, sest need olid kullaltki lihtsad, ega ka nende uudsus, soojus või mingi muu iseärasus, MIS 
tavaliselt annavad kütusele väärtuse; kõneleja vankumatu tõde oli see, mis viis ta sõnad otse 
kuulaja südamesse. See on lihtsa jateeskluseta kohtlemise üks suuri eeliseJd. Vilunud ja osaval 
keigaril võib edu olla senikaua, kuni ta relvad pöörduvad ta enda vastu, kuid otsekohene ja 
õiglane inimene võib küll tihtigi solvata, kibedat tõtt öeldes, ent see tõde on hinnatavam kui 
kütus, sestta sõnad tungivad otse südamesse ja leiavad seal mõistmises tuge. Niisamasugune 
lugu oli ka Hirveküti ja Judithi puhul; väga ruttu ja väga sügavalt veendusid kõik tuttavad 
lihtsameelse jahimehe vankumatus aususes, ni<- et tema kütus avaldas samasugust meeldivat 
muljet nagu samal ajal oleksid ta avameelsed ja otsekohesed etteheited võinud teenida endale hulga 
vaenlasi, kui tema iseloom ei oleks tahtmatult äratanud austust ja armastust. Hilisemas elus, kui ta 
harimatu elutee viis ta kokkupuutesse 

kõrgemate ohvitseride ja - riigiametnikega, omandas ta sama mõju laiemas ulatuses, isegi kindralid 
kuulasid tema kiitust mõnusa naeratusega, mida ei suutnud alati esile manada tema kõrgemad 
ametnikudki. Judith oli võib-olla esimene temaga üht nahavärvi inimene, kes alistus Hirveküti tõele ja 
aususele. Ta oli ihanud tema kiitust ja ta oli nüüd selle saanud; ja seda pealegj kujul, mis oli kõige 
meeldivam tema nõrkustele ja mõtlemisviisile. Tagajärjed selguvad jutustuse käigus. 

«See on üsna arukas jutt, tüdruk, kuigi teiste inimeste saladustes tuhnimine on omane valgetele, 
mitte aga punanahkadele.» 

«Uudishimu on loomulik tunne ja on omane kõigile inimestele. Alati kui olen käinud garnisoni 


asukohas, siis olen märganud, et enamik sealseid elanikke on huvi-latud oma naabrite saladustest.» 

«Jah, ja sageli mõeldakse neid välja, kui ei jõuta tõe jälile. Selles seisabki vahe indiaani 
džentlmeni ja valge džentlmeni vahel. Nii näiteks pööraks Madu pea kõrvale, kui ta kogemata juhtuks 
vaatama teise pealiku vigvami. Aga valgete asundustes, kus kõik on enda meelest tähtsad, 
käitutakse täiesti teisiti. Kinnitan teile, Judith, et Madu ei tunnistaks iialgi, et delavaaride 
suguharus on mõni pealik, kes seisab temast niivõrd kõrgemal, et maksaks vaevata mõtteid ja keelt ning 
kõnelda tema käitumisest, kommetest ja söögist ning üldse lobiseda kõigist neist tühiasjadest, mis 
inimest huvitab, kuital pole teisi tõsisemaid ülesandeid. See, kesnii käitub, pole mitte parem kui 
kõige tavalisem lurjus, millega ta end ka ei ehiks või kuidas ta ka eiärpleks.» 

«Kuid see pole võõras vigvam, see kirst kuulub minu isale; need on tema asjad ja neid on vaja 
tema enda kasuks.» 

«See on õigus, tüdruk, see on õigus. Aga meil on kõik silme ees näha, siis me tõesti võime 
muidugi paremini otsustada, mida pakkuda lunatasuks, jamis alles jätta.» 

Judith polnud sugugi nii omakasupüüdmatu nagu ta püüdis näidata. Talle tuli meelde, et Hetty 
oli juba jõud nud kirstu suhtes omauudishimu rahuldada, aga temaloli senini see võimalus 
puudunud; ja sellepärast oli ta rõõmus, et tal oli avanenud juhus tõusta selles küsimu- 

ses ühele tasemele oma vähemate vaimuannetega õega. Niisiis näisid kõik olevat kokku 
leppinud, et kirstu sisu uurimist tuleb jätkata, ja Hirvekütt tõstis teise lõuendkatte üles. 

Kui eesriie kerkis uuesti kirstu saladuste eest, ilmus päevavalgele kõigepealt püstolite paar, mis oli 
kaunistatud rikkaliku hõbedakirjaga. Linnas oleksid nad arvatavasti kõrget hinda maksnud, kuid 
metsades tarvitati sedalaadi relvi harva, õigupoolest mitte kunagi, ainult mõni Euroopast tulnud 
ohvitser, kes oli Londoni kom-mete üleolekus sel määral veendunud, et ei pidanud tarvilikuks neist 
isegi mitte kauges Ameerika piirikolkas loobuda. Mis nende relvade leidmisel juhtus, see selgub 
Järgmises peatukis. 


XIII PEATÜKK 


Üks-vana logu tammetool; 

üks küünlajalg (sest kadund pool); 
üks voodi (põhi, küljed maas); 
puukast' (ja sellel puudub kaas); 
üks vana, nüri, murdund kiin; 

ka tangid vedelevad siin; 


üks taldrik (väärtus mõni cent); 
Ovidius ja testament. 


Dean Swifl «Inventuur» 


Hirvekütt ei võtnud püstoleid välja enne, kui pöördus delavaari poole ja ulatas need talle 
imetlemiseks. 

«Laps-püss,» ütles Madu naeratades, kui oli võtnud relva kätte niisuguse näoga, nagu oleks see 
olnud mingi mängukann. 

«Ei ole, Madu, ei sugugi. See riistapuu on tehtud meeste jaoks ja võib hiiglase maha kõmmutada, 
kui oskad seda tarvitada. Kuid oota ... Valged hoiavad tulirelvi imestamisväärselt hooletult kirstudes 
ja nurkades. Anna korraks siia, ma vaatan nad üle.» 

Kui Hirvekütt oli seda öelnud, võttis ta relva sõbra käest ja avas süütepanni. Viimane oli täidetud 
püssirohuga, mis oli aja, niiskuse ning rõhumise toimel pigi-kõvaks muutunud. 


Laadimisvarda abil oli kerge veenduda, et mõlemad püstolid olid laetud, kuigi Judithi sõnade 
järgi nad olid aastaid kirstus lamanud. Ei ole kerge k,ujutada indiaanlase üllatust sel puhul, sest 
temal oli kombeks iga päev oma püssi sütikut uuendada ja seda tähelepanelikult üle vaadata. 


«Valged on väga hooletud,» ütles Hirvekütt pead raputades, «ja peaaegu iga kuu kannatab keegi 
asundustes selle all. Lihtsalt imestamapanev, Judith, jah, lihtsalt imestamapanev! Tihtilugu juhtub, 
et omanik tulistab püssist põtra või mõnd teist jahilooma või mõnikord isegi vaenlast ja kolmest lasust 
läheb kaks mööda; aga kui selsamal mehel juhtub õnnetus, tapab ta kindlasti ühe lasuga lapse, venna 
või sõbra. Noh, hüva, me osutame peremehele teene, kui me need püstolid tühjaks laseme. Ja kuna 
nad on minule ja sulle, Madu, uudiseks, siis proovime õige osavust mõne märklaua pihta. Puista 
püssirohupannile värsket püssirohtu, ma teen sedasama, ja siis vaatame, kumb meist püstolit paremini 
käsitseb. Mis püssisse puutub, siis on see meie vahel ammu lahendatud.» 


Hirvekütt naeris kõigest südamest oma enesekiituse üle ja minuti kahe pärast seisid sõbrad 
pjatvormil ning valisid laevalael sobivat märklauda. Uudishimu meelitas Judithi nende kõrvale. 

«Minge kaugemale, tütarlaps, minge natuke kauge-male,» ütles Hirvekütt, «need püstolid on kaua 
aega tagasi laetud, tulistamisel võib õnnetuski juhtuda.» 


«Siis teie ei tohi tulistada! Andke mõlemad püstolid delavaarile, või veelgi parem, laadige nad 
tühjaks ilma tulistamata.» 


«See oleks kombe vastane, ja mõned ütlevad koguni, et argus, kuigi mina ise ei jaga niisugust 
rumalat arvamust. Me peame neist tulistama, Judith, jah, me peame tulistama. Kuigi aimame ette, 
et kummalgi meist ei ole suurt põhjust oma osavusega kiidelda.» 

Judith oli üldiselt väga julge tüdruk, ja olles harjunud tulirelvadega, ei kartnud ta neid üldse nagu 
teised naised. Ta oli paljugi kordi püssi lasknud ja parajal juhul võis ta isegi põdra maha lasta. 
Sellepärast siis ta ei. hakanudki vastu vaidlema, vaid astus pisut tahapoole ja võttis aset Hirveküti 
kõrval, jättes indiaanlase üksinda platvormi äärele. Tšingatšguk tõstis mitu korda relva, proovis 
mõlemat kätt appi võttes sihtida, võttis ühe koh-maka asendi teise järel ja lõpuks päästis püssikuke 
peaaegu ilma sihtimata. Tagajärjeks oli, et'ta ei tabanud märklauaks olevat notti ega riivanud isegi 
laeva. Kuul hüples mööda veepinda nagu kivi, mille on visanud inimkäsi. 

«Hästi tehtud, Madu, hästi tehtud,» ütles Hirvekütt, naerdes hääletut naeru. «Sa tabasid järve; 
mõnele laskurile on seegi vägitegu. Ma teadsin seda, et nii läheb ja ütlesin seda ka Judithile; 
punanahad pole harjunud lühikest relva käsitsema. Sa tabasid järve ja see on siiski parem kui 
lihtsalt õhku lasta. Nüüd astu tahapoole ja vaatame, mis maksab valge inimese vilumus valgete 
inimeste relvast tulistamisel. Püstol ei ole püss, kuid nahavärv on nahavärv.» 

Hirvekütt sihtis kiiresti ja kindlalt ning kõhe niipea, kui relv tõusis, kõlas pauk. Kuid püstol sülitas 
veel tuld, nagu öeldakse, kui tükid lendasid sajasse kanti laiali, ühed kukkusid «lossi» katusele, 
teised laeva ja üks isegi vette. Judith karjatas ja kui mehed pöördusid ehmunult tüdruku poole, oli ta 
kahvatu nagu surnu ja värises kogu kehast. 

«Ta on haavatud, — jah, Madu, vaene tüdruk on haavatud, kuigi me ei võinud ette näha, et see 
võiks juhtuda sel kohal, kus ta seisis. Viime ta kajutisse, püüame teha tema heaks kõik, mis oskame ja 
suudame.» 

Judith laskis end viia istmele, jõi lonksu vett pudelist, mille Hirvekütt talle ulatas, ja pärast 
tugevat värinate-hoogu, mis oleks nagu tahtnud kogu ta keha lammutada, puhkes ta pisaraisse. 

«Valu peab kannatama, vaene Judith — jah, valu peab kannatama,» ütles Hirvekütt rahustades. 
«Kuigi ma ei keela teid nutmast; pisarad kergendavad sageli tütarlapse tundeid .. . Kust kohast ta 
võiks haavatud olla, 

Madu? Ma ei näe verd, jälgi ega ka auku nahas ega kleidis.» 

«Ma pole haavatud, Hirvekütt,» kogeles tüdruk läbi pisarate. «See on lihtsalt hirmust — ja muud 
mitte midagi, kinnitan teile. Jumalale tänu! Ma näen, et keegi 
pole viga saanud.» 

«See. on siiski kummaline!» hüüdis lihtsameelne kütt, kes midagi ei kahtlustanud. «Mina 


mõtlesin, et teie seisate taolistest nõrkustest kõrgemal ja et teietaolist neiut ei saa hirmutada lõhkeva 
relva raginaga. Ei, ma eipidanud teid niisuguseks argpüksiks! Hetty-muidugi oleks võinud ehmuda, 
kuid teie olete liiga tark ja arukas, et siis veel karta, kui oht on juba möödas ... Niisugused neiud on 
küll silmale kenad vaadata, pealik, kuid nad on väga ebakindlad oma tunnetes!» 

Häbi sundis Judithit vaikima. Tema erutuses ei olnud mingisugust teesklust, vaid kõik. oli 
juhtunud äkilisest võitmatust hirmust, mis jäi talle endale peaaegu niisama äraseletamatuks nagu ta 
kaaslastelegi. Ent ta naeratas uuesti, kui ta pisarad oli ära pühkinud, ja varsti suutis ta ise oma 
rumaluse üle naerda. 

«Ja teie, Hirvekütt,» suutis ta lõpuks lausuda, «kas te tõepoolest ei saanud üldse viga? See on 
lihtsalt ime, et püstol purunes teil käes ja teie pääsesite ilma ühegi liikme kaotuseta, kõnelemata 
elust.» 

«Niisuguseid imesid ei juhtu iga päev vanade relvadega. Esimene püss, mis mulle kätte anti, 
mängis mulle samasuguse tembu ja siiski jäin ma ellu, kuigi ma ei pääsenud veatult- nagu täna. 
Thomas Hutteril on üks püstol vähem kui hommikul. Kuid et see juhtus sellepärast, et meie tahtsime 
talle endale head teha, siis ei ole tal nurisemiseks põhjust. Tulge nüüd lähemale ja vaadakem edasi, 
mis veel kirstu on jäänud.» 

Selle ajaga oli Judith erutusest niivõrd jagu saanud, et võis-uuesti oma taburetile istuda ja 
ülevaatus jätkus. Järgmine ese, mis nüüd välja võeti, oli mähitud kale-visse, ja kui see lahti rulliti, 
tuli sealt lagedale üks neid matemaatilisi mõõteriistu, mida meremehed tollal tarvitasid. Sellel olid 
vasest kaunistused ja kinnituspandlad. Hirvekütt ja Tšingatšguk hüüatasid imestusest ja vaimustusest, 
nähes tundmatut riista, mis läikis ja säras, 

kuna omal ajal oli tema eest nähtavasti hästi hoolitsetud. 

«Niisugused riistapuud on maamõõtjail, Judith,» ütles Hirvekütt, kui oli riista mitu korda käes 
pööranud, «ma olen sageli näinud kõiki nende tööriistu. Peab ütlema, et kurjad ja südametud inimesed 
on nad küll, sest metsa tulevad nad alati ainult selleks, et rajada teed riisumisele ja hävingule. Kuid 
ühelgi neist pole olnud nii ilusat riista! See sunnib mind siiski lõpuks kartma, et Thomas Hutter ei 
tulnud siinsesse kolkasse heade kävatsustega. Kas teie pole kunagi märganud oma isa juures maa- 
mõõtja ahnust, tütarlaps?» 

«Ta pole maamõõtja, Hirvekütt, ega oska muidugi ka seda riista kasutada, kuigi tal see on olemas. 
Kas te tõesti arvate, et Thomas Hutter on kunagi seda kuube kandnud? See on tema kasvu jaoks 
niisamuti liiga suur, nagu see riist on üle tema tarkuse.» 

«Küllap see vist nii ongi, Madu. Vanamees on nähtavasti mingisugusel tundmatul teel pärinud 
kellelegi teisele kuulunud asjad. Räägitakse, et ta on olnud meremees, ja kahtlemata on see kirst ja 
kõik, mis selles peitub ... Ohoo! Aga mis see siis on? See on ju veelgi üllatavam kui vask ja must puu, 


millest see riist on tehtud!» 

Hirvekütt oli avanud väikese kotikese ja hakkas sealt ükshaaval malendeid välja võtma. Need 
olid elevandi-luust, tavalistest suuremad, oskuslikult treitud. Iga malend vastas kujult oma 
nimetusele: ratsurid istusid hobusts seljas, Tornid olid elevantide seljas, ja isegi ettu-reil olid 
inimpead ja ülakehad. Partii ei olnud täielik ja mõned katkised vigurid andsid tunnistust halvast 
kohtle-misest, kuid kõik allesolevad vigurid olid hoolikalt kotikesse pandud ja alal hoitud. Isegi 
Judith väljendas imetlust, kui oli näinud neid temale täiesti uusi esemeid, Tšingatšguk aga unustas 
imetluses ja rõõmus täiesti oma indiaanlase väärikuse. Ta võttis iga üksiku malendi kätte ja uuris 
neid väsimatu rahuldusega, näidates neiule teda kõige enam imestamapanevaid üksikasju. Talle 
meeldisid eriti elevandid. Ta kordas ühtesoodu «Huh! Huh!» ja silitas sõrmega nende lonte, kõrvu ja 
sabasid. Ta ei jätnud tähele panemata ka ettureid, kes oüd relvastatud ambulaskjatena. See stseen 
vältas mõne 

minuti, mille jooksul Judith ja indiaanlane unustasid end vaimustusest. Hirvekütt istus vaikides, 
mõtlikuna ja isegi mornina, kuigi ta silmad jälgisid noore neiu ja delavaari iga liigutust, ja ta jättis 
meelde iga malendi iseärasused, mida vaadeldi. Ühtki imestushüüatust, mitte ühtki heakskiidusõna ei 
tunginud ta suust. Lõpuks panid kaaslased tähele ta vaikimist, ja siis hakkas ta rääkima, esimest 
korda pärast malendite leidmist. 

«Judith,» küsis ta tõsiselt ja erutatult, «kas teie vanemad kõnelesid teiega kunagi usust?» 

Tüdruk punastus ja tumepunased laigud, mis libisesid üle ta kena näo, olid nagu Neapoli taeva 
jonnakad värvivarjundid jiovembrikuus. Ent Hirvekütt oli teda juba sütitanud niivõrd tugeva 
tõearmastusega, et. ta vastas kõhklemata täiesti avameelselt ja lihtsalt: 

«Ema küll rääkis tihti,» ütles ta, «isa aga mitte iialgi. Ema õpetas meile palveid ja käskusid, 
kuid isa pole selleks kordagi suud avanud ei ema eluajal ega ka pärast tema surma.» 

«Seda ma võin uskuda — seda ma võin uskuda. Ta eitunnista ühtki jumalat, eiühtki niisugust 
jumalat, keda sobiks austada valgel inimesel või koguni punanahal. Needasjad onebajumalad.» 

Judith võpatas ja hetkeks näis ta tõsiselt haavuvat. Seejärel jäi ta mõttesse ja hakkas lõpuks 
naerma. 

«Ja teie arvate, Hirvekütt, etneed elevandiluust mängukannid on minu isa jumalad? Maolen 
kuulnud ebajumalaist ja tean, mis need on.» 

«Need on ebajumalad!» kordas jahimees veendunult. «Mispärast teie isa oleks hakanud neid 
alal hoidma, kui ta neid ei kummarda?» 

«Kas ta oleks siis hoidnud oma jumalaid kotis ja lukustanud nad kirstu? Ei, ei, Hirvekütt, minu 
vaene isa kannab oma jumalat igal pool kaasas, kus ta käib, ja seejumal on tema kasuahnus. Need 


kujukesed võivad tõepoolest olla ebajumalad, ma ise ka mõtlen .nii, otsustades selle järele, mis ma 
olen kuulnud ja lugenud ebajumalate kummardamisest. Kuid nad on sattunud siia kuskilt kaugelt 
maalt, samuti nagu kõik teisedki asjad, ja Thomas Hutter on need saanud enda kätte, kui ta oli 
METEMEES.» 

«Mul on hea meel, tõesti, mul on üpris hea meel seda kuulda, Judith, kuna ma vaevalt oleksin 
suutnud end sundida ebajumalakummardajat hädast välja aitama. Vanamees on sama nahavärviga 
nagu minagi ja ma olen valmis teda abistama, kuid ma ei tahaks tegemist teha inimesega, kes on 
oma usust võõrdunud ... See loom, nagu näha, valmistab sulle suurt meelehead, Madu, kuigi ta on 
ainult ebajumal ...» 

«See on elevant...» ütles Judith vahele. «Ma olen kindlustes sageli näinud niisuguste loomade pilte, 
ja emal oli raamat, milles jutustati niisugustest olevustest. Isa põletas selle ära koos teiste 
raamatutega, sest tema sõnade järgi armastas ema liiga palju lugeda. See juhtus vähe aega enne ema 
surma ja ma olen mõnikord mõtelnud, et seegi kaotus kiirendas tema lõppu.» 

Ta ütles seda ilma sügavamate tunneteta. Ometi ei lausunud Judith seda kergemeelselt, sest ta oli 
kurb ema mälestustest, kuid ta oli harjunud elama liiga palju iseenda jaoks, oma edevuse 
rahuldamiseks, et oleks kan-natanud ema kaotuse pärast väga raskelt. Selle kena, kuid eksiteele 
sattunud tütarlapse äratamiseks ja tema üllamate tunnete ergutamiseks oli vaja erakorralisi olukordi, 
kuid neid olukordi polnud tema lühikese eluaja jooksul veel ette tulnud. 

«Noh, elevant või mitte elevant, igal juhul on see ebajumal,» väitis kütt, «ja ristiinimesel ei sobi 
teda enda juures hoida.» 

«Irokeesile on hea,» ütles Tšingatšguk, andes vastumeelselt käest elevandi, mille tema sõber talt 
võttis, et kotikesse tagasi panna. «Selle loomakese eest võib ära osta terve suguharu, võib ära osta Isegi 
delavaare!» 

«Jah, selles on sul tõesti õigus. See on arusaadav igaühele, kes tunneb indiaanlase loomust,» 
vastas Hirvekütt. «Kuid inimene, kes valeraha levitab, Madu, toimib niisama halvasti kui see, kes 
seda valmistab. Kas sa tunned ühtainustki ausat indiaanlast, kes ei põlgaks müüa pesukaru nahka 
ehtsa lahitsa pähe või soosaarma teha kobrase pähe kaubaks? Ma tean, et paarist niisugusest 
ebajumalast, võib-olla isegi ainult elevandist üksi, jätkuks Thomas Hutteri väljaostmiseks, kuid 
südame- 

tunnistus ei luba niisuguseid võltsrahasid käiku lasta. Ma usun, et ükski indiaani suguharu ei ole siin 
otse eba-jumalakummardaja, kuid mõned neist on sellele nii lähedal, et valged inimesed peaksid neid 
eriti sellest kiusa. tusesteemale hoidma.» 

«Aga, Hirvekütt, võib-olla need luust kujukesed pole üldse ebajumalad!» hüüatas Judith. 
«Nüüd tuleb mul meelde, et ma nägin ühel garnisoni* ohvitseril mängu «Haned ja rebane», mis 
sarnanes pisut sellele; ja siin oh veel midagi kõva kalevisse mähitud, millel on nähtavasti muiagi 
ühist teie ebajumalatega.» 

Hirvekütt võttis neiu käest kompsu ja kui oli selle lahti harutanud, leidis sellest malelaua. See oli 
nagu malendidki suur, tore ning kokku pandud elevandiluust ning mustpuust. Üksikasjaliselt kõik 
läbi kaalutlenud, nõustus jahimees lõpuks, kuigi kõhklusega, Judithi arvamusega ja mõõnas, et need 
näilised ebajumalad on vististi lihtsalt mingisuguse mängu kunstipäraselt nikerdatud vigurid. Judith 
osutus niivõrd taktiliseks, etei hakanud oma võitu kurjasti tarvitama ega vihjanud poole sõnagagi 
oma sõbra naeruväärsele eksitusele. 

Nende väikeste, kummalise välimusega kujukeste leid otsustaks väljaostu küsimuse. Kuna kõik 
tundsid indiaanlaste nõrkusi ja maitseid, siis jõuti ühisele arvamisele, et miski muu ei või äratada 
irokeeside ahnust nõnda kui just elevandid, õnneks olid kijjik neli vankrit alles ja sellepärast 
otsustati kõik neli Tomi kandvat looma esitada lunatasuks. Ülejäänud vigurid ja muidugi ka kõik 
teised kirslus leiduvad asjad koristati kiiresfi silmade alt ära selleks, et neid käsutada ainult kõige 
äärmisemal juhul. Niipea kui need ettevalmistused olid tehtud, pandi kõik asjad peale nende, mis 
olid mõeldud lunatasuks, hoolikalt kirstu tagasi ja kõik katted kohendati nõnda, nagu nad olid 
leitud; ja kui vana Hutter oleks «lossi» tagasi saanud, et siin oma elupäevad lõpuni veeta, ei oleks ta 
võinud aimatagi, et kellegi käsi on tema kirstu saladust puutunud. Purunenud püstol oleks võinud 
selle kõige kergemini paljastada, kuid see asetati terveksjäänud püstoli kõrvale, ja kõik vajutati kirstu 
nagu ennegi — umbes pooltosinat otse kästi põhjas asuvat pakki jäi üldse avamata. Kui see oli tehtud, 
lasti kaas alla, ripu- 

tati tabalukud oma köhale ja keerati need lukku. Pärast pandi võti tagasi lõuendist kotti, kust see oli 
võetud. 

Edaspidise asjakäigu läbiarutamiseks ja kõigi esemete oma paika tagasipanemiseks oli kulunud 
rohkem kui tund aega. 

Jutuajamises tekkisid sageli pausid ja Judith, kes tundis elavat naudingut sellest, kuidas Hirveküti 
ausad silmad vaatlesid ta kena nägu avameelse ja teeskluseta imetlusega, leidis teid, kuidas keskustelu 
pikendada, ilmutades seejuures nobedust, mis näib naiselikule edevusele olevat kaasasündinud. 


Hirvekütt oli muidugi esimene, kes märkas, kui palju aega nad olid ilmaasjata ära raisanud, ja 
juhtis kaaslaste tähelepanu vajadusele kiiremini asuda kavatsetud plaani teostamisele. Tšin-gatšguk 
oli jäänud Hutteri magamistuppa, kuhu elevandid olid pandud ja laskis oma pilgul mõnuleda neil 
ime-päraseil ja tundmatuil loomadel; peale selle tundis ta võib-olla instinktiivselt, et ta kaaslased 
ei soovi tema juuresolekut ja eelistavad tema eemalejäämist. 

«Noh, Judith,» ütles Hirvekütt pärast seda, kui jutlemine oli kestnud tunduvalt kauem, kui ta ise 
oleks arvanudki, — «teiega on väga meerdiv lobiseda ja kõiki neid küsimusi arutada, kuid kohustus 
kutsub meid teise kohta. Kogu selle aja Välejalg ja teie isa, rääkimata juba Hettyst...» 

Ja sõna suri ta huultel, sest et selsamal kriitilisel hetkel kuuldus mademelt ehk õuelt kellegi 
kergeid samme, inimkogu varjas läbi ukse langeva valguse ning viimasena nimetatud isik, astuski 
juuresolijate ette. Vaevalt oli Hirveküti suusttunginud tasane hüüatus ja Judith kiljatanud, kui 
ootamatult astus Hetty kõrvale viietetst-kümne-seitsmeteistkümneaastane indiaani noormees. Neil 
mõlemal olid jalas mokassiinid ja järelikult astusid nad peaaegu käratult. Hoolimata nende ilmumi- 
se ootamatusest jäi Hirvekütt rahulikuks. Kõigepealt ütles ta kiiresti mõne sõna delavaari keeles 
sõbrale ja hoiatas teda nähtavale tulemast, ise lubades valvele jääda. Seejärel läks ta ukse juurde, et 
kindlaks määrata ohu suurust. Kuid väljas polnud ühtegi hinge, ja üsna lihtne seadeldis, mis 
mõnevõrra meenutas parve ja õõtsus laeva kõrval veel, tegi talle kohe selgeks, mil viisil Hetty oli 

«lossi» toimetatud. Kiaks kuivanud kuusetüve olid vöötide ja niinekooreribadega kokku seotud ja 
nendele oli seatud väike pähklipuu lõhendikkudest platvorm. Hetty oli asetatud palkidele, kuna noor 
irokees sõudis primitiivse ja aeglaselt liikuva, kuid täiesti ohutu sõiduki «lossi» juurde. Niipea kui 
Hirvekütt oli parve lähemalt vaadanud ja veendunud, et rohkem indiaanlasi läheduses pole, raputas ta 
pead ja kõneles oma tavalise harjumuse kohaselt endamisi: 

«Näed, mis tähendab võõras kirstus tuhnimine! Kui me oleksime olnud valvsad, siis poleks niisugust 
üllatust saanud juhtuda. Selle poisikese poolt antud õppetunni varal näeme, mida võime oodata, kui asja 
juurde asuvad vanad sõdurid ise. Kuid meile avaneb niiviisi tee läbirääkimisteks ja ma tahan kuulda, 
mis Hetty ütleb.» 

Niipea kui Judith oli üllatusest ja hirmust jagu saanud, tervitas ta õe tagasitulekut siira 
rõõmuga. Ta surus Hetty rinna vastu ja suudles teda nõnda, nagu ta oli 
harjunud tegema siis, kui nad olid alles süütud lapsed. Hetty oli rahulikum, kuna temale polnud kõiges 
selles midagi üllatavat ja ta meelekindlus püsis eesmärgi puh 
tuse ja pühaduse tõttu. Õe palvel võttis ta istet ja hakkas jutustama oma seiklustest. Ta jõudis 
parajasti oma jutustust alata, kui Hirvekütt tuli tagasi ja hakkas teda tähelepanelikumalt 
kuulama. Noor irokees seisis ukse juures, suhtudes kõigesse toimuvasse ükskõikselt nagu uksepiit. 

Tütarlapse jutustus oli küllalt selge kugi selle hetkeni, kus me pärast vestlust pealikutega 


jätsime ta laagrisse ja kus Tasa tema juurest lahkus, ning selles pole meile midagi uut. Selle loo 
järje peab aga edasi andma tema oma sõnadega. 

«Kui ma pealikutele piiblist mitu kirjatükki ette lugesin, Judith, poleks sina märganud neis 
mingisugust meelemuutust,» ütles ta, «kuid kus seeme on külvatud, seal hakkab ta idanema ... Ma ei 
olnud kuigi kaua isa ja Välejala juures, vaid läksin Tasaga einet võtma. Niipea, kui olime söönud, 
tulid pealikud meie juurde, ja siis me nägime, et külv oli kandnud vilja. Nad ütlesid, et see, mis ma 
olin lugenud heast raamatust, peab olema õige — see kõlas õigena, nõnda nagu laulab ilus lind; 

235 


ja nad käskisid mind tagasi minna ja ütelda sedasama ka suurele sõjamehele, kes oli ühe nende vapra 
kange-lase tapnud, ning samuti teile edasi öelda, kui õnnelikud nad oleksid, kui nad saaksid tulla 
jumalateenistusele siia meie juurde lossi või välja päikesepaistele ja kuulata, kuidas mina jällegi 
loen neile seda püha raamatut ja et ma ütleksin teile, et nad tahaksid, et teie laenaksite neile mõne 
kanuu, et nad võiksid siia tuua isa ja Harry ja ka oma»naised. Ja et me kõik võiksime siis istuda siin 
lossi ees platvormil ja kuulata kahvanäolise Manituu laulusid. Kuule, Judith, kas sa oled kuulnud, et 
miski muu oleks nii selgesti tõendanud piibli vägevust?» 

«Kui see oleks tõsi, siis oleks see tõesti ime, Hetty! Kuid see on ainult indiaanlaste kavalus ja 
äraandlikkus. Nad püüavad meid pettuse teel võita, kuna näevad, et nad ei suuda midagi saavutada 
Jõuga.» 

«Sa kahtled piiblis, õde, kui mõistad metsinimeste peale nii valjult kohut.» 

«Ma ei kahtle piibus, vaene Hetty, kuid kahtlen tugevasti indiaanlastes ja irokeesides ... Mis .ütlete 
teie selle ettepaneku kohta, Hirvekütt?» 

«Esiteks lubage mul Hettyga pisut rääkida,» vastas kõnetatav. «Ma tahan teada, kas see parv 
valmistati pärast teie einetamist, tütarlaps, või pidite te mööda kallast laagrist tulema jalgsi meie 
vastaskaldani?» 

«Oh ei, Hirvekütt! Parv oli juba valmis ja oli vees. Kas see pole ime, Judith?» 

«Jah, jah, indiaani Ime,» lisas jahimees vahele. «Nad on meistrid niisugustele imedele. Ja teie 
leidsite, et- parv oli juba täiesti valmis vees ning ootas ainult oma koormat?» 

«Kõik oli nii nagu teie ütlete. Parv asus laagri lähedal, indiaanlased panid minu sellele, seal olid 
niineköied ja sõdurid vedasid parve lossi vastaskaldale, ja siis käskisid noormeest mind siia sõuda.» 

«Ja see tähendab, et kogu mets on hulkureid täis, kes ootavad, millega see ime lõpeb. Nüüd on selge, 
milles asi seisab, Judith, — kuid kõigepealt katsume lahti saada sellest noorest Kanada vereimejast, ja 
siis peame nõu, mis ette võtta. Teil ja Hettyl tuleb siit ära minna, kuid enne tooge mulle elevandid, mida 
Madu imetleb, selle- 

pärast et seda lippavat hirve ei tohi üheks minutikski jätta üksinda, või muidu ta laenab meilt 
kanuu ilma luba küsimata ...» 

Judith täitis ta soovi ja läks siis koos õega oma tuppa. Hirvekütt oskas pisut kõiki selle 
ümbruskonna indiaani murrakuid ja võis irokeesi keeleski üsna soravalt kõ-nelda. Noogutades peaga 
noormehele, pakkus ta temale istet kirstule ja asetas siis kaks elevanti, ootamatult ta ette! Selle 
silmapilguni ei olnud noor metslane väljendanud mingisuguseid silmanähtavaid tundeid. Lossis ja 
selle ümbruses olid paljudki asjad talle uudsed, kuid ta säilitas filosoofilise meelerahuga täieliku 
endavalitsemise. Tõsi, Hirvekütt oli märganud, et irokeesi mustad silmad olid teraselt uurinud 
kaitseseadeldisi ja relva, kuid ta*oli teinud seda niisuguse süütu näoga, niisuguse ükskõikse laisa, 
poisikeseliku ilmega, et ainult see inimene, kes oli ise samasuguse kooli läbi teinud, võis tema ees- 
märki sel hetkel aimata. Ent kui metslase pilk langes elevandiluust mänguasjakestele ja ta 
esmakordselt nägi imelike, tundmatute loomade kujusid, valdas teda imestus ja vaimustus. Noore 
irokeesi ehk hurooni suust tuli kuuldavale vaimustusehüüe, kuid samas talitses ta end nagu inimene, 
kes on hakkama saanud mingi väga inetu teoga. Ta vaatas elevante üksisilmi ja pärast lühikest 
kõhklust söandas isegi üht neist kätte võtta. Hirvekütt ei seganud teda vähemalt kümne minuti kestel, 
teades, et noormees vaatleb neid imeasju sellepärast nii tähelepanelikult, et tagasipöördumisel vane- 
aile meestele nende välimust kirjeldada täpselt ja üksikasjaliselt. Lõpuks, kui ta oli otsustanud, et 
soovitud mõju saavutamiseks oli juba küllalt aega kulunud, pani jahimees sõrme noormehe 
paljale palvele ja tõmbas ta tähelepanu endale.. 

«Kuula,» ütles ta. «Ma tahan rääkida oma noore Kanada sõbraga. Las ta unustab hetkeks selle 
ime.» 

«Aga kus on teine kahvanäoline vend?» küsis poiss, ringi vahtides ja tahtmatult väljendades mõtet, 
mis oli tal mõlkunud meeles kuni malendite lagedaletoomiseni. 

«Ta magab, või kui ta päriselt ei maga, siis igal juhul on ta toas, kus harilikult mehed magavad,» 
vastas Hir- 

vekütt. «Aga kust minu noor sõber teab, et siin on teine kahvanäoline?» 

«Nägin teda kaldalt. Irokeesidel on teravad silmad — näevad läbi pilvede, näevad suure allika 
põhjagi.» 

«Hea küll, irokees on teretulnud. Kaks kahvanägu on vangis sinu isade laagris, poiss?» 


Noormees noogutas pead, suhtudes sellesse seika ilmse ükskõiksusega, kuigi ta hetk hiljem 
pahvatas naerma, nagu oleks ta sattunud vaimustusse oma suguharu vanemate osavusest. 


«Kas sa võid mulle jutustada, poiss, mida teie pealikud kavatsevad ette võtta vangidega? Või pole 


nad ise seda veel otsustanud?» 

Poiss vaatas hetkeks jahimehele üllatunult otsa, siis aga pani ta külmavereliselt osutissõrme 
oma pea juurde, just vasaku kõrva köhale ja tõmbas sõrme ümber oma juuste kiiresti -ja täpselt, 
otsekui tahtes näidata, kui hästi talle on kätte õpetatud see oma rahva eriline kunst. 

«Millal?» küsis Hirvekütt, kelle! kramp pigistas kõri niisuguse ükskõiksuse puhul inimelu 
suhtes. «Aga mispärast te ei võiks nad endaga kaasa võtta oma vigvamitesse?» 

«Tee on liiga pikk ja kahvanägusid täis. Vigvamid on täis, aga skalbid on kallid. Vähe skalpe, 
palju kulda.» 

«Hüva, see on täitsa arusaadav, jah, täitsa arusaadav. Selgemini ei võigi enam väljendada. Sa 
siis tead, noormees, et teie vanem vang on nende kahe noore naisterahva isa, aga teine on vanema 
tütarlapse peig. Neiud tahavad loomulikult oma sõprade skalbid ära päästa ja on nõus andma 
nende lunaks kaks luust loomakest, kummagi skalbi eest üle. Mine tagasi, räägi sellest oma 
pealikutele ja too mulle nende vastus enne päikeseloojakut.» 

Poiss nõustus selle plaaniga innukalt ja siiralt ega jätnud vähimatki kahtlust selles, et ta 
täidab oma ülesande arukalt ja kiiresti. Silmapilguks unustas ta auahnuse ja sünnipärase viha 
inglaste ning nendeindiaanlaste vastu, kuna tatahtis, etniisugune aare kuuluks tema hõimule. 
Hirvekütt jäi selle muljega rahule. Tõsi, noormees tegi ettepaneku anda talle üks elevant prooviks 
kaasa, kuid ta kahvanäoline vend oli liiga ettenäge- 

lik, et sellega nõustuda. Hirvekütt teadis väga hästi, et elevant tõenäoliselt ei jõua kunagi sinna, kuhu 
määratud, kui ta usaldada niisugustesse kätesse. See väike raskus lahendati muide ruttu, ja poiss 
valmistus ära-sõiduks. Kui ta seisis platvormil ja oli juba parvele astumas, jäi ta äkki kõheldes 
seisma ja tuli tagasi palvega laenata talle kanuu, kuna see võiks läbirääkimisi kiirendada. Hirvekütt 
lükkas selle palve tagasi ja pärast veidikest kõnelemist sõudis poiss aeglaselt «lossi» juurest eemale, 
võttes kursi tiheda kaldavõsa suunas, kuhu polnud üle poole miili. Hirvekütt istus pingikesele ja. 
jälgis eemalduvat saadikut; vahel libistas ta tähelepaneliku pilgu üle kogu rannajoone niikaugele kui 
silm ulatus, siis aga asetas küünarnuki põlvele ja jäi tükiks ajaks istuma, toetades lõua käele. 
Sel ajal kui Hirvekütt vestles poisiga, toimus naaber-ruumis hoopis teistlaadi stseen. Hetty 

küsis, kus delavaar on, ja kui talle öeldi, mispärast ja kuhu ta peitu jäi, läks ta tema 

juurde. Tšingatšguk võttis külalise vastu lahkelt ja lugupidavalt. Ta teadis, kellega tal on 

tegemist, ja kahtlemata suurendas tema lahkust selle süütu olendi vastu lootus mõrsja kohta 

mingeid uudiseid kuulda saada. Tütarlaps võttis tuppa astudes kohe istet ja käskis indiaanlast 

enda kõrvale istuda, kuid vaikis edasi, nagu eeldades, et pealikul on sünnis esimesena küsimu- 


sega tema poole pöörduda, enne kui ta hakkab kõnelema sellest, mis tal südamel pakitses. 
Kuid Tšingatšguk ei mõistnud tema kavatsusi ja ootas lugupidavalt edasi, kuni Hettyl tuleb 
soov rääkima hakata. 

«Teie olete Tšingatšguk, delavaaride Suur Madu, eks ole?» algas tütarlaps lõpuks üsna 
lihtsalt, kaotades enesevalitsemise soovist kõnelust jätkata, kuid kartes ühtlasi esimesena alata. 

«Tšingatšguk,» vastas delavaar sügava väärikusega. «See tähendab Hirveküti keeles Suur 
Madu.» 

«Nojah, see on ka minu keel. Seda räägivad nii Hirvekütt, isa, Judith, mina ise kui ka vaene 
Harry Välejalg. Kas te tunnete Harry Marchi, Suur Madu? Te siiski ei tunne teda, sest 
muidu oleks ta ka mulle teist jutustanud.» 

«Kas kellegi keel nimetas Tšingatšguki nime Norgus 


239 
Liiliale? (Nõnda kutsus pealik vaest Hettyt.) Kas mõni väike linnuke irokeeside hulgas laulis seda 
nime?» 

Esiteks Hetty ei vastanud midagi. Kuid selle kirjelda-matu tundega, mis äratab noortel ja 
kogenematuil tütarlastel poolehoiu ja arusaamise, langetas ta pea ja põsed kattusid punaga, enne 
kui ta leidis mingeid sõnu. Selle hämmelduse põhustes selgusele jõudmine käis üle tema mõistuse; 
kuid ehkki Hetty ei suutnud mõista iga esilekerkiva juhtumi põhjust, oli ta alati võimeline 
tunneteks. Puna taganes pikkamisi põskedelt ja ta vaatas indiaanlase otsa naeratades, lihtsameel- 
selt nagu laps, kusjuures sellele liitus täiskasvanud naise huvi. 

«Kas minu õde, Norgus Liilia, kuulis niisugust lindu!» lisas Tšingatšguk nii õrnalt, et see oleks 
imestama pannud igaühe, kes oli tihtigi kuulnud läbilõikavaid karjeid, mis tulid sellestsamast 
kõrist. Niisugused üleminekud lõikavailt kurguhäältelt pehmetele ja meloodilistele toonidele ei ole 
tavalistes indiaani keskusteludes haruldased. 


«Minu õe kõrvad olid ju lahti, kas on ta keele käotanud?» 

«Teie olete ikka Tšingatšguk, jah, teie peate olema Tšingatšguk, sest siin pole teisi indiaanlasi, 
ja tema uskus, et Tšingatšguk peab tulema.» 

«Tšin-gatš-guk,» hääldas pealik oma nime aeglaselt ja iga silpi rõhutades. «Suur Madu — 
ingiiside keeles.» 

«Tšin-gatš-guk,» kordas Hetty niisama mõtlikult. «Jah, Tasa nimetas seda nime, ja teie peate 
olema see pealik.» 

«Ua-ta-Ua,» lisas delavaar. 

«Ua-ta-Ua ehk Tasa. Ma mõtlen, et Tasa kõlab ilusamini kui Ua ja sellepärast kutsun ma teda 


Tasaks.» 


«Ua-ta-Ua ondelavaari kõrvale armas.» 
«Teie ütlete seda teisiti kui mina. Kuid ükskõik, ma kuulsin, kuidas laulab see lind, kellest te 
rälgite, Suur Madu.» 


«Kas minu õde saab korrata laulu sõnu? Millest lind kõige rohkem laulab, kuidas ta välja näeb, 
kas naerab sageli?» 


«Ta laulis Tšingatšgukist sagedamini kui kõigest muust, ja naeris kogu südamest, kui ma talle 
jutustasin, 

kuidas irokeesid jooksid teile järele mööda vett ega saanudki teid kätte. Loodan, et neil palkidel 
pole kõrvu, Madu!» 

«Ara karda palke, karda õde naabertoas. ära karda irokeesi — Hirvekütt sulges võõral elajal 
silmad ja kõrvad.» 

«Ma mõistan teid, Madu, ma mõistsin ka Tasat. Mõnikord mulle näib, et ma pole sugugi nii 
nõrgamõistuslik kui räägitakse. Nüüd vaadake lakke ja ma jutustan teile kõik. Kuid te hirmutate 
mind, te vaatate nii teravasti, kui ma Ua-ta-Uast kõnelen.» 

Indiaanlane püüdis vähendada oma silmade sära ja tegi näo, nagu täidaks ta tütarlapse lihtsat 
palvet. 

«Tasa käskis mul öelda väga tasakesi, et te ei tohi irokeese uskuda. Nad on palju kavalamad 
kui kõik teised incftaanlased, keda tema tunneb. Siis ta ütles veel, et on suur hele täht, mis 
tõuseb mäekünka köhale umbes tund aega pärast pimeduse saabumist (Tasa oli osutanud planeet 
Jupiterile, kuigi ta ise seda ei teadnud), ja et niipea kui täht nähtavale ilmub, ootab Tasa teid sel 
kohal, kus mina eelmisel ööl maabusin, ja et te peate talle kanuus järele sõitma.» 

«Hüva! Tšingatšguk saab nüüd väga hästi aru, kuid ta saab paremini aru, kui õde laulab talle 
veel kord.» 

Hetty kordas oma sõnu, üksikasjalisemalt selgitades, missugusest tähest on jutt, ja kirjeldas seda 
kohta kal-dal, kus Madu pidi randuma. Seejärel hakkas ta oma tavalisel otsekohesel viisil jutustama 
vestlusest indiaani tütarlapsega ja kordas mitutki tema väljendust ja arvamust, millega valmistas suurt 
rõõmu peigmehe südamele. Eriti kordas ta meeldetuletust, et nad oleksid valvel äraandlikkuse vastu, 
missugust hoiatust oli siiski küll vaevalt vaja, kuna see oli öeldud juba niigi küllalt ettevaatlikele 
inimestele. Peale selle kirjeldas ta küllalt selgesti vaenlase laagri praegust asukohta ja indiaanlaste 
kõiki edasiliikumisi alates tänasest hommikust. Tasa oli olnud temaga koos parvel senikaua, kuni see 
kaldalt eemaldus; nüüd oli ta kahtlemata kuskil «lossi» vastas metsas ega kavatsenud laagrisse enne 
öö tulekut tagasi minna. Tütarlaps lootis, et tal õnnestub oma kaaslaste juurest minema lipsata ja end 


peita neemenukale. Keegi ei 

paistnud aimavat, et Tšingatšguk on siin, kuigi kõik teadsid, et keegi indiaanlane oli eelmisel ööl 
tulnud laeva, ja oletati, et just nimelt tema oligi ilmunud lossi uksele kahvanäolise riietuses.--. Kuid 
selles suhtes püsisid siiski mõningad kahtlused, sest oli aastaaeg, rffil võis inimesi järvele oodata, ja 
järelikult võis lossi garnison sel loomulikul viisil tugevneda. Kõike seda oli Ua-ta-Ua jutustanud 
Hettyle, kui indiaanlased parve mööda kalda-äärt vedasid; nad sõitsid niiviisi üle kuue miili ja 
neil jäi aega enam kui küllalt. 

«Tasa ise ei tea, kas nad kahtlustavad teda või mitte ja kas nad teavad teie saabumist, kuid ta 
loodab, et teda ei kahtlustata. Ja nüüd, Madu, pärast seda, kus ma olen teile jutustanud niipalju teie 
mõrsjast,» jätkas Hetty, võttis indiaanlasel alateadlikult käest kinni ja mängis tema sõrmedega, 
nagu teevad sageli, lapsed oma vanemate sõrmedega, «peate teie omalt poolt mulle midagi tõotama. 
Kui Tasa teie naiseks saab, peate te tema vastu sõbralik olema ja naeratama talle nii, nagu te nae- 
ratate praegu mulle; ei tohi temale vaadata tigedalt, nõnda nagu mõned pealikud vaatavad oma 
naisi. Kas te lubate mulle seda?» 

«Alati olen hea Tasa vastu! Liiga õrn, et tugevasti kallistada — muidu ta puruneks.» 

«Jah, sellepärast ongi tarvis talle ka naeratada. Teie ei teagi, kuidas tütarlaps igatseb armastatud 
inimese naeratust. Isa naeratas mulle ükskord vaevalt, kui ma olin tema juures —-, ja, Välejalg, — 
jah — Välejalg rääkis valjusti ja naeris. Kui'd ma ei usu, et ta oleks kordagi naeratanud. Kas te 
mõistate naeratuse ja naeru vahet?» 

«Naer on parem. Kuulad Uad: naerab — mõtled, et lind laulab.» . 

«Ma tean, tema naer on väga meeldiv, kuid teie peate naeratama. Ja peale selle, Madu, te ei tohi 
teda sundida tassima raskusi ja vilja niitma nagu teised indiaanlased. Kõhelge teda nagu 
kahvanäolised kohtlevad oma naisi.» 

«Ua-ta-Ua ei ole kahvanäoline; tal on punane, nahk, punane süda, punased tunded. Üleni punane. Ta 
peab jõmpsikat kandma.» 

«Iga naine kannab meeleldi oma last,» ütles Hetty naeratades, «ja selles pole midagi halba. Kuid teie 
peate Tasat armastama ja olema tema vastu sõbralik ja hea, sellepärast et tema ise on väga sõbralik 
ja hea.» 

Tšingatšguk noogutas vastuseks tõsiselt pead ja otsustas sire nähtavasti, et parem on see teema 
kõrvale jätta. Enne kui Hetty jõudis juttu jätkata, kuuldus Hirveküti hääl, kes kutsus oma sõpra 
naabertuppa. Madu tõusis selle kutse peale kohalt ja Hetty läks oma õe juurde. 


XIV PEATÜKK 


Ei keegi säärast looma tea; — 
ta sarnast pole olnud eal: 

kui sisalik ta keret veab, 

talussi keelja käia pea, 

kolm varvast jalgadel ta all, 

pikk saba uhkuseks on tal... 
Merrick 


Sõbra juurde pöördudes ruttas delavaar kõigepealt end tsiviliseeritud rõivastusest vabastama ja 
muutus jällegi indiaani sõduriks. Hirveküti protestile vastas ta; et irokeesidele on juba teada indiaanlase 
viibimine lossis ja et kui delavaar ka nüüd jätkaks oma maskeraadi, siis näiks see irokeesidele 
kahtlasemana kui 'tema avalik ilmumine vaenuliku suguharu liikmena. Kui viimane sai tõde teada ja 
ühtlasi kuulis, et ta oli end petnud, arvates et pealikul on õnnestunud pääseda laeva märkamata, nõustus 
ta rõõmsalt muudatusega, mõistes, et edasine varjamine on käsutu. Tšingatšguk tahtis esineda metsade 
poja kujul mitte üksnes ettevaatuse tõttu, vaid tema soovi põhjuseks olid hoopis õrnemad tunded. Talle 
oli asja jutustatud, et Tasa on järve vastaskaldal; ja loodus saavutas nii suure võidu kõigi harjumuste, 
hõimu- ja 

rahvusevahede üle, et tõstis selle noore metslasest sõduri niisamasugusele tunnete tasemele nagu seda 
oleks võinud taolistes olukordades leida ainult kõige peenemal linlasel. Talle valmistas lohutavat 
rahuldust mõtelda, et armastatud neiu võib nüüd teda näha. Ta jalutas platvormil oma napis 
pärismaalase riietuses, otsekui metsade Apollo, ja sajad magusad unistused kihutasid läbi ta aju ja 
pehmendasid ta südant. 

Kõik see aga ei tähendanud midagi Hirveküti silmis, kes polnud kuigi suur meister Amori 
salapärasustes ja kes roHkem mõtles järjekordseist tungivaist muredest kui armastuse õrnadest 
tujukustest. Seepärast tuletas ta sõbrale varsti meelde, kuivõrd tõsine on nende tõeline seisukord ja ta 
kutsus teda sõjalisele nõupidamisele, kus nad pidid kindlaks määrama tulevase tegevuskava. 

Järgnenud keskustelus tutvustasid osalised üksteisele, mis neil oli õnnestunud möödunud jutlemiste 
aegu teada saada. Tšingatšguk sai teada, kuidas olid arenenud läbirääkimised väljaostu kohta ja 
omakorda teatas ta Hirvekütile sellest, mis Hetty talle oli jutustanud. Jahimees kuulas sõbra muresid 
ülla osavõtuga ja tõotas teda kõigiti aidata niipalju kui suudab. 

«See on meie peaülesanne, Madu, nagu sa tead. Võitlusse vana Hütteri lossi ja tütarde päästmiseks 
sattusime ainult juhuslikult. Jah, jah, ma püüan aidata väikest Tasat, kes on teie suguharu kõige 
parem ja kõige kenam tüdruk ja pealegi üldse kõige parem ja kenam' tüdruk! Ma- olen alati 


ergutanud sinu kiindumust, pealik, ja on loomulik, et niisugune suur ja põline suguharu, nagu seda 
on teie oma, ei tohi mitte kustuda. Kui mõni punase nahavärviga ja punaste vaimuannetega. naine 
peaks mulle kunagi nii lähedaseks saama, et ma sooviksin teda oma naiseks, siis otsiksin ma endale 
just täpselt niisuguse, kuid seda ei või iial sündida, ei, seda ei või iial sündida. Ma olen väga 
rõõmus, et Hetty sai kokku Tasaga, sest kui esimesel on pisut napilt mõistust ja kavalust, siis 
viimasel see-eest jätkub kavalust ja mõistust kähe jaoks. Jah, Madu,» hakkas ta südamest naerma, 
«pane nad kokku ja kaht arukamat tütarlast ei leia sa terves Yorki koloonias!» 

«Ma lähen irokeeside laagrisse,» vastas delavaar tõsi- 

selt. «Mitte keegi ei tunne Tšingatšgukki peale Ua-ta-Ua, ja leping elu ja skalpide peale peab saama 
sõlmitud pealikuga. Anna mulle need imelikud loomad ja luba mul võtta kanuu.» 


Hirvekütt laskis pea norgu ja hakkas õngeridva otsaga mööda vett vedama, kui ta istus jalgu üle 
platvormi aare kõlgutades nagu inimene, kes on haaratud mingist uuest mõttest. Selle asemel, et 
oma sõbra ettepanekul» otsekoheselt vastata, hakkas ta endamisi kõnelema. 


«Jah, jah,» rääkis ta, «seda arvatavasti kutsutaksegi armastuseks. Ma olen kuulnud, et armastus 
pimestab mõnikord inimese mõistuse täiesti ja teeb ta arupidamise ja ettevaatlikkuse poolest abituks 
nagu mõne metslooma. Mõtelda ainult, et Madu peaks sel määral kaotama mõistuse, kavaluse ja 
tarkuse! Kindlasti peame Tasa Kiiremini vabastama ja ta mehele panema niipea, kui suguharu 
juurde tagasi jõuame, või pealikule ei too see sõda mingit muud käsu kui mõni pisut ebaharilik ja 
erakordne jaht. Jah, temast ei saa iialgi uuesti niisugust meest nagu ta oli enne, kui see raske kandam 
pole langenud ta südamelt ja ta pole tulnud mõistuse juurde .nagu kõik teised inimesed. Madu, sa 
pole praegu võimeline tõsiselt arutama ja sellepärast ma ei hakka sinu ettepanekule vastama. Kuid 
sa oled pealik, varsti sa pead juhtima terveid väesalku sõjateel, sellepärast küsin ma sinult: kas on 
arukas näidata vaenlasele oma jõudusid enne, kuialgab lahing?» «Ua!» hüüatas indiaanlane. 

«No jah, Ua. Ma saan hästi aru, et kogu asi on Uas ja ainult Uas. Tõepoolest, Madu, ma olen väga 
mures ja häbenen sinu pärast! Me pole iial veel kuulnud niisuguseid rumalaid mõtteid pealiku 
suust, ja pealegi veel niisuguse pealiku suust, kes juba on oma tarkuse poolest kuulus, kuigi ta on 
alles noor ja kogenematu. Ei, kanuud sa ei saa, senikaua kui sõpruse ja arukuse hääl veel midagi 


maksab.» 
«Mu kahvanäolisel sõbral on õigus. Pilv laskus Tšin-gatšguki näole, .ta silmad on tuhmunud ja 
nõrkifis on tunginud tema mõistusse. Minu vennal on tugev mälu heade tegude jaoks ja nõrk halbade 


jaoks. Ta unustab.» 

«Jah, see pole raske. Me ei räägi enam sellest, pealik. Kuid kui järgmine samasugune pilv ujub su 
pea köhale, siis püüa terna teelt kõrvale hoida. Pilved sageli segavad meid isegi taevas, kuid kui nad 
pimestavad meie mõistust, siis ei kõlba see kuhugi. Aga nüüd istu minu kõrvale, arutame pisut, 
mida me tegema peame, sest et varsti kas ilmub siia saadik rahuläbirääkimiste asjus või meil tuleb 
pidada verist sõda. Nagu näed, oskavad need hulgused palke käsutada niisama hästi kui kõige osava- 
mad parvetajad jõgedel, ja neil pole kuigis raske ootamatult terve salgaga siia ilmuda. Mina arvan, 
et kõige targerrToleks laadida kogu vana Tomi varandus laevale, loss lukustada ja laevaga ära minna. 
See on liikuv, tal on puri, ja kui me asukohta vahetame, siis võime veeta kartuseta hulga öid, ilma et 
need Kanada hundid leiaksid tee meie lambalauta.» 

Tšingatšguk kuulas selle plaani ära ilmse nõusolekuga. Kui läbirääkimised tõesti luhtuvad, siis 

on vähe lootust, et öö mööduks ilma kallaletungita. Vaenlasel oli küllalt taipu mõistmiseks, et lossi 

vallutades saavad nad kogu selle vara peremeheks, mis siin leidub, nende hulgas ka lunaks pakutud 
asjad, ja samal ajal säilitavad nad oma senised eelised. Tingimata oli tarvis teha mõningaid 
ettevalmistusi, kuna nüüd, kus irokeeside hulk oli teada, polnud loota, et öist rünnakut suudetaks 
edukalt tagasi lüüa. Oleks olnud võimatu takistada vaenlasel kanuude ja laeva vallutamist, ja laeva 
varjul oleks kallaletungijad olnud kuulide eest niisama hästi kaitstud nagu lossis olijadki. 

Korraks lõineile pähe pliaan — uputada laev madalasse vette, tõmmata kanuud majja sisse ja loota 

täielikult lossi kaitsele. Kuid asja üle pikemalt järele mõeldes.leidsid nad, et see plaan on lõppude 

lõpuks ebaõnnestumisele määratud. Kaldalt oli nii kerge palke koguda ükskõik missuguse 
suurusega parve ehitamiseks ja kindel oli, et irokeesid, nüüd kus nad olid juba tähelepanu pööranud 
niisugustele abinõudele, võtavad appi selle vahendi, mõistes, et nende püsivust kroonib edu. Pärast 
põhjalikku kaalutlemist ja kõigi asjaolude esiletoomist jõudsid mõlemad metsasõja-kunsti 
noored algajad otsusele, et laev on neile ainuke kindel varjupaik. Viivitamata tegid nad oma otsuse 
tea- 

tavaks Judithile. Tütarlapsel ei olnud tõsiseid vastuväiteid ja kõik neli asusid oma plaani ellu 

viima. 

Lugeja võib endale hõlpsasti ette kujutada, et Ujuva Tomi maine vara polnud kuigi suur. Paar 
voodit, mõningad seljariided, relvad ja laskemoon, vähesed kööginõud ja seesama salapärane, 
poolenisti läbiuuritud kirst moo-dustasidki endast peamise osa. Kõik see koguti kiiresti kokku, ja 
laev veeti ehitise idapoolsele küljele, et kaldalt ei märgataks asjade kandmist. Otsustati, et raskemaid 


ja kogukamaid asju ei maksa paigalt liigutada, kuna neid ei läheks laevas tarvis, ja neil ei olnud ka 
suurt väärtust. Kuna asju tuli ümber tõsta suurima ettevaatusega ja suurem osa neist anti edasi akna 
kaudu, siis kulus vähemalt kaks-kolm tundi, enne kui kõigega valmis jõuti. Selleks ajaks ilmus 
nähtavale ka parv, mis ligines kalda poolt. Hirvekütt haaras kiiresti pikksilma ja veendus selle abil, 
et parvel on kaks sõjaeest, nähtavasti relvadeta. Parv liikus aeglaselt; ja see asjaolu andis 
kaitsjaile tulevastes kokkupõrgetes suure eelise, sest laev liikus palju kiiremini ja kergemini. Kuna 
«lossi» elanikel jäi küllaldaselt aega, et valmistuda kähe ohtliku külastaja vastuvõtuks, siis oli kõik 
juba tükk aega enne seda valmis, kui parv nii lähedale jõudis, et võis tervitusi vahetada. Madu ja 
tütarlapsed läksid hoonesse, kus Tšingatšguk seisis ukse juures, hoides mitut laetud püssi käepärast. 
Judith jälgis toimuvat väikese aknakese kaudu. Mis puutub Hirvekütti, siis tema oli toonud järi plat- 
vormi veerele, sinna kohta, . kuhu parv lähenes, ja istus, püss hooletult põlvede vahel. 


Kui parv ligemale jõudis, pingutasid lossi elanikud kogu oma tähelepanu, et veenduda, kas 
külalistel ei ole kaasas tulirelvi. Hirvekütt ja Tšingaišguk ei märganud midagi, kuid Judith, mitte 
usaldades paljaid silmi, pistis pikksilma aknast välja ja suunas selle kanada kuuse okstele, mis 
olid asetatud parve kähe palgi vahele, olid parve põrandaks ja ühtlasi sõudjaile istmeks. Kui raske- 
päraselt liikuv parv neist viiekümne jala kaugusele jõudis, hõikas Hirvekütt huroonidele ja käskis 


neil sõudmise lõpetada, kuna ta ei lubanud neil maanduda. Seda nõudmist tuli täita ja kaks kurja 
välimusega sõjameest tõu- 

sid samal hetkel oma kohtadelt, kuigi parv veel aeglaselt edasi liikus ja ujus platvormile tükk 
maad lähemale. 

«Kas teie olete pealikud?» küsis Hirvekütt väärikal toonil. «Kas te olete pealikud? Või saatsid 
mingod minu juurde niisuguses asjas nimeta sõjamehed? Kui nii, siis 
mida kiiremini te tagasi sõidate, seda varem ilmub minu juurde sõjamees, kellega ma võin rääkida..» 

«Huh!» hõikas parvel olev vanem indiaanlane, libistades ahne pilgu üle mitmesuguste 
esemete, mis olid nähtaval lossis ja väljaspool lossi, niisuguse innukusega, mis näitas, et midagi 
ei jäänud tema tähelepanu eest varju. «Minu vend on väga uhke, kuid minu nimi on Lõhkine 
Tamm, ja see on nimi, mis paneb dela-vaarid kahvatama.» 

«Võib-olla on see tõsi, Lõhkine Tamm, aga võib-olla ka vale, kuid vaevalt küll, et mina lähen 
kahvatuks, kuna olen niigi kahvatuna sündinud. Kuid mis on sul siit tarvis ja mispärast tulid sa 
kergete koorest kanuude juurde isegi õõnsaks tahumata palkidel?» 

«Irokeesid pole pardid, et võiksid mööda vett käia. Andku kahvanäolised neile kanuu ja nad 
tulevad kanuus.» 


«See on juba arukam jutt, kuid meiega ei lähe see läbi. Meil on ainult neli kanuud ja me oleme 


neljakesi, nii et iga inimese kohta on ainult üks kanuu. Siiski, aitäh ettepaneku eest, kuigi me 
palume luba seda tagasi lükata. Tere tulemast, irokees, oma palkidel!» 

«Tänan! mu noor kahvanäoline sõdur — kas tema on juba mingisuguse nime ära teeninud? 
Kuidas pealikud, teda kutsuvad?» 

Hirvekütt kõhkles ühe, hetke, kuid äkki tabas teda uhkuse, ja inimliku nõrkuse hoog. Ta 
naeratas, ümahtas midagt'.läbi hammaste, seejärel ajas end uhkelt sirgu ja ütles: 

«Mingo, — nii nagu teisigi noori ja tugevaid, on mind mitmesugustel aegadel tuntud 
mitmesuguste nimede all. üks teie sõdureid, kelle hing läks alles eile hommikul esiisade juurde 
õnnelikele jahimaadele, ütles, et ma olen väärt kandma Haukasilma nime. Ja seda sellepärast, et 
minu nägemine juhtus olema teravam kui 

temal sellel hetkel kui meie vahel oli otsustamisel elu ja surma küsimus.» 

Tšingatšguk, kes oli kõike toimuvat tähelepanelikult jälginud, kuulis seda ja mõistis oma sõbra 
põgusat nõrkushetke. Pärastpoole küsitles ta teda esimesel parajal juhul lähemalt sündmustest neemel, 
kus Hirvekütt oli võtnud esimese inimelu. Kui ta oli tõe teada saanud, pidas indiaani pealik oma 
kohuseks seda kogu suguharule edasi jutustada ja sellest ajast peale sai Hirvekütt üldiselt tuntuks 
selle ausalt ärateenitud uue hüüdnimega. Kuna see aga juhtus hiljem, kui kõik selle jutustuse 
sündmused, siis kutsume me noort jahimeest edasi sama hüüdnimega, mille all teda lugejale esma- 
kordselt esitati! 

Irokees oli kahvanäolise sõnadest hämmastatud. Ta teadis oma seltsimehe surmast ja mõistis 
vihjet ilma pikemata; võitja ja teTna ohvri vahel toimunud jutuajamist olid .pealt näinud mitu 
metslast, kes olid olnud järve kaldal võSiastiku piiril ja valvanud triivivaid kanuusid ning kes ei 
olnud jõudnud sündmuskohale enne, kui võitja oli juba taandunud. Karmil metsade-.pojal tungis 
rinnust kerge hämmastusehüüd. Sellele järgnes armastusväärne naeratus ja sujuv käeviibe, mis oleks 
võinud au teha isegi Aasia diplomaatidele. Mõlemad irokeesid vahetasid sosinal mõne sõna ja 
tulid siis parve sellele otsale, mis oli platvormile lähemal. 

«Minu vend Haukasilm saatis huroonidele ettepaneku,» jätkas Lõhkine Tamm, «ja see rõõmustab 
nende südameid väga. Nad kuulsid, et tal on kähe sabaga loomade kujud. Kas ta ehk näitaks neid 
oma sõpradele?» 

«Vaenlastele — oleks õigem öelda,» vastas Hirvekütt, «kuid sõna on ainult tühi hääl ja mingit 
kahju sellest ei saa olla. Siin on üks neist kujudest. Ma viskan ta sulle, lootes sinu aususele. Kui sa 
mulle seda tagasi ei anna, siis õiendab selle asja püss.» 

Irokees nähtavasti nõustus selle tingimusega ja Hirvekütt tõusis püsti, kavatsedes üht elevantidest 
visata parvele, kusjuures mõlemad pooled võtsid tarvitusele vajalikud ettevaatusabinõud, et kujukene 


vette ei kukuks. Kuna sagedane harjutus teeb inimesi niisugustes asjades osavaks, siis jõudis väike 
luutükike õnnelikult käest 

kätte. Seejärel toimus parvel vaatepilt, milles imestus ja vaimustus said võitu indiaani 
rahulikkuse üle: kaks vana sünget sõdurit avaldasid osavasti nikerdatud malendit uurides oma 
vaimustust avameelsemalt kui poisike, sest viimane oleks oma tundeid ohjeldanud hiljutise koolituse 
tõttu, kuna aga täiskasvanud mehed, nagu kõik, kellel on olemas hea kuulsus, ei häbenenud oma 
tundeid väljendada. Mõneks minutiks unustasid nad ilmselt oma olukorra, uurides suure huviga nii 
kallist materjali, nii peent nikerdust ja nii ebatavalise välimusega looma. 

Kõigest, mida võib Ameerika metsades.leida, meenutab põdra pikk ülemine mokk võib-olla kõige 
rohkem elevandi lonti, kuid see sarnasus oli ilmselt mitteküllaldane, et nähtamatu looma välimus oleks 
indiaanlaste silmis muutunud sellest vähem kütkestavaks kui enne, ja mida enam nad kuju uurisid, 
seda suuremaks muutus nende hämmastus. Metsade lapsed ei pidanud ka elevandi seljas olevat 
ehitust looma kehaosaks. Nad olid tuttavad hobuste ja härgadega ja näinud Kanadas kindlusetorne, 
ja sellepärast ei leidnud nad koormat kandvas loomas midagi üllatavat. Kuid nad oletasid täiesti 
loomulikult, et nikerdus kujutab looma, kes on nii tugev, et jaksab kända seljas tervet forti ja see 
asjaolu suurendas nende imestust veel enam. 

«Kas minu kahvanäolisel sõbral on veel rohkem niisuguseid loomi?» küsis lõpuks vanem irokees 
meelitava häälega. 

«On olemas veel mõned, mingo,» vastas Hirvekütt. «Kuid ühestki jätkub juba, et välja osta 
viitkümmend skalpi.» 

«Üks minu vangidest on suur sõdur, pikk nagu mänd, tugev nagu põder, kärme nagu emahirv, 
vihane nagu panter. Ükskord saab temast suur pealik ja ta juhib kuningas George'i ' armeed.» 

«Kus-kus-kus, mingo! Harry Välejalg on Harry Välejalg ja vaevalt et temast saab midagi muud 
kui kapral, ja seegi on kahtlane. Tõsi, ta on kasvult pikk, kuid sellest on vähe kasu, sest metsast läbi 
minnes põrkab ta 


! Kuningas George II — Inglismaa kuningas aastail 1727—1760. 

ainult peaga vastu oksi. Ta on tugev kah, kuid tugev keha pole veel tugev pea ja kuninga 
kindraleid ei valita mitte nende lihaste järgi. Tunnistan, et ta on tõesti väga Kiire, kuid püssikuul on 
veelgi kiirem; ja mis puutub vihasse, siis pole see sõdureile mingi voorus; inimesed, kes arvavad, et 
nad on kõigist tugevamad, annavad sageli alla juba kõige esimese kitsikuse puhul. Ei, ei, sa ei pane 


kedagi ja kunagi uskuma, nagu maksaks Välejala skalp rohkem kui iga teine lokkis juustekahl, mis 
katab tühja kolu.» 

«Minu vanem vang on väga tark, järve kuningas, suur sõdur, tark nõuandja.» 

«Noh, ka sellele võib nii mõndagi vastu väita, mingo. Tõesti tark inimene poleks nii rumalasti 
lõksu langenud nagu master Hutter; ja kui' ta annab head nõu, siis on ta ise selles küsimuses küll 
hoopis halba nõu saanud. Sellel järvel on ainult üks kuningas, kuid ta elab siit kau.gel ja vaevalt ta 
kunagi seda järve näeb. Ujuv Tom on selles paigas samasugune kuningas nagu tihnikus luusiv hunt 
on metsade kuningas. Kähe sabaga loom on täiesti väärt kaht niisugust skalpi.» 

«Kuid minu vennal on veel teine loom! Ja ta annab kaks tükki,» indiaanlane tõstis kaks sõrme, 
«vana isa eest.» 

«Ujuv Tom pole minu isa, kuid sellepärast pole ta sugugi halvem. Aga et anda tema skalbi eest 
kaks looma, ja kumbki veel kahe sabaga loom, siis see ei tule kõne allagi. .Mõtle ise hästi järele, 
mingo, kas me võime teha niisugust kahjulikku kaupa?» 

Selleks ajaks oli Lõhkisel Tammel enesevalitsemine juba imetlusest võitu saanud ja ta võttis 
jällegi tarvitusele oma tavalise kavaluse, et kasulikumaid tingimusi välja kaubelda. Pole mingit 
mõtet siinkohal korrata sellele järgnenud katkendlikku dialoogi kõigi üksikasjadega, mille kestel 
indiaanlane püüdis igati tasa teha esialgu kaotatud eeliseid. Ta isegi teeskles kahtlust, kas üldse on 
olemas nendele kujukestele sarnanevaid loomi, ja väitis, et kõige vanemadki indiaanlased pole 
niisuguseist loomadest iialgi midagi kuulnud. Nagu see on tavaline niisugustel puhkudel, ägestus üks 
pool selle vaidluse aegu, sest Hirvekütt vastas oma kavala vastase kõi- 

gile ettekäänetele ja puiklemistele oma hariliku külma otsekohesusega ja kõikumatu 
tõearmastusega. Mis asi on elevant, seda ei teadnud tema palju rohkemgi kui metslane, kuid ta ei 
kahelnud, et elevandiluust nikerdatud kujukesed peavad kujutama irokeesi, silmis samasugust 
väärtust nagu kullakott või piibrinahkade virn kaupmehe silmis. Niisugustel tingimustel otsustas ta, et 
on palju arukam mitte ilmutada esialgu erilist järeleandlikkust, seda enam, et oli olemas hulk 
peaaegu ületamatuid takistusi vahetamisele isegi sel puhul, kui oleks õnnestunud kaubale saada. Neid 
raskusi silmas pidades otsustas ta ülejäänud malendid varuks hoida kui abinõud, mille abil saaks 
lahendada raskusi vajaduse korral. 

Lõpuks teatas Lõhkine Tamm, et edasised läbirääkimised on käsutud, sest ta ei võinud oma 
suguharu häbistada ja loobuda kuulsusest ning autasust, mida on väärt kaks suurepärast meheskalpi 
ja saada vastutasuks niisuguse tühiasja nagu äsjanähtud mängukann — ja ta valmistus lahkuma. Nüüd 
kogesid mõlemad pooled seda, mida tavaliselt tunnevad inimesed, kui tehing, mida kumbki innukalt 
püüab sõlmida, on läbirääkimiste aegu ilmnenud liigse põikpäisuse tõttu nurjumas. Ent see pettumus 


avaldas vaidlusest osavõtjaile üsna erisugust 'mõju. Hirvekütt näis olevat murelik ja tulvil kahetsust; 
ta oli mures mitte üksnes vangide pärast, vaid tundis sügavasti kaasa mõlemale tüdrukule. Sellepärast 
kurvastas läbirääkimiste ebaõnnestumine teda sügavalt. Mis puutub metslasesse, siis äratas 
ebaõnnestumine temas kättemaksuiha. Ärritushetkel teatas ta valjusti, et ei ütle enam ühtki sõna, kuid 
sellejuures sai ta ühevõrra vihaseks enda kui ka oma külmaverelise vaenlase peale, sellepärast et ta 
oli lasknud kahvanäol ilmutada suuremal määral ükskõiksust ja endavalitsemist kui seda suutis teha 
indiaani pealik. Kui huroon hakkas oma parve platvormi juurest eemale tõukama, langes tal pea 
norgu ja silmad süttisid põlema, kuigi ta sundis end sõbralikult naeratama ja lehvitas hüvastijätuks 
viisakalt kätt. 

Võttis natuke aega, et parve liikuma saada, ja seni kui teine vaikiv indiaanlane seda tegi, kõndis 
Lõhkine Tamm sünge raevuga mööda palkidel olevaid kanada 

kuuse oksi ja uuris läbitungiva pilguga onni, platvormi ja oma hiljutist vaidluskaaslast. Korraks 
ütles ta ruttu vaikse häälega mõne sõna oma kaaslasele ja kraapis jalgadega oksi laiali nagu 
vihaleaetud loom. Sel hetkel oli Hirveküti valvsus pisut nõrgem, kuna ta istus ja mõtiskles, mil viisil 
läbirääkimisi uuesti alustada, ilma et anda sealjuures vastaspoolele liiga suuri paremusi. Tema 
õnneks võib-olla olid Judithi selged silmad valvsad nagu alati. Sel silmapilgul, kui noor jahimees 
unustas täiesti valvsuse, tema vaenlane aga valmistus juba võitluseks, hüüdis Judith hoiatava häälega 
päris õigel ajal: 

«Olge ettevaatlik, Hirvekütt! Ma näen pikksilmaga püsse kuuseokste all ja irokees püüab neid 
Jalgadega välja tõmmata!» 

Nagu näha, olid vaenlased nii kavalad, et saatsid «lossi» juurde saadiku, kes oskas inglise keelt. 
Kogu eelnev vestlus oli toimunud irokeesi keeli, kuid otsustades selle järgi, kuidas Lõhkise Tamme 
jalad lõpetasid järsku oma reeturliku tegevuse ja kui kiiresti sünge raevutsev ilme ta näol andis maad 
viisakale naeratusele, oli täiesti ilmne, et ta oli neiu -sõnadest aru saanud. Andnud kaaslasele 
käteliigutusega märku jätta sõudmine, tuli ta parve otsale, mis oli platvormile lähemal, ja hakkas 
uuesti rääkima. 

«Mispärast Lõhkine Tamm ja tema vend peaksid lubama pilve kerkida nende vahele?» küsis ta. 
«Nad on mõlemad targad, mõlemad on julged ja mõlemad on suuremeelsed. Nad peavad lahkuma 
sõpradena. Üks loom on ühe vangi hinnaks.» 

«Hea küll, mingo,» vastas jahimees, kes rõõmustas, et läbirääkimised algasid uuesti, ükspuha mis 
tingimustel, ja kes oli otsustanud kauplemise lõpetamist kinni-tada väikese ülepakkumisega. «Sa 
näed, et kahvanägu oskab maksta täit hinda, kui tema juurde tullakse lahtise südame ja 


väljasirutatud käega. Jäta enda kätte see loom,-mille sa unustasid mulle tagasi anda, kui 
kavatsesid tahkuda, ja mida mina unustasin tagasi küsida, sest mul oli vastumeelt lahkuda sinust 
vihaga. Näita seda oma pealikutele. Kui sa tood meie sõbrad siia, sa saad veel kaks tükki lisaks,» 
ja siis kõhkles ta ühe hetke mitte teades, kas on arukas teha liiga suuri järeleandmisi, kuid 

seejärel otsustas siiski asja käsuks: «... ja kui meie näeme neid enne päikeseloojakut, leidub 
meil võib-olla veel neljaski arvu ümardamiseks.» 

Sellega oli küsimus lahendatud. Viimased rahulolematuse jäljed kadusid irokeesi tõmmult näolt 
Ja ta naeratas niisama leebelt, kuigi mitte niisama võluva naeratusega nagu Judith Hutter. Ta hakkas 
malendit, mis oli juba tema käes, uuesti uurima, ja rõõmuhüüatus tõendas, kuidas ootamatu 
kokkulepe teda rõõmustas. Tõele au andes olid nii indiaanlane kui ka Hirvekütt mõlemad tunnete 
ägeduses hetkeks unustanud, mis oli saanud nende vaidlusesemest; kuid seda ei olnud unustanud 
Lõhkise Tamme kaaslane. Malend oli tema käes ja ta oli otsustanud selle järve pillata, kui olukord 
peaks nõudma selle tagasiandmist. Ta lootis, seda siis kunagi tulevikus sealt üles otsida. See äärmine 
samm ei olnud siiski enam vajalik, ja pärast seda, kui kokkuleppe punkti korrati ja teatati, et sellest 
oli aru saadud, lahkusid mõlemad indiaanlased ja sõudsid aeglaselt kalda poole. 

«Kas võib neid lurjuseid usaldada?» küsis Judith, kui nad Hettyga uuesti platvormile tulid ja 
jäid Hirveküti kõrvale seisma, et jälgida parve aeglast liikumist. «Ma kardan, et nad jätavad 
mänguasja endile ja saadavad meile mõne verise tõendi, et neil õnnestus meid kavalu-selt üle 
trumbata? Nad võivad sellega hakkama saada lihtsalt kiitlemiseks. Ma olen niisftguseid asju ennegi 
kuulnud.» 

«Kahtlemata, Judith, vähimagi kahtlusela, kui siin ei tuleks kõne alla indiaanlase loomus! Kuid 
siis ma ei tunne üldse punanahku, kui see kähe sabaga loom ei aja terve suguharu elevile nagu 
mesipuusse pistetud oksake. Näete, siinsamas on Madu: mehel on närvid nagu ränikivist ja 
igapäevastes asjades ei avalda ta rohkem uudishimu kui on mõistlikkuse piirides. Kuid temagi sattus 
sellest luukillust nikerdatud lopmast nii vaimustusse, et mul hakkas tema pärast otse häbi. Need on 
lihtsalt nende sünnipärased omadused, ja inimest ei tohisüüdistada sünnipäraste tunnete pärast, 
kui nad on loomulikud. Tšingatšguk saab peagi oma nõrkusest jagu ja talle tuleb .meelde, et ta on 
pealik, kes põlvneb 

kuulsast hõimust ja on kohustatud oma nime kuulsust hoidma. Mis aga puutub neisse 
logardeisse, siis ei jää nad enne rahule, kui on omandanud kõik treitud luu-killukesed, mis leiduvad 


Tom Hutteri panipaikades.» 

«Nad nägid ainult elevante ega looda midagi muud.» 

«See on õige, Judith. Kuid ahnus on vaigistamatu tunne. Nad ütlevad, et kui kahvanäolistel on 
olemas imelikke kähe sabaga loomi, kes teab, võib-olla on neil siis ka kolme sabaga või vast koguni 
nelja sabagagi loomi. Koolmeistrid nimetaksid seda loomulikuks aritmeetikaks ja metslaste 
mõttekäik läheb kindlasti seda rada. Nad ei jää iial rahule, ennekui pole tõde teada saanud.» 

«Ega te ometi arva, Hirvekütt,» küsis Hetly lihtsal ja süütul kombel, «et irokeesid ei lase isa ja 
Välejalga tulema? Ma lugesin neile tervest piiblist kõige paremad salmid ette, ja näete, kuidas need 
on juba mõjunud.» 

Jahimees kuulas nagu alati sõbralikult ja lahkesti ära Hetty märkused; siis mõtles ta hetke. Kerge 
puna kattis ta põski, kui ta lõpuks vastas: 

«Ma ei tea, kas valge inimene peab selle pärast häbenema või mitte, kui ta tunnistab, et ta lugeda 
ei oska. Kuid niisugune on juba minu saatus, Judith. Ma tean, et teie olete väga osav niisuguses 
kunstis, aga mina oskan lugeda ainult seda, mis on kirjutatud jumala käega mäeküngastele ja 
orgudele, mäeharjadele, jõgedele, metsadele ja allikatele. Siit võib omandada sama palju tarkust 
kui raamatust. Ja ometigi tundub mulle vahest, et lugemine on valgele inimesele loomupärane and. 
Kui ma moraavia vendade suust esimest korda kuulsin neid sõnu, mis Hetty räägib, äratasid need 
mu meeles igatsuse ja ma oleksin tahtnud neid ise lugeda. Kuid küttimine suvel, indiaanlaste 
jutustused, nende õppetunnid ja muud toimetused on alati seda takistanud.» 

«Tahate, ma õpetan teid, Hirvekütt?» küsis Hetty tõsiselt. «Räägitakse, et mina olevat 
nõrgamõistuslik, kuid » lugeda oskan ma niisama hästi nagu Judithki. Kui te oskate lugeda piiblit 
metslastele, siis võite seeläbi kunagi päästa oma elu ja kindlasti päästa hinge, sest ema rääkis mulle 
nõnda ikka ja jälle.» 

«Tänan, Hetty, tänan kõigest südamest. Nüüd aga, nagu näha, seisavad ees keerulised ajad, ja pole 
aega tegelda niisuguste asjadega. Aga kui meile jõuab jälle kätte rahuaeg, tulen ma teile järvele 
külla ja siis me ühendame meeldiva kasulikuga. Võib-olla ma peaksin seda häbenema, Judith, kuid 
tõde on kõige ülevam asi. Mis puutub irokeesidesse, siis vaevalt et nad unustavad kahe sabaga looma 
kahe-kolme piiblisalmi pärast. Ma ennem loodan, et nad loovutavad vangid lootuses, et avaneb 
soodne juhus neid tagasi saada koos meiega ja kõigega, mrs lossis leidub, ja laev veel pealekauba. 
Ent meie peame neid lurjuseid meelitama esiteks selleks, et vabastada teie isa ja Välejalga, ja 
teiseks selleks, et säilitada rahu aärmisel puhul senikauagi, kui Madu jõuab oma mõrsja vabastada. 
Kuiindiaanlased äkki vihaseks saavad, siis saadavad nad kõik oma naised ja lapsed jalamaid 
laagrisse tagasi, kui me aga säilitame nendega sõbralikud suhted ega ärrita neid, siis võime köhata 


Tasat tema poolt määratud kohal. Et meie tehing nüüd ei äparduks, olen ma nõus ära andma kas või 
pooltosinat ammulaskja kujukest; meil on neid kirstus palju.» 

Judith nõustus meeleldi; ta oli isegi nõus ohverdama lillelise brokaadi, et aga saaks oma isa 
välja osta ja Hirvekütile meelepärane olla. 

Väljavaated edule olid nüüd nii julgustavad, et kõigi «lossis» olijate meel muutus rõõmsamaks, 
kuigi säilitati endist valvsust vaenlase liikumise jälgimiseks. Tund möödus tunni järel ja päike 
hakkas juba läänepoolsetele mäeharjadele käiduma, agaikka polnud veel mingeid märke 
tagasipöörduvast parvest. Vaadeldes läbi pikksilma kaldajoont, märkas Hirvekütt lõpuks tiheda ja 
tumeda metsatihniku taustal kohta, kus — ja ta ei kahelnud selles põrmugi — oli suur hulk irokeese 
kokku kogu-nenud. See asus padriku läheduses, mille tagant parv oli eelmisel korral välja tulnud, ja 
kerge yirvendus veepinnal näitas, et kuskil lähedal asub allikas. Nähta--vasti olid metslased 
kogunenud siia nõupidamiseks, kus tuli otsustamisele nende vangide elu või surma küsimus. 
Hoolimata viivitusest ei olnud siiski veel põhjust lootust kaotada, ja Hirvekütt ruttas oma erutatud 
SÕPTU 

rahustama. Hoopis tõenäolisem oli, et indiaanlased olid jätnud vangid laagrisse, ega hakanud end 
vaevama sellega, et oleksid neid sundinud läbi metsa kaasa tulema. 

Kui see nii oli, siis nõudis tükk aega, et saata saadik laagrisse ja tuua kahvanäolised sinna paika, 
kust nad võisid ära sõita. Lohutades end nende mõtetega, kogu-sid lossi elanikud uut kannatust ja 
jälgisid päikeseloojakut ilma igasuguse ärevuseta. 

Hirveküti ennustus osutus õigeks. Pisut aega enne seda, kui päike lõplikult vaateveeru taha 
kadus, ilmus kahest palgist valmistatud parv uuesti tihnikust välja ja kui irokeesid ligemale jõudsid, 
teatas Judith, et isa ja Välejalg lamavad kätest ja jalust seotuina parve keskel okstel. Indiaanlased ise 
sõudsid nagu ennestki. Irokeesid nähtavasti mõistsid, et hiline aeg nõudis kiirusta-mist, ja nad 
töötasid usinasti kohmakate aerudega. Nende pingutuste tagajärjel lähenes parv lossile kaks korda 
kiiremini kui eelmise külastuse aegu. 

Isegi pärast seda kui tingimused olid vastu võetud ja osaliselt täidetud, ei toimunud vangide 
üleandmine mitte raskusteta. Irokeesid pidid suurel määral usaldama oma vaenlaste ausust. Nad 
nõustusid sellega vastu tahtmist ja rohkem häda sunnil kui usalduse tõttu. Punanahad teadsid, et 
niipea kui nad vabastavad ainult Hutteri ja Välejala, tõuseb lossis viibijate arv kahekordseks, 
võrreldes parvel olijatega ja põgenemise teel pääsemisest ei saanud enam juttugi olla, kuna valgete 
käsutuses oli kolm koorest kanuud, kõnelemata maja ja laeva kaitseseadeldistest. Kõik see oli selge 
mõlemale poolele, ja tõenäoline oli, et nii poleks saadud tehingut lõpule viia, kui mitte Hirveküti aus 
nägu ja käitumine poleks avaldanud oma tavalist mõju Lõhkisele Tammele. 

«Minu vend- teab, et ma usaldan teda,» ütles viimane, kui astus ettepoole koos Hutteriga, kelle 


jalad olid lahti päästetud, et võimaldada tal platvormile astuda. «Üks skalp — veel üks loom...» 

«Oota, mingo,» katkestas teda kütt: «Hoia vangi veel üks minut enda käes. Ma pean minema ja 
tooma tasu.» 

See vabandus, kuigi oli osalt õige, oli ainult ettekäändeks. Hirvekütt lahkus platvormilt ja käskis 
majja astudes Judithil kõik tulirelvad kokku koguda ja panna need 

tütarlaste tuppa. Seejärel rääkis ta tõsiselt delavaariga, kes seisis endiselt sissekäigu juures valvel, 
pani kolm ülejäänud vankrit tasku ja tuli tagasi platvormile. 

«Tere tulemast oma vana kodukolde juurde, master Hutter,» ütles Hirvekütt, aidates vanamehel 
platvormile ronida ja samal ajal teist vankrit salamahti Lõhkise Tamme pihku pistes. «Teie tütred on 
üpris rõõmsad teid nähes; siin ongi Hetty ja ta võib enda eest ise paremini rääkida.» 

Siis jahimees vaikis ja puhkes naerma oma erisugust südamlikku vaikset naeru. Indiaanlased 
päästsid parajasti lahti Välejala jalad ja tõstsid ta püsti. Kuid niinenöörid olid olnud nii pingule 
tõmmatud, et noor hiiglane ei suutnud esialgu veel valitseda oma liikmeid ja kujutas endast sel 
minutil üsna abitut ja kaunis naljakat pilti. See ebaharilik vaatepilt ja Välejala eriti hämmel- 
dunud nägu pakkusid Hirvekütile nalja. 

«Sina, Harry Välejalg, oled nagu mänd metsalagendikul tugeva tuule aegu,» ütles Hirvekütt, 
talitsedes mõnevõrra oma ebakohast lõbusust pigemini peenetundlikkusest teiste juuresolijate kui 
austusest vabanenud vangi vastu. «Mul on siiski rõõm näha, et irokeesi juuksurid ei püganud su 
juukseid, kui sa viimast korda laagrit külastasid.» 

«Kuule, Hirvekütt!» vastas Välejalg pisut vihaselt. «Sinu poolt oleks praegusel juhul targem vähem 
naerda ja rohkem rõõmustada. Käitu ükski kord elus nii nagu ristiinimene, aga mitte alati nagu 
itsitav kooliplikake, kui õpetaja on selja pööranud. Parem ütle, kas mul jalgadel on päkad alles või 
ei. Ma mõtlen, et ma näen neid, kuid ei tunne neid üldse, nagu jalutaksid nad kuskil Mohawki 
kallastel.» 

«Sa pääsesid sealt terve nahaga tulema, Välejalg, ja see pole mitte tühi-asi,» vastas jahimees, 
ulatades indiaanlasele saiakesi teise poole lubatud tasust ja andes talle samal ajaj märku 
viivitamatuks eemaldumiseks. 

«Sa pääsesid tulema terve nahaga, jalad ja kõik muu on alles, ja oled tugevate köidikute tõttu 
ainult natuke kangeks jäänud. Loodus paneb varsti su vere käima ja siis võid tantsida ning pühitseda 
kõige imestusväärse-mat ja ebatavalist hundikoopast pääsemist.» 

Hirvekütt vabastas oma sõprade käed, niipea kui kumbki platvormile astus, ja nüüd seisid nad seal 
jalgadega tampides ja longates, torisedes, vandudes ja püüdes kõigi abinõudega vereringet taastada. 
Nad olid olnud siiski liiga kaua seotud, et võida oma liikmeid silmapilkselt uuesti valitseda. Samal 
ajal eemaldusid indiaanlased lossist niisama Kiirelt, kui olid talle ligi-nenud, ja parv oli jõudnud 
lossist juba oma tubli-sada jardi eemale, kui Välejalg juhuslikult sellesse suunda vaadates märkas, 
kui kiiresti indiaanlased end tema kättemaksu eest päästavad. Ta võis selleks ajaks liikuda juba üsna 
hõlpsasti, kuigi veel väga kohmakalt. Ta haaras oma seisukorda arvestamata püssi, mis toetus vastu 
Hirveküti õlga, ja katsus kukke vinna tõmmata ja sihtida. Kuid noor jahimees oli temast kärmem. 
Haarates püssi, väänas ta selle hiiglase käest, kuid siiski mitte enne, kui see oli rabelemisega lahti 
läinud, kusjuures püssi suue oli otse üles. Vaevalt küll, et Hirvekütil oleks õnnestunud võitu 
saavutada, kui Välejalg oleks valitsenud oma liikmeid; kuid sel silmapilgul, kui püss lahti läks, 
laskis ta selle käest ja tammus maja poole, tõstes jalga igal sammul jala võrra maast üles, kuna 
jalgade suremine polnud veel üle. läinud. Kuid Judith oli temast ette jõudnud. Hutteri kogu relva- 
tagavara, mis oli vaenuliku tegevuse ootamatu uuestipuhkemise puhuks majja jäetud, oli juba ära 
koristatud ja Hirveküti käsu kohaselt ära peidetud. Nende ettevaatusabinõude tagajärjel puudus 
Marchil võimalus oma kavatsust täide viia. 

Kaotanud lootuse kättemaksele, istus Välejalg ja oli nagu Huttergi poole tunni vältel usinasti 
ametis vereringe taastamisega, et saada jälle oma liikmete pere-meheks, ega mõelnud millestki 
muust. 

Selle aja jooksul kadus parv silmist, ja öö hakkas jällegi laotama oma varjusid metsadele. 

Enne kui. pimedus oli täiesti maad võtnud ja tüdrukud olid uuesti ametis õhtusöögi 
valmistamisega, istus Hirvekütt Hutteri juurde ja jutustas talle üldjoontes kõikidest sündmustest, mis 
olid selle päeva jooksul aset leidnud, ja abinõust, mis ta oli tarvitusele võtnud tema laste ja 
varanduse päästmiseks. 


XV PEATÜKK 


Nii kaua kuni Eduard 
on kuningaks te riigis, 
ei ole üldse rahu teil, 

te pojad tmkka saavad. 
Te hüljake see kuningas, 
ta sõna ärge kuulge; 
te tõuske üles julgesti 
ja olge tõe eest väljas! 
Chatterton 


Õhtuvaikus oli jällegi teravas vastuolus inimeste meeleoluga, samal ajal kui tihenev pimedus 
vastas sellele täiel määral. Päike oli loojunud ja tema Kiired ei kullanud enam üksikute pilvede aari, 
millede vahelt hoovas kustuvat valgust. Taevavõlv tõmbus tihedaisse, rasketesse pilvedesse, mis 
ennustas pimedat ööd, kuid järvepinda kattis vaevalt märgatav õrn virvendus. Õhus oli tunda kerget 
hingust, mida võis vaevalt tuuleks nimetada, ja mis oli niiske ning raske. Ometi oli tal teatud jõudu. 
Lossielänikud olid niisama sünged ja vaikivad nagu ümberkaudne maastikki. Vabastatud vangid 
tundsid end alandatuina, häbistatuina ja piinlesid kättemaksuihas. Nad mäletasid ainult alandavat 
käitumist, mis oli saanud neile osaks vangisoleku viimastel tundidel, ja 

olid täiesti unustanud selle, et enne seda oli neid kõheldud heatahtlikult. Südametunnistus, see 
teravsilmne valvur, tuletas küll meelde, et nad polnud süütult kan-natanud, kuid sellele vaatamata 
kihutas see neid rohkem kättemaksule kui iseenda süüdistamisele. Teised . istusid mõtlikult ja peas 
mõlkus neil ühevõrra kahetsus kui rõõm. Ka Hirvekütt ja Judith andusid kurbadele mõtetele, kuigi 
sootuks teistsugustel põhjustel. Hetty oli hetkel täiesti õnnelik. Delavaar maalis oma kujutluses pilte 
õnnejoovastusest, mida talle tõotas mõrsja kättesaamine. Niisuguses olukorras ja niisuguse 
meeleolu juures asusid kõik õhtueinet võtma. 

«Tead, Vana Tom!» hüüdis äkki Välejalg, pahvatades kärarikkalt naerma, «sa olid üllatavalt 
sarnane kinniseotud karule, kui sind tõmmati kuuseokstele siruli, mina ainult imestasin, mispärast sa 
enam ei möirga! Noh, nüüd on see möödas ja pisarad ega halinad ei paranda enam midagi. Kuid 
veel on alles see lurjus, Lõhkine Tamm, seesama, kes meid siia tõi. Tal on tore skalp ja ma olen ise 
nõus maksma selle eest niisama palju kui koloniaalvõimudki. Jah, neis asjades tunnen ma end 
nüüd niisama rikkana nagu kuberner ja olen nõus temaga võitlema dublooniga dublooni vastu. 
Judith, kallis, kas te kurvastasite tugevasti minu pärast, kui ma olin nende Philipsteinide käes?» 

Philipsteinid oli saksa päritoluga perekond Mohawkis, kelle suhtes Välejalg tundis suurimat 
vastumeelsust ja keda ta segas ära juuda rahva vaenlaste — vilistitega. 

«Järve pind on tõusnud meie pisaraist, Harry March, nagu teie ise võisite seda kaldalt näha,» 
vastas Judith teeseldud kergemeelsusega, mis oli kaugel tema õigetest tunnetest. «Muidugi mõista 
kurvastasime meie Hettyga väga isa pärast, kuid teist mõeldes voolas meil pisaraid otsekui 
räästast.» 

«Meil oli vaesest Harryst niisamuti kahju nagu isastki, Judith,» tähendas vahele ta süütu* ja lihtsa- 
meelne õde. 

«Õige, tütarlaps, õige! Me tunneme ju muret igaühe pärast, kes on õnnetusse sattunud, eks 
ole?» vastas Judith ruttu, mõnevõrra etteheitvalt ja madala häälega. 

«Igal juhul, master March, on rõõm teid näha ja veelgi suurem rõõm, et te vabanesite 
Philipsteinide käest.» 

«Jah, see on nurjatu tõug, mitte sugugi parem sellest sohirahvast, kes pesitseb Mohawki jõe ääres. 
Imestan. tõepoolest, kuidas sul õnnestus meid välja lunastada, Hirvekütt. Selle väikese teenekese eest 
andestan sulle, et satakistasid mind selle lurjusega arveid õiendamast. Jaga meiega oma saladust, et 
me võiksime parajal juhul teha sinu heaks sedasama. Millega sa neid ära meelitasid, kas valega või 
meelitusega?» 

«Ei ühe ega teisega, Välejalg, vaid ostmisega. Me ostsime teid lunaraha eest välja ja maksime nii 
kõrget hinda, etteeksid targemini, kui oleksid tulevikus ettevaatlikum ega satuks uuesti vangi, sest 
muidu tuleb meil kapitalist nappus kätte.» 


«Lunastasite välja? Tähendab, vanal Tomil tuli oma kukrut kergendada, sest kogu minu kraami 
eest ei oleks saanud välja lunastada isegi minu karvu, rääkimata veel nahast. Ma ei usu, et sihuke 
kaval hulgustekari laseks nii hõlpsasti käest meest, kes on käsist-jalust seotud ning täielikult 
nende võimu all. Kuid raha on raha ja sellele vastu seista oleks olnud kuidagi ebaloomulik. Selles 
suhtes on indiaanlane ja valge täiesti ühesugused. Peab tunnistama, Judith, et lõppude lõpuks on 
loomus kõikidel ühesugune!» 


Nüüd tõusis Hutter püsti, andis Hirvekütile märku ja viis ta sisemisse tuppa, kus ta jahimeest 
küsitledes sai esmakordselt teada, missugust hinda oli nende vabastamise eest makstud. Vanamees ei 
avaldanud ei pahameelt ega imestust, kui oli kuulnud kallaletungist tema kirs-tule, ja tundis ainult 
uudishimu, kui kaugele nad olid selle sisu uurinud ja kuidas neil oli ühtlasi läinud korda võtit üles 
leida. Hirveküti tavaline otsekohesus tegi võimatuks norimise ja keskustelu lõppes peagi ning mõle- 
mad tulid tagasi eestuppa, mis oli üheaegselt eluto.aks ja köögiks. 


«Huvitav, kas*eie elame nüüd metslastega rahus või oleme sõjajalal!» hüüdis Välejalg just 
parajasti, kui Hirvekütt, kes oli hetkeks midagi tähelepanelikult kuulatanud, läks äkkl välisukse juurde. 
«Vangide väljaandmine nagu annaks tunnistust sõbralikest kavatsustest, 

ja pärast seda, kui inimesed on lõpetanud ausa kaubatehingu, peaksid nad tavaliselt lahkuma 
sõpradena, vähemalt selleks korraks. Tule tagasi, Hirvekütt, ja ütle meile oma arvamine, sest ma hakkan 
sind su viimase sammu järgi hindama palju rohkem kui varem.» 

«Siin ongi vastus sinu küsimusele, Välejalg, kui sa just nii väga uuesti taplema kipud.» 

Nende sõnade juures viskas Hirvekütt lauale, mille peale sõber küünarnukiga nõjatas, midagi 
miniatuurse vitsakimbu taolist, mis koosnes põdranahkse rihmaga kõvasti kokku seotud tosinast 


pulgast. March haaras selle kiiresti, viis kolde ette, kus põlev männihalg oli ainukeseks 
valgusallikaks, ja veendus, et kepikeste otsad olid kastetud verre. 

«Kui see pole täiesti arusaadav inglise keeles,» ütles kartmatu piiriasukas, «siis indiaani keeles 
on see selgem kui selge! Yorgis kutsutakse seda sõjakuulutamiseks, Judith ... Kuidas sa selle leidsid, 
Hirvekütt?» 

«Väga lihtsalt. Minut aega tagasi pandi see sinna, mida sa nimetad Ujuva Tomi õueks.» 

«Kuidas ta sinna sattus? Ta ei kukkunud ju ometi pilvedest, Judith, nagu konnapojad mõnikord alla 
sajavad ja pealegi ei sadanud'üldse vihma ... Sa pead seletama, kust see siia on sattunud, Hirvekütt, 
või muidu hakkame kahtlustama, kas keegi ei kavatse meid hirmutada.» 

Hirvekütt lähenes aknale ja heitis pilgu tumedale järvele. Seejärel, otsekui oleks te nähtuga rahule 
jäänud, tuli ta Välejalale lähemale, võttis kepikeste kimbu enda kätte ja hakkas seda tähelepanelikult 
uurima. 

«Jah, see on kindlasti indiaanlaste sõjakuulutamine,» ütles Hirvekütt, «ja näitab, kui vähe sa 
kõlbad sõjategevuseks, Harry March. Sõjakuulutus on siin, aga sina ei mõista, kust ta siia sattus. 
Metslased jätsid sulle küll skalbi ' pähe, kuid kõrvad lõikasid nad sul vist ara. Muidu sa oleksid 
kuulnud veesolinat, kui see poiss oma palkidel uuesti siia sõitis. Talle tehti ülesandeks need 
kepikesed meie ukse ette visata, mis peab tähendama, et kauplemine on lõppenud, sõda algab uuesti, 
valmistuge võitluseks.» 

«Räpane hundikari! Ulatage ometi mulle püss, Judith, ja ma saadan neile lurjustele nende saadiku 
kaudu vastuse.» 

«Seda ei sünni senikaua, kui mina siin olen, master March,» ütles Hirvekütt külmalt ja peatas 
sõbra käeliigutusega. «Usaldus usalduse vastu, olgu tegemist kas punanahkade või ristiinimestega. 
Poiss süütas oksa ja sõudis siia selle valgusel, et meid niiviisi aegsasti hoiatada. Ja-keegi siin ei tohi 
teha talle kurja, seni kui ta täidab niisugust ülesannet. Praegu ei maksa tühje sõnu raisatagi, sest 
poiss on liiga kaval, et jätaks tõrviku praegu veel põlema, kui ta ülesanne on täidetud, ja öö on 
selleks juba liiga pime, et sa veel teda püssist tabaksid.» 

«See võib küll õige olla püssi suhtes, kuid ei maksa kanuu kohta,» vastas Välejalg, suundudes, 
püss käes, hiigelsammudega ukse poole. «Niisugust meest ei ole veel sündinud, kes takistaks mind 
sellel tõpral skalpi võtmast! Mida rohkem sa neid juba munas puruks tallad, seda vähem neid sind 
metsas nõelama jääb.» 

Judith värises nagu haavaleht, ilma et ta isegi oleks selle põhjust mõistnud. Oli põhjust oodata 
kaklust, sest kui Välejalg oma vägiläsejõuga oli ohjeldamatu ja raevukas, siis Hirveküti käitumises 


tundus olevat rahulikku sihikindlust, mis tõotas suuremat visadust ja näitas, et ta ei tee milleski 
järeleandmisi. Küti tõsine ja kindel näoilme hirmutas Judithit rohkem kui Välejala tormakus. Harry 
Jõudis peagi sinna, kus kanuud olid kinni köidetud, kuid Hirvekütt oli juba jõudnud kiiresti ja tõsise 
häälega öelda midagi Maole delavaari keeles. Tegelikult oli indiaanlane esimesena kuulnud aerude 
solksumist ja läinud valvsalt platvormile. Valgus ütles talle, et saadik on lähenemas, ja kui poiss 
viskas kepikesed ta jalge ette, siis see ei vihastanud eg,a üllatanud delavaari. Ta lihtsalt seisis 
püssiga valvel ja jälgis, et selle väljakutse taga ei peitu mingi lõks. Kui Hirvekütt nüüd teda hõikas, 
astus ta kanuusse ja koristas aerud mõttekiirusel. Välejalg sattus raevu, kui leidis, et talt oli võetud 
jälitamisvõimalus. Ta lähenes indiaanlasele kõvade ähvardustega ja isegi Hirvekütt jäi silmapilguks 
Jahmunult seisma, kartes halbu tagajärgi. March lähe- 

nes indiaanlasele, raputas oma sepavasara taolisi rusikaid ja tõstis juba kätt, ja kõik ootasid, et ta 
lööb delavaari pikali. Hirvekütt ei kahelnud, et sellele järgneb möödapääsematu verevalamine. Kuid 
isegi Välejalg hämmastus pealiku tõsist rahu nähes ja mõistis, et niisugune inimene ei jäta enda 
solvamist karistamata. Sellepärast suunas ta kogu oma viha Hirvekütile, kelle puhul ta ei kartnud nii 
kõhutavaid tagajärgi. On teadmata, millega tüli oleks lõppenud, kuid Õnneks seda ei puhkenud. 

«Välejalg,» ütles pehme ja õrn hääl ta käsivarre juures, «on patt vihastuda, sest jumal ei andesta 
seda. Irokeesid kohtlesid teid hästi ja nad ei võtnud teie skalpi, kuigi teie isaga tahtsite ise neid 
skalpeerida.» 

On ammugi teada, missugust rahustavat mõju avaldab õrnus vihapuhangutele. Hetty oli. oma äsjase 
enesevalitsemise ning otsustavusega teeninud samuti enda vastu austuse, mida tema vastu varem ei 
tuntud. Võibolla tugevdas tema mõju ka kõigile teadaolev nõrk aru, kuna see kõrvaldas igasuguse 
kahtluse tema abistamis- kavatsuste siirusest. .Olgu põhjused antud juhul kui küsitavad tahes, 
olid tema vahelesegamise tulemused küllaldasel määral kindlad. Selle asemel, et oma hiljutisel 
matkakaaslasel kõrist kinni haarata, pöördus Välejalg tütarlapse poole ja kallas osa oma 
meelepahast, kui mitte just vihast, tema kaela. 

«On halb asi, Hetty!» hüüdis ta, «istuda krahvkonna vanglas või pidada tühjalt jahti, kuid veel 
hullem on see, kui püüad metslooma iseenda poolt ülesseatud püünisesse ja siis pead nägema, kuidas 
ta sealt välja lipsab! Kui raha peale ümber arvestada, siis kuus esimese sordi , nahka ujus palkidel 
minema, samal ajal kui kahekümnest tugevast tõmbest oleks piisanud ta kinnipüüdmiseks. Ma ütlen: 
kui raha peale ümber arvestada, sest poiss on lihtsalt poiss ja iseendast ei maksa ta mitte ühtki nahka . 
.. Hirvekütt, sa vedasid sõpra alt ja lasksid niisuguse saagi minu ja samuti ka oma sõrmede vahelt ära 
libiseda.» 


Hirvekütt vastas talle rahulikult, kuid nii otsustavalt, kui seda lubavad sünnipärane kartmatus ja 
oma õigsuse mõistmine: 

«Ma oleksin teinud suurt ülekohut, Välejalg, kui ma oleksin talitanud teisiti,» vastas Hirvekütt 
kindlalt, «ja ei sinul ega kel.lelgi teisel ole õigust seda minult nõuda. Poiss tuli siia seadusepärase 
ülesandega, ja kõige ala-tumgi punanahk, kes mööda metsi hulgub, peab häbiks lugupidamatust 
saadiku vastu. Kuid ta on juba kaugel, master March, ja nüüd pole enam mõtet tülitseda ja vaielda 
nagu kaks vanaeite selle pärast, mida ei saa enam muuta.» 

Nende sõnadega pöördus Hirvekütt ümber nagu inimene, kes on otsustanud sõnu tühja asja pärast 
mitte raisata, Hutter aga sikutas Välejalga käisest ja viis ta laeva. Nad istusid seal kaua aega ja 
kõnelesid omavahel. Indiaanlane ja tema-sõber pidasid samal ajal ka salamisi nõu. Kuigi tähe 
ilmumiseni oli jäänud veel kolm või neli tundi aega, ei läbenud Tšingatšguk jätta oma plaane ja 
südant Hirvekütile avamata. Judith andus samuti õrnemaile tunnetele ja kuulas tähelepanelikult Hetty 
lihtsapärast jutustust kõigest sellest, mis oli temaga pärast maabumist juhtunud. Mets ei kohutanud 
kumbagi tüdrukut, kuna nad olid tema varjul üles kas-vanud ja harjunud järvel iga päev vaatama tema 
ääretuile avarustele, hulkuma tema hämarais tihnikuis; kuid vanem õde mõistis, et tema ei oleks 
üksinda julgenud irokeeside laagrisse minna. Tasast jutustas Hetty üsna napisõnaliselt. Ta 
kõneles tema tublidusest ja lahkusest ja nende esimesest kohtumisest metsas. Kuid Tšingatšguki 
saladust pidas Hetty nii osavasti ja ustavalt, et paljud targema aruga tüdrukud oleksid võinud teda 
kadestada. 

Kui Hutter uuesti platvormile ilmus, kätkesid kõik kõnelused. Vanamees kogus kõik enda ümber ja 
jutustas oma kavatsustest nii palju kui pidas vajalikuks. Hutter kiitis täielikult heaks küti 
sammud, mis olid ette võetud selleks, et ööseks lossist lahkuda ja otsida varjupaika laevas. Tema 
arvas nagu kõik teisedki, et see on ainuke kindel vahend hukkumisest pääsemiseks. Nüüd. kus mets- 
laste tähelepanu oli pöördunud juba parvede ehitamisele, ei võ'nud olla mingit kahtlust, et nad 
püüavad lossi vallutada, ja veriste pulkade saatmine näitas küllaltki selgesti, et nad usuvad oma 
ettevõtte kordaminekusse. 

Lühidalt öeldes, vanamees pidas lähenevat ööd kriitiliseks ja palus kõiki võimalikult kiiremini 
valmistuda lossist lahkuma, vähemalt mõneks ajaks, kui mitte alatiseks. 

Kui Hutter lõpetas, hakkasid kõik kiiresti, kuid hoolikalt teekonnaks valmistuma. Loss suleti 
eespoolkirjel-datud viisil; kanuud toodi dokist välja ja seoti laeva külge; mõningad vajalikud 


asjad, mis olid veel majja jäänud, kanti kajutisse, tuli kustutati ja seejärel asusid kõik laevale. 

Öö tundus mändidega käetud rannaäärsete mäeküngaste läheduse tõttu palju pimedamana, kui see 
tavaliselt on järvedel. Ainult järvepinna keskkohal kulges nagu ikka tunduvalt heledam vöönd; 
kaldad. aga uppusid pimedusse, sest siia langesid mäeküngaste varjud. Leet-seljak või loss asus 
selles heledamas ribas, kuid öö oli siiski nii pime, et varjas täielikult laeva lahkumise. Eemal kaldal 
asuv vaatleja ei oleks võinud laeva üldse näha juba sellepärast, et laev liikus tumedate mäekün- 
gaste taustal, mis kulgesid üle terve silmapiiri. Siinsetel järvedel puhub kõige sagedamini läänetuul, 
aga kuna mäed moodustavad arvukaid käänakuid, siis on tihtilugu raske määrata õhuvoolude tõelist 
suunda, kuna nad muutuvad lühikeste vahemaade takka ja lühikeste aja vahemike järel. See puudutab 
peamiselt kergeid õhkkonna kõikumisi, aga mitte püsivaid tuuli. Siiski, nagu teada, on mägistes 
paikades ja kitsastes veekogudes tugevad tuulehood alati muutlikud ja ebamäärased. 

Käesoleval korral ei julgenud Hutter isegi ütelda, kuita laeva «lossist» eemale tõukas, 
missuguses suunas tuul puhub. Niisugustel puhkudel määratakse tuule suund kindlaks tavaliselt 
pilvede järgi, mis sõuavad kõrgel mäetippude köhal. Kuid nüüd näis kogu taevalaotus ühe ühtlase 
tumeda seinana. Taevas polnud naha ühtki heledamat kohta ja Tšingatšguk hakkas tõsiselt kartma, et 
tähe puudumine takistab tema -mõrsjat jõudmast õigeaegselt määratud kohtumispaigale. Hutter 
hiivas purje, kavatsedes nähtavasti ainult «lossist» kaugemale pääseda, kuna kauemaks tema 
lähedusse jääda oli ohtlik. Tuul täitis peagi kanga, ja kui pargas hakkas tüüri sõna kuulma ja puri 
oli korralikult trimmitud, selgus, et tuul 

puhub lõunast, kaldudes idakalda poole. Paremat tuulesuunda ei saanudki enam olla, mis oleks 
niiviisi sobinud kõigi eesmärkidega, ja ainulaadne laev libises rohkem kui tund aega mööda- 
järvepinda. Seejärel muutus tuul ja hakkas laeva indiaanlaste laagri poole kandma. 


Hirvekütt jälgis raugemata tähelepanuga kõiki Hutteri ja Välejala liigutusi. Esialgu ta ei 
teadnud, kas kirju-tada suuna valik juhuslikkuse või läbimõeldud kavatsuse arvele, nüüd aga hakkas ta 
kahtlustama viimast. Hutter tundis oma järve hästi ja tal oli kerge petta ükskõik keda, kes ei olnud 
harjunud vee peal manööverdama; ja olid ta kavatsused millised tahes, oli enne paari tunni 
möödumist siiski täiesti ilmne, et laev on umbes saja jardi kaugusel kaldast, otse indiaanlaste 
laagripaiga vastas. Juba tükk aega enne seda, kui laev sinna jõudis, oli Välejalg, kes oskas natuke 
algokviinide' keelt, hakanud Tšingatšgukiga salapäraselt nõu pidama ja selle nõupidamise 
tulemusest teatas viimane Hirvekütile, kes oli jäänud kõige toimuva juures külmaks, kui mitte vae- 
nulikuks pealtvaatajaks. 

«Minu vana isa ja minu noor vend, Pikk Mänd (nii kutsus delavaar Marchi) tahavad näha 


huroonide skalpe oma vööl rippumas,» ütles Tšingatšguk oma sõbrale. «Mõne skalbi jaoks leidub 
natuke ruumi ka Mao vöö küljes ja tema rahvas otsib neid pilkudega, kui ta oma külasse tagasi tuleb. 
Pole hea, kui nende silmad jäävad kauaks udusse — ja nad peavad nägema seda, mida otsivad. Ma 
tean, mu vennal on valged käed; ia ei taha isegi surnut lüüa. Ta jääb meid ootama. Kui me tagasi 
tuleme, ei pea ta peitma oma nägu häbist sõbra pärast. Mohikaan Suur Madu peab väärima au käia 
sõjateed koos Haukasilmaga.» 

«Jah, jah, Madu, ma mõistan* kuidas asi on. See nimi jääb mulle külge ja kunagi mind hüütaksegi 
Hauka-silmaks, aga mitte Hirvekütiks. Olgu, kui inimesele niisugune au osaks saab, siis peab ta, kui 
tagasihoidlik ta ka ei ole, selle vastu võtma. Mis puutub skalpide 


! Algokviinid — Põhja-Ameerika kirdeosas elutsevate indiaanlas-hõimude ühine nimetus. Nende 
hulka kuulusid ka delavaarid. 

Jahti, siis vastab see sinu kommetele ja mina ei näe selles midagi halba. Kuid ära ole ainult julm, 
Madu, ära ole julm, palun sind. See ei peaks tegema sinu indiaan-laseaule põrmugi kahju, kui sa 
ilmutad pisutki halastust. Mis puutub vanamehesse, nende noorte neidude isasse, kel võiksid olla 
paremad tunded südames, ja Harry Marchisse, kes (Mänd või mitte Mänd) võiks kända -kristlikule 
puule hoopis kohasemat vilja, need kaks annan ma kahvanäolise jumala kätesse. Ükski teist poleks 
tohtinud täna öösel mingode vastu välja astuda, kui poleks olnud neid veriseid pulkasid, sest see 
tähendaks meie au häbistamist ja meie hea nime määrimist. Kuid see, kes januneb verd, ei tohi 
nuriseda, kui tema verd valatakse tema enda kutse peale. Siiski, Madu, ei tarvitse sa olla julm. ära 
alusta oma tegevust naiste halaga ja laste nutuga. Käitu nii, et Ua-ta-Ua võiks naeratada, aga mitte 
nutta, kuita sind kohtab. Asu siis teele ja kaitsku sind Manituu!» 

«Minu vend jääb siia laeva valvama. Ua tuleb varsti kaldale ja Tšingatšguk peab ruttama.» 

Siis ühines indiaanlane oma kaasseiklejatega. Lasknud kõigepealt purje alla, läksid kõik kolm 
kanuusse ja eemaldusid laevast. Hutter ja March ei lausunud kumbki Hirvekütile sõnagi oma sõidu 
eesmärgist ega sellest, kui kauaks nad ära jäävad. Kõik see oli usaldatud indiaanlase hoolde, kes 
täitiski ülesande temale iseloomuliku lakoonilisusega. Niipea kui kanuu, oli silmist kadunud, ja see 
sündis enne, kui aerud olid tosinat kordagi vette kastunud, püüdis Hirvekütt asetada laeva nõnda, et 
see võimalikult paigal püsiks. Seejärel istus . ta laeva ninasse ja andus kibedaile mõtetele. Ent varsti 
tuli tema juurde Judith, kes käsutas iga sobivat juhust, et tema läheduses olla. 

Teistkordset kallaletungi indiaanlaste laagrisse ette võttes kihutasid Hutterit ja Välejalga taga 
täpselt samad tungid, mis esimesegi kallaletungi korral, võib-olla ainult pisut tugevamad, kuna kõigele 
oli lisandunud kättemaksuiha. .Neis mõlemas toores inimeses, kes olid punanahkade õiguste ja huvide 


suhtes nii ükskõiksed, kuigi neil nendes küsimustes oli ka inimlikke tundmusi, rääkis ainult üks tunne 
— südametu kasujanu. Tõsi, Välejalg 

oli olnud pärast vabastamist oma kannatuste pärast indiaanlaste peale esialgu väga tige, kuid 
vihatunne oli kadunud varsti ja andnud ,maad harilikule kullaihale, mida ta otsis pigem pillaja 
ohjeldamatu apluse kui ihnuri visa ihaldusega. Lühidalt öeldes, ainult harjumuspärane põlgus oma 
vaenlase vastu ja täitmatu ahnus meelitasid neid kaht seiklejat nii ruttu asuma uuele retkele huroo- 
nide vastu. Teise retke ettevõtmiseks olid kaasa aidanud suurenenud edu-väljavaated. Nad teadsid, et 
suurem osa irokeesi sõjamehi — aga võib-olla koguni kõik — olid kogunenud kaldale otse «lossi» vastu 
jannd lootsid, et kaitsetute ohvrite skalpe pole selle tõttu raske kätte saada. 

Kui tõtt tunnistada, siis Mutter, kes oli asja oma tütardest lahkunud, lootis just eriti sellele, et ei leia 
laagrist kedagi peale laste ja naiste. Ta oli vihjanud sellele asjaolule möödaminnes, kes- 

kustledes Välejala ja Tšingatšgukiga. Hirvekütile polnud sellest sõnagi lausutud. Kui indiaanlane 
sellest üldse mõtles, siis oli see täiesti ainult tema enda teada. 

Hutter juhtis kanuud. Välejalg oli mehiselt võtnud köha ninas ja Tšingatšguk seisis keskel. Me 
ütleme «seisis», sest kõik kolm olid niivõrd osavad juhtima selletaolist habrast paati, et võisid isegi 
pimedas täies pikkuses püsti seista. Nad lähenesid kaldale ettevaatlikult ja maandusid ilma 
mingisuguste takistusteta. Siin seadsid kõik kolm püssid laskevalmis ja hakkasid otsekui tiigrid 
laagrile lähenema. Indiaanlane läks ees, ta kaks kaaslastastusid ettevaatlikult hiilides tema jälgedes, 
liikudes sõna otseses mõttes peaaegu hääletult. Vahetevahel praksus mõni kuiv oks hiiglakasvu Välejala 
raskuse või vanamehe ebakindlate sammude all, kuid indiaanlase samm ei oleks olnud ker-gem, kui ta 
oleks 

sammunud õhus. Nad pidid kõigepealt leidma lõkke asukoha, mis oli teatavasti kogu laagri 
keskkohaks. Tšingatšguki. terased silmad märkasid lõpuks seda tähtsat teejuhti. See vilkus kauguses 
puude vahel. See polnud tulekuma, vaid paljalt üksik nõrgalt hõõguv tukk, nagu võis oodata sel hilisel 
tunnil, sest indiaanlased tavaliselt lähevad magama ja tõusevad koos päikesega. Niipea kui see 
majakas paistma hakkas, muutus skalbiküttide edasiliikumine kiiremaks ja kindlamaks. 

Mõne minutiga jõudsid nad väikeste osmikute ringi äärele. Siin nad peatusid, et ringi vaadata ja 
oma tegevust kooskõlastada. Pimedus oli nii sügav, et oli raske eraldada midagi muud peale süte, 


lähemate puude tüvede ja lõputu lehesiikukatuse, mille köhal rippus pilvis hämar taevas. Ent lähim 
osmik asus peaaegu käeulatuses ja Tšingatšguk püüdis kindlaks teha, kes seal sees asusid. Viis, 
kuidas indiaanlane ligines paigale, kus arvati vaenlasi olevat, sarnanes linnu juurde hiiliva kassi 
nõtketele liigutustele. Ligemale jõudes laskus ta neljakäpuli, sest sissekäik oli nii madal, et teisiti oli 
võimaiu sinna pääseda. Enne, kui ta pea ukse vahelt sisse pistis, kuulatas ta tükk aega lootuses tabada 
magajate hingamist. Kuid mingit häält ei olnud kuulda ja see inimesekujuline Madu pistis pea 
osmiku uksest ehk avast sisse niisamuti nagu tavaline madu oleks piilunud linnupesasse. See julge 
katse ei kutsunud esile mingeid ohtlikke tagajärgi; kobanud käega ettevaatlikult, veendus indiaanlane, 
et osmik oli tühi. 

Delavaar uuris niisama ettevaatlikult läbi veel kaks või kolm osmikut ja leidis need kõik samas 
seisukorras olevat. Siis tuli ta kaaslaste juurde tagasi ja teatas neile, et huroonid on laagri maha 
jätnud. Edaspidine uurimine kinnitas seda tõsiasja ja nüüd jäi ainult üle kanuu juurde tagasi 
minna. 

Möödaminnes on vajalik märkida, kuivõrd erinevalt meie seiklejad si/htusid sellesse 
ebaõnnestumisse. Indiaani pealik, kes oli maabunud ainuüksi sõjalise kuulsuse võitmise eesmärgiga, 
seisis liikumatult seljaga vastu puud ja ootas kaaslaste otsust. Ta oli, tõsi küll, kibestunud ja 
mõnevõrra üllatunud, kuid ta talus pettumust väärikalt, lohutades end magusa'lootusega, mis oli 
varuks tänasel ööl. Tõsi, delavaar ei võinud nüüd enam loota, et saab armsamat kohates näidata 
tajle oma osavuse ja vahvuse tõendeid; ja agar sõdur võib loata, et omandab varem või hiljem ikkngi 
sõjalise kuulsuse. Seevastu Hutter ja Välejalg, keda juhtis kõige madalam kirg — kasujanu, 
suutsid vaevalt oma meelepaha ohjeldada. Nad hulkusid ühest osmikust teise lootuses leida 
mahaunustatud last või muretult magavat täiskasvanut; nad puistasid oma viha mittemidagi 
tundvatele indiaan- 

laste osmikutele ja mõned neist purustasid nad sõna otseses mõttes pilbasteks ning loopisid laiali. 
Meelepahas hakkasid nad koguni tülitsema ja teineteist ägedate etteheidetega üle puistama. Asi oleks 
võinud ulatuda tõsiste tagajärgedeni, kui delavaar poleks end vahele seganud ja neile meelde tuletanud, 
kui ohtlik võib olla taoline ettevaatamatus, ja et on tarvis rutemini laevale tagasi pöörduda. See tegi 
vaidlusele lõpu ja mõne minuti pärast sõudsid nad süngelt sinna tagasi, kus lootsid laeva leida. 

Nagu meie juba ütlesime, tuli Judith varsti pärast skalbiküttide lahkumist Hirveküti juurde. 
Tüdruk vaikis mõne aja, ja jahimees ei osanud ära arvata, kumb õdedest oli talle lähenenud. Kuid 
peagi tundis ta ära vanema õe kõlava, väreleva, tunneterohke hääle. 

«Kui õudne on niisugune elu naistele, Hirvekütt!» hüüatas ta. «Annaks taevas, et ma kiiremini 
selle lõppu näeksin!» 


«Elu on kaunis, Judith,» vastas kütt, «ja kõik oleneb sellest, kuidas meie teda käsutame. Noh 
öelge, mida te siis tahaksite selle asemel näha?» 

«Mina oleksin tuhat korda õnnelikum, kui saaksin elada tsiviliseeritud inimestele ligemal, kus on 
farme, kirikuid ja linnu ... kus minu uni öösiti oleks magus ja rahulik! Palju parem oleks elada 
kuskil fordi läheduses, kui selles sünges paigas, kus meie elame.» 

«Oh ei, Judith, ma ei saa teiega nii kergesti'nõustuda. Kuigi fordid kaitsevad meid vaenlaste 
eest, siis sageli varjavad nad oma seinte vahel teist laadi vaenlasi. Ma eiusu, et teil või Hettyl oleks 
fordi naabruses hea elada. Ja ma pean ütlema, et minu arvates olete te juba niigi neile liiga lähedal 
elamud ...» 

Hirvekütt rääkis tõsiselt ja veendunult nagu alati ja pimedus varjas tema eest puna, mis kattis 
neiu põski. Suure tahtepingutusega püüdis Judith alla suruda peaaegu lämmatavat hingamist. 

«Mis farmidesse puutub,» jätkas jahimees, «siis on neist oma käsu, ja on inimesi, kes on nõus 
elama seal kogu oma elu. Kuid mis mõtet on tegelda põlluharimisega, kui metsast võib leida kaks 
korda suuremat saaki! Kui te armastate õhku, avarust ja valgust, siis 

leiate neid metsalagendikel ja ojade kallastel, aga neile, kel on selles küsimuses suuremad 
nõudmised, on siin olemas järved. Aga kus te leiate raiesmikes varju, naervaid allikaid, tormavaid 
ojasid ja auväärseid tuhandeaastaseid puid? Teie ei leia sealt neid, kuid te leiate vigaseid puutüvesid, 
mis katavad maad nagu hauakivid käimistul. Mulle tundub, et inimesed, kes elavad niisugustes 
paikades, peavad alati mõtlema oma lõpust ja üldisest möödapääsmatust hukust, mis pole tingitud 
mitte aja ja looduse tegevusest, vaid laostumisest ja vägivallast. Mis puutub kirikutesse, siis peab 
neist arvatavasti olema käsu, sest muidu ei hakkaks tublid inimesed neid ehitama. Kuid tarvilikud 
pole nad sugugi. Nad ise kutsuvad neid issanda templiteks, kuid minu arvates, Judith, on terve 
mõistusega inimeste jaoks kogu maa templiks. Ei kindlused ega kirikud tee meid õnnelikumaks. Pea- 
legi on meie asulates kõik üksteise vastu vaenujalal, aga meteades valitseb üksmeel. Kindlused ja 
kirikud seisavad peaaegu alati kõrvuti: kirikud peavad teenima rahu ja kindlused ehitatakse sõja 
jaoks. Ei, ei, mina eelistan metsatihnikut!» 

«Naised pole loodud niisuguste veriste stseenide jaoks, Hirvekütt, millel pole lõppu seni, kui sõda 
kestab.» 

«Kui teie sellega mõtlete valgeid naisi, siis olen ma päri, et te ei ole tõest kaugel. Aga kui rääkida 
punanahkade naistest, siis neile on niisugused külaskäigud meeltmööda. Miski ei tee praegu Ua-ta- 
Uad, meie dela-vaari tulevast naist, õnnelikumaks kui mõte, et selsamal hetkel Tšingatšguk luusib 
oma neetud vaenlaste laagri ümber ja peab nende skalpidele jahti.» 


«Kuulge, Hirvekütt, ta on ju naisterahvas! Kas ta tõesti ei ole mures, teades, et mees, keda ta 
armastab, on ohus?» 

«Ta ei mõtle ohust, Judith, vaid kuulsusest. Ja kui süda on täidetud niisuguste tunnetega, ei jää 
seal enam ruumi hirmule. Tasa on lahke, õrn, lõbus, meeldiv olend, kuid ta ei unista kuulsusest mitte 
vähem kui iga teine delavaari tüdruk, keda ma kunagi olen tundnud. Tunni aja pärast peab ta Maoga 
kohtuma samal köhal, kus Hetty maale läks, ja ma ei kahtle, et ta on nüüd erutatud nagu iga naine. 
Kuid ta oleks veelgi õnnelikum, kui 

ta teaks, et praegusel silmapilgul tema armsam käib mingo jahil, lootes tema skalpi kätte 
saada.» 

«Kui teie tõepoolest seda usute, Hirvekütt, siis pole midagi imestada, et te omistate sünnipärastele 
kaldu-vustele niisugust tähtsust. Ma olen kindel, et iga valge neiu oleks kogenud ainult sügavat 
meeleheidet, teades, et tema peigmehe elu ähvardab oht! Samuti ei arva ma, et teiegi, kuigi näite alati 
nii tasakaalukana ja rahulikuna, võiksite olla rahulik, teades, et teie Tasa on ohus.» 

«See on iseasi, see on hoopis teine asi, Judith. Naisterahvas on liiga nõrk ja õrn olevus niisuguse 
ohu jaoks ja meesterahvas peab tema eest hoolitsema. Ja ma koguni mõtlen, et see vastab ühtemoodi nii 
punanaha kui ka valge loomusele. Kuid mul pole oma Tasat, ja tõenäoliselt ei ole ka kunagi 
tulevikus, sest mina ei pea õigeks nahavärvide segiajamist muidu, kui ainult sõpruses ja töös.» 

«Selles suhtes mõtlete te ju täiesti nõnda nagu peab mõtlema valge mees! Aga Harry Välejalal on 
minu arvates täiesti ükspuha, kas tema naine on indiaani skvoo või kuberneri tütar, kui tal ainult 
natukenegi nägu peas on ja oskab tema täitmatut kõhtu täita.» 

«Te teete Marchile ülekohut, Judith, jah, tõsist ülekohut. Vaene mees jääb teie pärast kõhnaks, ja 
kui mees on oma südame andnud niisugusele olendile nagu teie, siis ei saa ükski mingo ega isegi 
delavaari neiu teda sundida 'meelt muutma. Teie võite naerda niipalju kui tahate niisuguste inimeste 
üle nagu Välejalg ja mina, sest meie oleme jämedad ja ei ole õppinud raamatutarkust, kuid meilgi on 
oma head küljed, samuti nagu halvadki. Ei tohi põlata, ausat südant, tütarlaps, isegi kui ta pole 
harjunud igasuguste peensustega, mis naisterahvastele nii meeldivad .. .» 

«Naerda -teie üle, Hirvekütt?! Kas te tõesti kas või ainsa hetkegi võite mõtelda, et ma olen 
võimeline asetama teid Harry Marchiga ühele pulgale? Ei, ei, niivõrd rumal ma küll pole! Ei keegi 
— ei ükski mees ega naine — või kõrvutada teie ausat südant, mehist iseloomu ja lihtsameelset 
õiglust Harry Marchi lärmaka isekuse, täitmatu ahnuse ja ninaka julmusega. Kõige 

parem, mis tema kohta öelda võib, peitub kokkuvoetult tema kahes hüüdnimes — Räpakäpp ja 


Välejalg, mis ei tähenda küll suurt kurja, kuid, mitte ka eriti head. Isegi minu isa, kuigi ta on 
praegusel hetkel seotud sellesama asjaga mis Harrygi, mõistab väga hästi erinevust teie vahel. Ma 
tean seda kindlasti, sest ta ise ütles mulle seda lihtsate sõnadega.» 

Judith oli erksatundeline ja siiras neiu. Ta ei tundnud kitsendusi, mis pidurdavad nende tütarlaste 
tunnete avaldamist, kes on kasvanud vastavalt tsiviliseeritud seltskonna harjumustele, tema vaba ja 
loomulik käitumisviis oli palju kõrgemal labasest edvistamisest ja südametust kõrkusest. Ta oli nüüd 
isegi haaranud küti käreda käe ja surus seda oma pihkude vahele niisuguse soojuse ja tõsidusega, et oli 
võimatu kahelda tema sõnade siiruses. Küllap oli veel hea, et tunneteküllus takistas tal encl lõpuni 
väljendamast, sest muidu oleks ta vististi korranud kotike, mida isa oli talle öelnud — vanamees 
polnud piirdunud ainult Hirveküti ja Välejala võrdlemisega, mis kujunes soodsaks esimesele, vaid 
oli koguni oma jämeda otsekohesusega napisõnaliselt soovitanud tütrele Marchist täielikult loobuda ja 
mõelda Hirvekütist kui oma mehest. Judith ei oleks mingi hinna eest ühelegi teisele meesterahvale 
sellest rääkinud, kuid Hirveküti süütu lihtsus oli äratanud temas nii suure usalduse, et üks ta 
iseloomukülgi tundis püsivat kiusatust astuda üle harjumuste piiride. Entta jäi siiski poole sõna 
pealt vnit, laskis noormehe käe lahti ja tegi uuesti .külma, tagasihoidliku näo, mis sobis rohkem- 
tema soole ja muidugi ka tema sünnipärasele tagasihoidlikkusele. 

«Tänan, Judith, tänan teid kogu südamest,» vastas kütt, kelle tagasihoidlikkus ei lubanud 
tõlgendada tütarlapse käitumist või sõnu meelitavas mõttes. «Jänan teid, kui kõik, mis te ütlesite, on 
tõepoolest tõsi. Harry on kena välimusega meesterahvas, — jah, ta on nii kena välimusega nagu 
kõige pikem mänd siinsetes mägedes, ja Madu ei kutsunud asjata teda nii. Kuidühtedele meeldib 
kena välimus, teistele aga ainult hea käitumine. Harryl on üks neist eelistest juba olemas ja 
oleneb temast endast, kas ta omandab ka teise või — tss... 

tss... tss!... See on teie isa hääl, ja näib, et ta on millegi pärast vihane.» 

«Issand päästku meid küll neist õudsetest stseenidest!» hüüdis Judith, surus näo põlvedele jia kattis 
kätega kõrvad, et pääseda riidlevate häälte kuulmisest. «Mõnikord ma tahaksin, et mul isa üldse ei 
olekski! ...» 

Ta ütles seda kibeduse ja suurima hingevaluga. On võimatu öelda, mis oleks järgmisel hetkel 
võinud tema huultelt pääseda, kui tema selja tagant poleks kostnud äkki sõbralik, vaikne hääl: 

«Judith, ma oleksin pidanud lugema ühe peatüki isale ja Harryle!» ütles süütu ja kohkunud 
kõneleja. «See oleks hoidnud neid minemast uuesti niisugusele kõhutavale retkele. Hüüdke neile, 
Hirvekütt, ja öelge, et mul on neid vaja ja neile mõlemale on üpris kasulik, kui nad tagasi tulevad ja 
minu sõnu kuulda võtavad.» 

«Ah, vaene, vaene Hetty, te teate liiga vähe sellest, mis tähendab kullahimu ja kättemaksuiha, kui 


arvate, et neid nii kergesti saab teelt ära pöörata ... Kuid siiski pole neil seal kõik korras, Judith. Ma 
kuulen, kuidas teie isa ja Välejalg möirgavad nagu karud, aga suure pealiku suust ei tule ainustki 
sõna. Nüüd on igasugune salapärasus möödas, kuid ma ei kuule tema sõjahüüdu, mis oleks pidanud 
niisugusel puhul kerkima mägede kohale!» 

«Võib-olla on õiglus teda käristanud ja tema surm päästis paljude süütute elu.» 

«Ei, ei, seda mitte, kui seadus on säärane, siis ei oleks pidanud kannatama mitte Madu üksinda. 
Kindlasti ei läinud nad seal tülli ja kõige tõenäolisem on, et laager on maha jäetud ja nad 
tulevad tagasi pettunult. Seda tunnistab Välejala möirgamine ja Mao vaikimine.» 

Just samal hetkel kostis kanuu suunast vette langeva aeru solin, sest March oli meelepahast 
unustanud- igasuguse ettevaatlikkuse. Nüüd oli Hirvekütt veendunud, et ta arvamine osutus tõeks. 

Kuna puri oli alla lastud, polnud laev kaugele triivinud, ja kütt kuulis mõne hetke pärast 
Tšingatšguki madalat häält, kes näitas Hutterile, kuidas on vaja laeva juurde tüürida. Kanuu jõudis 
laevapoordi kiiremini, kui kuluks aega selle jutustamiseks, ja seiklejad astusid 

pardale. Hutter ega Välejalg ei lausunud kumbki sõnagi sellest, mis nendega oli juhtunud. Ainult 
delavaar lausus oma sõbrast möödudes: «Lõke on kustunud.» Kuigi see küll täiesti ei vastanud 
tegelikkusele, mõistis Hirvekütt, mis oli juhtunud. 

Nüüd kerkis küsimus, mis kursis edasi sõita. Pärast lühikest ja sünget nõupidamist otsustas Hutter, 
et kõige mõistlikum on veeta kogu öö lakkamatus liikumises, kuna sel viisil on kõige kergem vältida 
ootamatut rünnakut. Seejärel teatas ta, et nad Marchiga käratsevad magama heita, et puhata pärast 
vangis veedetud unetut ööd. 

Et tuul oli ikka veel muutlik ega olnud vaibunud, siis otsustati lõpuks purjetada pärituult, olgu 
see mis suunas tahes, kuni laev otse kaldale ei jookse. Selles kokku leppinud, aitasid vabanenud 
vangid purje heisata ja heitsid siis ise madpatseile pikali, jättes laeva liikumise järelevalvamise 
Hirveküti ja Tšingatšguki hooleks. Hirvekütt ja delavaar olid lellega meeleldi nõus, kuna Tasaga 
kohtumist oodates ei mõtelnud nad kumbki magada. Sõbrad ei olnud sugugi pahased, et Judith ja 
Hetty olid jäänud samuti laevatekile. 

Mõnda aega rohkem triiviti kui purjetati kergest lõunatuulest aetuna piki läänekallast. Laev liikus 
aeglaselt — kurus ei ületanud kaht miili tunnis — kuid mõlemad mehed mõistsid, et sellest on küllalt 
õigeks ajaks kokkulepitud köhale jõudmiseks. 

Harva vahetasid Hirvekütt ja Tšingatšguk tüdrukute juuresoleku tõttu paar sõna, ja seegi vähene 
puudutas peamiselt seda, kuidas Tasat vabastada. Väliselt oli indiaanlane täiesti rahulik, aga kui minut 
möödus minuti järel, haaras tema tundeid üha suurenev erutus, kuni see jõudis seisundini, mis oleks 


rahuldanud kõige nõud-likumatki armukest. Hirvekütt juhtis laeva, rannale nii lähedale, kui oli 
vähegi mõistlik, sest see võimaldas olla metsade varjus ja märgata kaldal kas või kõige väiksemaidki 
märke, uuest indiaanlaste laagrist. Sel viisil liikusid nad ümber ühe madala neeme ja sõitsid juba 
lahel, mille põhjapoolses osas oligi kokkulepitud kõht, nende sõidu siht. Oli jäänud veel umbes 
veerand miili, kui Tšingatšguk tuli vaikides oma sõbra kõrvale ja näitas 

käega otse ette: väike lõke põles just põõsaste serval, mis palistasid neeme lõunakallast. Nüüd ei 
jäänud enam nrngit kahtlust, et indiaanlased olid oma laagri akki üle viinud samale köhale, või 
vähemalt sarnale maaninale, kuhu Tasa oli määranud kokkusaamise! 


XVI PEATÜKK 


Ehk päike kuldset valgust toob 
ja lilled ilu kannavad, — 
kuid sinu kaunid muinaslood 
mul ainsat troosti annavad. 
Wordsworth 


Eelmise peatüki lõpul nimetatud avastusel oli harukordselt suur tähtsus Hirveküti ja tema sõbra 
silmis. Esiteks oli olemas oht, ja see oli peaaegu täiesti kindel, et kui Hutter ja Välejalg üles ärkavad 
ja märkavad indiaanlaste laagri uut asukohta, siis võtavad nad ette uue kallaletungi. Seeläbi muutuks 
Tasa äratoomine kaldalt tunduvalt ohtlikumaks. Teiseks oli vaenlase asukoha vahetuse tõttu olukord 
keerulisemaks muutunud, see võis tekitada uusi ettenägematuid raskusi. Kuna delavaar teadis, et kohtumis- 
tund läheneb, ei mõelnud ta enam trofeedele. Esimeseks asjaks oli tal nüüd sõbraga kokku leppida 
selles, et ei tohi äratada Hutterit ja Harryt, kes oma plaanidega .võisid segada nende plaanide täidevii- 
mist. Laev liikus edasi väga aeglaselt ja selle kiiruse juures oleks neemeni jõudmiseks läinud vaja 
vähemalt veerand tundi, mis oleks andnud pisut aega mõtlemiseks. Arvates, et kahvanäod asuvad endist 
viisi «lossis», ja 

soovides nende eest varjata oma lõket, olid indiaanlased süüdanud selle otse neeme lõunatipus, kus ta oli 
tihedaist põõsaist niivõrd varjatud, et isegi Hirvekütt, kes muutis kogu aja kurssi, kord paremale, kord 
vasakule, kaotas selle aeg-ajalt silmist. 

«Ühes suhtes on hea, Judith, et nad süütasid lõkke nii vee ligidale,» ütles Hirvekütt lahel 


manööverdades, «sest see näitab, et mingod usuvad meid lossis olevat ja meie ilmumine sellest kandist 
tuleb neile täieliku ootamatusena. Õnneks Harry March ja teie isa magavad, sest muidu läheksid nad 
ilmtingimata jälle skalpide jahile! ... Ahaa! näe — lõke hakkab uuesti põõsaste varju jääma — ja nüüd 
pole seda üldse enam näha!» 

Hirvekütt ootas pisut, et kindlaks teha, kas laev tõesti asub õigel köhal. Seejärel andis ta kokkulepitud 
märgi, mille peale Tšingatšguk heitis ankru sisse ja laskis purje 

alla. 

Köhal, kus laev praegu seisis, olid oma eelised ja ka oma puudused. Kaldanõlvak varjas lõket ja 
kallas ise asus laevale võib-olla natuke lähemal, kui see oli soovitav. Kuid pisut kaugemal oli järv väga 
sügav ja antud olukorras tuli võimalikult hoiduda ankru allalaskmisest liiga sügavas kohas. Peale selle 
teadis Hirvekütt, et mitme miili kaugusel ümberkaudu pole ühtki parve; ja kuigi puud näisid pimeduses 
rippuvat otse praami köhal, polnud kerge paadi abita laevani jõuda. Metsa lähedal valitsev tihe pimedus 
oli samuti kindlaks kaitseks, ja senikaua kui hoiduti müra tegemast, polnud üldse või oli olemas ainult üsna 
vähene avastamise oht. Hirvekütt tegi selle kõik Judithile selgeks ja õpetas teda ühtlasi käituma 
häire korral, sest ta arvas, et magajad tuleb äratada ainult äärmisel juhul. 

«Ja nüüd, Judith, kus rrte mõistame teineteist, on mul ja Maol aeg kanuusse asuda,» lõpetas jahimees. 
«Tõsi küll, tähte pole veel näha, kuid ta ilmub varsti, kuigi vaevalt meil'kellelgi õnnestub teda täna öösi 
läbi pilvede näha. Õnneks on Tasa väga kärmas tüdruk ja ta võib näha ka asju, mis ei asu otse tema 
nina all. Ma võin teile kinnitada, et ta ei hiline ühtki minutit ega väära ühtki sammu õigelt teelt, kui 
ainult need valvsad hulkurid, mingod, ei ole häirevalmis ega käsuta teda söödaks, 

et meid püüda, või ei ole teda ära peitnud, et tema südant võita huroonide, mitte aga mohikaani mehe 
poole.» 

«Hirvekütt,» katkestas teda neiu tõsiselt, «see on väga ohtlik ettevõte. Mispärast peate siis 
tingimata teie sellest osa võtma?» 

«Kuidas mispärast? Kas teie siis ei tea, et meie läheme ära tooma Tasat, Mao mõrsjat, kellega ta 
kavatseb abielluda, niipea kui me tema suguvõsa juurde tagasi jõuame?» 

«Kõik see puudutab ainult indiaanlast, kuid teie ju ei kavatse Tasaga abielluda. Teie ei ole ju 
kihlatud. Mispärast peate kahekesi riskima oma elu ja vabadusega, kui sellega võib ka üksinda väga 
hästi toime tulla?» 

«Ah, nüüd ma mõistan teid, Judith, jah, nüüd hakkan ma aru saama. Teie arvate, et kuna Tasa on 
Mao pruut, mitte aga minu oma, siis on see puhtalt ainult tema oma asi, ja kuna ka üks mees suudab 
kanuuga toime tulla, siis mingu ta üksinda tüdruku järele! Kuid teie unustate, et sellepärast ma siia 


järvele tulingi, ja poleks minu poolt mitte väga ilus taanduda ainult selletõttu, et asi on natuke 
raskevõitu. Edasi, kui armastus tähendab mõnele inimesele, eriti noortele naisterahvastele, palju, siis 
teistele maksab ka sõprus midagi. Julgen ütelda, et delavaar suudab ka ise kanuud sõuda ja suudab 
ise Tasa ära tuua ja vististi teeb ta seda meeleldi samahästi minu abita. Kuid tal pole nii kerge 
võidelda üksinda kõiksuguste takistustega või vältida ümberpiiramist või metslastega võidelda ja 
samal ajal oma mõrsjat kätte saada, kui tal pole seljataga toetamas ustavat sõpra, kuigi selleks 
sõbraks olen kõigest mina. Ei, ei, Judith, teie ise ei jätaks niisugusel hetkel maha inimest, kes teie 
peale loodab ja järelikult ei või teie nõuda seda ka minult.» 

«Ma kardan, ma usun, et teil on õigus, Hirvekütt. Aga ma siiski ei tahaks, et te sõidate! Tõotage 
mulle vähemalt üht: ja nimelt seda, et te ei usu metslasi ega võta midagi ette peale neiu vabastamise. 
Esimeseks korraks on sellestki küllalt ja see peaks teid ju rahuldama.» «õnnistagu teid issand, tüdruk! 
Võiks mõtelda, et seda räägib Hetty, aga mitte taiplik ja imekaunis Judith Hut-ter! Kuid hirm teeb 
targad rumalaiks ja tugevad nõr- 

gaks. Jah, ma näen igal sammul selle tõendeid. Nojah, teist on väga armas, Judith, et tunnete 
muret ligimese pärast, ja ma kordan alati, et te olete tubli ja ustav neiu, missuguseid rumalaid 
lugusid need, kes teie ilu kadetsevad, ka ei levitaks.» 

«Hirvekütt!» ütles Judith kiiresti vahele, ise erutusest hingeldades. «Kas teie tõesti usute kõike, 
mis jutustatakse vaesest, emata tütarlapsest? Kas tõesti peab Harry Välejala kuri keel minu elu 
hävitama?» 

«Ei, Judith, see pole sugugi nii. Ma ise olen öelnud Välejalale, et mehele pole sünnis neiut 
häbistada, kui sa ei oska teda enda poole võita ausal viisil, ja et isegi indiaanlane on alati 
tagasihoidlik, kui juttu on noore naisterahva heast nimest.» 

«Ta ei julgeks niiviisi kõnelda, kui mul oleks vend!» hüüdis Judith, kelle silmad pildusid 
sädemeid. «Kuid nähes, et minu ainuke kaitsja on vana inimene, kelle kõrvad on niisama nürinenud 
nagu ta tundedki, teeb March mis heaks arvab.» 

«Mitte just päriselt nii, Judith, mitte just päriselt nii. Iga aus inimene, olgu ta vend või kõrvaline, 
astub välja niisuguse kena tüdruku kaitseks nagu teie, kui keegi hakkab teda laimama. Välejalal on 
tõsi taga ja tahab teid endale naiseks saada, ja kui ta vahel teid natuke kirubki, siis tuleb see rohkem 
armukadedusest kui millestki muust. Naeratage talle, kui ta ärkab, suruge tema kätt kas või pooltki 
nii tugevasti nagu te hiljuti surusite minul, — ja ma vannun oma elu nimel, et ta vaene mees unustab 
maailmas kõik peale teie ilu. Ägedad sõnad ei tule mitte alati südamest, vaid kõhust või. kustki 
mujalt. Proovige teda, Judith, kui ta ärkab, ja te näete oma naeratuse kogu jõudu.» 

Hirvekütt hakkas oma harjumuse kohaselt hääletult naerma ja seejärel ütles väliselt rahulikule, 


kuid tegelikult kannatamatusest põlevale Tšingatšgukile, et on valmis teele asuma. Samal ajal, kui 
noormees kanuusse astus, seisis neiu liikumatult nagu kivi, olles süvenenud mõtteisse, mida tema 
kaasvestleja sõnad ja käitumine äratasid. Jahimehe lihtsus oli teda täielikult hämmastanud, sest oma 
kitsas ringis oli Judith senini olnud väga osav meestevõrgutaja, kuid käesoleval juhul järgnes 


ta rohkem ootamatule südamepuhangüle kui läbimõeldud arvestusele. Ma ei hakka eitama, et 
Judithi mõned mõtisklused olid kibedad, ,kuigi alles meie jutustuse edaspidistes peatükkides selgub, 
kuivõrd ära teenitud või kuivõrd teravad olid tema hingepiinad. 

Tšingatšguk ja tema kahvanäoline sõber läksid ohtlikule, raskele retkele niisuguse 
külmaverelisusega ja ettenägelikkusega, mis oleksid võinud teha au isegi kogenud, sõjameestele, kes on 
oma kahekümnendal, aga mitte esimesel sõjaretkel. Olles kõige lähedasem kaunile põgenikule, kelle 
teenistuses nad seisid, võttis indiaanlane koha kanuu ninasse, Hirvekütt aga juhtis kanuu liikumist 
ahtris. Sel kombel pidi Tšingatšguk esimesena kal-dale minema ja loomulikult ka esimesena oma 
mõrsjat kohtama. Jahimees oli asunud oma köhale sõnagi lausumata, kuid oli endamisi mõtelnud, 
et inimene, kel oli kaalul nii palju kuiindiaanlasel, võib vaevalt nii rahu-likult ja arukalt kjnuud 
juhtida, kui see, kes oma tundeid enam valitseb. Alates sellest hetkest, kui mõlemad seiklejad 
laeva juurest lahkusid, tuletasid nad kogu oma käitumisega meelde hästi väljaõpetatud sõdureid, 
kellel tuleb esmakordselt vaenlase vastu välja astuda. Senini polnud Tšingatšguk kordagi 
tulistanud vihas ja tema kaaslase debüüt sõjarajal on lugejaile juba teada. Tõsi küll, kui 
indiaanlane järvele tuli, oli ta mitu tundi hulkunud ümber vaenlase laagri ja pärast isegi korraks 
sinna sisse tunginud, nagu jutustati viimases peatükis, kuid kummalgi katsel polnud mingeid 
tagajärgi. Nüüd oli kindel, et tuleb korda saata tähtis kangelastegu või kogeda häbistavat 
ebaõnnestumist. Sellest ettevõttest olenes, kas Tasa pääseb vnbaks või jääb edasi vangi. Ühe 
sõnaga, see oli Jegelikult kähe noore ja auahne metsasõduri esimene sõjaretk; ja kui üks neist asus 
teele ainult tunnete sunnil, mis tavaliselt viivad mehi nii kau-gele, olid mõlemad talletanud kogu 
oma uhkus- ja mehi-sustunde ettevõtte edusse. 

Selle asemef, et sõita otsejoones neeme juurde, mis asus siit vähem kui veerand miili kaugusel 
laevast, juhtis HirvekiMt kanuu nina diagonaalselt järve' kesk-koha suunas, soovides võtta positsiooni, 
kust oleks olnud võimalik kaldale ligineda nii, et vaenlased asuksid ainult 

otse ees. Koht, kus Hetty oli maabunud ja kus Tasa oli lubanud neid köhata, asus pealegi pigemini 
pikliku neeme ülemises tipus kui allosas ja kui meie seiklejad poleks ette võtnud neid 


ettevalmistavaid samme, oleks neil tulnud purjetada käida ligidal ümber neeme peaaegu kogu selle 
pikkuselt. Taolise sammu vajalikkus oli nii ilmne, et Tšingatšguk sõudis rahulikult edasi, kuigi 
kurss oli võetud ilma temaga eelnevalt nõu pidamata ja nähtavasti viis teda suunas, mis oli peaaegu 
vastupidine sellele, kuhu teda kihutas kärsitu soov. Juba mõne minuti pärast jõudis kanuu vajalikku 
kaugusse, mille järel mõlemad noormehed, otsekui sõnatul ja vaistlikul kokkuleppel, lakkasid 
aerutamast, ja paat peatus. 

Pimedus oli pigem kasvanud kui vähenenud, kuid siiski oli sellest köhast, kus meie seiklejad nüüd 
asusid, veel võimalik mägede piirjooni eraldada. Kuid asjata pööras delavaar näo itta, lootuses näha 
tõotatud tähe vilkumist. Kuigi pilved olid vaateveeru selles taevaosas natuke hõredamad, kattis 
pilvekate endiselt kogu taevalaotust nii tihedalt, et varjas kõik, mis oli selle taga. Otsustades 
rannaäärsete kõrgendikkude järgi, kulges eespool, umbes tuhande jala kaugusel, madal neem. Lossist 
ei olnud vähimatki märki näha ega kostnud kõrvu ühtki häält. Viimane asjaolu võis olla ühevõrra 
tingitud mitme miili pikkusest vahemaast kui ka sellest, et seal ei olnud mingisugust liikumist. 
Kuigi laev ei olnud kanuust mitte kaugemal kui oli neem, oli ta mähitud kaldalt langevasse varju 
ja oleks jäänud nähtamatuks ka siis, kui valgust oleks olnud mitu korda rohkem kui tegelikult oli. 

Jahimees ja delavaar hakkasid tasakesi nõu pidama; nad püüdsid kindlaks teha, mis kell võiks olla. 
Hirvekütt arvas, et tähe paistmahakkamiseni jääb veel mõni minut, kuid tema kärsitule sõbrale näis, et 
on juba hiline öö ja tema. mõrsja ootab teda kaldal juba ammu. Muidugi jäi viimase arvamus 
peale, ja Hirvekütt nõustus juhtima kanuu kohtumispaigale. Lootsikut tuli nüüd juhtida suurima 
osavusega ja ettevaatlikkusega. Aerud tõusid ja langesid uuesti täiesti käratult vette. Jardi sada 
kaldast tõmbas Tšingatšguk aerud hoopis paati ja haaras püssi kätte. Sõitnud metsa piiravale 
hämarusevöön- 

dile veelgi ligemale, nägid nad, et kaldusid liiga kaugele põhja poole, ja sellepärast oli vaja 
vastavalt kurssi muuta. Kanuu näis nüüd nagu mingisuguse instinkti mõjul ise liikuvat, — nii 
ettevaatlikud ja läbikaalutud olid kõik tema liikumised. Lõpuks jooksis kanuu nina kaldaäärsesse 
liiva just samas köhas, kus Hetty oli maabunud ja kust ta hääl oli kostnud eelmisel ööl. 

Piki kallast kulges kitsas liivariba, kuid põõsad palistasid suuri puid ja rippusid kõikjal vee kohal. 

Tšingatšguk astus kaldale ja uuris seda ettevaatlikult kahel pool kanuud. Selleks tuli tal köhati 
põlvini vees kahlata, kuid ometi jäi Tasa leidmata. 

Tagasi tulnud, leidis ta sõbra samuti kaldnit. Nad hakkasid uuesti sosinal nõu pidama, ja 
indiaanlane avaldas kartust, et nad olid kohtumiskohaga eksinud. Hirvekütt aga mõtles, et nad olid 
eksinud ajaga. Ta alles kõneles, kui haaras poolelt sõnalt delavaaril käsivarrest kinni ja sundis teda 


pead pöörama järve suunas ning osutas idapoolsete künkatippude köhale. Pilved olid pisut lõhenenud, 
kuid nad olid pigem küngaste taga, kui nende köhal ja männiokste vahelt säras vastu õhtutäht. See 
oli igati väga meeldiv enne, ning noormehed pingutasid püssidele toetudes kogu tähelepanu ja kuu- 
latasid teravasti, lootes tabada lähenevaid samme. Lõpuks kuulsid nad kellegi hääli, millele segunes 
tasast laste nuttu ja indiaanlaste naiste madalat, kuid meeldivat naeru. Seiklejad mõistsid nende 
tõsiasjade järgi, et nad peavad olema üsna laagri läheduses, kuna Ameerika pärismaalased on 
tavaliselt väpa ettevaatlikud ja räägivad harva valju häälega. Leegi kuma, mis valgustas puude 
ülemisi oksi, tõendas, et metsas põleb lõke, kuid sellelt köhalt, kus kaks sõpra seisid, oli võimatu 
täpselt kindlaks teha, kui kaugel nad sellest asuvad. Korral-paaril näis neile, nagu läheneks keegj 
kohtumispaigale, kuid see oli kas täielik meeltepettus või .olid need, kes lõkkest eemaldusid, uuesti 
tagasi pöördunud, ilma et oleks kaldale jõudnud. 

Veerand tundi oli möödunud piinavas ootuses ja äre-vuses, kui Hirvekütt tegi ettepaneku minna 
kanuus ümber neemenuka ja asuda köhale, kust indiaanlaste laagrit oleks näha, et siis välja selgitada 
Ua-ta-Ua 

mitteilmumise põhjused. Ent delavaar keeldus otsustavalt paigast liikumast, tuues täiesti 
tõepäraseks põhjuseks selle, et neiu võib pettuda, kui ta peaks tulema ega leia neid sealt. Hirvekütt 
mõistis orrta sõbra kartust ja tegi ettepaneku, et läheb üksinda kanuus ümber neeme ja jätab delavaari 
võsastikku peitu õnnelikku juhust ootama. Selles kokku leppinud, läksid nad lahku. Niipea % kui 
Hirvekütt oli jälle oma köhal kanuu .ahtris istet võtnud, lahkus Tšingatšguk kaldalt niisama käratult 
ja ettevaatlikult, nagu oli sellele lähenenud. Praegusel juhul ei läinud ta kaldast kaugele, sest põõsad 
andsid küllaldast varju, kui ta hoidus neile nii lähedale kui võimalik. Tõesti oleks raske olnud 
välja mõelda soodsamat luureviisi kui praegu. Neeme kuju lubas sõita ümber tema kolme külje, ja 
lootsik liikus nii vaikselt, et ükski heli ei võinud äratada kahtlust. Kõige kogenum ja ettevaatlikumgi 
jalg võib pimedas astuda lehelasule või murda kuivanud oksa, kuid puukoorest kanuu võib libiseda 
siledal veepinnal vaistliku kärmusega ja täiesti käratult nagu veelind. 

Hirvekütt oli jõudnu.d peaaegu ühele joonele laeva ja laagriga, kui märkas lõkketule helki. See 
tabas teda nii äkki ja pisut ootamatultki, et ta algul isegi kohkus, kas ta pole ilmunud ettevaatamatult 
lõkke valgussõõri. Kuid samas kõhe mõistis ta, et senikaua, kui indiaanlased valgustatud sõõri keskel 
püsivad, võib ta jälitamise eest täiesti kindel olla; ta peatas kanuu kõige soodsamas asendis ja alustas 
vaatlusi. 

Meie oleme juba paljugi kirjutanud, kuid vaatamata kõigile meie pingutusile ei ole meil 
õnnestunud lugejale tutvustada seda ebatavalist inimest. Seepärast tuleb siinkohal veel korrata, et 
vaatamata oma vähestele koge-mustele ja lihtsuselg kõigi tavapäraste maitsepeenuste suhtes oli tal 


üsna tugev ja loomupärane poeetiline vaist. Hirvekütt armastas metsi nende värskuse, nende ülla 
üksinduse ja ääretuse pärast. Ta läks harva metsast läbi, ilma et ei oleks peatunud mingil eriti kaunil 
köhal ja tundnud seejuures naudingut, kuigi ta harva püüdis selle põhjustes selgusele jõuda. 
Seepärast pole midagi imestada, et niisuguse hingelaadi ja mehise kindluse juures, mida ei võinud 
ükski oht kõigutada ega 

ükski kaisumus häirida, tundis jahimees head meelt vaatepildist, mis avanes tema ees kaldal ja mis 
pani teda hetkeks unustama isegi oma siiatuleku eesmärgi. See selgub täielikumalt, kui me seda 
kirjeldame. 

Kanuult avanes vaade pikale looduslikule alleele, mille moodustasid kallast palistavad puud ja 
põõsad ning kustkaudu oli laager täiesti selgesti näha. Sellesama sihi kaudu olid nad ka ennist laevalt 
näinud lõkketuld. Indiaanlased olid alles äsja laagri uues asukohas üles löönud ega olnud veel oma 
osmikutesse laiali läinud, vaid lõpetasid ettevalmistustöid, kuhw kuulus nii peavarju püstitamine kui 
ka toidu valmistamine. Suur lõke oli nii valguseallikaks kui ka koldeks, millel valmistati indiaanlaste 
lihtsaid roogasid; ja praegusel hetkel lõõmas hele leek kõrgele, sest asja oli visatud tulle lisaks 
sületäis kuiva hagu. Ööpimedusest kerkisid esile metsavõlvistikud ja kogu laagri alla võetud maa-ala 
muutus valgeks, nagu oleksid seal põlenud sajad vahaküünlad. 

Askeldused olid juba lõppenud ja isegi kõige näljasem laps oli jõudnud oma isu täita. Ühe 
sõnaga, oli kätte jõudnud puhke- ja üldine jõudehetk, mis tavaliselt järgneb rikkalikule söögile, kui 
päevased tööd on lõpetatud. Kütid ja kalurid olid tagasi tulnud tubli noosiga. Toitu oli küllaldaselt, 
ja kuna see on metsrahva elus kõige suurem vajadus, siis surus täielik rahuldustunne kõik teised 
mured tagaplaanile. 

Hirvekütt märkas esimesel pilgul, et puudus palju sõjamehi. Tema vana tuttav, Lõhkine Tamm oli 
siiski siin ja istus tähtsalt esiplaanil pildil, mille maalimisest oleks rõõmu tundnud Salvator Rosa '. 
Tõmmu nägu säras niisama palju rahuldustundest kui tõrvikutaolise leegi paistest; pealik näitas 
kellelegi hõimlasele üht elevanti, mis oli tema rahva hulgas niisuguse vaimustuse esile kutsunud. Üks 
poiss vaatas nüri uudishimuga üle tema õla, täiendades pildi keskset rühma. Natuke kaugemal 
lamasid kaheksa või kümme sõjameest maas või 


! Salvator Ro»a (1615—1673) — itaalia kunstnik. Kuulus oma maalidega karjuste, sõdurite, 
hulkurite ja röövlite elust. Erakordse meisterlikkusega kujutab metsikuid kuristikke, kaljusid, 
padrikuid. 

istusid, toetades selga vastu männitüve nagulaisa rahu elavad kehastused. Relvad olid neil 
siinsamas, mõnel sama puu najal, mille vastu ta ise toetus, mõnel lamas see muretus valmisolekus 
risti üle keha. Hirveküti tähelepanu köitis aga kõige rohkem naiste ja laste rühm. Kõik naised näisid 
olevat siia kogunenud ja arusaadavalt oli nende juures ka noorpere. Naised naersid ja vadistasid 
tasakesi nagu ikka, kuid see, kes tunneb indiaanlaste kombeid, oleks kõhe märganud, et laagris ei lähe 
kõik tavalist rada. Enamik nooremaid naisi oli üsna lõbusas tujus, kuid üks vanaeit istus taamal 
momi ja valvsa ilmega, ja Hirvekütt mõistis kõhe, et pealikud olid talle andnud mingi ebameeldiva 
kohustuse. Mis laadi see kohustus oli, seda Hirvekütt muidugi ei võinud teada, kuid ta arvas, et asi 
peab puutuma mõnd tüdrukut, kuna niisuguste ülesannete jaoks valitakse tavaliselt vanemaid naisi. 

Hirvekütt otsis terava ja mureliku pilguga kõikjalt Tasa kuju. Teda polnud kuskil näha, kuigi 
valgus ulatus üsna kaugele igas suunas, ümber lõkke. Kütt võpatas korda paar, kuna ta arvas kuulvat 
Tasa naeru, kuid tema kõrvu oli petnud lihtsalt indiaanlannade häältele omane pehme meloodilisus. 
Lõpuks hakkas vanaeit valjusti ja tigedalt kõnelema, ja siis märkas kütt puude taustal üht-kaht 
tumedat kogu, kes ümber pöördusid, nagu oleks etteheide olnud neile suunatud, ja kes tulid nüüd 
rohkem valgussõõri keskele. Esimesena astus pimedusest nähtavale noor sõjamees, temale järgnesid 
kaks nooremat naist ja üks neist oligi del.ivaarlanna. Nüüd mõistis Hirvekütt kõike: tütarlast valvasid 
vististi tema noor kaaslane ja kindlasti vanamoor. Noormees oli arvatavasti üks Tasa või tema 
kaaslase austajaid; kuid isegi teda ei usaldatud, kuna ta oli tunnete mõju all. Huroonid teadsid, et 
delavaari neiu sõbrad asuvad läheduses ja tundmatu punanaha ilmumine järvele sundis huroone 
veelgi suuremale valvsusele, ning nähtavasti sellepärast polnudki Tasa saanud oma valvurite käest 
ära libiseda ja õigel ajal määratud köhale tulla. 

Hirvekütt märkas, et tütarlaps on rahutu, kuna ta paaril korral vaatas üles läbi puuokste, otsekui 
lootes näha tähte, mille ta ise oli leppemärgiks valinud. Kõik oli siiski asjata ja hulkudes veel mõnda 
aega teeseldud ükskõiksusega mööda laagrit ringi, lahkusid tüdrukud meessaatjast ja võtsid aset oma 
sookaaslaste keskel. Niipea kui see oli sündinud, tuli valvurist vanaeit ja istus otsekohe mugavamale 
kohale, mis oli ilmseks tõendiks, et ta senini oli olnud ametis ainult delavaarlanna valvamisega. 

Hirvekütt ei teadnud, mis nüüd teha. Ta teadis hästi, et Tšingatšguk ei nõustu mingi hinna eest 
laeva tagasi minema, kui pole teinud mõnd meeleheitlikku katset oma mõrsja vabastamiseks, ja 
Hirveküti suuremeelsed tunded õhutasid teda selles ettevõttes aitama. Mõningate tunniste järgi 
paistis, et naised kavatsevad magama minna; paigale jäädes võib ta heleda lõkketule paistel näha, 
missugusesse osmikusse või missuguse puu alla Ua-ta-Ua heidab; edaspidiste sündmuste käigus 
oleks see võinud tuua hindamatut käsu. Teisest küljest jällegi, kui ta jääb siia liiga kauaks, tekib 
tõsine oht, et tema sõber võib kaotada kannatuse ja teha mõne läbimõtlematu sammu. Hirvekütt 
kartis, et iga minut võib laagri taustale ilmuda delavaari tume kogu, nagu ümber lambakarja luusiv 
tiiger. Hoolikalt kõik läbi kaalunud, jõudis ta otsusele, et parem on sõbra juurde tagasi pöörduda 
ning vaigistada tema ägedust oma külmaverelisuse ja kannatlikkusega. Selle plaani täideviimiseks oli 


vaja kõigest paar minutit, ja kanuu pöördus liivakaldale tagasi minutit kümme-viisteist pärast seda, 
kui oli sealt lahkunud. 

Vastupidiselt oma kartusele leidis Hirvekütt indiaanlase endiselt kohalt. Tšingatšguk polnud sealt 
liikunud kartusest, et mõrsja võib tulla tema äraoleku ajal. Nüüd järgnes nõupidamine, mille jooksul 
Hirvekütt tutvustas Tšingatšgukki laagris valitseva olukorraga. 

Määrates kohtumispaigaks liivaneeme, oli Tasa lootnud, et tal õnnestub vanast laagrist 
tähelepandamatult põgeneda ja tulla ilma kõrvalisi isikuid kohtamata kokkulepitud kohale. Äkiline 
laagri asukoha muutmine oli kõik tema plaanid nurja ajanud. Nüüd läks vaja hoopis suuremat 
valvsust kui enne; samuti see, et vanaeit oli valvel, oli küllaldane põhjus ärevuseks. Kõik need 
asjaolud ja paljud teised küsimused, mida lugeja ise 

hõlpsasti mõistab, tulid kiiresti läbi arutada, enne kui noormehed tegid lõpliku otsuse. Olukord 
nõudis sõnade asemel tegusid ja mehed asusid peagi asja juurde. 

Asetanud kanuu nõnda, et Tasa pidi seda nägema, kui ta enne nende tagasitulekut kohtumispaigale 
Jõuab, vaatasid Hirvekütt ja Tšingatšguk oma relvad üle ja valmistusid metsa tungima. Järve ulatuv 
neem võttis oma alla umbes kaks aakrit maad ja pool sellest oli nüüd irokeesi laagri all. Peamiselt 
kasvasid siin tammed ja nagu see on Ameerika metsades tavaline, kerkisid suurde kõrgusse paljad, 
ainsagi oksata tüved, ning laotasid siis laiali tiheda ja lopsaka lehestiku. All, kui mitte arvestada 
kaldaäärset tihedat põõsaspalistust, oli taimestik üsna käsin, see-eest seisid puud oma kuju tõttu 
palju tihedamini kui neis kohtades, kus kirves oli juba jõudnud oma töö teha, ja nad kerkisid taeva 
poole justkui kõrged, sirged, jämedalt tahutud sambad, mis hoidsid ülal lehis-võlvi. Maapind oli üsna 
tasane, ainult keskkoha läheduses kerkis väike seljak, mis jagas neeme põhja- ja lõunapooleks. 
Lõunakaldal olidki huroonid oma lõkke süüdanud, käsutades maastiku reljeefi, et end varjata vaen- 
laste eest, keda — olgu siinjuures meelde tuletatud — punanahad arvasid asuvat «lossis», mis seisis 
hulk maad põhja pool. Ojake, mis voolas künkanõlvalt» oli endale neeme lõunakaldal tee järve 
rajanud. Ta oli uuristanud endale sügava sängi läbi kõrgemate kohtade, ja veel hilisematelgi aegadel, 
kui tsivilisatsioon siia tungis, aitas ta oma käärude ja varjuliste kallastega palju kaasa ümbruse ilu 
tõstmisel. See oja asus laagrist lääne pool ja kandis oma veed järve lõkke lähedal. Hirvekütt oli kõik 
need iseärasused meelde jätnud, niivõrd kui olukord seda võimaldas, ja selgitas neid oma sõbrale. 

Lugeja mõistab, et indiaanlaste laagripaiga taga asetsev küngas- soodustas suuresti kähe seikleja 
salajast edasiliikumist. Küngas takistas lõkkevalgust otse maa peale langemast, kuigi maapind oli vee 
suunas kallak ja jättis vasaku või idapoolse külje kaitsetuks. Me ütlesime «kaitsetuks», kuigi see 
pole just täpne väljendus, kuna osmikute ja tule taga asuv küngas pakkus rohkem kui mingi muu 
kaitse varju neile, kes praegu 

indiaanlastele vargsi lähenesid. Hirvekütt ei tunginud põõsastest läbi otse kanuu köhal, sest see 
tee oleks viinud neid liiga kiiresti valguse kätte, kuna küngas ei ulatunud otse veepiirini. Sellepärast 
liikusid noormehed esialgu piki kallast põhja poole, kuni jõudsid peaaegu nee-menuka vastaskülge, 
kus sattusid madala kaldajääraku varju. Niipea kui sõbrad põõsastikust välja tulid, peatusid nad, et 
ringi vaadata. Väikese künka taga leegitses lõke 'endiselt, heites valgust üles puude latvadele. 
Lehestikus värelev valgusehelk oli küll maaliline, kuid segas vaatlemist. Sellegipoolest oli 
lõkkekumast ka oma käsu, sest taust jäi pimedusse, esiplaan oli aga heledasti valgustatud, mistõttu 
metslased olid lagedal, vaenlased aga varjus. Noormehed hakkasid seda asjaolu käsutades ettevaatlikult 
künkaharjale liginema. Hirvekütt läks — n,agu ta ise nõudis — ees, kartes, et delavaar võiks oma 
tormitsevate tunnete tõttu mingisuguse järelemõtlematu teo sooritada. Madala nõlvaku jalamile 
jõudmiseks kulus ainult mõni hetk, ja siis algas ettevõtte kõige kriitilisem osa. Liikudes äärmise ette- 
vaatlikkusega ja hoides püssi niiviisi, et see oleks iga hetk laskevalmis, aga et samal ajal raud silma 
ei paistaks, asetas kütt jalga jala ette, senikaua kui oli jõudnud nii kaugele, et ulatas nägema künka 
taha, kusjuures ainult tema pea jäi valguse kätte. Tšingatšguk astus tema kõrvale ja mõlemad 
seisatasid, et veel kord laagrit lähemalt uurida. Et end siiski kaitsta selja tagant mõne hulkuva 
indiaanlase eest, toetasid nad seljad vastu tamme tüve. 

Pilt, mis nüüd avanes Hirvekütile, oli täpselt selle pildi tagakülg, mis oli talle avanenud järvelt. 
Tumedad kogud, mida Hirvekütt oli märganud kanuust, asusid kõigest mõne sammu kaugusel tema 
ees, otse künka tipul. Tuli lõõmas endise heledusega, selle ümber nottidel olid istet võtnud kolmteist 
sõdurit; nende hulgas ka kõik need, keda Hirvekütt oli kanuust näinud. Mehed vestlesid omavahel 
millestki üpris tõsiselt ja elevandi-kuju liikus käest kätte. Indiaanlaste esialgne vaimustus oli pisut 
jahtunud ja nüüd arutasid nad küsimust, kas tõepoolest on niisugust imelooma olemas ja mida ta küll 
sööb. Meil pole aega pikemalt kõnelda, mida need 

lihtsad inimesed arvasid nende elu ja kogemustega nii harmoniseerivas küsimuses; kuid me eksime 
vähe, kui ütleme, et nende oletused olid niisama tõepärased ja isegi kaugelt teravmeelsemad kui 
pooled hüpoteesid, mis eelnevad teaduslikele tõestustele. Kuigi indiaanlased oma järeldustes ja 
oletustes eksisid, olid ometi nende õhin ja huvi ehtsad. Mõneks ajaks unustasid nad kõik muu ja 
meie seiklejad ei oleks osanud valida sobivamat hetke, mil märkamatult laagrile ligineda. 

Naised olid kogunenud, nii nagu Hirvekütt oli ennist näinud, lõkke ja selle köha vahel, kus ta 
praegu seisis. Tammest, mille vastu noormehed toetusid, polnud irokeesi sõduriteni üle kolmekümne 
jardi; naised võisid olla kõige rohkem poole maa peal ja olid seega nii lähedal, et tuli ülima 


ettevaatlikkuse tõttu hoiduda vähimastki liigutusest. Kuigi naised vestlesid väga tasa, võis sügavas 
metsavaikuses tabada isegi katkendeid nende kõnest ja tütarlaste kergemeelne naer kostis 
vahetevahel, nagu me teame, isegi kanuuni. Hirvekütt tundis, kuidas värin jooksis üle tema sõbra 
keha, kui see esmakordselt kuulis Tasa kenadelt täidlastelt huultelt pääsenud õrnu helisid. Ta isegi 
pani käe indiaanlase õlale, nagu manitsedes sõpra enesevalitsemisele. Kuna jutt muutus vahepeal 
tõsisemaks, küünitasid mõlemad pead ettepoole, et paremini kuulda. 

«Huroonidel on veel veidramaidki loomi,» ütles üks tüdrukutest põlglikult, sest naised kõnelesid 
samuti nagu mehed elevandist. «Las delavaarid imetlevad seda looma, kuid ühegi hurooni keel ei 
kõnele homme enam sellest. Meie noormehed laseksid jalamaid selle looma maha, kui ta julgeks 
meie vigvamite lähedusse 

tulla!» 

Need sõnad olid. õieti suunatud Ua-ta-Uale, kuigi kõneleja ütles neid teeseldud tagasihoidlikkusega 
ja alandlikkusega, seejuures silmi tõstmata. 

«Delavaarid on niisuguste loomade oma maale laskmisest nii kaugel,» vastas Ua-ta-Ua, «et keegi 
pole isegi .nende kujusid seal näinud! Meie noormehed ajaksid nii loomad kui ka nende kujud 
minema.> 

«Delavaari noormehed! Kogu teie suguharu on naised. Isegi põdrad ei lahku oma karjamaalt, kui 
haista- 

vad, et neile lähenevad teie jahimehed. Kes on kunagi kuulnud mõne noore delavaari sõduri 
nime?» 

See oli öeldud heasüdamlikult naeratades, kuid samal ajal salvavalt. Ua-ta-Ua vastusest oli näha, 
et nool oli sattunud märki. 

«Kes on kunagi kuulnud mõne noore delavaari nime?» kordas ta tõsiselt. «Tamenund ise, kuigi ta 
on niisama vana kui männid küngastel või nagu kotkad taeva all, oli ka omal' ajal noor. Tema nime 
kuuldi kõikjal Suure Soolamere' kallastelt kuni Lääne Magedate Veteni”. Ja Unkaste perekond? Kus 
on veel leida teist selletaolist, kuigi kahvanaod on nende hauad üles kündnud ja nende luud jalge 
alla tallanud! Kas lendavad kotkad nii kõrgelt? Kas jooksevad põdrad nii kärmelt? Kas on pantrid 
nii julged? Kas ei ole sel suguvõsal ühtki noort sõjameest? Huroonide neiud hoidku oma silmad 
paremini lahti ja siis näevad nad Tšingatšgukki, kes on sirge nagu noor saarepuu ja sitke'nagu 
pähklipuu.» 

Kui tüdruk tarvitas indiaanlaste kombel piltlikku keelt ja käskis oma sõbratare, et need hoiaks oma 
silmi paremini lahti ja näeksid delavaari, torkas Hirvekütt sõbrale sõrmega vastu külge ja puhkes 
hääletult naerma südamlikku, heatahtlikku naeru. Indiaanlane naeratas, kuid kõneleja sõnad olid 


temale liiga ahvatlevad ja Ua-ta-Ua häälekõla oli tema kõrvadele liiga magus, et teda oleks seganud 
see tegelikult koomiline kokkusattumus. Ua-ta-Ua kõne kutsus esile vastuväiteid ja puhkes äge ja 
üsna kärarikas vaidlus, kuid sellest osavõtjad ei lubanud endale selliseid tooreid sõimusõnu ja žeste, 
mille vastu sageli patustavad nõndanimetatud tsiviliseeritud ühiskonna kaunima sugupoole esindajad. 
Keset seda stseeni sundis delavaar sõpra kummardurna, et end täielikult -varjata, ja tegi siis häält, 
mis sarnanes niivõrd väikese ameerika orava piiksumisega, et koguni Hirvekütt ise, kuigi ta oli seda 
järeleaimamist sadu kordi kuulnud, mõtles tõesti, et seda tegi üks neid tillukesi olevusi, kes hüplesid 
tema pea köhal oksalt oksale. See häälitsus on metsas nii harilik, et ükski huroon ei pöö- 


! Suur Soolameri — Atlandi ookean. 
* Lääne Magedad Veed — Mississipi jõgi. 

ranud sellele vähimatki tähelepanu, kuid Ua-ta-Ua lakkas järsku kõnelemast ja jäi liikumatuks. 
Tal jätkus siiski enesevalitsemist, et mitte pead pöörata. Neiu oli kuulnud märguannet, millega ta 
armsam oli teda nii sageli vigvamist salajasele kuhtumisele kutsunud, ja see hääl köitis tema meeli ja 
südant samuti, nagu lauludemaal Itaalias haarab neidusid serenaad. 

Nüüd Tšingatšguk ei kahelnud, et Ua-ta-Ua teab tema lähedalolekust, ja ta lootis, et mõrsja 
hakkab nüüd tegutsema julgemini ja otsustavamalt, kui ta oleks julgenud teha, olles teadmatuses 
Tšingatšguki seisukorrast. Nüüd ei jäänud enam mingit kahtlust, et Ua-ta-Ua püüab omalt poolt 
teda kõigiti aidata ja ise vangist pääseda. Niipea kui signaal oli antud, ajas Hirvekütt end uuesti 
sirgu, ja kuigi ta polnud kunagi kogenud seda magusat ärevust, mida tunnevad ainult 
armastajad, märkas ta kõhe seda suurt muutust, mis oli toimunud tütarlapse käitumises. Silmakirjaks 
jätkas ta veel vaidlust, kuid nüüd ei olnud tal enam endist tulisust ega leidlikkust, ja kõik, mis ta 
ütles, olipigem vastase ahvatlemine kergele võidule kui soov ise peale jääda. Tõsi, paaril 
korral näitas sünnipärane taibukus talle kätte vastuväite või argumendi, mis kutsusid esile naeru ja 
andsid talle hetkelise üleoleku; kuid need väikesed ülemeelikud torked, terve mõistuse välgatused 
olid talle vajalikud selleks, et paremini varjata oma tõelisi tundeid ja et anda oma vastaste võidule 
võimalikult loomulikum ilme. Lõpuks vaidlejad väsisid ja tõusid kõik korraga püsti, et laiali 
minna. Alles nüüd söandas Ua-ta-Ua esmakordselt nägu sinnapoole pöörata, kust . oli kostnud 
signaal. Sealjuures olid tema -liigutused täiesti loomulikud, kuid ettevaatlikud, ta ringutas end ja 
haigutas, nagu oleks uni talle peale tükkinud. Uuesti kostis orava kädistamlst ja nüüd jäi neiu 
rahule, sest ta mõistis, kus tema armsam on. Ta ise seisis lõkke ääres heledas valguses, Tšingatšguk 
ja Hirvekütt aga olid pimeduses peidus, mistõttu tal oli raske märgata nende päid künkaharja taga. 


Peale selle oli puu, mille vastu nad seljaga toetusid, nende ja lõkketule vahel taeva poole kerkiva 
hiigelmänni varjus ja see asjaolu muutis mehed igasuguses kauguses nähtamatuks. Hirvekütt 

mõistis seda hästi ja see oligi üheks põhjuseks, miks ta oli valinud just selle puu. 

Lähenes silmapilk, mil Tasa-pidi hakkama tegutsema. Tavaliselt magas ta väikeses osmikus või 
lehtmajas, mis oli ehitatud sinna lähedale, kus ta seisis, ja ta kaasla-seks oli eespool mainitud 
vanamoor. Kui ta läheks osmikusse ja unepuuduse käes kannatav vanaeit heidaks põiki sissekäigu 
ette, nagu tal kombeks oli, siis oleks kõik põgenemislootused purustatud, ja teda võidaks iga hetk 
magama käsutada, õnneks hõikas sel hetkel üks vana sõjameesdite nimepidi ja käskis tal joogivett 
tuua. 

Neeme põhjapoolses küljes oli hea allikas ja vanamoor võttis oksalt pudel-kõrvitsa ning kutsus 
Tasa enda kõrvale. Ta liikus künka harja poole ja kavatses nõlvakust alla laskuda, et sel viisil kõige 
otsemat teed mööda allikale minna. Meie seiklejad märkasid ja mõistsid seda õigeaegselt ning 
taandusid pimedusse, peites end puude taha seniks, kui naised neist mööda jõuavad. 

Vanaeit hoidis Tasal kõvasti käest kinni. Kuita puu alla jõudis, mille taga Tšingatšguk ja 
Hirvekütt peidus olid, sirutas indiaanlane käe tomahoogi varre järele, kavatsedes selle vanaeide 
ajudesse lüüa. Kuid Hirvekütt mõistis niisuguse sammu ohtlikkust, sest üksainus kil-jatus võis neile 
kõik sõdurid kaela tuua. Peale selle oli see talle vastik ka inimlikkuse seisukohalt. Sellepärast hoidis 
tema käsi surmava hoobi ära. Sel ajal, kui naised neist möödusid, kostis jällegi orava kädinat. 
Hurooni eit peatus ja vaatas puu poole, kust hääl tundus kostvat. Sel silmapilgul seisis ta oma 
vaenlastest kõigest kuue jala kaugusel. Ta avaldas imestust, et orav niisugusel hilisel tunnil veel 
liikvel on ja ütles, et see tähendab halba. Tasa vastas, et viimase kahekümne minuti jooksul oli ta 
juba kolm korda kuulnud orava häälitsust ja et tema arvates loodab loomake leida raasukesi, mis on 
hiljutisest õhtusöögist järele jäänud. See seletus näis vanaeite rahuldavat ja nad liikusid allika 
poole edasi, kuna mehed vargsi nende kännul hiilisid. Täitnud pudel-kõrvitsa veega, hakkas vanaeit 
juba- tagasi tõttama, käsi endiselt ümber tfidruku randme, kui tal haarati ootamatult kõrist niisuguse 
Jõuga kinni, et ta pidi vangi lahti laskma ega saanud rohkem häält teha kui ainult kurgu 

põhjast rögiseda. Madu asetas käe ümber oma mõrsja piha ja kandis ta läbi põõsaste põhjapoolsele 
neeme-nukale. Siin pöördus ta kiiresti kalda poole ja jooksis kanuu suunas. Oleks võinud valida ka 
lühema tee, kuid irokeesid oleksid siis võinud maabumiskohta märgata. Hirvekütt mängis edasi 
vanaeide kõril nagu oreliviledel, lastes teda vahel natuke hingata ja surudes siis sõrmed jälle kõvasti 
kokku. Ent vanamoor oskas ära käsutada lühikesi hingetõmbamishetki ja tõi kuuldavale üks või kaks 


läbilõikavat appihüüdu, mis ajasid terve laagri jalule. Hirvekütt kuulis selgesti sõdurite jalgade 
müdinat, kes tulid joostes lõkke poolt, ja järgmisel hetkel ilmuski kolm-neli sõjameest kinguharjale. 
Nende mustad, fantastilised varjud eraldusid teravalt heledal taustal. Nüüd oli jahimehelgi ülim aeg 
taanduda. Lükanud eide pikali ja pitsitanud tal lahkumiseks veel kord kõri, niihästi pahameelest selle 
üle, et ta oli laagri liikvele ajanud kui ka muudel kaalutlustel, jättis ta vanamoori selili ja jooksis ise 
püssi laskevalmis hoides põõsaste poole, hoides pead õlgade vahel nagu tagaaetav lõvi. 


XVII PEATÜKK 


On targad pühakud, te vist ei tea, 
et maailm petetuiks teid kõiki peab! 
Kuid küllalt! On siis tõesti asi nii, 
et upsakus teid upakile viib? 
Moore 


Lõke, kanuu ja allikas, mille juurest Hirvekütt oma taganemist alustas, moodustasid enam või 
vähem võrdsete külgedega kolmnurga. Lõkkest kuni paadini oli pisut vähem maad kui lõkkest allikani, 
kui otsejoones arvestada. Kuid põgenikel tuli teha väike kõverik, et jõuda põõsaste varju ja minna 
seejärel ümber kõigi kaldakäärude. Seega algas jahimees taandumist väga ebasoodsates tingimustes. Ta 
andis sellest endale täit aru, tundes indiaanlaste kombeid, kes ootamatu häire korral, eriti aga tihedas 
metsas, ei unusta kunagi tiibhaarajaid välja saatmast, et vaenlast mistahes punktis tabada ning võimaluse 
korral tema seljataha asuda. 

Indiaanlased tahtsid ka nüüd seda võtet käsutada. Hirvekütt kuulis seda nende jalgade müdinast, mis 
kostis nii nõlvakult kui ka künka tagant, ja lisaks kuulis ta, kuidas sammud eemaldusid neemetipu 
poole, seega 

ka vastupidises suunas. Nüüd oli tähtis iga hmna eest. rutata, kuna jälitajad võisid saabuda kaldale 
enne, kui põgenikud jõuavad kanuu juurde. 

Vaatamata äärmisele ohule, viivitas- Hirvekütt ühe silmapilgu, enne kui tungis kaldaäärsesse 
põõsastikku. Kogu vaatepilt oli teda haaranud ja äratanud temas äärmise otsusekindluse. Künka 
harjal oli näha nelja tumeda kogu piirjooni. Need eraldusid selgesti heleda lõkketule taustal ja 
vähemalt ühe vaenlase oleks võinud kerge vaevaga ohvriks tuua. Indiaanlased olid peatunud, vahtides 
pimedusse ja otsides kisendavat vanaeite; ja kui küti asemel oleks olnud mõni vähem mõtleja inimene, 
oleks üks neist kindlasti surmalaps olnud. 


õnneks oli Hirvekütt arukam. Kuigi tema püss oli suunatud lähimale jälitajale, ei sihtinud ta ega 
tulistanud, vaid kadus käratult põõsastesse. Kaldale jõudmine ja selle köhani jooksmine, kus 
Tšingatšguk oli juba Tasaga kanuus ja teda murelikult ootas, oli vaid ainsa silmapilgu küsimus. 
Heitnud püssi kanuu põhja, kummardus Hirvekütt, et kanuud tugeva tõukega kaldast eemale lükata. 
Samal hetkel jooksis põõsastest välja tugev indiaanlane ja kargas nagu panter talle selga. Nüüd rip- 
pus kõik juuksekarva otsas. Uks vale samm võis kõik nurja ajada. Suuremeelsusega, mis oleks mõne 
roomlase igaveseks kuulsaks teinud, kuid niisuguse lihtsa ja tagasihoidliku inimese puhul, nagu seda oli 
Hirvekütt, oleks maailmale igaveseks teadmatuks jäänud, kui poleks olemas meie jutustust, koondas 
Hirvekütt kogu oma jõu ühte viimasesse meeleheitlikku pingutusse ja tõukas kanuu saja jala 
kaugusele kaldast eemale, ise-aga kukkus pea ees järve, kallaletungija muidugi temaga koos. 

Kuigi järv oli mõne jardi kaugusel kaldast juba sügav, ulatus vesi selles kohas, kuhu mõlemad 
heitlejad kukkusid neile ainult rinnuni. Siiski oli sellestki sügavusest küllalt, et hukutada Hirvekütt!, 
kes lamas indiaanlase all. Ent tema käed olid siiski vabad ja indiaanlane oli sunnitud lõdvendama oma 
kägistust, et pead vee peal hoida. Pool minutit kestis meeleheitlik võitlus, mis sarnanes alligaatori 
vähkremisele, kes on haaranud tugeva ohvri, ning seejärel kargasid mõlemad püsti ja kumbki 

neist haaras oma vastasel kõvasti käest kinni, et takistada teineteist pimeduses surmatoovat nuga 
käsutamast. Jääb teadmata, missugune oleks olnud selle hirmsa kahevõitluse tulemus, kuna pool 
tosinat metslast tormas vette oma sõbrale appi ja Hirvekütt andis end vangi väärikusega, mis oli 

niisama tähelepanuväärne kui tema hiljutine ohvrimeelsus. 

Mintti pärast seisis värske vang juba lõkke ääres. Indiaanlased olid võitlusest ja selle 
tagajärgedest niivõrd haaratud, et ei märganud kanuud, kuigi see asus nii käida lähedal, et delavaar 
ja tema mõrsja-kuulsid iga irokeeside poolt öeldud sõna. Indiaanlased lahkusid nüüd võitluspaigalt, 
enamik läks tagasi lõkke juurde ja ainult üksikud jätkasid veel mööda kaldaäärt Tasa otsimist. Selleks 
ajaks oli vanaeit juba niivõrd hinge sisse saanud ja toibunud, et võis jutustada, kuidas tüdruk rööviti. 
Nüüd oli juba hilja teisi põgenikke taga ajada, sest niipea, kui Hirvekütt põõsastikku viidi, surus 
delavaar aeru vette ja kerge kanuu libises käratult kaldalt eemale, hoides kurssi järve keskkoha 
suunas, kuni oli laskude eest täiesti ohutus kauguses. Sellejärel hakkas ta sõudma laeva poole. 

Kui Hirvekütt lõkke äärde jõudis, ümbritsesid teda kaheksa sünget metslast, kelle hulgas oli ka 
tema tuttav Lõhkine Tamm. Niipea kui viimane nägi vangi nägu, sosistas ta midagi oma kaaslastele, 
kelle huultelt libises tasane, kuid ühine rõõmu- ja imestushüüd. Nad said teada, et järve vastaskaldal 
langenud, hiljuti surnud sõbra võitja on nende käes ja sõltub nüüd täiel määral nende suuremeelsu- 
sest või kättemaksust. Igast küljest suunati vangile pilke, milles raev oli segunenud imetlusega, mille 


põhjustas samavõrd tema praegune meelekindlus kui tema endised kangelasteod. Võib öelda, et just 
see stseen panigi alguse sellele suurele ja kohutavale kuulsusele, mis oli Hirvekütil ehk Haukasilmal, 
nagu teda pärastpoole kutsuti kõigi New Yorgi provintsi ja Kanada indiaanl,ashõimude hulgas. See 
kuulsus oli kind-lasti maa-alalt ja arvuliselt ulatuselt piiratum, kui seda omatakse tsiviliseeritud 
maailmas, kuid seda hüvitasid võib-olla suurem õiglus ja täielik salapärasuse ning pettuse puudumine. 


302 


Hirveküti käed polnud kinni seotud ja tal oli täielik võimalus neid käsutada pärast seda, kui talt 
nuga ära võeti. Ainukesed ettevaatusabinõud, mis tema suhtes tarvitusele võeti, oli raugematu valvsus 
ja tugev niinekoorest köis, mis oli seotud jalapeksete vahele, mitte niivõrd selleks, et teda käimast 
takistada, kuivõrd eesmärgiga võtta talt võimalus püüda end äkilise põgenemisega päästa. Isegi see 
lisa-ettevaatusabinõu võeti tarvitusele alles pärast seda, kui ta oli toodud lõkke äärde ja ta ära tunti. 
Tegelikult oli see vaikiv kompliment tema mehisusele ja ta oli uhke selletaolisele esiletõstmisele. Kui 
ta oleks kinni seotud enne seda, kui sõjamehed magama heidavad, siis oleks see olnud täiesti 
tavaline, kuid kuna ta köideti kinni kohe vangistamisel, siis tõendas see, et tal on juba laialdane 
kuulsus. Sel ajal, kui noored indiaanlased pingutasid köit, küsis ta endalt, kas Tšingatšguk oleks 
saanud niisamasuguse kohtlemise osaliseks, kui tema oleks sattunud vaenlaste kätte. Noore 
kahvanäo kuulsuse põhjuseks polnud tema edu eelmises võitluses või tema peen otsustusvõime ja 
külm käinus hiljutiste läbirääkimiste pidamisel, vaid seda olid suuresti tõstnud möödunud öö 
sündmused. Kuna indiaanlased ei teadnud midagi laeva liikumisest ja juhusest, mille läbi nende 
lõkketuli nähtavaks sai, panid nad nende uue laagrikoha ülesleidmise nii kavala vaenlase valvsuse 
arvele. See, kuidas ta söandas tulla neemele, Tasa vargus või põgenemine ja eelkõige vangi 
ohvrimeelsus koos kärmusega, millega ta oli kanuu järvele tõuganud, olid kõik tähtsad lülid faktide 
ahelas, millele rajanes tema kasvav kuulsus. Nii mõndagi olid kõik oma silmaga näinud, nii mõndagi 
oli neile seletatud, aga kõik tema teod olid arusaadavad. 

Sel ajal, kui Hirvekütt! imetleti ja talle nii avameelselt neid omapäraseid austusavaldusi osutati, 
ei pääsenud ta ka mõningaist ebameeldivustest, mis olid tema olukorraga seotud. Tal lubati istuda 
palgiotsale lõkke aarde, et' oma rõivaid kuivatada. Tema hiljutine vastane seisis ta ees, hoides 
kordamisi tule paistel oma napi rõivastuse esemeid ja katsudes oma kõri, millel olid veel selgesti 
näha vaenlase sõrmejäljed. Teised sõdurid pidasid lähedal nõu koos nendega, kes olid tagasi tulnud 

teatega, et laagri ümbrusest ei leitud mingeid jälgi teisest põgenikust. Nüüd lähenes Hirvekütile 
välkuvate silmadega vanaeit, keda kutsuti Emakaruks, käed ähvardavalt rusikas. Siiani oli ta 
läbilõikavalt kriisanud, ja ta tegi seda üpris edukalt, kuni ajas jalule kõik, kes asusid kauaaegsest 
praktikast tugevaks muutunud kopsude-paari kuuldepiirkonnas, ja siis pööras ta oma tähelepanu 
ülekohtule, mida oli kannatanud võitluses ta ise. Ülekohus ei olnud aineline, kuid pidi loomulikult 
äratama naise viha, kes enam ammugi ei ahvatlenud mehi mingisuguste meeldivate omadustega ja 
kes oli valmis igaühele, kes tema võima alla sattus, kätte tasuma kõigi nende raskuste eest, mida 
temal oli tulnud kaua aega taluda, kuita oli õigusteta naine ja ema. Kuigi Hirvekütt ei olnud talle 
suurt viga teinud, oli ta eidele siiski korraks valu sünnitanud ja vanaeit ei olnud mitte niisuguste 
naiste-killast, kes oleks unustanud temale osaks saanud solvamisi. 

«Kahvanäoline tõhk!» alustas see vihaleaetud ja teatud määral luuleline fuuria, raputades rusikaid 
täiesti rahuliku küti nina all. «Sa pole isegi naine! Sinu sõbrad delavaarid on ainult naised ja sina 
ise oled nende lammas. Sinu oma rahvas on sulle selja pööranud ja ükski punanahkade sugu, kus on 
ainult täismehed, ei võta sind oma vigvamitesse — ja sellepärast sa pei-dadki end seelikut kandvate 
sõjameeste selja taha. Sa mõtled, et sina tapsid meie vapra sõbra, kes jättis meid maha? Ei, tema 
suur hing värises põlastusest, kui ta mõtles, et pidi sinuga võitlema, ja lahkus pigem kehast kui 
kandis häbi, mis talle oleks osaks saanud sinu tapmise puhul. Veri, mis sina valasid, kui tema hing 
oli lahkunud, ei vaju maasse. See tuleb matta sinu oigamistesse. Mis muusikat ma küll kuulen? See 
pole punanaha hala. Ükski punanahkne sõjamees ei oiga nagu siga. Need oiged tungivad 
kahvanäolise kõrist, ingfisi rinnast, ja see hääl on meeldiv nagu tütarlapse laul! Koer! Tõhk! Ümiseja! 
Saarmas! Siil! Siga! Kärnkonn! Ämblik! Ingiis!» 

Ammendanud, kogu oma sõimusõnade tagavara, jäi vanaeit nüüd täiesti hingetuks ja oli sunnitud 
hetkeks vait jääma, kuigi mõlemad rusikad vehklesid endiselt 

otse vangi nina ees ja kogu eide kortsus nägu virildus metsikust raevust. Hirvekütt suhtus kõigisse 
neisse jõuetutesse katsetesse teda solvata niisama rahuliku ükskõiksusega nagu meie ühiskonnas 
suhtub džentlmen mõne lurjuse sõimusse; ühelt poolt mõistis ta, et vana naise keel ei tee kunagi 
sõdurile haiget, teiselt poolt, et laim ja labasus võivad igavest kahju teha ainult neile, kes neid ise 
tarvitavad. 


Kuid edaspidistest kallaletungidest päästis teda Lõhkise Tamme vaheleastumine, kes lükkas 
vanamoori kõrvale ja käskis tal siit kaduda, ise aga istus palgile vangi kõrvale. Vanaeit eemaldus, 
kuid jahimees teadis väga hästi, et nüüdsest peale, senikaua kui ta on vaenlaste võimuses, peab ta 
taluma tema kiusu kui mitte otsest haavamist, sest miski ei näri südant nii sügavalt kui teadmine, et 
ärritamiskatse kohtab ainult põlgust, mis on inimpõues peituvaist tunnetest harilikult kõige pas- 
siivsem. 

Lõhkine Tamm võttis rahulikult palgil istet ja hakkas pärast lühikest vaheaega Hirvekütiga 
rääkima, mille me, nagu alati, tõlgime lugejate mõnuks, kes pole õppinud Põhja-Ameerika keeli. 

«Minu kahvanäoline sõber on teretulnud külaline,» ütles indiaanlane sõbralikult peaga 
noogutades ja vaevu märgatavalt naeratades. Oli vaja Hirveküti kogu valvsust, et ära tunda kõiges 
selles võltsi, ja mitte vähemal määral filosoofilist meelerahu, et pärast selle mõistmist rahulikuks 
jääda. «Jah, ta on teretulnud. Huroonid süütasid vägeva lõkke, et valge mees võiks oma rõivaid 
kuivatada.» 

«Tänan sind, huroon ehk mingo, nagu mulle rohkem meeldib sind kutsuda!» vastas kütt. 

«Tänan nii tervituse kui ka lõkke eest. Kumbki on hea omal kombel, aga lõke on eriti meeldiv 
inimesele, kes just asja suples niisuguses Külmas järves nagu Vilkuv Peegel. Isegi hurooni soojus 
võib niisugusel puhul olla meeldiv sellele, kelle rinnus tuksub delavaari süda.» 

«Minu kahvanäolisel vennal on ju mingi nimi? Niisugune suur sõjamees ei ole muidugi elanud 
ilma nimeta!» 

«Mingo,» ütles jahimees, kusjuures tillukene inimlik 

nõrkus väljendus tema silmade säras ja tema põskedele kerkivas punas, «mingo, üks teie vapraid 
sõdureid andis mulle nimeks Haukasilm — ma arvan, et sihtimise kiiruse ja täpsuse eest —, kui tema 
pea puhkas minu süles, enne kui ta hing lendas õnnelikele jahimaadele.» 

«Hea nimi! Haugas tabab alati märki. Haukasilm pole naine. Mispärast ta elab delavaaride hulgas?» 

«Ma mõistan sind, mingo, kuid kõik need on teie saatanlikud väljamõeldised ja tühjad süüdistused. 
Saatus on pannud mind elama delavaaride juurde juba noorena ja nõnda nagu nõuavad kristlikud 
kombed minu nahavärvilt, loodan elada ja surra selle suguharu ridades.» 

«Hüva! Huroonid on samasugused punanahad nagu delavaaridki. Haukasilm on ennem huroon kui 
naine.» 

«Ma arvan, mingo, et sa ise tead, kuhu sa sihid. Kui ei, siis on see ainult saatanal teada. Aga kui sa 
tahad minu käest midagi saada, siis räägi selgemini, kuna kauplema ei saa hakata kinniseotud 
silmadega või tropp suus.» 

«Hüva! Haukasilm pole kahekeelne, ja ta on harjunud rääkima, mis mõtleb. Ta on Biisamroti 
tuttav (selle nimega kutsusid indiaanlased Hutterit). Ta elas tema vigvamis, kuid ta pole tema sõber. 
Ta ei taha skalpe nagu mõni armetu indiaanlane, kuid võitleb nagu mehine kahvanäoline. Biisamrott 


ei ole valge ega punanahk, ta pole loom ega käia — ta on vesimadu; mõnikord elab järves, 
mõnikord kuival maal. Ta peab skalpidele jahti nagu mõni inimjätis. Haukasilm võib tagasi minna ja 
jutustada talle, kuidas ta huroone pettis ja ära põgenes. Ja kui Biisamroti silmad lähevad uduseks, 
kui ta ei suuda oma onnist enam metsa näha, siis avab Haukasilm uksed huroonidele. Ja kuidas me 
saagi jagame? Noh, Haukasilm viib ära kõige rohkem ja huroonid võtavad, mis temast üle jääb. 
Skalbid võib saata Kanadasse, sest kahvanägu neid ei vaja.» 

«Nojah, mis siis ikka, Lõhkine Tamm, nii ma kuulsin sind kutsutavat, — see on küllalt selge jutt, 
kuigi on öeldud irokeeside keeli. Ma mõistan, mis sa tahad, ja pean ütlema, et se.e on niisugune 
saatanlik plaan, mis jätab kaugele seljataha mingode kõige saatanlikumadki väljamõeldised. 
Muidugi, ma võiksin kergesti Biisamroti 


306 


juurde tagasi minna ja jutustada, et mul õnnestus teie juurest plehku pista. Ma võiksin selle 
vägiteoga isegi mõningat kuulsust teenida.» 

«Tubli! Ma tahaksingi, et kahvanäoline seda teeks.» 

«Jah, jah, see on küllalt arusaadav. Ma mõistan ilma pikema jututa, mis sa minust tahad. Lähen 
majja, söön Biisamroti leiba, naljatan ja naeran tema kenade tütar-dega, ja siis võin ma temale ajada 
niisugust tihedat 'udu silma, et ta ei näe omaenda ustki, seda vähem veel kallast,» 

«Hästi! Haukasilm oleks pidanud sündima huroonina! Tema veri on ainult poolenisti valge.» 

«Nüüd sa lasksid küll märgist mööda, huroon. Nüüd lasksid sa märgist nõndasamuti mööda nagu 
siis, kui sa oleksid hunti metskassiks pidanud. Ma olen valge verelt, südamelt, loomuselt ja 
kommetelt, kuigi tunnetelt ja harjumustelt on minus pisut punanahka. Nii, tähendab, kui vana Hutteri 
silmad on uduseks tehtud ja tema kenad tütred magavad rasket und ja Harry Välejalg ehk Suur 
Mänd, nagu teie, indiaanlased, teda siin ümber ristisite, näeb und kõigest muust kui hädaohust, ja 
kõik usuvad, et Hirvekütt on ustav valvur, siis tarvitseb mul ainult panna kuskile tõrvik 
märguandeks, avada uksed ja lasta huroonid neil kõigil pead purustada.» 

«Minu vend eksib kindlasti. Pole võimalik, et ta on valge! Ta on väärt, et temast saaks suur 
huroonide pealik!» 

«Julgen ütelda, see oleks üsna õige, kui ma suudaksin teha kõike seda, millest me rääkisime. Aga 
nüüd, huroon,, kuula kas või kordki elus mõni sõna tõtt lihtsa inimese suust. Mina olen sündinud 
kristlasena ja ei;või ega taha selletaolisest kuriteost osa võtta. Kavalus sõjas võib olla ja ongi täiesti 
seaduspärane. Kuid kavalus, pettus ja ära-andrpine sõprade hulgas on loodud ainult kahvanäolistele 
kuraditele. Ma tean, et leidub palju valgeid, kes on võimelised teile, indiaanlastele, andma vale 
ettekujutuse meie loomusest, kuid need inimesed on ära andnud oma vere ja oma loomuse, ja peavad 
suuremalt jaolt olema inimjätised ja kaabakad. Mitte ükski aus valge ei suudaks teha seda, mida sina 


tahad, ja kui juba ütelda nii otsekoheselt, nagu mina tahan öelda, siis minu arvates 

ei suuda seda ka ükski aus delavaar. Mingodega võib olla lugu teisiti.» 

Huroon kuulas selle etteheite ära ilmse meelepahaga. Ent siiski ei loobunud ta veel oma 
eesmärgist ja oli liiga kaval, et kaotada kõiki eduvõimalusi enneaegse meele-paha-väljendamisega. 
Teeseldult naeratades kuulas ta Hirvekütti tähelepanelikult ja seejärel mõtles mõnda aega vaikides 
kuuldu üle. 

«Kas Haukasilm armastab Biisamrotti?» küsis ta äkki. «Või armastab ta tema tütreid?» 

«Ei üht ega teist, mingo. Vana Tom pole niisugune inimene, kes võiks ära teenida minu armastuse. 
Mis puutub tütardesse, siis nad, tõsi, on küllalt nägusad, et võiksid igale noormehele meeldida. Kuid 
teatud põhjustel ei tohi tugevasti armuda ei ühte ega teise. Hetty on hea hing, kuid loodus on pannud 
raske käe vaesekese mõistuse peale!» 

«Aga Metsroos?» püüdis huroon, kuna kuulsus Judithi ilust oli levinud metsalaantes ja maanteil 
hulkuvate indiaanlaste seas vanade kotkapesade, kaljude ja lõhkiste puude abil, kuulduste ja 
pärimuste kaudu niisamuti nagu valgete asunike hulgas. «Kas Metsroos ei lõhna küllalt magusasti, 
et olla kinnitatud minu venna rinnale?» 

Hirvekütt oli loomult läbi ja läbi aumees ega tahtnud ainsa vihjegagi puudutada nii abitu 
tütarlapse head nime; ja kuna ta ei tahtnud valetada, siis pidas ta paremaks vaikida. Huroon ei 
mõistnud tema elamusi ja arvas, et tema tagasihoidlikkuse, põhjuseks on hüljatud armastus. Lootes 
ikka veel vangi ahvatleda või ära osta, jätkas indiaanlane pealetungi, et omandada aardeid, millega 
tema kujutlusvõime oli «lossi» täitnud. 

«Haukasilm räägib sõbraga,» lausus ta. «Tal on teada, et Lõhkine Tamm on oma sõna peremees, 
sest nad on juba kord kaubelnud, ja kauplemine näitab hinge. Minu sõber tuli siia nööri otsas, 
mida tõmbas tütarlaps, kes suudab enda järele meelitada isegi kõige tugevama sõduri.» 

«Nüüd, huroon, oled sa tõele ligemal kui meie vestluse alguses. See on tõsi. Kuid selle nööri üks 
ots pole kinnitatud minu südame külge ja teist otsa ei hoia Metsroos.» . 

«See on imelik küll! Kas minu sõber armastab peaga ja mitte südamega? Kas tõesti võib Nõrk 
Mõistus enda järel vedada niisugust tugevat sõjameest?» 
«Ma ütlen uuesti: osalt on see õige, osalt vale! Nöör, millest sa räägid, on kinnitatud suure 


delavaari südame külge. Tegelikult on ta Unkasside perekonnast mohikaa-nide hõimust, kes elavad 
delavaaride hulgas pärast nende oma võimu hävimist. Tema nimi on Tšingatšguk ehk Suur Madu. 
Ta on tulnud siia selle nööri abil, aga mina järgnesin talle, või õigemini, tulin pisut varem, sest ma 
jõudsin esimesena siia. Mind meelitas siia ainult suur sõprus, mis on küllalt tugev igaühel, kel on 
olemas mingisuguseid tundeid ja kes tahab elada natuke ka oma ligimeste heaks, mitte aga ainult 
enda jaoks.» 

«Kuid nööril on kaks otsa — üks oli kinnitatud mohi-kaani südame külge, ja teine...?» 

«Noh, teine oli pool tundi tagasi siin, selle lõkke ääres. Ua-ta-Ua hoidis seda oma peos, kui mitte 
oma südames.» 

«Ma saan aru, mida sa mõtled, mu vend,» vastas indiaanlane tõsiselt, taibates esmakordselt õhtuse 
seikluse tõelist mõtet. «Suur Madu osutus tugevamaks: ta tõmbas tugevamini ja Ua-ta-Ua oli 
sunnitud meid maha jätma.» 

«Ma ei arva, et tal oleks olnud vaja tugevasti tõmmata,» vastas jahimees naerdes oma tavalist 
vaikset naeru ja niisuguse südamlikkusega, nagu ei olekski ta vangis ega ei ähvardaks teda 
piinamised ja surm. «Ei usu, et tal tuli tugevasti tõmmata, ei, tõesti mitte! Aidaku sind jumal, 
huroon! Madu armastab tütarlast ja tütarlaps armastab teda, ja kogu teie hurooni kavalustest ei 
jätkunud, et hoida kaht noort inimest lahus, kui niisugune tugev tunne tõmbab neid teineteise 
poole.» 

«Ja Haukasilm ja Tšingatšguk tulid meie laagrisse ainult selle pärast?» 

«Sinu küsimus sisaldab ise vastust, mingo! Jah, kui vastus saaks rääkida, ta vastaks ise enda eest 
sinu täielikuks rahulduseks. Milleks muuks oleksime me pidanud tulema? Ja pealegi ei ole see ka 
täiesti täpne; me ei tulnudki üldse teie laagrisse, vaid peatusime, näe, seal 

männi juures, mida sa näed teisel pool seljakut. Seal me seisime ja jälgisime, niikaua kui tahtsime, 
kõiki teie liigutusi ja toiminguid. Kui me, olime end valmis seadnud, andis Madu signaali, ja pärast 
seda läks kõik nagu pidi minema, senikaua kui too hulgus mulle selga hüppas. Iseendast mõista 
tulime ainult selle pärast, aga mitte mingil muul põhjusel, ja saime kätte, mida tahtsime, asjata on 
seda salata. Ua-ta-Ua on nüüd mehe juures, kes peagi saab tema abikaasaks, ja saagu minuga mis 
saab, aga see asi on juba otsustatud.» 

«Missugune märk või signaal teatas tütarlapsele, et tema kallim on lähedal?» küsis vana huroon 
temale mitteomase uudishimuga. 

Hirvekütt hakkas jälle naerma ja paistis ettevõtte edust rõõmu tundvat, otsekui polnudki ta ise selle 
ohver. 


«Teie oravad on hirmus vallatud, mingo,» hüüatas ta, «jah, teie oravad on tõepoolest suured 


vallatlejad! Sel ajal, kui teiste rahvaste oravad istuvad puuõõntes ja magavad, hüppavad teie omad 
okstel, tsäksutavad ja laulavad, nii et isegi delavaari tütarlaps mõistab nende muusikat. On olemas 
neljajalgseid oravaid ja on olemas kahejalgseid oravaid, ja mis kõik ei või juhtuda, kui tugev nöör 
ühendab kaht südant!» 

Huroon paistis olevat vihane, kuigi ta suutis hoiduda ägedast meelepaha väljendamisest. Varsti 
lahkus ta vangi juurest, ja liitunud teiste sõduritega, teatas neile kõik, mis tal oli õnnestunud välja 
uurida. Nagu temal endal, oli ka nendel viha segunenud vaimustusega,' mille tekitas vaenlaste julgus 
ja vaprus. Kolm või neli indiaanlast jooksid järsakust üles ja nad -vaatasid puud, mille all meie 
uljaspead olid seisnud. Üks irokeesidest isegi uuris jalajälgi ümber puujuurte, et veenduda jutustuse 
tõepärasuses. Selle uurimise tulemus kinrtitas vangi sõnu, ja kõik tulid tagasi lõkke juurde kasvava 
imestuse ja austusega. Juba sel ajal, kui meie sõbrad jälgisid irokeesi laagrit, oli sinna jõudnud 
käskjalg mingi sõnumiga sellelt väesalgalt, kes oli määratud tegutsema «lossi» vastu. Nüüd saadeti 
käskjalg vastusega tagasi ja nähtavasti viis ta sõnumi kaasa kõigest sellest, mis siin oli juhtunud. 

Seniajani ei olnud noor indiaanlane, keda me nägime delavaarlanna ja teise neiu seltsis, teinud 
ühtki katset Hirvekütiga rääkima hakata. Ta hoidus eemale isegi omal sõpradest ja möödus 
noorematest naistest, kes olid kogunenud kobarasse ja vestlesid sosinal oma hiljutise kaaslase 
põgenemisest. Vististi oleks õigem öelda, et naised pigem rõõmustasid kui tundsid meelepaha 
kõige juhtunu üle. Naistena tundsid nad kaasa armastajatele, kuigi uhkus sundis soovima edu oma 
suguharule. Samuti oli võimalik, et Ua-ta-Ua ebatavaline ilu tegi ta ohtlikuks võistlejaks salga 
noorematele esindajatele, ja sad ei kurvastanud sugugi, nähes, et delavaarlanna ei seisa enam nende 
tõusu teel. Üldiselt olid õilsamad tunded siiski ülekaalus, sest ei metsikud elutingimused, sugu- 
kondlikud eelarvamused ega ka indiaanlaste naiste oma karm saatus ei suutnud täielikult võitu saada 
hingelisest pehmusest, mis on omane nende sugupoolele. Üks neidudest puhkes isegi naerma, 
vaadates lohutamatut peigmeest, kes pidas end hüljatuks. Naer tõenäoliselt äratas noormehe energia 
ja sundis teda liikuma palgi juurde, millel endiselt istus vang, kes kuivatas oma riideid. 

«See on Jaaguar!» ütles indiaanlane, endale kätlevalt käega vastu paljast rinda lüües. Ta oli 
veendunud, et see nimi peab avaldama tugevat muljet. 
«See on Haukasilm,» vastas Hirvekütt rahulikult, kasutades nime, mille all, nagu ta teadis, 
tuntakse teda tulevikus kõigi irokeesi suguharude hulgas. «Mul on väga terav nägemine. Aga kas 
minu vend hüppab kaugele?» «Siit delavaari küladeni. Haukasilm varastas minu naise. Ta peab 
tema tagasi tooma või tema skalp ripub ja kuivab minu vigvamis lati otsas.» 

«Haukasilm ei ole midagi varastanud,” huroon. Ta ei ole sündinud varaste sohist ja tal pole 
kombekski varastaja. Sinu naine, nagu sa Ua-ta-Uad nimetad, ei saa iialgi ühegi Kanada 


indiaanlase naiseks. Tema vaim oli kogu aeg delavaari onnis ja lõpuks läks keha hinge otsima. 
Ma tean, Jaaguar on väga väle, kuid isegi tema jalad ei suuda naiste soovidele järele jõuda.» 

«Delavaaride Madu on lihtsalt koer, ta on armetu pardipoeg, kes püsib ainult vee peal; ta 
kardab seista kindlal maal nagu vapper indiaanlane!» 

«Hea küll, hea küll, huroon, see on sinu poolt üsna häbematu, sest tund aega tagasi seisis Madu 
sinust saja jala kaugusel ja kui mina poleks teda käest kinni hoidnud, oleks ta proovinud 
püssikuuliga sinu naha tugevust. Sa võid hirmutada tütarlapsi asulais oma jaa guari möirgamisega, 
kuid mehe kõrvad oskavad eraldada tõde valest.» 

«Ua-ta-Ua naerab tema üle! Ta mõistab, et ta on lombak ja vilets jahimees ja ta jalg ei ole iialgi 
astunud sõjateed. Ta võtab meheks endale täismehe aga mitte lolli.» 

«Kust sa seda tead, Jaaguar,» vastas Hirvekütt naeruga. «Kust sa tead? Nagu näed, läks ta järvele 
ja tõenäoliselt eelistab ta käia konnale. Mis puutub sõjateesse, siis tunnistame, et ci minul ega ka 
Maol pole sellel alal suuri kogemusi. Kuid praegu ei ole jutt sellest teest, vaid hoopis seHest, mida 
asunduste tütarlapsed nimetavad abieluteeks. Võta minu nõuannet kuulda, Jaaguar, ja otsi endale 
naine noorte hurooni neidude hulgast; ükski delavaari tüdruk ei tule sulle vabatahtlikult kaasaks.» 

Jaaguari käsi kobas tomahooki ja kui sõrmed ulatusid selle varreni, pigistasid nad kramplikult 
käepidet, nagu oleks nende omanik kõhelnud arukuse ja viha vahel. Sel kriitilisel silmapilgul 
ligines Lõhkine Tamm, ta sundis käskiva pealiigutusega noormehe eemalduma ja istus ise palgile 
endisele köhale Hirveküti kõrvale. Ta istus siin mõnda aega'vaikides, säilitades indiaani pealiku 
tähtsat hoiakut. 

«Haukasilmal on õigus,» lausus irokees lõpuks. «Tema nägemine on nii terav, et ta suudab näha 
tõde isegi ööpimeduses, aga meie silmad on pimedusega käetud. Ta on öökull: pimedus ei varja 
tema eest midagi. Ta ei pea oma sõpradele halba tegema. Tal on õigus.» 

«Ma olen rõõmus, et sa nii mõtled, mingo,» vastas jahimees, «sest minu arvates on äraandja 
argpüksist palju halvem. Ma hoolin Biisamrotist ainult niivõrd, kuivõrd üks kahvanägu peab hoolima 
teisest kahvanäoli-sest, kuid ma hoplin temast siiski liiga palju selleks, et teda sinu poolt 
ülesseatud'lõksu meelitada. Lühidalt, 'minu arvates on igasugune pettus, välja arvatud ainult 

otsene sõjakavalus, seaduse ja ka selle vastu, mida meie valged pühakirjaks nimetame.» 
«Minu kahvanäolisel vennal on õigus; ta ei ole mõni indiaanlane, et unustaks oma Manituu ja 


nahavärvi. Huroonid teavad, et nad on võtnud vangi suure sõjamehe ja nad kohtlevad teda selle 
kohaselt. Kui teda piinama hakatakse, siis peavad piinamisviisid olema niisugused, missuguseid 
harilik surelik välja ei kannata; aga kui teda peetakse sõbraks, siis on see pealikute sõprus.» 

Kui huroon oli niiviisi väljendanud omapärast austust vangile, libises tema pilk altkulmu üle 
kaasvestleja näo, et näha, kuidas ta niisugust meelitust vastu võtab. Kuid hurooni tõsidus ja näilik 
siirus ei oleks lubanud, kes ise ei oska petta, tekkida mingeid kahtlusi tema julguses. Hirvekütt ei 
olnud inimesi, kes teisi umbusaldavad, ja teades, kui omapärane on indiaanlaste aumõiste vangide 
kohtlemisel, tundis ta, kuidas tal veri tardus selle teate puhul. Vaatamata sellele õnnestus tal nii 
hästi säilitada välist rahulikkust, et isegi terava pilguga vaenlane ei märganud ta näol vähimaidki 
nõrkusetunnuseid. 

«Mina sattusin jumala tahtel teie pihku, huroon,» vastas lõpuks vang, «ja ma arvan, et te talitate 
minuga oma tahtmist mööda. Ma ei hakka kiitlema, et suudan piinamist taluda kindlalt, sest ma ei 
ole seda iialgi koge-nud, ja seda ei või ükski inimene ütelda, enne kui pole proovinud. Kuid ma 
püüan teha kõik, et mitte häbistada inimesi, kes mind üles on kasvatanud. Siiski pean nüüd kõhe 
teatama, et kuivõrd mu soontes voolab valgete veri ja mul on loomulikult ka valged tunded, siis 
võib-olla ei suuda ma vastu pidada ja võin end unustada. Loodan, et te ei aja seda süüd 
delavaaride või nende liitlaste ja sõprade mohikaanide kaela, vaid mõistate, kes on tegelikult 
süüdi. Meie kõik oleme sündinud enam või vähem nõrgana, ja ma kardan, et valge ei talu kärme 
kehalisi piinamisi, samal ajal kui punanahk laulab oma laule ja ülistab oma vägitegusid isegi oma 
vaenlaste hammaste all.» 

«Eks näe! Haukasilm on kindla vaimuga ja tugeva kehaga, kuid mispärast peaksid huroonid 
piinama inimest, keda nad armastavad? Ta pole sündinud nende 

vaenlasena, ja ühe sõjamehe surm ei heida nende vahele igaveseks ajaks varju.» 

«Seda parem, huroon, seda parem! Kuid ma ei taha, et meie vahele jääksid mingisugused 
arusaamatused üksteise kavatsuste suhtes. Väga hea, et teie ei kanna viha sõduri surma pärast, kes 
langes võitluses; ja ma siiski ei usu, et meie vahel ei oleks vaenu, ma tahan ütelda, seaduspärast 
vaenu. Niipalju kui mul on üldse indiaanlaste tundeid, on need delavaaride tunded, ja ma jätan 
teie otsustada, kas rna võin olla mingode sõber.» 

Hirvekütt peatus, sest mingisugune viirastus kerkis äkki tema ette ja sundis teda üheks hetkeks 
vaikima ning kahtlema oma kiidetud nägemismeele eksimatuses. Hetty Hutter seisis lõkke kõrval 
niisama rahulikult, nagu oleks ta kuulunud irokeeside hõimu. 

Samal ajal, kui jahimees ja indiaanlane istusid ja püüdsid teineteise nägudelt tundeid välja 
lugeda, oli tütarlaps neile lähenenud tähelepandamatult, olles maabunud neeme lõunaküljel, umbes 


selles köhas, mille vastas laev ankrus seisis, ja oli tulnud lõkke juurde kart-matult, mis oli omane 
tema lihtsameelsele mõistusele, ja kindlustundega, mida õigustas täiel määral temale hiljuti 
indiaanlaste poolt osaks saanud kohtlemine. Niipea kui Lõhkine Tamm märkas tütarlast, tundis ta 
tema kõhe ära. Pealik hõikas paar noort sõdurit ja saatis need luurele, et selgitada, kas tütarlapse 
ilmumine ei kuuluta mitte uut rünnakut. Siis andis ta Hettyle märku, et ta ligemale astuks. 

«Ma loodan, Hetty, et teie külastus annab tunnistust sellest, et Madu ja Ua-ta-Ua on väljaspool 
ohtu,» ütles Hirvekütt, niipea kui tüdruk oli hurooni palve täitnud. «Ma ei usu, et te tulite kaldale 
uuesti sellesama eesmärgiga mis eelmiselgi korral.» 

«Seekord käskis Judith mind siia tulla, «Hirvekütt,» vastas Hetty. «Tema ise tõi mind kanuus 
kaldale,- niipea kui Madu tutvustas talle Tasat ja jutustas, mis oli juhtunud. Kui ilus on Tasa täna 
öösel, Hirvekütt, ja kuivõrd õnnelikum on ta nüüd, kui siis, millal ta elas huroo-nide juures!» 


«See on täiesti loomulik, tütarlaps. Jah, säherdune on juba kord inimese loomus. Tasa on nüüd 
oma peig- 

mehe juures ega karda enam, et teda pannakse mingole mehele. Minu arvates Judith ise kaotaks oma 
ilust palju, kui ta peaks mõtlema, et peab oma ilu ohverdama huroonile. Kena võib olla ainult see, 
kes on õnnelik, ja ma olen valmis kinnitama, et Tasa on väga õnnelik nüüd, kus ta on pääsenud 
paganate käest ja on oma väljavalitud sõduri juures! Kas te ütlesite, et õde käskis teil kaldale tulla? 
Mispärast?» 

«Ta käskis mul tulla ja teiega kokku saada ja ühtlasi pakkuda metsinimestele veel elevante teie 
vabastamise eest. Kuid ma võtsin piibli kaasa — temast tuleb enam käsu kui kõikidest 
elevantidest kokku, mis on kirstus tallel.» 

«Aga kas teie isa, mu hea väike Hetty, ja Välejalg, kas nemad teavad teie sammust?» 

«Ei, ei tea. Nad mõlemad magavad. Judith ja Madu mõtlesid, et parem on neid mitte äratada, sest 
kui Tasa neile ütleb, kui vähe sõdureid ja kui palju naisi ja lapsi on laagris, siis tahavad nad jälle 
skalbijahile tuua. . Judith ei andnud mulle rahu, enne kui ma olin nõus kaldale tulema ja vaatama, 
mis teist on saanud.» 

«See on ju imelik Judithist! Miks on ta minu pärast nii mures? Ahaa, nüüd ma mõistan, milles 
asi seisab. Jah, ma mõistan seda nüüd täiesti selgesti. Te saate aru, Hetty: teie õde kardab, et Harry 
March ärkab ja tormab uisapäisa jällegi siia vaenlaste kätte, arvates, et kuna ta oli mu 
matkakaaslane, siis on ta kohustatud mind ka aitama. Välejalg on tuulepea, see on tõsi, kuid ma ei 
usu, et ta hakkaks minu pärast riskima nii nagu enese pärast.» 

«Judith ei armasta üldse Välejalga, kuigi Välejalg armastab Judithit,» ütles Hetty süütult, 
kuid täie veendumusega. 


«Ma olen teid kuulnud seda juba varem ütlevat, jah, olen kuulmid seda juba varem, tütarlaps, ja 
ometi pole see tõsi. Kes on indiaanlaste hulgas kaua elanud, see oskab läbi näha, mis toimub naise 
südames. Kuigi ma ise ei kavatse kunagi abielluda, armastasin vaadata, kuidas niisugused asjad 
delavaaride juures arenevad, ja selles suhtes on kahvanäolise ja punanaha loomus ühesugused. Kui 
see tunne tärkab, jääb noor naine mõtisk- 

lema ja näeb ning kuuleb ainult seda sõdurit, kellele ta oma südame on kinkinud; sellele järgnevad 
nukrutsemine, ohked ja kõik muu selletaoline, eriti neil puhkudel, kui asi ei lõpe lihtsa jutuga. Tüdruk 
käib ringi, nokib poissi ja leiab tal neid mitmesuguseid puudusi, mis talle just kõige rohkem 
meeldivad. Mõned noored inimesed just selle kaudu ilmutavadki oma armastust, ja ma mõtlen, et 
Judith on ka nende hulgast. Ma kuulsin teda rääkivat, tiagu ei kõlbaks Välejala välimus kuhugi, aga 
kui noor naisterahvas julgeb niiviisi ütelda, .siis näitab see, et ta on läinud väga kaugele!» 

«Noor naisterahvas, kellele Välejalg meeldib, ütleks meeleldi, et ta on ilus. Mina mõtlen, et 
Välejalg on väga ilus, Hirvekütt, ja olen kindel, et nii peab mõtlema igaüks, kellel on silmad 
nägemiseks. Kuid Harry March ei meeldi Judithile ja selles ongi kogu põhjus, miks ta leiab temal 
mitmesuguseid puudusi.» 

«Hea küll, hea kiUl, armas väike Hetty näeb kõike omamoodi. Kui me vaidleksime kas või talveni, 
jääb ikkagi kumbki meist oma arvamise juurde, ja sellepärast ei maksa asjata sõnu raisata. Ma olen 
täiesti veendunud, et Judith on tugevasti Välejalasse armunud ja et varem või hiljem läheb ta temale 
mehele. Ja seda otsustan ma jällegi selle järgi, kuidas ta teda kirub; ja ma julgen öelda, et teie 
mõtlete just vastupidist. Nüüd aga pidage meeles, mis ma teile ütlen, tütarlaps, ainult tehke nägu, 
nagu ei saaks te millestki aru,» jätkas see inimene, kes oli nii tuim asjade suhtes, mida tavaliselt 
mehed kiiresti taipavad, ja kes oli nii terava silmaga seal, kus enamik inimesi ei märka mitte midagi. 
«Ma mõistan nüüd, mis need hulgused hauduvad. Lõhkine Tamm jättis meid üksinda ja seletab seal 
midagi oma noortele sõjameestele. Kuigi nad on liiga kaugel ja ma ei kuule siit mitte midagi, näen 
ma siiski, millest ta neile räägib*. Ta käsib teid silmas pidada ja välja selgitada, kus köhas kariuu 
randus, et teid laeva tagasi viia. Aga siis katsuvad nad kinni võtta ja kätte saada kõiki ja kõike, mis 
suudavad. Mul on väga kahju, et Judith saatis teid, kuna ta minu arvates tahab, et te tagasi, 
tuleksite.» 

«Kõik see on korraldatud, Hirvekütt,» ütles tütarlaps vaikse, kuid paljutähendava tooniga. «Te 
võite mind 

usaldada: mina oskan juba kõige kavalama indiaanlasegi üle trumbata. Tean, ma olen 
nõrgamõistuslik, kuid sellegipoolest on mul ka natuke taipu, ja te peate veel näggmä, kuidas ma 
seda kasutan tagasiminekul, kui mu ülesanne on täidetud. 

«Ah, mu vaene tütarlaps, kardan, et kõike seda on kergem öelda kui teha! See laager on mürgiste 
rooma- % jäte pesa, ja nende mürk ei ole pärast Ua-ta-Ua põgenemist nõrgemaks läinud. Ma olen 
üpris rõõmus, et Maol õnnestus põgeneda koos tütarlapsega, sest nüüd on, halvale lõpule vaatamata, 
maailmas kaks õnnelikku inimest. Kui tema oleks sattunud mingode kätte, oleks olnud kaks õnnetut 
ja veel üks kolmas, kes ei oleks end sugugi hästi tundnud.» 

«Nüüd te tuletasite mulle meelde osa ülesandest, mis ma peaaegu pidin unustama, Hirvekütt. 
Judith käskis küsida, mis teie arvates huroonid teiega teevad, kui ei õnnestu teid vabaks osta, ja 
kas tema ei saaks kuidagi teid aidata? Jah, see oli just ülesande kõige tähtsam osa — mis ta saaks 
teie heaks teha?» 

«Nii mõtlete teie, Hetty, kuid sel pole suurt tähtsust. Noored naisterahvad on harjunud kõige 
tähtsamaks pidama seda, mis puudutab nende tundeid, kuid see on ükspuha. Mõelge, kuidas tahate, 
kuid olge ainult ettevaatlikud ja püüdke, et mingod ei saaks mõnd kanuud kätte. Kui laeva tagasi 
lähete, siis öelge neile, et nad oleksid valvel ja kogu aeg vahetaksid oma asukohta, eriti öösel. Ma ei 
usu, et kulub palju aega, kui jõel seisvad sõjaväed saavad sellest jõugust kuulda, ja siis võivad teie 
sõbrad oodata abi. Siit on ainult ühe päeva teekond lähima garnisonini ja vaprad sõdurid 
muidugi ei jää , põõnutama, kui kuulevad, et vaenlane on ligidal. Niisugune on minu nõuanne, ja 
teie võite samuti ütelda orrja isale ja Välejalale, et jaht skalpidele on nüüd nurjunud ettevõte, kuna 
mingod on ärkvel ja valvel, ja kuni vägede tulekuni võib sõpru päästa ainult avar veevöönd nende ja 
metsinimeste vahel.» 

«Aga mis ma pean teist ütlema Judithile, Hirvekütt? Ma tean, ta saadab mind tagasi, kui ma ei 
ütle talle teie kohta täit tõtt.» 
«Siis öelge talle täit tõtt. Ei näe põhjust, mispärast 

Judith Hutter ei peaks kuulma minu kohta tõtt vale asemel. Ma olen indiaanlaste käes, ja ainult 
taevas üksi teab, mis minust saab! Kuulake, Hetty!» Siin madaldas ta häält ja hakkas talle kõrva 
sosistama. «Teil on küll natuke mõistusest vajaka, kuid te tunnete siiski indiaanlasi. Ma sattusin 
nende küüsi pärast seda, kui tapsin ühe nende parimaid sõdureid, ja nad püüdsid mind ära 
hirmutada, et ma reedaksin neile teie isa ja kõik, mis on laevas. Ma mõistsin neid lurjuseid niisama 
hästi, nagu oleksid nad kõik korraga südamelt välja puistanud. Ühelt poolt nad panid mind proovile 
ahnusega, teiselt poolt hirmuga, ja mõtlesid, et minu ausus ei pea vastu niisuguse valiku ees. Kuid 
andke isale ja Välejalale edasi, et kõik see oli kasutu. Mis puutub Maosse, tema teab seda isegi.» 


«Kuid mis pean ma Judithile edasi ütlema? Ta saadab mind tingimata tagasi, kui ma ei oska igale 
tema küsimusele vastata.» 

«Noh, Judithile võite küll öelda sedasama. Kahtlemata hakkavad metslased mind piinama, et sundida 
mind järele andma ja et oma sõduri surma eest kätte maksta, kuid ma võitlen loomupärase nõrkuse 
vastu, nii kuidas suudan. Öelge Judithile, et ta minu pärast ei muretseks. Ma tean, et mul läheb 
raskeks, sest valge pole suuteline suurustlema ja laulma piinamiste aegu; ta pole sellega harjunud. 
Kuid te öelge Judithile, et argu sellepärast muretsegu. Ma loodan, et suudan seda taluda. Ja kui ma 
isegi nõrken ja näitan oma valget loomust oiete ja kisaga, võib-olla isegi pisaratega, siis ometi ei 
lange ma nii madalale, et reedaksin sõpru. Kui asi läheb ihupõletamiseni tuliseksaetud püssivardaga, 
keha katkiraiumiseni ja juuste väljakiskumiseni koos juurtega, siis võib valge inimese loomus end 
maksma panna, mis puutub oigamisse ja kaevetesse. Kuid sellega lõpeb lurjuste võidurõõm. Miski 
ei pane ausat inimest nahavärvi, ja kohusetunnet reetma.» 

Hetty kuulas erksa tähelepanuga, ja tema tasasel, kuid paljuütleval näol peegeldus sügav 
kaastunne oletatavale piinatavale. Esimesel hetkel sattus ta nähtavasti hämmeldusse ega teadnud, 
mis edasi teha, siis aga võttis ta Hirvekütil käest kinni, pakkus talle õrnalt oma 

piiblit ja soovitas seda piinamiste ajal lugeda. Kui jahimees puhtsüdamlikult tunnistas, et lugemine 
käib talle üle jõu, oli Hetty valmis vabatahtlikult tema juurde jääma, et ise seda püha kohustust 
täita. See ettepanek lükati sõbralikult tagasi, ja kuna Lõhkine Tamm samal ajal nende juurde tuli, 
soovitas Hirvekütt tütarlapsele ära minna ja käskis veel kord laevalolijaile öelda, et nad võivad kind- 
lad olla tema ustavuses. 

Hetty läks nüüd kõrvale ja ligines naiste salgale nii usaldavalt, nagu oleks ta nendega alati koos 
elanud. Vana huroon võttis uuesti istet vangi kõrval. Ta hakkas esitama uusi küsimusi kogenud 
indiaanlastejuhi tavalise kavalusega, noor jahimees aga ajas ta ummikusse selle võttega, mis on 
tuntud kõige mõjuvamana tsiviliseeritud maailma rafineeritud diplomaatia riugaste vastu ja nimelt: ta 
vastas tõtt ja ainult tõtt. 


XVIII PEATÜKK 

Ni heitis hinge kaunis neid: 

ei iial enam paina teda piin. 

Ta polnud loodud käima mureteid 
ja kannatama maiseid vaevu siin. 
Ta mulla alla lahkus õitsvas eas 

ja puhta armastuse kaasa viis. 


Nüüd puhkab kirstus, suritanu peas, 
ta haual kohab mahe lainteviis. 
Byron «Don Juan» 


Noormehed, kes olid saadetud pärast Hetty äkilist ilmumist maad kuulama, tulid varsti tagasi ja 
teatasid, et neil ei läinud korda midagi leida. Üks neist oli tunginud kallast mööda isegi selle kohani, 
mille vastas seisis laev, kuid ööpimedus varjas seda täielikult. Teised olid ümbruskonna mitmes 
suunas läbi otsinud, kuid kõikjal liitus öövaikus metsade sõnatuse ja tühjusega. Irokeesid uskusid, et 
tütarlaps oli tulnud üksinda nagu eelmiselgi korral ja samal viisil. Nad ei teadnud, et laev oli «lossi» 
juurest lahkunud, ja samal ööl mõtlesid nad välja plaani, mis tõotas neile kindlat kordaminekut ja 
suurendas nende julgeolekutunnet. Sellepärast piirdusid nad ainult sellega, et seadsid valvepostid 
välja, ja kõik peale valvurite heitsid magama. 

Irokeesid olid võtnud tarvitusele kõik vajalikud abinõud, et takistada vangi põgenemist, kusjuures 
talle ei tekitatud tarbetuid kannatusi. Mis aga Hettysse puutus, siis lubati tal otsida endale kõht 
indiaani tüdrukute hulgas, kus ta ise heaks arvas. Hetty ei leidnud enam eest Tasa sõbralikku lahkust. 
Tema abituse tõttu ei tehtud talle valu ega võetud teda vangi, vaid suhtuti temasse 
tähelepanelikkuse ja lugupidamisega, mis teda mugavuse suhtes seadis täiesti ühele tasemele 
ümberolevate metsikute, kuid õrnade olevustega. Talle anti üks loomanahk ja ta tegi endale 
okstehunnikule aseme pisut eemal hüttidest. Siin suikus ta varsti sügavasse unne nagu kõik teised 
ümberringi. 

Laagris oli kõigest kolmteist meest; kolm neist pidasid üheaegselt valvet. Üks valvureid kõndis 
pimeduses, ent hoidus lõkke lähedusse. Tema pidi valvama vangi, hoolitsema selle eest, et tuli ei 
lõõmaks liiga suurelt ega oleks ka täiesti kustunud, samuti pidi ta jälgima laagri üldist korda. Teine 
valvur käis risti üle neeme ühelt kal-dalt teisele; kolmas liikus aeglaselt ümber neemetipu, et vältida 
uusi sedalaadi üllatusi, mis olid täna öösi juba aset. leidnud. Need ettevaatusabinõud ei vastanud 
hoopiski metsinimeste kommetele, kes rohkem loodavad oma salajasele edasiliikumisele kui sedalaadi 
valvsusele. Kuid antud juhul olid need abinõud tingitud erilisest olukorrast, millesse huroonid olid 
nüüd sattunud. Nende asukoht oli vaenlasele teatavaks saanud; seda aga.ei olnud sel tunnil, kus kõik 
puhkavad, kerge muuta. Peale selle lootsid indiaanlased, et sündmused, mis nende teada pidid 


praegu toimuma järve ülemises osas, paeluvad tervenisti vabadusse jäänud kahvanäoliste ja nende 
ainukese pünanahkse liitlase tähelepanu. Lisaks arvestas Lõhkine Tamm, et kõige ohtlikum vaenlane, 
Hirvekütt, on nende peos. 
fiiimesed, kes on harjunud alati valvel olema, kes on harjunud sellega, et nende puhkust tihti 
segatakse, uinuvad ja ärkavad kiiresti, — see tõsiasi kuulub inimloomuse kõige mõistatuslikumate 
nähtuste hulka. Niipea kui pea puudutab patja, kustub teadvus, ja siiski äratab mõistus keha 
vajalikul tunnil niisuguse täpsusega, nagu oleks kogu aeg valvepostil oldud. Samasugune lugu oli 
321 


ka Hetty Hutteriga. Nii nõdrad, kui tema hingelised võimed kõigi arvates ka olid, olid need siiski 
küllalt erksad, et avada tütarlapse silmad keskööl. Hetty tõusis üles, lahkus loomanahkadest ja 
lehtedest asemelt ning läks süütult ja avalikult lõkke juurde. Ta kohendas tuld, kuna öise metsa 
Jaheduse ja lihtsa aseme tõttu oli tal pisut külm hakanud. Niipea kui leek üles kerkis, valgustas see 
valvepostil seisva hurooni tõmmu nägu, kelle silmad hakkasid leegi paistel hiilgama nagu pantril, 
kes on põlevate tukkide abil oma urkasse aetud. Kuid Hetty ei tundnud vähimatki hirmu ja lähenes 
ots$ indiaanlasele. Tema liigutused olid nii loomulikud ja nii vabad igasugusest salakavalusest või 
pettusest, et sõjamees arvas teda olevat tõusnud lihtsalt ööjaheduse tõttu, mis laagris on tavaline 
asi ja äratab küll kõige vähem kaht-lust. Hetty hakkas indiaanlasega rääkima, kuid see ei mõistnud 
inglise keelt. Siis vaatas Hetty magavat vangi ja läks aeglaselt ning kurvalt minema. 

Tüdruk ei püüdnud oma liikumist varjata. Igasugune kõige lihtsamgi selletaoline kavalus oleks 
käinud talle kahtlemata üle jõu. See-eest oli tema samm kerge ja peaaegu kuuldamatu. Ta võttis 
suuna neeme tippu või sinna, kus ta oli eelmisel korral randunud või kus Ua-ta-Ua oli paati istunud, 
ja valvur nägi, kuidas tema kõhn kogu kord-korralt hämarusse kadus, ilma et see oleks teda 
häirinud või et ta oleks oma valvepostilt lahkunud. Irokees teadis, et tema kaks kaaslast on valvel, 
ja ta ei võinud uskudagi, et neiu, kes oli kahel korral vabatahtlikult laagrisse ilmunud ja oli sealt 
korra täiesti avalikult lahkunud, püüaks põgenemisega siit pääseda. 

Hetty ei orienteerunud kuigi hästi ümbruses, kuid leidis siiski tee kaldale ja jõudis vee äärde 
samal neeme küljel, kus laager oli üles löödud. Ta läks mööda veepiiri põhja poole ja kohtas peagi 
teist rannaliival sammuvat valvurit. See, alles üsna nooruke sõjarnees, kuulis rannakruusal kergeid 
samme ja lähenes kärmelt tütarlapsele. Pimedus oli nii tihe, et puude varjus oli kahe-kümne jala 
kauguselt kogusid raske eraldada ja inimest oli võimatu ilma” käepuudutuseta ära tunda. Noor 
huroon avaldas ilmset pettumust, kui tundis ära Hetty, sest õigust öelda ootas ta oma armsamat, kes 
oli lubanud 

öise valvekorra igavust oma kohaletulekuga leevendada. Mees ei osanud ka inglise keelt, kuid neiu 


äkiline ilmumine sel öötunnil ei üllatanud põrmugi irokeesi. Niisugused asjad olid tavalised 
indiaanlaste külades või laagris, kus magatakse niisama korrapäratult nagu süüakse-juuakse Hetty nõrk 
aru, millest kõik olid teadlikud, osutas talle praegusel Juhul teene. Noor jahimees, kes* oli oma 
ootustes pettunud ja soovis kutsumata tunnistajast lahti saada, käskis märkide abil tütarlast kallast 
mööda edasi minna. Hetty täitis käsku, kuid lahkudes hakkas ta rääkima inglise keeles oma õrna 
häälega, mis kostis öövaikuses üsna kaugele: 

«Kui sa pidasid mind hurooni tütarlapseks, sõdur, siis ma ei imesta, et sa oled pahane. Mina olen 
Hetty Hutter, Thomas Hutteri tütar, ega ole iialgi käinud öösel ühegi meesterahvaga Kohtamas, 
sest 'ema ütles alati, et see ei ole oige. Tagasihoidlikud noored naisterahvad ei pea seda kunagi 
tegema. Ma mõtlen: tagasihoidlikud kahvanäolised naisterahvad; sest, nagu ma tean, on igal pool 
omad kombed. Ei, ei, mina olen Hetty Hutter ja ei läheks öösel välja isegi Harry Välejalaga, kui ta 
mmd paluks kas või põlvili. Ema ütles, et see on sobimatu.» 

Niiviisi endamisi rääkides jõudis Hetty köhani, kus kanuu oli hiljuti randunud ja kus 
kaldakäänakute ja põõsaste tõttu ei oleks valvur teda märganud isegi päise päeva ajal Kuid 
armunud mehe kõrvu kostsid juba teised sammud ja ta oli juba peaaegu teise neiu -hõbedase hääle 
võimuses. Hetty, kes oh oma mõtteisse süvenenud, jätkas rääkimist. Tenia nõrk hääl ei suutnud küll 
tungida metsasügavusse, kuid vee kohal kandus see kaugemale. 


«Mina olen siin, Judith,» lisas ta, «ja minu läheduses ei ole kedagi Huroon, kes seisab oma 
valvepostil, läks oma armsamaga kohtama; sa mõistad, indiaani tütarlapsega kellel ei ole kristlasest 
ema, kes oleks talle öelnud, kui inetu on öösel minna meesterahvaga kohtamisele.» 

Vaikne hoiatushüüe, mis kostis veelt, sundis Hetty vaikima ja natukese aja pärast märkas ta 
kanuu ähma-seid piirjooni, mis ligines käratult ja peagi jooksis ninaga sahinal liiva. Samal hetkel, 
kui paadike tundis 

endal Hetty raskust, eemaldus ta aeglaselt, ahter ees, otsekui oleks ta olnud elus, ega peatunud 
enne, kui oli kaldast saja jardi kaugusel. Seejärel pöördus kanuu ringi, tegi laia kääre, niihästi selleks, 
et pikendada vahemaad, kui ka selleks, et jõuda väljapoole kuuldekaugusest, ja võttis suuna laevale. 
Algul vaikisid mõlemad tüdrukud mitu minutit, -kuid siis, uskudes end olevat sobivas kauguses, et 


kõnelda õega, hakkas Judith, kes istus üksinda ahtris ja juhtis kanuud niisuguse osavusega, mis 
oli peaaegu võrdne meeste osavusega, kõnelema sellest, mis tal oli meeles kibelnud sellest hetkest 
alates, kui nad neemel lahku läksid. 

«Siin oleme väljaspool ohtu, Hetty,» ütles ta, «ja võime kõnelda kartmata, et meid võidaks pealt 
kuulata. Räägi siiski tasemini, sest tuulevaiksel ööl kostavad hääled vee köhal kaugele. Kui sa olid 
kaldal, olin mina nii käida lähedal, et kuulsin sõdurite hääli ja sinu kingade krabinat kaldakruusal 
enne, kui sa jõudsid rääkima hakatagi.» 

«Ma usun, Judith, huroonid ei tea, et ma nende juurest ära tulin.» 

«Väga võimalik, sest armunud mees on halb valvur, kui ta ei valva oma kallimat. Aga ütle 
mulle, kas sa nägid Hirvekütti? Kas rääkisid temaga?» 

«Oo jah! Ta istus lõkke ääres ja tema jalad olid kinni seotud, kuid ta käed olid vabad ja ta võis 
teha kõik, mis tahtis.» 

«Noh, mis ta sulle ütles, laps? Räägi kiiremini! Ma suren kannatamatusest teada saada, mis ta 
käskis mulle edasi öelda.» 

«Mis ta käskis sulle edasi öelda, Judith? Kujuta ette, ta ütles, et ta ei oska lugeda! Kui mõelda 
ainult! Valge inimene, ja ei oska isegi piiblit lugeda! Arvatavasti ei ole tal iialgi ema olnud, õde!» 
«See pole tähtis, Hetty. Ega kõik inimesed oska lugeda. Kuigi ema oskas nii palju ja õpetas meile 
mitmesuguseid asju, teab isa raamatutest üsna vähe, nagu sa tead, ja piiblitki oskab ta vaevalt 

lugeda.» 

«Oo, ma pole iialgi mõelnud, et isad oskaksid lugeda hästi, kuid emad peaksid lugeda oskama, 
sest kuidas nad muidu oskavad oma lapsi õpetada? Usu, Judith, 

Hirvekütil ei ole iialgi ema olnud, muidu oleks ta ka lugeda osanud.» 

«Kas sa ütlesid talle, et mina saatsin sinu kaldale ja kui hirmsasti ma olen mures tema õnnetuse 
pärast?» küsis õde kannatamatult. 

«Ma usun, et ütlesin, Judith. Kuid sa tead, et ma olen peast nõder ja võin kõik ära unustada. Ma 
ütlesin talle, et sina tõid mu randa. Ja tema rääkis mulle palju igasuguseid asju, mis ma pidin sulle 
edasi ütlema ja mida ma hästi mäletan, sest mu veri tardus soontes tema sõnu kuuldes. Ta käskis mul 
kõik oma sõpradele edasi öelda. Ma arvan, sa oled ka tema sõber, õde?» 

«Kuidas sa võid ometi mind niiviisi piinata, Hetty! Muidugi olen ma tema kõige truum sõber maa 
peal.» 


«Sind piinata? Jah, nüüd tuleb mul kõik meelde! Kui hea, et sa laususid selle sõna, Judith,-sest 
mul läks nüüd peas kõik jälle selgeks! No jah, ta ütles, et metslased võib-olla piinavad teda, 
kuid tema püüab seda välja kannatada, nagu see on kohane valgele ristiinimesele, ja et teil pole 
tarvis midagi karta ...» 

«Räägi kõik, armas. Hetty!» karjatas õde erutusest hingeldades. «Kas Hirvekütt tõesti ütles, et 
metslased hakkavad teda piinama?. Tuleta nüüd hästi meelde, Hetty, sest see on väga hirmus ja 
tõsine asi.» 

«Jah ütles. Mulle tuli see meelde, kui sa hakkasid rääkima, nagu piinaksin mina sind. Ah, mul on 
temast hirmus kahju! Kuid Hirvekütt ise rääkis sellest väga rahulikult. Hirvekütt ei ole küll nii ilus 
kui Harry Väle-jalg, kuid taonpalju rahulikum.» 

«Ta on miljon Välejalga väärt! Jah, ta on parem kui kõik noormehed kokku, kes on kunagi järvel 
käinud!» ütles Judith -energilise kindlusega, mis Hämmastas õde. «Hirvekütt on õiglane inimene. 
Temas pole kübetki valet. Sina, Hetty, võib-olla ei tea veel, missugune voorus see on. meeste juures — 
rääkida alati üksnes tõtt. Nojah, kui saad teada ... Ei, ma eiusu, et sa kunagi saaksid teada. Miks 
peaks sinusugusele olevusele kunagi antama umbusaldamise ja vihkamise karmi õppetundi?!» Judith 
kattis pimedas näo kätega ja hakkas tasakesi nutma. See äkiline erutushoog kestis siiski kõigest ühe 
hetke, ja ta jätkas rahulikumalt, kõneldes otsekoheselt 

õega, kelle taiplikkust ja tagasihoidlikkust kõige selle suhtes, mis teda ennast puudutas, ta täiel 
määral usaldas. Judithi hääl muutus siiski madalaks ja kähisevaks ning kaotas oma tavalise selguse 
ja elavuse. 

«Raske asi on tõtt karta, Hetty,» ütles ta, «ja ometi kardan ma Hirveküti tõtt rohkem kui ühtki 
vaenlast. Võimatu on petta, kui tegemist on niisuguse tõearmastusega, niisuguse aususega, niisuguse 
kõigutamatu otsekohesusega'! Aga, õde, kas me ei ole teineteisega täiesti ebavõrdsed — Hirvekütt ja 
mina? Kas ta on tõesti igas suhtes minust üle?» 

Judith ei olnud varem kunagi end niivõrd alandanud, et oleks Hettylt otsinud moraalset tuge. 
Samuti ei kutsunud ta Hettyt alati õeks, kuigi teame, et perekondades, isegi täielikult võrdsete suhete 
puhul, nimetab noorem vanemat tavaliselt õeks. Kuna tühised kõrvalekaldumised üldkehtivaist 
reegleist mõjutavad sageli meie kujutlusvõimet tugevamini kui tähtsamad asjaolud, siis märkas Hetty 
seda kohe ja imestas puhtsüdamiikult. 


Tema auahnus ärkas hetkeks ja vastus kõlas niisama ebaharilikuna nagu küsimuski. Vaene tüdruk 
püüdis kõigiti rääkida nii ilusasti kui võimalik. 

«Sinust kõrgem, Judith?» kordas ta uhkusega. «Milles võib Hirvekütt sinust kõremal olla? Kas 
pole sa oma ema laps — ta ei oska isegi lugeda; aga meie emaga ei saa võrrelda ühtki teist 
naisterahvast selles maailmajaos. Ma mõtlen, et vaevalt ta küll peab ennast sinust kõrgemaks, ja 
vaevalt isegi minust. Sa oled ilus, aga tema on inetu...» 

«Ei, ta ei ole inetu, Hetty,» segas Judith vahele, «tal on ainult lihtne nägu. Kuid ta näol on 
"niisugune aus ilme, mis on igasugusest ilust hoopis parem. Minu silmis on Hirvekütt Harry Välejalast 
ilusam!» 

«Judith Hutter! sa hirmutad mind! Välejalg on kõige ilusam inimene maailmas. Ta on isegi sinust 
endast ilusam, sest nagu-sa tead, on mehe ilu alati kaunim kui naise ilu.» 

See väike süütu loomulik maitsevarjund ei meeldinud .vanemale õele ja ta ei vaevanud oma 
südametunnistust selle varjamisega: 

«Hetty, nüüd sa räägid rumalusi, ja parem jätame selle jutu,» vastas ta. «Välejalg pole kaugeltki 
maailma kõige ilusam mees. Ja garnisonis on ohvitsere...» Judith takerdus nende sõnade juures, 
«meie garnisonis on kaugelt kenamaid ohvitsere kui tema. Kuid mispärast sa arvad, et ma olen 
Hirvekütiga võrdne? Ütle mulle seda. Mulle ei meeldi kuulda, kui vaimustatud sa oled % Harry 
Välejalast, kellel ei ole tundeid, kombeid ega südametunnistust. Sina oled tema jaoks liiga hea ja 
temale peab seda kõhe ütlema!» 

«Mina? Judith, mis sa õige mõtled? Mina ei ole ju üldse ilus, ja mina olen nõrga aruga.» 

«Sina oled hea, Hetty, ja see on palju rohkem kui võib öelda Harry Mareni kohta. Tal võib olla 
küll nägu ja kogu, kuid tal pole südant... Kuid küllalt sellest. Ütle parem, mis teeb mind 
Hirvekütiga samaväärseks?» 

«Mõtle ometi, mida sa minult küsid, Judith! Ta ei oska ju lugeda, aga sina oskad. Ta ei oska 
kõnelda ja räägib veel viletsamini kui Välejalg, sest tead, õde, Harry ka ei häälda alati sõnu õigesti. 
Kas sa oled seda märganud?» 

«Muidugi, ta jutt on niisama tahumatu, nagu ta on kõiges muus. Kuid ma kardan, et sa ainult 
meelitad mind, Hetty, kui arvad, et mind võib pidada võrdseks niisuguse inimesega nagu Hirvekütt. 
See on tõsi, et ma olen paremini kasvatatud; teatud mõttes olen ma temast ilusani ja tundun vahest 


temast üle olevat.. . Kuid tema tõearmastus, tema tõearmastus — see loob niisuguse õudse vahe 
meie vahele! Hea küll, ma ei kõnele sellest enam. Püüame parem välja mõtelda, kuidas teda hurob- 
nide käest ära päästa. Isa kirst on laevas, Hetty, ja võiksime proovida neid uute elevantidega ära 
meelitada; kuigi ma kardan, et niisuguse tühja-tähja eest ei saa vabaks osta Hirveküti taolist meest. 
Peale selle kardan ma, et isa ja Välejalg ei ole nõus Hirvekütt! nii välja lunastama, nagu Hirvekütt 
nemad välja lunastas.» 
«Kuid mispärast mitte, Judith? Välejalg ja Hirvekütt on sõbrad, ja sõbrad peavad üksteist alati 
aitama.» 
«Paraku tunned sa, vaene Hetty, inimesi halvasti! Näilisi sõpru peab mõnikord rohkem kartma 
kui avalikke vaenlasi, seda enam veel naissõpru. Kuid homme viin 

ma Sind uuesti kaldale ja sa püüad midagi teha Hirveküti heaks. Teda ei tohi piinata, senikaua kui 
Judith Hutter elab ja võib välja mõelda abinõu, kuidas seda takistada.» 

Nende keskustelu muutus nüüd seosetuks, kuid nad jätkasid kõnelust senikaua, kuni vanem õde oli 
nooremalt kõik välja uurinud, mis viimane oma nõdra aruga oli suutnud meeles pidada ja edasi 
anda. Kui Judith oli lõpuks oma uudishimu rahuldanud — kuigi nii pole just kõige õigem öelda, 
kuna tema uudishimu paistis olevat täitmatu ja seda ei saanudki täiel määral rahuldada — aga 
kui Judith ei osanud enam uusi küsimusi välja mõtelda, suundus kanuu laeva poole. Läbitungimatu 
ööpimedus ja mustad varjud, mida künkad ja metsad veele heitsid, rasendasid laeva leidmist, mis 
oli jäänud ankrusse nii käida lähedale, kui see julgeoleku seisukohalt mõistlikuks osutus. Judith 
juhtis väga osavalt puukoorest kanuud, mis oli nii kerge, et tema juhtimiseks oli vaja rohkem 
oskust kui jõudu ja ta sõudis oma väikest paadikest nobedasti üle vee, kui oli lõpetanud kõneluse 
Hettyga ja otsustanud tagasi pöörduda. Kuid laeva polnud ikka näha. Õdedele tundus mitu korda, 
nagu oleks see paistnud neile pimeduses nagu madal must kalju, kuid iga kord leidsid nad, et 
see oli ainult silmapete või kalda lehestikusein. Pärast pooletunnilist otsimist olid tütarlapsed 
sunnitud tegema ebameeldiva järelduse, et laev oli lahkunud. 

Enamik noori naisi oleks niisuguses olukorras nii ära ehmunud, et oleks mõelnud ainult oma 
ohtlikule seisukorrale. Kuid Judith ei kaotanud põrmugi pead ja Het-tygi tundis rohkem huvi 
põhjuste vastu, mis olid isa ja Välejalga lahkuma sundinud. 

«See ei ole võimalik, Hetty,» ütles Judith, kui nad pärast põhjalikku otsimist mõlemad 


veendusidr et laeva ei õnnestu leida, «ei või ju olla, et indiaanlased tulid parvedel või ujudes ning 
tabasid meie omi une pealt!» 
«Ma ei usu, et-Tasa ja Tšingatšguk oleksid magama heitnud, jutustamata teineteisele kõike, mis 
oli rääkida pärast nii kauast.lahusolekut. Aga mis sa arvad, õde?» 
«Võib-olla ka mitte, lapsuke. Neil oli palju põhjusi, et ärkvel olla, kuid indiaanlast võidi 
tabada ootamatult 
328 


ja sugugi mitte une pealt, eriti selle tõttu, et temal võisid mõttes mõlkuda teised asjad. Kuid me 
oleksime siiski pidanud kuulma kära. Harry Välejala sõim oleks ju *kostnud idapoolsetelt 
küngastelt nagu kõuemärin.» 

«Välejalg teeb tihti pattu sellega, et pruugib inetuid sõnu,» vastas Hetty alandlikult ja kurvalt. 

«EL, ei, see on võimatu, et laeva oleks saadud vallu-tada, ilma et mina oleksin kära kuulnud! Ma 
lahkusin sealt vähem kui tund aega tagasi ja olen kogu aja tähelepanelikult kuulatanud kõige 
vähematki häält. Ja siiski on raske uskuda, et isa oleks võinud meelega oma lapsed hüljata.» 

«Võib-olla mõtles ta, et me magame kajutis, Judith, ja otsustas sõita lossi juurde. Sa ju tead, et 
me sõidame laevaga sageli, öösiti.» 

«See on tõsi, Hetty, ja võib-olla on tõesti nii, nagu sina arvad. Lõunatuul on natuke tugevamaks 
läinud, ja nad nähtavasti on üles järvele sõitnud .. .» 

Judith peatus, sest kui viimane sõna oli tal parajasti alles keelel, valgustas äkki kogu 
ümbruskonda valguse-sähvatus. Siis kõlas püssipauk ja kohe järgnes kaja idapooiseilt mägedelt. 
Peaaegu samal hetkel rebestas õhku läbitungiv naise hädakisa. Sellele järgnev ähvardav vaikus 
tundus veel pahaendelisemana kui sügava öörahu metsik ja ootamatu häirimine. Hoolimata kogu oma 
meelekindlusest, julges Judith vaevalt hingata, vaene Hetty kattis aga näo kätega ja värises kogu 
kehast. 

«See oli naise karjatus, Hetty,» ütles Judith väga tõsiselt, «ja ta karjus valu pärast. Kui laev läks 
siit ara, siis praeguse tuulega võiks ta sõita ainult põhja poole, aga püssipauk ja karjatus kostsid 
neeme poolt. Egas .ometi Tasaga midagi halba ei juhtunud?» 

«Lähme ja vaatame, Judith. Võib-olla on tal meie abi tajrvis. Peale tema enda on laevas ainult 
mehed.» 
Ei tohtinud hetkegi viivitada, ja enne kui Judith oli lõpetanud, vajutas ta aeru vette. Otsejoones oli 
neemeni vähe maad ja neidusid haaranud erutus ei lubanud raisata väärtuslikke minuteid kasutuile 
ettevaatusabinõudele. Nad aerutasid täiesti ettevaatamatult, kuid sellesama erutuse tõttu ei märganud 


indiaanlased nende liginemist. Äkki tungis põõsaste vahelt valgusvihk Judit- 

hiie silmi ja ta juhtis selle järgi kanuu nii kalda ligidale, kui ettevaatus seda iganes lubas. 

Metsas juba korduvalt mainitud künkanõlval tütarlastele avanevat vaatepilti võis paadist selgesti 
näha. Kogu laager oli siia kogunenud ja kuus või kaheksa meest hoidsid käes põlevaid 
männitõrvikuid, mis heitsid sünget matusevalgust kõigele, mis asus metsavõlvide all. Noor naine istus 
seljaga vastu puud. Ühelt poolt toetas teda valvur, kelle hooletus oli võimaldanud Hettyl põgeneda. 
Tõrviku valgel, mis loitis ta näo lähedal, paistis, et neiu oli suremas ja mööda tema paljastatud rinda 
tilkus verd, mis näitas, et ta oli haavatud. Teravat püssirohulõhna oli veel tunda niiskes ja raskes 
ööõhus. Ei saanud olla mingit kahtlust, et teda oli tulistatud. Judith mõistis seda kohe esimesest 
pilgust. Püssilask oli sähvatanud vee kohal neeme läheduses; nähtavasti oli tulistatud kas kanuust või 
möödasõitvalt laevalt. Vististi oli kas ettevaatamatu hüüatus või naer juhtinud kuuli teed, sest oli 
vaevalt võimalik, et laskjat oleks sihtides abistanud midagi muud peale hääle. 

Varsti vajus ohvri pea longu ja ta keha vajus surnult kokku. Siis kustutati kõik tõrvikud peale ühe 
ja kurba rongkäiku, milles kanti surnukeha laagrisse, valgustas ainult üksiku tõrviku vilkuv valgus. 

Judith võpatas ja ohkas raskesti, kui ta aeru vette laskis ja kanuu käratult ümber neemeotsa liikus. 
Vaatepilt, mis oli puudutanud ta tundeid ja painas nüüd tema kujutlusvõimet, tundus talle veelgi 
kõhutavamana kui haavatud neiu enneaegse lõpu ja lahkumisagoonia "nägemine. Tõrvikute eredas 
valguses oli ta näinud Hirveküti pikka sirget kogu seismas surija lähedustes kaastundliku ilmega ja 
nagu millegipärast häbenedes. Ta nägu ei väljendanud hirmu ega hämmeldust, kuigi igast küljest 
temale suunatud pilkude järgi oli ilmne, missugused metsikud kired möllasid punanahkade südameis. 
Vang ei oleks neid pilkusid nagu märganudki, kuid Judithi mällu sööbisid rfeed kogu ööks. 

Neeme lähedal ei kohanud tütarlapsed ühtki kanuud. Vaikus ja pimedus, mis olid nii täielikud, 
nagu poleks metsavaikust iial häiritudki, nagu poleks päike selle mahajäetud kõnnu köhal iialgi 
paistnud — valitsesid 

nüüd neeme, hämara vee, tukkuvate metsade köhal ja 'iseei sünges taevas. Nüüd ei jäänud siis 
midagi muud üle kui otsida ohutu koht, ja seda oli võimalik leida ainult otse järve keskkohal. 
Aerutanud vaikselt sinna, laskis Judith kanuud aeglaselt põhja poole triivida. Sus aga asusid 
mõlemad tüdrukud puhkusele, kuivõrd see oli võimalik nende olukorras ja niisuguse meeleoluga. 


XIX PEATÜKK 


«Nüüd relvad kätte ja kaitske väravaid! 

Me otsa saame kõik, kui vait ei jää 

see neetud kell! Me ohvitser on eksind, 

ta eksis teelt ja kaotas sootuks pea! 

Anselmo, võta kompanii ja mine torni, ma ülejäänud meestega jään siia!» 
Byron «Marina Faliero» 


Judith Hutteri oletus selle kohta, mil viisil indiaani tütarlaps oli surma saanud, osutus 
üldjoontes õigeks. Pärast mõnetunnilist uinakut olid Hutter ja March üles ärganud. See juhtus ainult 
mõni minut pärast seda, kui Judith laevast lahkus ja nooremat õde otsima läks. Tšingatšguk oma 
mõrsjaga olid muidugi mõista sel ajal laevalael. Delavaarilt sai vanamees teada indiaanlaste laagri 
uuest asukohast, hiljutistest sündmustest ja samuti oma tütarde puudumisest. Viimane asjaolu ei 
teinud talle põrmugi muret, sest ta lootis vanema tütre arukusele ja karistamatusele, millega noorem 
tütar oli] juba korra metslaste juures käinud. Peale selle oli ta juba ammugi harjunud igasuguste 
ohtudega ning ta tunded olid nürinenud. Samuti ei paistnud vanamees 1 Hirveküti vangipõlve 
pärast kuigi palju muret tundvat. Ehkki ta mõistis väga hästi, kui suurt abi võis noor jahi- 

mees talle osutada, kui tal tuleks end indiaanlaste vastu kaitsta, ei tekitanud Hirveküti kõlblad 
vaated temas erilist sümpaatiat. Ta oleks väga rõõmustanud, kui oleks laagri asukoha teada saanud 
enne, kui huroonid olid Ua-ta-Ua põgenemisest häiritud, kuid nüüd oli kaldale-minek liiga suure 
riskiga seotud ja tahes-tahtmata tuli tal selleks ööks loobuda julmadest mõtetest, mida hiljutine 
vangipõlv ja kättemaksuiha olid äratanud. Niisuguses meeleolus võttis Hutter istet praami ninas. 
Varsti tuli ta juurde Välejalg, jättes laevalae täielikult Mao ja Tasa käsutusse. 

«Hirvekütt näitas end ehtsa poisikesena, et läks metslaste juurde niisugusel tunnil ja langes 
nende käppade vahele nagu auku kukkunud emahirv,» torises vanamees, nähes, nagu see tavaline on, 
pinda naabri silmas, kuna oma silmas ei märganud ta palkigi. «Kui tal selle rumaluse eest tuleb 
maksta omaenda nahaga, siis ei saa ta süüdistada kedagi peale enda.» 

«Nii on see juba kord maailmas, vana Tom,» kostis Välejalg. «Igamees peab ise maksma oma 
võlad ja vastutama oma pattude eest. Mind paneb ainult imestama see, kuidas niisugune kaval ja 
valvas poiss nagu Hirvekütt võis säherdusse püünisesse sattuda! Kas tal tõesti polnud paremat teha, 
kui keskööl indiaanlaste laagris hulkuda, kus pole taganemiseks muud teed peale järve? Või mõtles 


ta end põdra olevat, kes vette hüpates võib oma lõhna ära kaotada ja ohust rahulikult eemale ujuda? 
Pean ütlema, et ma olin selle mehe taibust paremal arvamisel. Mis teha, tuleb andestada uustulnukale 
see väike viga. Kuule, ütle parem, master Hutter, kas sa vast juhuslikult ei tea, kuhu tütarlapsed pn 
kadunud? Ma ei näe kuskil Judithi ja Hetty jälgegi, kuigi käisin terve laeva läbi.» 

Hutter selgitas lühidalt, kuidas tema tütred olid kanuus ära sõitnud, nõnda nagu delavaar seda oli 
talle endale jutustanud, kuidas siis Judith oli tagasi tulnud, kui oli õe kaldale viinud, ja kuidas ta teist 
korda oli lahkunud. 

«Näe, mis tähendab libe keel, Ujuv Tom!» lausus Välejalg meelepahast hambaid kiristades. «Näe, 
mis tähendab libe keel ja, näe, milleni ulatuvad tütarlaste ruma- 

lad tujud. Sa peaksid selle üle põhjalikult järele mõtlema! Me sinuga olime ka mõlemad vangis,» 
suvatses Välejalg seda nüüd meelde tuletada, «me olime ka mõlemad vangis, aga siis ei liigutanud 
Judith sõrmegi meie heaks! See kergats Hirvekütt on lihtsalt ta ära nõidunud. Judith ise, ja sina, ja 
kõik teie, vaadake ette! Ma pole niisugune mees, kes lepib niisuguse ülekohtuga vaikselt, ja ma ütlen: 
vaadake ette! Lase puri alla, vanamees, sõidame neemele natuke ligemale ja vaatame, mis seal 
sünnib.» 

Hutter ei vaielnud sellele ettepanekule vastu ja laev asuski harilikul viisil teele, kusjuures oldi 
nagu tavaliselt ettevaatlik, et mitte müra teha. Puhus põhjatuul ja puri viis laeva nii kaugele 
järveseljale, et hämarusest hakkasid ähmaselt paistma neeme katvate puude piirjooned. Ujuv Tom 
oli tüüril ja ta purjetas nii kalda ligidale, kui Vee sügavus ja allarippuvad puud lubasid. Võimatu oli 
midagi eraldada käida varjudehämarusest, kuid kaldal seisev nöör valvur, kellest oli juba juttu, oli 
märganud purjede ja laeva siluetti. Äkilise üllatuse hetkel laskis ta kuuldavale sügava indiaani hüüde. 
Selle järelemõtlematuse ja ohjeldamatu ägedusega, mis vastas tema iseloomule, tõstis Välejalg püssi 
ja tulistas. 

Pime juhus juhtis kuuli ja tütarlaps kukkus. Sellele järgnes asja kirjeldatud stseen tõrvikutega. 

Sel hetkel, kui Välejalg viis täide selle mõtlematu julma teo, oli Judithi kanuu umbes sada jalga 
sellest köhast eemal, kust laev oli asja lahkunud. Me juba kir-jeldasime Judithi edaspidist teekonda ja 
seepärast on nüüd meie ülesandeks jälgida tema isa ja laevalolijate teekonda. Karjatus teatas neile, 
et Harry Marchi huupi lastud kuul oli märki tabanud ja et ohvfiks oli langenud naisterahvas. Välejalg 
ise kohkus selle ettenägematu tagajärje pärast ja hetkeks võitlesid tas vastuolulised tunded. Esiteks 
pahvatas ta naerma hoolimatult toorelt, siis aga hakkas teda piinama südametunnistus, see valvur, kes 
on pandud igaühe südamesse ja areneb üldiselt sellejärgi, kuidas kedagi on lapsepõlves kasvatatud. 
Hetkeks kujutas selle inimese hing, milles olid ühinenud tsivilisatsioon ja barbaarsus, endast ehtsat 
käost, ja tema ise ka ei teadnud, mis oma teost mõelda. Siis aga 

said uhkus ja põikpäisus tema üle uuesti võimust. Ta põrutas püssipäraga väljakutsuvalt vastu 
praami lage ja hakkas teeseldud ükskõiksusega vilistama mingit laulukest. Kogu aja liikus laev edasi ja 
oli juba jõudnud lahe suusse neemetipu juures. 

Välejala kaaslased ei suhtunud ta käitumisse kaugeltki nii heatahtlikult, nagu ta paistis ise lootvat. 
Hutter hakkas pahaselt torisema, sest tulistamine ei toonud mingisugust käsu, vaid ähvardas muuta 
sõja veelgi julmemaks ja halastamatumaks. Vanamees siiski talitses end, sest pärast Hirveküti 
vangilangemist muutus Välejala abi talle kahekordselt vajalikuks. Tšingatšguk kargas jalule, 
unustades hetkeks vana hõimuvaenu nahavärvi erinevuse kõrval. Ent ta sai endast õigeaegselt võitu 
ja suutis hoiduda igasugustest vägivallategudest, mis tal sel hetkel kindlasti meeles mõlkusid. Kuid 
Tasaga oli teisiti. Kajutist välja tormates jõudis tütarlaps peaaegu samal silmapilgul Välejala 
kõrvale, kui selle püssilaad puudutas laevalage. Kartmatusega, mis tegi au ta südamele, paiskas ta 
naise suuremeelse ägedusega etteheiteid Harryle näkku. 

«Mispärast sa tulistasid?» küsis ta. «Mis hurooni tütarlaps sulle tegi, et sa tema tapsid? Mis sinu 
arvates ütleb nüüd Manituu? Mis sinu arvates tunneb Manituu? Mis teevad irokeesid? Sa ei saanud 
kuulsust, sa ei vallutanud laagrit, ei võtnud vange, ei võitnud lahingut, ei saanud skalpe, sa ei saanud 
üldse midagi! Veri ihkab verd. Mis sa tunneksid, kui tapetaks sinu naine? Kes haletseb nüüd veel 
sind, kui sa nutad ema või õe pärast? Sa oled suur nagu mänd, bürooni tütarlaps on nagu-väike õrn 
kaseke. Mispärast sa langesid tema peale ja murdsid ta? Sa mõtled, et huroonid unustavad selle? Ei! Ei! 
Punanahad ei unusta iialgi. Iialgi ei unustata sõpra, iialgi ei unustata vaenlast. Punanaha Manituu 
küsib, mispärast oled sa nii julm, suur kahvanäoline?» 

Välejalg ei olnud veel kunagi nii kohkunud, kui ta oli nüüd indiaanlastüdruku Kiirest ja ägedast 
kallaletungist. Tõsi, tüdrukul oli võimas liitlane Välejala enda südametunnistuse näol. Tüdruk kõneles 
väga tõsiselt, niisuguse siira ja ehtsa naiseliku tundega, mis võttis Välejalalt 

igasuguse ettekäände vihastamiseks. Neiu pehme hääl suurendas etteheidete raskust, andis neile 
hingepuhtuse ja tõe hõngu. Nagu enamik toore hingega inimesi, oli Välejalg senini vaadanud 
indiaanlastele ainult kõige ebasoodsamast küljest. Talle ei olnud iialgi pähe tulnud, et armastus on 
kogu inimkonna pärisosa, ja et isegi kõrgemad põhimõtted — mida, tõsi küll, tavad ja eelarvamused 
on muutnud, kuid samuti ka teatud mõttes õilistanud — võivad juhtida ka metsikult elavate inimeste 
käitumist; ja et sõdur, kes on halastamatu sõjatandril, võib alistuda kõige pehmemale ja õrnemale 
mõjule koduse rahu hetkil. Ühe sõnaga, ta oli harjunud vaatama kõigile indiaanlastele kui olevustele, 


kes asuvad metsloomadest ainult ühe astme võrra kõrgemal, ja oli valmis neid vastavalt kohtlema iga 
kord, kui mingi kasuhimu või ootamatu tuju talle selleks põhjust andsid. Muide, kuigi kauni 
välimusega barbar oli etteheidetest kohkunud, ei näidaruid ta millegagi oma kahetsust. Selle asemel 
et haavuda või vastata Tasa lihtsale ja loomulikule kõnele, eemaldus ta nagu inimene, kes ei pea 
koha-seks naisterahvaga vaielda. 

Vahepeal oli laev edasi liikunud, ja sel ajal, kui puude all toimus kurb tõrvikute stseen, oli ta juba 
jõudnud järve avarusele. Ujuv Tom juhtis laeva kaldast eemale, kartes vaistlikult kättemaksu. Nüüd 
möödus terve tund sünges vaikimises. Tasa oli tagasi läinud oma asemele ja Tšingatšguk heitis 
magama praami esiossa. Ainult Hutter ja Välejalg üksinda jäid ärkvele. Esimene seisis tüüri juures, 
teine aga mõtiskles juhtumist niisuguse inimese kangekaelsusega, kes pole harjunud kahetsema. Kuid 
väsimatu salauss näris ta südant edasi. Samal ajal olid Judith ja Hetty jõudnud juba järve keskele ja 
jäänud puhkama triivivas kanuus. 

Öö oli vaikne, kuigi pilved katsid taevast. Tormide hooaeg polnud veel saabunud ja äkilised 
tugevad tuulepuhangud, mis juunikuus järvedel esinevad, on alati lühiajalised. Täna öösel oli tunda 
puulatvade ja järve peegelpinna köhal ainult tavalist niiske, raske uduga küllastunud ö.ist õhuvoolu. 

Nagu teada on õhuvoolud tingitud peamiselt rannaäärsete küngaste kujust — asjaolu, mis teeb 
isegi Värs- 

ked tuuled ebapüsivaiks ja muudab kerged öö3hu puhangud mingeiks tujukaiks ja muutlikeks 
metsaoheteks. Laeva nina näitas mitmel korral itta ja kord koguni lõunasse. Kuid lõppude lõpuks 
ujus laev põhja poole. Hutter purjetas kogu aja pärituult, kui seda üldse võis tuuleks nimetada, sest 
tema eesmärgiks oli laeva kogu aja liikvel hoida, et vaenlase salakavalaid plaane segi ajada. 
Vanamees tundis mõningat rahutust oma tütarde, aga võib-olla veel rohkem kanuu pärast.- Kuid 
üldiselt ei häirinud teda see kuigi palju, kuna ta, nagu me juba rääkisime, lootis Judithi arukusele. 

Praegu olid kõige lühemad ööd ja peagi hakkas sügav pimedus aovalgusele maad andma. Kui 
looduse ilu sügav vaatlemine võiks meeli rahustada ja inimese julmust ohjeldada, siis sobiks selleks 
eesmärgiks kõige paremini maastik, mis kerkis Hutteri ja Välejala silme ette seda selgemini, mida 
enam aeg edasi läks ja öö andis aset hommikule. Nagu alati, katsid õrnad värvid taevast, kust sünge 
hämarus oli juba kadunud, kuid pimestav päikesesära ei olnud veel jõudnud võimust võtta, mistõttu 
kõik esemed paistsid ebamaisematena kui kunagi muul ajal kogu kahekümne nelja tunni vältel. 
Õhtu-videviku ilu ja uimastavat rahu on ülistanud tuhanded poeedid. Ja ometi ei ärata lähenev õhtu 
inimese hinges nii mahedaid ja ülevaid mõtteid kui suvise päikese-tõusu-eelne pooltunnike. Õhtul 
kaob panoraam järk-järgult silmist, kuna aga koiduajal ilmuvad nähtavale esiteks esemete ähmased, 
udused piirjooned, mis sel määral, kuidas ilm valgemaks läheb, muutuvad pfdulikul taustal üha 
selgemaks. Järgnevalt näeme neid kasvava valguse nõiduslikus säras, mis on hoopis midagi muud 
kui kahanev ehavalgus, ja lõpuks mahedas, selges ja hiilgavas paistes, kui suure valgusallika Kiired 


hajuvad õhumerre. Pesadesse öörahule minnes ei laula linnud oma kiituselaule, kuid juba hulk 
aega enne tõusu kuulutavad nad -päeva saabumist j'a tervitavad päikesetõusu, mis äratab elurõõmu 
maal ja merel! 

Ent Hutter ja Välejalg olid kõige selle tunnistajaiks, ilma et nad oleksid tundnud seda harrast 
rõõmu, mida niisugune vaatepilt äratab inimeses, kelle kavatsused on head ja mõtted puhtad. Kuid 
meie mehed polnud ainult 

koidu saabumise tunnistajateks, vaid nad võtsid teda vastu olukorras, mis suurendas ja tõstis 
selle võlusid sajakordselt. Tärkavas valguses hakkas paistma ainult üks üksildane ese, millele olid 
andnud kuju inimese maitse või inimtahe, mis muidu küll nii sageli rikuvad kõige ilusamaid 
maastikke. Selleks esemeks oli «loss». Kõik muu säilitas looduse poolt antud välimuse. Ja isegi see 
hämarusest esile kerkiv omapärane.elamu oli kooskõlas kogu ümbritseva loodusega ja paistis ime- 
väärse, kauni ja maalilisena. Kuid kõik see läks kaotsi vaatlejaile, kellele olid võõrad poeetilised 
tunded ja kes olid oma sügavale juurdunud isekuses ammugi kaota-nud igasuguse loomuliku võime 
heldida, sest nad vaatasid looduselegi ainult kõige madalamate kirgedega. 

Kui valgus nii tugevaks läks, et võis täiesti selgesti näha järve ja kaldaid, pööras Hutter laeva 
nina otse lossi suunas, .kavatsusega jääda sinna terveks päevaks, sest seal võis ta kõige kindlamini 
tütardega kohtuda ja end indiaanlaste eest kaitsta. 

Tšingatšguk oli selleks ajaks juba ärganud ja oli kuulda, kuidas Tasa köögis nõudega kolistas. 
«Lossini» oli jäänud kõigest üks miil ja kuna tuul oli päri, siis võisid nad purje abil, sihile jõuda. 
Otsekui oleks kõik soodsad asjaolud kokku sattunud, nähti sel hetkel Judithi kanuud avaral 
järveseljal põhja poole ujuvat; see oli pimedas veevoolus triivides praamile järele jõudnud. Hutter 
võttis oma pikksilma ja vaatas hulk aega erutatult läbi selle, et veenduda, kas mõlemad ta tütred on 
selles kerges laevukeses või 'mitte; ta hüüatas tasa rõõmu pärast, kui märkas kanuu parda serval 
Judithi kleidiäärt. Järgmisel hetkel tõusis neiu täies pikkuses püsti ja vaatas ringi, tahtes nähtavasti 
oma asukohta kindlaks määrata. Minut hiljem nähti Hettyt kanuu teises otsas põlvili laskuvat ja 
kordavat palveid, mida talle lapsepõlves oli õpetanud eksiteele sattunud, kuid kahetsev ema. Kui 
Hutter pani käest pikksilma, mis oli Veel fookuses, tõstis Madu selle oma silma juurde ja pööras kanuu 
suunas. Ta hoidis esmakordselt niisugust riistapuud käes ja Tasa mõistis tema hüüatuste, näoilme ja 
kogu käitumisviisi järgi, et mingisugune ime oli äratanud noormehes vaimustuse. On ju teada, et 
Põhja-Ameerika 

indiaanlased, eriti need, kellele on looduse poolt antud uhke loomus või kel on oma hõimus kõrge 


seisund, säilitavad imetlusväärse enesevalitsemise ja ükskõiksuse keset seda imedeuputust, kuhu nad 
satuvad iga kord, kui külastavad valgete tsiviliseeritud asundusi. Tšin-gatšgukki oli juba küllalt selles 
tuimuses koolitatud, et ta oleks avaldanud oma imestust mingil ebasündsal vii-sil. Kuid Tasa kohta 
see seadus ei käinud, ja kui ta peig seadis pikksilma ühele joonele kanuuga ja Tasa asetas silma 
väiksema avause juurde, astus tüdruk koh-kunult tagasi; siis hakkas ta rõõmsasti käsi plaksutama ja 
sellele järgnes naer, tavaline lihtsameelse vaimustuse kaaslane. Paarist minutist piisas sellele Kiire 
taibuga tüdrukule, et osata riista käsitseda, ja ta suunas selle igale esemele, mis äratas tema 
tähelepanu. Seades end ühe akna juurde, vaatlesid Tasa' ja delavaar esiteks järve, siis kaldaid ja 
künkaid ning lõpuks köitis «loss» nende tähelepanu. Seda hulk aega tähelepaneli-ikult silmitsenud, 
võttis tütarlaps pikksilma silma juurest ja ütles midagi vaikse tõsise häälega oma armsamale, 
Tšingatšguk tõstis pikksilma kiiresti silma juurde ja vaatas veel kauem ja terasemalt kui ta mõrsja. 
Nad sosistasid uuesti millestki salapäraselt ja vahetasid nähtavasti oma muljeid. Seejärel pani noor 
sõjamees pikksilma kõrvale, lahkus kajutist ja läks Hutteri ja Väle-jala juurde. 

Laev liikus aeglaselt, kuid peatumata edasi 'ja «lossini» polnud jäänud enam üle poole miili, kui 
Tšingatšguk lähenes kahele ahtris seisvale valgele. Ta oli väliselt rahulik, kuid teistele, kes tundsid 
indiaanlaste harjumusi, oli ilmne, et tal on midagi tähtsat teatada. Väle-jalg oli üldiselt kärme 
keelega ja võttis oma kombe kohaselt jutulõnga enda kätte. 

«Tule aga lagedale, punanahk!» käratas ta toorelt nagu tavaliselt. «Kas nägid oravat puu otsas või 
forelli meie praami ahtri all? Näed nüüd, Madu, missugused silmad on kahvanäolistel ja nüüd sa 
enam ei imesta, et nad näevad juba kaugelt punanahkade maad.» 

«Ei ole hea sõita «lossi» juurde,» ütles Tšingatšguk väljendusrikkalt, niipea kui teine oli andnud 
talle võimaluse rääkida. «Huroonid on seal.» 

«At sa kurat! Kui see peaks tõsi olema, Ujuv Tom, siis me oleksime peaaegu pistnud oma pead 
kenasse lõksu küll...! Seal on huroonid? Nojah, see on võimalik; kuid mina ei näe vana osmiku 
läheduses midagi peale palkide, vee, puukoore ja veel paari-kolme akna ja ukse.» 

Hutter käskis endale tuua pikksilma ja vaatas ümbruse hoolikalt läbi, enne kui söandas oma 
arvamust avaldada." Seejärel teatas ta pisut järsult, et ei ole indiaanlase arvamisega nõus. 

«Sa vaatasid pikksilma valest otsast, delaevaar,» jätkas Välejalg, «sest et me vanamehega ei näe 
järvel mingu kahtlast jälge.» 

«Jälge ei ole — veele ei jää jälgi!» tähendas Tasa südilt. «Peatage laev — ärge minge liiga 
lähedale, huroonid on seal.» 

«Ah lora! Rääkisite kokku, korrutate üht ja sama juttu ja arvate, et inimesed teid usuvad. Loodan, 
Madu, et te ka pärast pulmi laulate tüdrukuga sedasi ühel häälel nagu praegu. Huroonid on seal! 


Millest seda näha on: lukkudest, kettidest või palkidest? Terves koloonias pole ühtki niisuguste 
kindlate lukkudega vangikambrit kui vana Tomi kindlus; aga vangla asjus on minul-mehel juba nii 
mõnedki kogemused.» 

«Kas sa ei näe mokassiini?» ütles Tasa kannatama-tult. «Vaata, ja sa näed! ...» 

«Anna õige pikksilm siia, Harry,» segas Hutter vahele, «ja lase puri alla. Indiaani naine segab 
ennast harva meeste asjadesse, aga kui ta seda teeb, siis on harilikult selleks ka põhjust. Nii see ongi 
tõepoolest: mokassiin ujub ühe vaia juures. Ja see võib olla ja võib ka mitte olla märgiks, et meie 
äraolekül on tõepoolest lossis külalisi käinud. Mokassiinid pole siiski mingiks harulduseks, sest ma 
ise kannan neid, Hirvekütt kannab neid samuti, ja sina, March, ise kannad kah. Isegi Hetty tõmbab 
nad sageli saabaste asemel jalga. Ainult Judit-hit ei ole ma veel kordagi näinud mokassiine oma ilu- 
sasse jalga panevat.» 

Välejalg laskis purje alla. Laev oli selleks ajaks «lossist» kahesaja jardi kaugusel ja triivis iga 
hetkega ikka lähemale ja lähemale, kuid siiski nii aeglaselt, et see ei 

tekitanud mingit kartust. Nüüd võtsid kõik kordamööda pikksilma kätte ja «loss» ning kõik tema 
ümber uuriti hoolsamini läbi kui enne. Ilma igasuguse kahtluseta ujus seal mokassiin, kiikudes 
vaikselt vee peal. Jalanõu oli säilitanud oma esialgse kuju ning ei olnud vist üldse seest märg. Ta oli 
vee-aluse pihttara välisküljel ühe vaia koore taha kinni jäänud ja see takistas teda tuulega pärivoolu 
ujumast. Mokassiin võis siia sattuda siiski ka mõnel muul teel, nii et polnud tarvis arvata, nagu oleks 
tingimata mõni vaenlane ta siia pillanud. See võis kukkuda platvormilt vette ka siis, kui Hutter oli 
alles «lossis» peremees, ja seejärel ujuda sinna, kus ta praegu oli, jäädes märkamatuks senikaua, kui 
Tasa terased silmad teda esmakordselt silmasid. See võis siia ujuda ka järve ülemisest või alumisest 
otsast ja juhuslikult pihttara või vaia taha kinni jääda. See võis ka aknast välja visatuna sattuda just 
sellesse kohta. Lõpuks võis selle möödunud ööl pillata oma jalast mõni luuraja või kallale-tungija, 
kes pidi jalanõu jätma järve seepärast, et ümberringi valitses sügav pimedus. 

Kõik need oletused käisid läbi Hutteri ja Välejala pea, kusjuures vanamees käidus arvama, et 
mokassiin on halb tundemärk. Välejalg aga suhtus sellesse oma tavalise kergemeelsusega. Mis 
puutub indiaanlasesse, siis oli ta arvamisel, et mokasstini tuleb võtta samuti nagu metsast leitud 
jalajälge, mis võib tähendada ohtu. Tasa tegi ettepaneku, mis oleks võinud küsimuse lahendada. Ta 
oli valmis sõitma kanuus pihttara juurde ning mokassiini veest ära tooma. Siis oleks selle tikandite 
järgi olnud kerge kindlaks teha, kas jalanõu on Kanada päritoluga või mitte. Mõlemad valged'olid 
selle ettepanekuga päri, kuid siin segas end delavaar vahele. 

«Kui seda on tingimata vaja teha,» teatas ta, «las siis parem juba sõdur astub selle sammu.» Ning 
sama rahulikult ja lühidalt, nagu .indiaani mehed käsutavad oma naisi, keelas ta mõrsjal kanuusse 


istuda. 

«Hästi, delavaar, siis mine ise, kui sul on oma skvoost hale,» ütles ebaviisakas Välejalg. «See 
mokassiin tuleb kätte saada, võj Ujuv Tom peab tolknema siin seni, kuni tulease ta onnis jahtub. 
Lõppude lõpuks on see ainult tükike põdranahka, ja see, kas ta on lõigatud nii 

või teisiti, ei suuda hirmutada ehtsaid jahimehi, kes ajavad taga oma saaki. Noh, mis sa siis ütled, 
Madu, kes meist peab kärmusse ronima, kas mina või sina?» 

«Las punanahk läheb. Tema silmad on terasemad kui kahvanäolisel ja ta tunneb paremini 
huroonide vigureid,» kostis Tšingatšguk. 

«Noh, vennas, ma vaidlen selle vastu kuni oma surmatunnini! Valge inimese silmad ja valge 
inimese nina ja valge -inimese nägemine ja kõrvad, kõik on hoopis paremad kui indiaanlasel, kui 
ainult neid on küllalt harjutatud. Ma olen seda palju kordi proovirfud, ja alati tuli välja, et mul on 
õigus. Siiski suudab minu arvates isegi kõige viletsam hulkur, olgu ta siis delavaar või huroon, leida 
teed onni juurde ja tagasi. Sellepärast siis, Madu, võta aer pihku ja soovin sulle head kordaminekut.» 

Tšingatšguk oli juba kanuus ja vajutas aeru vette, kui Välejala kärme keel oeatus. Ua-ta-Ua vaatas 
sõduri lahkumist sõnatu alandlikkusega, nagu on sünnis indiaani tüdrukule, kuid tema soole omaste 
kahtluste ja paha aimusega. Kogu möödunud öö kuni selle silmapilguni, millal nad vaatasid «lossi» 
pikksilmaga, oli Tšingatšguk kõhelnud oma mõrsjat niisuguse mehise õrnusega, mis oleks au teinud 
isegi kõige peenetundelisemale inimesele. Kuid pisimadki nõrkustunnused kadusid nüüd tõsise ohu 
palge ees. Kuigi Tasa püüdis talle häbelikult silma vaadata, kui kanuu pardaseina äärest lahkus, ei 
lubanud sõduri uhkus vastata tema ärevale ja armastavale pilgule. Kanuu eemaldus, ilma et ükski 
ekslev pilk oleks leevendanud Tasa muret. 

Delavaari tõsidus vastas täiel määral praegusele olukorrale. Kui vaenlased tõepoolest olid «lossi» 
vallutanud, siis seadis delavaar end otse nende püssikirbule ilma igasuguse kaitseta, mis etendab 
indiaanlaste sõjakunstis nii tähtsat osa. On vaevalt võimalik kujutleda ohtlikumat ülesannet, ja kui 
Maol oleks olnud seljataga kümneaastased sõjakogemused või kui siin oleks olnud tema sõber 
Hirvekütt, siis poleks ta mingi hinna eest söandanud niisugust riskantset katset ette võtta, sest kasu, 
mis sellest võis saada, ei tasunud mingil määral ohtu. Kuid indiaani pealiku uhkust oli mõjutanud 
võist- 

342 


lus valgetega. Indiaanlase arusaamine mehisusest keelas delavaaril heitmast hüvastijätu-pilku Tasale, 
kuigi ta oli tulvil armastust tüdruku vastu, mida see oli täiesti ära teeninud, ent tüdruku juuresolek 
mõjutas tõenäoliselt siiski tema otsust suurel määral. 

Tšingatšguk sõudis julgelt pihttara poole, laskmata silmist hoone arvukaid avasid. Iga hetk ootas 


ta, et näeb väljapistetud püssitoru või kuuleb tulistamise kuiva raksatust. Kuid tal õnnestus terve 
nahaga vaiade juurde jõuda. Siin oli ta teatud määral kaitstud, kuna pihttara ülemine osa eraldas teda 
majast, ja kallaletungi võimalus tema elule oli suuresti vähenenud. Kanuu nina oli vaiade juurde 
jõudes põhja poole pööratud, ja mokassiin ujus päris ligidal. Selle asemel et viimast lihtsalt üles 
korjata, tegi delavaar aeglaselt ringi ümber kogu ehituse, uurides tähelepanelikult iga eset, mis oleks 
võinud anda tunnistust vaenlase kohalolekust või öösel toimunud sissemurdmisest. Ent ta ei 
märganud midagi, mis oleks kinnitanud tekkinud kahtlusi. Majas valitses sügav vaikus. 

Ühtki lukku polnud paigast liigutatud, ühtki akent polnud kätki löödud. Uks näis olevat niisama 
kindel, nagu Hutter ta oli jätnud, ja, isegi doki väraval rippusid kõik lukud endiselt paigal. Lühidalt 
öeldes, kõige valvsamgi silm ei oleks avastanud siin ühtki muud vaenlase külaskäigu tunnusmärki 
kui see, mis oli ühenduses ujuva mokassiini ilmumisega. 

Delavaar oli nüüd üsna suures kinibatuses ega teadnud, mis edasi teha. Sõites «lossi» eest läbi, oli 
ta juba platvormile astumas, et küünitada pilku ühe laskeava juurde ja oma silmaga näha, mis sees 
toimub. Kuid ta lõi kõhklema. Delavaaril enelal ei olnud veel taolistes asjades palju kogemusi, kuid 
ta oli kuulnud nii palju lugusid indiaanlaste sõjakavalustest ja kuulanud niisuguse kirgliku. huviga 
jutustusi vanade sõjameeste tegudest, et ta, lühidalt öeldes, oli teoreetiliselt hästi ette valmistatud ja tal 
oli peaaegu võimatu .teha jämedat viga, nõnda nagu hästi ettevalmistatud õpilane, kes on 
matemaatika ülesannet õigesti alanud, ei saa segi minna tema lõplikus lahenduses. Loobunud 
hetkelisest kavat-susest kärmust väljuda, jätkas pealik aeglaselt ümber 

pihttara sõudmist. Lähenedes mokassiinile nüüd vastasküljelt, viskas ta pahaendelise eseme osava, 
peaaegu tähelepandamatu aeruliigutusega kanuusse. Nüüd võis ta lahkuda, kuid tagasitee oli veelgi 
ohtlikum, kuna dela-vaar ei saanud enam naelutada pilku laskeavadele. Kui «lossis» tõepoolest oli 
keegi, siis mõistis too ilma mingi vaevata Tšingatšguki siiatuleku põhjust ja sellepärast oli kõige 
targem viis, kui ohtlik see ka polnud, tagasi sõita, ilmutades usaldust, nagu oleks järeleuurimine 
hajutanud igasugused kahtlused. Niiviisi sõudiski indiaanlane siis rahulikult minema, võttes kursi 
otse la'eva poole ja alla surudes närvilist soovi kiirendada käsivarte liigutusi või ümber pöörata ja 
heita põgus pilk selja taha. 

Ükski armastav naine, kes on kasvatatud kõige peenemas tsiviliseeritud keskkonnas, poleks 
võitlustandrilt tagasitulevat meest võtnud vastu õrnema näoilmega kui Tasa, kes nägi delavaaride 
Suurt Madu tervena laeva astuvat. Ta talitses oma tundeid, kuigi tema mustades silmades sädelev 
rõõm ja naeratus tema kaunil suul kõnelesid keelt, mida ta peig hästi mõistis. 

«Noh, kuidas on, Madu?» hõikas Välejalg, kes alati ikka esimesena rääkima hakkas. 
«Missuguseid uudiseid sa vesirottidelt tood? Kas nad ajasid hambad irevile, kui sa ümber nende 


eluaseme sõitsid?» 

«Mulle seal ei meeldi,» vastas delavaar tähendusrikkalt. «Liiga vaikne on, nii vaikne, et võib näha 
vaikust.» 

«Noh, tead, see on ju täiesti indiaanlaste moodi — nagu võiks olla veel midagi vaiksemat 
täielikust vaikusest. Kui sul pole paremaid põhjendusi, siis jääb vanal Tomil ainult üle puri heisata ja 
minna“ einestama omaenda katuse alla. Mis mokassiinist on saanud?» 

«Siin,» vastas Tšingatšguk, ulatades oma auhinna kõigile vaatamiseks. 

Tasa uuris mokassiini põhjalikult ja kinnitas täiesti veendunult, et see on huroonide valmistatud, 
sest ninale olid täiesti erilisel viisil asetatud okassea okkad. Hutter ja delavaar ühinesid täielikult 
tema arvamisega. Kuid sellest ei võinud veel tingimata järeldada, et mokassiini omanik asuks 
«lossis». Mokassiin võis olla ujunud siia kaugelt või kukkunud mõne luuraja jalast, kes oli «los- 

sist» lahkunud pärast oma ülesande täitmist. Lühidal! öeldes, mokassiin ei selgitanud midagi, 
kuigi äratas tugevaid kahtlusi. 

Kuid Hutter ja Välejalg ei olnud mehed, keda oleks saanud kuigi kaua tagasi hoida oma kavatsuse 
täideviimisest, kui tõendiks oli ainult tühine mokassiin. Nad heiskasid jälle purje Ja laev oli peagi 
liikvel ning suundus «lossi» poole. Nõrk tuuleõhk puhus endiselt ja laeva liikumine oli selleks 
küllaltki aeglane, et hoonet laeva lähenedes tähelepanelikult = väljastpoolt üle vaadata. Endist viisi 
valitses surmavaikus ja raske oli kujutleda, et majas või selle läheduses võiks olla kedagi hingelist. 
Erinevalt Maost, kelle kujutlusvõimet olid mõjutanud ' indiaanlaste jutustused ja kes oli valmis 
nägema loomulikus vaikuses midagi kunstlikku, ei märganud kumbki kahvanäoline midagi 
ähvardavat selles rahulikkuses, mis on omane elutuile esemeile. Lisaks sellele oli ümbruskonna 
maastik pigem rahustav kui kahtlane. Päev oli vaevalt alanud ja päike ei olnud veel silmapiiri kohale 
tõusnud, kuid taevas, õhk, metsad ning järv olid juba üle Ujutatud sellest pehmest valgusest, mis 
käib vahetult tema ilmumise eel ja mis on vististi kõige nõiduslikum aeg kogu kahekümne nelja 
tunni vältel. Neil hetkedel on kõik selge, isegi õhk omandab kristalse läbipaistvuse, aga siiski näivad 
värvid hallidena, pehmetena, esemete piirjooned ja perspektiivid hajuvad nagu kõlblad 
tõekspidamised, mis saavad ilmsiks .ilma jgasuguse kaunistuseta. Ühe sõnaga, see on hetk, mil 
kõik tunded omandavad oma algupärase lihtsuse ja täpsuse nõnda, nagu mõistus tõuseb kahtluste 
pimedusest üles loogilise tõestuse selgusele ja rahule. Selletaoline pilt võib avaldada mõju 
normaalse kõlblustundega inimestele, mitte aga Hutterile ja Välejalale. Kuid delavaar ja tema 
mõrsja, kuigi nad olid selleks liialt harjunud koiduäja hurmava iluga, et hakata veel oma tundeid 
sõeluma, ei jäänud kumbki selle tunni ilu vastu ükskõikseks, kuigi nad seda ise arvatavasti ei 
märganud. Noor sõjamees tundis selle tõttu hinges rahuigatsust ja iialgi polnud ta mõelnud vähem 


sõjalisele kuulsusele kui sel silmapilgul, mil ta astus koos Tasaga kajutisse ja kui praami poord 
müksas vastu platvormi külge. Neist õrnadest unistustest 

äratas teda Välejala toores hääl, kes kutsus teda appi purje alla laskma ja laeva kinni siduma. 

Tšingatšguk kuulas käsku. Selleks ajaks, kui ta jõudis praami ninasse, seisis Välejalg juba 
platvormil ja trampis jalgadega nagu inimene, kes tunneb rõõmu sellest, et tal on jalge all kindel 
maa, ja väljendas oma täielikku põlastust kogu huroonide hõimu vastu oma tavalisel kärarikkal ja 
labasel kombel. Hutter tõmbas kanuu laeva nina juurde ja kavatses juba värava avada, et dokki 
minna. March, kes oli hüpanud platvormile ainult mõtlematus kelkimishoos, lõi jalaga vastu itet, et 
selle tugevust proovida, ja läks siis kanuusse, et abistada Hutterit värava avamisel. Lugeja peaks 
mäletama, et selletaoline majja -tagasimineku viis oli tingitud neist abinõudest, millega selle 
ainulaadse elamu peremees tavaliselt kindlustas teda sissetungimise vastu, kui jättis maja tühjaks, Ja 
eriti neil puhkudel, kui teda ähvardas mingisugune oht. Kärmusse minnes oli Hutter andnud köie 
delavaari pihku ja käskinud tal laeva platvormi külge kinni siduda ning purje alla lasta. Selle 
asemel aga, et seda käsku täita, jättis Tšingatšguk purje üles, viskas köie aasa ühe vaia otsa ja 
laskis laeval vabalt edasi triivida, kuni see oli jõudnud niisugusesse asendisse, et temale võis pääseda 
ainult kas paadi abil või pihttara ülemist serva pidi. Viimane samm oleks nõudnud suurt osavust ja 
igal juhul ei oleks seda julge vaenlase silme all keegi söandanud teha. 

Praami asukoha müütuse tõttu, mis oli toimunud enne, kui Hutter jõudis doki värava avada, asusid 
laev ja «loss» teineteisest kümne-kaheteistkümne jala kaugusel ja neid eraldas vaiadest püsttara. 
Praam rõhus end tihedalt vastu vaiasid ja need moodustasid nagu mingi rinnatise, mis kerkis peaaegu 
inimese pea kõrgusele ja varjas teatud määral neid laeva osi, mida kajut ei,kaitsnud. Delavaar 
silmitses seda kaitseseadist suure rahuloluga ja kui Hutteri kanuu läks läbi dokivärava, mõtles noor 
sõdur, et kui tal oleks Hirvekütt abiks, suudaksid nad oma positsiooni kaitsta kõige tugevamagi 
«lossis» aset võtnud garnisoni vastu. Isegi nüüd tundis ta end võrdlemisi kindlana ja teda ei 
vaevanud enam endine piinav kartus Tasa saatuse pärast. 

Üheainsa aerutõmbega oli kanuu värava juurest maja all asuva trepi ees. Siin leidis Hutter kõik 
täiesti korras olevat: ripplukk, ketid ja riivid olid kõik vigastamata. Vabamees võttis võtme, 
eemaldas lukud, koristas keti ja laskis trepi alla. Välejalg pistis nüüd pea avausse, sellele järgnesid 
käed, ja siis tõusid ka hiiglasuured jalad ilma mingi näilise pingutuseta. 

Järgmisel hetkel kostis ta raskete jalgade astumist koridoris, mis eraldas isa ja tütarde tube ja 


kuhu avanes trepp. Siin laskis Välejalg kuuldavale võiduhõiske. 

«Tule aga siia, vana Tom!» hüüdis kartmatu metsaelanik hoonest. «Sinu eluase on korras ja terve; 
jah, ja tühi nagu pähkel, mis poole tunni eest oli orava käppade vahel. Delavaar kiitleb, et ta suudab 
vaikustki näha. Saada ta siia ja siis ta võib seda isegi käega katsuda.» 

«Vaikust seal köhal, kus sina oled, Harry Välejalg,» vastas Hutter, pistes pea nende sõnade juures 
avausest sisse, mille järel tema hääl silmapilkselt hakkas kostma summutatult, «vaikust sel köhal, 
kus sina praegu asud, võib näha ja käega kats.uda, sest see ei ole ühegi teise vaikuse sarnane.» 

«Hea küll, hea küll, vana, vinna ennast üles ja avame uksed ning aknad, et natuke värsket õhku 
sisse lasta. Rasketel aegadel saavad inimesed kergesti sõpradeks, kuid sinu tütar Judith on täiesti 
käest ära ja minu side sinu perekonnaga on pärast tema eilseid tempe tugevasti nõrgenenud. Kui see 
nii edasi kestab, siis ei jõua sa kümmet käskugi ära lugeda, kui ma putkan jõele ja jätan sind koos 
kogu sinu laeva, sinu püüniste ja sinu lastega, sinu orjade, sinu härgade ja eeslitega iseennast 
irokeeside vastu kaitsma. Ava aken, Ujuv Tom, mina aga tungin käsikaudu edasi ja avan esiukse.» 

Järgnes va;kushetk ja seejärel kostis tume mürts nagu raske keha kukkumisest. Summutatud 
vandumine tungis Välejala suust ja siis paistis ehituse kogu sisemus äkki otsekui elama hakkavat. 
Selle nii äkki ja, võime lisada, delavaarilegi nii ootamatu müra tähenduses oli võimatu eksida. See 
tuletas meelde tiigrite võitlust puuris. Korral-paaril kõlas indiaani sõjahüüd, kuid samas kohe läm- 

bus, otsekui oleks see tunginud nõrkenud ja kinnisurutud kõrist. Seejärel kostis hetkeks uuesti 
Välejala toores sõim. Tundus, nagu oleksid kellegi kehad kogu aeg täie jõuga põrandale paisatud ja 
seejärel niisama kiiresti jälle üles tõusnud võitlust jätkama. Tšingatšguk ei teadnud, mis teha. 
Kõik relvad olid jäänud laeva. Hutter ja Välejalg olid läinud majja ilma püssideta. Praegu polnud 
mingisugust võimalust neid kasutada või neid omanikete kätte anda. Võitlejad olid sõna otseses 
mõttes , puuris ja kujunenud olukorras oli täiesti võimatu majja tungida ja ka sealt välja pääseda. 
Peale selle oli laevas Tasa, kelle juuresolek halvas indiaanlase otsustamisvõimet. Et vähemalt 
sellest murest vabaneda, käskis ta tüdrukul selleks, et end päästa ja teisi ohu eest hoiatada, 
allesjäänud kanuusse istuda ja sõuda kiiresti Hutteri tütarde juurde, kes paha aimamata «lossile» 
lähenesid. Tüdruk aga keeldus otsustavalt ja kindlalt tema *käsku täitmast. Sel hetkel ei oleks 
ükski maapealne võim sundinud teda laevast lahkuma, välja arvatud vahest ainult otsene 
füüsiline vägivald. Olukorra ohtlikkus ei lubanud asjata viivitada ja delavaar, kes ei näinud mingit 
võimalust sõprade aitamiseks, lõikas köie läbi ja lükkas praami tugeva tõukega paarkümmend jalga 
vaiadest eemale. Siin haaras ta aerud ja tal õnnestus laeva juhtida pisut maad tuulepoolsesse külge, 
kui praegu üldse sobib seda väljendust tarvitada, kuna õhuliikumine oli vaevaltmärgatav. Aeg ja 
aerude käsitsemise oskus ei lubanud seda vahemaad kuigi pikaks arendada. Kui ta jättis sõudmise, 
võis laev olla platvormist saja jardi kaugusel ja viiskümmend jardi lõuna pool. Seal vinnas ta purje 


üles. Judith ja Hetty olid lõppuks märganud, et midagi on korrast ara, ja jäid umbes tuhande jala 
kaugusel põhja pool peatuma. 

Sel ajal jätkus majas vihane taplus. Niisuguste sündmuste puhul aeg nagu tiheneks ja tormaks nii 
kiiresti edasi, et autoril on oma jutustusega neile raske järele jõuda. Alates sellest silmapilgust, kui 
esimene kukkumine hoone sisemusest kostis, kuni selle hetkeni, kui delavaar lõpetas oma kobmaka 
sõudmise, võis olla- möödunud mitte üle kolme-nelja minuti, kuid võitlejad olid nähtavasti juba 
väsinud. Enam ei olnud kuulda Välejala 

needmist ega sõimu, ja isegi võitlus oli kaotanud oma jõu ja metsikuse. Sellest hoolimata jätkus 
heitlus üha suurema visadusega. Äkki lendas uks pärani ja võitlus kandus üle platvormile valguse 
kätte, lahtise taeva alla. 

Üks huroon lükkas ukse riivid eest ja kõhe tema järel tormasid kolm või neli indiaanlast välja 
kitsale platvormile, otsekui soovides pääseda ruumis toimuvate õudsete sündmuste käest. Seejärel 
paiskas keegi kohutava jõuga välja vee] ühe hurooni, kes lendas uksest välja pea ees. Siis ilmus 
Harry March, kes möirgas kui lõvi ja oli üheks hetkeks vabanenud arvukaist vaenlastest. Hutter oli 
juba vangis ja kinni seotud. Nüüd tekkis võitlusse vaheaeg, mis meenutas tuulevaikust keset tormi. 
Kõik tundsid ühteviisi vajadust hinere tagasi tõmmata ja võitlejad seisid üksteist põrnitsedes nagu 
raevukad koerad, kes on laiali aetud ja nüüd ootavad soodsat juhust üksteisele uuesti kõrri kärata. 
Me kasutame selle pausi ära selleks, et jutustada, kuidas indiaanlased olid «lossi» vallutanud. Teeme 
seda veel meelsamini sellepärast, et lugejale on vaja selgitada, mispärast niisuguses ägedas kok- 
kupõrkes polnud peaaegu üldse verd valatud. 

Lõhkine Tamm ja ta kaaslane, eriti just viimane, kes näis olevat alluv ja kelle ülesandeks oli 
ainult parve sõudmine, olid mõlemal «lossis» käimise korral kõik tähelepanelikult järele uurinud, 
isegi poiss oli toonud täpseid ja väärtuslikke teateid. Sel viisil said huroonid üldise ettekujutuse 
sellest, kuidas maja on ehitatud ja kuidas ta lukus käib/ samuti ka muist üksikasjust, mistõttu nad 
võisid küllaldase kindlusega tegutseda -pimedas. Kuigi Hutter oma varandust laeva kandes oli ase- 
tanud laeva «lossi» idapoolsesse külge, jälgiti teda niivõrd teraselt, et see ettevaatus osutus asjatuks. 
Luurajad olid väljas-nii järve lääne- kui ka idapoolsel kaldal ja pidasid silmas «lossi» elanike iga 
toimingut. Niipea kui pimedaks läks, lahkusid mõlemalt kaldalt parved maad kuulama, ja laev oli 
sõitnud ühest neist umbes viiekümne jala kauguselt mööda, ilma et oleks seda märganud. Sellel olevad 
irokeesid lamasid pikali palkidel, nii et pimedas nende kehad ja aeglased sõidukid sulasid veega 
täiesü kokku. Kui mõlemad salgad «lossile» lähenesid, kohtasid nad teineteist, vahetasid tähelepane- 

kuid ja sõitsid siis kõhklemata ehitise juurde. Nii nagu oodata võis, oli see tühi. Parved saadeti 
kohe kaldale abiväe järele, aga kaks kohalejäävat metslast ruttasid oma olukorra paremusi ära 
käsutama. Neil õnnestus katusele ronida ja kui paar kooretükki oli eemaldatud, pääsesid nad 
pööningule. Siia tulid neile varsti järele kaaslased, kes olid kaldalt pärale jõudnud. Sõjataprite abil 
raiuti kandilistesse laepalkidesse auk, mille kaudu vähemalt kaheksa kõige tugevamat indiaanlast end 
tuppa libistasid. Nad jäid siia ootama, olles relvade ja laskemoonaga hästi varustatud ja valmis 
olukorrast olenevalt kas piiramist vastu võtma või äkkrünnakule minema. Terve öö magasid 
sõjamehed rahulikult, nagu gee on indiaanlastel kombeks, kui nad on tegevuseta. Koidu ajal nägid 
nad laeva lähenevat; see paistis neile läbi laskepilude, mis olid ainukesed avaused, kustkaudu praegu 
valgus ja õhk sisse pääsesid, kuna aknad olid seestpoolt tugevasti plankudega kinni löödud. Niipea kui 
oli kindel, et kaks valget meest kavatsevad luugi kaudu sisse tulla, võttis pealik, kes juhtis huroonide 
tegevust, viivitamata vastavad abinõud tarvitusele. Ta ei usaldanud oma hõimukaaslaste metsikut 
tapahimu, kui nad ägestuvad isikliku ülekohtu tõttu, ja võttis neilt ära kõik relvad, isegi noad, ja 
peitis need kõrvalisse kohta, kus neid poleks ilma otsimiseta kätte saadud. Siis pandi niineköied 
valmis, ja läinud laiali kolme tuppa, ootasid indiaanlased ainult märguannet, et tulevastele vangidele 
kallale kärata. Kui väesalk oli majja pugenud, panid väljasolevad sõdurid koore katusele tagasi, 
hävitasid hoolikalt kõik oma hiljutise külastuse jäljed ja läksid siis kaldale tagasi. Üks nendest oligi 
kaotanud mokassiini, mida ta pimedas ei suutnud enam üles leida. Kui «lossi» jäänud irokeesid 
oleksid tütarlapse surmast teadnud, ei oleks arvatavasti miski suutnud Hutteri ja Välejala elu päästa. 
Kuid see sündmus toimus juba pärast seda, kui oli asutud varitsuskohale, ja lisaks mõne miili 
kaugusel laagrist, mis oli «lossi» vastas üles löödud. Niisugused sammud olid siis tarvitusele võetud, 
et luua olukord, millest me kohe edasi jutustame. 

XX PEATÜKK 


Kõik tegin, mida suutsin ma, 
kuid asjatu on see. 

Jää hüvasti, mu kodumaa! 
Mind ootab meretee, 

mu arm, mind ootab meretee! 
Soti ballaad 


Eelnevas peatükis me jätsime Vaenlased hingeldama nende ahtale võitlusväljale. Vilunud kõigis 
rusikavõitluse võtteis, mis tolleaegses Ameerikas ja eriti piirimail oli äärmiselt levinenud, omas Välejalg 
sellega oma hämmastava jõu kõrval eelise, mis oli võitluse teinud vähem ebavõrdseks, kui muidu oleks 


võinud oodata. Ainult see oli võimaldanud tal nii kaua vastu pidada ülekaaluka pealetungiva vaenlase 
vastu, sest indiaanlased ei ole atleetika alal oma jõu ja osavuse poolest kaugeltki kuulsad. Senini ei olnud 
ükski võitlusest osavõtja saanud tõsiselt kannatada, kuigi mõnigi metslane oli mitu korda rängalt jalust 
maha löödud, ja seda, kelle Välejalg oli platvormile paisanud, võis ajutiselt rivist väljalangenuks 
pidada. Ülejäänuist lonkas nii mõnigi ja March ise ei olnud samuti ilma muhkudeta pääsenud. 

Kõigil oli hädasti vaja hinge tagasi tõmmata fa võitlus katkes ajutiselt. 

Niisuguses olukorras ei võinud vaherahu — oli see tingitud millest tahes — kaua kesta. Võitlusareen oli 
selleks liiga kitsas ja võimalus mingiks salakavalaks sammuks liiga suur. Vaatamata oma ebasoodsale 
seisukorrale alustas Välejalg esimesena uuesti vaenutegevust. Kas sündis see tegutsemistarkusest või 
teadlikust kaalutlusest, et saavutada paremus äkilise ja ootamatu kallaletungi abil, või oli see ainult 
indiaanlaste vastu sügavale juurdunud viha vili, seda on meil võimatu öelda. Ta kallaletung oli raevukas 
ja esimesel minutil purustas ta kõik, mis ette jäi. Ta haaras kõige lähemal huroonil vööst kinni, tõstis ta 
täiesti õhku ja paiskas järve nagu väikese lapse. Mõne sekundi pärast oli sama saatus tabanud kaht 
teist, kusjuures üks neist sai tugevasti viga, kukkudes hooga oma kaaslasele otsa, kes oli just enne teda 
sama teed läinud; kuid neli vaenlast olid veel järele jäänud ja käsikähmluses, ilma igasuguse relvata, 
peale nende, millega loodus ise on inimesi varustanud, lootis Harry March hõlpsasti nendegi 
punanahkadega toime tulla. 

«Hurraa, vana Tom!» karjus ta. «Nadikaelad lendasid järve ja varsti panen ma nad kõ'k ujuma.» Nende 
sõnade juures virutas tn tugeva jalahoobi näkku indiaanlasele, kes oli platvormi äärest kinni haaranud ja 
püüdis end sellele upitada. Hoop paiskas tolle abitult ja lootusetult vette tagasi. Kui kukkumiskohal 
laineringid hajusid, paistis läbi Vilkuva Peegli läbipaistva vee, kuidas indiaanlase tume keha lamas 
põhjas, käed laiali sirutatud, könksus sõrmed haaramas liiva ja veetaimi, otsekui püüdes elu nende 
viimaste meeleheitlike surmakrampidega kinni hoida. 

Hoop kõhtu sundis teist indiaanlast nagu tallatud ussi end kõverasse tõmbama, ja nüüd oli Välejalal 
tegemist veel ainult kähe võitlusvõimelise vaenlasega. Üks neist oli huroonide seas kõige pikem ja 
samuti kõige tugevam, pealegi kõige kogenum sõiamees, kelle lihased olid loendamatuis võitlustes ja 
pikkadel sõjakäikudel karastunud. See mees hindas täiesti õigesti oma vnstase hiiglajõudu ja oli seepärast 
hoidnud omaenda jõudu. 

olnud nii hirmus ja kahvanäoline oli näidanud üles niisugust tohutu suurt jõudu, et isegi nüüd, kus 
ta lamas seotuna nagu lammas nende jalge ees, vaatasid indiaanlased teda veelgi kartlikult ja 
lugupidavalt. Nende kõige tugevama sõjamehe abitu keha oli ikka veel platvormil pikali maas, ja kui 
nad pöörasid pilgu järvele ja otsisid kaaslast, kelle Välejalg oli nii ebaviisakalt vette paisanud ja 
kelle nad võitlussegaduses olid silmist kaotanud, nägid nad tema elutut keha, mis oli põhjarohtu 


kinni jäänud, nagu me juba kirjeldasime. Niisuguse hinnaga saavutatud võit ei pannud huroone 
sugugi vähem jahmatama kui kaotus. 

Tšingatšguk ja tema mõrsja olid laeval kogu selle tapluse tunnistajateks. Kui kolm hurooni 
hakkasid köit ümber Välejala käsivarte tõmbama, 'haaras delavaar püssi, aga enne, kui ta jõudis seda 
tarvitada, oli kahvanäoline juba kinni seotud ja õnnetus oligi sündinud. Ta oleks võinud veel ühe 
vaenlase maha lasta, ent selle skalpi oli võimatu kätte saada, ja noor pealik, kes oleks küll meeleldi 
riskinud oma eluga säherduse sõjasaagi omandamiseks, ei tahtnud võtta vaenlaselt elu, kui polnud 
väljavaateid skalbi saamiseks. Üks pilk Tasale naivas tema peas mõlkunud kättemaksumõtte. Lugeja 
teab juba, et Tšingatšguk peaaegu ei osanudki laeva suuri aerusid käsutada, kuigi ta käsitses kanuu 
väikest aeru osavasti. Vististi ei ole ühtki teist kehalist tööd, milles inimesed oleksid nii käpardid ja 
saamatud kui esimesed sõudmiskatsed. Isegi kogenud meremehele võib äpardus osaks saada, kui ta 
proovib järele aimata gondlijuhi osavaid liigutusi. Ühe sõnaga — algajal on raske toime tulla isegi 
üheainsa aeruga, kuid praegusel juhul oli vaja käsitseda kaht, ja pealegi kaht suurt aeru korraga. 
Suured aerud kuulavad siiski tugevate käte sõna paremini kui kerged, ja see oligi põhjuseks, miks 
delavaaril õnnestus laeva paigalt nihutada juba esimesel katsel, nii hästi või halvasti kui see tal ka 
välja tuli. Kuid hoolimata sellest, pani see katse teda kahtlema omaenda jõus ja ta mõistis kõhe 
täielikult, missuguses kriitilises olukorras nad Tasaga on, kui huroonid peaksid käsutama luugi all 
seisvat kanuud ja neile kallale tungima. Esimesel silmapilgul mõtles Tšingatšguk oma mõrsja panna 

ainukesse tema kätte jäänud kanuusse ja sõuda idakaldale, lootes, et jõuab sealt maad mööda 
delavaaride küladeni põgeneda. Kuid mitmesugused kaalutlused takistasid tal seda ettevaatamatut 
sammu astumast. Oli täiesti kindel, et luurajad valvavad järve mõlemast küljest ja et ükski kanuu ei 
saa märkamatult kaldale läheneda. Siis pole võimalik ka jälgi indiaanlaste eest var-jäta, ja Tasa ei 
olnud nii lugev, et oleks jõudnud põgeneda kogenud sõjameeste eest. Selles Ameerika osas ei 
tundnud indiaanlased veel hobuste kasutamist, ja kõik oleks sõltunud ainult põgenike jõust. Lõpuks 
— ja see ei olnud kaugeltki mitte kõige tähtsusetum — tuli dela-vaarile meelde ta ustava sõbra 
Hirveküti olukord, keda ta milgi viisil ei tohtinud hätta jätta. 

Tasa mõtted ja tunded olid mitmeski suhtes teistsugused, kuid ometi jõudis ta samasugustele 
järeldustele. Teda ennast ähvardav oht häiris teda hoopis vähem kui kartus mõlema õe pärast, kes 
äratasid temas elavat naiselikku kaastunnet. Kui võitlus platvormil oli lõppenud, oli tütarlaste 
kanuu kõigest kolmsada jardi lossist eemal. Siin lakkas Judith. sõudmast, kuna siit avanes ta 
pilgule kogu sündmuste vaatepilt. Nad mõlemad Hettyga seisid kanuus püsti ja püüdsid näha, mis 
platvormil sündis, kuid na'd ei saanud oma kartusi rahustada, kuna ehituse seinad varjasid nende eest 
suurel määral tegevuskohta. 

Oma ajutise julgeoleku eest võlgnesid laevas ja kanuus olijad tänu Välejala kallaletungi ägedusele; 


tavalises olukorras oleksid indiaanlased viivitamatult tüdrukud vangistanud. Seda oleks olnud väga 
lihtne teha," kuna üks kanuu oli nüüd metslaste käsutada. Kuid asja 'peetud lahing oli murdnud 
huroonide vahvuse. Võitluse tagajärgedest toibumine nõudis natuke aega, seda enam, et 
iydiaanlaste salga pealik oli saanud kõige rängemini kannatada. Siiski oli ülimalt tähtis, et Judith 
ja Hetty viivitamata otsiksid varju laevas, mis pakkus vähemalt ajutistki kaitset, ja esimeseks 
sammuks oligi neid sinna kutsuda. Tasa ilmus laeva ahtrisse ja hakkas kätega vehkima ning märku 
andma, paludes asjatult tütarlapsi sõita kaares ümber lossi ja läheneda laevale ida poolt. Kuid 
nemad kas umbusaldasid või ei mõistnud neid 

märguandeid. Arvatavasti ei olnud Judithile tõeline olukord veel küllalt selge, et täielikult usaldada 
kumbagi poolt. Selle asemel et täita Tasa soovi, hoidus ta neist eemale ja sõudis aeglaselt tagasi 
põhja poole, teisiti öeldes — järve laiemasse ossa, kus tema ees avanes kõige avaram vaateväli ja kus 
oli kergem end põgenemisega päästa. Sel silmapilgul ilmus päike idapoolse mäeaheliku männilatvade 
köhale ja samas hakkas puhuma kerge lõunatuul, nagu see on tavaline sel kella-ja aastaajal. 

Tšingatšguk ei hakanud purje heiskamisele aega raiskama. Mis vaenlased tema suhtes ka ei 
kavatsenud, oli ometi igas suhtes parem viia laev lossist niipalju eemale, et vaenlased saaksid sellele 
läheneda ainult kanuus, mis sõjaõnne tujukuse tõttu oli'nii ebasobival ajal vaenlaste kätte sattunud. 
Huroonid äkki nagu virgusid avaneva purje nägemisest. Vahepeal, kui laev oli pööranud täävi tuule 
poole, mis õnnetuseks puhus ebasoodsas suunas ja kandis laeva tagasi platvormi poole, pidas Tasa 
vajalikuks hoiatada peigu, et ta nii ruttu kui võimalik varjaks end vaenlaste kuulide eest. See oli oht, 
mida tuli ilmtingimata vältida, seda enam veel, et Tasa, nagu delavaar oli märganud, ei tahtnud varju 
minna, seni kuni Tšingatšguk ise lagedale jäi. Sellepärast jättis Tšingatšguk laeva omapead edasi 
liikuma, lükkas mõrsja kajutisse, sulges viivitamata selle ukse ja laskis siis silmad püsse otsides ringi 
käia. 

Vaenulike poolte seisukord oli niivõrd ainulaadne, et see väärib üksikasjalisemat kirjeldamist. Laev 
asus kuuskümmend jardi «lossist» lõuna pool, või teisiti öeldes — pärituult, kusjuures puri oli ülal ja 
tüüriaer peremeheta. Õnneks oli viimane kinnitamata ega avaldanud sellepärast kuigi suurt mõju 
omapead triiviva praami siksakilisele liikumisele. Puri peksles vabalt ttmles, kuigi mõlemad soodid 
olid pingul. Selle tõttu keeras lameda-t põhjaline laev, mis ei istunud vees sügavamalt kui kolm-neli 
tolli, ninaga aeglaselt vastu tuult. Kõik suunamuutused toimusid siiski väga aeglaselt, sest tuul oli väga 
nõrk ja pealegi muutlik nagu alati, ja paaril korral jäi puri lõdvalt rippu nägu narts. Kord paiskas 
tuul ta koguni vastassuunda.. Kui laeval oleks olnud kiil all, 

oleks ta paratamatult jooksnud vööriga vastu platvormi, ja siis ei oleks arvatavasti miski asi 
takistanud huroone ' laeva vallutamast, seda enam, et puri oleks neile võimaldanud läheneda 
varjatult. 

Praegu aga pööras laev end aeglaselt ringi ja pääses kokkupõrkest «lossiga», ainult mitu jalga 
etteulatuvatest vaiadest ei pääsenud ta mööda ja aeglaselt liikuva sõiduki ninaosa jäi kähe vaia 
vahele kinni. Samal hetkel varitses delavaar üksisilmi läbi laskeava sobivat võimalust 
tulistamiseks, kuna «lossis» viibivad huroonid olid samaga ametis. Jõuetu indiaanlasest sõdur 
toetus seljaga vastu majaseina, kuna keegi polnud jõudnud teda veel ära korjata, ja Välejalg, abitu 
nagu nott ning kinniseotud nagu lammas, keda viiakse tapale, lamas peaaegu keset platvormi. 
Tšingatšguk oleks võinud esimese tappa iga silmapilk, kuid tolle skalp oleks võtmata jäänud ja noor 
sõjamees ei tahtnud anda hoopi, mis ei tõotanud talle ei kuulsust ega käsu. 

«Päästa end nende vaiade küljest lahti, Madu, kui sa tõesti Madu oled,» oigas Välejalg, kellele 
pingul nöörid hakkasid juba äärmiselt suurt valu valmistama. «Vabasta end vaiade küljest, lükka 
praami nina eemale, ja sa pääsedki minema. Ja kui oled teinud seda enda pärast, siis -tee lõpp sellele 
ähkivale lurjusele minu meeleheaks.» 

Välejala üleskutsel ei olnud siiski muud mõju, kui et tõmbas Tasa tähelepanu tema seisukorrale. 
See taibukas tüdruk mõistis esimese pilguga kõik. Vangi jalad olid tugeva niineköiega kõvasti 
mitmekordselt kinni seotud ja käed olid pealtpoolt küünarnukke samuti selja taha kinnitatud, kuid ta sai 
käsutada siiski sõrmi ja liigutada käerandmeid. Asetanud huuled laskeava juurde, ütles Tasa vaikse, kuid 
selge häälega: 

«Mispärast sa ei võiks end veeretada ja lasta end kukkuda praamile? Tšingatšguk laseb hurooni 
maha, kui see hakkab sind taga ajama!» 

«Jumala eest, tütarlaps, see on väga arukas mõte, ja seda peab proovima, kui teie praami ahter 
tuleb pisut ligemale. Pane aluskott alla, et mul oleks pehmem kukkuda.» 

See oli öeldud 'kõige sobivamal hetkel, kuna ootamisest tüdinud indiaanlased tulistasid kõik peaaegu 
korraga, ilma etoleksid kellelegi viga teinud, kuigi mõned kuulid lendasid läbi laskeavade. Tasa 
kuulis ainult osa Välejala sõnu, suurem osa läks kaotsi püssiragina tõttu. Tasa tõmbas ahtrisse viival 
uksel riivi eest, kuid ei söandanud siiski laevalaele ilmuda. Laeva nina oli kogu aja vaiade taga 
kinni, kuid üha nõrgemini, kuna ahter tuli aeglaselt .ringi tehes platvormile üha lähemale. 

Välejalg, kes lamas nüüd otse näoga laeva poole, oli vähkrenud ja viselnud nagu valudes kogu 
aja pärast seda, kui ta kinni seoti. Ta jälgis praami liikumist ja nägi lõpuks, et kogu laev oli vaba 
ning hakkas pikkamisi vaiade äärest mööda libisema. Katse oli küll meeleheitlik, kuid paistis olevat 


ainuke võimalus end piinamisest ning surmast päästa ja sobis selle, mehe hulljulgele iseloomule. 
Oodanud ära silmapilgu, kus ahter peaaegu puudutas platvormi, hakkas Välejalg otsekui talumatust 
valust uuesti vähkrerrte, needes valju häälega üldse kõiki indiaanlasi, eriti aga huroone, ja seejärel 
veeretas ta end äkki praami ahtri poole. Õnnetuseks vajasid Välejala õlad veeretamisel palju 
rohkem ruumi kui tema jalad, ja platvormi äärele jõudmisel oli ta asend niivõrd muutunud, etta ei 
sattunud praami köhale, ja kuna ta Kiired liigutused ning tungiv vajadus tõtata ei lubanud tal 
enam ringi vaadata, siis kukku? ta vette. Sel hetkel avas Tšingatšguk oma mõrsja pealekäimisel uuesti 
tule huroonide pihta. Viimased arvasid, et vang on kõvasti seotud ega märganudki võitluse tuhinas, 
kuidas ta oli ära kadunud. Tasa oli oma julge plaani edust väga huvitatud ja jälgis põnevusega 
Välejala liigutusi nagu kass hiirt. Sel silmapilgul, kui Välejalg hakkas veerema, oli Tasale kohe 
selge möödapääsmatu tagajärg, seda enam, et praamil oli nüüd sõiduhoog sees. Tasa püüdis välja 
mõtelda mingi abinõu, kuidas vangi päästa. Ta avas vaistliku leidlikkusega ukse selsamal 
hetkel, kui püssipaugud kõmasid, tema kõrvus, ja astus kajuti seinte varjus ahtrisse just õigel ajal, 
etnäha Välejala järve kukkumist. Tema jalg sattus juhuslikult lahtisele purjenurgale. Haaranud 
kätte selle külge kinnitatud nööri kohmakalt, kuid naisterahva suuremeelse otsusekindlu- 

sega, viskas ta selle abitule Välejalale. Nöör kukkus põhjavajuvale mehele pähe ja kehale, ning 
sel õnnestus nöörist kinni haarata mitte ainult sõrmede, vaid ka hammastega. 

Välejalg oli osav ujuja, ja kuigi ta oli käsist-jalust seotud, kasutas ta vaistlikult ainukest võtet, 
mida oleksid talle võinud õpetada füüsikaseadused ja läbimõeldud kaalutlus. Ta oli kukkunud selili, 
ja selle asemel et rabelda ja kasutute pingutustega end ise uputada, laskis ta oma keha vajuda 
võimalikult sügavale, ja sel silmapilgul, kui nöör teda puudutas, oli ta peaaegu tervenisti vee all, 
välja arvatud tema nägu. Selles asendis sai ta käsutada käelabasid nagu käia oma uimi, ja ta oleks 
võinud sellesse asendisse jääda ka senikauaks, kuni huroonid oleksid ta päästnud, kui abi poleks 
tulnud teisalt. Kuid laev liikus edasi ja nöör tõmbus peagi pin-. gule ning vedas teda loomulikult 
kaasa. Praami liikumine aitas tal nägu veepinnal hoida. Vastupidavat inimest oleks võinud 
niisugusel ainulaadsel, kuid lihtsal viisil miilide viisi taga vedada. Nagu juba öeldud, ei märganud 
huroonid vangi ootamatut kadumist. Oma praeguses seisundis varjas teda esialgu nende pilkude eest 
platvormi esiletungiv äär; kui aga laev aeglaselt edasi liikus, varjasid Välejalga sõbralikult vaiad. 
Peale selle ihkasid huroonid nii väga tappa oma delavaarist vaenlast, kihutada talle kuuli kerre läbi 
mõne laskeava või seinaprao, et nad üldse ei mõelnud Välejalale, kelle nad kujutlesid olevat tuge- 
vasti kinni seotud. Kõige rohkem huvitas neid see, kuidas laev vaiadest mööda pääseb, kuigi see 
hõõrumise tõttu vähemalt poole võrra aeglasemalt liikus, ja nad läksid üle lossi põhjaossa, et 
käsutada siin asuvaid laskeavasid. Tšingatšguk oli samuti ametis ega teadnud Välejala saatusest sugugi 


rohkem kui ta vaenlased. Kui laevujus «dossist» mööda, tungis püssilaskude suits välja laskeavadest, 
kuid mõlema võitleva poole silmad ja liigutused olid liiga Kiired, et asi oleks võinud lõppeda 
mõne võitleja haavamisega. Lõpuks vabanes ühe poole rahulduseks ja teise poole kurvastuseks 
praam täielikult vaiade vahelt ja nakkas üha suurema kiiru-sega põhja poole liikuma. 

Alles nüüd sai Tšingatšguk Tasa käest teada, missuguses kriitilises seisukorras viibib Välejalg. 
Näidata end praami ahtris oleks tähendanud kindlat surma, kuid õnneks oli nöör, millest uppuja 
kinni hoidis, kinnitatud purje alumise nurga külge. Delavaar päästis selle könksu küljest lahti ja Tasa, 
kes. oli selleks juba ettepoole läinud, hakkas kohe nöörist tõmbama. Sel hetkel ujus Välejalg viie- 
kuuekümne jala kaugusel ahtri taga, ja ainult tema nägu ulatus veepinnale. Ta oli juba üsna kaugel 
«lossist» ja vaiadest, kui huroonid teda esimest korda märkasid. Nad tõstsid vastikult ulgtivat 
kisa ja hakkasid tulistama seda, mida õigemini tuleks nimetada ujuvaks tombuks. Just sel 
silmapilgul hakkas Tasa nööri sikutama ja see asjaolu tõenäoliselt päästiski Välejala elu, millele 
aitasid kaasa ka tema oma külmaverelisus ja piiriasuka taiplikkus. Esimene kuul põrkus vastu vett 
just sel kohal, kus noore hiiglase lai rind oli selgesti näha läbi puhta vee, ja kuul oleks läbistanud 
ta südame, kui seda poleks lasrad nii terava nurga all. Kuid selle asemel, et vette tungida, libises ta 
nüüd mööda siledat järvepinda, põrkus sellelt üles ja tungis kajuti seinapalkidesse, selle köha 
lähedal, kus Tšingatšguk oli minut aega tagasi nööri purje küljest lahti päästes seisnud. Järgnesid 
teine, kolmas ja neljas kuul, ja kõik sattusid samale veepinna takistusele, kuigi Välejalg täiesti 
selgesti tundis nende löökide jõudu, mis langesid tema rinnale nii lähedale. 

Kui huroonid oma viga märkasid; muutsid nad taktikat ja sihtisid käimatusse näkku. Kuid Tasa 
sikutas nööri edasi, mistõttu märklaud liikus köhalt ära ja surmatoovad kuulid kukkusid endiselt vette. 
Järgmisel hetkel tõmbas Tasa Harry keha praami otsa taha, ja nii oligi mees -väljaspool ohtu. Mis 
puutub delavaari ja ta mõrsjasse, siis olid nad kogu aja kajutis varjul ja nad tõmbasid Välejala 
hiigelkogu poordi aarde, kus nad ise seisid, palju kiiremini kui meie neid ridu kirjutame. Tšingatš- 
guk hoidis terava noa valmis ja kummardudes üle praami aare, lõikas kiiresti läbi niinenöörid, 
millega piiriasuka liikmed olid kinni köidetud. 

Tõsta Välejalg nii kõrgele, et ta oleks ulatunud paadiäärest kinni võtma, ja aidata tal laeva tulla ei 
olnudki 

väga kerge, kuna ta käed olid ikka veel peaaegu võimelud; kuid mõlemad toimingud sooritati 


siiski õigel ajal. Vabastatud Välejalg tuikus ettepoole ja kukkus jõuetult ja abituna laeva tekile. Siia 
me jätamegi ta toibuma ja vereringet taastama, ise aga jätkame jutustust sündmustest, mis järgnesid 
üksteisele liiga kiiresti, et meil oleks võimalik neid edasi lükata. 

Hetkel, kui huroonid kaotasid Välejala keha silmist, hakkasid nad pettumusest ulguma ja kolm 
kõige kärmemat neist jooksid trepi juurde ja astusid kanuusse. Siiski nõudis natuke aega, et kaasa 
võtta püssid, otsida üles aerud ja, kui tarvitada tehnilist oskussõna, «dokist välja saada». Selle 
ajaga jõudis Välejalg laevale ja delavaar oli samuti jõudnud kõik oma püssid uuesti laadida. Laev 
liikus pärituult edasi ja oli nüüd juba «lossist» paarsada jardi eemal ning libises iga hetkega üha 
kaugemale ja kaugemale, kuigi ta liikus nii aeglaselt, et pani vaevalt vee virvendama. Tütarlaste 
kanuu oli laevast tubli veerand miili põhja pool; nähtavasti hoidusid tüdrukud täiesti teadlikult 
kaugemale, kuna nad ei teadnud, niis «lossis» ja laevas oli juhtunud, ja kartsid lähemale tulla. Nad 
olid võtnud kursi idapoolsele kaldale, püüdes samal ajal hoiduda laeva suhtes pärituult. Sel viisil 
sattusid nad mõningal määral kahe vaenuliku poole vahele, otsekui kaheldes, kumba poolt pidada 
sõbraks, kumba vaenlaseks. Kauase vilumuse tõttu käsitsesid mõlemad tüdrukud aerusid suure 
osavusega; ja eriti Judith oli sageli saanud auhindu sõudevõistlustel, mida järve külastanud 
noormehed vahel korraldasid. 

Kui kolm hurooni tulid pihttara tagant välja, leidsid nad end lahtiselt järvelt ning pidid laevale 
lähenema ilma igasuguse kaitseta, kui tahtsid oma esialgsest plaanist kinni pidada. See' jahutas 
punanahkade võitlustullina korrapealt. Puukoorest kanuus ei kaitsnud neid miski asi kuulide eest ja 
indiaanlaste loomupärane ettevaatlikkus oli täiesti vastuolus selletaolise eluohverdamisega, mis oleks 
üsna tõenäoliselt sündinud, kui nad oleksid katsunud rünnata vaenlast, kes oli nii hästi kind-lustatud, 
nagu delavaar praegu. Selle asemel et laeva taga ajada, käänasid need kolm sõdurit idakalda poole, 
hoides end Tšjngatšguki püssist ohutus kauguses. Kuid 

see manööver asetas neiud äänmiselt kriitilisse olukorda; see ähvardas nad seada kui mitte just otse 
kähe tule, siis vähemalt kähe ohu vahele (sest nad pidasid mõlemaid pooli ohuks), ja selle asemel et 
lasta end huroonide poolt lõksu meelitada, alustas Judith viivitamata taandumist lõuna poole, hoidudes 
käida lähedale. Ta ei julgenud randuda, olles otsustanud seda abinõu käsutada ainult äärmisel 
juhul. Algul indiaanlased peaaegu ei pööranudki tähelepanu teisele kanuule, sest nad teadsid väga 
hästi, kes selles on, ja sellepärast ei omistanud selle vallutamisele suurt tähtsust, eriti nüüd, kui 
laev koos oma kujuteldavate aaretega ja kähe niisuguse sõjamehega, nagu delavaar ja Välejalg, oli 
neil silme ees. Kuid laeva ründamine oli siiski ohtlik, kuigi ahvatlev, ja sellepärast, kui nad olid 
ligi tund aega ära raisanud tema järel püssitule eest ohutus kauguses sõitmisele, näisid huroonid 


äkki ootamatult taktikat muutvat ja hakkasid tüdrukuid hoogsalt taga ajama. 

Kuinad asusid selle kavatsuse täideviimisele, muutus kummagi osavõtva poole olukord suuresti. 
Laev oli purjetanud jatrüvinud ligi pool miili ning asus nüüd ligikaudu samavõrra «lossist» põhja 
pool. Niipea kui delavaar märkas, et tüdrukud hoiduvad temast eemale, kusjuures tema ei osanud 
kohmakat laeva juhtida, ja teades, et igasugune katse kerge puukoorest kanuu eest ära pääseda on 
kasutu, laskis ta purje,alla, lootuses, et see meelitab õed oma kavatsust muutma ja laevalt varju 
otsima. Sel pettemanöövril ei olnud muid tagajärgi, kui et ta laev püsis tegevuskoha ligemal ja 
laeval olijad said algava tagaajamise tunnistajateks. Judithi kanuu oli huroonide kanuust ligi veerand 
miili lõuna pool, idakaldale aga pisut ligemal, ja peaaegu niisarrfa kaugel lõuna pool «lossist». 
Niisuguses olukorras algaski ajujaht. 

Sel silmapilgul, kui huroonid äkki oma rünnakuplaani muutsid, ei olnud nende kanuu kõige paremas 
olukorras. Neil oli ainult kaks aeru, ja kolmas mees oli seega liigne ja kasutu koorem. Edasi, erinevus 
õdede ja kolme mehe raskuse vahel, seda enam veel niisuguste ebatavaliselt kergete. sõidukite puhul, 
tegi peaaegu täiesti nulliks igasuguse paremuse, mis oleks võinud olla huroonide poolel nende suurema 
Jõu tõttu, ja muutis 

võistluse kaugeltki mitte enam nii ebavõrdseks, nagu võis näida. Judith hoidis jõudu senikaua, kui 
teise kanuu lähenemine paljastas talle indiaanlaste kavatsused ja siisxõhutas ja anus ta Hettyt, et see 
aitaks teda kogu oma osavuse ja jõuga. 

«Miks me peaksime põgenema, Judith?» küsis lihtsameelne tütarlaps. «Huroonid ei ole mulle iial 
midagi halba teinud ja ma usun, et nad iial ei teegi mulle midagi kurja.» 

«Võib-olla on see sinu suhtes õige, Hetty, kuid minuga on. hoopis teine asi. Lasku põlvili ja loe 
oma palve, aga siis tõuse üles ja aita põgeneda. Kui hakkad palvetama, siis mõtle ka minule, kallis 
laps.» 

Judith jagas need korraldused segase tundega, sest esiteks teadis ta, et õde otsib hädas tuge 
suurelt abimehelt, ja teiseks valdas tema enda uhket loomust sel ülima mahajäetuse ja raske 
katsumise hetkel äkki nõrkuse ja abituse tunne. 

Sel korral palvetas Hetty siiski ruttu ja varsti liikus kanuu kärmesti edasi. Ometi ei võtnud 
kumbki pool kogu oma jõudu tarvitusele, mõistes, et jaht kujuneb kestvaks ja väsitavaks. Nagu kaks 
lahinguks valmistuvat sõjalaeva, tahtsid nad nähtavasti esialgu kindlaks teha oma suhtelise 
liikurriiskiiruse, etteada, kuidas kulutada jõudu, enne kui otsustavat võitlust alata. Mõne minuti 
pärast veendusid indiaanlased, et tüdrukud käsitsevad aerusid oskuslikult ja nende kättesaamine ei 
ole kerge. 

Tagaajamise algul oli Judith hoidunud idakalda poole alateadliku kavatsusega randuda ja 


põgeneda metsa viimases hädas, kuid maale lähenedes ja kindel olles, et vaenlase luurajad 
jälgivad iga tema liigutust, loobus ta niisugusest meeleheitlikust sammust. Siis oli tema jõud alles 
täiesti värske ja ta lootis jälitajad ara, väsitada. Sellast mõttest vaimustatult vajutas ta aeru vette 
ja eemaldus kaldaäärsest tihnikust, mille all taoli juba valmis varju otsima, ning võttis kursi uuesti 
järve keskkoha poole. .See silmapilk paistis huroonidele olevat kõige sobivam rünnakuks, seda enam, et 
veepind laius nüüd nende ees kogu avaruses ning nad ise olid põgenike ja käida vahel. Mõlemad 
kanuud lendasid kiiresti edasi; Judith tegi jõu puudujäägi tasa suure osavuse ja enese- 

valitsusega. Poole miili võrra edasiliikumisel ei olnud indiaanlastel õnnestunud saada olulist 
paremust, kuid kestev pingutus väsitas ilmselt mõlemad pooled ara. Siis võtsid huroonid käsutusele 
abinõu, mis võimaldas neil kordamisi puhata sel teel, et nad andsid aerusid käest kätte, ilma et kanuu 
kurus oleks sealjuures kuigi tunduvalt vähenenud. Judith vaatas aeg-ajalt tagasi ja märkas seda. Ta lõi 
kõhe kahtlema võiduajamises, mõistes, et tema jõud ei pea vastu üksteist asendavate J meeste jõule; kuid 
sellele vaatamata jätkas ta vastupanu ja ikka veel polnud märgata indiaanlaste silmanähtavat edu. 

Indiaanlastel ei olnud senini korda läinud tüdrukutele ligemale jõuda kui kahesaja jardi kaugusele, 
kuigi nad järgnesid kanuule otsejoones, faarvaateris, nagu meremehed ütlevad. Judith märkas siiski 
peagi, et vahemaa tema ja huroonide vahel oli tunduvalt vähenenud juba enne, kui ta jõudis järve 
keskpaika. Ta polnud niisugune tüdruk, kes kõhe oleks sattunud meeleheitele; ent äkki tekkis tal 
tahtmine alla anda, et teda viidaks kiiremini laagrisse, kus ta teadis Hirveküti vangis olevat, 'kuid mõte, 
et ta võib veel ette võtta mõningaid samme sõbra vabastamiseks, andis talle värsket jõudu uuteks 
pingutusteks. Kui keegi oleks jälginud mõlema kanuu liikumist, siis oleks ta näinud, kuidas Judith otse 
lendas oma jälitajate eest, kui ta lisas värske jõuga kurust ja tal mõlkusid mõttes innukad ja üllad 
plaanid. Kähe kanuu liikumiskiiruse vahe oli järgmise viie minuti jooksul nii märgatav, et huroonid 
mõistsid, — neil- tuleb pingutada kogu jõudu, kui nad tahavad pääseda häbist, et naisterahvas nad üle 
trumpab. Kõige tugevam sõdur, kes oli raevunud sellest alandavast mefttest, tegi liiga äkilise pingutuse ja 
murdis, aeru, mille kaaslane oli talle just asja ulatanud. See otsustas kõhe jõukatsumise tulemuse. Kanuu, 
milles oli kolm meest ja ainult üks aer., ei suutnud üldse enam kinni püüda niisuguseid põgenikke nagu 
Thomas Hutteri tütred. 

«Näe, Judith!» hüüdis Hetty, kes nägi teiste õnnetust. «Ma loodan, et uüüd usud sinagi palve jõusse! 
Huroonid murdsid aeru ja nüüd ei saa nad meid enam ealeski kätte.» 

«Ma ei ole selles iialgi kahelnud, vaene Hetty, ja mõnikord soovin ma oma hingekibeduses, et oleksin 


ise palvetanud rohkem ja mõtelnud vähem oma ilust. Nüüd olem” väljaspool ohtu ja peame sõitma ainult 
pisut lõuna poole, seal võime hinge tagasi tõmmata.» 

See sündiski; vaenlane lõpetas tagaajamise hetkel, kui juhtus õnnetus, niisama äkki nagu laev, mis on 
kaotanud tähtsa raa. Selle asemel, et jälitada Judithi kanuud, mis libises nüüd kergesti üle vee lõuna 
suunas, pöörasid huroonid oma täävi «lossi» poole, kuhu nad peagi jõudsid ja sildusid. Tütarlapsed, 
kartes, et «lossist» või selle lähedusest võidakse leida vaba aer, sõitsid edasi ega peatunud enne, kui olid 
vaenlastest nii kaugel, et neil jäi täielik põgenemisvõimalus juhuks, kui indiaanlased oleksid uuesti neid 
jälitama asunud. Kuid metsinimesed nähtavasti ei kavatsenudki seda teha, ja tunni aja pärast nägid 
tüdrukud meestega täidetud kanuud «lossist» lahkuvat ja kaldale minevat. Tüdrukud ei olnud midagi söönud 
ja sellepärast keerasid nad hoone ja laeva juurde tagasi, kui olid lõpuks viimase manöövrite järgi 
otsusele jõudnud, etta on sõprade kätes. 

Vaatamata «lossi» näilisele tühjusele lähenes Judith sellele äärmise ettevaatusega. Laev asus nüüd 
miili võrra põhja pool, oli võtnud kursi «lossile» ja sõitis nii õigesti, et Judith jäi arvama, nagu asuks 
tüüril valge inimene. Jõudnud saja jardi kaugusele «lossist», -tegid tüdrukud ringi ümber «lossi», et 
kindlaks teha, kas see on tühi. Läheduses ei olnud näha ühtki kanuud ja see andis neile julgust tulla üha 
ligemale, kuni nad lõpuks olid vaiadest möödas ja jõudsid platvormi äärde. 

«Mine majja, Hetty,» ütles Judith, «ja vaata, kas metslased on ära läinud, — nad ei tee sulle halba. Ja 
kui mõni neist on seal, siis hoiata mind. Ei usu, et nad hakkaksid tulistama vaest, kaitsetut tütarlast, ja 
mina vähemalt pääsen põgenema seniks, kui ma ise arvan heaks minna vabatahtlikult nende laagrisse.» 

Hetty täitis tema soovi, ja niipea kui õde jõudis platvormile, sõitis Judith mõne jardi eemale ja oli 
valmis põgenema. Kuid selleks polnud mingisugust vajadust, sest ei möödunud minutitki, kui Hetty tuli 
tagasi ja teatas, et majas ei ähvarda neid mingisugune oht. 

«Ma käisin kõigis tubades, Judith,» ütles õde tõsiselt, «ja kõik nad on tühjad, peale isa 
magamistoa. Isa on oma toas ja magab, kuigi mitte nii rahulikult nagu mina seda sooviksin.» 

«Ega temaga ometi ei ole midagi juhtunud?» küsis Judith, kui ta jalg puudutas platvormi. Ta 
kõneles kiiresti, sest tema- närvid olid niisuguses seisundis, et ta sattus kergesti ärevusse. 


Hettyt vaevas nähtavasti midagi ja ta vaatas põgusalt enda ümber, otsekui soovides, et keegi peale 
Judithi teda ei kuuleks. 


«Sa ju tead, mis isaga vahel juhtub, kui ta end purju joob,» ütles ta. «Siis ei tea ta ise ka mitte, mis ta 
räägib või teeb ... Ja mulle näib, et ta on praegu purjus,» 


«See on veider! Ega ometi metslased teda täis ei jootnud ja siis maha jätnud? Ah, Hetty, raske on 
tütrel vaadata isa niisuguses olekus! Ma ei lähe tema juurde enne, kui ta ärkab.» 

Siinkohal sundis sisemisest toast tulev oie Judithit oma otsust muutma ja tüdrukud söandasid 
läheneda isale, keda nad olid mitugi korda näinud seisukorras, mis alandab inimese looma tasemele. Ta 
istus, selg vastu seina toetatud, toakese nurgas ja pea rippus raskelt pinnal. Judith tormas äkilise 
tundepuhanguga tema juurde ja tõmbas tal peast purjeriidest mütsi, mis oli pähe vajutatud nii 
madalale, et kattis näo peaaegu kuni õlgadeni. Samal hetkel, kui ta selle katte kõrvaldas, nägi ta 
katkirebitud, värisevat ja toorest liha, paljaid sooni ja lihaseid ja muid vastikuid surmamärke, mis 
tulevad nähtavale siis, kui nahk maha nülitakse. Kõik see näitas, et Hutter oli skalpeeritud, kuigi ta veel 
elas. 


XXI PEATÜKK 


Nüüd ta surnuna kaotanud viimase toe, 
talle mõnitust antaks veel kaua. 
Aga temale see enam miskit ei loe, 


tema puhkab nüüd britlase hauas ... 
Wolfe 


Lugeja võib 'kujutleda seda õudust, imida tundsid tütred, nähes ootamatult eelmise peatüki lõpul kirjel- 
datud vapustavat pilti. Me ei hakka pikalt kõnelema nende esimestest tunnetest, esimestest 
tütrearmastuse avaldustest, ja jätkame meie jutustust, jättes selles stseenis ettetulevad vastikumad 
asjaolud rohkem -kujutlusvõime kui jutustamise hoolde. Moonutatud ja purustatud pea seoti kinni, 
hüübinud veri pühiti kannataja näolt ära ja talle lasti osaks saada muudki selletaolist abi ja hoolt, 
ning alles seejärel esitasid tüdrukud küsimuse, mis nimelt oli isaga juhtunud. Kui lihtsad sündinud 
faktid ka olid, said need kõigis üksikasjades teatavaks alles aastaid hiljem. Ometi selgitame olukorda nüüd 
kohe mõne sõnaga. Võitluses huroonidega oli Hutter saanud pussilöögi vanalt sõdurilt, kes 
ettevaatusest oli võtnud kõigilt oma alluvailt relvad, kuid jätnud endale pussi alles. Kohanud vastase visa 
vastupanu, lahendas puss asja. See juhtus just sel silmapilgul, kui 

uks lahti läks ning Välejalg välja tungis, nagu me juba jutustasime. See oligi saladuse põhjus, miks 
vana indiaanlane ja Hutter järgneva võitluse ajal ei ilmunud platvormile. Hutter oli sõna otseses 
mõttes reast välja löödud ja tema võitjal oli häbi näidata end värskete verejälgedega kätel pärast 
seda, kui ta oli noori sõjamehi veennud vange elusaina kinni võtma. Kui kolm hurooni tulid tagasi 
tüdrukute jälitamiselt ja otsustati lossist lahkuda ning ühineda kaldalejäänud salgaga, siis skalpeeriti 
Hutter lihtsalt selleks, et omandada tavaline võidumärk, ja ta jäeti aeglast surma surema, nõnda 
nagu Ameerika mandri selles osas halastamatud sõdurid olid tuhandeid kordi ennegi teinud. Kui 
Hutteri vigastused oleksid piirdunud ainult peaga, oleks ta võinud siiski veel paraneda, kuid 
pussihoop osutus surmavaks. «Ah, Judith!» karjatas nõrgamõistuseline tütarlaps, kui nad kanna- 
tajale esmaabi andsid. «Isa pidas jahti skalpidele, aga kus on nüüd tema oma skalp? Piibel oleks 
võinud talle ennustada seda õudset karistust!» 

«Tasem, Hetty, tasem! — vaene õeke! Ta avab silmad. Ta, võib sind kuulda ja sinust aru saada. 
Sul on täiesti õigus, kuid sellest on liiga õudne rääkida!» 

«Vett!» lausus Hutter otsekui meeleheitliku pingutusega, ja tema hääl kõlas veel kõhutavalt 
sügavana ja tugevana inimese kohta, kes oli juba nii surma lävel nagu tema. «Vett! .. . Rumalad 
tüdrukud, kas te tõesti lasete mul surra janu kätte?» 

Tüdrukud tõid ja andsid haavatule vett; see oli esimene sõõm, mis ta sai suhu pärast pikki 
piinatunde. Vesi värskendas kuivanud kurku ja elustas surijat hetkeks. Tema silmad läksid pärani ja 
omandasid selle . mureliku, uduse pilgu, mis tavaliselt saadab inimest elu ja surma piiril. Ta paistis 
kõnelda tahtvat. 

«Isake,» ütles Judith, vapustatuna isa õudsest seisukorrast kui ka oma võhiklusest, kuna ta ei 
teadnud, missuguseid ravimeid tarvitada. «Isake, kas me saame midagi sinu heaks teha? Kas me saame 
Hettyga sinu piinasid kergendada?» 

«Isake ...1» kordas vanamees aeglaselt. «Ei, Judith, ei, Hetty, ma ei ole teie isa. Vaadake kirstu, 
kõik on seal... Andke mulle veel vett!» 

Tüdrukud täitsid käsu ja Judith, kelle varasemad mälestused ulatusid kaugemale kui tema õel ja kel 
igal juhul olid selgemad muljed minevikust, tundis neid sõnu kuuldes äraseletamatut rõõmu. Tema 
ja tema oletatava isa vahel ei olnud iialgi erilist sümpaatiat olnud, ja paljugi kordi olid tal 
kahtlused peas vilksatanud, kui ta tuletas meelde isa ja ema jutuajamisi, mida taoli pealt 
kuulnud. Oleks siiski liialdus ütelda, nagu ei oleks ta iialgi teda armastanud; kuid igal juhul peab 
tunnistama, et nüüd oli tal heameel selle üle, et see ei olnud talle enam kohuseks. Hetty elas läbi 
hoopis teistsuguseid tundeid. Tema ei suutnud nii peenikest vahet teha nagu tema õde, kuid kogu 
tema loomus oli täis sügavat kiindumust ja tema oli siiralt armastanud oma oletatavat isa, kuigi 
mitte nii õrnalt nagu oma kadunud ema, ja tal oli nüüd valus kuulda, ettal pole õigust sellele 


armastusele. Ta tundis kahekordset leina, nii nagu oleksid isa sõnad ja surn) temalt kahel korral 
vanemad röövinud. Vaene tütarlaps andis oma tunnetele voli, läks kõrvale ja hakkas kibedasti nutma. 

Need mõlema tüdruku vastupidised tunded sundisid neid tükk aega vaikima. Judith andis 
kannatajale tihti vett ja hoidus teda küsimustega tüütamast, osalt tema seisukorda arvestades, kuid 
tõtt öeldes veelgi enam kar-.tusest, et edaspidised seletused võiksid rikkuda meeldiva veendumuse, et 
ta ei ole Thomas Hutteri laps. Lõpuks Hetty kuivatas oma pisarad, tuli ligemale ja istus toolile surija 
kõrvale, kes lamas täies pikkuses põrandal. Pea all oli tal majja jäänud vanade rõivaste hunnik: 

«Isa!» ütles ta. «Luba end nimetada isaks, kuigi sa ütled, et sa ei ole minu isa. Isa, luba rnind 
sulle piiblit lugeda, — ema rääkis alati, et piibel toob kannatajale troosti. Ta ise kannatas sageli 
ning siis pani mind endale piiblit lugema, kuna Judith ei armastanud piiblit nõnda nagu mina, ja see 
tõi talle alati kergendust. Palju kordi hakkas ema mind kuulama, kui pisarad voolasid tal silmist, 
aga lõpuks ta naeratas ja sai rõõmsaks. Oi, isa, sa ei teagi, kui palju head võib sulle piibel tuua, 
sest sa ei ole iialgi seda proovinud! Nüüd ma loen sulle peatüki, mis pehmendab sinu südant, nõnda 
nagu ta pehmendas huroonide südameid.» 

Samal ajal, kui vaesel Hettyl oli nii sügav lugupida-'mine ja usk piibli voorustesse, oli ta aru liiga 
nõder, et ta oleks suutnud täielikult hinnata selle ilu või mõõta tema segavat ja taoti salapärast 
tarkust. See vaistlik õiglusetunne, mis näis teda kaitsvat kurja eest ja koguni heitvat tema 
iseloomule kõlbla ilu ja tõe kätte, ei suutnud tungida läbi tumedate kohtade või jälgida peeni 
sugulussidemeid põhjuse ja tagajärje vahel, välja arvatud kõige ilmsem ja vastuvaidlematum seos, 
kuigi ta küll harva unustas alistumise kõigile neile otsestele tagajärgedele. Ühe sõnaga, ta oli 
üks neid, kes tunnevad ja toimivad õigesti, ilma et nad ise mõistaksid selle loogilist 'põhjust, ja 
tunnistavad isegi fantaasiat endale täiesti autoriteetseks. Sellepärast paistsid tema poolt valitud 
piiblikohad silma tema enda lihtsameelsuse poolest. Tema kadunud ema oli asjaolude tõttu, mis lu- 
gejat pärastpoole üllatavad, armastanud Hiiobi raamatut, ja Hetty oli suuremalt jaolt õppinudki 
lugema nende sagedaste, õppetundide abil, mis temale oli antud selle auväärse ja peene poeemi 
mitmesuguste peatükkide najal. Vaene tütarlaps oli tema õppust hästi kuulda võtnud ja ta pöördus 
nüüd selle hästituntud koha poole piiblis niisamasuguse väledusega, nagu kogenud advokaat tsi- 
teerib peast seadustarkuse varasalvede autoriteete. Peatüki valikul mõjutas teda pealkiri ja ta valis 
selle, mis algas sõnadega: «Kas pole inimeselapsele määratud maa peal oma elupäevad?». Ta luges 
selle kindlalt algusest lõpuni ette vaikse, õrna ja kaebliku häälega, lootes kind-lasti, et 

allegoorilised ja tumedad laused annavad kannataja südamele seda lohutust, mida ta vajab. 
Sõnad: «Ma olen pattu teinud, mis pean ma tegema sinule, sina inimeste kaitsja? Miks oled sa 
mind seadnud märgiks enda vastu, nõnda et ma olen iseendale koormaks?» tabasid Hutterit tugevami- 


ni kui teised. Ja kuigi nad olid tema nüristunud tunnetele ja töntsile, mõistusele liiga arusaamatud, 
et tunda või mõista neid täies ulatuses, käisid nad otseselt tema seisukorra kohta ja sundisid teda 
seetõttu võpatama. 
«Kas sa tunned end nüüd paremini, isa?» küsis Hetty raamatut sulgedes. «Emal oli alati parem, 
kui ta piiblit luges...» 

«Vett. . » vastas Hutter. «Anna mulle vett, Judith. Kas tõesti jääb mu keel alati niiviisi põlema? 
Hetty, kas piiblis ei kõnelda midagi põrgutules küpseva inimese keele jahutamisest?» 


Judith pöördus kohkunult kõrvale, kuid Hetty otsis kiiresti köha üles ja luges selle valjusti ette 
oma ahnuse ohvriks langenud ja südametunnistuse piinu tundvale Hutterile. 

«See on just seesama kõht, vaene Hetty; jah, just seesama. Mu keel tahab jahutamist juba nüüd, 
kuid niis saab küll pärast?» 

Need sõnad sundisid vaikima isegi lihtsameelse Hetty, sest tal ei olnud vastust valmis nii 
meeleheitlikule küsimusele. Õdede võimuses oli kannatajale anda ainult vett, senikaua kui see tõi 
kergendust kannatajale, ja aeg-ajalt ulatasid nad vett surija kuivavatele huultele, kui ta seda küsis. 
Hutter elas siiski kauem, kui tüdrukud julgesid loota siis, kui nad ta leidsid. Aeg-ajalt rääkis ta 
kuuldavalt, kuigi sagedamini liikusid ta huuled hääletult. Judith kuulatas teraselt ja sai aru sõnadest 
«mees», «surm», «piraat», «seadus», «skalbid» ja mõningaist teistest nendetaolistest, kuigi need ei 
moodustanud mingit kindla tähendusega lõpetatud lauset. Kõik need sõnad olid ometigi küllalt 
väljendusrikkad, et neid võis mõista inimene, kes oli niisama Kiire taibuga, nagu ta oli tähe- 
lepandavate vaimuannetega, ja kelle kõrvu olid ulatunud kuuldused, mis maalfsid tema oletatava 
isa minevikust nii süngete värvidega pildi. 

Nii möödus piinarikas tund ja kumbki õde ei mõelnud üldse huroonidest ega kartnud nende 
tagasitulekut. Näis, et kurvastus ja mure kaitses tütarlapsi selle ohu eest. Ja kui nad lõpuks kuulsid. 
aerude solinat, siis ei võpatanud isegi Judith, kel üksinda oli põhjusi vaenlasi karta, vaid ta mõistis 
otsekohe, et laev oli läheduses.- Ta läks kartmatult platvormile, sest juhul, kui Välejalg ei oleks 
seal olnudki ja huroonid oleksid laeval peremehed olnud, oleks põgenemine olnud võimatu. 


Judith tundis endas seda eneseusaldust, mida mõnikord annab inimesele ülim õnnetus. Kuid 
praegu ei olnud midagi karta: Tšingatšguk, Tasa ja Välejalg sei- 

sid kõik kolmekesi praami pardal ja uurisid tähelepanelikult ehitust, et kindlaks teha, kas vaenlased 

tõepoolest on lahkunud. Nad olid samuti näinud nii huroonide lahkumist kui ka tütarlaste kanuu 

lähenemist, ja sellele tõsiasjale toetudes oli March juhtinud praami platvormi äärde. Ta selgitas 

paari sõnaga Judithile, et karta pole midagi, ja peagi oli laev viidud oma tavalisele seisukohale. 

Judith ei lausunud sõnagi oma isa seisukorrast, kuid Välejalg tundis neidu liiga hästi ja mõistis 

kõhe, et on juhtunud mingi ebatavaline õnnetus. Ta läks majja, kuigi mitte niisuguse ülivaba 
käitumisega nagu tavaliselt, ja nägi tuppa jõudes selili lamavat Hutterit ja tema kõrval istuvat 
Hettyt, kes isalt hoolikalt kärbseid eemale tõrjus. Selle hommiku sündmused olid Välejala 
käitumises tunduva muutuse esile kutsunud. Hoolimata ujumisoskusest ja valmisolekust, millega ta 
oli käsutanud ainukest pääsmisvahendit, oli abitus seisundis, käsist ja jalust seotuna vees olemine 
avaldanud Marchile samasugust mõju nagu paratamatu karistuse lähenemine enamikele 
kurjategijaist. Surmahirm ja täieliku füüsilise abituse tundmine püsisid tema kujutluses alles 
elavana. Selle inimese vahvus oli suuremal määral tema määratu suure füüsilise jõu kui 
tahtekindluse või vaimujõu tulemus. Niisugused kangelased kaotavad tavaliselt suurema osa oma 
mehisusest, kui kehaline jõud neid maha jätab, ja kuigi Välejalg oli nüüd niisama vaba ja tugev 
nagu ennegi, olid äsjased sündmused tal veel liiga värskelt meeles. Kui talle oleks antud elada terve 
sajand, ka s-iis oleksid mõne järvel veedetud silmapilgu vältel läbielatud sündmused pidanud 
avaldama parandavat mõju kui mitte just kommetele, siis vähemalt ta iseloomule. 

Välejalg ei olnud mitte' ainult sügavasti vapustatud, kui leidis oma vana sõbra niisuguses 
meeleheitlikus seisukorras, vaid ta oli ka ühtlasi suuresti üllatatud. Võitluse ajal siseruumides oli 
ta olnud ise liiga ametis, et veel huvi tunda sõbra saatuse vastu, ja kuna käesoleval juhul ei olnud 
kasutatud ühtki surmavat relva, vaid indiaanlased olid katsunud teda vigastamatult kinni võtta, siis 
uskus Välejalg täiesti loomulikult, et Hutter lihtsalt sattus vangi, samal ajal kui tal endal 

õnnestus ebatavalise kehalise jõu ja erakordsete asjaolude õnneliku kokkusattumise tõttu pääseda. 
Surm toa pidulikus vaikuses oli talle midagiuut. Kuigi Välejalg oliharjunud vägivallastseenidega, 
eiolnud tal kunagi olnud juhust istuda surivoodi ääres ja jälgida, kuidas aeglaselt tuksuv pulss 
muutub kord-korralt nõrgemaks. Hoolimata tema tunnetes toimunud muutusest ei saanud ta oma käi- 
tumist ühe hetkega teiseks muuta, ja ootamatu vaatepilt kutsus välja püriasuka suust järgmise 
iseloomustava kõne: 

«Vaat kus alles lugu, vana Tom! Tähe*ndab, et nadi-kaelad said sust võitu ja ühtlasi käsutasid 
oma üleoleku ara. Tõsi, ma arvasin, et sa oled vangis, kuid seda poleks ma eales osanud mõelda, et 
sul nii räbalast! läheb!» 


Hutter avas klaasistunud silmad ja vaatas rääkijale metsiku pilguga otsa. Terve segane 
mälestustelaine ujutas nähtavasti-üle ta vankuva mõistuse, kui ta vaatas oma hiljutist kaaslast. 
Oli ilmne, et ta võitles oma nägemustega ega osanud enam tõelist eraldada ebatõelisest. 

«Kes sa oled?» sosistas Hutter kähisedes, kuna jõud oli ta maha jätnud ja ta ei suutnud rääkida 
valjema häälega. «Kes sa oled? Sa oled «Lume» tüürimehe sarnane, ta oli ka hiiglane ja pidi 
peaaegu meist jagu saama.» 

«Mina olen sinu abi, Ujuv Tom, ja sinu seltsimees, aga mul pole midagi pistmist mingisuguse 
lumega. Nüüd on suvi ja Harry March lahkub siit küngastelt alati juba esimeste külmadega.» 

«Ma tunnen sind, sina oled Harry Välejalg. Ma müün sulle skalbi. Toreda, täiskasvanud 
meesterahva skalbi. Kui palju sa annad?» 


«Vaene Tom! Skalpidega kauplemine ei kukkunud kaugeltki nii kasulikult välja, nagu meie 
mõtlesime, ja ma otsustasin kindlasti selle ameti maha jätta ning hakata tegelema mingisuguse 
teise, vähem verise ametiga.» 


«Said sa kas või üheainsagi skalbi kätte? Minu oma on Jäinud, Mida tunneb inimene, kui 
saab teise skalbi? Nüüd ma tean, mis tähendab enda oma kaotada: tuli ja leegid põletavad aju ja 
piinav tunne ängistab südant. Ei, ei, Harry, enne tapa ja siis alles võta skalp!» 

«Mida see vanamees küll mõtleb, Judith? Ta räägib nii, nagu oleks see amet talle niisama vastikuks 
muutunud kui mullegi. Mispärast te tal pea kinni olete sidunud? Või avasid metsinimesed tal pealuu 
oma tomahookidega?» 

«Nad tegid temaga seda, Harry March, mida teie oleksite heameelega teinud neile. Nad kiskusid tal 
naha ja juuksed peast maha, et saada Kanada kubernerilt raha, nõndasamuti nagu teie tahtsite kiskuda 
nahka huroonide peadelt, et raha saada Yorgi kubernerilt.» 

Judith püüdis kõneldes kõigiti säilitada välist rahu, kuid tema loomus ja temas sel minutil 
tormitsevad tundedki lubanud tal rääkida ilma kibeduseta. Ta äge kõne, samuti nagu ta käitumisviis 
sundisid Hettyt talle etteheitvalt otsa vaatama. 

«Thomas Hutteri tütrel ei kõlba rääkida niisuguseid sõnu, kui Thomas Hutter lamab tema silme all 
surivoodis,» lausus Välejalg. 

«Tänu jumalale, et see pole nii! Missugune plekk ka ei lasuks minu vaese ema mälestusel, ei ole mina 
igal juhul Thomas Hutteri tütar.» 

«Ei ole Thomas Hutteri tütar?» hüüdis Harry. «Ärge hüljake vanameest tema viimasel tunnil, 
Judith, sest et jumal ei andesta niisugust pattu iialgi! Kui teie ei ole Thomas Hutteri tütar, kelle 
tütar te siis olete?» 


See küsimus sundis Judithi mässulist hinge mõnevõrra vaiksemaks jääma. Rõõmustades selle üle, 


et ta oli lahti saanud isast, keda ta polnud kunagi tõsiselt armastanud, oli ta unustanud selle tähtsa 
asjaolu, et tal ei olnud kedagi teist, kes oleks tema isa köhale asunud. 

«Ma ei või teile öelda, Harry, kes minu. isa oli,» vastas ta tagasihoidlikumalt. «Kuid loodan, et 
ta oli vähemalt aus inimene.» 

«Mida te ei või ütelda vana Thomas Hutteri kohta? Hea küll, Judith, ma ei eita, et vana Ujuva 
Tomi kohta liikusid igasugused sandid kuuldused, kuid kes meist pääseks kriimustusteta, kui 
vaenlane hakkab kratsima. On ju inimesi, kes räägivad mitmesuguseid inetuid jutte ka minu kohta; 
Ja isegi teie, vaatamata oma ilule, ei pääse alati nende küüsist.» 

See oli öeldud selleks, et esile tõsta teatud ühiseid huve poolte vahel, ja nagu poliitikameestel on 
kombeks öelda, kindla tagamõttega. 

Raske on öelda, missuguseid tagajärgi need sõnad oleksid võinud esile kutsuda Judithi tuntud 
ägeduse ja tema ammuaegse antipaatia juures kõneleja vastu, kuid just selsamal silmapilgul sai 
juuresolijaile selgeks, et Thomas Hutteri viimne minut on ligi. Judith ja Hetty olid seisnud oma 
ema surivoodi juures ja seetõttu ei olnud kummalegi vaja seletada, missugused on algava 
surmaheitluse tunnused. Judithi näolt kadusid igasugused pahameeletunnused. Hutter lõi silmad pärani 
ja püüdis isegi kätega enda ümber kobada — kindel tunnus, et ta nägemine hakkas kustuma. Minuti 
pärast hakkas ta hingamine sagenema, sellele järgnes täielik hingamispaus, ja siis tuli viimne pikk 
hingetõmbus, millega koos — nagu arvatakse — lahkub hing kehast. Selle inimese äkiline surm, 
kes oli senini etendanud nii tähtsat osa sel väikesel näitelaval, tegi kõigile vaidlustele lõpu. 

Päev lõppes ilma teiste sündmusteta. Kuigi huroonid olid saanud enda kätte kanuu, paistsid nad 
oma eduga niivõrd rahul olevat, et loobusid kohesest kallaletungist «lossile». «Lossile» lähenemine 
oleks olnud ohtlik sealviibijate püssitule tõttu ja peamiselt sellega ongi vist seletatav 
sõjategevuses tekkinud vaheaeg. Samal ajal tehti ettevalmistusi Thomas Hutteri matusteks. Teda 
kaldale matta oli võimatu ja lisaks soovis Hetty, et tema puhkaks ema kõrval järve põhjas. Talle 
tulid meelde isa sõnad, milles see ise oli järve nimetanud «perekonna matusepaigaks», ja õnneks 
väljendas ta oma soovi siis, kui õde polnud pealt kuulamas, kes oleks'tingimata selle plaani 
elluviimise vastu olnud. Kuid Judith ei seganud end ettevalmistusisse ja kõik, mis vajalik, tehti 
ilma tema osavõtuta ja nõuanneteta. 

Selle algelise matuse ajaks valiti päikeseloojak, ja raske oleks olnud valida sobivamat silmapilku 
ja ümbrust, et avaldada viimast austust isegi õiglase ja puhta hingega inimesele. Surmas peitub 
mingi salapärane ja .pidulik väärikus, mis sunnib elavaid suhtuma teatud lugupidamisega isegi 


kurjategija põrmusse. Kõik maised 

vahed kaotavad oma tähtsuse, nagu langeks mingi eesriie, ja kadunu iseloom ja saatus asuvad 

väljapoole inimlikku arvustust, nagu ta ise on väljaspool inimlikku mõistmist. 

Kui Judithile öeldi, et kõik on valmis, tuli ta õe kutsele alistudes platvormile, ja alles nüüd nägi 
ta, missuguseid ettevalmistusi oli tehtud. Surnukeha lamas laeva pardal palakasse mähitult, ja 

linasse olid seotud umbes saja naela raskused koldest võetud kivid, et ta põhja vajuks. 

Mingisuguseid muid ettevalmistusi ei peetud vajalikuks, kuigi Hetty hoidis kaenla all oma truud 

piiblit. 

Kui kõik olid laeva pardal, hakkas liikuma see omapärane elamu, mis viis oma peremehe maise 
põrmu viimsesse rahupaika. Välejalg asus aerudele. Tema võimsates kätes liikusid need niisuguse 
kergusega, nagu oleks ta aerutanud kanuud. Kunata tuli nendega üksinda osavasti toime, siis jäi 
delavaar ükskõikseks pealtvaatajaks. Laeva liikumises oli midagi matuserongi pidulikkusest; aerud 
laskusid vette mõõdetult ja laeva liikumine oli aeglane ning ühtlane-. Vesi loksus aerulabade tõustes ja 
vajudes ühes taktis Välejala ponnistustega ja seda oleks võinud võrrelda peieliste sammude rütmiga. 
Ümbritsev maastik oli ülimal määral matusetalitusega kooskõlas. Sel hetkel ei olnud järve 
peegelpinnal näha vähematki virvendust ja metsade lai p-anoraam ümbritses nukra rahuga kurba 
tseremooniat. Judith oli pisarateni liigutatud ja koguni Välejalg, ilma et ta isegi oleks teadnud 
mispärast, oli sügavalt erutatud. Väliselt säilitas Hetty rahu, kuid südames oli ta hoopis kurvem kui 
õde: Tasa oli tõsine ja tähelepanelik ning jälgis kõike huviga, sest ta oli küll sageli näinud 
kahvanäoliste matuseid, kuid kunagi ei olnud ta osa võtnud niisugusest imelikust protseduurist. 
Delavaar, kes oli samuti tõsine ja tähelepanelik, säilitas kõigutamatu meelerahu. 

Hetty täitis lootsi kohuseid ja näitas Välejalale, kuidas edasi liikuda, et leida järves see koht, 
mida ta oli harjunud kutsuma «ema hauaks». Lugeja mäletab, et «loss» seisis ligikaudu pool milli 
põhja poole ulatuva leetseljaku lõunatipust. Selle madaliku viimasesse lõppu oli Ujuv Tom omal 
ajal arvanud heaks matta naise ja 

poja põrmud. Tema õrna põrm oli nüüd teel puhkusele nende kõrvale. Hettyl oli mitmesuguseid 
märke kaldal, mille abil tatavaliselt selle köha üles leidis, kuigi maja asukoht, leetseljaku asend 
— kõik aitas teda, ja vesigi oli nii läbipaistev, et võis isegi põhja näha. Nende märkide abil 
juhtis tütarlaps laeva liikumist vaevata. Parajal ajal lähenes ta Marchile ja sosistas: 


«Nüüd, Harry, võid jätta sõudmise. Me möödusime põhjas olevast kivist ja ema haud ei ole enam 
kaugel.» 


March lõpetas sõudmise, laskis ankru põhja ja võttis trossi kätte, et pargase liikumist peatada. 
Laev pöördus' aeglaselt ümber selle takistuse ja kui tatäielikult seisma jäi, läks Hetty ahtrisse ja 
näitas käega vette, mille juures tal voolasid pisarad tagasihoidmatust kurbusest. Judith oli ka 
olnud ema matusel, kuid sellest alates ei olnud ta kunagi siin käinud. See ei sündinud sugugi üks- 
kõiksusest kadunu mälestuse vastu, sest ta armastas oma ema ja oli kibedalt leinanud tema surma, 
kuid ta: tundis alati vastikust surmast mõeldes. Peale selle olid tema oma elus pärast matusepäeva; 
toimunud mõningad sündmused, mis suurendasid seda tunnet ja sundisid teda hoiduma võimalikult 
kaugemale köhast, kus puhkas selle põrm, kelle karmid õppetunnid naise moraali ja sündsuse küsimuses 
süvendasid veelgi tema südametunnistusepiinu. Hettyga oli lugu olnud hoopis teisiti. Tema lihtsameel- 
ses ja süütus hinges eiäratanud mälestused emast teisi tundeid peale vaikse leina ja kurvastuse, 
mida nii sageli nimetatakse isegi ülevaks; sest ta ühendab endas headust ja puhtust. Terve suve oli ta 
peaaegu iga päev külastanud seda kohta pärast pimeduse saabumist ja, asetanud kanuu hoolikalt 
ankrusse niiviisi, et see 'ei oleks kuidagi saanud häirida surnukeha, pidas kadunuga kujuteldavaid 
vestlusi, laulis vaimulikke laule ja kordas palveid, mis ema oli talle lapsepõlves õpetanud. Hetty oli oma 
elu kõige õnnelikumad tunnid veetnud selles näilises suhtlemises ema hingega. Indiaanlaste pärimused 
segunesid alateadlikult tema peas lapsepõlves omandatud kristliku eluviisi sugemetega. Kord olid 
indiaani pärimused teda juba nii kaugelegi mõjutanud, et ta tahtis isegi sooritada ema haua kohal üht 

neist usutoiminguist, mida tema teades punanahad sooritavad. Aga kui ta oli natuke järele mõtelnud, 
loobus ta sellest kavatsusest. Praegu oli tegemist ainult tütre loo-mujiku tunnetepuhanguga, kes 
nuttis oma ema taga ja kelle südamesse oli kustutamatult vajutatud armastus ema vastu, sest ema 
õppetunnid olid olnud selleks liiga tõsised, et neid oleks võinud unustada temataoline ini-mene, keda 
kiusatus nii vähe eksiteele ahvatles. 

Sellel metsikul ja ainulaadsel matusetalitusel oli loodus ainukeseks preestriks. March langetas 
silmad janägi läbi vee, mis oli puhas nagu õhk, seda, mida Hetty oli harjunud nimetama «ema 
hauaks». See oli madal piklik .muldkeha, mida ei olnud kujundanud ükski labidas ja mille, ühest 
otsast valendas tükike surilina. Hutter oli lasknud oma naise keha järve põhja ja toonud kaldalt 
mulda ning heitnud seda vette, kuni see kattis tema keha täielikult. Niiviisi oli see püsinudki 
senikaua, kuni vee liikumine oli paljastanud ainukese märgi, mis mäitasäsjamainitud koha otstarvet. 
Matusetalitusel muutuvad ise.gi kõige tooremad ja ulakamad inimesed tagasihoidlikuks. Marchil ei 
olnud vähimatki soovi kuuldavale lasta mõnd oma jämedat nalja ja ta oli valmis täitma oma 
kohustust sündsas vaikues. Võib-olla mõtles ta hirmsast karistusest, mis oli tabanud tema vana 
sõpra ja mis tuletas talle meelde kõhutavat ohtu, milles tema õrna elu oli hiljuti olnud. Ta andis 
Judithile märku, et kõik on valmis, ja sai temalt käsu edasi tegutseda. Ilma igasuguse abita peale 
oma hiiglajõu tõstis Välejalg surnukeha üles ja viis selle praami otsa. Kaks köieotsa asetati 


surnu jalgade ja õlgade alla, nii nagu need tavaliselt asetatakse kirstu alla, ja seejärel lasti surnu- 
keha aeglaselt järve põhja.. 
«Mitte sinna — Harry March — mitte sinna!» ütles Judith tahtmatult võpatades. «Ärge asetage teda 
emale nii lähedale!» 
«Mispärast mitte, Judith?» küsis Hetty tõsiselt. «Nad elasid eluajal koos ja peavad ka pärast surma 
kõrvuti lamama.» 
«Ei, ei, Harry March, kaugemale, kaugemale! Vaene Hetty, sa isegi ei tea, mis sa räägid. Luba mind 
seda korraldada!» 

«Ma tean, et ma olen nõdra aruga, Judith, ja sina oled tark, kuid muidugi peab mees lamama naise 
kõrval. Ema ütles alati, et niiviisi maetakse inimesi kristlikel surnuaedadel.» 

See väike vaidlus toimus tõsiselt, kuid summutatud häälel, just nagu oleksid rääkijad kartnud, et 
surnu võib neid pealt kuulda. Judith ei julgenud niisugusel minutil õele liiga teravalt vastu rääkida, 
kuid tema väljendusrikas sest sundis Marchi laskma surnukeha mõningase vahemaa kaugusele tema 
naisest. Seejärel tõmbas March köied välja ja matusetalitus oligi lõppenud. 

«Niisugune on siis Ujuva Tomi ots!» hüüdis Välejalg üle praami ääre kummardudes ja läbi vee 
surnukeha vaadates. «Ta oli vahva seltsimees sõjas ja väga osav kütt. Ärge nutke, Judith, ärge 
kurvastage, Hetty, sest varem või hiljem peavad kõige õiglasemadki meie hulgast su rema, ja kui 
jõuab kätte määratud tund, ei ärata palved ega pisarad surnut ellu. Muidugi on teil raske isast 
lahkuda; enamikust isadest on raske lahkuda, eriti vallalistel tütardel, kuid selle häda vastu on kindel 
vahend, ja teie, mõlemad olete veel liiga noored ja ilusad, et peaksite elama kaua seda vahendit 
leidmata. Kui teil, Judith, sobib kuulata seda, mis tahab ütelda aus ja tagasihoidlik inimene, siis ma 
kõneleksin teiega pisut nelja silma all.» 

Judith ei pööranud tähelepanu Välejala sellele jämedale lohutamiskatsele, kuigi ta mõistis, kuhu ta 
jutt tüüris ja mis ta käitumise taga peitus. Ta nuttis, tuletades meelde ema kunagist õrnust, ja ammu- 
ununenud õppetunnid ning manitsused said ta peas uuesti elavaks. Välejala sõnad tõid ta siiski 
tagasi tegelikkuse juurde ja kogu oma ootamatusele ja ebasündsusde vaatamata ei tekitanud need- 
seda meelepaha, mida oleks võinud oodata temataoliselt ägeda iseloomuga tütarlapselt.. Vastupidi, talle 
tuli nähtavasti mingi äkiline mõte pähe, hetjseks vaatas ta ainiti noormeest, kuivatas siis silmad ja 
läks praami vastaspoolsesse otsa, andes Välejalale märku talle järgneda. Siin võttis ta ise istet ja 
käskis käeliigutusega ka Marchi enda kõrval istet võtta. Tema otsustavus ja tõsidus isegi pisut 
'hirmutasid kaaslast ja Judith leidis vajaliku olevat ise kõnelust alustada. 

«Te tahate minuga rääkida abiellumisest, Harry March,» ütles ta, «ja ma olen tulnud siia oma 

vanemate... ei, ei! — oma vaese, armsa, kalli ema haua köhale, et kuulata, mis te tahate öelda.» 
JfcSee on ebatavaline ja te käitute kuidagi imelikult, Judith,» vastas Välejalg, kes oli palju rohkem 
erutatud, kui ta näidata tahtis. «Kuid mis tõsi, see on tõsi, ja tõde > peab alati lagedale tulema. Te 
teate väga hästi, tüdruk, et ma olen juba ammu pidanud teid kõige ilusamaks kõikide naisterahvaste 
hulgas, keda minu silmad on eales näinud, ja et ma ei ole kunagi sellest saladust teinud, ei siin 
järvel, ei jahimeeste ega karusnahaküttide seltsis ega ka asundustes.» 
A «Jah, jah, ma olen juba varem sellest kuulnud ja oletan, et see on õige,» vastas Judith 

palavikulise kärsitusega. 

«Kui noormees räägib niisugust juttu mõne noore naisterahva poole pöördudes, siis peab 
arvama, et ta teda väga kõrgelt hindab.» 

«Tõsi, tõsi, Välejalg, te olete sellest kõigest mulle juba rääkinud mitmel ja mitmel korral.» 

«Hea küll, kui see on meeldiv, siis ma mõtlen, et ükski naisterahvas ei hakka kurtma, et kuuleb 
seda liiga sageli. Kõik- ütlevad, et nii on üldse naistega: teie armastate kuulata, kuidas teile 
korratakse ikka ja jälle, sajandat korda, et te meeldite meesterahvale, ja sellest rohkem meeldivad 
teile ainult kõnelused teie ilust!» 

«Kahtlemata, enamikul juhtudel armastame mõlemat, kuid täna on hoopis ebatavaline päev, 
Välejalg, ja et maksa raisata sõnu ilmaasjata. Ma tahaksin, et teie räägiksite ilma mõistukõnedeta.» 

«Te peate alati saama õrna tahtmist, Judith, ja ma kärvan, et te saate seda alati. Ma olen teile 
sageli öelnud, et te meeldite mulle rohkem kui ükski teine noor naisterahvas, või kui juba rääkida 
tõtt, palju enam kui kõik noored naisterahvad kokku. Kuid teie oleksite pidanud märkama, Judith, 
et ma pole iialgi palunud teid endale naiseks tulla.» 

«Ma olen seda märganud,» ütles neiu, mille juures naeratus ilmus tema ilusaile huultele, 
vaatamata eba- 

tavalisele ja kasvavale erutusele, mis pani ta põsed punaga leegitsema ja süütas ta silmad peaaegu 
pimestava säraga. «Ma olen seda märganud ja olen pidanud seda üsna imelikuks Harry Marchi taolise 
otsusekindla ja kartmatu inimese poolt.» 

«Selleks on ka oma põhjus olnud, tüdruk, ja see isegi vaevab mind praegu... Ei, ärge punastage 
ja ärge vaadake nii kurjalt, sest on mõtteid, mis mõlguvad kaua meeles, ja" on sõnu, mis jäävad 
kurku kinni, kuid on katundeid, mis võivad võitu saada nii ühest kui teisest. Ma leian, et pean 
neile tundeile alluma. Teilpole enam isa ega ema, Judith, ja teil on Hettyga võimatu siin 
üksinda elada, isegi kui oleks rahuaeg ja irokeesid elaksid rahulikult. Praeguses olukorras on 


vähe sellest, et te jääksite nälga, vaid enne kui nädal oleks lõpule jõudnud, oleksite teie mõlemad 
vangi võetud või skalpeeritud. On juba aeg mõelda elumuutusest ja mehest, ja kui teie olete nõus 
minule naiseks tulemj, siis unustame kõik, mis on olnud minevikus.» 

Judith suutis vaevu tagasi hoida oma kärsitust niisuguse labase armuavalduse ja käepakkumise 
puhul, mida ta nähtavasti tahtis kuulda ja nüüd kuulaski tähelepanuga, mis oleks võinud äratada 
lootusi. Kuid ta suutis vaevalt ära oodata, mil noormees jõuab jutuga lõpule, — nii väga tahtis ta 
rutemini vastata. 

«Aitab juba, Välejalg, sellestOn küllalt,» ütles ta, tõstes käe just nagu selleks, et teda vaikima 
sundida. «Ma mõistan teid niisama hästi, nagu teie oleksite sellest rääkinud terve kuu. Teie eelistate 
mind teistele neidudele ja tahate, et ma saaksin teie naiseks.» 

«Teie väljendasite minu mõtte hoopis paremini kui mina ise oleksin seda suutnud teha, Judith, 
ja sellepärast arvestage, palun, et kõik need sõnad olid lausutud minu poolt just nii, nagu teie neid 
soovisite kuulda.» 

«Kõik on selge, Välejalg, ja mulle aitab kõigest sellest. Siin pole koht naljatamiseks või 
petmiseks. Nüüd aga kuulake ära minu vastus, mis on igas mõttes niisama siiras nagu teie 
ettepanekki. On olemas üks põhjus, March, miks ma iialgi...» 

«Mulle tundub, et ma mõistan teid, Judith, kuid ma olen nõus selle põhjuse unustama, mis 
puudutab ainult 

mind. Nüüd aga ärge punastage nagu taevas loojangul, sest ma ei taha teid sugugi solvata ...» 

«Ma ei punasta ega solvu hoopiski,» ütles Judith, püüdes oma meelepaha ohjeldada, samuti nagu 
ta ei oBnud leidnud vajaliku olevat seda väljendada. «On olemas põhjus, miks ma ei või saada teie 
naiseks, Välejalg. Teie nähtavasti ei märka seda põhjust ja sellepärast olen ma kohustatud 
selgitama teile seda niisama otsekoheselt, nagu te palusite mind endale naiseks. Ma ei armasta 
teid ja olen kindel, et ei hakka teid iialgi niivõrd armastama, et saada teie naiseks. Ükski mees ei 
või endale soovida naist, kes ei pea teda kõikidest teistest meestest paremaks. Ma räägin teile seda 
otsekoheselt ja loodan, et teie olete mulle tänulik minu siiruse eest.» 

«Oo, Judith, seda kõike on teinud need keigarid punakuuelised ohvitserid!» 

«Tasem, March! Ärge laimake tütart tema ema haual. Ma tahan teist lahkuda heaga, ärge sundige 
mind südamekibedusest kutsuma needusi teie pea peale. Ärge unustage, et ma olen naisterahvas ja 
teie olete meesterahvas, ja et mul ei ole isa ega venda, kes võiks teile teie sõnade eest kätte 
tasuda.» 

«Hea küll, ma ei ütle enam midagi. Kuid võtke aega, Judith, ja mõtelge minu ettepaneku üle 
järele.» 


«Mulle ei ole mingit aega vaja. Ma olen juba ammugi oma otsuse teinud ja ainult oodanud, 
millal te oma südamelt kõik ära räägite, et vastata teile sellesamaga. Nüüd me mõistame teineteist 
ja sellepärast pole mõtet asjata rohkem rääkida.» 

Tüdruku hoogus tõsidus kõhutas noormeest, sest ku- . nagi varem ei olnud ta teda näinud nii 
tõsise ja otsustavana. Nende eelmiste jutuajamiste aegu oli tüdruk teda lähenemiskatsete puhul 
tavaliselt kõhelnud põikle-valt,rvõi pilkavalt, kuid Välejalg oli pidanud seda naiselikuks 
edvistamiseks ja oletanud, et ta nõustub kergesti temaga abielluma. Ta ise oli võidelnud 
kõhklusega, kas peab ta tegema abiellumisettepaneku, kuid ei olnud iialgi arvanud, et Judith keeldub 
piirimaade kõige ilusama mehe naiseks saamast. Ja nüüd, kus tal tuli ära kuulata keeldumine, ja 
pealegi nii otsustaval kujul, et ei jäänud enam mingisugustele lootustele paika, oli ta nii 

löödud ja jahmunud, et ei proovinudki teda sundida otsust muutma. 

«Nüüd on Vilkuv Peegel minu jaoks kogu oma võlu kaotanud!» hüüdis ta pärast hetkelist 
vaikust. Tom on surnud, huroone on rannal niisama rohkesti kui tuvisid metsas ja üleüldse 
muutub see paik mulle sobimatuks.» 

«Eks minge siis ara. Siin ähvardab teid palju ohte, ja milleks peaksite oma eluga teiste heaks 
riskima? Ja ma ei usu, et teie võiksite meile osutada mingisugust tõsist teenet. Minge ära juba täna 
öösel; me ei hakka teid kunagi süüdistama tänamatuses või mehisuse puudumises.» 

«Kui ma ära lähen, siis raske südamega teie pärast, Judith, sest ma tahaksin teid endaga 
meelsasti kaasa võtta.» 

«Sellest ei rrraksa enam rääkida, March. Kuid ma viin teid kanuus maale, niipea kui pimedaks 
läheb. Sealt te võite juba tungida lähima garnisonini. Kui jõuate fordini ja saadate siia 
väeüksuse...» 

Judith takerdus nende sõnade juures, kuna ta ei tahtnud ennast teha tagarääkimiste ning 
kahtlustuse märklauaks inimese poolt, kes ei vaadanud heasoovlikult tema tutvusele garnisoni 
ohvitseridega. Välejalg mõistis siiski tema mõtet ja vastas täiesti lihtsalt, laskumata arutlustesse, 
mida neiu kartis: 

«Ma mõistan, mis te tahate ütelda ja mispärast te seda ei ütle,» vastas ta. «Kui ma jõuan 
õnnelikult forti, asub väeüksus neid hulguseid jälitama, ja ma tulen, koos nendega, sest ma tahan 
näha teid ja Hettyt täielikus ohutuses, enne kui me jäädavalt teineteisest lahkume.» 

«Ah, Harry March, kui te oleksite alati niiviisi rääkinud, oleksid minu tunded teie vastu võinud 
hoopis teistsugused olla!» 

«Kas nüüd on siis liiga hilja, Judith? Ma olen jäjne metsaelanik, kuid me kõik muutume, kui 
meid kõheldakse teisiti kui .nii, nagu me oleme harjunud.» 

«Liiga hilja, March! Mul ei ole teie ega ühegi teise mehe vastu — välja arvatud ainult üks — 
südames neid tundeid, mida teie sooviksite leida. Kuid ma olen öelnud küllalt palju, ärge esitage 


mulle enam mingisuguseid kü- 

simusi. Niipea kui läheb pimedaks, viime mina või delavaar teid kaldale; te lähete sealt Mohawkt 
kallastele, lähimasse garnisoni, ja saadate meile abi. Aga nüüd, Välejalg, me oleme ju sõbrad, ja ma 
võin teid usaldada, eks ole?» 

«Aga muidugi, Judith, kuigi meie sõprus oleks võinud olla hoopis kuumem, kui teie vaataksite 
minule nii, nagu mina vaatan teile.» 

Judith kõhkles ja paistis, et temas toimus mingisugune tugev sisemine võitlus. Seejärel, otsekui 
oleks ta otsustanud igasugusest nõrkusest üle olla ja iga hinna eest oma eesmärki saavutada, hakkas 
ta avameelselt rääkima. 

«Te leiate seal Warley nimelise kapteni,» ütles ta surnukahvatuna ja üle keha värisedes. «Ma 
mõtlen, et tema sooviks olla üksuse ülemaks, kuid ma eelistaksin, et seda teeks keegi teine. Kui 
kapten Warleyt oleks sellest sõjaretkest võimalik tagasi hoida, siis olen ma väga õmelik.» 

«Seda on palju kergem öelda, kui teha, Judith, sest ohvitserid ei saa toimida' nii, nagu nad ise 
heaks arvavad. Major annab käsu, aga kaptenid, leitnandid ja lipnikud peavad käsku täitma. Ma 
tunnen seda ohvitseri, kellest te räägite, — see on punapõskne, lõbus, hõis-sassa-tüüpi džentelmen, 
kes kaanib niipalju madeirat, et võiks kogu Mohawki ära uputada, aga siiski kena jutu-puhuja. Kõik 
oru neiud on temasse armunud ja nad räägivad, et tema on kõigisse neidudesse armunud. Ma ei imes- 
ta põrmugi, et see naistekütt teile ei meeldi, Judith, sest ta on üsna tavaline naistekütt ega ole mingi 
kõrgem ohvitser.» 

Judith ei vastanud midagi, kuigi värises tervest kehast ja tgma põsed tõmbusid esialgu punaseks, 
siis aga läksid uuesti surnukahvatuks. 

«Oh õnnetust, mu vaene ema!» hüüdis ta mõttes. «Me oleme sinu haual, kuid sina ei teagi, kuidas 
me oleme unustanud sinu õpetused ja hoole, petnud sinu armastust...» 

Tundnud oma südames selle surematu ussi hammustust, tõusis ta oma köhalt ja andis Välejalale 
märku, et tal pole enam midagi öelda. 

XXII PEATÜKK 


-.. See hetk, 
mil rõhutu ei mõtle enam elule, 
võib muuta teda peremeheks sedamaid 
ka võimsa valitseja üle... 


Coleridge 


Kogu selle aja istus Hetty praami ninas ja vaatas kurvalt vette, kus puhkasid tema ema ja selle 
inimese keha, keda teda oli õpetatud oma isaks pidama. Tasa seisis tema kõrval sõbralikuna ja 
rahulikult, kuid ei teinud katsetki teda sõnadega lohutada. Indiaanlaste kombe kohaselt oli ta selles 
suhtes tagasihoidlik, aga naiselikud harjumused sundisid teda kannatlikult ootama seda momenti, mil 
ta võib oma kaastunnet Väljendada tegudega, aga mitte sõnadega, Tšingatšguk hoidus natuke kauge- 
male; ta käitus sügava tagasihoidlikkudega nagu sõjamees, kuid ometi valdasid ta südant tavalised 
tunded. 

Judith tuli õe juurde piduliku ja väärika ilmega, mida tal tavaliselt polnud; ja kuigi läbielatud 
erutuse jäljed olid veel tema ilusal näol näha, hakkas ta rääkima kind-lalt ja kõhkluseta. Samal 
hetkel eemaldusid Tasa ja delavaar ahtrisse Välejala juurde. 


«Õde,» ütles Judith lahkelt, «mul on sinuga paljugi rääkida; istume kanuusse ja sõidame natuke 
maad lae- 

vast eemale, sest kähe orvu saladused ei ole määratud kõigi kõrvaliste isikute kõrvade jaoks.» 
«Muidugi, Judith, kuid vanemad võivad kuulda neid saladusi. Välejalg hiivaku ankur ja mingu 
laevaga siit eemale, meie aga jääme siia, isa ja ema hauale, ja räägime teineteisega kõigest.» 
«Isa ... !» kordas Judith aeglaselt, kusjuures esmakordselt pärast Marchi juurest lahkumist, tõusis 
talle puna põskedele. «Ta ei olnud ju meie isa, Hetty! Me kuulsime seda tema oma suust 
surmaeelseil minuteil.» 
«Kas sa tõesti rõõmustad, Judith, et sul pole isa? Ta hoolitses meie eest, toitis, riietas ja armastas 
meid; lihane isa ei oleks suutnud ka rohkem teha. Ma ei mõista, mispärast ta ei olnud meie isa.» 
«Ära mõtle sellest enam, armas laps, vaid teeme nii, nagu sa ütlesid. On õige, kui meie jääme siia, 
aga laev sõidab natuke eemale. Sea sina kanuu valmis, aga mina teatan Välejalale ja indiaanlastele 
meie soovist.» 
Kõik see tehti ruttu ja kiiresti; laev sõitis ühtlaste aerutõmmetega saja jardi kaugusele, jättes 
tüdrukud otsekui õhku hõljuma selle paiga köhale, kus puhkasid surnud: nii liikuv oli kerge lootsik ja 
nii läbipaistev teda kandev vesi. 
«Thomas Hutteri surm,» algas Judith pärast lühikest pausi, mis pidi õde tema sõnadele ette 
valmistama, «muutis kõik meie tulevikukavatsused, Hetty. Kuigi tema ei olnud meie isa, siis meie 
oleme ometi -õed ja peame sellepärast koos elama.» 
«Kust ma tean, Judith, et sa ei ole niisama rõõmus, kui kuuled, et ma pole sulle õde, nagu rõõmustad 
praegu, . et Thomas Hutter — nagu sina teda kutsud — ei olnud sinu isa! Mina olen ainult pooliku 
mõistusega ja vähesed tahavad endale puuduliku mõistusega sugulasi! Peale selle ei ole ma ilus, 


vähemalt mitte nii ilus nagu sina, aga sa arvatavasti tahad; et sul oleks ilus õde.» 

«Ei, ei, Hetty! Sina ja ainult sina oled mu õde — mu süda, minu armastus ütleb mulle seda, — ja 
ema oli minu lihane ema. Ma olen selle üle rõõmus ja uhke, sest ta oli ema, kellele võib uhke olla. 
Kuid isa ei olnud meie isa!» 

«Tasem, Judith! Tema vaim võib kuskil läheduses olla 

ja tal on kibe kuulata, et lapsed kõnelevad niiviisi, ja pealegi veel tema haual. Ema ütles mulle 
sageli, et lapsed ei pea kunagi oma vanemaid kurvastama, eriti siis, kui vanemad on surnud.» 

«Vaene Hetty! Nad mõlemad on õnneks nüüd vabad igasuguseist muredest meie saatuse pärast. 
Miski, mis ma võin teha või öelda, ei valmista emale vähimatki 
kurvastust — selles on vähemalt mõningane troost, — ja miski, «mis sina võid öelda või teha, ei 
pane teda naeratama nagu varemalt, kui ta veel eluajal naeratas sulle su hea käitumise puhul.» 

«Seda sina eitea, Judith. Vaimud võivad näha ja ema võib niisamuti nagu iga teine vajm meid 
näha. Ta rääkis meile alati, et jumal näeb kõike, mis me teeme, ja sellepärast ei tohi me teha midagi, 
mis teda kurvastab; ja nüüd, kus ta meie juurest on lahkunud, püüan ma, mitte midagi-niisugust teha, 
mis temale võib-olla ei meeldi.» 

«Hetty, Hetty, sa fsegi ei tea, mis sa räägid!» pomises Judith, erutusest punaseks minnes. «Surnud 
ei näe ega tea, mis siin sünnib. Kuid ärgem rääkigem enam sellest. Ema ja Thomas Hutteri kehad 
puhkavad koos järvepõhjas ja me loodame, et nende vaimud on koos jumala juures. Kuid meie 
sinuga, ühe ema lapsed, elame maa peal edasi; ja me peame mõtlema, kuidas me tulevikus peame 
edasi elama.» 

«Kuigi me pole küll Thomas Hutteri lapsed, Judith, siis ei hakka keegi ometi vastu, vaidlema 
meie õigustele tema vara suhtes. Meile on jäänud loss, laev, kanuud, metsad ja järved, kõik see, mis 
tema elu ajalgi. Mis takistab meid siia jäämast ja elamast täpselt samuti, nagu me oleme seniajani 
elanud?» 

«Ei, e1, vaene õde, nüüd. on see võimatu. Kaks tütarlast ei saa siin olla julged, isegi mitte siis, kui 
hurooni-del ei peaks õnnestuma meid kinni võtta. Isegi isal oli vahetevahel raskusi järvel rahu 
alalhoidmisega, aga meil ei maksa sellest mõteldagi. Meie peame siit lahkuma, Hetty, ja kolima 
asundusse.» 

«Ma olen väga kurb, et sa nii mõtled,» vastas Hetty, langetades pea rinnale ning vaadates mõtlikult 
alla sinna kohta, kus paistis veel tema ema haud. «Mul on 

väga kurb seda kuulda. Mina jääksin meelsamini siia, kus ma küll ei ole sündinud, kuid igal juhul 
olen veetnud kogu oma elu. Mulle ei meeldi asundused, nad on täis pahesid ja kurjust. Ma 
armastan puid, mägesid, järve ja allikaid, Judith, ja mul on väga kahju neist rikkustest lahkuda. 
Sina oled ilus, sa ei ole pooliku mõistusega. Ühel ilusal päeval sa abiellud ja saad endale mehe, ja 
mina saan endale venna, kes hakkab hoolitsema meie eest, kui naised tõesti ei suuda hoolitseda ise 
enda eest niisuguses paigas nagu siin.» 

«Ah, kui see tõesti oleks võimalik, Hetty, siis ma tunneksin end praegu tõesti tuhat korda 
õnnelikumana siinsetes metsades kui asundustes! Kunagi ma mõtlesin teisiti, kuid nüüd ma tunnen 
end siin õnnelikuna. Kuid kus on niisugune mees, kes muudab meile selle paiga niisuguseks 
Eedeni aiaks?» 

«Harry March armastab sind, õde,» vastas vaene Hetty, näppides kooretükke kanuu küljest. «Ma 
olen kindel, et ta on õnnelik, kui saab sinu meheks; ja tugevamat ning vapramat noormeest ei ole 
siinsetes paikades leida.» 

«Harry March ja mina mõistame teineteist, ja temast ei maksa rohkem rääkida. Tõsi, on küll veel 
üks inimene... aga-noh, hea küll! Kõik on saatuse kätes ja meie peame nüüd kohe otsustama, 
kuidas me hakkame edasi elama. Siia jääda — see tähendab üksinda siia jääda — seda me ei või, 
ja võib-olla ei avane meil ka võimalust niiviisi siia jääda, nagu sina mõtlesid. Peale selle on 
tulnud aeg, Hetty, et peame kõik, mis võimalik, teada saama meie vanemate ja perekonna kohta. 
On vähe tõenäoline, et meil üldse ei ole sugulasi, ja neil on arvatavasti heameel meid näha. Vana 
kirst on nüüd meie omandus ja meil on õigus sisse vaadata ja kõike teada saada, mida see sisaldab. 
Ema sarnanes nii vähe Thomas Hutteriga, et nüüd, kus teame, et me ei ole tema lapsed, ma lausa 
põlen soovist teada saada, kes oli siis meie isa. Ma olen kindel, et kirstus on paberid varjul, ja 
need paberid võivad jutustada üksikasjaliselt meie vanemaist ja teistest sugulastest. 


«Hästi, Judith, sina mõistad paremini niisuguseid asju, sest sa oled palju targem kui tüdrukud 
on tavaliselt, — 

ema ütles ikka nii, — ja mina olen kõigest ainult pooliku mõistusega. Nüüd on isa ja ema surnud, ma 
ei hooli mingisugustest sugulastest peale sinu, ja ma ei usu, et ma võiksin armastada inimesi, keda 
ma pole iialgi näinud. Kui sina ei taha Välej alale mehele minna, siis ma tõesti ei tea, missuguse 


teise mehe sa võiksid endale leida ja sellepärast ma kardan, et meil tuleb lõppude lõpuks järvelt 
lahkuda.» 


«Mis sa mõtled Hirvekütist, Hetty?» küsis Judith, olles langetanud oma lihtsameelse õe eeskujul pea 
ja püüdes sel moel oma hämmeldust vätjata. «Kas sa tahaksid, et tema saaks sinu vennaks?» 

«Hirvekütt!?» kordas Hetty ja vaatas õele teesklematu imestusega otsa. «Kuid, Judith, Hirvekütt ei 
ole sugugi ilus ega sobi üldse sinusugusele tüdrukule.» 

«Kuid ta pole inetu, Hetty, ja mehe ilu tähendab vähe.» 

«Kas sa mõtled nii, Judith? Ma tean, et meesterahva või naisterahva ilu on jumala silmis tühine; 
ema rääkis mulle seda tihtilugu, Tou arvas, et ma olen ehk kurb, sest et ma ei ole nii ilus nagu sina — 
kuigi ta ei oleks pruukinud muret tunda selle üle, sest ma ei kadesta midagi, mis on sinul, õde; kuid 
ta ütles mulle seda. Ometigi on nii naisterahva kui ka meesterahva ilu silmale väga meeldiv näha. 

Ma mõtlen, et kui mina oleksin meesterahvas, siis hoolitseksin oma ilu eest palju rohkem kui nüüd 
tütarlapsena. Ilus mees näab välja palju meeldivam kui ilus naisterahvas.» 

«Vaene lapsuke, sa isegi ei. tea, mis sa räägid või mõtled! Meile tähendab ilu siiski palju, kuid 
meesterahvale ei tähenda see midagi. Iseendast mõista peab meesterahvas olema pikk, kuid leidub palju 
niisama pikki mehi kui Välejalg; ja osav — ma tunnen inimesi, kes on temast palju osavamad; ja 
tugev — noh, tema ei kehasta endas mitte kogu maailma jõudu; ja vapper — ma olen kindel, et 
võiksin nimetada noormeest, kes on temast vapram.» 

«See on imelik, Judith! Seniajani ma mõtlesin, et kogu maailmas ei ole tugevamat, ilusamat, 
osavamat ja vapramat meest kui Harry Välejalg. Ma olen kindel, et mina ei ole iialgi kohanud 
kedagi, kes oleks neis asjades temaga võrdne.» 

392 


«Hea küll, hea küll, Hetty, ärgem kõnelgem sellest enam! Mul on ebameeldiv kuulda, kui sina 
niiviisi räägid. See ei sobi sinu süütuse, õigluse ning südamesiirusega. Las Harry March läheb siit 
ara. Ta lahkub meie juurest fctäna öösel ja mul pole temast põrmugi hale. Kahju ainult, et ta 
asjata oli siin nii kaua.» 

«Ah, Judith, seda ma kartsingi! Ja ma lootsin, et tema saab minu vennaks!» 

«Nüüd ei maksa sellest mõtelda. Räägime parina oma vaesest emast ja Thomas Hutterist.» 

«Niisugusel puhul räägi lahkemalt, õde, sest — kes teab! — võib-olla näevad ja kuulevad nende 
hinged meid. Kuigi isa ei olnudki meie isa, oli ta siiski väga hea meie vastu, andis meile toitu ja 
eluaseme. Nad on ./ maetud vette ja sellepärast ei saa me panna nende kal-mule hauasambaid, et 
teatada sellega neist kõigile inimestele; nüüd peame me kõike seda ise teatama oma suu läbi.» 

«See neid ei huvita, õeke. Lohutav on mõelda, Hetty, et kui ema olekski nooruses teinud 
mingisuguse raske eksisammu, siis pärast kahetses ta seda siiralt; tema patud on talle 

kahtlemata andeks antud.» 

«Judith, lastel ei ole niiviisi sünnis rääkida oma vanemate pattudest! Räägime parem oma 
pattudest.» 


«Sinu pattudest, Hetty? Kui maailmas on kunagi olnud patuta olendit, siis oled see sina. Ka mina 
tahaksin, et võiksin sedasama öelda enda kohta! Kuid eks me näe. Keegi ei tea, missuguseid 
muudatusi võib naise südames esile manada armastus hea mehe vastu. Ma ei usu, laps, et ma 
armastaksin nüüd enam ilusaid ehteid 
nii kui varem.» 

«Oleks väga kahju, Judith, kui sa isegi oma vanemate haual mõtleksid riietest. Kui see tõesti nii 
on, nagu sa ütled, siis ei lahku me siit iial, ja Välejalg mingu kuhu tahab.» 
«Ma olen täiesti nõus viimasega, kuid esimese kohta ei saa ma midagi vastata, Hetty. Nüüdsest peale 
me peame elama nii, nagu on sünnis tagasihoidlikele noortele naisterahvastele, ega tohi siia jääda, 
kuna me satuksime järve äärde tulevate labaste ja kurjade keeltega karusnahaküttide ning jahimeeste 
tühjade juttude märk- 

lauaks. Las Välejalg läheb oma teed ja siis ma leian ka võimaluse Hirvekütiga kokku saada, ja siis 
laheneb ka meie tuleviku küsimus peagi. Tule, tütarlaps, päike on juba loojunud ja laev sõidab 
meist kaugele, pöördume ümber ja peame oma sõpradega nõu. Täna öösel ma uurin kirstu sisu 
järele ja homme otsustame, mis edasi teha. Mis puutub huroonidesse, siis on nüüd, kui me võime 
oma varandust tarvitada ilma Thomas Hutterit kartmata, neid hõlpus ära osta. Niipea kui mul ainult 
õnnestub Hirvekütt nende käest välja lunastada, hakkame me juba üheainukese tunni pärast 
teineteist mõistma.» 

Judith rääkis kindlalt ja otsustavalt, teades kauaaegsete kogemuste järgi, kuidas oma 
nõrgamõistuselist õde kõhelda. Ehkki ta oli harjunud küll niiviisi oma käitumise ja suurema 
kõneosavusega oma tahtmist läbi suruma, talitses Hetty vahel ta ägedaid tundeid ja ennatlikke 
tegusid nende lihtsate kõlblate tõdede abil, mis olid nii sügavalt juurdunud ta mõtteisse ja 
tunnetesse. Praegusel juhul avaldus see puuduliku mõistusega tütarlapse tervendav mõju õele, kes 
teistsuguses olukorras oleks hiilanud ja olnud imeteldud, tavalisel lihtsal ja tõsisel kombel. 

«Sa unustad, Judith, mis meid siia tõi!» vastas Hetty etteheitvalt. «Siin on ema haud ja asja alles 
lasksime isa keha tema kõrvale. Me oleme,teinud sellega suurt pattu, et oleme siin paigas nii palju 
rääkinud iseendast, ja peaksime nüüd palvetama, et jumal andestaks meile ja õpetaks, kuhu me 
peame minema ja mis me peame tegema.» 

Judith pani tahtmatult aeru käest, Hetty aga laskus põlvili ja süvenes varsti oma hardaisse/kuid 
lihtsaisse palveisse. Judith ei palvetanud iialgi. 

Hui Hetty tõusis, hõõgus ta põskedelt syrust, mis muutis ta meeldiva näo sel hetkel lausa 
kauniks. .Ta süda oli rahul ja südametunnistus mõistis ta õigeks kohusetunde unarusse jätmises. 

«Nüüd, Judith, kui tahad, võime minna,» ütles ta. «Jumal on minu. vastu hea olnud ja võtnud 
koorma minu südamelt. Emaloli palju niisuguseid koormaid, nagu ta mulle jutustas, ja ta vabastas 


end nendest alati niiviisi. 


394 


See on ainuke tee, õde, kuidas neist vabaneda. Kivi või palki võid sa oma kätega tõsta, kuid südant 

peab ker-gendama ainult palvega. Mispärast sa ei palveta nii sageli kui lapsepõlves, Judith?» 
«Hea küll, hea küll, laps,» vastas Judith kuivalt, «praegu ei ole see tähtis. Ema on surnud ja 

Thomas Hutter on surnud. Nüüd on aeg, kus me peame mõtlema ja tegutsema ise enda eest.» 

Kanuu liikus aeglaselt vanema õe tasastest aerutõm-metest aetuna; noorem õde istus sügavates 
mõtetes, nagu tal oli alati kombeks, kui tema ajus tärkas mõni abstraktsem ja keerulisem probleem 
kui tavaliselt. 

«Ma ei tea, mis sa mõtled meie tulevikust, Judith,» ütles ta lõpuks äkki. «Emal oli kombeks 
öelda, et meie tulevik on taevas; kuid sina nähtavasti mõtled, et tulevik tähendab tulevat nädalat 
või homset päeva.» 

«See sõna tähendab kõike, mis võib juhtuda nii selles kui ka teises maailmas, armas õde. See on 
pidulik sõna, Hetty, ja eriti, ma kardan, nendele, kes kõige vähem sellest mõtlevad. Meie emale on 
nüüd tulevikuks igavik. Meie jaoks on see kõik, mis võib meiega juhtuda, senikaua kui meie siin 
maailmas elame... Kuid kas ei sõitnud praegu üks kanuu lossi tagant mööda? Näe seal, selles 
suunas, kuhu ma näitan! Nüüd läks ta varju. Kuid tõesti, ma nägin, kuidas kanuu hiilis majade 
taha!» 

«Ma märkasin seda juba tüki aja eest,» vastas Hetty rahulikult, kuna indiaanlased ei kohutanud 
teda põrmugi, «kuid ma ei mõelnud, et niisugustest asjadest võib rääkida ema haual. Kanuu tuli 
indiaanlaste laagrist ja selles istub ainult üks inimene. See paistis olevat Hirvekütt ja mitte 
irokees.» 

«Hirvekütt!» karjatas Judith ebatavalise erutusega. «See ei või olla võimalik! Hirvekütt on vangis 
ja mina olen kogu aja mõelnud ainult sellest, kuidas teda vabastada. Mispärast sa arvad, et see on 
Hirvekütt, laps?» 

«Sa võid ju ise seda näha, õde. Kanuu tulebki uuesti nähtavale teisel pool maja.» 

Tõepoolest oli kerge paat möödunud majast ja liikus nüüd otse laeva poole; kõik laevalolijad 
kogunesid praami ninna, et liginevat kanuud vastu võtta. Ainsast 

pilgust mõistis Judith, et õel oli õigus ja et Hirvekütt oli kanuus üksinda. Ta lähenes siiski nii 
rahulikult ning kiirustamata, et Judith lausa imestas; sest inimene, kel oli jõuga või kavalusega 


õnnestunud vaenlaste käest pääseda, oleks vaevalt suutnud tegutseda niisuguse meelekindluse ning 

külmaverelisusega. Päev oli selleks ajaks õhtule kaldunud ja kaldal olevad esemed paistsid juba 

ähmaselt. Avaral järveseljal oli veel siiski valge ja praeguste, sündmuste tegevuspaik, mis asus 
järve kõige laiemas osas ja oli justkui vähem varjatud kui enamik järvepinnast, omandas sära, mis 
pisut sarnanes päikeseloojaku soojade värvitoonidega Itaalias või Kreekas. Maja ja laeva 
seinapalkidel olid purpurpunased laigud, mis tuhmusid kasvava pimedusega, ja küti kanuu piir- 
jooned muutusid ähmasemaks ja mahedamaks kui päikese paistel. Kui paadid üksteisele lähenesid 

— sest Judith ja õde aerutasid kogu jõust, et ootamatule külalisele järele jõuda, — näis isegi 

Hirveküti päevitunud nägu heledamana kuf muidu nende punaste helkide paistel, mis tantsisklesid 

hämaras õhus. Judith mõtles, et võib-olla oli kohtumisrõõm andnud oma osa sellele ebatavalisele ja 

meeldivale näoilmele: Ta ei teadnud, et tema oma ilugi oli palju võitnud sellestsamast loomulikust 
põhjusest. Ja samuti ei aimanud ta, kui suurt rõõmu oleks talle valmistanud teadmine, kui 
noormees tõepoolest mõtleks temast kui kaunimast naisest, keda ta silmad olid iial näinud. 

«Tere tulemast, Hirvekütt!» hüüdis neiu, kui kanuud jõudsid kohakuti. «Me elasime üle kurva ja 
kõhutava päeva, kuid teie tagasitulekuga vähemalt on üks õnnetus vähem. Kas huroonid muutusid 
inimlikumaks ja lasksid teid vabaks? Või põgenesite nende kätest ära üksnes oma julguse ja- 
osavuse abil?» 

«Ei nii ega naa, Judith, ei seda ega teist. Mingod on ikka mingod; niisugustena nagu nad on 
sündinud, niisugustena nad ka surevad; vaevalt küll nende loomus kunagi paraneb.. Nojah, neil on 
omad kombed ja meil jällegi omad, Judith, ja ei kõlba rääkida halba oma lähedastest, kuigi, tõsi 
küll, mul on üsna raske gneist hulKiireist hästi mõtelda Või midagi head kosta. Üle trumbata neid 
muidugi võib, ja me Maoga trumpasime 

nad kavalusega üle, kui läksime tema mõrsjat päästma.» .Siinkohal hakkas kütt naerma oma tavalist 
vaikset naeru. «Kuid pole kerge petta neid, keda on juba kord oetetud. Isegi põdrad tunnevad ära 
kõik jahimehe vigurid pärast ainukest jahihooaega; ja indiaanlane, kelle silmad on juba kord 
avanenud teie kavalusele, ei sulge neid enam iial samas kohas. Ma olen näinud valgeid, kes on 
lasknud end teistkordselt haneks võtta, kuid iial mitte ühtki punanahka. Kõik, mis nad teavad, on 
nad omandanud tegelikust elust ja mitte raamatust. Koge-mus on parim koolmeister, kelle 
õppetunnid meil kõige kauem meeles püsivad.» 
«See kõik on tõsi, Hirvekütt. Aga kui te ei põgenenud metslaste käest, kuidas te siis siia saite?» 
«See on täiesti loomulik küsimus ja te esitasite ta võluvalt. Te olete täna õhtul imeilus, Judith ehk 
Mets-roos, nagu Madu teid kutsub, ja ma võin seda julgelt öelda, sest ma mõtlen 'stõesti nii. Teil on 
täiesti õigus nimetada mingosid metsikuteks, sest neil on tõesti metsikud tunded ja nad käituvad alati 


metsikult, kui teie neile selleks põhjust annate. Äsjases tülis kandsid nad kao-tusi ja on valmis nende 
eest kätte maksma igale inimesele, kellel on inglise veri soontes ja kes neile ainult pihku satub. Tõsi, 
ma mõtlen, et sellel eesmärgil on nad ' valmis rahulduma hollandlasegagi.» 

«Nad tapsid isa, see oleks pidanud nende verejanu rahuldama,» tähendas Hetty etteheitvalt. 
«Ma tean seda, tütarlaps, ma tean kogu lugu, osalt selle järgi, mis ma nägin kaldalt, kuna nad tõid 
mu laagrist sinna, aga osalt nende ähvarduste ja muude juttude järgi. Mis parata, elu on väga 
ebakindel asi ja ripub iga päev juuksekarva otsas. Kui te olete kaotanud ustava sõbra, nagu ma arvan, 
siis saadab saatus teile “uued sõbrad, ja kuna meie tutvus algas ebatavalisel viisil, siis võtan ma seda 
näpunäitena, et tulevikus olen mina kohustatud hoolitsema selle eest — kui selleks avaneb võimalus — 
, et teie vigvamis oleks alati leiba. Surnut ellu äratada ma ei saa, kuid mis puutub elavate eest 
hoolitsemisse, siis te leiate kogu piirialadel väheseid, keda võiks minuga võrrelda, kuigi ma muide 
ütlen seda kaastundest ja lohutuseks, mitte selleks, et kiidelda.» 

«Me mõistame teid, Hirvekütt,» vastas Judith kähku, «ja võtame iga sõna, mis teie/suust langeb, 
lahkuse ja sõpruse märgina. Annaks taevas, et kõigil inimestel oleks niisugune õiglane keel ja aus 
süda!» 

«Mõistagi erinevad inimesed ses mõttes üksteisest väga, Judith. Ma olen näinud inimesi, keda 
võiks usaldada ainult nii kaua, kui nad on su oma silma all. Olen näinud ka teistsuguseid, kelle 
lubadustele, mis antakse küll väikese vampuumitükikese juures, võib niisama kindel olla, nagu oleks 
kogu ülesanne, täidetud teie juuresolekul. Jah, Judith, teil oli täiesti õigus, kui ütlesite, et mõnele 
inimesele võib kindel olla, teisele aga mitte.» 

«Teie olete tõesti imelik, Hirvekütt,» ütles tüdruk, hämmeldudes seejuures üsna tublisti lapselikust 
iseloomu lihtsusest, mis kütil nii sageli ilmsiks tuli. Tema lihtsameelsus oli nii rabav, et ta näis 
sageli asuvat peaaegu ühel tasemel vase Hetty rumalusega. «Teie olete täiesti mõistatuslik 
inimene ja sageli ma ei tea, kuidas teist aru saada. Kuid te siiski unustasite meile ütlemata, kuidas 
te siia saite.» 

«Mina! Oi, selles ei ole küll midagi mõistatuslikku, kuigi ma ise oleksin mõistatuslik, Judith! Ma 
olen puhkusel.» 

«Puhkusel? Ma saan aru, mis see sõna tähendab, kui juttu on sõdureist. Kuid ma ei saa aru, mis 
ta tähendab vangi puhul.» 

«Ta tähendab täpselt sedasama. Teil on täiesti õigus: sõdurid käsutavad seda sõna täpselt nii 
nagu mina. Puhkus — see tähendab luba lahkuda laagrist või garnisonist teatud kindlaksmääratud 
ajaks, se]le aja möödumisel on sõdur kohustatud tagasi tulema või kannatama piinu, 
olenevalt'sellest, kas ta juhtub olema sõdur või vang. Kuna mina olen vang, siis seisab mul ees 


vangi saatus.» 
«Kas huroonid tõesti lasksid teid tulla üksinda, ilma valvuri või saatjateta?» 
«Aga muidugi — ma ei oleks saanud siia tulla teisiti, sest mul ei õnnestunud pääseda jõu või 
kavaluse abil.» 
«Kuid mis on neile tagatiseks, et teie üldse tagasi lähete?» 

«Minu ausõna,» vastas jahimees lihtsalt. «Jah, tunnistan, ma andsin neile ausõna, ja nad oleksid 
olnud suured lollid, kui nad oleksid mind lasknud ilma selleta tulema! Noh, ma ei oleks olnud 
kohustatud tagasi minema ja oma nahal tundma kõiki neid kuratlikke vigureid, mida nende kurjus 
suudab välja mõelda, vaid oleksin lihtsalt võtnud püssi õlale ja läinud kõige otsemat teed tagasi 
delavaaride küladesse. Kuid jumal halastagu, Judith, nad teavad seda niisama hästi nagu meiegi, ja 
oleksid lubanud mul lahkuda ilma ausõnata niisama palju, kui nad lubavad huntidel oma isade luid 
välja kraapida.» 

«Kas teie tõepoolest kavatsete selle meeletu enesehävitamisega hakkama saada?» 

«Mis» 

«Ma küsin, kas see tõesti võib olla võimalik, et annate end uuesti halastamatute vaenlaste 
meelevalla alla, et ainult oma sõna pidada?» 

Hirvekütt vaatas mõne sekundi oma ilusale kaasvestlejale tõsise meelepahaga otsa. Siis muutus 
tema ausa, lihtsameelse näo ilme nagu mingisuguse ootamatu mõttevälgatuse mõjul, mille järel ta 
hakkas naerma oma tavalist naeru. 

«Ma algul ei mõistnud teid, Judith, jah, ma tõesti ei mõistnud. Teie mõtlete, et Tšingatšguk ja 
Harry Välejalg ei lubaks seda. Kuid teie nähtavasti tunnete neid inimesi halvasti. Delavaar on 
viimane inimene maa peal, kes hakkab vastu vaidlema selle täitmisele, mida ta ise peab minu 
kohuseks. Ja mis puutub Marchisse, siis tema ei hoolitse ühegi elava olendi eest peale iseenda ega 
hakka niisuguse asja puhul üldse sõnu raiskama. Isegi siis, kui ta ka kavatseks sellele vastu vaidlema 
hakata, siis ei tuleks sellest midagi välja. Kuid ta ei tee seda, sest ta mõtleb rohkem oma käsust kui 
oma sõnapidamisest, aga mis puutub minu lubadustesse või teie, Judith, või ükskõik kelle 
lubadustesse, siis need ei huvita teda põrmugi. Niisiis, minu pärast ärge tundke . muret, tütarlaps. 
Mind lubatakse kaldale tagasi, kui puhkus lõpeb, ja isegi sel juhul, kui tekivad mõningad raskused, 
pole ma asjata metsas üles kasvanud, haridust saanud, nagu öeldakse, et ei mõistaks välja rabelda.» 

Mõnd aega ei vastanud Judith midagi. Naisena, kes esmakordselt elus hakkab alistuma oma 


tundele, millel on suur mõju tema soo esindajate õnnele või õnnetusele, tahtis ta protestida, mõeldes, 
missuguse karmi saatuse Hirvekütt iseendale kaela on tõmmanud, kuid samal ajal käskis õiglustunne 
teda imetleda niisugust kõigutamatut ja pretensioonideta ausust. Ta mõistis, et igasugused 
argumendid on käsutud; ja sel minutil tundus talle Ebasündsana vähendada jahimehe otsusekindluses 
väljenduvat väärikust ja endast lugupidamist ning keelitada teda oma kavatsustest loobuma. Ta lootis 
veel, et juhtub midagi, mis takistab Hirveküti eneseohverdamist; kõigepealt aga tahtis ta teada saada 
kõike, et hiljem tegutseda kooskõlas nende asjaoludega. 

«Millal teie puhkus lõpeb, Hirvekütt?» küsis ta pärast seda, kui mõlemad sõudsid laeva suunas ja 
liikusid veepinnal vaevaltmärgatavate aerutõmmetega. 

«Homme keskpäevaj, ja mitte üht minutit varem. Võite mind uskuda, Judith, et ma ei anna end 
nende hulguste kätte mitte sekunditki varem, kui see on tingimata vajalik. Nad hakkavad juba kartma 
garnisonisõdurite küllatulekut ja sellepärast ei taha enam asjatult aega kaotada. Me leppisime kokku, 
et kui ma ei täida täpipealt kõiki nende nõudmisi, hakatakse mind piinama, niipea kui päike kaldub 
loojakule. Sest nad tahavad asuda koduteele pimeduse tulekuga.» 

See oli öeldud pühalikult, otsekui oleks vangi hinge rõhunud mure eeloleva saatuse pärast, aga 
ometi nii lihtsalt ja vähemagi uhkustamiseta oma tulevaste kan-natuste üle, nii et see pigem hoidis 
ara, kui kutsus esile avalikke kaastundeavaldusi. 

«Tähendab, nad tahavad oma kaocttiste eest kätte maksta?» küsis Judith nõrga häälega ja tema uhke 
vaim alistus teise rahuliku väärikuse ja otsusekindluse mõjule. 

«Täiesti õige, kuivõrd mina suudan otsustada indiaanlaste kavatsuste üle väliste tunnuste järgi. 
Muide, nad näivad mõtlevat, et ma ei aima nende plaane. Kuid petta selles suhtes immest, kes on 
niikaua elanud punanahkade hulgas, oleks niisama vähe võimalik kui see, et hea jahimees võiks 
kaotada jäljed käest või et tubli jahi- 

koer võiks kaotada haistmise. Ma ise peaaegu üldse ei looda pääsemisele, kuna näen, et naised on 
tigedaks saanud Tasa põgenemise pärast, sest mina aitasin ka tüdruku põgenemisele suuresti kaasa. 
Peale selle toimus möödunud ööl laagris julm tapmine, ja see lask oleks võinud niisama hästi olla 
sihitud mulle rinda. Aga tulgu mis tuleb! Madu ja tema naine on väljaspool ohtu, ja selles on siiski 
väike lohutus.» 

«Oo, Hirvekütt, nad on arvatavasti ümber mõelnud, muidu poleks nad teid homseni vabaks 
lasknud!» 

«Ma ei usu seda, Judith, ei, ma ei usu seda. Indiaanlane jääb indiaanlaseks, tütarlaps, ja üsna 
lootusetu on mõtelda, et teda saaks veel jälgedelt kõrvale pöörata, kui ta on juba haisu ninna saanud. 
Delavaarid on küll pool-kristlased — mitte et ma peaksin kristlasi palju paremaks kui täisverelisi 
uskmatuid — kuid vaatamata sellele, et hea poolikult ristimine võib inimesega nii paljugi ära teha, 


on kättemaks ometi nende südamete küljes kinni niisamuti nagu väänkasvud nende puude küljest 
Lisaks ütlevad nad, et ma tapsin ühe nende parima ja julgeima sõduri; ja oleks siiski liiga palju 
loota, et nad jätaksid selle asja niisama, kuni on kätte saanud mehe, kes selle kuriteo toime pani. 
Kui sellest oleks möödunud kuu või paar, oleks nende viha jõudnud natuke jahtuda ning me 
oleksime võinud kohtuda sõbralikumalt. Kuid ei juhtunud nii. Judith, ma räägin siiski kogu aeg 
endast ning sellest, mis minusse puutub, samal ajal kui teilgi on olnud küllalt muresid ja tahate 
võib-olla nõu pidada sõbraga ... Tähendab, teie matsite vanamehe siia vette? Ma arvan samuti, et 
seal on temale õige puhkepaik.» 

«Jah, Hirvekütt,» vastas Judith vaevalt kuuldavalt. «Me just äsja täitsime selle kohuse. Teil on- 
täiesti õigus arvata, et ma tahan sõbraga nõu pidada, ja see sõber olete teie. Harry Välejalg kavatseb 
meie juurest lahkuda. Kui ta on ära läinud ja me oleme pärast asjast pidulikku talitust pisut 
rahunenud, loodan ma, et te pühendate mulle üksinda ühe tunnikese. Meie Hettyga oleme lihtsalt 
nõutud ega tea, mis ette võtta.» 

«See on täiesti loomulik, sest kõik juhtus nii äkki ning nii kõhutavalt. Juba olemegi laeva juures ja 
me räägime sellest veel, kui avaneb paras juhus.» 

401 


XXIII PEATÜKK 


Tuul valjult lõõtsub kõrgel mägedes: 
kuid vaikus heljub allpool orgudes. 
Kes jääle astub, libisema peab, 

sest teda raskus allapoole veab. 

Kes aga õiget elukunsti teab 

on tark, ning kes talt õppida ei taha. 
on loll, kes alati jääb kõiges maha ... 


Thomas Churchyard 


Hirveküti kohtumine laeval olevate sõpradega oli eru tav ja kurb. Mõlemad indiaanlased märkasid 
kõhe temt käitumise järgi, et ta ei olnud õnnelik põgenik, ja paarist katkendlikust sõnast piisas 
neile, et mõista, mida tähendas see «puhkus», nagu Hirvekütt'seda ise kutsus. Tšingatšguk vajus 


kõhe mõttesse, kuna Tasa püüdis nagu tavaliselt väljendada oma kaastunnet väikeste 
tähelepanuavaldustega, milles ilmnes naiselik osavõtt. 

Mõne minuti jooksul oli siiski midagi üldplaani taolist eelolevaks õhtuks juba välja töötatud ning 
kõrvalseisjale võis näida, nagu liiguks kõik oma tavalist rada. Varsti läks pimedaks ning 
sellepärast otsustati viia laev «lossi» juurde ja asetada oma harilikule seisupaigale Seda otsust võis 
seletada osalt selle asjaoluga, et nüüd 

olid kõik kanuud uuesti oma õigete peremeeste käes, kuid peamiselt tingis selle siiski 
kindlustunne, mis tekkis pärast Hirveküti selgitusi. Ta oli uurinud olukorda huroonide laagris ning oli 
veendunud, et nad ei võta ette mingisugust vaenutegevust öö jooksul, sest kantud kao-tused sundisid 
neid esialgu edaspidistest kallaletungidest loobuma. Hirvekütt pidi piiratavaile edasi andma 
piirajate ettepaneku, mis oligi tema külaskäigu peaeesmärgiks. Kui see ettepanek vastu võetakse, 
lõpeks sõda kõhe. Ja oli täiesti ebatõenäoline, et huroonid kasutavad vägivalda enne oma saadiku 
tagasitulekut, näidates sellega, et nad juba aimavad ette selle plaani nurjumist, millesse pealikud 
olid kogu südamega kiindunud. 

Niipea kui laev oli tugevasti kinni seotud, asusid «lossi» elanikud oma igapäevaste toimetuste 
juurde; kii-rustamine nõupidamisega või otsuste tegemisega on valgetele piiriasukatele niisama vähe 
iseloomulik kui nende punanahalistele naabritelegi. Naised hakkasid kurvalt ning vaikselt õhtusööki 
valmistama, sest nad suhtusid nagu alati tõsiselt selle esimese loomuliku vajaduse rahuldamisse. 

Välejalg hakkas peerutule paistel oma mokassiine parandama; Tšingatšguk istus süngetes mõtetes, 
kuna Hirvekütt, kelle käitumises polnud ei hooplemist ega murelikkust, uuris «hirvetapjat», Hutteri 
püssi, mida me juba oleme nimetanud ja mis hiljem sai nii kuulsaks selle mehe käes, kes praegu 
tutvus kõigi tema väärtustega. Püss oli pisut pikem kui harilikult ja nähtavasti oli pärit mõne osava 
meistri töökojast. Ta oli kult kaunis-tatud hõbeilustistega, kuid üldiselt oleks ta enamikule 
piiriasukaile paistnud üsna tavalise asjana. Ta peamised eelised seisid puurimise täpsuses, osade 
hoolikas töötluses ning suurepärases metalli kvaliteedis. Jahimees asetas püssilae ikka ja jälle vastu 
õlga, vaatas vasakut silma kissitades kirbule ning tõstis toru aeglaselt ülespoole just nagu 
Jahisaaki sihtides, selleks et proovida püssi raskust ja veenduda, kas see sobib Kiireks ja täpseks 
laskmiseks. Ta tegi kõike seda Välejala peeru valgusel, lihtsalt, ent tõsiselt ja kainelt, mis oleks 
paistnud liigutav igale pealtvaatajale, kes juhtus teadma selle inimese traagilist olukorda. 

«Tore püss, Välejalg!» lausus lõpuks Hirvekütt, «ja tõesti kahju, et ta on sattunud naisterahvaste 
kätte. Jahimehed on mulle sellest juba jutustanud, ja kõige järgi, mis ma olen kuulnud, tähendab ta 


kindlat surma, kui on vilunud kätes. Kuula kas või seda lukkugi, isegi hundi-lõksul pole kiiremat 
vedrut; lukk ja kukk tegutsevad korraga, nagu kaks lauluõpetajat laulaks palvemajas kiriku-laulu. Ja 
ma eiole veel iial näinud täpsemat puurimist, Välejalg, trsu mind.» 

«Jah, vana Tom kütis mulle nii mõnelgi korral seda püssi, kuigi ta ise ei olnud tulirelvade alal 
kuigi suur asjatundja,» vastas March, pistes elukutselise kingsepa külmaverelisusega põdranahast 
rihmakesi läbi mokassiini augukeste. «Ta oli vilets, räbal laskja, seda peab tunnistama, kuid tal 
oli ka oma häid külgi samuti nagu halbugi. Üksvahe ma lootsin, et Judithile tuleb õnnelik mõte 
kinkida «hirvetapja» mulle.» 

«Kunagi ei või ette öelda, mis noor naisterahvas teha kavatseb, selles on sul õigus, Välejalg, ja 
ma arvan, et sina võid selle püssi endale saada niisamuti nagu iga teinegi. Siiski, kui on tegemist 
asjaga, mis ontäiuslikkusele nii lähedal, hakkab ikka kähju, kui seda ometi täiel määral ei 
saavutata.» 

«Mis sa sellega öelda tahad? Ega sa ometi arva, et minu õlale sobib see püss halvemini kui iga 
teise mehe õlale?» 

«Sobimise kghta ei ütle ma midagi. Teie mõlemad olete kenad ja võite, nagu öeldakse, moodustada 
kena paari. Kuid kogu asi on selles, kuidas sa temaga ümber käima hakkad. Mõne mehe käes võib see 
püss ühe päevaga tappa rohkem loomi kui sinu käes terve nädala jooksul, Harry! Ma. nägin sind 
laskmas. Mäletad seda põtra, keda sa paari päeva eest lasksid?» 

«Nüüd pole põdralaskmise aegki, ja kes tahaks tappa looma, kui selleks pole veel õige aeg! Ma 
tantsin lihtsalt looma hirmutada, ja ma arvan, sinagi oled nõus, et ta pääses terve nahaga.» 

«Hea küll, hea küll, olgu siis pealegi sinul õigus. Kuid see on tore püss, ja kui ta satub kindla 
käega ja kiire silmaga inimese kätte, siis saab sellest metsade kuningas.» 

«Siis võtke see endale, Hirvekütt, ja saage metsade kuningaks,» ütles Judith tõsiselt, kes oli nende 
vestlust pealt kuulnud ning polnud silmi peaaegu üldse jahimehe ausalt näolt ära pööranud. «Ta ei 
või kunagi sattuda parematesse kätesse kui praegu, ja ma loodan, et ta jääb neisse viiekümneks 
aastaks.» 

«Judith, kas te tõesti räägite tõsiselt?» hüüdis Hirvekütt, kes oli sel määral üllatatud, et unustas 
isegi oma tavalise tagasihoidlikkuse. «Niisugune kink teeb tõsist au päris kuningalegi, jah, ja seda 
võib vastu võtta ainult tõeline kuningas.» 

«Kogu oma eluaja jooksul ei ole ma rääkinud tõsisemalt, Hirvekütt, ja palun teid minu kingitus 

vastu võtta.» «Hea küll, tüdruk, hea küll; me leiame veel aega sellest rääkida ... Sa ei tohi 
pahandada, Välejalg, sest Judith on julge noor naisterahvas ja tal on taipu. Ta teab, et tema isa 
püssi au on kindlam minu kätes, kui see võiks olla sinu käes, ja sellepärast ära kurvasta. Muudes 


asjades aga, mis sulle rohkem meele järgi on, eelistab ta kindlasti sind.» 

Välejalg urises midagi tigedalt; kuid tal oli järvelt lahkumise ettevalmistuste lõpetamisega liiga 
kiire, et oleks hakanud aega raiskama niisuguse vaidlusega. Varsti oli õhtusöök valmis. Söödi 
vaikides, nagu on harjumuseks inimestel, kellele toidu võtmine on ainult jõu taastamise 
vahendiks. Käesoleval juhul etendasid kurbus ja mure siiski suurt osa selles, et kellelgi ei olnud soovi 
vestlust alustada, sest Hirvekütt, erinevalt teistest tema kutsega inimestest, ei armastanud kõnelda 
laua taga; pealegi äratas ta sageli samasugust soovi ka oma kaaslastes. 

Kui õhtusöök oli lõpetatud ja lihtsad toidunõud koristatud, kogunesid kõik kohalolijad 
platvormile, et kuulata Hirveküti oodatud jutustust tema külastamise eesmärgi kohta. Oli ilmne, et 
ta sellega ei kiirustanud, kuid Judith oli erutatud ega nõustunud enam viivitusega. Laevast ja 
onnist toodi järid ja kõik istusid kuuekesi ringis ukse juurde, jälgides üksteise näoilmet, kuivõrd 
see oli nõrgal tähtedevalgusel võimalik. Piki kaldaid, küngaste jalal valitses nagu alati hämarus; 
kuid järve keskkohal, kuhu rannaäärsed varjud ei ulatunud, oli natuke valgem ning 

tuhandeid värelevaid tähti tantsiskles läbipaistval veel, mida öötuul kergelt säbardas. 

«Noh, Hirvekütt,» algas Judith, kes ei suutnud enam kauem oma kannatamatusele vastu panna, 
«noh, Hirvekütt, jutustage meile kõik, mis huroonid räägivad ja mispärast nad teid ausõna peale ara 
lasksid tulla. Missuguse ettepaneku nad meile teevad?» 

«Puhkus, Judith, puhkus! Sel sõnal on vabadusse lastud vangi, silmis samasugune tähendus nagu 
sõdurilgi, kel on mõneks ajaks lubatud lipu alt lahkuda. Mõlemal juhul antakse lubadus tagasi 
tulla. Hea küll, kuna ma lubasin teile huroonide läkituse üle anda, siis annangi. Vististi ei maksa 
sellega enam venitada ja võib-olla pole enam kasugi selle edasilükkamisest. Välejalg tahab varsti 
asuda teele jõe äärde, aga taevatähed tõusevad ja loojuvad, nagu poleks neil asja ei indiaanlaste ega 
nende läkitusega. Oh häda, see on ebameeldiv ülesanne, ja ma tean, et sellest ei ole mingisugust 
käsu, kuid ometigi pean ma selle tlitma.» 

«Kuule, Hirvekütt,» ütles Välejalg pisut käskiva tooniga, «sa oled jahil osav ja tubli 
matkakaaslane mehele, kes käib kuuskümmend miili päevas maha. Kuid sina annad hirmus 
aeglaselt edasi läkitusi, ja eriti niisuguseid, mis sinu arvates ei leia eriti head vastuvõttu. Kui sul 
on meile midagi edasi rääKida, siis räägi otsekoheselt ja ara puikle nagu jänkist adyokaat, kes 
teeb näo, nagu ei mõistaks ta hollandlase inglise keelt, et sellelt kahekordset tasu välja pressida.» 

«Ma mõistan sind, Välejalg. See hüüdnimi sobib sulle täna paremini kui kunagi varem, sest sa ei 
taha asjata aega raisata. Kuid asugem kõhe asja juurde, kui me juba oleme kord siia nõupidamiseks 
kokku'tulnud. Meie kokkutulekut võib ju nimetada nõupidamiseks, kuigi naisterahvad istuvad meie 
hulgas. Asjalood o/i järgmised. Kui sõjamehed olid «lossist» tagasi tulnud, kutsusid mingod ka 


nõupidamise kokku ja nende süngete nägude järgi võis üsna hõlpsasti näha, et neil on hing küllaltki 
täis. Keegi ei taha olla kaotaja ja selles suhtes ei erine punanahk millegi poolest kahvanäolisest. 
Noh olgu peale. Pärast seda, kui nad olid piibud tühjaks süit setanud ja oma kõned ara pidanud ning 
kui nõupida 

mise lõke kustuma hakkas, oli asi otsustatud. Nähtavasti olid vanamehed otsusele jõudnud, et 
minusugusele mehele võib puhkust anda. Nad on väga tähelepanelikud, seda peab tunnistama nende 
kõige suurem vaenla-negi, ja niiviisi nad siis otsustasidki, et mina olen niisugune inimene; aga seda 
ei juhtu mitte sageli,» lisas jahimees meeldiva teadmisega, et kogu tema endine elu , õigustab 
selletaolist kindlust tema ustavuses, «aga seda ei juhtu sageli, et nad osutaksid niisugust au kahva- 
näolisele. Kuid minuga sündis see, ja sellepärast ei viivitanud nad ka oma soovide teatamisega, ja 
need olid järgmised: teate, nende arvates on järv ja kõik, mis sellel leidub, nüüd nende täieliku võimu 
all. Thomas Hutter on surnud, aga mis puutub Välejalasse, siis oletavad nad, et tema tegi täna 
surmaga küllaltki lähedalt tutvust ega taha seda sel suvel enam uuendada. Sellepärast arvavad nad, 
et kõik teie jõud koosnevad Tšingatšgukist ja kolmest noorest naisterahvast. Kuigi nad teavad, et 
delavaar on kuulsast hõimust ja sündinud sõjamees, teavad nad ühtlasi, et ta on esimesel sõjateel. Mis 
puutub tüdrukutesse, siis loomulikult ei pea mingod neist rohkem kui oma naistest.» 

«Te tahate, öelda, et nad halvustavad meid?» segas Judith vahele, kelle silmad lõid nii eredasti 
lõkendama, et seda märkasid kõik juuresolijad. 

«Seda näete lõpuks. Nad arvavad, et kogu järv on nende võimuses, ja sellepärast saatsidki nad 
minu siia selle vampuumiga,» ütles jahimees, näidates delavaarile kõnealust eset, «ning kästi edasi 
anda järgmised sõnad: ütle Maole, et algaja seisukohalt ei tegutsenud ta mitte halvasti; nüüd võib 
ta üle mägede oma suguharu küladesse tagasi minna ja keegi ei hakka tema jälgi üles otsima. Kui 
tal on õnnestunud mõni skalp saada, võtku see endaga ühes, julgetel huroonidel on ka süda rinnas 
ja nad mõistavad, et noor sõjamees ei taha koju tagasi minna tühjade kätega. Kui ta on küllalt 
kärme, siis tulgu ta tagasi ja toogu endaga kaasa väesalk neid jälitama. Tasa peab aga siiski 
huroonide juurde tagasi tulema. Kui tema nad öösel maha jättis, siis viis ta .eksikombel endaga 
kaasa midagi, mis ei kuulu temale.» 

«See on vale!» ütles Hetty tõsiselt. «Tasa ei ole niisugune tüdruk, et teiste asju ära viiks...» 


Me ei tea, mis ta veel oleks öelnud, kui mitte dela-vaarlanna naerdes ja häbi pärast nägu peites 
poleks asetanud käe rääkija huultele, et teda vaikima sundida. 

«Sa ei mõista huroonide mõistukõnet, vaene Hetty,» vastas Hirvekütt, «nad nimetavad asju harva 
nende õige nimega. Tasa tõi endaga kaasa noore hurooni südame ja nad nõuavad, et ta läheks tagasi 
ja paneks vaese noormehe südame sellele köhale, kus see teda viimast korda nägi! Madu, ütlevad 
nad, on noor ja paljutõotav sõdur ja võib leida endale niipalju naisi kui soovib, kuid seda naist ta 
ei pea saama. Niisugune on nende seisukoht, niipalju kui mina neist aru sain.» 

«Väga lahke ja armastusväärne nende poolt küll, kui nad arvavad, et noor naisterahvas võib 
unustada kogu oma tunde ainult selleks, et see õnnetu noormees võiks oma kaotatud südame tagasi 
saada!» ütles Judith irooniliselt, kuid seejärel kostis tema häälest kibedus: «Ma mõtlen, et naine 
jääb naiseks, ükskõik kas ta on punane või valge. Ka teie irokeesi pealikud tunnevad halvasti 
naise südant, Hirvekütt, kui nad arvavad, nagu võiks ta unustada vanad haavamised või tõelise 
armastuse.» 

«Minu arvates on see väga õieti öeldud mõne naise kohta, Judith, kuigi ma tean ka 
niisuguseid, kes olid võimelised nii üheks kui teiseks. ,Minu järgmine ülesanne puudutabki teid, 
Judith. Nad ütlevad, et Biisam-rott, nagu nad teie isa kutsuvad, läks järve põhja oma urgu peitu, 
et ta eitule enam iial tagasi ja et ta lapsed hakkavad varsti puudust tundma vigvamitest, kui mitte 
just toidust. Nad arvavad, et hurooni telgid on palju paremad kui Yorgi majad, ja nad tahavati, et te 
tuleksite nende juurde ja prooviksite seal elada. Nad tunnista vad, et teil on valge nahk, kuid 
arvavad, jet noored naisterahvad, kes on nii kaua metsades elanud, võivad omapead jäädes eksida. 
Üks nende suuri sõjamehi kaotas hiljuti oma naise ja ta paneks Metsroosi rõõmuga oma köide 
äärde istuma. Mis puutub Nõrgasse Arusse, siis austatakse teda alati ja tema eest hakkavad hoolit- 
sema kõik punanahksed sõjamehed. Nad mõtlevad, et kogu teie isa varandus peab minema nende 
suguharu 

omaks, kuid oma isiklikud asjad võite nagu iga naisterahvas viia oma mehe vigvamisse. Peale 

selle kaotasid nad hiljuti noore tütarlapse vägivaldse surma läbi ja kaks kahvanäolist peavad 
täitma tema kohta.» 

«Ja te nõustusite mulle niisugust ettepanekut tooma?!» karjatas Judith, kuigi toonis, millega ta neid 
sõnu ütles» tundus rohkem kurbust kui viha. 

«Kas ma olen tõesti niisugune tütarlaps, et nõustun indiaanlase orjaks hakkama?» 

«Kui te tahate, et ma ütlen teile oma ausad mõtted, Judith, siis ma vastan, et minu arvates te 
vaevalt nõustuksite hakkama ühegi meesterahva orjaks, olgu see punanahk või valge. Te siiski ei 
tohi minu peale vihaseks saada selle eest, et ma teile selle läkituse sõnasõnalt edasi andsin, nii 
nagu see minule anti. Ainult sel tingimusel ma sain puhkuse ja oma lubadust peab täitma, kuigi 


seeonantud kas võikaabakale. Ma rääkisin teile, mis huroonid kõnelevad, kuid ma ei öelnud veel, 
mis te minu arvates peaksite neile vastama.». 

«Ahaa, kuulame ara, mis Hirvekütt ütleb!» segas Välejalg end vahele. «Mul, tõsi, pakitseb 
südamel teada saada, missugused vastused sa meie jaoks välja mõtlesid. Muide, mis minusse 
puutub, siis on minu otsus juba valmis ja ma võin selle teatavaks teha kas või kohe praegu.» 

«Ja mina ka, Välejalg, otsustasin juba endamisi, mis te kõik peaksite vastama, ja eriti sina. Kui 
mina oleksin sinu asemel, ma ütleksin: Hirvekütt, teata lurjustele, et nad ei tunne Harry 
Marchi. Ta on täismees! Ta on valge inimene ja valge inimese loomus ei luba oma nahavärvi ja 
kommetega naist suurima hädaohu minutil maha jätta. Sellepärast teadke, et mina keeldun teie poolt 
pakutud kokkuleppest, kui te suitsetaksite selle juures kas või terve kuhja tubakat ara.» 

March oli pisut hämmeldunud sellest etteheitest, mis-oli öeldud pealegi niisuguse õhinaga ja 
nii selgesti, et eijäänud mingit kahtlust tema tähenduses. Oleks Judith teda natukenegi 
julgustanud, oleks ta ilma igasuguse kõhkluseta jäänud teda ja õde kaitsma, kuid nüüd sat 
meelepaha võimust. Igal juhul oli Välejalal liiga vähe 

rüütellikust, et ta oleks nõustunud oma elu kaalule panema, kui ta ei näinud selles endale mingisugust 
otsest käsu. Sellepärast ei ole midagi imestada, et tema vastuses kõlasid ühtaegu nii varjatud mõtted 
kui ka usk oma hiiglajõusse, mis alati ei teinud teda küll mehiseks, kuid muutsid ta tavaliselt 
häbematuks nende suhtes, kel-lega ta kõneles. 

«Ilusad sõnad tähendavad pikka sõprust, master Hirvekütt,» ütles ta ähvardava tooniga. «Sina oled 
alles nolk ja tead oma kogemustest, mis tähendab sinutaolisel täismehe pihku sattuda. Kuna sina pole 
rrritte mina, vaid ainult vahelttalitaja, kelle metslased saatsid kristlaste juurde, siis võid oma 
peremeestele öelda, et nad tunnevad juba Harry Marchi. ja see tõestab, et nad ei ole lollid, samuti 
nagu ei ole loll temagi. Ta on küllaltki inimene, et mõtelda inimese moodi, ja sellepärast mõistab ta 
ka, mäherdune lollus oleks võidelda üksinda terve suguharu vastu. Kui naisterahvad temast ära 
ütlevad, siis peavad nad ka selleks valmis olema, et ka tema ütleb neist ara, olgu nad siis tema oma 
nahavärvi ja kommetega või mitte. Kui Judith on nõus oma otsust muutma, siis on ta teretulnud, kui 
ta tahab minuga koos tulla jõele, ja Hetty tulgu temaga koos. Aga kui ta seda ei taha, asun ma teele, 
niipea kui vaenlase luurajad hakkavad põõsastesse ja lehtedesse endale ööseks aset valmistama.» 

«Judith ei muuda oma otsust ega palu teie seltskonda, master March!» vastas tüdruk trotslikult. 

«See küsimus on siis lahendatud,» jätkas Hirvekütt, keda teise ägedus jättis ükskõikseks. «Harry 
Välejalg vastutab iseenda eest ja võib toimida, kuidas talle meeldib. Ta valib kõige kergema 
pääsetee, kuigi see ei vii välja rahuliku -südametunnistuse juurde. Nüüd asume Tasa küsimuse 


juurde. Mis sina mõtled, tütarlaps? Kas sina kah oled nõus loobuma oma kohustustest ja mingode 
juurde tagasi minema ning huroonile mehele minema, ja kõike seda mitte armastusest inimese vastu, 
kellele sa mehele lähed, vaid armastusest oma skalbi vastu?» 

«Mispärast sa Tasale niiviisi räägid?» küsis Tasa pooleldi haavunult. «Sa mõtled, et punanahkne 
tütarlaps to1- 

mib nagu mõni kapteni proua, kes on valmis esimese ettejuhtuva ohvitseriga lõõpima ja itsitama?» 

«Mis mina ise mõtlen, Tasa, ei ole praegu üldse tähtis. Ma pean huroonidele viima sinu vastuse ja 
selleks pead sa selle teatavaks tegema. Aus saadik annab kõik, mis sa ütled, sõna-sõnalt edasi.» 

Tasa ei kõhelnud enam oma otsuse avaldamisega. Ta tõusis pingilt sügavalt erutatuna ja võttes 
loomulikult abiks oma suguharu keele, milles ta väljendas end kõige ladusamalt, avaldas ta oma 
mõtted ja kavatsused kaunilt ja väärikalt. 

«Ütle huroonidele, Hirvekütt,» ütles ta, «et nad on. rumalad nagu mutid: nad ei oska vahet teha 
hundi ja koera vahel. Minu rahva hulgas närtsib roos sama varre küljes, kus ta puhkebki; lapse 
pisarad langevad oma vanemate haudadele; viljapead küpsevad samal kohal, kuhu seeme on 
langenud. Delavaari neidusid ei saa saata nagu vampuume ühe suguharu juurest teise juurde. Nad on 
nagu kuslapuuõied, mis lõhnavad kõige magusamini oma kodumetsades; nende oma suguharu 
noormehed kannavad neid õisi rinnal nende hurmava lõhna pärast; ning kõige magusamini 
lõhnavad nad, * kui neid noppida nende varre küljest. Isegi punakurguke ja räästapääsuke tulevad 
iga aasta oma vanasse pessa tagasi; kas peab naisterahvas olema linnust südametum? Istuta mänd 
savimulda ja ta koltub; paju ei õitse künkal; tamarind kasvab kõige lopsakamalt soos, mereäärsed 
suguharud armastavad kuulata, kuidas tuul soolase mere kohal mühiseb. Mis on hurooni noor- 
mees Lenni-Lenape soost neiu meelest? Ta võib olla väga kärmas, kuid delavaari tütarlapse 
silmad ei jälgi tema jooksu: need silmad on pööratud delavaaride eluasemete poole. Ta võib 
laulda armsaid laule Kanada neidudele, kuid Ua kõrvus kõlab muusikana ainult see keel, mida ta 
on lapsepõlvest peale kuulnud. Kuid isegi sel puhul, kui huroon pärineks kunagi Suure Soolajärve 
kallastele rännanud rahva hulgast, oleks kõik asjata, kui ta ei kuuluks Unkasside perekonda. Noor 
mänd kasvab niisama pikaks nagu tema isadki. Ua-ta-Ual on rinnus ainult üks süda ja see võib 
armastada ainult ühte meest.» 


411 


Hirvekütt kuulas teesklematu vaimustusega seda tõsist ja tunnetega kooskõlas olevat iseloomulikku 
kõnet, ning kui neiu vaikis, vastas ta tema innukale ilukõnele oma tavalise lõbusa, vaikse ja 
omapärase naeruga. 

«See jutt on väärt kõiki meie metsade vampuume kokku!» hüüdis ta. «Ma arvan, et teie ei mõistnud 
sellest ainustki sõna, Judith, aga kui te heidate pilgu oma südamesse ning kujutlete, et vaenlane teeb 
teile ettepaneku loobuda teie poolt väljavalitud mehest ning abielluda teisega, keda teie ise ei ole 
valinud, siis te mõistate selle tõelist tähendust. Seda võin teile kinnitada. Keegi ei suuda võistelda 
naisterahvaga ilukõnes, kui ta "ainult räägib sellest, mida ta tõeliselt tunneb. Rääkimise all ma ei 
mõista lobisemist, sest enamik naisi võivad lobiseda tundide viisi ühtejärge. Aus, sügav tunne 
leiab alati sobiva sõna. Nüüd aga, Judith, kus ma olen ära kuulanud punänahalise tütarlapse vastuse, 

pean ma pöörduma kahvanäolise poole, kui niiviisi võib üldse nimetada niisugust õitsvat nägu nagu 
on teil. Teid pole asjata hakatud kutsuma Metsroosiks, ja kui juba on kord jutt lilledest, siis minu 
arvates peaks Hettyt kutsuma Kuslapuuöieks.» 

«Kui niisuguste sõnadega oleks mõni garnisoni kei-gar minu poole pöördunud, oleksin ma ta välja 
naernud, Hirvekütt. Aga kui neid ütlete teie, siis tean ma, et neid võib uskuda,» vastas Judith, kes 
oli sellest loomulikust ning väljendusrikkast komplimendist sügavasti meelitatud. 

«Minult on liiga vara vastust nõuda; Suur Madu ei ole veel rääkinud.» 

«Madu?! Jumala eest, ma võiksin indjaanlastele edasi anda tema kõne, kuigi ei ole sellest ainukest 
sõnagi kuulnud. Ma tunnistan, et ma üldse ei mõelnudki küsimusega tema poole pöörduda, kuigi see 
pole muidugi päris õige, sest tõde on kõige kõrgem, ja mina olen kohustatud mingodele sõna-sõnalt 
edasi andma ainult seda, mis tema ütleb. Niisiis, Tšingatšguk, jaga meiega oma arvamusi selles 
suhtes. Kas sa oled nõus minema läbi mägede oma koduküladesse, loovutama Ua-ta-Ua huroo-nile 
ning teatama kõdus pealikutele, et kui nad on Kiired ja neil veab, siis satuvad nad võib-olla 
irokeeside 

jälgedele päeva kaks-kolm pärast seda, kui vaenlane on siit lahkunud?» 

Niisamuti nagu mõrsjagi tõusis noor pealik püsti, et lausuda oma vastuse asjakohase selguse ning 
väärikutega. Tasa oli rääkinud, asetades käed rinnale risti, otsekui põues mässavat erutust maha 
surudes, kuid sõdur sirutas käe ette rahuliku energiaga, mis aitas tema kõnele anda erilist jõudu. 

«Vampuum tuleb saata vampuumi vastu,» ütles ta, «läkitusele peab vastama läkitusega. Kuula, 
mis delavaaride Suur Madu tahab ütelda Suurte Järvede soerditele, kes nüüd meie metsades 
uluvad. Nad pole mingid hundid, nad on koerad, kes tulid selleks siia, et delevaaride käed 
raiuksid neilt kõrvad ning sabad maha. Nad oskavad noori naisi ainult varastada, kuid ei oska 
neid hoida. Tšingatšguk võtab selle, mis temale kuulub, sealt, kust leiab; ta ei küsi selleks luba 


Kanada õuepenidelt. Kui tema südames on peidus õrnad tunded, siis ei ole see huroonide asi. Ta 
avaldab neid sellele, kes neid mõista suudab. Ta ei hakka neid pasundama metsades neile, kelle 
kõrvad mõistavad, ainult hirmukarjatusi. Sellest, mis sünnib tema majas, ei pea teadma isegi mitte 
tema oma suguharu pealikud, ja seda vähem veel mingo võllaroad .. .» 

«Nimeta neid lurjusteks, Madu!» segas Hirvekütt vahele, suutmata oma vaimustust talitseda. «Jah, 
nimeta neid läbi-ja-läbi lurjusteks! Seda sõna on kerge tõlkida ja nende kõrvad vihkavad seda 
kõige enam. ära minu pärast karda, ma annan neile sinu läkituse edasi sõnasõnalt, silp-silbilt, 
mõtte-mõttelt, iga viimase irvituse, iga viimase pilke, sest paremat ei ole nad teeninud. Ainult nimeta 
neid kord või paar ka lurjusteks ja see paneb neil kõhe kõik mahlad kerkima kõige madalamatest 
juurteotstest kuni kõige kõrgema ladvatipuni.» 

«Seda enajn veel hurooni lurjustel,» jätkas Tšingatšguk, täites meeleldi sõbra palve. «Anna 
hurooni koer-tele edasi, et las nad uluvad kõvemini, kui tahavad, et delavaar nad metsas üles leiaks, 
kus nad poevad urgu nagu rebased, selle asemel et pidada jahti nagu sõjamehed. Senikaua kui nad 
hoidsid delavaari neidu oma laagris, oli põhjust neile jahti pidada; kuid nüüd ma 

unustan nad, kui nad ise ei hakka kära tegema. Tšingatšguk ei hakka vaeva nägema ega oma 
küladesse minema, et sõjamehed appi kutsuda; ta võib ise minna nende jälgi mööda. Kui nad ei 
suuda oma jälgi maa alla peita, läheb ta neid mööda kuni Kanadani välja. Ta võtab Ua-ta-Ua 
kaasa, et see talle metslinde küpsetaks. Nendest kahest delavaarist jätkub kõigi huroonide oma 
kodumaale tagasiajamiseks.» 


«See on vast tubli depešš, nagu ohvitserid ütlevad!» hüüdis Hirvekütt. «See ajab huroonide] vere 
keema, eriti see, kui Madu räägib neile, et Ua-ta-Ua jälitab neid ka senikaua, kui huroonid on 
maalt välja aetud. Kuid õnnetuseks ei käi kanged sõnad alati koos kangete tegudega. Annaks 
jumal, et me oleksime pooltki nii kanged nagu me tõotame... Ja nüüd, Judith, on teie kord 
kõnelda, sest huroonid ootavad teilt kõigilt vastust, välja arvatud võib-olla ainult vaene Hetty.» 

«Aga miks mitte Hettyt kuulata? Ta räägib sageli väga arukalt. Indiaanlased võivad suure 
lugupidamisega suhtuda tema sõnadesse, sest nad peavad lugu tema seisukorras inimestest.» 

«See on tõsi, Judith, ja väga hästi välja mõeldud. Punanahad austavad igasuguseid õnnetuid, 
aga Hetty-taolisi eriti. Niisiis, Hetty, kui sa tahad midagi ütelda, ma annan sinu sõnad huroonidele 
niisama täpselt edasi, nagu oleks neid öelnud mõni koolmeister või misjonär.» 


Tütarlaps kõhkles ühe hetke ja vastas siis sõbraliku ning pehme häälega niisama tõsiselt nagu 
kõik eelkõnelejad. 


«Huroonid ei mõista erinevust valgete'ja punanahkade-vahel,» ütles ta, «sest vastasel korral ei oleks 
nad kutsunud mind ja Judithit oma külla elama. Jumal on andnud punanahalistele inimestele ühe 
maa ja meile teise, Ta tahab, et me peame elama eraldi. Ema ütles alati, et me peame tingimata 
elama koos ainult ristiinimestega, ning sellepärast ei võigi me indiaanlaste juurde elama asuda. See 
on meie järv ning me ei lahku siit. Siin on . meie isa ja ema hauad ning isegi kõige viletsam indi- 
aanlane armastab elada oma isade haudade lähedal. Ma. 


tulen jälle neid vaatama ning loen neile piiblit, kui nad tahavad, kuid ma ei või maha jätta ema ja 
isa hauda ...» 

«Sellest aitab, Hetty, sellest aitab küllalt, Hetty, see on niisanja hea kui sa saadaksid kaks korda 
pikema sõnumi,» katkestas teda jahimees. «Ma annan neile edasi kõik mis sa ütlesid ning vastutan, 
et nad jäävad rahule. Aga nüüd, Judith, on teie käes kord ning siis on minu ülesande see osa 
tänaseks õhtuks täidetud.» 

Judith tõrkus vastamast, mis äratas pisut saadiku uudishimu. Tundes tema iseloomu, ei oleks ta 
kunagi võinud arvata, et Judith osutub Hettyst või Tasast aremaks, kuid ometigi oli tema 
käitumises mingi ilmne kõhklus, mis tegi Hirveküti pisut rahutuks. Isegi nüüd, kus talt otseselt 
kõnelemist nõuti, näis ta kõhklevat ega avanud suud enne, kui juuresolijate sügav vaikimine talle 
ütles, missuguse huviga nad tema sõnu ootavad.. Lõpuks hakkas ta rääkima, kuid kahtlevalt ja 
vastu tahtmist. 

«Ütelge-mulle esiteks... ütelge meile esiteks, Hirvekütt,» algas ta, sõnu lihtsalt lauserõhu 
muutmiseks korrates, «kuidas mõjutavad meie vastused teie saatust? Kui teie peate langema 
ohvriks meie julguse eest, siis oleksime pidanud end väljendama tagasihoidlikumalt. Mis te arvate, 
missugused võivad selle tagajärjed olla teile?» 

«Issake, Judith, te oleksite võinud minult niisama hästi küsida, kust puhub tuul järgmisel nädalal 
või kui vana on hirv, kes homme maha lastakse. Võin ainult öelda, et huroonid vaatavad minule 
üsna kurjalt, kuid mitte iga must pilv ei too veel äikest ning mitte iga tuulepuhang ei too veel 
vihma. Seega on teie küsimust kergem esitada kui sellele vastata.» 

«Niisamasugune lugu on ka nõudmisega, mis irokeesid mulle esitasid,» vastas Judith püsti 
tõustes, nagu oleks ta nüüd lõpuks otsusele jõudnud. «Ma teatan teile oma vastuse, Hirvekütt, 
pärast seda, kui me oleme nelja silma all kõnelnud, aga seda saab teha alles siis, kui kõik teised 
on magama heitnud.» 

Tütarlapse käitumine oli nii otsustav, et Hirvekütt alistus talle. Ta tegi seda meelsasti sellepärast, et 
väike 

viivitus ei saanud milgi viisil lõplikku tulemust mõjutada. Nõupidamine lõppes ning Välejalg teatas 
oma otsusest viivitamata teele asuda. Tal tuli siiski oodata veel ligi tund aega, et öö pimedamaks 
muutuks. Sel ajal asusid kõik oma tavaliste toimingute juurde ning jahimees hakkas uuesti eespool 
mainitud püssi kõiki väärtusi uurima. 

Peagi sai kell üheksa ja otsustati, et Välejalg peaks teele asuma. Selle asemel et kõigiga siiralt ja 
suuremeelselt hüvasti jätta, lausus ta süngelt ning külmalt paar sõna. Meelepaha Judithi 
kangekaelsuse pärast ühines tema südames alandustundega, mille kutsusid esile kõik viimaste 
päevade jooksul järvel kogetud ebaõnnestumised. Ja nagu sageli on lugu inimestega, kes on toored 


ning piiratud mõistusega, tegi ta oma nurjumiste eest etteheiteid rohkem teistele kui enesele. Judith 
ulatas talle käe pigem rõõmu kui kahjutundega. Delavaar ja tema mõrsja ei kahetsenud samuti, et 
ta neist lahkub. Kõigist juuresolijaist oli Hetty ainuke, kes avaldas tõelist südamlikkust. Tema 
soole ja iseloomule omane arglikkus jatagasihoidlikkus sundisid teda eemale hoiduma, nii et 

Välejalg astus kanuusse, kus Hirvekütt teda juba ees ootas, enne kui Hetty söandas tulla nii 
lähedale, et teda märgati. Siis alles läks tüdruk laeva ning lähenes peaaegu kuuldamatute sammu- 
dega sellele kohale, kust kerge paat valmistus lahkuma. Nüüd sai tunnetepuhang lõpuks arglikkusest 
võitu ja Hetty hakkas rääkima. 

«Hüvasti, Välejalg!» hüüdis ta oma õrna häälega. «Hüvasti, armas Välejalg! Olge ettevaatlik 
metsas ning ärge peatuge kordagi, enne kui jõuate garnisoni. Puudel on lehti vaevalt rohkem kui 
kaldalnuroone ja nad ei kohtle teietäolist tugevat meesterahvast nii sõbralikult nagu mind.» — , 

Marchi mõju sellele nõrgamõistuselisele, kuid õiglaselt mõtlevale ja tundvale tütarlapsele oli 
tingitud loodusseadusest. Välejala välised voorused olid kütkestanud tüdruku meeled. Ja tema 
vaimsed sidemed Välejalaga ei olnud.kunagi nii tihedad, et oleksid nõrgendanud seda muljet, mis 
oleks vastupidisel juhul olnud hoopis väiksem isegi temataolisele segase aruga olendile. 

Hetty õiglusevaist — kui niisugust sõna võib tarvitada mõistuse kohta, mida mingi hea vaim näis 
juhtivat eksi-mata täpsusega hea ja kurja vahel — oleks tõsInud mässu Välejala iseloomu puhul 
paljudeski punktides, kui miski oleks tema aru valgustanud. Aga kuna Välejalg vestles ja naljatles 
õega temast eemal, siis avaldas tema kaunis välimus suurt mõju Hetty lihtsale kujutlusvõimele ja 
loomupäraselt õrnadele tunnetele, ilma et seda oleks tumestanud tema vaated või väline jämedus. 
Tõsi, ta leidis Marchi olevat jämeda ja karmi, kuid samasugune oli ka ta isa ja enamik teisi mehi, 
keda taoli näinud. Hetty otsustas, et nähtavasti on kõik meesterahvad ühesugused ja seepärast ei 
üllatanud see Välejala iseloomujoon teda sel määral, kui oleks võinud teisel puhul oodata. Siiski 
ei saa ütelda, et see oleks olnud tõeline armastus, mida Hetty tundis Välejala vastu, ja meeitahagi 
seda niisugusena kujutada, vaid seeoli lihtsalt ärkav tundelisus ja imetlus, mis soodsamais 
olukordades, kui seda poleks takistanud noormehe ebasoodne eelarvamus tema iseloomu kohta, oleks 
võinud peagi puhkeda selleks kõikevalitsevaks tundeks. Hetty tundis tema vastu õrnust, kuid 
vaevalt küll mingit kirge. Kõik, mida Hetty selles suhtes avaldas, oli vaid valutunne, millega 
ta j.älgis, kuidas March pidas õde temast paremaks. Judithi paljude imetlejate hulgas oli Harry 
ainuke, kelle puhul Hetty ähmane mõistus oli virgunud niivõrd, et hakkas olukorda märkama. 
Ent sel korral jätsid kõik Välejalaga nii külmalt hüvasti, et Hetty sõbralikud sõnad teda 
tahtmatult liigutasid. 
Ta peatas kanuu ja pööras selle tugeva aerutõmbega ümber ning tõukas ta tagasi laeva külje alla. 
See oli rohkem kui Hetty, kelle mehisus oli pärast tema kangelase lahkumist kasvanud, lootis 


ning nüüd astus tütarlaps arglikult tagasi: 
«Sa oled tubli tüdruk, Hetty, ja ma ei saa lahkuda enne, kui pole su kätt surunud,» ütles March 
sõbralikult. «Judith ei ole lõppude lõpuks sind väärt, kuigi ta on väliselt natuke ilusam. Mis aga 
puutub mõistusse, siis, kui noore naisterahva juures on aus ning otsekohene suhtumine 
noormehesse mõistuse tunnusteks, oled sa 
417 


tosina Juditheid väärt, jah, ja ka enamiku noori naisterahvaid, keda ma tunnen.» 

«Ärge rääkige Judithi kohta midagi halba, Harry!» vastas Hetty paluvalt. «Isa on surnud ja ema 
on surnud ning meie oleme jäänud nüüd Judithiga kahekesi. Õed ei tohi teineteisest halba rääkida 
ning isegi halba kuulda. Isa puhkab järves, samuti ema ning meie kõik peame jumalat kartma, sest 
meie ei tea, millal meid endid sinna lastakse.» 

«See kõlab väga arukalt, lapsuke, nagu peaaegu kõik. mis sa ütled. Hea küll, kui me veel kunagi 
kohtume, Hetty, siis leiad minus sõbra, kõnelgu su õde minust mistahes. Pean tunnistama, et ma ei 
sallinud su ema, sest me vaatasime enamikule asjadele täiesti erinevalt, see-eest su isa — vana Torn 
— ning mina sobisime teineteisega nagu karusnahkne pihtkuub sobib igale hea keha-ehitusega 
mejiele. Mina olen alati olnud arvamisel, et vana Ujuv Torn Hutter oli tore poiss ning olen valmis 
seda kordama ka kõikide vaenlaste ees nii tema kui ka teie pärast.» 

«Hüvasti, Välejalg, hüvasti,» ütles Hetty, kes tahtis nüüd niisama kirglikult kiirendada noormehe 
lahkumist, nagu ta hetk tagasi oli soovinud teda tagasi hoida. «Hüvasti, Välejalg, olge metsas 
ettevaatlik. Ärge peatuge enne, kui jõuate garnisoni. Ma loen teie pärast peatüki piiblist, enne kui 
magama heidan ning mõtlen teile oma palvetes.» 

Sellega puudutas .ta kohta, mis ei leidnud Välejala erilist poolehoidu ja sellepärast surus 
noormees vaikides tüdrukul kätt ning astus kanuusse. Järgmisel minutil olid mõlemad mehed juba 
laevast sada jalga eemal ja viie minuti pärast olid nad lõplikult,silmist kadunud. Hetty ohkas 
sügavalt ning läks õe ja Tasa juurde. 

Mõnda aega aerutasid Hirvekütt ja tema kaaslane vaikides. Oli otsustatud, et Välejalg läheb 
kaldale sellessamas kohas, kus ta meie jutustuse alguses esimest korda kanuusse astus. 

Huroonid ei 'valvanud seda kohta erilise hoolega, ja lisaks oli Välejalg seal metsaga üsna tuttav 
ja oskas ka pimedas edasi pääseda. Kerge sõiduk suunduski sinna. lennates vees või õigemini üle vee 
nii usinasti ja kiiresti. 

kui iganes suutsid seda teha kähe tugeva ja osava aerutaja käed. Vähem kui veerand tunniga jõudsid 


nad sihtkohta ja suundusid käida varju. Ettenähtud punkti läheduses peatasid nad sõudmise, et jätta 
hüvasti väljaspool mõne juhuslikult naabruses hulkuva indiaanlase kuuldekaugust. 


«Püüa ohvitseridele selgeks teha, et nad saadaksid üksuse hulkurite vastu, niipea kui garnisoni 
jõuad, Välejalg,» algas Hirvekütt, «ja kõige parem oleks, kui sa ise nad kohale juhataksid. Sina 
tunned siin iga jalgrada ja järve kaldaid ning kogu maastiku iseloomu ning võid selle ülesandega 
paremini toime tulla kui tavalised luurajad. Esiteks minge otse huroonide laagrisse ning siis otsi 
üles jäljed, mis sulle seal ise silma hakkavad. Ainsast pilgust majale ja laevale jätkub, et saada 
selget pilti, mis on juhtunud vaheajal delavaari ning naistega. Igal juhul avaneb siin tore võimalus 
mingode jälile saada ning anda neile lurjustele õppetund, mida nad veel ,kaua aega mäletavad. 
Minule on see muidugi täiesti ükskõik, sest et minu saatus otsustatakse juba enne, homme päi- 
keseloojangul, kuid Judithi ja Hetty suhtes võib see palju abi tuua.» 

«Aga mis juhtub sinuga, Nathaniel?» küsis Välejalg suurema huviga, kui talle tavaliselt oli omane 
teiste käekäigust kõneldes. «Mis juhtub sinuga su enese arvates?» 

«Üksnes issand oma tarkuses võib seda öelda, Harry March! On kogunenud mustad ja 
ähvardavad pilved ja ma püüan valmis olla kõige halvemaks. Kättemaksuiha on maad võtnud 
mingode südametes ning iga väiksemgi pettumus sõjasaagi, vangide või Tasa tagasi-saamise 
suhtes tähendab seda, et minu piinamine on paratamatu.» 

«See on tõesti räbal asi ja seda peab nii või teisiti takistama,» vastas Välejalg, kuigi ta ei osanud teha 
eriti suurt vahet hea ja kurja vahel nagu kõik isekad ja labased inimesed. «Kui kahiu, et me vana 
Hutteriga ei saanud skalpeerida viimase kui lojuse nende oma laagris sel ööl, kui me esimest korda 
kaldale läksime! Kui sina ei oleks maha jäänud, Hirvekütt, siis oleksime seda teinud. Siis ei oleks sa 


praegu olnud niisuguses täbaras seisukorras.» 

«Ütle parem, et sa kahetsed oma tulekut niisugusele teele, mida ei sobi ühelgi valgel inimesel käia. Sel 
juhul poleks me üldse läinud indiaanlastega tülli ja Thomas Hutter oleks võinud elada ja 
metslaste südamed ei oleks ka põlenud nii tugevast kättemaksuihast. Noofre naisterahva surm oli ka 
täiesti asjata, Harry March, ning lasub raske koormana meie heal nimel, kui mitte meie 
südametunnistusel.» 

Kõik «see oli nii silmanähtav ja tundus praegusel hetkel Välejalale endalegi nii päevselgena, et ta 
vajutas aeru vaikides vette ning hakkas kanüud käida poole sõudma, otsekui oleks ta püüdnud 
põgeneda teda jälitavate südametunnistusepiinade eest. Hirveküttandis järele tapalavikulisele 
soovile ja paari minuti pärast krudises paadinina kergeltrannaliivas. Kaldaleminekuks, reisipauna 
ja püssi selga heitmiseks ning rännakuks valmistumiseks vajas Välejalg ainult ühe sekundi. Midagi 
hüvastijätuks urahtades alustas tajuba teekonda, kui mingi akitine mõttesähvatus sundis teda peatuma 
ja ümber pöörduma. 

«Kas sa tõepoolest mõtled anda ennast uuesti nende verejanuliste metslaste kätte, Hirvekütt?» ütles 
ta samavõrd vihase meelepahaga kui suuremeelse tundepuhanguga. «Nii võib toimida ainult 


hullumeelne või loll.» 

«On inimesi, kes peavad sõnapidamist hullumeelsuseks, aga on ka niisuguseid, kes, vaatavad sellele 
hoopis teisiti, Harry Välejalg. Sina kuulud esimeste hulka, aga mina kuulun teiste'kilda. Ühelgi 
punanahalisel hingel ei pea olema võimalust öelda, et mingo peab oma sõna paremini kui valge 
inimene, vähemalt minu suhtes. Ma sain puhkuse, ning senikaua, kui mul jätkub jõudu ja mõistust, lähen 
ma homnte enne keskpäeva tagasi.» 

«Mis tähendab indiaanlasele antud sõna. või puhkus, mis on saadud nendetaolistelt lojustelt, kel pole. 
hinge ega nime!» 

«Kui neil pole hinge ega nime, siis meil sinuga on olemas nii üks kui ka teine ja me oleme nende eest 
vastutavad, Harxy March. Hüvasti, Välejalg, võib-olla me ei kõhtu enam iial, kuid ma siiski 

soovitaksin sulle, et sa kunagi ei peaks oma sõna tühiseks, mida ei maksa 


mäletadagi, isegi sel juhul, kui võiksid nii pääseda kehalisest valust või hingepiinast.» 

Nüüd tahtis March jälle võimalikult kiiremini põgeneda. Harry ei suutnud mõista tundeid, mis 
õilistasid Hirvekütt!, ning lahkudes kirus ta salamisi arulagedust, mis sundis inimest oma 
hukule vastu tormama. Hirvekütt vastupidiselt eiilmutanud mingeid erutuse tundemärke. Jäädes 
kindlaks oma põhimõtetele ja vankumatuks oma otsuses toimida nende kohaselt ning olles üle 
igasugusest ebamehelikust kartusest, vaatas ta kõike eelolevat kui tühist ega teinudki katset sellest 
kõrvale hoida nii nagu muhameedlane, kes ei mõtle oma saatuse tahtele vastu hakata. Hirvekütt 
seisisrahulikult kaldal jakuulatas, kui ettevaatamatult Välejalg läbi põõsaste tungis, raputas 
pahaselt pead ning astus siis vaikselt kanuusse. Enne kui noormees aeru uuesti vette kastis, vaatas 
ta tähtede paistel avanevat maastikku. See oli seesama kõht, kust ta oli esmakordselt pilgu üle kauni 
veevälja libistanud. Siis ergas järv suvise keskpäeva heledas päikesepaistes; nüüd oli ta öö varjudest 
kurb ja nukker. Mäed tõusid veepeegli ümber ringina taevasse nagu must tara, mis lahutas järve kogu 
välismaailmast, ning nõrk valguskuma, mis'vilkus veel veevälja laiematel kohtadel, oli sobivaks 
sümboliks nendele nõrkadele lootustele, mida tõotas talle tema tulevik. Raskelt ohates tõukas ta 
kanuu kaldast eemale ning sõudis kindlalt tagasi laeva ja kindluse suunas. 


XXIV PEATÜKK 


Su salarõõm pea muutub häbitöoks, 


su salalõbu rooja saatust näeb, 


ja hukkamõist su tiitli põrmu lööb, 
su osav kõne kidekeelseks jääb, 


ja sinust töö ja vaev kõik tühja laeb! 
Shakespeare «Lucrecia röövimine» 


Judith ootas Hirveküti tagasitulekut platvormil palavikulise kärsitusega.- Kui viimane pärale jõudis, 
magasid Tasa ja Hetty juba sügavat und sängis, mis kuulus kahele õele, delavaar aga oli pikali 
heitnud kõrvalruumi põrandale. Ta oli asetanud püssi enda kõrvale, mähkinud end vaipa ja nägi juba 
paari viimase päeva sündmustest und. Laevas põles lamp, sest perekond oli harjunud endale seda luk- 
sust lubama erakordsete sündmuste puhul. Lambi kuju ja materjali järgi otsustades oli seegi üks neid 
esemeid, mida kunagi oli kirstus hoitud. Niipea kui neiu pimeduses kanuud märkas, lakkas ta platvor- 
mil rahutult edasi-tagasi käimast ning jäi seisma. Ta aitas kanuud kinni siduda, et aga kiiremini 
vestlust alata. Kui see oli tehtud, jutustas ta, vastates Hirveküti küsimusele, kuidas kaaslased end 


magama olid seadnud. Hirvekütt kuulas teda tähelepanelikult, sest neiu tõsise ja 

mureliku käitumise järgi oli kerge mõista, et mingisugune ebatavaline mure oli tal südamel. 

«Ja nüüd, Hirvekütt,» jätkas Judith, «näete, ma süütasin lambi ja asetasin selle laeva kajutisse. Seda 
tehakse meie juures ainult erilistel puhkudel, ja ma arvan, et tänane öö on kõige tähtsam minu elus. 
Kas te olete nõus mulle järgnema ja vaatama, mis ma teile näitan ja ära kuulama seda, mida ma tahan 
teile öelda?» 

Jahimees oli pisut üllatunud, kuid ei vaielnud sellele vastu, ning peagi olid mõlemad laevas ja 
selles kajutis, kus põles lamp. Siin oli kaks järi kirstu kõrval; kolmandal oli lamp ja samas asus 
laud, millele asju paigutada. Kõik selle oli tüdruk varem valmis seadnud, sest oma palavikulises 
kärsituses püüdis ta vältida igasuguseid viivitusi. Ta oli ära võtnud isegi kolm tabalukku ning nüüd 
jäi ainult üles tõsta raske kaas ja lagedale tuua kirstus kaua saladuses olnud aarded. 

«Ma natuke taipan, mis see kõik tähendab,» tähendas Hirvekütt «jah, natuke taipan. Kuid 
mispärast ei ole Hettyt siin? Nüüd, kus Thomas Hutter on surnud, on tema nende harulduste üks 
omanikke ning ta peaks viibima juures, kui neid hakatakse välja võtma ja vaatama.» 

«Hetty magab,» vastas Judith kähku, «õnneks ei ahvatle teda ilusad kleidid ja muud rikkused. 
Peale selle loovutas ta oma osa mulle, nii et ma võin selle kirstu sisuga teha, mis tahan.» 

«Kuid kas vaesel Hettyl on õigus teha niisuguseid kinke, Judith?» küsis õiglane noormees. «On 
olemas hea Ja õiglane seadus, mis keelab võtta vastu.kingitusi neilt, kes ei tea nende väärtust, la 
inimestega, kelle mõistust jumala sõrm on puudutanud, peab käituma ettevaatlikult nagu lastega, 


kes veel ei mõista oma käsu.» 
Judith oli sellest etteheitest pisut solvunud, kuna see tuli pealegi inimese suust, kellest ta nii lugu 
pidas. Kuid ta oleks seda tundnud veelgi teravamini, kui tema südametunnistus poleks olnud täiesti 
puhas igasuguseist omakasupüüdlikest kavatsusist nõrgamõistuselise ning teda pimesi usaldava õe 
stmtes. Ent nüüd ei olnud aeg vihastamiseks või tüli alustamiseks, ja Judith hoidis 

tagasi hetkelise puhangu, soovides kiifemini jõuda meeles mõlkuvale eesmärgile. 

«Hetty eikannata sugugi,» vastas Judilh alandlikult. «Ta ei tea seda, mis ma kavatsen leha, 
Hirvekütt; veelgi enam — ta ei tea isegi seda, mispärast ma seda teen. Niisiis, istuge, tõstke 
kirstukaas üles ja sel korral me tungime põhjani välja. Ma olen siis lausa pettunud, kui meeli 
leia sealt midagi, mis võiks meile selgust tuua Thomas Hutteri ja minu ema 1005.» 

«Mispärast Thomas Hutleri, aga mitte teie isa, Judith? Surnutesse peab suhtuma niisamasuguse 
lugupidamisega kui elavatesse.» 

«Ma kahtiustasin juba ammu, et Thomas Hutter ei ole minu isa, kuigi mõtlesin, etta võiks olla 
Hetty isa. Kuid nüüd teame, et ta ei ole meie kummagi isa. Ta ise tunnistas seda oma surmaeelsel 
minutil. Aha olen küllalt vann, et mäletada mõningaid paremaid helki siin järvel, kuigi need on 
nii nõrgalt minu mällu jäänud, et mu elu varasem osa näib mulle unenäona.» 

«Unenäod on halvad juhid, kui on vaja mõista tegelikkust, Judith,» vastas jahimees 
õpetlikult. «Ärge siduge nendega mingeid pettekujutlusi ning lootusi, kuigi ma olen tundnud 
pealikuid, kes arvasid, et unenägudest on kasu.» 

«Ma ei oota neilt midagi tuleviku mõttes, mu hea sõber, kuid ma ei saa midagi para"ta, kui 
mäletan seda, mis on minevikus olnud. See on aga asjata sõnade tegemine, sest et poole tunni 
pärast saame võib-olla teada kõik või koguni rohkemgi, kui me teada tahame.» 

Hirveküti, kesmõistis neiu kärsitust, istus nüüd järile ja asus uuesti mitmesuguseid kirstus 
ojevaid esemeid välja tõstma. Muidugi olid kõik asjad, mida nad eelmisel korral olid vaadanud, 
endisel köhal ja äratasid palju vähem huvi ning tähelepanu kui esmakordsel nägemisel. Isegi 
Judilh pani ükskõikse ilmega kõrvale uhke brokaat-kleidi, kuna tal oli nüüd ees hoopis kõrgem 
eesmärk kui tühise uudishimu rahuldamine ning tatahtis kiiremini välja jõuda seni peidus olnud ja 
tundmatute aareteni. 

«Kõike seda me oleme juba näinud,» ütles ta, «ning sellepärast eihakka uuesti lahti harutama. 
Kuid seekomps, mida te praegu käes hoiate, Hirvekütt, on meile 

uus ning me harutame selle lahti. Annaks jumal, et selles oleks midagi, mis ütleks vaesele Hettyle 
ja minule, kes me tegelikult oleme.» 


«Ah, kui mõnedki kompsud kõneleksid, võiksid nad rääkida imeväärseid saladusi!» vastas noormees 
jämeda lõuendi volte otsustavalt lahti harutades, etjõuda põlvedel lebava kompsu sisus selgusele. 
«Muuseas ma ei usu, et selles oleks peidus mingi perekonnasaladus, sest siin ei ole midagi vähem 
ega rohkem kui lipp, kuigi ma ei oska öelda, missuguse riigi oma.» . «See lipp peab ka midagi 
tähendama,» segas end Judith kuruga vahele. «Tehke ta rohkem lahti, Hirvekütt, et me võiksime 
tema värve näha.» 

«Noh, kas teate, mul on kahju sellest lipumehest, kes pidi seda palakat õlal kandma ja marssima 
sellega lahinguväljal. Sellest, Judith, võibteha tosin niisugust lippu, mida kuninglikud 
ohvitserid nii kalliks peavad. See lipp eiole lipumehe, vaid, ütlen otsekoheselt, kindrali oma.» 
«Võib-olla on see mõne laeva lipp, Hirvekütt, ma tean, laevadel kasutatakse niisuguseid. Kas te ei 
ole siis iialgi kuulnud hirmsaid lugusid sellest, et Thomas Hutteril olevat olnud sidemeid 
inimestega, keda kutsutakse bukaneerideks.» 

«Bu-ka-neeri-deks? Ei, ma ei ole iialgi kuulnud teda nii nimetatavat. Harry Välejalg rääkis mulle 
küll, naguoleks Huttterit süüdistatud selles, ettal oli kunagi olnud' midagi pistmist mereröövlitega. 
Kuid issand hoidku, Judith, kas teile meeldib siis, kui saate teada midagi niisugust inimese kohta, 
kes oli teie ema mees, kuigi ta ei olnud teie isa.» 

«Mulle meeldib kuulda kõike, mis võimaldab teada saada, kes ma olen ning aitab ära seletada 
minu lapsepõlve unenägusid. Minu ema mees? Jah, arvatavasti oli ta tema mees,kuid mispärast 
temataoline naine valis niisuguse mehe, seda ei oska mina oma mõistusega seletada. Te ei ole ema 
kunagi näinud, Hirvekütt, ega tea, missugune määratu vahe oli nende vahel!» 

«Niisuguseid asju juhtub siiski, jah, juhtub siiski, kuigt ei tea, mispärast. Ma tundsin ka kõige 


metsikumaid sõjamehi, kellel olid kõige tasasemad ja sõbralikumad naised terves suguharus. 
Teisest küljest aga olid kõige õela- 

mad, tigedamad vanamoorid sattunud just neile, kes võisid olla kas või misjonärideks.» 

«See ei võinud nii olla, Hirvekütt, ei hoopiski mitte. Oh, kui õnnestuks toestada, et... Ei, ma ei 
või soovida, et ta ei oleks olnudki üldse tema naine. Seda ei saa mitte ükski tütar oma emale 
soovida! Aga nüüd jätkake, vaatame, mis leidub selles neljakandilises pakis.» 

Hirvekütt tegi seda ja leidis sealt väikese kaunilt nikerdatud kästi. See oli lukus. Järgmiseks 
ülesandeks oli leida võti, kuid otsimine ei andnud tagajärgi ja nad 
otsustasid luku lahti murda. Hirvekütt tegi seda kiiresti mingisuguse rauast tööriista abil ning nad 
leidsid, et kast oli ääreni täis pabereid. Enamasti olid need kirjad; peale selle oli selles veel 
mingisuguste käsikirjade katkendeid, arveid, märkmeid meelespidamiseks ning teisi sellelaadilisi 


dokumente. Kull ei lenda kanapoja kallale nii kiiresti kui Judith kummardus kasti kohale, et vallu- 
tada see senini temakest peidus olnud teadmiste allikas. Tema haridus, nagu lugeja võib-olla on juba 
märganud, oli tunduvalt kõrgem tema ühiskondlikust seisundist. Ta libistas pilgu kiiresti üle 
kirjade lehekülgede, mis andis tunnistust tema koolitatusest. Esialgu näis, et tüdruk oli täiel määral 
rahul, ja me võime koguni lisada, et see oli põhjendatud, sest naise käega süütult ja armastusega kir- 
jutatud read täitsid teda uhkustundega inimese üle, kellega tal oli täielik alus pidada end seotuks 
veresidemetega. Meie kavatsustesse ei kuulu siiski siin kõigi nende läkituste sisu avaldamine 
tervikuna ja siinkohal anname ainult üldise ettekujutuse nende kirjade sisust. Seda aga on kõige 
hõlpsam teha kirjeldades, missugust mõju need avaldasid lugeva tüdruku käitumisele, välimusele 
ning 

tunnetele. 

Nagu me juba ütlesime, jäi Judith erakordselt rahule esimeste silmapuutunud kirjadega. Need 
sisaldasid armastava ja aruka ema kirjavahetust eemalviibiva tütrega, kusjuures tütre vastused 
puudusid, kuid nende sisu võis oletada ema kirjade järgi. Neis ei puudunud ka manitsused ja hoiatused, 
ning Judith tundis, kuidas veri . tungis tal meelekohtadesse, niner külmavärin 1ooksrs üle keha. kui ta 
luges üht kirja, milles tehti tütrele etteheiteid liiga lähedase, sündsusetu sõpruse pärast — mida 

tütar oli ilmselt ühes oma kirjas kirjeldanud — kellegi ohvitseriga, «kes oli tulnud Euroopast ning 
vaevalt kavatseb Ameerikas astuda ausasse seaduslikku abiellu». Sellesse tutvusesse suhtus ema 
kaunis jahedalt. Imelik oli see, et allkirjad olid hoolikalt kõigist kirjadest välja lõigatud, ja seal, 
kus mingisugune nimi esines kirja tekstis, oli see nii hoolikalt maha kriipsutatud, et sedl oli täiesti 
võimatu lugeda. Kõik kirjad olid tolle aja kohaselt ümbrikutes, kuid ühelgi ei leidunud aadressi. 
Kõik kirj.ad ise aga olid säilitatud hardusega, ning Judithile paistis, et mõningatel näeb ta veel 
pisarate jälgigi. Nüüd tuli tal meelde, et oli näinud seda puukarpi ema käes mitmel korral enne tema 
surma, ja Judith mõistis, et puukarp oli pandud suurde kirstu koos teiste ebatavaliste või salajaste 
asjadega pärast seda, kui kirjad ei saanud enam valmistada muret ega rõõmu kadunud emale. 

Siis tuli järjekord järgmise paki kätte. Selles olid kirjad täis armuavaldusi ja tõsist kirge, kuid 
samal ajal ka kavalusi, mida mehed peavad sageli naiste suhtes lubatavaks. Judith oli ohtrasti 
pisaraid valanud esimese paki köhal, kuid nüüd sundisid sündsuse- ja uhkusetunne teda end 
valitsema. Ta" käsi värises siiski ning külmavärinad jooksid uuesti üle keha, kui ta avastas neis kir- 
Jades paaris köhas üllatava sarnasuse talle endale saadetud armastuskirjadega. Kord pani ta isegi paki 
kõrvale, kummardus ning surus pea vastu põlvi ja vappus kramplikest nuuksetest. Kogu selle aja 
istus Hirvekütt vaikides, kuid tähelepanelikult toimuvat jälgides. Kui Judith' oli ühe kirja läbi 
lugenud, andis ta selle noormehe kätte, hoiule, ise aga hakkas järgmist uurima. Kuid kaaslasele ei 
saanud sellest mida-gi selgemaks, kuna ta üldse ei osanud lugeda. Sellegipoolest mõistis ta 


eksimatult neid tundeid, mis mässasid tema kõrval istuva ilusa olendi rinnas, ning kuna üksikud 
sosinal öeldud laused lipsasid üle Judithi huulte, oli Hirvekütt oma oletustega tõele palju lähemal, 
kui see võis neiule meelepärane olla. 
Judith oli alanud varasemate kirjadega ja see aitas tal kiiresti mõista kogu neis peituvat lugu, kuna 
nad olid hoolikalt asetatud kronoloogilisse järjekorda, ja igaühele, 

kes oleks võtnud vaevaks neid uurida, oleks avanenud kurb jutustus rahuldatud kirest, külmusest 
ning lõpuks tülgastusest. Niipea kui Judith oli leidnud võtmekirjade sisu juurde, ei läbenud ta 
enam viivitada ning hakkas, silmadega jooksma üle lehekülgede, etjõuda kiiremini kirjades 
peituva tõejälile, kasutades seda abinõu, mille võtavad tarvitusele kõik, kestahavad kiiremini 
tulemus 

tele jõuda, ilma, etnad koormaksid end sealjuures pisiasjadega, ning sai peagi teada kurva tõe oma 
ema langusest ning teda tabanud karistusest. Ja sai teada, 

etilus nimi, mida ta praegu kandis, oli talle antud isa poolt, kelle isik oli jätnud tema mällunii 
nõrga jälje, etsee sarnanes pigem unenäoga. See nimi ei olnud tekstist maha kriipsutatud, kuna 
nähtavasti eioleks selle kõrvaldamisega midagi võidetud. Hetty sündi oli ainult korraks 
meenutatud jasiin oli tal emanimi. Kuid juba enne sedaolid ilmunud esimesed 
jahcdusetunnused, mis 

ennustasid peatset lahkuminekut. Sellest ajast alates oli emanähtavasti otsustanud säilitada 
kõigist omakirjadestärakirjad. Neid ärakirju eiolnud palju, kuid kõik nad kõnelesid 
ilukõneliselt solvatud armastusest ja kahetsusest. Judith nuuksus nende köhalkaua, kuni lõpuks 
oli sunnitud need kõrvale panema, jataeiolnud füüsiliselt enam võimeline neid nägema, sest 
pisarad tegid ta 

sõna otseses mõttes pimedaks. Ent tahakkas varsti uuesti lugema ja lõpuks läks tal korda jõuda 
viimase kirja lõpuni, mille tema vanemad olid arvatavasti vahetanud. 

Kõik see võttis üle tunni aja, kunatuli läbi vaadata ligi sadakond kirja jaläbi lugeda neist 
paarkümmend esimesest kuni viimase reani. Nüüd sai terava pilguga Judithile selgeks kogu tõde 
tema enda ja Hetty sünnist jatalle paistis hetkeks, et ta on kogu maailmast ära lõigatud ja ettal 
jääb nüüd üle soovida ainult üht — elada kogu oma elu järvel, kus ta onnäinud nii palju 
rõõmusid ning nii palju kurbi päevi. 

Mõned kirjad tuli'veel läbi vaadata. Judith leidis, etseeoli kirjavahetus tema ema ja kellegi 
Thomas Hovey vahel. Mõlema poole kõik algupärandid olid hoolikalt kpkku kogutud, iga kiri vastuse 
kõrval, ning need jutustasid selle sobimatu vahekorra varasemast ajaloost palju 

täielikumalt kui Judith oleks teada tahtnud. Tütre üllatuseks, kui mitte öelda kohkumiseks, hakkas ema 
esimesena abiellumisest mõista andma ja Judith oli peaaegu õnnelik, kui märkas mõningaid jälgi 
hullumeelsusest või vähemalt sellele lähenevast haiglasest meelelaadist selle õnnetu naise 
varasemais kirjades. Hovey vastused olid labased ja harimatud, kuigi neis väljendus selgesti soov 
omandada selle ebatavalise isikliku võludega naisterahva kätt, kelle suuri eksimusi ta oli valmis 
unustama, et aga ainult omandada see, kes seisis temast igas suhtes võrratult kõrgemal ning kes 
lisaks ei olnud nähtavasti just päris ilma rahata. Viimased kirjad olid üsna napisõnalised ja 
piirdusid peagi lühikeste asjalike teadetega, milles õnnetu naine palus eemalasuvat meest 
kiirustada ettevalmistustega tsiviliseeritud ühiskonnast lahkumiseks, missugune ühiskond, nagu on 
põhjust arvata, oli mehele niisama ohtlik, kui seeoli ebameeldiv talle. Kuid üks ema poolt poetatud 
juhuslik lause andis Judithile võtme mõistmiseks, mis oli sundinud ema abielluma Hoveyga ehk 
Hutteriga. Selleks oli kättemaksuhimu, mis nii sageli sunnib solvatud inimest endale veel suuremat 
kahju tegema, et koguda süsi selle inimese pealaele, kelle pärast ta onkannatanud. Judithil oli 
küllaldasel määral emale sarnanevaid iseloomujooni, et mõista seda tunnet, ja ainult hetkeks 
turgatas talle pähe. kui ääretult rumalalt oli ema talitanud, lastes endas kättemaksuihal võimust 
võtta. 

Siin lõppes see, mida võisnimetada leitud dokumentide ajalooliseks osaks. Ent üksikute 
katkendite hulgas leidus vana ajaleht teadaandega, milles pakuti tasu teatud mereröövlite 
ülesandmise eest, kellede hulgas oli ka Thomas Hovey nimi. Tüdruk pööras tähelepanu sellele 
teadaandele ja nimele seetõttu, et mõlemad olid tindiga alla kriipsutatud. Paberite hulgas ei 
leidunud midagi, mille abil oleks võinud Hutteri naise nime või esialgset elukohta kindlaks 
määrata. Kõik kuupäevad, allkirjad ning aadressid olid kirjadest välja lõigatud, ja seal, kus 
kirjnde tekstis esines sõna, mis oleks võinud saada edaspidiste otsingute võtmeks, oli see hoolikalt 
maha kriipsutatud. Sel viisil nägi Judith, et kõik tema lootused kindlaks teha, kes olid tema 
vanemad, varisesid põrmuks 

ning et tal tuleb tulevikus loota ainult iseendale. Mälestused ema käitumisest, vestlustest ja 
kannatustest täiendasid arvukaid lünki ajaloolistes faktides, mida ta oli nüüd avastanud. Ja tõde oma 
üldistes joontes seisis nüüd tema silme ees küllalt selgelt, et lämmatada igasuguse soovi uute 
üksikasjade otsimiseks. End istme seljatoele toetanud, palus tüdruk sõpra lõpetada teiste kirstus lei- 
duvate esemete ülevaatus, kuna sealt võis avastada veelgi midagi tähtsat. 

«Heameelega, Judith, heameelega,» vastas kannatlik Hirvekütt, «aga kui seal leidub veel kirjtf, mis 


te läbi lugeda tahate, siis näeme küll enne uut päikesetõusu, kui teie nende lugemisega lõpule jõuate. 
Kaks tundi ühtesoodu olete te juba neid paberilipakaid uurinud!» 

«Need jutustavad mulle mu vanematest, Hirvekütt, ning on määranud minu tulevase elutee. 
Loodan, et te andestate sellele-tütarlapsele, kes loeb oma isa ja ema kohta ning pealegi veel esimest 
korda elus. Ma kahetsen väga, et panin teid ootama.» 

«Ärge minu pärast muretsege, tütarlaps, ärge muretsege! Pole tähtis, kas ma magan või olen 
ärkvel. Kuigi teid on meeldiv vaadata ja kuigi te olete väga ilus, Judith, ei ole sugugi meeldiv 
niikaua istuda ja vaadata, kuidas te pisaraid valate. Ma tean, et pisarad ei tapa, ja paljudele 
inimestele, eriti naisterahvastele, on mõnikord kasulik nutta, kuid ometi, Judith, näeksin ma parema 
meelega teid naermas kui nutmas.» 

Selle rüütelliku märkuse tasus Judith sõbraliku, kuigi kurva naeratusega njng siis palus ta uuesti 
oma kaas-last lõpetada kiiremini kirstu läbivaatamine. Uurimine võttis muidugi veel mõnda aega, 
mille vältel Judith kogus mõtteid ning, sai tagasi enesevalitsemise. Ta ei võtnud uurimisest osa, jättes 
selle tervenisti noormehe hooleks, ja mõnikord ainult vaatas hajameelselt igasuguseid esemeid, mida 
Hirvekütt välja võttis. Hirvekütt ei leidnud midagi, mis oleks pakkunud suuremat huvi või olnud 
erilise väärtusega. Paar mõõka, niisuguseid nagu tol ajal kandsid aadlikud, mõned hõbepandlad, või 
vähemalt olid need nii.rikkalikult hõbetatud, et paistsid hgbe-dastena, ja kenad naisterahva rõivad 
moodustasid peaaegu kogu leitud vara. Hoolimata sellest tuli Judithile 

ja Hirvekütile üheaegselt meelde, et need asjad võivad olla kasulikud läbirääkimiste juures 
irokeesidega, kuigi Hirvekütt nägi siin raskusi, mis ei olnud tüdrukule selged. Nende vahel 
hargneski vestlus sel teemal. 

«Ja nüüd, Hirvekütt,» ütles Judith, «me võime rääkida teist ja sellest, mil viisil teid huroonide käest 
välja lunastada. Mina ja Hetty anname meeleldi igasuguse osa sel-lest, mis te nägite kirstus, või 
isegi kõik, kui aga ainult saaksime teid vabastada.» 

«Nojah, see on suuremeelne küll, — jah, see on teist väga suuremeelne ja helde. Nõnda käituvad 
alati naised. Kui nad kellegagi sõbraks saavad, siis ei tee nad midagi poolikult, vaid on valmis 
loovutama kogu oma varanduse, nagu ei oleks sellel nende silmis mingisugust väärtust. Aga kuigi ma 
tänan teid mõlemaid, nagu oleks kaubatehing juba tehtud ja nagu seisaks Lõhkine Tamm või mõni 
teine hulkur juba siin, et lepingut kinnitada, on siiski olemas kaks tähtsat põhjust, mille tõttu niisu- 
gust lepingut iial ei sõlmita, ja seda on parem öelda kõhe, et teis mitte äratada õigustamatuid ootusi 
või minul petlikke lootusi.» 

«Missuguseid põhjusi veel võiks olla, kui mina ja Hetty oleme nõus loovutama need tühised asjad 
teie pärast ja kui.metslased on nõus neid vastu võtma?» 

«Seep see ongi, Judith, et kuigi teile tulid õiged mõtted, on nad hoopis ebakohased. See on 


niisama hea kui peni jookseks vastupidises suunas, aga mitte lõhna peale. On üsna tõenäoline, et 
mingod on nõus teilt neid või üldse igasuguseid asju vastu võtma, mis te neile võite pakkuda, kuid 
kas nad on ka nõus nende eest midagi maksma — see on hoopis teine asi. Öelge, Judith: kui keegi 
käsiks teile edasi öelda, et niisuguse ja niisuguse hinna eest on ta nõus teile ja Hettyle loovutama 
kirstu koos kõigega, mis selles leidub, kas te peaksite niisuguse kauba puhul vajalikuks palju sõnu 
raisata?» 

«Kuid see kirst koos kõigega, mis tas on, kuulub ju meile. Ei ole ju mingit põhjust seda ostma 
hakata, mis juba on meie oma!» 
«Just samuti arutavad mingodki! Nad ütlevad, et kirst on juba nende oma ja nad ei hakka kedagi 
tänama võtme eest.» 

«Ma mõistan teid, Hirvekütt; kuid praegu valitseme järve siiski veel meie ja võime seda enda käes 
hoida senikaua, kui Välejalg saadab siia sõdurid, kes ajavad vaenlase minema. Seda me suudame 
täiesti, kui teie jääte meie juurde, selle asemel et tagasi minna ning end uuesti vangi anda, nagu 
te nähtavasti olete otsustanud leha.» 

«Kui Harry Välejalg kõneleks niiviisi, siis oleks see täiesti loomulik ja selle inimese 
iseloomuga kooskõlas. Ta eitea midagi paremat ning sellepärast on ta vaevalt võimeline teisiti 
tundma või tegutseme. Kuid, Judith, küsin teilt otsekoheselt: kas te arvate, et saaksite tõesti minust 
niiviisi lugu pidada, nagu ma loodan, et te praegu minust lugu peate, kui ma unustaksin oma sõna 
ega läheks indiaanlaste laagrisse tagasi?» 

«Teist rohkem lugu pidada, kui ma praegu pean, Hirvekütt, oleks miri raske, kuid ma ei peaks teist 
mitte vähem lugu — vähemalt mulle paistab nii — ja ma loodan, et suudan seda. Kogu*maailma 
varanduste eest ei nõustuks ma teid meelitama mingisugusele sammule, mis muudaks minu praegust 
arvamist teie kohta.» 

«Siis ärge ahvatlege mind antud sõna murdma, neiu. Puhkus on püha sõdurite hulgas ja niisugustele 
inimestele, kes hoiavad elu oma kätes nagu meie. Ja missugust kibedat meelehärmi tunneksid vana 
Tamenund ja Unkas, Mao isa. ja kõik teised minu indiaanlastest sõbrad, kui ma häbistaksin end juba 
esimesel sõjateel! Te peate mõistma, Judith, et see käib igasuguste valge inimese kohustuste ja 
südametunnistuse vastu. Viimane on aga minu kuningas ja ma ei vaidle iial tema käskudele vastu.» 

«Ma usun, et teil on õigus, Hirvekütt,» vastas tüdruk kurva häälega pärast pikemat mõtlemist. 
«Teietaoline mees ei pea nii käituma, nagu käituksid tema asemel isekad ning ebaausad inimesed. 
Teie peate tõesti tagasi minema. Ärgem rääkigem sellest enam. Kuigi ma peaksin teid veenma 
midagi tegema, mida teie pärast kahet-seksite, siis ei kahetseks mina mitte vähem kui teie ise. Teil 
ei ole siis õigust öelda, et Judith ... ma eitea isegi, missugust perekonnanime ma nüüd kandma 
pean!» 


«Mispärast siis mitte? Lapsed kannavad täiesti loomu- 

likult oma vanemate perekonnanime, nad saavad selle otsekui kingituseks; ning miks ei peaks teie ja 
Hetty toimima samuti nagu on toiminud paljud enne teid? Vanameest kutsuti Hutteriks ja tema 
tütarde perekonnanimi peab olema samuti Hutter, vähemalt senikaua, kui teie ei ole astunud 
seaduslikku ning pühasse abiellu.» 

«Mina olen Judith, ja ainult Judith,» vastas neiu otsustavalt, «senikaua, kui seadus annab mulle 
õiguse teisele nimele! Iialgi ei hakka ma kandma Thomas Hutteri nime, ja Hetty samuti muidu, kui 
ainult minu nõusolekul. Nüüd ma tean, et tema õige perekonnanimi ei olnud Hutter, ja kuigi temal 
oli tuhat korda õigus seda kanda, siis minul ei ole seda õigust. Tänu taevale, ta ei olnud minu isa, 
kuigi mul võib-olla ei ole põhjust uhkeldada ka oma lihase isaga!» 

«See on kummaline,» ütles Hirvekütt, vahtides üksisilmi erutatud tüdrukut. Ta oleks meeleldi 
rohkem teada tahtnud, mis tüdruk sellega mõtleb, kuid ta häbenes pärida asju, mis otse temasse ei 
puutunud. «Jah, see on väga kummaline ja ebatavaline. Thomas Hutter ei olnud Thomas Hutter, 
tema tütred ei olnud tema tütred! Kes Thomas Hutter siis oli ja kes on tema tütred?» 

«Kas te ei ole siis kunagi kuulnud mingisuguseid jutte sosistatavat selle inimese endise elu 
kohta, Hirvekütt?» küsis Judith. «Kuigi mind peeti tema tütreks, ulatusid need jutud isegi 
minuni.» 

«Ma ei eita seda, Judith, ei, ma ei eita seda. Nagu ma juba teile rääkisin, jutustati temast 
igasuguseid jutte, kuid mina ei usu niisuguseid jutte kergesti. Kuigi ma olen veel noor, olen ma 
siiski elanud maailmas küllalt kaua ja mõistan, et on olemas kahesuguseid asjaolusid. Ühtedel 
puhkudel oleneb inimese hea nimi tema oma tegudest, teistel puhkudel võõrastest keeltest; ja 
sellepärast pean mina paremaks vaadata kõike oma silmaga ja teha otsus oma peaga ega luba 
igale esimesele vastutulevale lõuapoolikule kohtunikku mängida. Teel siia rääkis Harry Välejalg 
üsna avameelselt kogu teie perekonnast ja andis mulle tõepoolest mõista, et noorusaastail oli 
Thomas Hutter elanud soolastel vetel vaba elu. Oletan, et ta tahtis «vaba eluga» ütelda seda, et ta 
elas vaba elu võõra vara arvel.» 

«Ta ütles teile, et vanamees oli piraat, ei maksa sõprade vahel salatseda. Lugege see läbi, 

Hirvekütt, ja te näete, et Välejalg rääkis teile sulatõtt. Thomas Hoveyst sai hiljem teile tuntud 
Thomas Hutter, nagu seda on näha neist kirjadest.» 


Nende sõnade juures ulatas Judith, kelle põsed hõõgusid ning silmad hiilgasid erutusest, 
noormehele ajalehe ja osutas koloonia kuberneri teadiaandele. 


«Õnnistagu teid jumal, Judith!» vastas kütt naerdes, «te võite samasuguse eduga paluda mind 


seda trükkida või, halvemal juhul, kirjutada. Kuna ma olen kogu oma hariduse saanud metsades; 
ainukene raamat, mida ma olen lugenud, või mille lugemisest ma olen lugu pidanud, on kirjutatud 
suursugustele puudele, avaratele järvedele, voolavatele jõgedele, sinitaevasse, tuultesse, tormidesse, 
päikesepaistesse ning teistesse looduseimedesse. Seda raamatut oskan ma lugeda ja leian selle olevat 
täis tarkust ja teadmisi.» 


«Palun, andestage mulle, Hirvekütt,» ütles Judith tõsiselt, hämmeldudes mõtte juures, et ta oli oma 
ettevaatamatute sõnadega oma kaasvestleja uhkust solvanud. «Ma unustasin, mismoodi te elate, ma ei 
tahtnud teid hoopiski solvata.» 


«Mind solvata? Ons see minu solvamine, kui mind paluda lugeda, kui ma lugeda ei oska? Mina 
olen jahimees, aga nüü'd võin hakata ütlema — sõdur, kuid ma ei ole misjonär, ja sellepärast ei ole 
raamatud ja paberid minutaoliste jaoks. Ei, ei, Judith,» siinjuures hakkas noormees kogu südamest 
naerma, «nad ei kõlba 'mulle isegi püssitroppideks, sest teie kuulus «hirvetapja» nõuab põdra või 
mõne teise looma nahatükikes”. Mõned ütlevad, et kõik, mis on trükitud, on sulatõde. Kui see tõesti 
nii On, siis tunnistan, et harimatu inimene on palju kaotanud. Ometigi ei saa raamatusse trükitud 
sõnad olla tõelisemad kui need, mis on kirjutatud taevasse, metsadesse, jõgedele ja allikatele.» 


«Nojah, Hutter ehk Hovey oli siis mereröövel. Ja kuna ta pole minu isa, siis ei saa ma teda selleks 
nimetada, tema perekonnartimi ei pea enam olema minu nimi.» 

«Kui teile ei meeldi selle inimese perekonnanimi, siis 

oli teie emal ka mingisugune perekonnanimi. Te võite julgelt seda kanda.» 

«Aga ma ei tunne seda. Ma vaatasin kõik need paberid läbi, Hirvekütt, lootes leida neis 
mingisugust jälge, mille abil ma oleksin võinud teada saada, kes mu ema oli, kuid siin on kõik 
mineviku jäljed kadunud nagu kaob õhku lendava linnu jälg.» 

«See on väga veider ja väga rumal. Vanemad peavad andma oma järeltulijaile mingisuguse nime, 
isegi siis, kui nad ei saa neile anda midagi muud. Mina ise olen pärit väga tagasihoidlikust 
perekonnast, kuid me ei ole siiski nii vaesed, et meil poleks perekonnanime. Meid kutsutakse 
Bumppo, ja ma olen kuulnud räägitavat,» seejuures kattis inimlik edevus jahimehe põsed punaga, 
«et vanasti seisid Bumppod teistest pisut kõrgemal ja tähtsamal kohal kui praegu.» 

«Nad pole seda iialgi rohkem ära teeninud kui nüüd, Hirvekütt. Ka nimi on hea, ja nii mina kui ka 
Hetty peaksime tuhat korda paremaks kända Hetty Bumppo või Judith Bumppo nime kui Hetty ja 
Judith Hutteri nime.» 

«Kuid see on ju võimatu,» vastas jahimees lihtsameelselt, «kui ainult mitte üks teist ei alandaks end 
seevõrd, et nõustuks mulle naiseks tulema.» 


Judith ei suutnud tagasi hoida naeratust, nähes kui lihtsalt ja loomulikult oli vestlus sellele teemale 
siirdunud, mis teda kõige rohkem huvitas. Kuigi tüdruk ei olnud ebanaiselik ega esiletükkiv oma 
tunnete või harjumuste avaldamisega, ergutas teda temale osaks saanud ülekohus ja abitus tuleviku 
suhtes, kus temal ei olnud mingit kaitset, aga veelgi enam mõjutasid teda tunded, mis olid talle 
endale niisama uudsed kui jõulised ning valdavad. Algus oli liiga soodne, et seda käest lasta, kuigi 
ta puudutas küsimust otsekui möödaminnes ja antud juhul,- võib-olla, vabandatava naiseliku kavalu- 
sega. 

«Ma ei mõtle, et Hetty kunagi abielluks, Hirvekütt,> ütles ta. «Kui on ühele meist määratud teie 
nime kanda... siis olen see mina.» 

«Bümppode hulgas on varemgi olnud ilusaid naisi, Judith, ja kui teie nüüd selle nime endale 
võtaksite, siis, 

nii imelik kui see ongi, ei paneks see sugugi imestama inimesi, kes meie perekonda tunnevad.» 

«Niisugune naljatamine ei sobi meile kummalegi, Hirvekütt. Kui mees ja naine kõnelevad 
niisugusest küsimusest, peavad nad seda tegema tõsiselt ja siira südamega. Unustades häbi, mis 
sunnib tütarlast vaikima seni, kui meesterahvas hakkab temaga esimesena rääkima, nagu see enamasti 
sünnib, räägin ma teiega täiesti avameelselt, nagu tuleb kõnelda teietaolise suuremeelse iseloomuga 
inimesega. Kas te võite... mis te arvate, Hirvekütt, kas te võiksite olla õnnelik, kui teil oleks nii- 
sugune naine nagu mina?» 

«Niisugune naine nagu teie, Judith? Kuid mis mõte on niisuguseid asju arutada! Niisugune naine 
nagu teie, see tähendab, kes on küllalt ilus, et kaptenile mehele minna, peen ja, nagu ma oletan, 
küllaltki haritud, tahab vaevalt küll minu naiseks saada. Ma arvan, et tüdrukutele, kes teavad, eh nad 
on targad ja ilusad, teeb mõnikord lõbu naljatada nendega, kel need omadused puuduvad, nagu 
näiteks vaene delavaari jahimees.» 

See oli öeldud heasüdamlikult, kuid ühtlasi kostis tema hääles kerget solvumist. Arvatavasti ei oleks 
miski muu paremini äratanud Judithis suuremeelset kahjatsust või soodustanud tema kavatsusi, ja 
seepärast avaldas ta omakasupüüdmatut lepitussoovi ja tegi kõike seda nii võluva ja loomuliku 
ilmega, et vähendada naisterahvale ebasobiva ninakuse muljet. 

«Te olete minu vastu ebaõiglane, kui arvate, et minul on niisugused mõtted või soovid,» vastas ta 
tõsiselt. «Kogu oma eluajal ei ole ma kunagi tõsisemalt rääkinud või tahtnud kinni pidada 
kokkuleppest, jnis me täna öösi sõlmime. Mul on olnud palju austajaid, Hirvekütt, — tõsi, peaaegu 
iga poissmehest trapper või jahimees, kes on viimase nelja aasta jooksul järvel käinud, on kutsunud 
mind endaga kaasa, ja ma kardan, et nende hulgas oli naisemehigi...» 

«Jah, ma võin seda uskuda!» ütles kütt vahele, «ma võin seda uskuda! Võtke nad kõik kokku, Judith, 
ja maakamar pole kändnud isekamaid ning seadusest vähem lugupidavaid inimesi.» 

«Ühtegi neist ei tahtnud ma, ei võinudki kuulata, võib- 

olla minu õnneks läks kõik nii. Nende hulgas oli ka väga keni noormehi, nagu te ise võite otsustada 
oma tuttava Harry Marchi järgi.» 

«Jah, Harry on silmale kaunis, kuigi minu arvates mitte nii tubli mõistuse seisukohalt. Ma 
esialgu mõtlesin, et te kavatsete temaga abielluda, Judith, tõesti mõtlesin! Kuid enne, kuita siit 
lahkus, oli kerge selgusele jõuda, et maailmas ei ole nii suurt hoonet, kuhu te mõlemad ühe katuse 
alla mahuksite.» 

«Lõpuks ometi olete õiglane minu suhtes, Hirvekütt! Niisuguse mehega nagu Välejalg ei oleks ma 
ilal saanud abielluda, kui ta oleks isegi kümme korda olnud ilusam ja sada korda mehisem, kui ta 
tegelikult on.» 

«Kuid mispärast mitte, Judith, mispärast mitte? Tunnistan, mind huvitab teada saada, mispärast 
Välejala taoline noormees ei meeldi teietaolisele neiule?» 

«Siis peate ka selle teada saama, Hirvekütt,» ütles neiu, tundes rõõmu juhusest loetleda kõik need 
omadused, missugused teda kaasvestlejas veetlesid. Sel viisil lootis ta tähelepandamatult ligineda 
tema südamele kõige lähedasemale teemale. «Esiteks, mehe ilul ei ole suurt tähtsust naisterahva 
silmis, kui ta ainult on mehine ega ole lombak või peletis.», 

«Selles ma ei saa teiega täiesti nõustuda,» vastas jahimees mõtlikult, sest tal oli oma välimusest 
üsna tagasihoidlik arvamine. «Ma olen märganud, et kõige nägusamad sõjamehed võtavad endale 
tavaliselt naiseks suguharu kõige ilusamad neiud. Ja meie Madugi, kes on mõnikord väga ilus oma 
lahinguvärvides, on kõigi delavaari neidude üldine lemmik, kuigi ta ise hoiab ainult Ua-ta-Ua poole, 
nagu oleks see tüdruk ainukene iludus maailmas.» 

«Indiaanlaste juures võib see ju nii olla, kuid valgete tütarlastega on teisiti. Kui noormees on küllalt 
tugev ja mehise välimusega, mis ütleb, et ta suudab naisterahvast kaitsta ning puuduse majast eemal 
hoida, siis muud tema välimuselt ei nõutagi. Välejala taolised hiiglased võivad olla' head 

grenaderid, kuid austajaina ei ole nad suures hinnas. Mis puutub näosse, siis aus pilk, mis vastab 
kõige paremini rinnas olevale südamele, on väärtuslikum kui ilusad näojooned, põskede puna, silmad, 
ham- 

bad ning teised selletaolised pisiasjad. Kõik see võib olla tähtis tütarlapsele, kuid ei oma 
mingisugust väärtust jahimehe, sõduri või abielumehe juures. Kui niisuguseid rumalaid naisterahvaid 
leidubki, siis Judith ei ole nende külast!» 

«Noh, teate, see paneb lihtsalt imestama! Ma mõtlesin alati, et ilusatele meeldivad ilusad nagu 
rikkad armastavad rikkaid!» 


«Võib-cxlla on nii meestega, Hirvekütt, kuid kaugeltki mitte alati ei või seda öelda meie, 


naisterahvaste, kohta. Me armastame vahvaid mehi, kuid ühtlasi tahame, et nad oleksid 
tagasihoidlikud, osavad jahil või sõjateel, valmis surema õige asja eest, paindumatud ülekohtu ees. 
Me hindame üle kõige ausust — keeli, mis iialgi ei räägi seda, mis ei mõlgu meeles, ja südameid, kes 
armastavad ka teisi, aga mitte ainult iseennast. Iga korralik neiu on niisuguse mehe eest valmis 
surema, kuna suurustlev j.a kahekeelne austaja“ muutub nii silmale kui ka hingele peagi vastikuks.» 

Judith rääkis kirglikult ning kibestunult, kuid Hirvekütt ei märganud seda, olles liiga tugevasti 
haaratud tunnetest, mis olid talle uudsed. Temasugusel tagasihoidlikul inimesel oli üllatav kuulda, et 
kõiki neid omadusi, mis tema endal kahtlemata teadis olevat, hindab nii kõrgelt kõige kaunim naine, 
keda ta eales oli näinud. Esimesel hetkel oli Hirvekütt täiesti jahmunud ja tundis loomulikku ja 
vabandatavat uhkust. Siis turgahtas tal esmakordselt mõte, et Judithi taoline olend võiks saada tema 
elukaaslaseks. See mõte oli nii meeldiv ja nii uudne, et ta vajus minutiks sügavasse mõtisklusse, unus- 
tades täiesti ilusa tõelisuse, kes istus tema ees ja jälgis tema avameelse ja, ausa näo ilmet nii 
tähelepanelikult, et leidis hea, kuigi mitte täiesti sobiva võtme tema mõtete juurde. Iialgi varem ei 
olnud niisugune meeldiv nägemus noore jahimehe vaimusilma ees hõljunud. Kuid ta oli harjunud 
peamiselt praktiliste tegudega ja tal ei olnud erilist kalduvust anda end kujutluste võimusesse, kuigi 
ta omas nii ehtsaid poeetilisi tundeid, eriti looduses esinevate esemete vastu. Noormees toibus 
peatselt ning naeratas omaenda nõrkuse üle, kui tema vaimusilmas tekkinud pilt hajus järk-järgult, ja 
ta tundis end 

jälle lihtsa, harimatu, kuid ülimalt voorusliku ja ausa inimesena, kes istus Thomas Hutteri laevas 
südaööl ning selle hiljutise omaniku ilu poolest kuulus tütar vaatas talle äreva tähelepanuga 
üksildase lambi valgusel otsa. 

«Te olete täna üllatavalt ilus ja võluv ning meeldiv vaadata, Judith!» hüüdis ta oma 
lihtsameelsuses, kui tegelikkus võttis lõpuks võimust kujutlusvõime üle. «Imeväärne! Ei mäleta, et ma 
oleksin kunagi näinud nii ilusat tüdrukut isegi delavaaride seas. Ma ei imesta, et Harry Välejalg 
läks siit ära nii kurvalt ja pettunult.» 

«Öelge, Hirvekütt, kas te tõesti oleksite tahtnud, et ma oleksin saanud niisuguse inimese naiseks 
nagu Harry March?» 

«Mõndagi võib öelda tema käsuks, aga muidugi ka tema vastu. Minu arvates pole Välejalg mitte 
kõige parem mees, kuid kardan, et enamik noori naisterahvaid ei suhtu temasse nii valjult.» 

«Ei, ei! Judith, kel isegi ei ole nime, ei ole 1ial nõus kandma Judith Marchi nime!... Parem kõik 
muu, aga mitte seda!» 

«Judith Bumppo ei kõlaks nii hästi, tüdruk. Vähe leidub nimesid, mis on kõrvale nii meeldivad 
kui March!» 


«Ah, Hirvekütt, niisugustel puhkudel kõlab kõrvale meeldivalt see, mis meeldib südamele! Kõik on 
meeldiv, kui ainult süda on rahul. Kui Bumppo kannaks Marchi nime ja March — Bumppo nime, 
ma tõenäoliselt armastaksin Marchi nime rohkem kui nüüd. Või kui ta kannaks teie nime, siis 
arvaksin et Bumppo nimi kõlab hirmsalt!» 
«See on õige, jah, selles ongi kogu asja tuum. Teate, mul on loomulik vastikusetunne madude vastu, 
ja ma vihkan seda sõnagi, seda enam veel, et misjonärid on mulle rääkinud, nagu oleks maailma 
loomise aegu mingisugune madu esimese naise ära võrgutanud. Ja siiski, sellest ajast peale, kui 
Tšingatšguk teenis selle hüüdnime, mida ta praegu kannab, kõlab see sõna minu kõrvus 
meeldivamalt kui öösorri vile vaiksel suveõhtul. Tunded määravad kõik siin maailmas. Judith, mis 
puutub helidesse, jah, ja sama lugu on isegi välimusega.» «See on nii õige, Hirvekütt, et mind, tõsi, 
lausa ülla- 

tab, miks te peate imelikuks seda, kui tütarlaps, kes ise võib-olla on kena, ei pea vajalikuks, et tema 
mehel oleks seesama tõeline või näiline voorus. Minule ei tähenda meesterahva välimus midagi, kui 
ta nägu ainult on niisama aus kui süda.» 

«Jah, ausus on suur voorus. Ja need, kes selle algul kergesti ära unustavad, peavad seda sageli tundma 
õppima lõpus. Sellest hoolimata leidub maailmas palju inimesi, kes on harjunud rohkem arvestama 
oleviku tulu kui tuleviku käsu. Üht peavad nad surmkindlaks, teine aga on veel kahtlane. Ma olen 
siiski rõõmus, et te vaatate neile asjadele täiesti õiges valguses, aga mitte » nõnda, nagu paljudki 
püüavad end petta.» 

«Ma mõtlen tõepoolest nii, Hirvekütt,» vastas neiu väljendusrikkalt, kuigi naiselik peenetundlikkus 
ei lubanud ikka veel tal otsekohe oma kätt pakkuda, «ja võin puhtast südantest öelda, et pigem olen 
valmis usaldama oma õnne inimesele, kelle tõemeeles ja tunnetes võib kindel olla, kui valelikule 
ja südametule lurjusele, kel on majad ja maad ja kirstud kulda täis... jah, kuigi ta istuks isegi kas 
või kuningatroonil! .. .» 

«Need on ilusad sõnad, Judith, jah, need on väga ilusad sõnad! Kuid kas te olete kindel, et 
tunded nendega koos käivad, kui teie tõepoolest seisate valiku ees? Kui ühel poolel seisaks punases 
kuues peenike keigar, kel pea lõhnab nagu muskushirve jalg ja nägu on sile ning õitsev nagu teil 
endalgi, käed niisugused valged ja pehmed nagu inimesel, kes ei pea enesele leiba teenima oma 


palgehigis, ja samm on kerge, nagu see võib ollaainult tantsuõpetajal, ja muretu süda; aga teisel 
pool seisaks teie ees inimene, kes on veetnud oma päevad lahtise taeva all, kuni ta otsaesine on 
muutunuid niisama punaseks kui põsedki; inimene, .kes on läbi rabade ja võsade tunginud, seni kui 
ta käed on läinud käredaks nagu tammed, mille all ta magab; kes on hiilinud jahiloomade jälil 
senikaua, kui ta kõnnak on muutunud niisama hiilivaks nagu pantri samm ning kellel ei ole 
mingisugust muud meeldivat lõhna kui see, mida talle loodus ise on andnud värskes metsa õhus, — 
noh, kui mõlemad mehed seisaksid kosilastena teie ees, kumba neist teie oma arvates eelistaksite?» 

Judithi ilus nägu kattus punaga, sest see kaasvestleja poolt niisuguse lihtsusega joonistatud keigarliku 
ohvitseri pilt oli kunagi erutanud tema kujutlusvõimet, kuigi kogemused ning pettumus olid mitte 
ainult jahutanud ta tundeid, vaid andnud neile ühtlasi vastupidise suuna, ja põgusal pildil oli vaid 
hetkeline mõju ta tunnetele. Seejärel näkku tõusev puna andis maad surnukahvatusele, mille tõttu 
ta näis otse tontlikuna. 

«Nõnda nagu jumal on tunnistajaks,» vastas tüdjuk pidulikult, «kui need mõlemad mehed 
seisaksid minu ees — nagu üks neist, julgen öelda, praegu seisabki siin, — siis langeks mu valik, 
niivõrd kui ma iseenda südant tunnen, teisele! Ma ei soovi endale meest, kes milgi viisil seisaks 
minust kõrgemal!» 

«Seda on väga meeldiv kuulda, Judith, ja võib isegi sundida noormeest ajutiseks unustama iseenda 
tühisuse. Kuid vaevalt te küll nii mõtlete, nagu räägite. Niisugune mees nagu mina on liiga jäme ja 
harimatu neiu jaoks, kellel oli nii õpetatud ema. Edevus on loomulik, ma usun, kuid niisugune edevus 
läheb juba üle arukuse piiride.» «Siis teie eitea, milleks on naise süda võimeline! Jäme teie ei ole 
sugugi, Hirvekütt, ja harimatuks ei või nimetada inimest, kes on nii hästi tundma õppinud kõike, mis 
ta on näinud. Kui tegemist on südameasjadega, paistavad kõik asjad kõige meeldivamas valguses, 
ja pisiasjadele me ei pööra tähelepanugi, või unustame need üldse. Kui süda tunneb päikesepaistet, 
ei ole midagi sünget, isegi tumedad asjad näivad rõõmsate ja eredatena. Ja nii onalati teiega ja 
naisega, kes teid armastab, isegi kui teie naisel oleksid maailma arvates mõningad eelised teiega 
võrreldes.» 

«Judith, teie olete pant perekonnast, kes seisis minu perekonnast palju kõrgemal; ja ebavõrdne 
abielu samuti nagu ebavõrdne sõprus lõpeb harva heaga. Ma, muide, räägin sellest ainult näiteks, 
kuna teie vaevalt peate võimalikuks, et niisugune asi oleks tõesti meie vahel võimalik.» 

Judith kinnitas oma tumesinised silmad Hirveküti avalasse ja ausasse näkku, otsekui oleks ta 


tahtnud lugeda, mis toimus noormehe hinges. Ta ei märganud seal mingit tagamõtet ning oli sunnitud 
endale tunnistama, et 

Hirvekütt peab seda jutuajamist lihtsalt naljaks ega oska kahtlustadagi, et tema süda on tõsiselt 
puudutatud. Algul tundis Judith end solvatuna, siis aga mõistis ta, kui ebaõiglane oleks süüdistada 
jahimeest tema enda alavääristamise ja tagasihoidlikkuse pärast. 

See uus takistus andis olukorrale erilise põnevuse ja tublisti suurendas tema huvi noormehe vastu. 
Sel kriitilisel momendil sündis uus plaan tema peas ja niisama kiiresti, rfagu tekivad Kiire taibuga ja 
vaimukail inimestel mõtted, võttis ta selle plaani ka kohe omaks, lootes selle abil oma saatuse alatiseks 
siduda Hirveküti saatusega. Selles otsuses etendas oma osa nii tema viljakas kujutlusvõime kui ka 
tema iseloomukindlus ja julgus. Etvestlust siiski mitte liiera järsult katkestada võiettema kavatsuse 
suhtes kahtlust ei tekiks, vastas Judith noormehe viimasele märkusele nii tõsiselt ja siiralt, nagu oleks 
tema esialgne kavatsus jäänud muutumatuks. 

«Mul muidugi ei ple mingit põhjust oma päritoluga kiidelda pärast seda, mis ma täna öösel teada 
sain,» ütles neiu kurva häälega. «Tõsi, mul oli ema, kuid isegi tema nime ma ei tea, aga mis puutub 
isasse, siis vististi oleks parem, kui ma iial seda teada ei saagi, et ma temast liiga kibestunult ei 
kõneleks.» 

«Judith,» ütles Hirvekütt, lahkelt tema käest kinni võttes, siirusega, mis tungis otse tütarlapse 
südamesse. «Jätame parem tänaseks selle jutu! Uinuge ja nähke und kõigest sellest, mis te täna nägite 
ja tundsite. Homme hommikul võivad asjad näida palju rõõmsamana. Kõigepealt, ärge iialgi tehke 
midagi meelekibeduse mõjul või sellenärast, et kavatsete iseendale kätte maksta selle eest, mis teised 
inimesed on teile teinud. Kõik. mis täna öösel on räägitud või juhtunud, jääb meie vahel saladuseks, ja 
keegi ei pea sellest teada saama, isegi Madu mitte, ja te võite landel olla seHes, et kui tema juba minult 
seda teada ei saa, siis ei saa seda ükski teine inimene. Kui teie vanemad olid patused, olgu nende tütar 
siis 'ilma patuta. Pidage meeles, et te olete noor, aga noorus võib alati loota paremat tulevikku. Peale 
selle olele, te palju taibukam kui enamik neidusid, aga mõistus aitab sageli mitmesugustest raskustest 
üle. Ja mis puutub ilusse, siis seda on teil erakordselt palju 

ja see ei ole sugugi väike asi... Nüüd aga on aeg veidi puhata, sest homme seisab nii mõnelgi 
meist ees raske päev.» 

Seda öeldes tõusis Hirvekütt üles ja Judith oli sunnitud tema eeskujule järgnema. Nad lukustasid 
uuesti kirstu ja lahkusid vaikides. Judith heitis Hetty ja Tasa kõrvale magama, Hirvekütt aga laotas 
vaiba kajuti% põrandale. Viie minuti pärast oli noormees vajunud sügavasse unne. Judith aga oli veel 
kaua aega ärkvel. Ta ei teadnud, kas ta peab kurvastama või rõõmustama oma .plaani luhtumise 
puhul. Ühelt poolt ei olnud tema naiselik delikaatsus põrmugi kannatanud; teiselt poolt aga tundis ta 


pettumust ebaedust või pidi vähemalt leppima paratamatu viivitusega ja tulevik paistis nii süngena. 
Peale selle tuli tal pähe uus otsus ja julge plaan. Kui uni lõpuks ta silmad sulges, nägi ta õnnelikke 
pilte, mida maalis ta kujutlus kirgliku temperamendi mõjul. 


XXV PEATÜKK 


«Näe, ema, seal on sünge pilv, 
mis katab kinni päikese. 
Nii pimedaks nüüd muutub ilm 
ja toob vist kaasa äikese! 
Ei ole enam laulu, tööd — 
eks tähenda see surmaööd? 


Margaret Davidson 


Tasa ja Hetty tõusid koos koiduga, jättes Judithi magama. Esimesel võttis ainult minuti, et end korda 
seada. Ta seadis pikad süsimustad juuksed lihtsasse sõlme, sidus kalingurkleidile vöö kõvasti ümber- 
nõtke piha japani jalga kirjude tikanditega kaunistatud mokassiinid. Olles end niiviisi ehtinud, jättis 
ta oma sõbratari majapidamismuredega tegelema, ise aga läks platvormile värsket hommikuõhku hingama. 
Siin leidis ta Tšingatš-guki, kes uuris järvekaldaid, mägesid ja tapvast metsade elaniku tarkuse ja 
indiaanlase väärika tõsidusega. 

Kähe armastaja kohtumine oli lihtne, kuid õrn. Pealik oli mehiselt lahke ja talle olid ühteviisi võõrad 
poisikeselik nõrkus ja rutakus, kuna tüdruku naeratuses ja langetatud mlkudes .väljendus tema soole omane 
häbelik õrnus. Kumbki neist ei öelnud sõnagi ja nad kõnelesid teineteisega ainult pilkudega, kuigi nad selle 
juures 

mõistsid teineteist niisama hästi, nagu oleksid kasutanud tervet sõnastikku. Tasa oli harva nii ilus kui 
sel hommikul. Puhanult ja pesnuna oli ta noor keha ja nägu väga värske, mida metsade rasketes 
elutingimustes esineb harva isegi kõige nooremal ja ilusamail indiaani naistel. Peale selle oli Judith 
jõudnud nende lühikeste vestluste aegu talle õpetada mõningaid oma tualetikavalusi ja oli talle 
kinkinud koguni mõningad hästivalitud ehteasjakesed oma riietusesemeist, mis tulid suurel määral 

kasuks indiaani tütarlapse loomulikule meeldivusele. Kõike seda märkas ja mõistis Tšingatšguk ja 

üheks hetkeks lõi tema nägu õnnelikust naeratusest särama. Kuid siis tõmbus ta peagi tõsiseks, muutus 
kurvaks ning murelikuks. Järid, millel oldi istutud eelmisel õhtul, olid veel kõik platvormil; asetanud 
kaks tooli seina aarde, võttis pealik ühele istet ja palus käeliigutusega kaaslast oma eeskujule 


järgneda. Pärast seda istus ta terve minuti mõtlikult vaikides ja säilitades rahuliku inimese väärikuse, 
kes on sündinud selleks, et istuda nõupidamislõkke ääres, kuna Tasa jälgis altkulmu tema näoilmet tema 
suguharu naistele omase kannatlikkuse ja alistuvusega. Seejärel sirutas noor sõjamees käsivarre ette 
otsekui näidates maastiku ilule sel nõiduslikul tunnil, kui ümbritsev panoraam avanes tema ees varase 
hommikuvalguse mahedas selguses, ja ta viipas aeglaselt üle järve, küngaste ja taeva. Tüdruk jälgis 
tema liigutust ja naeratas imetlusega igale tema silme ees avanevale uuele vaatepildile. 
«Ohoo!» hüüdis pealik, imetledes maastikku, mis oli isegi tema silmis nii ebatavaline, sest see 

oli esimene järv, mida ta oma elus nägi. «See on Manituu maa! See on mingode jaoks, liiga hea, 

Tasa; kuid selle suguharu penid uluvad nüüd karjakaupa metsas. Nad arvavad, et delavaarid 

magavad raskesti mägede taga.» 

«Kõik peale ühe magavadki, Tšingatšguk. See üks on siin, ja temas on Unkasside veri.» 

«Mis on üks sõjamees terve suguharu vastu! Rada meie küladesse on väga pikk ja kääruline 
ning meil tuleb seda mööda minna pilves taeva all. Ma kardan lisaks, Kaunim Õis, et meil tuleb 
minna üksinda.» 

Tasa mõistis seda vihjet ning see tegi ta kurvaks, kuigi ta kõrvadele oli meeldiv kuulda, et 

sõjamees, keda ta nii armastab, võrdleb teda meeldiva õiega. Ta vaikis siiski, nagu oli talle sünnis 
nii sügavat huvi valmistava vihje puhul, kuid kogu oma kasvatusele vaatamata ei suutnud ta maha 
suruda rõõmsat naeratust, mille rahuldustunne ta ilusatele huultele manas. 

«Kui päike on seal,» jätkas delavaar seniiti osutades, «läheb meie suguharu suur mees huroonide 
juurde tagasi ja nad kohtlevad teda nagu käru, kellelt nad nülivad naha ja keda praetakse isegi siis, 
kui sõjameestel on kõht täis.» 

«Suur Vaim võib nende südant pehmendada ja võtta neilt verejanu. Ma olen elanud huroonide 
hulgas ja tunnen neid. Neil on ka süda rinnas ja nad ei unusta oma lapsi, kes võivad samuti sattuda 
delavaaride kätte.» 

«Hunt ulub alati, siga õgib alati. Nad kaotasid mitu sõdurit ja isegi nende naised nõuavad 
kättemaksu. Kah-vanäolisel on kotkasilmad ja ta näeb mingode südametesse; ta ei oota mingit 
halastust. Tema vaimu üle on laotunud pilv, kuigi seda pole tema näost näha.» 

Järgnes pikk, mõtlik paus, mille vältel Tasa võttis vargsi pealiku käe, otsekui temalt toetust 
otsides. Neiu ei julgenud tõsta pilku sõjamehe näole, mis oli muutunud ebatavaliselt kõhutavaks 
vastuoluliste tunnete ja karmi otsustavuse tõttu, mis nüüd tema rinnas võitlesid. 

«Mis kavatseb Unkassi poeg nüüd ette võtta?» küsis neiu lõpuks arglikult. «Ta on pealik ja on 
juba oma nime pealikute hulgas kuulsaks teinud, kuigi ta on veel -nii noor. Mis tema süda käsib? Ja 
kas ütleb tema suu neidsamu sõnu, mida ütleb süda?» 

«Mis ütleb Ua-ta-Ua sel minutil, kui minu kõige kal-lim sõber on ohus? Kõige väiksemad 
linnukesed laulavad kõige kaunimalt, alati on meeldiv nende laulu kuulata. Oma kahtlustes tahan ma 


kuulata Metskäblikut. Tema laul tungib sügavamale kui ainult kõrvadesse.> 

Tasa tundis jällegi sügavat tänutunnet, mida äratab alati kütus, kui seda ütleb armsama suu. Teisedki 
dela-vaari noormehed olid sageli kutsunud neiut Kaunimaks õieks, kuid need sõnad ei kostnud tema 
kõrvale kunagi nii magusalt kui nüüd, kus nad tulid Tšingatšguki huu- 

liit; ent ainuüksi tema oli teda kunagi nimetanud Metskäblikuks, ja peale selle tahtis Tšingatšguk 
teada saada tema arvamist, ning see oli suur au. Ua-ta-Ua pigistas noormehe kätt ja vastas: 

«Ua-ta-Ua ütleb, et ei tema ega Suur Madu saa iialgi naerda või iial magada huroone unes 
nägemata, kui Hirvekütt peaks surema mingo tomahoogist, ilma et sõbrad ei võta tema päästmiseks 
midagi ette. Ua-ta-Ua läheb parfema meelega üksinda tagasi ja asub ilma sõbrata sellele pikale teele, 
kui lubab niisugust tumedat pilve oma õnne tumestada.» 

«Hästi! Mehel ja naisel peab olema üks süda, nad peavad vaatama asjadele samade silmadega ja 
tundma samu tundeid.» 

Ma ei hakka siin jutustama nende edaspidist vestlust. Nägime juba, et jutt oli Hirvekütist ja tema 
saatusest, kuid nende otsus, millele nad jõudsid, selgub paremini jutustuse käigust edaspidi. 
Noorpaar vestles ikka veel, kui päike tõusis männilatvade kohale ja suvise päeva pimestav valgus 
voolas alla orgu, ujutades rõõmalt üle järve, metsad ning mäenõlvad. Hirvekütt tuli kajutist välja 
just samal silapilgul ja astus platvormile. Kõigepealt vaatas ta pilvitusse taevasse, siis libistas ta 
põgusa pilgu üle veevälja ja metsalaante, noogutas siis sõbralikult mõlemale sõbrale ja naeratas 
lõbusalt Tasale. 

«Noh,» ütles ta nagu alati, rahuliku ja meeldiva häälega, «see, kes näeb, kuidas päike läände 
loojub ning tõuseb hommikul idast, võib pidada teda põdraks, keda ühtepuhku taga aetakse. Julgen 
nüüd öelda, Tasa, sa oled seda vaatepilti palju kordi näinud, kuid ometi ei ole sulle kunagi 
mõttesse tulnud küsida, mis on selle põhjus.» 

Tšingatšguk ja tema mõrsja vaatasid mõlemad äkilise imestusega valguseallikat ja siis vahetasid 
pilgu, otsekui kimbatusele lahendust otsides. Harjumus nüristab juurdlevat aju isegi seal, kus on 
tegemist loodusenähtustega. Need lihtsad inimesed polnud seni kordagi püüdnud selgusele jõuda iga 
päev nende silme all toimuvate sündmuste põhjustes, kui mõistatuslikud need ka lähemal vaatlusel 
olid. Ja nüüd üllatas ootamatult esitatud küsimus neid mõlemaid samal silmapilgul ja niisama äkki 

ning samasuguse jõuga nagu mingi uus ja hiilgav loodusteaduslik hüpotees võib üllatada õpetlast. 
Tšingatšguk pidas sobivaks üksinda vastata. 
«Kahvanäolised teavad kõike,» ütles ta. «Kas nad võivad meile seletada, mispärast päike oma näo 
ära peidab, kui ta läheb ööseks puhkama?» 
«Ahaa, see on siis nüüd see punanahkade suur tarkus!» vastas jahimees naerdes. Talle valmistas 


lõbu tõestada oma tõu üleolekut sel teel, et hakkas lahendama seda rasket küsimust, mille ta oli oma 
erisugusel kombel püstitanud. «Kuule, Madu,» jätkas ta juba tõsisemalt ja liiga lihtsalt, et selles 
oleks olnud mingit teesklemist, «see on palju kergemini seletatav, kuiteie indiaanlaste ajud 
seda ette kujutavad. Kuigi meile näib, et päike rändab taevas, ei liigu tategelikult paigastki, vaid 
maakera hoopis pöörleb. Igaüks võib seda mõista, kui ta seisab näiteks veskiratta peal, kui see 
pöörleb: siis peab ta kordamööda nägema kord taevast, kord vee põhja. Selles kõiges ei ole mingisugust 
saladust, kõik on ainult lihtne loodus. Kogu asi seisab selles, et maakera liigub.» 

«Kust minu vend teab, et maa pöörleb?» küsis indiaanlane. «Kas tema võib seda näha?» 

«Noh, pean tunnistama, et see on tõesti raske pähkel, delavaar. Ma olen tihtigi proovinud selgusele 
jõuda, kuid mul ei ole see päriselt iialgi õnnestunud. Mõnikord tundus mulle küll, et ma sellest aru 
saan, kuid seejärel olin jällegi sunnitud tunnistama, etsee on võimatu. Kuid maakera pöörleb 
siiski, nagu meie inimesed ütlevad, ja sina pead neid uskuma, sest nad oskavad ennustada 
päikesevarjutust ja muid imesid, mis täidavad indiaanlaste südameid hirmuga, sest neil on niisugustes 
asjades oma arvamised.» 

«Hästi! See on tõsi; ükski punanahk ei salga seda. Kui ratas pöörleb, võivad minu silmad seda näha, 
kuid nad ei näe maakera pöörlemist.» 

«Nojah, muide nimetan seda jonnakuseks. Oma silm on kuningas, ütlevad nad, ja paljud inimesed 
tõepoolest usuvad ainult seda, mida nad oma silmaga näevad. Ja ometigi, pealik, ei ole see kuigi veenev 
põhjus, nagu esimesel pilgul võib näida. Ma tean, et sa usud Suurde 

Vaimu, ja siiski, ma olen kindel, et sa ei oska näidata, kus sa teda näed!» 

«Tšingatšguk võib Suurt Vaimu näha igal pool — kõigis heades tegudes, Halba Vaimu — 
halbades tegudes. Suur Vaim on siin järvel, metsas, pilvedes; Ua-ta-Uas, Unkassi pojas, 
Tamenundis, Hirvekütis. Halb Vaim on mingodes. Ma tean seda, kuid kuskil ma ei näe, kuidas maa 
pöörleb.» 

«Ma ei imesta, et sind hüütakse Maoks! Sinu sõnadest paistab alati terav mõistus ja sügav 
läbinägelikkus. Aga siiski sinu vastused ei taba mimi mõtteid. Sina otsustad Suure Vaimu tegude 
Järgi, et ta on olemas, aga, valged teevad maakera pöörlemise kindlaks nende tagajärgede järgi, mis 
see kaasa toob. Selles ongi kogu vahe, kuigi mina ei oska sulle üksikasju täpselt seletada. Ma tean 
seda, kõik meie inimesed on selles kindlad, ja milles kõik kahvanäolised kindlad on, see peab ka 
üsna tõenäoliselt nii olema.» 

«Kui päike tõuseb homme selle männi ladva köhale, kus on siis minu vend Hirvekütt?» 

Jahimees võpatas ja vaatas oma sõpra ainiti, kuigi igasuguse erutuseta. Siis andis ta' temale 
märku endale laeva järgneda, et seda asja arutada ilma nende kuul-' mata, kelle tunded, nagu ta 


kartis, võiksid arukusest võitu saada. Siin ta peatus ja jätkas jutuajamist usalduslikumal toonil. 

«Sinust oli pisut ettevaatamatu, Madu, küsida minult seda Tasa juuresolekul. Ja valged tüdrukud 
oleksid võinud ka meid kuulda. Sa olid ettevaatamatum kui muidu. Pole viga, Tasa nähtavasti ei 
saanud aru ja teised ei kuulnud .. . Seda küsimust on siiski kergem esitada kui sellele vastata. 
Ükski surelik ei saa ütelda, kus ta on, kui päike homme tõuseb. Ma esitan sulle sellesama küsimuse, 
Madu, ja tahaksin kuulda, mis vastuse sina annad.» 

«Tšingatšguk jääb oma sõbra Hirveküti juurde." KUI Hirvekütt läheb hingede maale, siis roomab 
Suur Madu talle järele; kui Hirvekütt jääb päikesepaistele, langeb soojus ja valgus neile 
mõlemale.» 

«Ma mõistan sind, delavaar,» vastas jahimees, oma sõbra lihtsast endaohverdusest liigutatuna. 
«Niisugune 

keel on arusaadav nagu iga teinegi, ta tuleb südamest ja läheb ka otse südamesse. Hea on nii 
mõelda, hea on vististi nii rääkida, kuid halb on nii tegutseda, Madu. Sa ei ole nüüd enam üksinda 
maailmas, kuigi sa pead veel eluaset vahetama ja muud kombetalitused läbi tegema, enne kui Tasa 
saab sinu seaduslikuks naiseks, — aga te olete juba nüüd niisama hästi kui abielus ja peats .koos 
rõõmu ja muret jagama. Ei, ei, Tasat ei tohi maha jätta sellepärast, et sinu ja minu vahele on tulnud 
pisut ootamatult natuke tumedam pilv, kui me võisime ette näha!» 

«Ua-ta-Ua on mohikaani tütar. Tema teab, kuidas peab oma mehe sõna kuulma. Kuhu läheb 
mees, sinna läheb ka naine. Me mõlemad oleme koos delavaaride Suure Jahimehega, kui päike 
tõuseb homme selle männi latva.» 

«Jumal õnnistagu ja kaitsku sind, pealik! See on lausa hullumeelsus! Kas suudab teist kumbki 
või suudate te mõlemad mingode loomust muuta? Kas tõesti suudavad sinu kõhutavad pilgud või Ua- 
ta-Ua pisarad ning ilu muuta hunti oravaks, või metskassi alandlikuks nagu hirv! Ei, Madu, mõtle 
järele ja jäta mind minu saatuse hoolde. Lõppude lõpuks.ei ole kindel, et hulgused mind piinama 
hakkavad, sest nad võivad veel mulle halastada ja järele mõtelda, missugune patt see on; kuigi tõtt 
öelda, on saske loota, et mingo jätaks maha kurjuse ja annaks halastusele oma südames maad. 
Ometigi ei tea keegi, mis võib juhtuda, ja niisugune noor olend nagu Tasa ei tohi asjata oma elu 
kaalule panna. Abielu on hoopis midagi muud, kui mõned noormehed kujutlevad. Kui sa oleksid 
alles üksik või niisama hästi kui üksik delavaar, oleksin ma muidugi oodanud, et sa luusid nagu 
Jälgi ajav koer päikesetõusust loojakuni väsimatult ümber mingode laagri ja otsid ning varitsed 
sobivat juhust minu aitamiseks ning tõmbad vaenlaste tähelepanu teisale. Kuid kahekesi oleme nii 
mõnigi kord nõrgemad kui üksinda, ja kõiki asju peab võtma niisugusena nagu nad tegelikult on, aga 
mitte niisugusena, nagu me neid näha tahame.» 


«Kuule, Hirvekütt,» vastas indiaanlane otsustava ilmega, mis näitas, kui tõsiselt ta seda mõtles, 
«Mis 

oleks teinud minu kahvanäoline vend, kui Tšingatšguk oleks huroonide kätte sattunud? Hiilinud 
delavaaride külla ja öelnud seal pealikutele, vanataatidele ning noortele sõjameestele: «Näete, siin on 
Ua-ta-Ua, ta on terve, kuid pisut väsinud, ja siin on Unkassi poeg: ta ei ole nii väsinud nagu 
Kuslapuu, sest ta on tugevam, kuid tema on ka terve!» Kas tõesti ta oleks minu asemel nii toiminud?» 

«Noh, seda sa ütlesid tõesti erakordselt nupukalt, isegi ükski mingo ei oleks niisugusele kavalusele 
tulnud. Jumal ise teab, kuidas sulle pähe tuli niisugust küsimust esitada! ... Mis mina teeksin? 
Jah, esiteks oleks Tasa vaevalt minu seltsis olnud, sest ta oleks jäänud sinu kõrvale, ja järelikult 
kõik, mis sa temast räägid, on mõttetu. Ja mis puutub tema väsimusse, siis ei pea seegi paika, kui ta ei 
tule minuga; tähendab, ma ei saaks lausuda sinu kõnest ainust sõna. Niisiis, näed, Madu, mõistus 
kõneleb sinu vastu, ja sul pole mõtet seda arutada, kuna mõistuse vastu vaielda ei sobi sinutaolisel 
iseloomuga ja kuulsusega pealikul.» 

«Minu vend on eksiteel; ta unustab, et räägib inimesega, kes on istunud oma rahva vanemate 
lõkke ääres,» ütles indiaanlane lahkelt. 

«Kui inimesed räägivad, siis ei pea nad ütlema sõnu, mis lähevad ühest kõrvast sisse ja, tulevad 
teisest välja. Nende sõnad ei pea olema udusuled, mis onnii kerged, et tuul, mis ei tekita isegi 
virvendust veele, viib nad minema. Minu vend ei vastanud mu küsimusele: kui pealik esitab 
küsimuse oma sõbrale, ei pea tema sõber kõnelema muudest asjadest.» 

«Ma mõistan sind, delavaar, ma mõistan väga hästi, mis sa mõtled 'ning tõde ei luba mul teisiti 
öelda. Vastata ei ole siiski nii kerge nagu sa nähtavasti mõtled, ja nimelt järgmisel lihtsal põhjusel. 
Sa tahad teada, jnis mina teeksin, kui mul oleks mõrsja siin järvel nagu sinul, ja kui minu sõber 
oleks huroonide laagris ja teda ähvardaksid piinamised. Kas pole nii?» 

Indiaanlane noogutas vaikides pead, nagu alati, kõigutamatu väärikusega, kuigi ta silmad 
vilkusid kaas-vestleja hämmeldust nähes. 

«Noh, mul ei ole iial olnud mõrsjat, mul ei ole ühegi noore naisterahva vastu niisuguseid õrnu 
tundeid südames olnud nagu sinul on Ua-ta-Ua vastu; kuigi minu tunded on kaunis soojad kõigi 
nende vastu ühtekokku. Ometigi on minu süda, nagu öeldakse, niisugustest asja»,dest puutumata ja 
sellepärast ei või ma ütelda, mis ma teeksin. Sõber tõmbab tugevasti enda poole; seda ma võin oma 


kogemuste järgi öelda, Madu, kuid otsustades kõige selle järgi, mis ma olen näinud ja kuulnud 
armastusest, kaldun ma mõtlema, et mõrsja tõmbab tugevamini.» 

«Tõsi, kuid Tšingatšguki mõrsja ei tõmba teda delavaaride majade poole, ta tõmbab huroonide 
laagri poole.» 

«Ta on suursugune tüdruk. Tema jalakesed ja käekesed ei ole mitte suuremad kui lapsel ja hääl on 
tal helisev nagu linnul; ta on suursugune tüdruk ja on oma esi-,, vanemate vääriline! Noh, ja mis 
sellest järgneb, Madu? Ma siiski oletan, et ta ei ole muutnud oma otsust ega taha saada hurooni 
naiseks. Mille poole sa sellega sihid?» 

«Ua-ta-Ua ei ela iial irokeesi vigvamis!» vastas delavaar kuivalt. «Tal on väikesed jalad, kuid 
need suudavad teda kända tema oma rahva küladesse; tal on ka väikesed käekesed, kuid suur hing. 
Kui tuleb aeg, näeb mu vend, mis me teha võime, et tal mitte lasta surra mingode piinamise kätte.» 

«Ara võta midagi huupi ette, delavaar,» ütles jahimees tõsiselt. «Arvatavasti toimid sa omamoodi 
ja üldiselt on see õige, sest sa ei saa iial Õnnelik olla, kui sa midagi ette ei võta. Kuid ära tegutse 
läbimõtlematult. Ma ei arva, et sa lahkuksid järvelt enne, kui minu saatus on otsustatud. Kuid pea 
meeles, Madu, et ükski neist piinadest, mida mingod on suutelised leiutama, ei mõnitamised ega 
sõimamised, ei põletamised ega küpsetamised, ei küünte ärakiskumised ega mingisugused muud 
ebainimlikud piinamisviisid ei murra minu hinge nii nagu mõte, et sina ja Ua-ta-Ua olete sattunud 
vaenlaste kätte, püüdes minu heaks midagi teha.» 

«Delavaarid on ettevaatlikud. Hirvekütt ei pea kartma, et nad tormavad vaenlase laagrisse 
kinnisilmi.» 

Sellega vestlus lõppeski. Hetty teatas, et hommiku- 

eine on valmis, ja kõik istusid peagi ümber lihtsa, piiriasukate algelise laua. 

Judith asus viimasena oma köhale, ta oli kahvatu ja vaikis, ja tema nägu näitas, et ta oli veetnud 
piinava ja unetu öö. Söömaaja jooksul vahetati vaevalt mõni silp. Naistel ei olnud üldse isu, kuid 
mõlemal mehel oli hea isu nagu alati. 

Kui laua tagant üles tõusti, oli aeg alles varajane ja oli jäänud veel mitu tundi hetkeni, mil vang 
pidi lahkuma oma sõpradest. 

Seda asjaolu mõistes ja tundes elavalt huvi Hirveküti saatuse vastu ning soovides tulevasele 
ohvrile ligemal olla, kogunesid kõik jälle platvormile, et viimast korda temaga kõnelda ja oma 
osavõttu avaldada, kui see võimalik, tema pisimaidki soove ette ara.aimates. Hirvekütt ise, niivõrd 
kui seda inimsilmaga võib otsustada, oli täiesti rahulik, vestles lõbusalt ja loomulikult, kuigi hoidus 


igasugustest otsastest vihjetest saatusele, mis teda sel päeval ootas. Ainult tooni järgi, millega ta 
kõneles surmast ja viimasest suurest elumuutusest, võis oletada, et ta mõtted pöörduvad tahtmatult 
selle raske mõtte juurde tagasi. 

«Ara kurvasta, Hetty,» ütles ta. Lohutades niiviisi lihtsameelset tütarlast vanemate kaotuse pärast, 
reetis ta seeläbi ka oma tunded, «sest jumal on määranud, et kõik peavad ükskord surema. Sinu 
vanemad või need, keda sa pidasid oma vanemateks, mis tähendab sedasama, lahkusid enne sind. 
Looduses on niisugune kord, mu armas tüdruk, et vanemad inimesed lähevad ees ja noored järgnevad 
neile. Kuid igaüks, kel on olnud niisugune ema nagu sinul, Hetty, võib teises maailmas loota ainult 
kõige paremat. Delavaar ja Tasa usuvad õnnelikesse jahimaadesse ja neil on oma arusaamised ja 
harjumused, mis sobivad neile kui punanahkadele, kuid meie, kes me oleme verelt valged, usume 
teistsugustesse õpetustesse. Mina olen siiski jõudnud arvamisele, et meie taevas on vaimuderiik ja et 
sinna viival teel käivad ühtemoodi igasuguse nahavärviga inimesed. Minu arvates on võimatu, et 
patused sinna pääseksid, kuid sõpru ei saa lahutada, kuigi nad ei ole maa peal üht nahavärvi. Ole 
vapper, vaene Hetty; ja oota seda päeva, mil sa saad 

jälle emaga kokku, ja sel päeval ei ole kurvastust ega valu.» 

«Ma ootan tõesti, et saan ema näha,» vastas ausameelne ja lihtne tütarlaps, «kuid mis saab isast?» 

«See küsimus ajab mu kitsikusse, delavaar,» ütles jahimees indiaani murdes, «jah, see ajab mu lausa 
kitsikusse! Biisamrott ei olnud maa peal päris pühak ja võib päris ausasti arvata, et ta ei ole seda ka 
nüüdki! Siiski, Hetty,» Jaks ta hõlpsasti üle jälle inglise keelele, «siiski, Hetty, peame lootma 
kõige paremat. Nii on kõige targem ja ühtlasi südamel kõige kergem, kui ainult seda suudad. Ma 
soovitan sul loota jumalale ja kõrvale jätta kõik kartused ja igasugune argusetunne. On hämmastav, 
Judith, kuidas erinevail inimestel on erinevad arusaamised tulevikust, mõned arvavad nii, mõned 
teisiti. Ma olen kokku puutunud valgete koolmeistritega, kes arvavad, et pärastises elus on olemas 
ainult hing, ja teised jällegi usuvad, et keha viiakse teise maailma nõndasamuti nagu puna-. nahadki 
kujutlevad, et me käime ringi omaenda kujus ja tunneme üksteist ning kõneleme üksteisega ja oleme 
sõbrad seal maailmas samuti, nagu me oleme sõbrad siin maailmas.» 

«Missugune neist arvamistest teile kõige rohkem meeldib, Hirvekütt?» küsis tütarlaps, kes oli 
valmis andestama Hirvekütile nukra meeleolu ja polnud ise ka hoopiski selle mõjust vaba. «Kas on 
siis ebameeldiv mõelda, et te kohtaksite kõiki, kes on praegu siin platvormil, teises maailmas? Või 
olete teie meid kõiki liiga palju tundma õppinud, et ei taha meid enam näha?» 

«See viimane lause teeks surma kibedaks. Jah tõesti, sellest on juba oma tubli kaheksa aastat, kui 
mina ja "Madu hakkasime koos jahil käima, ja mõte, et me ei saa enam kunagi kokku, oleks mulle 
rängaks koormaks. Tema loodab tulevikus näha aega, kus ta kütib vaim-põtru avaratel tasandikel, 


kus ei ole puhmaid, põõsaid, rabasid ega muid takistusi. Mina aga ei saa ühineda niisuguste 
arvamistega, kuna nad paistavad mõistusele vastu käivat. Vaimud ei näe, samuti ei ole neil mingit 
kasu riietest, ja põtru võib jahtida ainult selleks, et neid tappa, ja tappa on neid õigus ainult selleks, 
et saada liha või nahka. Mina julgen küll vaevalt oletada, et õnd- 

sad hinged hakkaksid küttima ilma eesmärgita, piinama loomi ainult oma lõbuks või 
meelelahutuseks. Mina pole veel iial vajutanud päästikule põdrapulli või emahirve laskmiseks 
muidu, kui mul on vaja olnud toitu või kehakatet.» 

«Mälestus sellest, Hirvekütt, peaks olema nüüd teile suureks lohutuseks.» 

«Mälestus niisugustest asjadest, mu sõber, ongi see, mille tõttd inimene suutlab pidada sõna, mis 
ta on andnud puhkusele tulekul. Seda võib muidugi teha selletagi, olen nõus; sest kõige halvemgi 
punanahk peab vahel oma sõna niisugusel juhul. Kuid see teeb selle, mis muidu oleks raske, kergeks, 
kuigi see pole täiesti meie meelt mööda. Miski ei tee tõesti südant julgemaks kui kerge 
südametunnistus.» 

Judith läks kahvatumaks kui kunagi, kuid ta tegi pingutusi enesevalitsemise säilitamiseks ja tal 
õnnestuski seda saavutada. Sisemine heitlus oli olnud siiski ränk ja seetõttu oli tal nii vähe 
tahtmist kõnelda, et Hetty võttis jutulõnga enda kätte. Ta tegi seda lihtsalt, nagu see temast 
loomulik oli. 

«Julm oleks tappa vaest põtra,» ütles ta, «nii siin kui kuskil teises maailmas, kui ei ole vaja 
nende liha või nahka. Ükski hea valge inimene ega ükski hea puna 
nahk ei teeks seda. Kuid ristiinimesel on üldse patutegu kõneldagi küttimisest taevas. Niisuguseid asju 
ei tehta jumala palge ees ja misjonär, kes õpetab niisuguseid asju, ei või olla tõeline misjonär. Ta 
peab olema hunt lambanahas. Ma usun, et te teate, mis asi on lammas, Hirvekütt?» 

«Seda ma tean, tütarlaps; ta on kasulik loom niisugusele inimesele, kes armastab taliriiefusena 
pigemini riideid kui nähku. Ma tunnen lammaste loomust, kuigi mul on nendega üsna vähe tegemist 
olnud; sja samuti huntide loomust ning taipan, mis tähendab hunt lambanahas, kuigi minu arvates 
saaks see tõbras endale soojadel kuudel üsna palava kasuka.» 

«Patt ja ebausk on kuumad kasukad, nõnda nagu teavad need, kes neid kannavad,» vastas 
Hetty veendunult, «ja seepärast ei ole hunt halvemaski olukorras nii nagu patune. Hinged ei küti. ei 
püüa karusnahku, ka- 

lasta ega tee midagi, mida tühised inimesed ette võtavad, sest neil ei ole siit maailmast 
mingisuguseid igatsusi kaasa viia. Oo, ema jutustas seda juba mulle aastaid tagasi ja ma ei taha 


kuulda, et keegi seda eitama hakkaks.» 

«Noh, mu kulla Hetty, sel juhul sa parem ära oma õpetusi Tasale jagagi, kui te olete kahekesi ja 
delavaari* tütarlapsel tuleb tahtmine usust kõnelda. Tema on veendunud, niipalju kui mina tean, 
et tubli jahimees ei teegi teises maailmas muud midagi, kui kütib ja kalastab, kuigi ma ei usu, et 
tema arvates mõni neist tegeleks karusnahapüüdmisega, mis ei ole julgete amet. Kuid küttida ja 
kalastada võivad nad oma arusaamise järgi seal, nagu tahavad, ja pealegi kõige parematel jahimaa- 
del, ja neid loomi, keda võib alati küttida ja kes on alati nii elanud, et neid on lõbu tappa. 
Sellepärast ma ei soovitagi sulle hakata Tasale seda selgeks tegema.» 

«Tasa ei või ometi olla nii patune, et ta usuks midagi niisugust,» vastas Hetty tõsiselt. «Ükski 
indiaanlane ei pea enam pärast surma jahti.» 

«Ükski halb indiaanlane küll ei pea, ütlen minagi, ükskihalb indiaanlane mitte. Tema on 
kohustatud kandma laskemoona ja pealt vaatama, ilma et ta tohiks ise sellest osa võtta, ja keetma 
ning süütama lõkketuld ning tegema kõiki töid, mis pole meestele kohased. Ja pea meeles, et need 
ei ole minu, vaid Tasa arvamised, ja sellepärast on kodurahu pärast seda parem, mida vähem sa 
temale neis asjus vastu vaidled.» 

«Ja kuidas kujutab indiaanlane enesele siis saatust teises maailmas ette?» küsis Judith, kes oli 
asja jälle hääle tagasi saanud. 

«Ah, tüdruk, küsige kõike muud, aga mitte seda! Mina olen selleks juba liiga palju ristiinimene, et 
mina hakkaksin kujutlema küttimist ja kalastamist pärast surma; samuti ei usu ma, nagu oleks üks 
Manituu punanahkadele ja teine kahvanägudele. Maa peal võime leida küll erinevaid nahavärve, nagu 
igaüks võib ise näha, kuid me ei leia erinevaid loomusi. Erinevad on harjumused, kuid loomus on 
ainult üks.» 

«Mille poolest erineb harjumus loomusest? Kas ei ole loomus niisamasuguseid jumala-ande?» 

«Muidugi on; see on mõeldav ja usutav, Judith, kuid peamõte on vale. Loomus on inimene ise, 
tema soovid, tahted, mõtted ja tunded, nagu nad on kõik temal kaasa sündinud. Seda loomust ei saa 
peajoontes muuta, kuigi seda võib mõnel määral ühes või teises suunas mõjutada. Harjumused aga 
tulevad olukordadest. Kui sa paned inimese linna, omandab ta linnainimese harjumused, asunduses 
asunduse harjumused, ja misjonäril on jutlustamise harjumused. Kõik need kasvavad ja muutuvad 


tugevamaks, senikaua kui nad kujundavad välja kindla loomuse, nagu see peabki olema, ja 
vabandavad seeläbi tuhandeid tegusid ja mõtteid. Kuid inimene jääb põhiliselt ikka samaks, 
nõndasamuti nagu inimene, kes kannab mundrit, on samasugune kui see, kes on riietatud nahkadesse. 
Riided muudavad ainult välimust ja võibolla ka pisut käitumist, kuid inimest ennast mitte. See on ka 
üks asi, mis vabandab harjumusi; sest me ootame teistsugust käitumist sellelt, kes on riietatud siidi 
ja sametisse, kui sellelt, kes käib kodukootud kuues, kuigi issanda silmis, kes ei ole teinud riideid, 
vaid on loonud ainult inimese, loeb ainult tema oma kätetöö. See ei ole küll täiesti misjonäride 
õpetusega kooskõlas, kuid on siiski sellele nii lähedane, nagu peab valge ihuvärviga inimesel olema. 
Oh mind küll! Ma ei kavatsenud üldse niisugustest asjadest täna rääkida, kuid meie nõrkus on ju see, 
et me eitea iial, mis tulevikus sünnib. Astuge minuga koos minutiks laeva, Judith, ma tahaksin 
teiega rääkida.» 

Judith täitis palve rõõmuga, mida ta vaevalt suutis varjata. 

Järgnenud jahimehele kajutisse, võttis ta järil istet, kuna noormees võtiis nurgast «hirvetapja», 
püssi, mille Judith oli talle eelmisel õhtul kinkinud, ja istus teisele järile ning asetas püssi 
põlvedele. Vaadelnud, veel kord püssirauda ja lukku armunu tähelepanelikkusega, pani ta püssi 
kõrvale ja asus asja juurde, mille pärast ta seda kõnelust oli soovinud. 

«Nii nagu ma teid mõistan, Judith, kinkisite te mulle selle püssi,» ütles ta. «Ma nõustusin seda 
võtma sellepärast, et noorel naisterahval ei ole tulirelva tarvis. Sellel püssil on kuulus nimi ja ta on 
selle ära teeninud ning 

sellepärast peab teda kandrna inimene, kes on tuntud oma kindla käega, — sest kõige parema 
kuulsuse võib kaotada hoolimatu ning läbimõtlematu käitumisega.» 

«Kas saab ta olla veel paremates kätes kui praegu. Hirvekütt? Thomas Hutter laskis temaga harva 
mööda, teie käes aga saab ta...» 


«Kindlaks surmaks!» ütles jahimees naerdes vahele. «Ma tundsin kunagi üht piibrikütti, kellel oli 
sama nimega püss, kuid see kõik oli ainult hooplemine, sest ma olen näinud delavaare, kes läheda 
maa pealt lasksid vibuga niisama täpselt. Ma siiski ei eita oma annet... sest see onanne, Judith, 
aga mitte loomus... ma ei eita oma annet ja olen nõus tunnistama, et püss ei saa olla paremates 
kätes kui praegu. Aga kui kauaks ta sinna jääb? Meie võime omavahel tõtt rääkida, kuigi ma ei 
tahaks, et Madu ja Ua-ta-Ua seda kuuleksid, kuid teile võib ütelda tõtt, sest vaevalt teie süda 
kannatab sellest mõttest nii nagu neil inimestel, kes mind kaue-mini ja paremini tunnevad. Kui kaua 
olen mina veel selle või mistahes teise püssi peremees? See on tõsine küsimus, millest tasub 
mõtelda, ja kui juhtub see, mis tõenäoliselt juhtuma peab, jääb «hirvetapja» rima peremeheta.» 

Judith kuulas teda näilise rahulikkusega, kuigi sisemine võitlus muutus temale peaaegu üle jõu 
käivaks. Tundes kaaslase imelikku iseloomu, sundis ta ennast säilitama välist rahu, aga kui Hirveküti 
tähelepanu ei oleks olnud pööratud täielikult püssile, siis oleks vaevalt niisugusele terava 
«tähelepanuvõimega inimesele jäänud märkamata hingepiin, millega tüdruk tema viimaseid sõnu 
kuulas. Hoolimata sellest võimaldas tema ebatavaline enesevalitsemine tal vestlust jätkata, ilma et ta 
oleks sealjuures oma tundeid paljastanud. 

«Mis te mul käsite siis selle püssiga teha?» küsis Judith, «kui peaks juhtuma see, mida te nähtavasti 
ootate?» 

«Sellest nimelt ma tahtsingi teiega rääkida, Judith, just nimelt sellest. Tšingatšguk, tõsi, kuigi ta on 
veel kau-gel täiuslikust kindlusest püssiga ümberkäimisel, sest seda on omanud ainult vähesed 
punanahad — kuigi ta on kaugel sellest täiuslikust kindlusest, on ta lugupee- 

tud inimene ja edeneb laskmise kunstis. Peale selle on ta minu sõber, ja võib-olla kõige parem 
sõber, sest me ei ole kunagi tülitsenud, kuigi meil on erinevad loomuanded. Mma tahaksin jätta 
«hirvetapja» Maole, kui miski takistab mind teie kallihinnalisele kingitusele au ja kuulsust toomast, 
Judith.» 

«Jätke ta kellele tahate, Hirvekütt. Püss on teie oma ja te võite temaga talitada oma äranägemise 
Järgi. Kui see on tfeie soov, saab Tšingatšguk tema endale, juhul kui teie ei tule tagasi teda endale 
nõudma.» 

«Kas te Hetty arvamist selles suhtes küsisite? Varandus jääb vanematelt kõigile lastele, aga 
mitte ainult* ühele nendest...» 

«Kui te soovite toimida seadusliku korra järgi, Hirvekütt, siis kardan, et kummalgi meist pole 
õigust sellele püssile. Thomas Hutter oli niisama vähe Estheri isa nagu ta ei olnud minugi isa. Me 
oleme ainult Judith ja Hetty ja meil ei ole midagi muud nime.» 

«Seadus võib-olla ütleb küll nii, kuid minataipan sellest vähe. Meie kommete kohaselt kuuluvad 
kõik asjad teile, ja keegi ei hakka siin sellele, vastu vaidlema. Kui Hetty ainult ütleb, et tema on 


nõus, on minu süda selles suhtes täielikult rahul. Tõsi, Judith, teie õel ei ole teie ilu ega teie 
mõistust, kuid me peame kaitsma arult kõige nõdremategi õigusi.» 

Tüdruk ei vastanud, kuid läks akna juurde ja kutsus õe enda juurde. Lihtsameelse ja südamliku 
loomusega Hetty oli meeleldi nõus andma. Hirvekütile täieliku peremeheõiguse kallihinnalisele 
püssile. Jahimees tundis end nüüd täiesti õnnelikuna, vähemalt esialgu. Ta vaatas hinnalist kingitust 
ikka ja jälle ning lõpuks avaldas soevi proovida kõiki tema väärtusi tegelikult, enne kui ta siit lahkub. 
Ükski poisike ei oleks kiirustanud näitama oma pasunat või vibupüssi niisuguse vaimustusega, nagu 
see lihtsameelne metsaelanik hakkas proovima -oma püssi kõiki omadusi. Ta tuli platvormile, viis 
kõigepealt delavaari kõrva-le ja teatas temale, et see kuulus püss saab tema omaks juhul, kui 
praeguse omanikuga peaks midagi tõsist juhtuma. 

«See, Madu, on jällegi põhjus, miks sa pead ettevaatlik olema ega tohi mõtlematult hädaohtu 
joosta,» lisas 

jahimees, «sest teie suguharule on niisuguse püssi saamine juba suureks võiduks. Mingod lähevad 
kadedusest roheliseks, ja mis veelgi tähtsam, nad ei julge enam hulkuda ümber küla, kui teavad, et see 
püss asub seal. Sellepärast hoia teda hästi, delavaar, ja pea meeles, et sinu hoole all on nüüd asi, 
millel on kõik elusa olevuse head omadused ilma tema puudusteta. Tasa võib olla ja peab olema sulle 
väga kallis, kuid «hirvetapja» saab kogu teie rahva armastuse ja austuse osaliseks.» 

«Üks püss on niisamasugune nagu teisedki, Hirvekütt,» vastas indiaanlane, kes oli pisut haavunud 
sellest, et sõber võrdles tema mõrsjat püssiga. «Kõik tapavad, kõik on tehtud puust ning rauast. 

Naine on südamele armas, püss on hea laskmiseks.» 

«Ja mis on mees metsas, kellel ei ole laskeriista? Kõige paremal juhul vilets trapper või mõni 
luuategija või korvipunuja. Niisugune inimene võib vilja külvata ja hoida oma hinge sees, kuid 
ilalgi ei tunne ta metsloomaliha maitset ega oska eraldada karusinki metsseasingist... Noh, hea küll, 
tead, sõber, teist niisugust juhust ei kordu võib-olla enam iialgi ja ma tahan iga hinna eest seda 
kuulsat püssi proovida. Too õige oma püss siia ja mina proovin «hirvetapjat», et me võiksime tundma 
õppida kõiki tema salajasi voorusi.» 

Kuna Hirveküti ettepanek kergendas juuresolijate mõtteid, andes neile uue suuna, siis võeti see 
vastu hea meelega. Tüdrukud tõid tulirelvad platvormile peaaegu rõõmsa kärmusega. Hutteri arsenal 
oli üsna rikkalik — selles oli mitu püssi, mis olid kõik alaliselt laetud juhuks, kui peaks tulema 
vajadus neid ootamatult kasutada. Praegugi tarvitses ainult puistata püssirohupannile värsket 
püssirohtu ja iga püss oli kasutamisvalmis. Seda tehti ühisel jõul kiiresti, kuna naistel ei olnud selles 
suhtes sugugi vähem kogemusi kui meestel. 

«Nüüd, Madu, alustame tasahiljukesi: esiteks proovime vana Tomi harilikke püsse ja alles pärast 


seda võtame tarvitusele sinu püssi ning «hirvetapja»,» ütles Hirvekütt rõõmu tundes sellest, et hoiab 
püssi uuesti käes ja võib oma osavust näidata. «Linde on siin külluses: ühed ujuvad järvel, teised 
lendavad ja hoiduvad majast just parajale kaugusele. Näita meile, delavaar, lindu, keda 

sa tahad hirmutada. Vaata, otse ida pool näen ma ujuvat kauri. See on osav lind ja oskab 
silmapilkselt sukelduda; temaga tasub püssi ja püssirohtu proovida.» 

Tšingatšguk oli napisõnaline inimene. Vaevalt oli talle lindu näidatud, kui ta juba sihtis ja 
tulistas. Lasu sähvatamisel sukeldus kaur silmapilkselt, nagu oodata võis, ning kuul libises talle 
kahju tegemata mööda järvepinda, puudutades vett mõne tolli kaugusel sellest kohast, kus lind oli 
hiljuti ujunud. Hirvekütt naeris südamlikult ja loomulikult, kuid samal ajal valmistus laskmiseks ning 
jälgis teravalt veepinda. Kehe ilmus sellele tume täpike — part tõusis pinnale hingama ning lehvitas, 
tiibu. Samal silmapilgul tungis kuul talle otse rinda ning lind kukkus surnult selili. Järgmisel 
hetkel seisis Hirvekütt püssipära platvormile toetades nii rahulikult nagu poleks midagi juhtunud, 
kuigi ta naeris oma tavalist kõlatut naeru. 

«See proov polnud veel suurem asi,» ütles ta, otsekui soovides oma saavutust vähendada. «See ei 
anna tunnistust püssi käsuks ega kahjuks, kuna kõik olenes käte ja silmade kiirusest. Mina tabasin 
lindu ootamatult, sest muidu oleks ta võinud uuesti sukelduda, enne kui kuul oleks temani jõudnud. 
Ja Madu on liiga tark, et pidada tähtsaks niisuguseid vigureid, millega mõned on juba ammugi 
harjunud. Kas mäletad seda korda, pealik, kui sa tahtsid tappa metshane ja mina napsasin selle sul 
otse nina alt ara? Muidugi ei või niisugused asjad sõpru tülli ajada, aga noored tahavad vahel nalja 
teha, Judith ... Ahaa, nüüd näen lindu, keda meil parajasti vaja on, ja me ei tohi sobivat juhust 
mööda lasta. Näe, seal, pisut põhja pool, delavaar!» 

Indiaanlane vaatas näidatud suunas-ja märkas peagi suurt musta parti, kes ujus suursuguse 
rahuga veepinnal. Neil kaugetel aegadel, kui veel väga vähesed inimesed rikkusid oma juuresolekuga 
kõnnumaa harrrlooniat, olid kõik väiksemad järved, millede poolest New Yorgi siseõu on rikas 
puhkepaigaks rändavatele veelindudele. Vilkuv Peegel, samuti nagu teisedki veekogud, oli kunagi 
kubisenud kõikvõimalikest pardi, hanede, kajakate ja kauri liikidest. Pärast Hutteri ilmumist jäi Vilkuv 
Peegel teiste, üksildasemate ja kaugemate järvedega võrreldes 

tühjaks, kuigi siin pesitses veelgi mitut liiki linde nagu praegugi. Sel silmapilgul võis kindlusest 
näha sadu linde, kes tukkusid järvepinnal või pesid sulgi läbipaistvas vees. Kuid ükski neist ei 


kujutanud endast nii sobivat märklauda nagu part, keda Hirvekütt oli asja oma sõbrale näidanud. 
Tšingatšguk oli nagu alati sõnadega kitsi ja asus viivitamata asja juurde. Sel korral sihtis ta 
hoolikamalt ja tal oli ka sedavõrd rohkem edu. Kuul tungis läbi pardi tiivast ja lind ujus kisades 
kiiresti küttidest kaugemale. 

«Peame linnu piinadele lõpu tegema!» hüüatas Hirvekütt, nähes, et lind püüab asjatult tiiba 
lehvitada. «Selleks on mul ju püss ja silm.» 

Part rabeles edasi, kuni saatuslik kuul ta tabas, eraldades pea kaela küljest nii puhtalt nagu oleks 
see kir-vega otsast raiutud. Tasa suust oli pääsenud vaikne vai-mustusekarjatus noore indiaanlase 
edu puhul; kuid nähes nüüd tema sõbra suuremat osavust, tõmbus ta mossi. Pealik vastupidiselt 
hüüatas rõõmsalt ja tema naeratus tunnistas, kui suuresti ta sõpra imetleb ja kui vähe'teda kadestab. 

«Ara pane tüdrukut tähelegi, Madu, ära pane tähelegi Tasa meelepaha — see ei kägista ega uputa, 
eitapa ega tee ilusamaks,» ütles Hirvekütt naerdes. «Naisterahvastele on loomulik südamesse võtta 
mehe võite ja kaotusi, ja teie olete nüüd, võib julgesti öelda, niisama hästi kui mees ja naine. Pea 
köhal on lind ja laseme teda prooviks. Kutsun sind välja laskma lendava märklaua pihta. Sellest 
tuleb tõeline proov: see nõuab nii täpset püssi kui ka täpset silma.» 

Järvel elutsesid seda liiki kotkad, kes pesitsevad vee läheduses ja toituvad kaladest, ja sel minutil 
hõljus parajasti üks neist üsna suure's kõrguses valvsalt saaki luurates. Tema näljased pojad 
vaatasid välja pesast, mis paistis kuivanud männi paljas ladvas. Tšingatšguk suunas vaikides uue 
püssi sellele linnule ja tulistas pärast hoolikat sihtimist. Tavalisest laiem käär, mille kotkas tegi, 
tunnistas, et kuul oli lennanud temast lähedalt mööda. Hirvekütt, kes sihtis niisama kiiresti kui 
täpselt, tulistas niipea, kui oli kindel oma sõbra möödalaskmises, ning samal hetkel laskus kotkas alla, 
nii et hetkeks võis- 

arvata, et ta oli haavatud. Laskja ise aga teatas, et ta polnud märki tabanud ja käskis sõbral võtta teine 
püss, sest ta oli kindel, et lind kavatseb ära lennata. 

«Ma sundisin teda allapoole põikama, Madu, ja usun, etriivasin natuke tasulgi, kuid tapole 
kaotanud veeltilkagi verd. See vana püssiloks ei kõlbagi niisuguseks täpseks ja kiireks sihtimiseks. 
Küresti, delavaar, võta oma parem püss, aga teie, Judith, andke mulle «hirvetapja»! See on kõige 
sobivam juhus kõiki tema häid omadusi tundma õppida, kuital neid ikka on!» 

Sellele järgnes üldine elevus, võistlejad seadsid end valmis ja neiud seisid kaugemal, oodates 
kärsitult võistluse tulemusi. Kotkas tegi pärast madalamale laskumist laia kaare, tõusis siis veelgi 
kõrgemale kui enne ja tiirutas peaaegu otse maja kohal. Tšingatšguk vaatas teda ja ütles, et võimatu on 
tabada lindu nii kõrgelt, pealegi otse pea köhalt. Kuid Tasa vaikne nurin andis talle äkilise tõuke ning 
ta tulistas. Tulemus näitas siiski, et tal oli olnud õigfts, sest kotkas ei muutnud isegi oma lennu suunda, 


vaid tegi õhus ringe edasi ja vaatas rahulikult otsekui põlastavalt alla oma vaenlastele. 

«Nüüd, Judith,» hõikas Hirvekütt naerdes ja ta lõbusad silmad välkusid, «vaatame, kas võib 
«hirvetapjat» ka kotkatapjaks nimetada ... Mine kaugemale, Madu, ja vaata, kuidas ma sihin, sest 
niisuguseid asju maksab õppida.» 

Hirvekütt sihtis hoolikalt, kordas seda mitu korda, lind aga tõusis selle ajaga üha kõrgemale. Viimaks 
järgnes sähvatus ning pauk. Nobe käskjalg sööstis üles ning järgmisel silmapilgul käidus lind küljeli 
ning 'hakkas allapoole langema, kord ühe, kord teise tiivaga veheldes, kord ringe tehes, kord 
meeleheitlikult rabeldes ja otsekui talle tehtud ülekohut mõistes. Pärast mitut ringi kukkus ta raskelt 
laeva ninasse. Kotka lähemal vaatlemisel leiti, et kuul oli läbistanud ta keha tiiva ja rinnaluu vahelt. 


XXVI PEATÜKK 


Ja viimaks oma kivikõva keha 
ta kivist hauda puhkusele seab. 
Nüüd vaikind too, kes tahtis õigust teha, 
kes teadis, mis on ilmas halb ja hea 
ja mille järgi võlga nõudma peab. 
Ta teadis arvet elu-surma vahel, 
ta teadis hinda igal hüvel-pahel, 
miks inimesi vaevama peab ahel. 
Giles Fletcher 
«Me tegime mõtlematu teo, Madu! Jah, Judith, me astusime väga mõtlematu sammu, tappes elusolendi 
tühipalja eneseuhkuse pärast!» ütles Hirvekütt, kui delavaar tõstis hiigellinnu tiibupidi üles ja 
näitas surevaid silmi, mis vaatasid oma vaenlastele otse näkku kustuva pilguga, millega abitud ohvrid 
alati vaatavad oma mõrtsukat. «See oleks rohkem sobinud kahele poisikesele edevuse rahuldamiseks 
kui kahele sõjamehele, kes käivad sõjarada, kuigi küll alles esmakordselt elus. Häda mulle! Mis teha, 
"kardztuseks lahkun ma teist otsekohe ja kui olen verejanuliste mingodega silm silma vastu, siis tuleb 
mul kõige tõenäolisemalt meelde, et elu on armas isegi 

metsloomadele ning õhus lendavatele lindudele ... Tulge siia, Judith! Siin on «hirvetapja». . Võtke 
ta tagasi ja hoidke ta käte jaoks, mis on rohkem väärt niisugust püssi.» 
«Ma ei tunne käsi, mis oleksid seda rohkem väärt kui teie omad, Hirvekütt,» vastas tütarlaps 
kiiresti. «Keegi peale teie ei pea seda püssi puudutama.» 
«Kui võtta arvesse osavust, siis on teil võib-olla õigus, tütarlaps,, kuid me ei pea teadma ainult 
seda, kuidas tulirelva käsutada, vaid ka seda, millal teda tarvitada. Nähtavasti ei ole ma seda 
viimast veel ära õppinud, sellepärast võtke püss! Surija ja kannataja olendi näge- , mine, kuigi see 


on ainult lind, toob kurbi mõtteid inimesele, kes küll ei tea, millal jõuab kätte tema oma aeg, kuid 

arvab ometi, et see tuleb enne päikeseloojakut. Ma ohverdaksin kõik tühised tunded ja rõõmud, mida 

mulle minu käsi ja sHm valmistavad, kui see vaene kotkas pääseks jälle oma poegade juurde pessa.» 
Kuulajad olid üllatatud jahimehe ootamatust kahetsusest, ja pealegi veel niisuguse patu puhul, 

sest inimesed harva mõtlevad kaitsetute ja abitute loomade füüsiliste 

kannatuste peale. Delavaar mõistfs oma sõbra sõnu, kuigi ta vaevalt sai aru neist tunnetest, mis 

olid need sõnad esile kutsunud. Ta võttis terava noa välja ja kii- 

rustas lõpetama kotka kannatusi, lõigates linnu pea maha. 

«Missugune hirmus asi on küll jõud!» jätkas jahimees. «Ja kui hirmus on, kui ta sul on ning sa ei 

tea, kuidas teda kasutada! Pole midagi imestada, Judith, et selle maailma vägevad unustavad nii 

sageli oma kohuse, kui isegi väikestel inimestel on raske käituda õiglaselt ja hoiduda igasugusest 

kurjusest. Ja seejärel toob üks rumal samm kaasa teise! Kui ma ei oleks kohustatud otsemaid 

puhkuselt tagasi miema mingode juurde, otsiksin ma selle looma pesa üles, kuigi mul tuleks selleks 

hulkuda metsas kas või kaks nädalat ühtejärge. Muidugi ei ole kotka pesa raske leida sel inimesel, 

kes tunneb selle linnu harjumusi, kuid ma oleksin valmis ka kaks nädalat ühtejärge metsi mööda 

rändama, et linnupojad üles otsida ning nad kannatustest päästa.» «Mul on heameel, et te niiviisi 

räägite, Hirvekütt,» 

tähendas Hetty, «ja jumal on valmis ennemini meeles pidama teie muret oma teo pärast kui pattu 
ennast. Ma mõtlesin, kui suur patt on tappa süütuid linde, kui te lasksite, ja kavatsesin teile juba 

seda öeldagi; kuid ma ei tea, kuidas see küll juhtus, — aga ma olin nii uudishimulik ja tahtsin näha, 

kas te suudate tabada kotkast nii suurelt kõrguselt, et ma unustasin seda ütelda enne, kui õnnetus oli 
sündinud.» 

«Nii see on, nii see on, mu hea Hetty. Me näeme oma vigu ja puudusi ikka siis, kui on liiga hilja, et 
veel midagi parata! Mul on siiski hea meel, et sa ei ütelnud, sest ma ei usu, et paar sõna oleksid mind 
sel hetkel peatanud, ja niiviisi seisab patt teie ees oma täies alastiolekus ja seda ei raskenda 
mingisugused tähelepanemata jäetud keelamised. No jah, kibedad mõtted on alati rasked, kuid on 
aegu, mil nad on raskemad kui midagi muud.» 

Siis Hirvekütt veel ei aimanudki, et see samm, mille eest ta ennast nii rangelt hukka mõistis, pidi 
tema edasisele maisele saatusele nii otsustavaks saama. Mil viisil ja kunas ta sai seda mõju tunda, 
oleks siinkohal enneaegne jutustada, kuna see selgub järgnevatest peatükkidest. .Noormees läks 
laevalt kahetseva patuse ilmega ning istus omaette vaikides platvormile. Selleks ajaks oli päike 
tõusnud kaunis kõrgele ning see lasjaolu koos tema praeguste tunnetega ergutas jahimeest lahkumi- 
sega idirustama. Delavaar seadis sõbrale kanuu valmis, niipea kui kuulis tema feavatsusest, kuna 
Tasa hoolitses, et tal oleks mugavam. Kõike seda ei tehtud silmakirjaks ja Hirvekütt nägi väga hästi 


ning hindas täiel määral oma sõprade siiraid soove. Kui kõik oli valmis, tulid indiaanlased tagasi 
ning istusid Judithi ja Hetty kõrvale, kes ei olnud sel ajal noore jahimehe juurest lahkunud. 

«Isegi parematel sõpradel tuleb sageli lahkuda,» algas Hirvekütt, nähes, et kõik olid uuesti tema 
ümber kogune-nud. «Jah, sõprus ei saa muuta saatuse teid, ja olgu meie tunded missugused tahes, me 
peame lahkuma. Ma olen sageli mõtelnud, et on hetki, millal meie sõnad püsivad inimestel meeles 
tugevamini kui tavaliselt, ja kui nõuannet mäletatakse paremini sellepärast, et see suu, 

mis nõu annab, saab veel vaevalt kunagi rääkida. Keegi ei tea, mis võib maailmas juhtuda, ja 
sellepärast on hea, kui sõbrad lahkuvad pikemaks ajaks, öelda mõni sõbralik sõna hüvastijätuks. Ma 
palun teid kõiki laeva minna ja sealt tagasi tulla ükshaaval. Ma räägin igaühega eraldi, ja mis veel 
tähtsam, ma tahan kuulda, mis igaüks teist mulle tahab öelda, sest halb on see nõuandja, kes ise ei 
võta kuulda teiste nõuandeid.» 

Niioea kui kõneleja oli selle soovi avaldanud, eemaldusid mõlemad indiaanlased viivitamatult, 
jättes mõlemad õed noormehe kõrvale seisma. Hirveküti küsiv pilk sundis Judithit selle põhjust 
selgitama. 

«Hettyga võite rääkida ka siis, kui hakkate kaldale minema,» ütles ta kiiruga. «Ma tahan, et ta 
saadaks teid kaldale.» 

«Kas see on mõistlik, Judith? Tõsi on, et tavalistes olukordades on nõder aru indiaanlaste hulgas 
suureks kaitseks, aga kui nad on vihased ja hauduvad kättemaksu, siis on raske öelda, mis juhtuda 
võib. Peale selle...» 

«Mis te tahtsite öelda, Hirvekütt?» küsis Judith niisuguse pehme häälega ja viisiga, et see ulatus 
peaaegu õrnuseni, kuigi ta püüdis kõigest jõust oma erutust ohjeldada. 

«Noh, lihtsalt seda, et juhtub niisuguseid vaatepilte ja toiminguid, mille juures poleks hea olla 
tunnistajaks nii vähese aru ja mäluga inimesel, nagu seda on Hetty. Sellepärast, Judith, teete 
paremini, kui lubate mind üksinda sõita ja jätate õe koju.» 

«Ärge kartke minu pärast, Hirvekütt,» ütles Hetty vahele, kes mõistis väga hästi selle vestluse üldist 
mõtet. «Öeldakse, et ma olen nõrgamõistuslik, ja see lubab mul igal pool käia, seda enam, et ma 
kannan alati endaga kaasas piiblit... Lihtsalt imestamisväärtie, Judith, kuidas igasugused inimesed 
— trapperid ning jahimehed, punanahad ning valged, mingod ning delavaarid — austavad ja kardava'd 
piiblit!» 

«Ma mõtlen, et sul pole mingisugust põhjust mjdagi halba karta, Hetty,» vastas õde, «ja 
sellepärast nõuan ma, et sa läheksid koos meie sõbraga huroonide laag- 

risse. Sulle ei tule sellest mingit halba, aga Hirvekütile võib see tuua suurt käsu.» 

«Nüüd ei ole aeg vaielda, Judith, ja sellepärast toimige, kuidas soovite,» vastas noormees. «Sea end 
valmis, Hetty, ja istu kanuusse, sest ma tahan öelda sinu õele mõne sõna hüvastijätuks.» 

Judith ja tema kaasvestleja istusid vaikides, kuni Hetty jättis nad üksinda, mille järel Hirvekütt 
võttis uuesti üles jutulõnga rahulikult ja asjalikult, nagu oleks selle katkestanud mingi tavaline 
sündmus. 

«Lahkumisel öeldud sõnad, mida sõbra suust kuuleme, ei unune ruttu,» kordas ta, «ja sellepärast, 
Judith, tahan ma rääkida teiega kui vend, sest ma ei ole nii vana, et olla teie isa. Esiteks tahan 
teid hoiatada teie vaenlaste eest, kelledest kaks, võib öelda, käivad igal sammul teie kännul ja 
varitsevad teid kõigil teedel. Esimene neist vaenlastest on ebaharilik ilu, mis on niisama ohtlik vaen- 
lane mõnele noorele naisterahvale kui terve mingode suguharu ja mis nõuab suurimat valvsust; jah, 
mitte vaimustust ega kütust, vaid umbusaldust ning vastupanu. Ilule võib osutada vastupanu ja seda 
isegi üle trumbata. Selleks on vaja ainult meeles pidada, et see sulab nagu lumi ja kui ta-on ükskord 
kadunud, siis eitule enam iial tagasi. Aastaajad vahelduvad, Judith, ja kui meil vahel on talv oma 
lumetuiskude ning pakastega ning kevad öökülmade ning raagus puudega, siis on meil see-eest ka 
päikesepaisteline ja pilvitu suvi ning sügis oma puuviljade ning metsadega, mis on riietatud 
pidurüüsse, missuguseid ükski linnakeigar ei leia ka kõigist Ameerika poodidest kokku. Maailm on 
igaveses ringlemises ning kui meile on juba küllalt osaks saanud ebameeldivat, siis tuleb asemele 
meeldiv. Kuid seda ei sünni iluga. Ilu antakse ainult üürikeseks ajaks nooruses ning sellepärast peab 
teda arukalt käsutama, mitte aga teda kurjasti pruukima. Ja kuna ma ei ole iialgi kohanud ühtki 
noort naisterahvast, kellele loodus oleks olnud selles mõttes nii helde kui teile, Judith, siis hoiatan 
ma teid, võib-olla pealegi oma surmaeelsel minutil: hoidke end selle vaenlase eest!» 

Judithil oli alati seda tema võlu otsekohest tunnustamist nii meeldiv kuulda, et ta võis paljugi 
andestada 

niisuguseid sõnu lausuvale inimesele, kui see oleks olnud keegi teine. Kuid sel hetkel, kui ta oli 
hoopis kõrgemate tunnete mõju all, ei saanud ka Hirvekütt teda solvata: nii kuulas Judith 
kannatlikult seda osa kõnest, mis nädal tagasi oleks võinud äratada tema meelepaha. 

«Ma mõistan, mis te öelda tahate. Hirvekütt,» vastas neiu mahedalt ja alandlikult, mis jahimeest 
pisut üllatas, «ning ma.loodan, et saan sellest üle. Kuid te nimetasite ainult üht vaenlast, keda ma 
kartma pean, kes või mis on siis teine vaenlane?» 

«Teie teine vaenlane on praktiline meel ja uhkus, Judith. Tõsi, see ei ole nii ohtlik, nagu ma varem 
oletasin. Aga kui ma kord sellest olen juba rääkima hakanud, siis on parem ausalt kõik lõpuni ära 
rääkida. Esimene vaenlane, keda te kartma peate, Judith, nagu ma juba ütlesin, on teie suur ilu ja 
teine vaenlane on uhkus. Kui esimene on halb, siis teine ei paranda asja, kuna juttu on hingerahust» 


Raske on öelda, kui kaua lihtsameelne ja mittemidagi kahtlustav jahimees oleks jätkanud sel teemal 
vestlemist, kui tema kuulaja poleks äkki ootamatult nutma puhkenud, andes voli tundepuhangule, mis 
tungis esile seda ägedamini, mida visamini ta oli enne seda alla surutud. Esialgu oli nuuksumine nii 
kirglik ja ohjeldamatu, et Hirvekütt pisut kohkus ja kahet-ses kõigest hingest. Tema sõnad olid 
mõjunud palju tugevamini, kui ta oleks võinud aimata. Isegi karmid ja nõudlikud inimesed 
muutuvad tavaliselt pehmemaks, kui näevad väliseid kurbusetunnuseid, kuid Hirvekütile mõjusid need 
veelgi tugevamini, ja ta tundis neiule'siiralt kaasa. Ta kargas püsti nagu ussist nõelatu ja isegi last 
rahustava ema hääl poleks võinud kõlada õrnemalt ja meeldivamalt kui sõnad, millega ta väljendas 
oma kahetsust, et oli nii kaugele läinud. 

«Ma soovisin teile ainult head, Judith,» ütles ta, «ega kavatsenud teid sugugi solvata. Ma mõistan, 
et läksin üle piiri. Jahr ma läksin üle piiri ning palun teid mulle andestada. Sõprus on hirmus asi. 
Mõnikord ta heidab ette seda, et me oleme liiga vähe teinud, aga mõnikord laidab ta meid'kõige 
teravamate sõnadega selle eest, et me oleme liiga palju teinud. Ma tunnistan siiski, et läksin üle piiri, 
ja kuna ma teid tõesti kogu südamest aus- 

tan, siis ütlen ma seda rõõmuga, sest see tõendab, et te olete palju parem, kui ma oma upsakuses 
ja iseteadvuses arvasin.» 

Judith võttis käed silme eest, ta pisaratevool oli lakanud ja ta paljastas oma näo nii võluva ja 
särava naeratusega, et noormees jäi üheks silmapilguks vaimustusest 
täiesti sõnatuks. 

«Vaikige, Hirvekütt!» ütles Judith kuruga. «Mul on valus kuulda, kuidas te oma vigu otsite. Ma 
tunnen selgesti oma nõrkusi nüüd, kus näen, et ka teie olete neid märganud. Kui kibe see õppetund 
praegu ka poleks, ei unune see niipea. Me ei räägi sellest enam, ma ei tunne ennast selleks küllalt 
tugevana ja ma ei tahaks, et delavaar või Tasa või isegi Hetty minu nõrkust märkaks. Jääge 
hüvasti, Hirvekütt, jumal olgu te vastu armuline ning kaitsku teid, nagu minu arvates seda on teie 
aus süda ära teeninud.» 

Judith oli nüüd niivõrd tagasi saanud oma üleoleku, mis õigusega kuulus tema parema 
kasvatuse, vaimuannete ja erakordse ilu juurde, et suutis säilitada enesevalitsemise, ja vältis 
tagasipöördumist jutuainele, mis oli nii ainulaadselt katkestatud, nagu ta oli ainulaadselt 
alusiatudki. 

Noormees laskis Judithil tegutseda nõnda, nagu neiu ise tahtis, ja kui tüdruk surus kähe käega 
tema käredat kätt, ei avaldanud ta mingisugust vastupanu, vaid võttis selle austusavalduse niisama 
rahulikult vastu, nagu mõni valitseja oleks võinud vastu võtta taolise anni mõnelt oma alamalt 
või mõrsja oma peiult. Meeleliigutus oli sütitanud puna tütarlapse näos ning valgustas seda. 


Judithi ilu ei olnud iialgi olnud veel nii sädelev kui sel hetkel, kui ta heitis noormehele hüvas- 
tijätu-pilgu. See pilk oli täis muret, huvi ning õrna kaastunnet. Järgmisel hetkel tormas Judith 
kajutisse ja teda ei nähtud enam, kuigi ta ütles akna kaudu Tasale, et, nende sõber teda ootab. 
«Sa tunned küllalt hästi punanahkade loomust ning nende kombeid, Ua-ta-Ua, et mõista, 
mispärast ma olen lõhustatud tagasi minema,» algas jahimees delavaari keeles, niipea kui selle 
hõimu kannatlik ning alandlik esindaja talle rahulikult lähenes, «sellepärast mõistad sina 

väga hästi, kui vähe on lootust, et ma kunagi sinuga veel rääkida saan. Mul on üsna vähe öelda, 
kuid see vähenegi on teie rahva hulgas elatud pikkade aastate ning teie kommete, vaatluste ja 
tähelepanekute vili. Naise saatus on üldse raske, kuid peab tunnistama, ehkki ma ei tunne erilist 
poolehoidu oma nahavärvi inimeste vastu, et see on raskem punanahkade seas kui kahvanäoliste 
seas. See on punkt, millega kristlased võivad tõesti uhkustada, kui uhkustamist võib üldse mingil 
viisil või kujul lubada ristiusule; minu arvates seda küll ei või. Kõigile naistele on siiski 
määratud oma katsumused. Punanahalistel naistel on antud kanda oma, võiksime öelda, loomulikud 
katsumused, kuna valged naised peavad neid pealesunnituks. Kanna oma koormat, Tasa, nagu kord 
ja kõhus, ja pea meeles, et kui see ongi raske-võitu, siis on see ometi palju kergem kui 
enamikul indiaani naistel. Ma tunnen Madu hästi, tunnen tema südant. Temast ei saa iial selle üle 
türanni, keda ta armastab, kuigi ta muidugi ootab, et teda kõheldaks mohi-kaani pealikuna. 
Arvatavasti tulevad ka teie kotta pilvised päevad, sest neid juhtub tulema kõikide inimeste 
juures. .Kuisa hoiad südameaknad pärani, siis on seal alati päikesekiirel ruumi sisse tungida. Sa 
oled pärit kuulsast soost ja samuti Tšingatšguk. Ma ei usu, et teie kumbki selle unustaksite või 
häbistaksite millegagi oma esivanemaid. Armastus on siiski õrn taim ega elakunagi kaua, 
kui teda pisaratega kastetakse. Parem niisutagu teie abieluõnne õrnusekaste.» 

«Minu kahvanäoline vend on väga tark. Ua' peab meeles kõik, mis tema tarkus talle teada andis.» 

«See on väga arukas ja naiselik, Tasa. Võta kuulda häid nõuandeid ning pea neid meeles — see 
on kõige kindlam kaitse naisterahvale. Aga nüüd palu Madu hetkeks tulla siia minuga rääkima 
ning võta kaasa minu parimad soovid ja palved. Ma mõtlen sinule ja sinu tulevasele mehele, tulgu 
mis tuleb, ja soovin teile alati kõike head nii selles kui ka tulevases maailmas, olgu see viimane siis 
niisugune nagu indiaanlased seda usuvad või nagu õpetab ristiinimeste usutunnistus.» 

Ua-ta-Ua ei valanud hüvastijätul pisaraid. Teda toetas inimese otsustavus, kes on oma tee 

kindlaks määranud, 


472 


kuid tema mustades silmades peegeldusid leegitsevad tunded ja ta ilusat nägu valgustas 
kindlameelsuse ilme, mis oli teravas ja silmapaistvas vastuolus tema tavalise alandlikkusega. Alles 
minuti pärast lähenes delavaar oma sõbrale indiaanlase kerge ning käratu sammuga. «Tule siiapoole, 
Madu, natuke kaugemale, naiste silme , alt ära,» algas Hirvekütt, «sest ma tahan sulle üht-teist ütelda, 
mida keegi ei tohi aimatagi, seda vähem veel pealt kuulata. Sina tead väga hästi, mis on puhkus ja kes 
roti mingod, et kahelda või hellitada võltslootusi selle suhtes, mis tõenäoliselt sünnib, kui ma 
nende laagrisse tagasi lähen. Sellepärast piisab nende kahe asjaolu tõttu mõnest sõnastki. Esiteks, 
pealik, ma tahan pisut rääkida Tasa suhtes ja sellest, kuidas teie, punanahad, kohtlete oma naisi. 
Ma tean, et teie rahva kommete kohaselt peavad naised töötama ja mehed jahil käima, kuid igas asjas 
peab mõõtu pidama. Mis puutub jahisse, siis ma ei näe põhjust, miks seda peaks kuidagi piirama, 
kuid Ua-ta-Ua ; on pärit liiga heast soost, et rühmata nagu mõni tavaline tööori. Teie jõukuse ja 
elujärjega inimesed ei tunne iial puudust viljast, kartulist või millestki muust, mis põld annab; 
sellepärast loodan, et sinu naisel ei tarvitse kunagi labidat kätte võtta. Sa tead, et mina ei ole päris 
kerjus, ja kõik, mis mul on, olgu see laskemoon, toiduvarud, nahad, relvad või riie, — kõik selle 
kingin ma Ua-ta-Uale, kui ma ei peaks suve lõpul oma vara järele tulema. Olgu see tütarlapsele 
kaasavaraks ja ma lunastan ta sellega tööst tükiks ajaks vabaks. Ma arvan, et ei ole vajadust sulle 
rääkida, et sa pead oma noorikut armastama, sest sa armastadki juba teda, ja keda inimene tõesti 
armastab, seda ta ka hindab. Ei tee siiski halba meelde tuletada, et-sõbralikud sõnad ei tee kunagi 
haiget, aga kibedad sõnad teevad seda küll. Ma tean, sa oled mees, Madu, kes räägib meelsamini 
nõukogu-lõkke ääres kui oma kodukolde veeres. Kuid meie kõik kaldume mõnikord pisut unustama, 
et sõbralik kohtlemine ning sõbralik sõna aitavad meil kõige paremini säilitada rahu nii kodukatuse 
all kui ka jahil.» 
«Minu kõrvad on lahti,» lausus delavaar tõsiselt. «Minu venna sõnad on tunginud nii sügavale, et 
nad ei saa iialgi uuesti välja kukkuda. Nad on nagu rõngad, 

millel ei ole otsa ega algust. Räägi edasi: haldja laul ja sõbra hääl ei lähe kunagi igavaks.» 

«Ma kõnelen veel pisut, pealik, kuid vana sõpruse tõttu sa andestad mulle, kui ma nüüd räägin 
iseendast. Kui .asi võtab kõige halvema pöörde, siis jääb minust arvatavasti järele ainult peotäis 
tuhka, sellepärast ei ole erilist vajadust haua järele, ja see oleks ainult tühine edevus. Selles suhtes 
ei ole ma eriti nõudlik, kuigi oleks parem, et lõkketute riismed üle vaadataks. Kui seal luid või 
luutükikesi leidub, siis oleks viisakam need kokku koguda ja maha matta kui jätta huntidele närida 
ja nende kallal ulguda. Lõppude lõpuks ei ole selles ju suurt vahet, kuid valge ihuvärviga ja kristlike 
tunnetega inimesed peavad hauda väga tähtsaks.» 


«Kõik saab tehtud nõnda nagu mu vend räägib,» vastas indiaanlane tõsiselt. «Kui ta süda on 
muret täis, siis tühjendagu ta seda sõbra rinnal.» 

«Aitäh, Madu, mu süda on juba üsna kerge, jah, võrdlemisi kerge. Tõsi, ma ei saa lahti mõnest 
mõttest, mis enne tavaliselt meeldegi ei tule, kuid osalt saan ma neist võitu ning selle tõttu pole 
sellest suurt häda. Siiski on üks asi, pealik, mis näib mulle arutuna ning ebaloomulikuna, kuigi 
misjonärid ütlevad, et see olevat tõsi, ja minu usk ning nahavärv käsivad mind neid uskuda. Nad 
ütlevad, etindiaanlane võib sind piinata ning vaevata su keha, sind skalpeerida ning tappa ja 
tükkideks kiskuda ning põletada, kuni sust ei jää järele midagi peale tuha, mis loobitakse kõigi 
nelja tuule poole laiali, ja ometigi, kui puhub viimsepäeva pasun, saavad kõik jälle kokku ja inimene 
tõuseb üles oma ihulikus olemises ning saab vähemalt välimuselt, kui just mitte oma tunnetelt, 
niisamasuguseks nagu ta oli enne piinamist.» 

«Misjonärid on head inimesed, nad soovivad meile head,» vastas delavaar viisakalt, «kuid nad on 
viletsad arstid. Nad usuvad kõike, mis räägivad, Hirvekütt, kuid see ei ole veel põhjus, et 
sõjamehed peaksid kõike kuulda võtma. Kui Tšingatšguk näeb Tamenundi isa, kes seisab tema ees 
skalp peas ja lahinguvärvides ning nõiarüüs, siis usub ta misjonäride sõnu.» 

«Oma silm on kuningas, see on muidugi õige. Häda mulle! Mõned meie hulgast võivad kõiki neid 
asju näha 

ennem, kui meie arvamegi. Ma mõistan, mispärast sa räägid Tamenundi isast, Madu, ja see on väga 
peen mõte. Tamenund on praegu juba üsna vana mees, ütleme aastat kaheksakümmend vana, ei 
põrmugi vähem. Tema isa skalpeeriti, piinati surnuks ning põletati ara. Jah, kui seda kõike oleks 
võimalik oma silmadega näha, siis ei oleks raske uskuda seda, mis misjonärid räägivad. Ma siiski 
ei hakka sellele arvamisele praegu vastu vaidlema, sest sa pead teadma, Madu, et ristiusu üks suuri 
põhimõtteid on, et me peame uskuma nägemata ja et inimene peab alati toimima oma usu ning selle 
õpetuste kohaselt, olgu need missugused tahes.» 

«See on üsna imelik niisuguse targa rahva kohta nagu valged,» ütles delavaar rõhutades. 
«Punanahk vaatab kõike väga tähelepanelikult, et esiteks näha ja siis alles mõista.» 

«Jah, see kõlab veenvalt ning meeldib uhkele surelikule, kuid see ei ole nii sügav kui esimesel 
pilgul paistab. Siiski, kogu ristiusu õpetusest, Madu, häirib ja kurvastab mind kõige enam see, et 
kahvanäolised peavad minema ühte taevasse; ja punanahad — teise. Sel viisil lahutatakse surmas 
need, kes eluajal elasid koos ja armastasid üksteist.» 

«Kas misjonärid tõepoolest õpetavad seda oma valgetele vendadele?» küsis indiaanlane suurima 
tõsidusega. «Delavaarid usuvad, et head inimesed ning vaprad sõjamehed käivad koos jahil 
imepärastes metsades, kuulugu nad missugusesse suguharusse tahes; kuna aga halvad 


indiaanlased ja argpüksid peavad roomama koos koerte ja huntidega, et oma kolletele jahisaaki 
hankida.» 

«See on tõesti imestamisväärne, kuidas inimesed endale pärast surma õnne ja piina erinevalt ette 
kujutavad!» vastas jahimees oma mõtetele voli andes. «Ühed usuvad põlemisse ja leekidesse, teised 
jälle peavad karis-tuseks seda, et tuleb otsida endale toitu koos huntide ning koertega. Mõned 
arvavad, et taevas on koht, kus nende maised igatsused täide lähevad, teised jällegi kujutlevad, et ta 
hiilgab seal üleni kullast ja tulesärast! Minul on sellest oma arusaamine, Madu. Kui ma olen 
kunagi pattu teinud, siis olen ma seda teinud vaimupimeduse tõttu, mis varjas minu pilgu eest 
õigluse; ja kui 

ma nägemise tagasi sain, siis tõi see kaasa mure ja ka-hetsuse. Mina arvan, et pärast surma, kui 
oleme keha maha jätnud — või kui seda üldse vaja peaks minema, siis on ta puhastusest läbi 
käinud ja ilma igasuguste igatsusteta — näeb vaim kõike õiges valguses ega ole kunagi pime tõe 
ja õigluse vastu. Kui see nõnda on, siis näeme kõike, mis me oleme elus teinud, niisama selgesti, 
nagu me jiäeme päikest keskpäeval. Head teod toovad rõõmu ja halvad teod toovad muret. Selles 
ei ole midagi mõistusevastast ja see meeldib igaühele.» 

«Minu arvates usuvad kahvanäolised, et kõik inimesed on patused. Kes pääseks siis üldse kunagi 
valgete inimeste taevasse?» 

«See on teravmeelne mõte, kuid käib misjonäride õpetuse vastu. Sinust saab ka ükskord kristlane, 
ma ei kahtle selles, ja siis saab see sulle täiesti selgeks. Sa pead teadma, Madu, et kunagi on 
sündinud suur lunastaja, kes jumala abiga lubab kõigile inimestele leida vabanduse oma 
pattudele, ja selles seisab kogu valge inimese usu tuum. Kuid ma ei saa neist asjadest sinuga 
kauem rääkida, sest Hetty on juba kanuus ning minu puhkus jõuab lõpule. Kuid ma loodan, et 
ükskord tuleb aeg, mil ka sina mõistad neid asju, sest lõpuks on ometi parem neid asju mõista kui 
nende üle targutada. Kahju küll! Hüva, delavaar, siin on minu käsi. Sa tead, et see on sõbra käsi, 
ja suru teda nagu sõber, kuigi ta ei ole sulle teinud pooltki seda head, mida tema peremees sulle 
oleks soovinud.» 

Indiaanlane võttis väljasirutatud käe ning vastas sellele kuuma pigistusega. Saanud siis tagasi 
oma tavalise meelerahu, mida paljud pidasid loomupäraseks ükskõiksuseks, võttis ta end uuesti 
kokku ja valmistus sõbrast väärikusega lahkuma. Hirvekütt käitus muide loomulikumalt ja ta ei 
oleks kartnud anda voli oma tunnetele, kui ta hiljutine vestlus Judithiga ei oleks talle andnud sala- 
misi, kuigi halvasti varjatult, aimu temas toimunud sisemisest võitlusest. 


Ta oliliiga tagasihoidlik, et mõista selle ilusa neiu tõelisi tundeid, kuid samal ajal liiga 
tähelepanelik, et mitte märgata, missugune võitlus Judithi rinnas toimus ja mis oli teda nii sageli 
viinud avastuse äärele. Talle 

oli selge, et Judithiga toimub midagi ebatavalist, ning meheliku delikaatsusega, mis oleks võinud au 
teha peenetundlikumalegi inimesele, vältis ta kõike, mis oleks võinud endaga kaasa tuua selle 
saladuse paljastamise, mida tüdruk oleks võinud ise hiljem kahetseda. Ta otsustas sellepärast 
otsekohe teele asuda ilma igasuguste oma- või teistepoolsete tunnete avaldamiseta. 

«Kaitsku sind jumal, Madu, kaitsku sind jumal!» hõikas jahimees, kui kanuu platvormi äärest 
eemaldus. «Ainult sinu Manituu ja minu jumal üksinda teavad, millal ja kus me jälle kohtume. Ma 
pean enesele seda suureks õnnistuseks ja suureks tasuks iga pisimagi heateo eest, mis ma olen 
maa peal teinud, kui meil lubatakse teises maailmas teineteist tunda ja teineteist lohutada nõnda, 
nagu me oleme varem neis kaunites metsades nii kaua koos viibinudb 

Tšingatšguk lehvitas käega, tõmmates kerge vaiba, mis ta õlgadel kandis, endale üle pea. Nõnda 
nagu roomlane varjas ta oma kurvastuse toogasse ja eemaldus aeglaselt laeva sisemusse, et 
kurvastada ja aru pidada üksinda. Hirvekütt ei lausunud ainust sõnagi, enne kui kanuu oli 
jõudnud kaldast poolele maale. Siin peatas ta ootamatult sõudmise, sellepärast et tema kõrvus 
kõlas Hetty mahe, helisev hääl. 

«Miks te lähete huroonide juurde tagasi, Hirvekütt?» küsis neiu. «Räägitakse, et mina olen 
nõrgamõistuslik ja niisuguseid ei puudutata iialgi, kuid teie olete niisama tark nagu Harry 
Välejalg ja veel targemgi, nagu Judith usub, kuigi ma ei mõista, kuidas see küll võimalik on.» 

«Ah, Hetty, enne kui randume, pean ma sinuga pisut rääkima, ja peamiselt asjadest, mis 
puudutavad sinu käekäiku. Jäta aerutamine, või parem, et mingod ei hakkaks arvama nagu 
hauduksime me mingisugust kavalust või salaplaani, kästa aer kergesti vette, et kanuu liiguks 
ainult õige natuke. Näed nii! ... Ahaa, ma näen nüüd, et sinagi oskad teeselda ja võiksid 
mõningatest sõjakavalustest osa võtta, kui need oleksid praegusel silmapilgul seaduspärased. Oh 
häda! Pettus ning vale on väga halvad asjad ega sobi üldse meie nahavärviga, Hetty, kuid nii 
meeldiv on punanahkade sepitsusi üle trumbata ausa, seaduspärase sõja ajal! Minu sõjarada on 

olnud lühike ja 
477 


jõuab arvatavasti peagi lõpule, kuid nüüd ma näen, et sõjas ei tule alati tegemist teha üksnes 
raskustega. Sõja-rajal võib olla ka oma meeldivaid külgi nagu enamikel muudelgi asjadel, kui me 
oleme ainult küllalt arukad, et seda märgata ja suuremeelsed, et seda tunnistada.» 


«Aga mispärast peab teie sõjarada, nagu teie seda kutsute, varsti lõpule jõudma, Hirvekütt?» 

«Sellepärast, armas tütarlaps, et minu puhkus jõuab lõpule. Tõenäoliselt lõpevad nii minu rada kui 
ka puhkus ühel ja samal ajal — igal juhul järgnevad nad teineteisele...» 

«Ma ei mõista teie sõnu, Hirvekütt,» vastas tüdruk pisut hämmeldusse sattudes. «Ema ütles alati, et 
inimesed peavad minuga rääkima lihtsamalt kui teistega, sest ma olen nõrgamõistuslik. 
Nõrgamõistuslikud ei saa nii kergesti aru igasugustest asjadest nagu need, kel on terve mõistus.»" 

«Hea küll, Hetty, ma ütlen sulle tõtt üsna lihtsalt. Sa tead, et ma olen praegu huroonide vang, aga 
vangid ei saa teha kõike, nagu neile endile meeldib ...» 

«Aga kuidas te vang olete,» katkestas neiu kärsitult, «kui te asute siin järvel, isa kanuus,' aga 
indiaanlased on metsas, ja neil pole üldse paati? See ei saa tõsi olla, Hirvekütt!» 

«Ma sooviksin kõigest südamest, Hetty, et sul oleks õigus ja mina eksiksin, kuid kahiuks oled sina 
see, kes eksib, aga mina räägin sulatõtt. Kui vabana ma ka sinu silmadele paistan, tüdruk, olen ma 
tegelikult käsist ja jalust seotud.» 

«Ah, missugune õnnetus, kui inimesel ei ole mõistust! Mina küll ei näe ega mõista, et te olete vang 
või kuidagi kinni seotud. Kui te olete kinni seotud, millega siis te käed ja jalad on kinni köidetud?» 

«Ausõnaga, tütarlaps! See on köidik, mis seob igasuguseist ahelaist kõvemini. Ahelad võib purustada, 
kuid ausõna mitte. Nööride ja ahelate vastu võib tarvitusele võtta noad, saed- ja igasugused riukad, kuid 
ausõna ei saa läbi lõigata, kätki saagida ega temast kavaluse abil vabaneda.» 

«Mis asi see ausõna siis on, kui ta on kanepist või rauast tugevam? Mina ei ole iialgi ausõna 
näinud.» 

«Loodan, et sa ei saa seda iial tunda, tüdruk. Need köidikud seovad me tundeid, sellepärast neid 
saab ainult tunda, kuid mitte näha. On sulle arusaadav, mis tähendab sõna pidada, tubli väike 
Hetty?» 

«Aga muidugi, sõna pidada tähendab seda, et kui lubad midagi teha, siis tuleb seda ka teha. Ema 
pidas alati oma sõna minu vastu ja seejuures ütles ta, et on väga halb, kui ma ei pea oma sõna, mis 
ma olen temale või mõnele teisele andnud.» 

«Sinul oli mõnes asjas hea ema, laps, -kuigi ta ehk mõnes teises asjas patustas. Niisugune ongi siis 
sõnapidamine ja sinugi arvates tuleb sõna pidada. Nojah, eelmisel ööl sattusin ma mingode kätte ja 
nad lasksid mind tulla oma sõpru vaatama ja oma ihuvärvi inimestele läkitust edasi andma, kuid 
seda ainult sel tingimusel, et ma pean olema tagasi täna keskpäeval ja talun kõik piinad, mis nende 
kättemaksuhimu ja kurjus võib välja mõelda, tasuks sõjamehe elu eest, kes langes minu kuulist, ning 
noore naise elu eest, kelle Välejalg maha laskis ning muude ebaõnnestumiste eest, mis neid siin 
järvel on tabanud. Seda, mida kutsutakse sõnapidamiseks ema ja tütre või isegi võõraste vahel, 


kutsutakse asundustes. ausõnaks, kui seda üks sõdur annab teisele sõjarajal. Loodan, et nüüd sa 
mõistad minu seisukorda, Hetty?» 

Mõnda aega ei vastanud tütarlaps midagi, kuid peatas aerutamise täielikult, nagu oleks uus 
pähetulnud mõte keelanud tal midagi muud teha. Seejärel alustas ta vestlust uuesti tõsiselt ja 
murelikult. 

«Kas te arvate, et indiaanlased julgevad teha seda, millest te praegu rääkisite, Hirvekütt?» küsis 
ta. «Minu meelest olid nad lahked ja püütud.» 

«See on teatud määral õlge, kui tegemist on sinutaolise inimesega, Hetty. Kuid hoopis teine lugu 
on, kui tegemist on avaliku vaenlasega ja eriti kui ta on tabava püssi omanik. Ma ei taha öelda, et 
nad kannaksid minu vastu viha mingisuguste minu endiste kangelastegude pärast, sest see oleks 
kiitlemine haua äärel. Kuid ilma igasuguse kiitlemiseta võib öelda, et üks nende vapramaid ja 
osavamaid pealikuid langes minu käe läbi. Pärast niisugust juhtumit hakkab kogu suguharu neile 

etteheiteid tegema, kui nad ei saada kahvanäolise hinge seltsiks punanahalise venna hingele, muidugi 
arvates, et ta tema üles leiab. Mina, Hetty, ei oota neilt mingisugust halastust. Mul on ainult kahju, 
et niisugune õnnetus tabas mind mu esimesel sõjarajal. Kuid varem või hiljem peab see niikuinii 
sündima ning iga sõdur peab selleks valmis olema.» 

«Huroonid ei tee teile midagi halba, Hirvekütt!» karja-tas erutatud tütarlaps. «See on patt ja julmus. 
Ma võtsin piibli kaasa, et neile seda selgitada. Kas te tõesti mõtlete, et ma vaatan rahulikult pealt, 
kuidas teid piinatakse?» 

«Loodan, et mitte, mu hea Hetty. Loodan, kui see minut kätte jõuab, et sa ära lähed ega ole selle 
tunnistajaks, mida sina takistada ei saa, kuid mis muidugi sind kurvastab. Ent ma ei pannud aeru 
käest mitte selleks, et siin oma muredest ja raskustest kõnelda, vaid selleks, tütarlaps, et rääkida 
pisut sinu oma asjadest.» 

«Mis võite te mulle öelda, Hirvekütt? Ema surmast peale on vähe minuga niisuguseist asjadest 
räägitud.» 

«Seda halvem, vaene tütarlaps, jah, seda halvem, sest sinutaolistega peab sagedamini rä'äkima 
sellest, kuidas end päästa selle kurja maailma lõksudest ja pettustest. Sa ei ole veel Harry Välejalga 
unustanud, nagu ma mõistan?» 

«Mina! Mina oleksin unustanud, Harry Marchi?!» karjatas Hetty võpatades. «Kuidas võiksin ma 
teda unustada, Hirvekütt, kui tema on meie sõber ja lahkus meist alles eile öösel? Suur hele taht, 
mida ema armastas ikka vaadata, vilkus parajasti selle kõrge männiladva kohal, kui Harry kanuusse 
istus, ja kui te tema idapoolse lahe läheduses neemenukal kaldale lasksite, ei olnud täht mitte rohkem 
kui Judithi kõige ilusama lindi pikkuse võrra kõrgemale tõusnud.» 

«Ja kuidas sa tead, kui kaua ma ära olin või kui kau-gel ma käisin Välejalga maale viimas, kuna 


sa ei olnud meiega koos ja vahemaa oli nii suur; pealegi oli siis öö?» 

«Oo! Ma teadsin küll, millal see oli,» vastas Hetty veendunult. «Aja ja kauguse lugemiseks on ju 
rohkem kui üks viis. Oma meeled on paremad kui ükski kell. Ma tean, et mu mõistus on nõrk, kuid ta 
ei peta mind 

kunagi, kui tegemist on vaese Harry Välejalaga. Judith ei abiellu iial Marchiga, Hirvekütt.» 

«Seep see ongi, Hetty, selle juurde ma just tahangi tulla. Arvatavasti sa tead, et on täiesti loomulik, 
kui noored inimesed teineteist armastavad, eriti kui üks juhtub olema noormees ja teine neiu. Sinu 
aastates tütarlaps, kellel ei ole isa ega ema ja kes elab metsakolkas, mida külastavad ainult jahimehed 
jatrapperid, peab olema valvas ohtude suhtes, millest ta' pole võib-olla uneski näinud.» 

«Kuid mis kurja võib mulle teha ligimene?» vastas Hetty lihtsalt, kuigi puna tõusis talle 
põskedesse, hoolimata sellest, etta hing oli puhas ega mõistnud punastamise põhjust. «Piibel õpetab 
armastama neid, kes meie vastu viha kannavad, ja mispärast ei peaks me armastama neid, kes seda 
ei tee?» 

«Ah, Hetty, see armastus, millest misjonärid räägivad ei ole hoopiski see armastus, mida mina 
mõtlen! Vasta mulle üht, laps: kuidas sa arvad, kas sinust võib kunagi saada naine ja ema?» 

«Seda ei ole sünnis küsida noorelt naisterahvalt, Hirvekütt, ja ma ei vasta sellele,» ütles Hetty laitva 
tooniga, nõnda nagu vanemad noomivad last mingi ebaviisaka teo pärast. «Kui teie tahate öelda 
midagi Välejala kohta, siis ma kuulan seda, kuid te ei tohi temast halba rääkida, — teda ei ole 
siin ja eemalviibijast ei ole viisakas halba rääkida.» 

«Sinu ema on sulle andnud nii palju häid õppetunde, Hetty, et minu kartused sinu pärast on 
teatud määral vähenenud. Sellest hoolimata peab noor vanemateta naisterahvas, kel on niisugune 
vaimne seisukord nagu sinul ja keda on iluga õnnistatud, alati valvel olema niisugustes paikades 
nagu siin, kus ei tunnistata mingisugust seadust. Ma ei taha midagi halba öelda Välejala kohta, kes 
üldiselt ei ole omal kombel halb inimene, kuid sa pead üht asja teadma, mida sul võib-olla ei ole 
eriti meeldiv kuulata, kuid mida siiski ütlema peab. March on sinu õesse Judithisse meeletult 
armunud.» 

«Noh, ja mis siis sellest on? Kõik imetlevad Judithit, ta on nii ilus, ja Välejalg on mulle mitmel 
korral öelnud, et tahab temaga abielluda. Kuid sellest ei tule 

midagi välja, sest Valejalg ei meeldi Judithile. Talle meeldib teine ja ta räägib temast uneski, kuigi te ei 
pea mult küsima, kes ta on, sest kogu kulla ja kõigi briljantide eest kuningas George'i kroonis ei 


nimetaks ma tema nime. Kui õed ei suuda teineteise saladusi hoida, kes siis veel seda suudab?» 

«Muidugi, ma ei tahagi, et sa seda ütleksid, Hetty, ja vähe oleks sellest teadmisest käsu 
surmaminejale. Selle eest ei vaetuta ei pea ega süda, mis keel unes räägib.» 

«Ma tahaksin teada, mispärast Judith nii sageli räägib unes ohvitseridest, ausaist südameist, 
valelikest keeltest; kuid arvatavasti ta ei soovi seda öelda mulle, sest ma olen nõrgamõistuseline. 
Kas pole imelik, Hirvekütt, etJudithile ei meeldi Valejalg, kuigi ta on kõige mehisem noormees 
kõigist neist, kes kunagi on järvel käinud ning ei jää ilu poolest Judithist maha? Isa ütles alati, et 
neist saab kõige ilusam paar kogu maal, kuigi ema ei sallinud Marchi rohigem kui Judithki. 
öeldakse, et ei maksa midagi ennustada, enne kui sündmused ise kätte jõuavad.» 

«Oh mind küll! Nojah, vaene Hetty, pole mingit käsu rääkida neile, kes sind ei mõista, ja 
sellepärast ei ütle ma enam sõnagi sellest, millest ma rääkida kavatsesin, kuigi see lasub raskusena 
mul südamel. Hakka uuesti aerutama, tütarlaps, ja sõidame otse kaldale, sest päike on juba täiesti 
pea köhal ning mirui puhkus on peaaegu lõppenud.» 

Kanuu libises otse edasi, hoides kurssi madalale neemele, kus, nagu Hirvekütt kindlasti teadis, 
vaenlased teda ootasid; ta hakkas isegi kartma, et ta hilineb ning ei jõua õigel ajal pärale. Hetty, 
nähes tema kannatama-tust, ilma etta oleks selle põhjust mõistnud, aitas talle usinalt kaasa ning 
varsti oli selge, et nad jõuavad õigeks ajaks köhale. Alles siis hakkas noormees aeglasemalt sõudma ja 
Hetty hakkas uuesti lobisema lihtsalt ning usaldavalt nagu alati, kuid nad eirääkinud enam midagi 
niisugust, mida oleks vajalik edasi jutustada. 


XXVII PEATÜKK 


Oo surm, sul oli täna tegemist, ent siiski 


see polnud kõik! Veel põrgu väravad on lahti 
ja oolavad sult uusi kümneid tuhandeid, 
kes täna alles elavad, kel põle aimu, 
et enne veel, kui taeva tärkab koidukiir, 
nad manalasse teel... 

Southey 


Inimene, kes on harjunud jälgima taevamärke, oleks kõhe näinud, et puudus veel paar-kolm 
minutit hetkest, mil päike jõuab seniiti, kui Hirvekütt randus selkohal, kuhu huroonid nüüd 


laagri olid üles löönud, peaaegu otse kindluse vastas. See tuletas meelde juba meie poolt eespool 
kirjeldatud laagrit, ainult selle vahega, et paik 

oli siin vähem künklik ning puud ei kasvanud nii tihedalt. Need kaks asjaolu tegid neeme väga 
sobivaks laagripaigaks. Puudealune oli varjurikas. Sobiva asukoha ja läheduses vuliseva oja tõttu 
külastasid indiaanlased ja jahimehed sageli seda kohta. Rohust paistis siin kõikjal lõkketule asemeid, 
mida põlismetsas väga harva esineb. Pealegi ei palistanud siin kaldaid tihedad põõsad nagu teistes 
kohtades, ning tähelepanelik silm .võis näha kõhe kaldajoonele jõudmisel, mis vee kohal rippuvate 
puude all sünnib. 


Indiaani sõjamehe aukohuseks on oma sõna pidada, kuita on lubanud tagasi tulla ning surmale 
vastu minna kindlaksmääratud tunnil, entilmuda enne määratud silmapilku ja näidata sellega 
naiselikku kannatamatust, peetakse ebasündsaks. Vaenlase suuremeelsust ei tohi kurjasti tarvitada ja 
kõige parem on ilmuda minuti pealt täpselt. Sedalaadi dramaatilised efektid esinevad Ameerika 
pärismaalastel alati tõsisemate kommete juures ja samuti nagu analoogilised tunded rohkem tsivili- 
seeritud ja elukogenud inimestelgi, juurduvad need kahtlemata inimloomusesse endasse. Me kõik 
armastame vahvust, ja kui sellele seltsivad rüütellik eneseohverdus ja au rangelt silmaspidamine, 
tundub ta meie imetlusele kahekordselt veetlevana. Mis Hirvekütisse puutub, siis, kuigi ta ise oli oma 
valgele verele uhke ning mõnikord hoidus indiaanlaste kommetest, võttis ta siiski tihti omaks nende 
tavasid ja endalegi teadmatult veelgi sagedamini punanahkade tundeid, sest auküsimuses ei olnud tal 
pöörduda teiste kohtunike poole. Praegusel juhul eitahtnud ta näidata palavikulist kiirustamist ning 
liiga vara pärale jõuda, kuna selles oleks peitunud selle tõsjasja vaikiv tunnustamine, et ta oli nõudnud 
endale puhkuseks rohkem aega, kui tal tegelikult vaja oli. Kuid teiselt poolt ei olnud tal selle vastu 
midagi, etkanuu liikumist pisut Murendada ja seega vältida viimasel silmapilgul ilmumise dramaati- 
list momenti. Ent noormehel ei õnnestunud täiesti juhuse toitu seda kavatsust täide viia, sest kui ta 
jala neemel kal-dale asetas ning kindla sammuga astus pealikute rühma poole, kes istusid 
mahalangenud männi tüvel tõsistena, heitis vanim neist pilgu puude vahelisse avasse ning osutas oma 
kaaslastele, et päike oli parajasti jõudnud 

punkti, mis teati märkivat keskpäeva. Üldine, kuid vaikne üllatus- ja vaimustushüüe tungis kõikide 
suust ning sünged sõjamehed vaatasid üksteisele otsa; ühed kadeduse ja pettumusega, teised 
imestusega oma ohvri ebatavalise täpsuse puhul, mõned jällegi sõbralikumate ning suuremeelsemate 
tunnetega. Ameerika indiaanlane hindab alati kõige kõrgemalt moraalset võitu — ohvri oiged ja 
kärjed piinamise aegu on talle meeldivamad kui võidumärk skalbi näol, ning võidumärk ise on tema 


silmis tähtsam kui vaenlase elu. Tappa vaenlane, kuid jätta võidutõend kaasa toomata, seda ei 
peeta auasjaks. Isegi need lihtsad ja metsikud elanikud on samuti nagu nende haritud vennad 
õukondadest ja sõjalaagritest asendanud õiglustunde ja mõistuse hääle kujuteldavate ja meelevaldsete 
aumõistetega. 

Kui huroonid arutasid küsimust, kas vang tuleb tagasi, läksid nende arvamused lahku. Enamik neist 
eipidanud võimalikuks, et kahvanäoline tuleb vabatahtlikult tagasi selleks, et anda end 
indiaanlastele piinata. Kuid mõned vanemad mehed ei oodanud niisugust argust inimeselt, kes oli 
juba näidanud end nii julgena, külmaverelisena tiing otsekohesena. Enamike otsus oli tehtud mitte 
niivõrd. lootuses, et kahvanägu peab oma sõna, kuivõrd soovist delavaare häbistada, heita neile näk- 
ku süüdistus nende külades kasvanud inimese nõrkuses. Huroonid oleksid muidugi eelistanud, et 
Tšingatšguk oleks nende käes vangis olnud ja et tema oleks osutunud sõnamurdjaks; kuid vihatud 
suguharu kahvanäoline kasvandik võis edukalt delavaari asendada. Soovides võidurõõmule erilist 
pidulikkust anda juhuks, kui jahimees määratud tunnil tagasi ei oleks ilmunud, kutsuti kõik 
sõjamehed ja luurajad laagrisse kokku.. Terve suguharu — mehed, naised ning lapsed olid nüüd 
ühte kohta kogunenud, et eelseisva stseeni tunnistajaks olla. Kindlus seisis otse nende silme all ja 
päevavalgel oli seda lihtne silmas pidada. Huroonid arvasid, et kindluses on nüüd ainult 
Välejalg, delavaar ning kolm tütarlast ja sellepärast ei olnud indiaanlastel põhjust karta, etkeegi 
kindluses viibijaist võib tähelepandamatult põgeneda. Huroonid olid valmistanud palkidest suure 
rinnatisega parve, et niipea kui Hirveküti saatus on otsustatud, viivitamata laevale 

või kindlusele kallale tungida. Vanemad olid jõudnud arvamusele, et on liiga ohtlik Kanadasse 
taandumist lähema öö peale edasi lükata. Lühidalt öeldes, nad ootasid ainult seda, et Hirvekütile 
lõppu teha ja kindlus paljaks röövida, aga siis kavatsesid nad viivitamata asuda tagasiteele kaugete 
Ontario järve vete poole. 

Hirveküti ees avanev pilt oli üsna aukartust äratav. Kõik vanemad sõjamehed istusid 
mahalangenud puu tüvel ja odtasid tema lähenemist tähtsate nägudega. Neist paremal pool seisid 
relvastatud noormehed, kuna vasakul asusid naised ja lapsed. Keskeloli kaunTs lai lagendik, mis 
oli kõigist külgedest puudekroonidega käetud, kuid misoli väikestest põõsastest, tuulemurrust 
ning muust risust hoolikalt puhtaks koristatud. Nähtavasti olid mitmedkiindiaani suguharud siin 
palju kordilaagris olnud, kuna kõikjal oli selgesti näha lõkketuleasemeid. Metsa-võlvistikud 
heitsid isegi keskpäeval lagendikule oma sünget varju, kuigi säravad päikesekiired tungisid lehtede 
vahelt läbi ja heitsid kõikjale mahedaid valguslaike, ning, kui nii võib öelda, moodustasid nagu mingi 
ilutulestiku. On väga võimalik, et gooti ornamentika ja võlvistiku mõte esmakordselt sündiski 


niisugust maastikku vaadeldes. Igal juhul, kuivõrd jutt on valgusest ja varjust, avaldab see 
loodusnähtus samasugust muljet nagu kõige kuulsamad arhitektuuriteosed. 

Nagu seda esineb sageli pärismaalaste rändsuguharude seas, jagasid kaks pealikut omavahel 
võrdselt võimu nende metsade laste üle. Tõsi, oli mitugi meest, kes oleksid samuti võinud endale 
nõuda pealiku nimetust, kuid kõnealused kaks olid oma mõju poolest teistest niivõrd üle, et kui nende 
arvamine oli üksmeelne, ei söandanud keegi nende käskudele vastu vaielda; aga kui nende 
arvamised lahku läksid, lõi suguharu kõhklema nagu inimesed, kes olid kaotanud tegutserrasmõtte ... 
Väljakujunenud tava kohaselt austati üht pealikut tema lahtise mõistuse pärast, teist aga peamiselt 
tema füüsiliste omaduste' tõttu. Üks neist, aastatelt vanem, oli kuulus oma ilukõnega vaidlustes, 
tarkusega nõukogus ning arukusega-kõigis oma ettevõtetes, samal aja-1 kui tema peamine võistleja 
— kuimitte vaenlane — oli vapper, silmapaistev sõjas ning kuulus oma metsikuselt, — 

mõistuselt aga ei paistnud viimane silma muuga kui kavaluse ning leidlikkusega sõjarajal. Esimene 
neist oli juba lugejale tuttav Lõhkine Tamm, kuna teist kutsuti Pantriks. Punanahkade kombe 
kohaselt tähendas see 

hüüdnimi sõjamehe iseloomustavaid omadusi; tegelikult olid metsikus, kavalus ning reetlikkus tema 
peamised iseloomujooned. Oma hüüdnime oli ta saanud prantslastelt ning seda hinnati väga, eriti 
seetõttu, et indiaanlased olid selletaolistes asjades suurel määral oma kahva-näoliste liitlaste 
suurema arukuse mõju all. Meie edaspidisest jutust saab lugeja peagi teada, kuivõrd ta oli selle 
hüüdnime ära teeninud. 

Lõhkine Tamm ja Panter istusid külg külje vastu, oodates vangi ilmumist, kui Hirvekütt astus 
oma mokassiiniga rannaliivale. Kumbkineist eiliikunud ega poetanud sõnagi, enne kui noormees oli 
jõudnud lagendiku keskkohale, ja teatanud valju häälega oma kohalejõudmisest. Ta rääkis 
kindlalt, kuigi täiesti lihtsalt, mis näitas tema iseloomu. 

«Siin ma olen, mingod,» ütles Hirvekütt delavaaride keeles, mida enamik juuresolijaid mõistsid. 
«Siin ma olen ja päike on seal. Päike ei ole ustavam loodusseadustele kui mina oma sõnale. Mina 
olen teie vang, tehke minuga mis tahate. Minu arved on inimeste ja maaga lõpetatud. Mulle jääb 
nüüd oma saatusele vastu minna, nõnda nagu see on valgele inimesele kohane.» 

Heakskiidusosinat oli kuulda isegi naiste hulgas ning üheks hetkeks valdas kõiki tugev, peaaegu 
üldine soov võtta võrdõigusliku liikmena oma suguharusse vastu inimene, kes ilmutab niisugust 
vaimujõudu. Kuid mõned olid selle vastu, eriti Panter ning tema õde Sumak,' keda oli hakatud 


nõnda kutsuma tema suure lastearvu pärast, — tema oli hiljuti vangi käe läbi langenud Ilvese lesk. 
Pantri sünnipärane metsikus ei tundnud mingeid piire, kuna Sumaki kirglik kättemaksuiha takistas 
tal anduda leebematele tunnetele. Teisiti oli asi Lõhkise Tammega. Ta tõusis, sirutas käe 
viisakusavalduseks ette ning tervitas vangi sundimatuse ning väärikusega, tnida oleks iga printski 
kadestanud. Kuna ta oli suguharu kõige targem ning kõneosavuses ei olnud tal väärilist võistlejat, 
siis teadis ta, et temale langeb kohustus esimesena vastata kahvanäolise kõnele. 

«Kahvanäoline, sa oled aus inimene,» ütles hurooni 


! Rohkete õitega põõsastaim. 

kõnemees. «Minu rahvas on õnnelik, et võttis vangi mehe ja mitte hiiliva rebase. Nüüd me tunneme 

sind ning koht-leme sind nagu vaprat meest. Kui sa oled tapnud ühe meie sõjamehe ning aidanud 
tappa teisi, siis oled sa valmis andma selle eest oma elu. Mõni minu noortest sõjameestest mõtles, et 
kahvanäolise veri on liiga vedel ning et ta tõrgub tagasi tulemast hurooni noa alla. Sa tõendasid 
neile, et see ei ole nii. Sul on mehine süda. Niisugust vangi on meeldiv enda käes hoida. Kuid 
minu sõjamehed ütlevad, et Ilvese surma ei tohi unustada, ja et tema ei või minna hingederiigi 
teekonnale üksinda, et tema vaenlane on vaja talle järele saata. Nad mäletavad, et ta langes vapra 
mehe käe läbi ning saadavad su temale järele niisuguste meie sõprusmärkidega, et ta ei tarvitse 
sinu seltsi häbeneda. Ma olen rääkinud. Sa mõistad, mis ma ütlesin?» 

«Tõsi, mingo, kõik on tõsi — nagu evangeelium,» vastas lihtsameelne jahimees. «Sa oled 
rääkinud, kuid ma ei mõistnud sinu sõnu, ja mis veelgi tähtsam, ma ei saa aru, mis sa nendega 
mõtlesid. Julgen öelda, et teie Ilvese-nimeline sõdur oli vapper ja teie sõprust ning lugupidamist 
väärt, kuid ma tunnen end olevat väärt temaga sõbrutsema ka ilma teie käest saadud passita. 
Hoolimata sellest olen ma valmis teie nõukogu kohtuotsust vastu võtma, kui see asi teil muidugi 
pole otsustatud omavahel juba enne, kui ma tagasi pöörduda jõudsingi.» 

«Minu vanamehed ei mõista nõukogus kohut kahvanäolise üle enne, kui ei näe teda enda 
keskel,» vastas Lõhkine Tamm, vaadates endamisi ümber pisut irooniliselt. «Nad ütlesid, et see 
oleks tähendanud pidada nõu tuulte üle, mis punuvad, kuhu tahavad ning pöörduvad tagasi ainult 
siis, kui peavad seda vajalikuks, aga mitte teisiti. Ainult üks hääl kõneles sinu kaitseks, Hirvekütt, 
kuid ta jäi üksikuks nagu käblik, kelle kaaslase on haugas maha murdnud.» 

«Tänan selle hääle eest, kellele ta ka ei kuuluks, mingo, ning ütlen, et see oli niisama õiglane hääl, 
kui kõik teised hääled olid valelikud. Kahvanäolisele, kui ta on aus inimene, on ausõna niisama 


püha asi nagu punanahalegi. Ja kui see oleks ka teisiti olnud, ei oleks ma iialgi häbistanud delavaare, 
kelle hulgas ma, võin öelda, olen saa- 

nud oma tarkuse. Kuid igasugused sõnad on nüüd asjatud. Siin ma olen, tehke minuga, mis tahate.» 
Lõhkine Tamm noogutas heakskiitvalt peaga ning seejärel hakkasid pealikud omavahel nõu 
pidama. Niipea kui nõupidamine lõppes, eraldusid relvastatud rühmast kolm-neli noormeest ning 
eemaldusid. Pärast seda teatati vangile, etta võib vabalt jalutada kogu neemel, seni kui nõukogu 
otsustab tema saatuse. Selles näilises suuremeelsuses-oli siiski vähem tõsist usaldust kui võis esi- 
mesel pilgul oletada, kuna eespoolmainitud noormehed juba rivistusid põiki üle neeme kaela ja 
põgenemisest mingisuguses teises suunas ei saanud juttugi olla. Isegi kanuu oli viidud valvurite joone 
taha ohutusse kohta, kusta arvati olevat kindel igasuguste ootamatute põgenemiskatsete eest. Neid 
ettevaatusabinõusid ei võetud tarvitusele usalduse puudumise pärast, vaid sellepärast, et vang, kes 
oli oma sõna pidanud, ei olnud nüüd enam millegagi seotud ning kui tal oleks nüüd õnnestunud 
vaenlaste käest põgeneda, oleks seda peetud kuulsaks ning igati kiiduväärseks kangelasteoks. Metslased 
teevad sedalaadi küsimustes tõesti niisugust peent vahet, et nad sageli annavad oma ohvritele 
võimaluse piinamisest pääseda, eeldades, ettagaajajatele onniisama austav põgenejat uuesti kätte 
saada või temast kavalam olla, kui kõik ohvri jõupingutused on mitmekordistunud surmaohu tõttu. 
Hirvekütt teadis seda väga hästi ega olnud põrmugi unustanud oma õigusi ning ta otsustas seda 
võimalust esimesel sobival juhul ära käsutada. Kui ta oleks praegu näinud mingisugust väljapääsu, 
oleks ta hetkegi kaotamata seda proovinud. Kuid seisukord näis olevat täiesti lootusetu. Ta märkas 
valvurite joont nihg mõistis, kui raske on sellest terve nahaga.läbi tungida. Järve hüppamisest ei oleks 
olnud käsu. kuna vaenlased oleksid talle kanuus hõlpsasti järele jõudnud, sest muidu ei oleks talle 
mingisugust raskust valmistanud kindluseni ujuda. Mööda neeme edasi-tagasi jalutades uuris ta 
hoolega kohta, kuhu peitu pugeda, kuid kõht oli lage ja piiratud ning talle olid suunatud sajad 
valvsad silmad, mis küll teesklesid, nagu ei näekski nad teda üldse, ja kõik see määras juba ette iga 
niisuguse katse nurjumisele. Häbi 

ja kartus nurjumise pärast ei häirinud Hirvekütt!, kes pidas teatud määral auasjaks arutada ja 
tegutseda nii, nagu see on sünnis valgele inimesele ning kes samal ajal peab oma kohuseks elu 
päästmiseks teha kõik, mis võimalik ja mis tema põhimõtetega vastuolus ei ole. Siiski kahtles ta 
selles, mõistes väga hästi, et enne peab ta kindel olema õnnestumises, kui ta kõik kaalule paneb. 
Vaheajal läks kõik laagris oma harilikku rada. Pealikud pidasid isekeskis nõu. Nad ei lubanud 
ühelgi teisel peale Sumaki nõupidamisest osa võtta, sest temal kui langenud sõduri leseloli õigus 
nõuda, et teda kuulda võetaks. Noormehed hulkusid laisalt ringi, indiaanlase kannatlikkusega 


tulemusi oodates, kuna naised samalajal tegid ettevalmistusi peosööminguks, millega pidi 
pühitsetama selle loo lõppu, — lõppegu see siis meie kangelasele õnnelikult või mitte. Keegi ei 
ilmutanud äre-vuse tundemärke ning peale tunnimeeste erakordse valvsuse ei oleks kõrvaltvaataja 
märganud midagi, mis oleks näidanud tõelist olukorda. Paar-kolm vanaeite olid pead kokku pistnud 
ja nende süngete pilkude ning vihaste käeliigutuste järgi otsustades ei ennustanud see Hirvekütile 
ntidagi head. Kuid indiaani neidude rühmas valitsesid nähtavasti hoopis teised tunded, mida näi- 
tasid vargsi heidetud pilgud, mis väljendasid kahetsust ning kaastunnet. Niisuguses olukorras 
möödus peagi terve tund. Sageli on kõige raskem taluda ootust. Kui Hirvekütt maale tuli, ootas ta, et 
mõne minuti pärast hakkavad indiaanlased teda kättemaksuks piinama ning valmistus oma 
saatusele mehiselt vastu minema. Kuid viivitus osutus hoopis piinavamaks kui kannatuste vahetu 
lähedus ning oletatav ohverhakkas juba tõsisemalt mõtlema mingisugusest meeleheitlikust, 
põgenemiskatsest, et ainult kiiremini lõpetada see ebamäärane olek, kui ta äkki kutsuti uuesti oma 
kohtunike ette, kes olid jälle võtnud istet endises järjekorras ja ootasid teda. 

«Hirvede Tapja,» algas Lõhkine Tamm, niipea kui vang astus tema ette, «meie vanamehed on ära 
kuulanud targad sõnad; nüüd nad on valmis rääkima. Sina oled mees, kelle esiisad tulid siia 
tõusva päikese poolt, meie oleme loojuva päikese lapsed. Me pöörame oma näod Suurte Magedate 
Järvede poole, kui tahame vaadata 

oma külade suunas. Voib-olla on idas tark, kõige poolest rikas maa, kuid päikeseloojangu maa on ka 
väga meeldiv. Me armastame kõige rohkem vaadata selles suunas. Kui me vaatame itta, haarab meid 
hirm: kanuu ka-nuu järele toob siia ikka rohkem ja rohkem sinu inimesi päikese jälgedes, nagu 
oleks teie maa nii täis, etajab üle. Punaseid inimesi on jäänud juba väheseks, nad vajavad abi. Üks 
meie parimaid kodasid jäi hiljuti tühjaks tema peramehe surma tõttu. Läheb tükk aega mööda, 
enne kui tema poeg kasvab nii suureks, et võib tema köhal istuda. Siin on tema lesk, tal on vaja 
jahisaaki, et ennast ja oma lapsi toita, sest ta pojad on alles nagu noored lepalinnud, kes ei ole veel 
jõudnud pesa maha jätta. Sinu käe läbi on tema sattunud niisugusesse hirmsasse hätta. Sinul 
lasuvad kahesugused kohustused: ühed Ilvese suhtes, teised tema laste suhtes. Skalp skalbi vastu, elu 
elu-vastu, veri vere vastu — nii ütleb üks seadus; aga teine seadus käsib lapsi toita. Me tunneme 
sind, Hirvede Tapja. Sa oled aus; kui sa midagi ütled, siis on see ka nii. Sul on ainult üks keel, ja 
see ei ole kaheharuline nagu maol. Sinu oea ei ole iialgi rohus peidus, kõik võivad seda näha. Mis sa 
ütled, seda ka teed. Sa oled õiglane. Kui sa oled halba teinud, siis tahad sa seda nii ruttu heaks 
teha kui võimalik. Siin on Sumak, ta on jäänud üksinda vigvamisse ja ka tema lapsed nutavad tema 
ümber ning nõuavad süüa; siin on püss, see on laetud ja laskevalmis. Võta püss, astu metsa ning 


tapa põder, too liha ja pane see Ilvese lese ette; toida tema lapsi ning kutsu end tema meheks. Pärast 
seda ei ole sinu süda enam delavaari süda ning saab hurooni südameks. Sumaki kõrvad ei kuule enam 
laste nuttu; minu rahvas leiab kaotatud sõjamehe jälle üles.» 

«Seda ma kartsingi, Lõhkine Tamm,» vastas Hirvekütt, kui indiaanlane oma kõne oli lõpetanud, 
«jah, ma kartsin, et see selleni jõuab. Siiski tõe ütlemine ei v.õta kaua laega ning see teeb lõpu 
kõikidele sedalaadi lootustele. Mingo, ma, olen valge inimene ja sündinud ristiinimesena ning mul 
ei sobi naist võtta punanahkade hulgast, paganale hulgast. Seda, mida ma ei oleks teinud ka mitte 
rahuajal, heleda päikese käes, teeksin ma ' seda vähem äikesepilvede käes, et oma elu päästa. Ma 

võib-olla ei abiellu iialgi. Vist on saatus, kui ta minu siia metsadesse elama pani, tahtnud nii, et ma pean 
elama üksikuna ning ilma oma kojata. Aga kui niisugune asi peaks siiski juhtuma, siis ainult minu 
oma nahavärvi naine riputab vaiba minu vigvami ette. Teie langenud sõduri lapsi olen ma rõõmuga 
nõus toitma, kui ma saaksin seda teha ennast häbistamata, kuid see pole mõeldav, kuna ma ei või 
elada hurooni külas. Teie oma noormehed peavad leidma jahisaaki Sumakile; ning kui ta 
järgmisel korral abiellub, siis argu otsigu ta endale niisuguste pikkade jalgadega mees], kes 
jookseb mööda maad, mis ei ole tema oma. Me võitlesime ausas lahingus ning tema langes. Iga 
vapper mees peab selleks valmis olema. Kui sa ootad, et mulle tekib mingo süda, siis võid sa 
niisama hästi oodata, et poisikesel lähevad juuksed halliks või männi otsa kasvavad mustikad. Ei, ei, 
huroon, ma olen valge inimene, kuivõrd jutt on naistest, ning delavaar kõiges, mis puutub indiaan- 
lastesse.» Vaevalt jõudsid need sõnad Hirveküti suust kõlada, kui üldine sumin näitas 
rahulolematust, mis ta sõnad olid esile kutsunud. Eriti valjusti väljendasid oma meelepaha vanemad 
naised, ja iludus Sumak ise, kes aastatelt oleks võinud olla meie kangelase ema, kisendas kõige 
kõvemini. Kuid kõik need pettumuse ning rahulolematuse väljendused jäid tagaplaanile Pantri 
metsiku viha ees. See sünge pealik pidas üldse alandavaks, et tema õele lubati saada 
kahvanäolise ingiisi naiseks. Alles pärast lohutamatu lese tõsiseid ja järeleandmatuid palveid 
andis ta vastumeelselt oma nõusoleku abieluks, mis muide oli täiesti tavaline indiaanlaste hulgas. 
Nüüd solvas teda rängasti see, et vang lükkas temale pakutud au põlglikult tagasi. Loom, kellelt 
ta oli saanud oma nime, ei vahi oma saaki metsikuma raevuga kui hurooni silmad põlesid vangi peale 
vaadates ja ta käsivars ei jäänud maha tema rinnus märatsevast vihast. 1 «Kahvanäoline koer!» 
röögatas ta irokeesi keeles. «Mine ja ulu omasuguste ketipenidega oma viletsatel jahimaadel!» 

Neid needmissõnu saatis vastav tegevus. Ta veel alles rääkis, kui ta käsi juba kerkis ning tomahook 

vuhises õhus. õnneks oli indiaanlase vali hääl Hirveküti tähele- 

panu endale tõmmanud, sest muidu oleks sel hetkel meie kangelase elukäik arvatavasti lõpule jõudnud. 
Panter viskas ohtliku relva niisuguse kärmuse ning niisuguse surmatoova täpsusega, et ta oleks 
vangi pealuu lõhestanud, kui Hirvekütt ei oleks kätt õigelajal välja sirutanud ning kirve varrest 
kinni haaranud niisamasuguse tähelepandava osavusega, millega see oli lendu heidetud. 
Tomahook lendas ometigi niisuguse jõuga, et kui Hirveküti'käsi sellest kinni haaras, tõusis ta 
käsi pea kohale ja taha ning võttis tahtmatult asendi, mis oli vajalik vastulöögiks. Raske on öelda, 
kaš ahvatles jahimeest kättemaksule see asjaolu, etta leidis endäkki olevat niisuguses ähvardavas 
olukorras ja ettal oli relv käes, või sai äkiline vihahoog võitu tema tavalisest külmaverelisusest ja 
enesevalitsemisest. Hirveküti silmad süttisid ja põskedele ilmusid väikesed punased laigud, kui ta 
koondas kogu oma jõu käsivarde ja heitis tomahoogi kallaletungija pihta tagasi. Löögi ootamatus 
kindlustas sellele edu. Panter ei jõudnud kättki tõsta või pead kõrvale põigata. Väike terav kirves 
tabas teda otse silmade vahele ning lõikas sõna otseses mõttes ta pea pooleks. Hüpates ettepoole 
nagu madu, kes viskub vaenlase peale isegi siis, kui ta on saanud surmahoobi, lan ges surmaeelseis 
krampides tõmblev jõumees täies pikkuses maha ringi keskkohale. Kõik tormasid teda üles aitama, 
jättes vangi ainsaks hetkeks omapead, ja otsustanud teha viimase meeleheitliku katse oma elu 
päästmiseks, pistis Hirvekült hirve väledusega jooksma. Möödus pingeline hetk, ja kõik — noored ja 
vanad, naised ja lapsed, — jätsid Pantri eluta keha sinnapaika, tõstsid häirekisa ning tormasid 
talle järele. 


Kuigi see sündmus, mis oli meelitanud Hirvekütt! seda meeleheitlikku põgenemiskatset ette võtma, 
oli toimunud äkki, polnud noormees ometi täiesti ettevalmistamata selleks ohtlikuks sammuks. 
Möödunud tunni vältel oli ta niisuguse võimaluse kõik üksikasjad hästi läbi mõtelnud ning täpselt 
välja arvestanud kõik edu või ebaedu üksikasjad. Sellepärast valitses ta oma keha esimesest 
hüppest alates ning allutas kõik oma liigutused arukuse kontrollile, mis suunas kõik ta pingutused 
ühele eesmärgile ja takistas nii tähtsal algushetkel igasuguse kõhk- 

luse ja viivituse mõtte tekkimist. Ainult selle tõttu saavutas ta esimese ning väga tähtsa paremuse, ja 
nimelt — ta jõudis õnnelikult mööda tunnimeeste joonest. Ta tegi seda küll üsna lihtsalt, kuid see 
pälvib siiski lähematkirjeldamist. 

Põõsastik ei palistanud neeme kallast nõnda nagu mujal järve randa, mis tuli sellest, et 
jahimehed ning kalurid lõid siin sageli oma laagri üles. Tihedam võsastik algas alles sealt, kus 
neem ühines mandriga, ning ulatus sealt pikkade ribadena kaugemale põhja ning lõunasse. 
Hirvekütt hakkaskinüüd jooksma lõunasse ja kunatunnimehed seisid tihnikust natuke eemal, siis enne 
kui häiresignaalid nendeni kostsid, jõudis põgenik juba tihedasse põõsastikku. Enttihnikus 
jooksmine eitulnud kõnealla ning Hirvekütt kahlas neli-viiskümmend jardi vettpidi, mis talle 
ainult põlvini ulatus ning mis oli temale niisamasuguseks takistuseks kui jälitajatelegi. Märganud 


lõpuks sobiva paiga, tungis ta läbi võsa ning läks sügavamale metsa. 

Hirvekütt! tulistati mitmest püssist, kui ta läbi vee kahlas, ja kui ta metsatukka varju jõudis, 
läks püssituli Iveelgi tihedamaks. Kuid see, et tema põgenemissuund oli poolpöiki 
tulistamissuunaga ja etlaagris valitseva üldise segaduse tõttu tulistasid irokeesid räpakalt sihti- 
des, oli põhjuseks, miks Hirvekütt pääses terve nahaga. Kuulid vingusid tal kõrvust mööda, mitmed 
purustasid oksi päris pea köhal, kuid ükski ei riivanud isegi tema rõivaid. Neistviljatuist katsetest 
tingitud viivitus tuli suureks käsuks Hirvekütile, kes oli rohkem kui sada jardi kõige esimestest 
huroonidest ette jõudnud, enne kui jälitajate hulgas jõuti mingit korda luua. Jahimeest püssidega 
taga ajada oli võimatu; ja olles ebakindlas lootuses vangijuhuslikult haavata püssid huupi 
tühjendanud, viskasid parimad indiaanlaste jooksjad püssid kõrvale, käskides naistel, ning poiste! 
need üles korjata ning, niipea kui võimalik, need uuesti laadida. 

Hirvekütt mõistis liiga hästi algava võitluse meeleheitlikku iseloomu, et kaotada kas või ainustki 
väärtuslikku" silmapilku. Tateadis samuti, et ta ainuke lootus oli joosta otsejoones, sest niipea kui 
ta oleks hakanud põiklema ühte või teise külge, oleks arvult tunduvalt ülekaa- 

lus olev vaenlane võinud teda kätte saada. Sellepärast pidas ta suunda mööda diagonaali üles 
künkale, mis ei olnud siin küll liiga kõrge ega liiga järsk, kuid tundus siiski küllaltki väsitavana 
inimesele, kes võitles oma elu eest. Siin aeglustas Hirvekütt siiski kurust, et aeg-ajalt hinge 
tõmmata ja neis kohtades, kus tõus oli eriti järsk, läks ta üle isegi aeglasele Kiirele käigule või 
aeglasele sörgile. Tema selja tagaulgusid ning hüppasid huroonid, kuid ta ei pööranud sellele tä- 
helepanu, teades hästi, et neiltuleb võita neidsamu takistusi, mida tema oli ületanud, enne kui nad 
üles saavad. Esimene künkahari oli juba üsna ligidal ning pinnase üldise ehituse järgi mõistis 
Hirvekütt, et enne tuleb läbida sügav kuru, kui ta jõuab teise künka jalamile. Tõusnud julgelt 
künkaharjale, vaatasta agaralt igasse külge ringi, otsides, kuhu end peita. Maa peal ei olnud mingit 
peidukohta, kuid tema lähedal lamas mahakukkunud puu ja up-puia öeldaks õlekõrrestki kinni 
haaravat. 

Puu oli langenud maha paralleelselt künkaharja languspoolse nõlvaga. Puutüvele 
hüppamine ja selle alla pugemine võttis ainult ühe hetke. Kuid enne kui 
Hirvekütt end oma jälitajate eest ära peitis, ajas ta end Jäies ipikkuses sirgu 
ning laskis kuuldavale võidurõõmu-hõiske, otsekui eelseisvast künkast laskumisest 
rõõmu tundes. Järgmisel silmapilgul oli ta puu alla kadunud. 
Niipea kui noormees oli seda kavalust käsutanud, tundis ta, missuguseid meeleheitlikke jõupingutusi 
oli see talt nõudnud. Kogu ta keha värises ja tuksus, ta kuulis südame peksmist ja kopsud töötasid 


nagu Kiired sepalõõtsad. Vähehaaval sai ta siiski hinge tagasi tõmmata ning ta süda ei peksnud enam 
nõnda, nagu oleks ta tahtnud rinnust välja hüpata. Varsti hakkas kostma huroo-nide samme, kes 
tõusid vastaspoolset nõlvakut pidi üles, ja ähvardav kisa teatas seejärel jälitajate liginemist. Jõudnud 
künka harjale, lasksid eesmised kuuldavale valju kisa; siis aga, kartes, et vaenlane pääseb põgenema, 
hakkasid nad üksteise järel hüppama üle mahakukkunud puu ' ning tormasid mööda nõlva alla 
kuristikku, lootes, et märkavad põgenikku enne, kui see jõuab kuristiku põhja. Niiviisi järgnesid nad 
üksteisele, kuni Hirvekütt hakkas lootma, et juba kõik on temast möödunud. Kuid samas ilmusid 
kõhe teised, kuni vähemalt tükki nelikümmend 

olid üle puu hüpanud; ta luges nad kokku, kuna ta niiviisi sai kõige kindlamini teada, kui palju võiks 
neid veel tagapool olla. Nüüd olid kõik kuru põhjas, sada jalga temast madalamal ja mõned hakkasid 
juba vas-taspoolse künka nõlva mööda üles tõusma, kui äkki taipasid, et nad isegi ei tea, missuguse 
suuna nad peavad võtma. See oli kriitiline moment ning nõrgemate närvidega või indiaanlaste sõja- 
kunstis vähemvilunud inimene oleks arvatavasti jalule käranud ning põgenema pistnud. Kuid 
Hirvekütt ei teinud seda. Ta lamas vaikselt edasi, jälgides teraselt kõike, mis all sündis, ja peaaegu 
hinge kinni pidades. 

Nüüd tuletasid huroonid meelde jälgedelt eksinud jahikoerte karja. Nad rääkisid vähe, kuid igamees 
jooksis ringi, uurides kuivanud lehti, naguhagijad ajavad taga kaotatud haisu. Suur hulk 
mokassiine, mis olid siia jälgi jätnud, raskendasid uurimist, kuigi sissepoole hoiduvatel varvastel 
sammuva indiaanlase jalajälge on kerge eraldada valge inimesse vabamast ning laiemast jäljest. 
Uskudes, et seljataha ei olnud jäänud enam ühtki jälitajat ning lootes märkamatult ära lipsata, 
viskas Hirvekütt end äkki üle puu ning kukkus tüve taha maha. Nähtavasti toimus see 
tähelepandamatult ning põgeniku rinnus süttis lootus. Tahtes veenduda, kas teda ei ole nähtud, tõusis 
Hirvekütt neljakäpukile ja kuulatas mõne sekundi kurust kostvaid hääli, seejärel aga hakkas ta roo- 
mama künkaharjale, mis ei asetsenud temast kaugemal kui kümme jardi, lootes, et mäehari jääb tema 
ning jälitajate vahele ja varjab teda. Niipea kui ta oli künkaharja taha roomanud, tõusis ta jalule ja 
läks kiiresti ning otsustavalt otse vastupidises suunas sellele, mis sihis ta oli esialgu põgenenud. 
Ent kuristikust kostvad hüüded muutsid ta peagi rahutuks ning ta tõusis uuesti künka tipule, et ringi 
vaadata. Niipea kui ta künka tipule jõudis, märgati teda kohe ning tagaajamine algas uuesti. Kuna 
tasasel maal oli kergem joosta, siis vältis Hirvekütt libajat künkanõlva ja põgenes nüüd piki harja. 
Huroonid, kes mõistsid maastiku üldise iseloomu järgi, et küngas peab varsti madalduma, tormasid piki 
kuristiku põhja edasi, kuna sel teel oli kõige kergem põgenikule järele jõuda. Samal ajal pöördusid 
mõned neist lõunasse.. 

püüdes takistada ohvri põgenemist selles suunas, kuna teised jällegi suundusid otse järve aarde, 
et ära lõigata taganemisvõimalus vett mööda. 

Hirveküti olukord oli nüüd kriitilisem, kui see kunagi varem oli olnud. Ta oli tegelikult kolmest 
küljest sisse piiratud ja neljandas küljes asus järv. Kuid ta oli kõik võimalused hästi läbi mõelnud 
ning tegutses täiesti külmavereliselt isegi kõige ägedamas põgenemishoos. Nagu see on tavaline 
tugevate piiriasukate puhul, võis Hirvekütt igast üksikust teda jälitavast indiaanlasest ette jõuda ja 
need olid talle ohtlikud peamiselt oma suure arvu ning parema asendi tõttu. Ta oleks põrmugi 
kõhklemata jooksnud otsejoones, kui kogu jõuk oleks olnud tema selja taga. Kuid nüüd ei olnud 
ega saanudki niisugust võimalust olla. Nähes, et eespool laskub tee kuristikku, tegi Hirvekütt äkilise 
täispöörde ning jooksis hirmsa kiirusega alla otsekäida poole. Mõned jälitajad tormasid 
hingeldades künkale, kuid enamik jätkas jooksmist kuristikku mööda, lootes ikka veel vangile järele 
jõuda. 

Nüüd oli Hirvekütil uus, täiesti meeleheitlik plaan. Loobunud mõttest põgeneda läbi metsa, 
suundus ta otsemat, teed mööda kanuu poole. Ta teadis, kus see asub ja kui tal õnnestuks sinna 
joosta, pääseda paari püssikuuli eest, oleks edu kindlustatud. Ükski sõjameestest ei olnud kaasa 
võtnud püssi, mis oleks kurust aeglustanud, ning Hirvekütt! ähvardas ainult mõni naiste või suu- 
remate poisikeste poolt oskamatult sihitud püssilask. Pealegi võttis suurem osa poisse samuti 
tagaajamisest osa. Näis, et kõik oli soodne selle plaani elluviimiseks. Joosta tuli kogu aeg 
allamäge ning noormees tormas kiirusega, mis tõotas kiiret lõppu kõigile tema vaevadele. 

Teel möödus Hirvekütt mitmest naisest ja lapsest. Kuigi naised püüdsid talle jalge ette visata 
kuivanud oksi, oli hirm,, mille ta oli neile sisendanud ohtliku Pantriga julgelt arveid õiendades, 
nii suur, et ükski ei usaldanud talle lähedale tulla ja teda tõsiselt takistada. Ta möödus neist 
kõigist õnnelikult ning jõudis võsa servale. Tunginud läbi tihniku, leidis meie kangelane end 
uuesti järve kaldalt, kõigest viiekümne jala kaugusel kärmust. Siin lakkas ta jooksmast, sest ta 
mõistis väga hästi, et 

kõige tähtsam on nüüd hinge tõmmata. Ta isegi kummardus ning jahutas kuivanud suud, ammutades 
peopesaga vett. Kuid ühtki silmapilku ei tohtinud kaotada ning peagi seisis ta kanuu juures. 
Esimene pilk ütles talle, et aerud olid ära viidud! See oli kibe pettumus pärast kõiki neid pingutusi 
ja hetkeks mõtles ta juba ümber pöörata ning väärikalt vaenlaste silme all laagrisse tagasi minna. 
Kuid põrgukisa, mida oskavad teha ainuüksi'iameerika indiaanlased, teatas talle esimeste jälitajate 
lähenemisest ning elualalhotuinstinkt pääses ' võidule. End hoolega ette valmistades ning kanuule vaja- 
likku suunda andes jooksis noormees vette. Koondades kogu oma jõu ja osavuse sellesse viimasesse 
pingutusse hüppas ta ning prantsatas paadi põhja nii õnnelikult, et see ei takistanud põrmugi kerge 
laevukese liikumist. Ta jäigi sinna selili lamama, et hinge tõmmata ja end ühtlasi kaitsta surmavate 


kuulide eest. Kanuu kergus, mis on nii suur paremas sõudmisel, osutus nüüd ebasoodsaks. Paat oli 
sulgkerge ja sellepärast puudus tal liikumisel inerts, sest muidu oleks ta sellest tõukest mööda tasast 
ja siledat veepinda kaldast nii kaugele ujunud, et oleks võinud teda ilma igasuguse õhuta käte abil 
sõuda. Kui ta kaldast jõuaks niikaugele, mõtles Hirvekütt, siis saaks ta Tšingatšguki ning Judithi 
tähelepanu endale tõmmata, kes ei viivitaks talle teiste kanuudega appi tulemast, ja see oli asjaolu, 
mis oleks tõotanud kahtle-matut edu. Paadi põhjas lamades jälgis noormees kanuu liikumist, 
vaadates püüde latvu mäenõlval, ning arvutas kaugust liikumise ning kiiruse järgi. Kaldalt kostis 
nüüd palju hääli ja jahimees kuulis räägitavat midagi parve vettelaskmisest, kuid põgeniku õnneks 
asus see üsna kaugel, neeme vastaspoolsel küljel. 

Vististi ei olnud Hirveküti seisukord tänase päeva jooksul veel kordagi kriitilisem olnud kui sel 
hetkel, igal juhul ei olnud ta pooltki nii piinav olnud. Kaks-kolm minutit lamas ta täiesti liikumatult, 
usaldades ainult oma kuulmist ning teades, et vee solin kostab kindlasti tema kõrvu, kui mõni 
indiaanlane söandaks temale ujudes ligineda. Raani korral tundus talle, et kellegi käsi liigutab vett 
ettevaatlikult, kuid siis märkas ta kõhe, et see oli ainult vee loksumine rannakruusal. Äkki jäid hää- 

led kaldal vait ning kõikjale sigines surmavaikus. Vaikus oli nii sügav, nagu oleks kogu ümbruskond 
suikunud surmaunne. Selleks ajaks oli kanuu ujunud juba nii kau-gele, et Hirvekütt nägi selili 
lamades enda ees ainult tühja sinist taevavõlvi ning paari heledat kurt, mis näitasid päikese 
lähedust. Noormees ei suutnud teadmatust enam kauem taluda. Ta teadis hästi, et sügav vaikus 
ennustab talle halba, sest metslased ei ole kunagi muidu nii vait, kui sel hetkel, mil nad kavatsevad 
anda otsustavat lööki, mis tuletab meelde pantri hiilivat sammu enne hüpet. Ta võttis noa ja tahtis 
lõigata puukooresse auku, et kallast näha, kuid peatus kartes, et vaenlased võiksid seda märgata ja 
sel viisil kindlaks määrata, kuhu oma kuulid sihtida. Sel silmapilgul tulistati ning kuul tungis 
läbi kanuu mõlema külje kaheksateistkümne tolli kaugusel sellest köhast, kus Hirveküti pea oli. See 
tähendas, et ta oli surmast juuksekarva kaugusel, kuid sel; päeval oli meie kangelasel tulnud 
mõndagi hullemat läbi elada ning sellepärast ta ei kohkunud. Ta lamas veel -pool minutit 
liikumatult ning siis nägi ta, kuidas tamme-latv ilmus aeglaselt tema ahta vaatepiiri kohale. 
Mõistmata selle muutuse põhjust, ei suutnud Hirvekütt enam oma kannatamatust ohjeldada. 
Nihutanud oma keha äärmise" ettevaatusega pisut ettepoole, surus ta silma kuuliaugule ning õnneks 
avanes talle päris hea vaade neemele. Kanuu, mida ajas edasi üks neid vaevaltmärgatavaid tuuleiile, 
mis nii sageli otsustavad inimeste saatuse ning samuti sündmuste lõpliku käigu, oli pöördunud 
lõunasse ning triivis aeglaselt mööda järve. Õnneks oli Hirvekütt andnud kanuule küllalt tugeva” 
tõuke, mille tõttu sõiduk libises neemetipust mööda, enne kui muutis liikumissuunda, sest muidu oleks 
kanuu uuesti kaldale ujunud. Isegi nüüd ligines ta kaldale niivõrd, et noormees võis näha kahte- 
kolme puulatva. Vahemaa ei võinud olla -üle saja jala, kuigi õnneks edelast tulev kerge õhuvool 


hakkas paati aeglaselt kaldast eemale ajama. 

Hirvekütt mõistis nüüd, et on jõudnud aeg mingisuguse kavalusega vaenlastest kaugemale saada 
ning, kui võimalik, oma seisukorrast sõpradele märku anda. Kau-gus tegi viimase raskeks, kuna 
neeme lähedus tegi esi- 

mese ilmtingimata vajalikuks. Nagu tavaliselt niisugustes paatides, oli kanuu kummaski otsas suur 
ümmargune sile kivi, mis oli samaaegselt istmeks ja ballastiks. Üks neist asus Hirveküti jalgade 
läheduses. Ta püüdis seda jalgadega ligemale nihutada, kuni sai ta kätte ning veeretas selle siis teise 
kivi juurde kanuu ninasse, kus mõlemad kivid pidid kerge paadi tasakaalus hoidma, samal ajal, kui 
tema ise roomas nii kaugele kui võimalik ahtrisse. Enrie kaldalt lahkumist, niipea kui ta oli märga- 
nud, et aerud on kadunud, oli Hirvekütt jõudnud kanuusse kuiva oksa visata; nüüd sattus see talle 
käe ulatusse. Võtnud peast mütsi, pani Hirvekütt selle kepi otsa ning tõstis üle kanuu aare oma 
kehast võimalikult kaugemale. Võttes selle riuka tarvitusele, oli noormehel kõhe tõend selle kohta 
käes, kuivõrd ta oli vaenlaste arukust alahinnanud. Vaatamata sellele, et see oli nii kulunud ja 
tavaline võte, tungis kuul otsekohe läbi kanuu selle osa, kus oli müts, ja riivas nahka. Jahimees 
laskis mütsi alla ja pani ta ruttu endale kaitseks pähe. See teine riugas jäi kas märkamata, või 
mis veelgi tõenäolisem, huroonid, kes olid kindlad, et saavad ohvri kätte, tahtsid ta elusana vangi 
võtta. 

Hirvekütt lamas liikumatult veel mõne minuti, surunud silma vastu kuuliauku, ning rõõmustas 
kogu südamest, nähes, et ta ujub kord-korralt kaldast ikka kaugemale ja kaugemale. Üles vaadates 
märkas ta, et puuladvad olid kadunud ja .peagi leidis ta, et ta ei näe läbi vaateava muud kui kaht 
järveotsa. Nüüd tuli talle meelde oks, mis oli niisugusel viisil kõver, et sellega võis lamades sõuda. 
See katse õnnestus proovimisel paremini, kui jahimees oli julgenud loota, kuigi oli väga raske 
kanuud otsejoones liikuma panna. Et huroonid olid ta liigutusi märganud, sai selgeks kaldal 
tõusvast kisast. Seejärel vuhises kuul, tungis kanuu ahtrisse ja läbis paadi piki suunas, otse meie 
kangelase käte vahelt ning väljus ninast. Põgenik otsustas selle järgi, et kanuu eemaldub kaldast 
küllalt kiiresti ning tahtis juba oma pingutusi kahekordistada, kui teine kaldalt tulnud tinast saadik 
purustas tema oksa, mis ulatus üle parda serva, ning jät-tis tema korrapealt aerust ilma. Kuna aga 
hääled paistsid kaldal üha kaugemale jäävat, otsustas Hirvekütt 

siiski panna oma lootused voolule, kuni kanuu jõuab kuuli ulatusest välja. See oli päris Piinarikas 
närviproov, kuid Hirvekütt ei suutnud midagi targemat va ja mõelda Ta lamas kanuu põhjas edasi. 
Akki. ta tundis, et nõrk luuleiu puhub talle näkku, mis teda rõõmustas, sest see tunnistas, et tuul 


oli tugevamaks muutunud. 


XXVIII PEATÜKK 


Ei lesepisarad, ei lapsenutt 

röövvallutajaid hoida saa; 

ei taevavälk, ei tormi äge rutt 

piraate hoida saa, 

sest kogu nende elutee 

käib läbi vereojade. 

Nad. võimu ahnitsevad üha, 

ei miski ole neile püha. 

Kuid nende surmatund ka ükskord kätte jõuab. 
sest süütu veri hirmsat kättemaksu nõuab. 


Congreve 


Hirvekütt oli juba paarkümmend minutit kanuus lamanud, kui teda hakkas painama kannatamatu 
ootus, et sõbrad ruttaksid talle appi. Kanuu asend takistas teda ikka veel nägemast muud kui ainult 
järve põhja- ja lõunaosa Kuigi ta teadis selle nägemissuuna olevat kindlusest sajakonna jardi 
kaugusel, oli see tegelikult tunduvalt lääne pool. Sügav vaikus häiris teda samuti, sest ta ei 
teadnud, kas panna see vaikus vahemaa suurenemise arvele tema ja indiaanlaste vahel või 
mingisuguse uue kavaluse arvele. Lõpuks väsis ta viljatust ootusest, pööras end selili, sulges silmad ja 
otsustas rahulikult oodata, mis edasi sünnib. Kui metslased oskavad nii hästi ohjeldada oma 
kättemaksujanu, siis tahtis temagi nende ees- 


504 


kujul rahulikult edasi lamada ja usaldada oma saatuse veevoolu ning tuulte hoolde. 

Möödus veel kümmekond minutit selles mõlema poole tegevuseta olekus ja siis äkki arvas 
Hirvekütt kuulvat tasast häält, justkui tasast krabinat kanuu põhja all. Endastmõistetavalt avas ta kohe 
silmad, lootes näha veest kerkivat indiaanlase nägu või kätt. Selle asemel nägi ta aga otse oma pea 
kohal lehestikuvõlvi. Püsti karates nägi ta kõigepealt Lõhkist Tamme, kes oli kanuu aeglasele 
liikumisele sellega kaasa aidanud, et tõmbas selle neemele, ning tekkinud rannaliiva krabin oligi kõi- 
gepealt meie kangelasi häirinud. Kanuu oli muutnud oma liikumissuunda kergete tuulehoogude ning 


veevoolu muutumise tõttu. 

«Tule välja!» ütles huroon, käskides vangi rahuliku ning kaaluka käeliigutusega kaldale astuda. 
«Minu noor sõber sõitis nii kaua ringi, et on vist väsinud. Loodan, et ta nüüd jookseb oma jalgade 
abil.» 

«Sina võitsid, huroon!» vastas Hirvekütt kindla sammuga kanuust välja astudes ning ükskõikselt 
pealikule järgnedes. «Saatuse tuju aitas sind kõige ootamatumal kombel. Mina olen jälle sinu vang. 
Loodan, sa tunnistad nüüd, et ma oskan niisama hästi vangist ära põgeneda kui oma sõna pidada.» 

«Minu noor sõber on ehtne põder!» hüüdis huroon. «Tema jalad on väga pikad, nad väsitasid 
minu noored mehed päris ära. Kuid ta ei ole kala, ta eileia endale teed järves. Me ei lasknud teda 
püssiga; kalu püütakse võrkudega, neid ei tapeta kuulidega. Kui ta uuesti põdraks muutub, käiakse 
temaga ümber nagu põdraga.» 

«Räägi pealegi, Lõhkine Tamm, kiitle oma võiduga! Arvan, et sul on selleks õigus ning tean, et 
niisugune on juba sinu loomupärane kalduvus. Selles suhtes ma ei vaidle sulle sõnagi vastu, kuna 
kõik inimesed peavad oma loomupärastele kalduvustele alistuma. Aga kui teie naised hakkavad mind 
mõnitama ning sõimama, mis minu arvates varsti peab sündima, siis pidagu nad meeles, et kahvanäo- 
line võitleb oma elu eest, senikaua kui see on seaduspärane ning ei ole mehisusega vastuolus, samuti 
oskab ta ka loobuda võitlusest, kui mõistab, et 

selleks on tulnud aeg. Ma olen sinu vang — tee minuga, mis tahad.» 

«Minu vend jooksis kaua mööda künkaid nirrg purjetas mööda vett,» vastas Lõhkine Tamm 
mahedamalt ja ühtlasi naeratades, et kuulaja võiks märgata tema rahuarmastavaid kavatsusi. «Ta on 
näinud metsi, ta on näinud vett. Mis talle rohkem meeldib? Võib-olla ontanüüd küllalt näinud 
ning on nõus oma otsust muutma ning mõistusehäält kuulda võtma?» 

«Räägi otsekoheselt, huroon, sa varjad midagi oma mõtetes, ja mida rutem sa selle välja ütled, seda 
rutem saad sa minult vastuse.» 

«See on juba otsekohene jutt! Minu kahvanäolise sõbra kõnes ei ole vähematki kõverust, kuigi ta 
joostes on rebane. Ma räägin temaga; tema kõrvad on nüüd rohkem avatud kui enne ja ta silmad ei 
ole suletud. Sumak on jäänud veel vaesemaks kui enne. Varem olid tal vend ja mees. Tal olid 
lapsed. Tuli aeg ja ta mees läks õnnelikele jahimaadele, ilma etoleks hüvastigi öelnud. Ta jättis naise 
lastega üksinda maha. Ilves oli hea mees. Tore oli vaadata põtru, metsparte ning hanesid ning 
karuliha, mis tema kojas talvel lae all rippusid. Nüüd on see kõik otsas — palava ajaga see ei 
seisa. Kes muretseb neile nüüd uut tagavara? Mõned arvavad, et ega vend õde unusta ja ettuleval 
talvel hoolitseb ta selle eest, et tema koda ei jääks tühjaks. Meie kõik mõtlesime nii. Kuid Panter hakkas 


ulguma ning läks Ilvesele surmarajale järele. Nad mõlemad proovivad nüüd, kumb neist kiiremini 
jõuab õnnelikule jahimaale. Mõned mõtlevad, et Ilves jookseb kiiremini, teised jällegi arvavad, et 
Panter hüppab kaugemale. Sumak on kindel, et mõlemad rändavad nii kiiresti ja nii kaugele, et 
kumbki neist ei tule enam tagasi. Kes hakkab nüüd teda ja tema mudilasi toitma? See mees, kes 
käskis tema mehel ning vennal koja maha jätta, et seal vabaneks ruumi tema jaoks! Ta on suur jahimees 
ja me teame, et tema naisel ei tule iialgi puudust kannatada.» 

«Jah, huroon, teie arvamise järgi on see juba kindel asi, kuid see on täielikult valge inimese 
tunnete vastu. Ma olen kuulnud, et mõned mehed on niiviisi oma elu päästnud, ning olen tundnud 
ka teisi mehi, kes pidasid 

surma selletaolisest vangipõlvest paremaks! Mis minusse puutub, siis ma ei taha surma ega ka 
abielu.» 

«Mõtelgu kahvanägu mu sõnade üle järele, senikaua kui minu rahvas nõupidamiseks kokku tuleb. 
Talle öeldakse, mis seejärel peab sündima. Ta pidagu meeles, kui ränk on mehe või venna Raotus. 
Mine! Kui meil sind vaja on, siis kõlab Hirveküti nimi.» 

See vestlus oli toimunud nelja silma all. Kogu jõugust, kes alles hiljuti oli siin hulgati koos olnud, 
oli ainult Lõhkist Tamme üksinda näha. Ülejäänud paistsid koha täiesti maha jätnud olevat. Isegi 
majanõud, riided, relvad ning muu laagri vara oli täiesti kadunud ja hiljuti siin asunud rahvast ei 
olnud maha jäänud mingisuguseid muid jälgi kui ainult lökketuleasemed ja magamispaigad ning 
tallatud maa, millel oli veel näha nende jala'älgi. Nii äkiline ja ootamatu muutus üllatas suuresti 
Hirvekütti ning tegi ta rahutuks, sest midagi taolist eiolnud ta näinud kogu oma delavaaride hulgas 
viibimise kestel. Ta 1<ahtlustas siiski, ning põhjendatult, etindiaanlased olid otsustanud vahetada 
laagripaika ning tegid seda nüüd sihilikult nii salapäraselt, et teda pisut hirmutada. 

Kui Lõhkine Tamm oli oma kõne lõpetanud, kadus ta puude vahele, jättes Hirveküti üksinda. 
Inimene, kes polnud selletaoliste stseenidega harjunud, oleks võinud mõelda, et vangile onnüüd antud 
täielik võimalus tegutseda nii, nagu talle endale meeldib. Kuid noor jahimees, 'kuigi ta oli teatud 
määral niisugusest dramaatilisest pöördestüllatunud, tundis oma vaenlasi liiga hästi, et 
kujutleda, nagu oleks ta vaba ja võiks omapead talitada. 

Ta ei osanud siiski aimata, kui kaugele huroonid oma kavaluses lähevad, ning otsustas esimesel 
sobival juhul seda proovida. Ta hulkus edasi-tagasi teeseldud ükskõikse ilmega, mis polnud põrmugi 
kooskõlas tema tõsiste tunnetega, ja lähenes vähehaaval sellele köhale, kus ta oli maabunud. Seejärel 
kiirendas ta äkki sammu, püüdes hoolikalt ära hoida põgenemise muljet, tõukas põõsad laiali ja astus 
kaldale. Kanuu oli kadunud ning Hirvekütt ei näinud kuskil isegi selle jälgi, kuigi ta käis läbi 
neeme põhjatipu ning lõunaserva ja uuris kaldad järele mõlemas suunas. Oli selge, et metslased olid 
kanuu kuskile ära viinud. 

Nüüd mõistis Hirvekütt paremini oma tegelikku seisukorda. Ta oli vang kitsal maaribal, viibis 
kahtlemata hoolika valve all ja võis end päästa ainult ujudes. Ta mõtles jällegi sellest kõige viimasest 
abinõust, kuid otsustas sellest loobuda, olles ette kindel, et teda hakatakse kanuuga taga ajama ning 
et väljavaated pääsemiseks on täiesti lootusetud. Mööda kallast hulkudes jõudis ta köhale, kus põõ- 
sad olid maha lõigatud ning väikesesse hunnikusse visatud. Kui Hirvekütt oli paar pealmist oksa 
üles tõstnud, leidis ta nende alt Pantri surnukeha. Ta teadis, et surnukeha hoitakse siin senikaua, kui 
metslased on leidnud niisuguse matmiskoha, kus teda ei ähvarda skalpeerimisnuga. Ta vaatas 
mõtlikult kindluse poole, kuid seal oli kõik vaikne ja tühi. Üksinduse- ja mahajäetusetunne 
valdasid teda ja suurendasid veelgi selle hetke nukrust. 

«Sündigu jurnala tahtmine!» sosistas noormees kaldalt lahkudes ning uuesti metsavõlvistiku 
alla astudes. «Jumala tahtmine sündigu nii maa peal nõnda kui taevas! Ma lootsin, et minu päevad ei 
saa otsa niipea, kuid lõppude lõpuks ei tähenda see midagi., Veel mõni talv ja veel mõni suvi ning 
minu elu jõuaks loodusseaduse järgi nagunii lõpule. Kanju! Noor ja teguvõimas inimene usub harva 
surma, enne kui see talle otse näkku irvitab ning ütleb, et tund ontulnud.» 

Pärast seda monoloogi sammus» jahimees aeglaselt mööda neeme ning nägi äkki oma üllatuseks 
Hettyt, kes ilmselt ootas tema tagasitulekut. Tütarlaps hoidis piiblit kaenla all ja 'ta nägu, mida 
tavaliselt kattiš kerge nuk-rusevari, oli nüüd kurb ja mahalöödud. Hirvekütt astus ta juurde ja 
hakkas rääkima. 

«Vaene Hetty,» ütles ta, «viimased tunnid olid nii rasked, et ma unustasm sinu täiesti. Nüüd võib- 
olla kohtume ainult selleks, et koos tunda leina selle üle, mis peab sündima. Kuid ma tahaksin teada, 
mis on saanud Tšingatšgukist ja Ua-ta-Uast.» 

«Mispärast te tapsite hurooni, Hirvekütt?» küsis neiu etteheitvalt. «Kas te unustasite käsu, mis 
ütleb: Sina ei pea mitte tapma! .Mulle öeldi, et teie tapsite selle naise mehe ja venna.» 

«See on tõsi, hea Hetty, see on puhas tõde. Ma ei 

hakka salgama seda, mis on sündinud. Kuid sa pead meeles pidama, tütarlaps, et sõjas on lubatud 
paljudki asjad, mis rahu ajal on seadusevastased. Mehe lasksin ma maha avalikus võitluses või õigemini 
öelda avalikus niivõrd, kuivõrd jutt on minust endast, sest tema oli paremini varjatud kui harilikult. 
Ja vend ise kutsus endale otsa ligi, visates oma tomahoogi relvata vangi pihta. Kas sa nägid seda pealt, 
tüdruk?» 

«Ma nägin seda ning ma olen väga kurb, et see juhtus, Hirvekütt, kuigi ma lootsin, et te ei tasu 
hoobiga hoobi eest, vaid tasute kurja heaga.» 

«Ah, Hetty, see võib passida misjonäridele, kuid kütil on niiviisi ohtlik metsas elada! Panter 


ihkas minu verd ning oli niivõrd rumal, et viskas relva minu kätte just sel minutil, kui tungis ise 
minu elu kallale. Niisuguses võitluses oleks olnud ebaloomulik jätta käsi tõstmata, ja see oleks 
teinud häbi minu kasvatusele ja hingele. Ei, ei, ma olen valmis igaühele andma seda, mis ta on ära 
teeninud, ja seepärast loodan ma, et sa tunnistad seda, kui sinult hakatakse küsima, mis sa täna te- 
gid.» 

«Hirvekütt, kas te mõtlete nüüd Sumakiga abielluda, kuna tal ei ole meest ega venda, kes teda 
toidaksid?» 

«Kas sinul on tõesti niisugused arusaamised abielust, Hetty? Kas noor mees võib abielluda 
vanaeidega, kahva-nägu punanahaga, kristlane paganaga? See käib vastu mõistusele ja loodusele ning 
sa isegi mõistad seda, kui natuke järele mõtled.» 

«Ma olen kuulnud ema ütlevat,» vastas Hetty nägu kõrvale pöörates, rohkem küll naiselikust 
vaistust kui tõelisest patu mõistmisest, «et inimesed ei tohi iialgi abielluda, kui nad ei armasta teineteist 
tugevamini kui vennad ning õed. Arvan, et te mõtletegi seda. Sumak on vana ja teie olete noor.» 

«Jah, ja ta on punanahk, mina aga valge. Peale selle, Hetty, oleta, et sina abielluksid oma aastates 
ja seisusega ning nahavärvi noormehega — näiteks Harry Välejalaga,» Hirvökütt valis selle näite 
lihtsalt sellepärast, et Harry Väleialg oli ainuke noormees, kes oli neile mõlemale tuntud, «ning oleta, 
et ta langeks sõjarajal. Kas sa oleksid siis nõus abielluma selle mehega, kes on tema tapnud?» 

«Oh, ei,.ei, ei!» vastas tütarlaps värisedes. «See oleks patt ja südametu! Ükski kristlasest tütarlaps 
ei teeks ecra võiks seda teha. Ma tean, et ma ei saa iial Harry Välejala naiseks, aga kui tema oleks minu 
mees, ei abielluks ma pärast tema surma ühegi mehega.» 

«Seda minagi mõtlesin, Hetty, et sa mind mõistad kui selle olukorra läbi mõtled. See on võimatu, 
et ma Sumakiga abielluksin, ja kuigi indiaanlaste pulmades ei ole-preestreid ega ole seal usuga 
suurt tegemist, ei või valge inimene, kes mõistab oma võimeid ja kohustusi, seda olukorda ära 
käsutada ja sobival ajal ära põgeneda Ma mõtlen, et surmgi on meeldivam ja loomulikum kui abielu 
selle naisega ...» 

«Ärge öelge seda nii valjusti,» katkestas teda Hetty rahutult. «Ma usun, et talle ei meeldi seda 
kuulda Ma olen kindel, et Välejalg abielluks pigemini isegi minuga, etaga piinamisest pääseda, 
kuigi mina olennõrga aruga ning ma sureksin mõttest, et ta eelistas ennem surra kui minu meheks 
saada.» 

«Mis sa räägid, tüdruk! Sind ei saa ometi Sumakiga võrrelda! Sina oled noor ja kena 
ristiinimene, hea südamega, meeldiva naeratuse ning sõbralike silmadega. Välejalg peaks uhke 
olema, kui ta saaks enesele sintr omaelu kõigeparemail jaõnnelikemailgi päevadel, kõnelemata üldse 


sellest, et end päästa hädast ja murest Kuid võta siiski minu nõuannet kuulda ning ära iialgi räägi 
Välejalaga nendest asjadest; ta on sijski parimal juhul ainult piiriasakas.» 

«Ma ei räägi sellest talle mingi hinna eest!» hüüdis tütarlaps ehmunult ringi vahtides ning 
isegi teadmata mispärast punastades. «Ema ütles alati, et noored naisterahvad ei tohi olla 
pealetükkivad ega oma tundeid avaldada enne, kui neilt seda küsitakse. Oo, ma eiunusta iial seda, 
mis ema mulle rääkis! Kui kahju, et Välejalg onnii ilus! Kui ta ei oleks nii ilus, siis, ma mõtlen, 
meeldiks ta neidudele hoopis vähem ning tal oleks kergem valikut teha.» 

«Vaene tüdruk, vaene tüdruk, see kõik on ju üpris selge! Ma ei räägi sellest enam. Kui sul.oleks 
mõistus alles, siis sa kahetseksid, et pühendasid kõrvalise isiku oma saladustesse. Ütle mulle, Hetty, 
mis on saanud 

huroonidest ja mispärast lasevad nad sind hulkudas mööda neeme, nagu oleksid ka sina vang?» 

«Mina ei ole vang, Hirvekütt, vaid vaba tütarlaps ning lähen, millal ja kuhu mulle meeldib. Keegi 
ei tohi mulle ülekohut teha! Kui nad seda teeksid, siis saab jumal vihaseks — ja ma võin neile seda 
piiblist näidata. Ei, ei,. Hetty Hutter ei karda midagi, ta on heades kätes. Huroo-* nid on, näe, seal 
metsas ja peavad meid mõlemaid hoolega silmas, selle eest võin ma vastutada, sest kõik naised ja 
isegi lapsed on valvel. Muist nendest matavad' vaest tütarlast, kesläinud ööl maha lasti, et vaenlased 
ja metsloomad teda üles eileiaks. Ma ütlesin neile, et minu< isa ja ema lamavad järve põhjas, kuid 
ma ei näita neile, kus köhas, kuna meie ei taha, et paganad oleksid maetud meie matusepaigas.» 

«Kahju! Jah, see on õudne küll, kui pead seisma terve tunni siin elusana ning vihasena, hing täis 
raevu, ning seejärel järgmisel tunnil laskma end koristada kuskile auku inimsilmade alt ära! 
Kindel on see, et keegi ei tea, missõjarajal juhtub.» 

Siinkohal katkestasid lehtede kähin ja kuivade okste praksumine Hirveküti kõne ning teatasid 
talle vaenlaste-lähenemisest. Huroonid koondusid tihedasse ringi eelseisva sündmuse jaoks 
valmistatud köha ümber. Relvastatud mehed olid nõrgemate salgaliikmete hulka jaotatud niiviisi, et 
eijäänud ühtki kaitsmata punkti, millest vang oleks võinud läbi tungida. Kuid viimane ei 
mõtelnudki enam põgenemisele — hiljutine katse oli talle näidanud, etta ei ole võimeline põgenema 
nii suure hulga jälitajate eest. Vastupidi, ta võttis kogu oma jõu kokku, et teda ootavat saatust 
rahulikult vastu võtta, mis teeks au tema ihuvärvile ja mehisusele. Ta ei avaldanud arglikku hirmu ega 
hoobelnud nagu metslane. 

Kui Lõhkine Tamm uuesti indiaanlaste ringi keskele-ilmus, asus ta oma endisele pealiku köhale. 
Tema kõrval seisid mitu vanemat sõdurit. Nüüd, kus Sumaki vend oli langenud, ei olnud enam ühtki 
tunnustatud pealikut, kes oma mõju ja autoriteediga oleks võinud talle ohtlikuks võistlejaks 
saada. Ometigi on hästi teada, kui nõrgalt avaldusid monarhistlikud võidespootlikud sugemed Põhja- 
Ameerika suguharude juhtimiskorras, kuigi esimesed: 

kolonistid, kes tõid Lääne poolkerale kaasa oma kodumaal valitsenud arvamised ja arusaamad, 
austasid nende algeliste rahvaste pealikuid kuningate ja printside nimedega. Päritavaid õigusi esines 
muidugi ka indiaanlaste juures, kuid on alust arvata, et need püsisid pigem isiklike teenete ja 
hiljem omandatud võimete kui sünniõiguse tõttu. Lõhkine Tamm ei võinud muide kiidelda eriti kuulsa 
päritoluga, kuna tema oli esile tõusnud ainuüksi oma vaimuannete ja tarkuse tõttu. 

Kui sõjalisi teeneid mitte lugeda, siis pakub kõneoskus kõige kindlama võimaluse populaarsuse 
omandamiseks, olgu see siis tsiviliseeritud seltskonnas või metsrahvaste seas. Ja Lõhkine Tamm oli, 
samuti nagu paljud enne tedagi, esile kerkinud niisama palju oskusega kuulajaile osavalt valetada kui 
oma teadmistega või kõnede range loogikaga. Olgu kuidas tahes, kuid tal oli suur mõju ning tal oli 
selleks ka mõningaid õigustusi. Nagu enamik inimesi, kes rohkem mõtlevad kui tunnevad, ei olnud 
huroonil kaldtivust oma rahva metsikuid kirgi järele küta. Oma võimu omandamisest peale oli ta tava- 
liselt pooldanud halastust kõigi julmade piinamis- ja kättemaksustseenide puhul, mis tema suguharus 
juhtusid. Käesoleval juhul ei tahtnud ta tarvitusele võtta äärmisi abmõusid, kuigi kiusatus oli nii 
suur. Kuid ta ei teadnud, mil viisil sellest raskest olukorrast üle saada. Sumak oli Hirvekütile vihane 
rohkem tema ettepaneku tagasilükkamise pärast kui mehe ja venna surma pärast ning polnud 
väljavaateid, et naine andestaks mehele, kes nii selgesti oli eelistanud surma tema kallistustele. Aga 
ilma .temapoolse andestamiseta oli raske loota, et suguharu oleks nõus unustama temale osaks 
saanud kaotust ning ka Lõhkisele Tammele endale, vaatamata tema andestamissoovile, näis meie 
kangelase saatus olevat lootusetult otsustatud. 

Kui kogu jõuk oli vangi ümber kogunenud, võttis maad tõsine vaikus, mis oli eriti ähvardav oma 
sügava rahulikkuse tõttu. Hirvekütt pani tähele, et naised ja poisid valmistasid männitõrvastest pikki 
pindusid, mis, nagu ta väga hästi tgadis, torgatakse temale algul lihasse ja süüdatakse siis põlema; 
samal ajal hoidsid kaks või kolm noormeest juba käes niineköisi, millega teda kavatseti 

kinni siduda. Eemalasuva lõkke suits teatas, et tuletukke .pandi juba valmis ja mõned vanemad 
sõdurid libistasid sõrmega üle oma tomahookide tera otsekui nende teravust ja karastust proovides. 
Isegi pussid näisid tuppedes põlevat kärsitusest, tahtes kiiremini alustada verist ning halastamatut 
tööd. 

«Hirvede Tapja,» algas Lõhkine Tamm ilma vähimagi kaastunde või halastuse märgita, kuid 
rahulikult ja väärikalt, «Hirvede Tapja, on tulnud aeg ja minu rahvas peab tegema lõpliku otsuse. 
Päike ei seisa enam meie peade köhal. Ta on huroonide ootamisest väsinud ja vajub teisele poole orgu 
mändide taha. Ta rändab kiiresti meie prantsuse isade maale. Ta tahab oma lapsi hoiatadia, et nende 
kojad on tühjad ja et neil on aeg koju tagasi tulla. Isegi hulkuval hundil on koobas ning ta tuleb 


sellesse tagasi, kui tahab oma poegi näha. Irokeesid ei ole huntidest vaesemad. Neil on oma külad, 
vigvamid ja viljapõllud. Head vaimud väsivad neid üksinda valvamast. Minu rahvas peab tagasi 
minema ning oma tööde juurde asuma. Missugune rõõmuhõiskamine tõuseb kodades, kui nad 
kuulevad metsast meie hüüet! Kuid see on kurvastusehüüe. Kui nad seda kuulevad, järgneb sellele 
lein. Kõlab ka üks skalbihüüd, kuid ainult üks kord. Me saime Biisamroti peanaha — tema keha on 
kalade riigis. Hirvekütt peab ütlema, kas tuleb meie latile teine skalp. Kaks ko d a on tühjad. Skalpi 
— kas elavat või surnut — on tarvis kummalegi uksele.» 

«Siis võtke kaasa surnud skalp, huroon,» vastas vang kindlalt, kuigi ilma igasuguse ülespuhutud 
kätlemiseta. «Ma usun, et minu tund on tulnud, ja see, mis peab sündima, sündigu. Kui te tahate mind 
piinata; siis püüan seda välja kannatada, kuigi ükski inimene ei või vastutada oma iseloomu eest, 
kuni ta pole piina proovinud.» 

«Kahvanäoline peni nakkab saba jalge vahele tõmbama!» hüüdis noor ja lobisev metslane, kes 
kandis temale üsna sobivat Punase Ronga hüüdnime. Selle hüüdnime oli ta saanud prantslastelt oma 
alalise valmisoleku tõttu sobimatul ajal suud pruukida ja ebasündsa kalduvuse tõttu kuulata ise oma 
häält. «Tema pole kellegi sõdur — ta tappis Ilvese ja vaatas ise üle õla tagasi, et mitte näha oma 
püssi sähvatust. Ta rohib juba nüüd 

313 


nagu orikas ja kui bürooni naised teda piinama hakkavad, karjub ta nagu metskassipoeg. Ta on 
delavaari-eit, kel on seljas ingiisi nahk.» 

«Ütle mis tahad, noormees, ütle aga pealegi!» ütles Hirvekütt häirimatult. «Midagi muud 
paremat sa ei oska ning ma ei tee sellest väljagi. Sõnad võivad naisi vihale ajada, kuid vaevalt 
suudavad nad teha nuga teravamaks, tuld kuumemaks või püssi täpsemaks!». 

Nüüd segas Lõhkine Tamm end vahele ja noomis Punast' Ronka enneaegse vahelesegamise pärast. 
Ta andis käsu vang kinni siduda. Seda ei tehtud kartusest, et ta ära põgeneb või et ta ei suuda 
piinamist sidumata välja kannatada, vaid soovist sundida vangi tundma oma jõuetust, et siis 
vähehaaval murda tema otsusekindlust. 

Hirvekütt ei osutanud vastupanu. Vabatahtlikult, kuigi mitte just rõõmsalt, ulatas ta oma käed ja 
jalad, mis pealiku käsu kohaselt seoti niineköitega kinni niiviisi, et võimalikult vähem vafu 
tekitada. See korraldus oli antud salaja, lootuses, et vang lõpuks nõustub end päästma tõsisematest 
kehalistest piinamistest ning võtab Sumaki endale naiseks. Hirvekütt seoti kinnfniiviisi, et ta ei saa- 
nud liigutada kätt ega jalga, ja kanti noore puu juurde ning tõmmati selle külge kinni, et ta ümber 
ei kukuks. Tema käed olid asetatud sirgelt vastu reisi ning kogu keha oli nööridega põimitud, nii 
et vang oli peaaegu nagu puu külge kasvanud. Müts võeti tal peast ara. Seistes pooleldi oma 
jalgadel ja pooleldi köidikute najal valmistus ta eelseisvat katsumust võimalikult paremini taluma. 

Ent enne äärmiste abinõude tarvituselevõtmist tahtis Lõhkine Tamm vangi otsusekindlust ved 


kord proovile panna, katsudes temaga veel kord kokkuleppele jõuda. Seda võis saavutada ainult ühel 
viisil, sest Sumaki nõusolek olitingimata vajalik, kuna asi puutus tema'kättemak-suõigusesse. Sel 
eesmärgil kästi naisel ettepoole astuda ning .oma nõudmiste juurde kindlaks jääda — tema pidi 
seega etendama eelseisvatel läbirääkimistel peaosa. Indiaanlaste naised on tüdrukutena tavaliselt 
malbed jiing alandlikud, neil on meeldivad, musikaalsed hääled ning lõbus naer. Kuid raske töö ja 
kannatused riisuvad neilt 

üldiselt kõik need omadused selleks iajaks, kui nad jõuavad eluikka, millesse Sumak oli juba 
ammu jõudnud. Indiaani naiste hääled muutuvad kurjuse ning vihakire mõjul karmiks, ja kui nad 
ärrituvad, võib nende läbilõikav kriiskamine täiesti talumatuks muutuda. Sumak ei olnud siiski 
veel täiesti naiselikku võlu kaotanud ning alles üsna hiljuti oli teda peetud oma hõimu iluduseks ja 
ta pidas end selleks veel nüüdki, kus aeg ja raske töö olid mõjunud ta välimusele hävitavalt. 
Lõhkise Tamme käsul olid tema ümber kogunenud naised püüdnud lohutamatut leske mõnda aega 
veenda, et siiski on veel lootust — Hirvekütt võib-olla eelistab tulla tema vigvami, selle asemel, et 
vaimudemaale minna. Ja nende töö oli kandnud vilja, mida seniste märkide järgi vaevalt võis loota. 
Pealik oli teinud seda püüdluses võtta tarvitusele kõik võimalikud abinõud, et saada oma rahva hulka 
kogu ümbruskonna suurima küti ning ühtlasi anda mees naisele, kellega tõenäoliselt tuleb palju tüli, 
kui suguharu jätab rahuldamata tema nõudmised ega ümbritse teda tähelepanu ning hoolitsusega. 

Selle plaani kohaselt soovitati Sumakil minna salamisi ringi keskele ning pöörduda vangi 
õiglustunde poole, enne kui irokeesidel tuleks käsutada äärmisi abinõusid. Sumak oli sellega meeleldi 
nõus. Indiaani naistele meeldis samuti saada kuulsa jahimehe naiseks, nagu nende tsiviliseeritud 
õdedel meeldib anda oma käsi rikkale mehele. Kuna indiaani naistel valitsevad emakohustused kõigi 
teiste kaalutluste üle, siis ei tundnud lesk vähimalgi määral kohmetust, mida oleks meie juures tund- 
nud isegi iga peigmeestekütt. Sumak astus ette lapsi käe kõrval hoides, kes oma juuresolekuga 
õigustasid täiel määral tema sammu. 

«Sa näed mind enda ees, julm kahvanäoline,» algas naine. «Sinu oma vaim peaks sulle ütlema, 
mida ma tahan. Ma leidsin sinu; ma ei suuda leida Ilvest ega Pantrit. Ma otsisin neid järvelt, 
metsadest, pilvedelt. Ma ei või öelda, kuhu nad on läinud.» 

«Ükski inimene ei tea seda, armas Sumak, ükski inimene ei tea,» ütles vang vahele. «Kui hing 
lahkub kehast, siis läheb ta meile tundmatusse maailma ja mahajäänutel on kõige targem loota kõige 
paremat. Kindlasti läksid 

mõlemad sinu sõjamehed õnnelikkudele jahimaadele ning omal ajal näed sa neid seal jälle 
tervetena. Vaprate meeste naisel ja õel on õigus oodata samasugust maise teekonna lõppu.» 

«Julm kahvanäoline, mis tegid sulle minu sõjamehed, et sa nad tapsid? Nad olid kõige paremad 


Jahimehed ning kõige julgemad noormehed terves suguharus! Suur Vaim tahtis, et nad oleksid elanud 
seni, kuni oleksid närbunud nagu kanada kuuse oksad ning langenud omaenda raskusest maha ...» 

«No-noh, kulla Sumak,» katkestas teda Hirvekütt, kellel tõearmastus oli selleks liiga tugev, et 
niisuguseid liialdusi isegi solvatud lese suust kannatlikult pealt kuulata. «No-noh, kulla Sumak, sa 
lähed natuke liiale, isegi teie, punanahkade, arusaamiste jäfgi. Noormehed ei olnud nad enam ammugi, 
samuti nagu sindki ei saa enam nooreks naisterahvaks nimetada. Aga mis puutub Suure Vaimu 
tahtmisesse ja sellesse, et nad oleksid pidanud teisiti langema, kui nad langesid, siis on see kurb, sest 
mis Suur Vaim kavatseb, see läheb kindlasti täide. Tõsi, kumbki sinu sõdur ei teinud mulfe midagi 
halba. Ma ei tõstnud oma kätt nende vastu mitte selle eest, mis nad tegid, vaid selle eest, mida nad 
püüdsid teha. Niisugune on juba looduse seadus: tee seda teistele, mida nad sulle tahavad teha.» 

«See on nii! Sumakil on ainult üks keel; ta võib jutustada ainult üht lugu. Kahvanäoline tajapis 
huroonid, et huropnid ei tapaks teda. Huroonid on õiglane rahvas — nad unustavad selle. Pealikud 
sulevad silmad ning teevad, nagu ei oleks nad midagi näinud. Noored mehed usuvad, et Panter ja 
Ilves on läinud kaugetele jahimaadele, aga Sumak võtab oma lapsed käekõrvale, tuleb kah-vanäolise 
kotta ning ütleb:, vaata, need on sinu lapsed, nii nagu nad on minu omad, toida neid ning/me jääme 
sinu juurde elama.» 

«See ei sobi mulle, naine. Kuigi ma tunnen kaasa sinu kaotustele, mis on rasked, kuid ma ei saa 
sinu pakkumist vastu võtta. Kui meie elaksime naabruses, siis oleks mul sind jahisaagiga kerge toita. 
Kuid mis puutub sellesse, et saada sinu meheks ja sinu laste isaks, siis, ausalt öeldes, ei tunne ma 
selleks mingisugust soovi.» 

«Vaata seda poissi, julm kahvanäoline! Temal pole isa, kes õpetaks teda jahil käima või skalpe 
võtma. Vaata seda tütarlast. Missugune noormees tuleb endale naist otsima kojast, kus peremees 
puudub? Mul jäi veel teisi lapsi Kanadasse ning Hirvede Tapja leiab sealt niipalju näljaseid suid, 
kui tema süda iganes soovib.» 

«Ütlen sulle, naine,» hüüdis Hirvekütt, kelle süda põrmugi ei tundnud kaasa lesknaise palvele ja 
keda lese poolt maalitud pilt hakkas juba pisut rahutuks tegema, «see kõik ei puutu minusse! Sinu 
oma hõim ja sinu sugulased peavad hoolitsema oma orbude eest ja andma nad nende hooleks, kel 
endil ei ole lapsi igavust peletamas. Minul ei ole lapsi ja ma ei vaja naist. Nüüd mine minema, Sumak, 
jäta mind pealikute kätesse, sest minu nahavärv, kombed ja loomus lausa kisendavad selle vastu, et 
sind endale naiseks võtta.» 

Pole vajadust sellest pikemalt jutustadagi, missugust mõju avaldas see naise ettepaneku otsustav 
tagasilükkamine. Kui tema rinnas oli midagi õrnuse taolist, ja tõenäoliselt ei puudu see tunne 
ühelgi naisel täiesti, — siis kadus see pärast nii otsekohest teadaandmist sootuks. Tigedus, viha, 
solvatud uhkus, terve raevuvulkaan purskusid korraga esile, ja Sumak muutus kurjast vaimust 


vaevatuks, otsekui oleks teda mingi nõiakepiga puudutatud. Ta ei vastanud sõnadega, vaid täitis 
metsavõlvistiku läbitungiva kisaga, jooksis siis ohvri juurde ning haaras tal juustest kinni, 
kavatsedes need nähtavasti juurtega välja kiskuda. Kulus tükk aega, enne kui ta sõrmed lahti saadi. 
Hirveküti õnneks oli Sumaki viha pime, sest et vang oli täiesti abituna tema võimuses, ning kui naine 
oleks end paremini valitsenud, oleksid ta viha tagajärjed võinud saada saatuslikumaks. Nüüd oli tal 
õnnestunud välja katkuda ainult paar-kolm juuksetutti, enne kui noormehed jõudsid teda ohvri 
juurest eemale tirida. 

Sumaki solvamist peeti terve hõimu solvamiseks. Muide, seda ei tehtud niivõrd austusest naise vastu, 
kuivõrd hurooni rahva au pärast. Sumakit ennast peeti niisama mõruks nagu seda marjagi, millelt ta 
oli oma nime saanud. Nüüd, kus olid surnud tema kaks peamist kaitsjat, ta mees ja vend, ei hakanud 
enam keegi varjama oma 

põlgust riiaka lese vastu. Sellest hoolimata oli nüüd auküsimuseks karistada kahvanäolist, kes 
halvustas hurooni naist ning eelistas pigem surra kui võtta suguharu õlult lese ning tema laste 
toetamise kohustus. Lõhkine Tamm mõistis, et noormehed tahavad kiiresti piinamist alustada, ning 


kuna tema vanemad kaaslased ei väljendanud vähematki viivitamissoovi, oli ta sunnitud andma 
signaali põrgutöö alustamiseks. 


XXIX PEATÜKK 


Siis karu veel ei kartnud ahelaid, 

ei lastud koeri tema peale lahti, 

ja põder vabalt läbis rohumaid, 
metssiga veel ei tundnud ajujahti, — 


kõigil vabalt hingamiseks oli mahti. 
Lord Dorset 


Indiaanlastel on niisugustel puhkudel kombeks panna oma ohvri kannatus ja vastupidavus kõige 
karmimale proovile. Teiselt poolt nõuab indiaanlase uhkus, et ohver ei tohi näidata hirmu ega valu 


kartust; vang aga ässitab vaenlasi tarvitusele võtma niisuguseid piinamisviise, mis kiiremini surma 
toovad. Tundes, et nad ei jaksa enam taluda piinu, mida on leiutanud niisugune saatanlik julmus, 
mille ees kahvatuvad kõige põrguhkumadki inkvi-sitsioonivõtted, on paljudki sõdurid salvavate 
märkuste ja pilkavate kõnedega oma kannatuste lõppu kiirendanud. Ent see õnnelik võimalus otsida 
varju vaenla-ste metsikuste eest nende oma kirgede abil oli Hirvekütile vastuvõetamatu tema 
erisuguse arusaamise tõttu valge inimese kohustustest, ja ta oli kindlasti otsustanud parem kõik välja 
kannatada kui oma nahavärvi häbisse saata. 

Noormehele sai alles siis selgeks, et pealikud olid otsustanud piinamist alustada, kui mitu kõige 
julgemat ja kär- 

memat noort irokeesi ette astusid, tomahoogid käes. Nad valmistusid seda ohtlikku relva proovima, 
püüdes tabada puud ohvri peale võimalikult ligemal, kuid siiski seda riivamata. See oli niivõrd ohtlik 
katse, et ainult neid, kes olid kuulsad tomahoogi osava käsitsemise poolest, lubati sellest osa võtta, 
kuna vastasel korral oleks võinud vangi enneaegne surm kauaoodatud lõbule äkki lõpu teha. Isegi 
kõige kogenumate käte puhul pääses vang harva sellest proovist vigastamata. Sagedasti juhtus nii, et 
surm tuli enne, kui lõplikku hoopi oligi kavatsetud anda. Praegusel juhul kartsid Lõhkine Tamm ja 
teised pealikud, et Pantri saatus võiks anda tõuget mõnele tulipeale tappa tema võitja, kuna oli 
avanenud ahvatlev võimalus teha talle lõpp täpselt samal viisil ja sama relvaga, mille läbi irokeesi 
sõdur oli hukkunud. Nii et tomahookidega piinamine tõotas Hirvekütile erakordselt suurt ohtu. 

Paistis, et kõik noormehed, kes tomahookidega võistlema hakkasid, püüdsid näidata rohkem oma 
osavust kui tasuda kaaslaste surma eest. Igaüks valmistus piinamisele pigem võistlusinnust kui 
kättemaksusoovist ja esimese mõne minuti jooksul huvitas neid vang vaevalt rohkem kui elav märklaud. 
Nad olid innustunud, kuid sugugi mitte vihased, ning Lõhkine Tamm lootis, et tal õnnestub päästa 
vangi elu, kui noormeeste edev auahnus on rahuldatud, ja uskus, et teda ei ohverdata eelseisvate 
tühiste katsete jaoks. 

Esimesena astus ette Ronga-nimeline noormees, kel ei .olnud veel avanenud võimalust omandada 
sõjakamat hüüdnime. Tema paistis silma rohkem oma ülemääraste pretensioonide kui osavuse või 
julguse poolest. Need, kes . tema iseloomu tundsid, arvasid, et vangi ähvardab tõsine oht, kui Ronk 
asus oma kohale ning tõstis tomahoogi. Noormees oli kõigele vaatamata siiski heasüdamlik ja 
mõtles ainult sellest, kuidas visata osavamini kui tema kaaslased. Märganud, et vanemad annavad 
Rongale juhendeid, mõistis Hirvekütt, et sellel sõduril ei ole teab kui head kuulsust. 

Rongal ei oleks tõenäoliselt üldse lubatud areenile ilmudagi muidu, kui ainult lugupidamisest tema 
isa, vana ja suurte teenetega sõduri vastu, kes oli hõimu kodupaika maha jäänud. Meie kangelane 
säilitas siiski 

enesevalitsemise. Ta oli leppinud selle mõttega, et tema viimne tund on tulnud ning et peab ainult 
saatust tänama, kui langeb esimesest tema vastu tõstetud ebakindlast käest. 

Pärast paljusid viibutusi ja rabelemist, mis tõotasid palju enam kui ta suutis, heitis Ronk lõpuks 
tomahoogi käest. Relv vuhises tavaliste keerdudega läbi õhu, lõikas puust,, mille külge vang oli kinni 
seotud, laastu mõni toll tema põsest eemal ning tungis suurde tamme, mis kasvas mõni jard tagapool. 
See oli väga .halb vise ning üldine naerukahin andis sellele noormehe suureks häbiks kõhe hinnangu. 
Teiselt poolt käis üldine, kuigi summutatud, imetlussosmn läbi rahvahulga, kes nägi, missuguse 
kindlusega vang selle proovi talus. Hirvekütt sai liigutada ainult pead; see oli sihilikult vabaks 
jäetud, etpiinajad võiksid lõbutseda, kui piinatav tunneb häbi, et põikab kõrvale või püüab muul viisil 
tabamusi vältida. Hirvekütt valmistas kõigile taolistele lootustele pettumuse, säilitades meelekindluse, 
seistes liikumatult nagu puu, mille külge ta oli kinni seotud. Ta isegi ei kasutanud sel puhul üsna 
loomulikku ja tavalist vahendit, nimelt — ta ei sulgenud silmi. Veel kunagi polnud ükski, isegi kõige 
vanem ja kogenum punanahaline sõdur niisuguses olukorras seda soodustust põlanud. 

Niipea kui Ronk oli oma ebaõnnestunud ja lapseliku katse lõpetanud, asus tema köhale Põder; 
keskealine sõjamees, kes oli eriti, osav tomahooki käsutama. Temalt lootsid pealtvaatajad kindlasti 
hüvitust esimese prooviga ebaõnnestumisele. Sel mehel ei olnud Ronga heasüdamlikkust ning ta oleks 
meeleldi vangi ohvriks toonud oma vihale, mida ta tundis kõigi kahvanäoliste vastu üldse, kui ta 
poleks tundnud veelgi suuremat soovi oma erilise osavusega uhkustada. Põder asus rahulikult, 
enesekindla ilmega viskekohale, sihtis oma väikese kirvega, astus kiire liigutusega samma ettepoole 
ning viskas. Hirvekütt nägi, kuidas terav relv lendab keereldes otse tema suunas, ja ta otsustas juba, 
et kõik on lõppenud. Kuid ta jäi siiski puutumata. Tomahook haaras ohvri juustesalgu kaasa, tungis 
pehmesse puukoorde ja otsekui naelutas vangi pea puu külge. Üldine ulgumine väljendas pealt- 
vaatajate vaimustust ja Põder tundis, kuidas ta süda 

muutus pisut pehmemaks vangi vastu, kelle meelekindlus üksinda oli võimaldanud tal praegu oma 
täielikku kunsti näidata. 

Põdra kohale asus Karglev Poiss, kes tuli ringi karel-des. See oli üks neid üliliikuvaid noormehi, 
kelle lihased alati liikusid ja kes kas teeskles või tõepoolest ei osanud oma harjumuse tõttu teisiti 
liikuda kuiainult kareldes ning igasuguseid veidraid liigutusi tehes. Sellest hoolimata oli ta 
vahva ja osav ning oli pälvinud suguharus lugupidamise oma vägitegudega sõjas ja eduga jahil. Ta 
oleks ammugi võinud saada hoopis suursugusema hüüdnime, kui keegi kõrgelseisev prantslane 
juhuslikult ei oleks andnud talle selle hüüdnime, mida ta hardalt säilitas, arvates, et see on talle 
antud Suure Isa poolt, kes elab teisel pool laia Soolast Järve. Karglev Poiss hüples vangi ees, teda 
tomahoogiga ähvardades kord ühest, kord teisest küljest, siis jällegi eest, asjatult lootes kahva- 
näolist hirmutada. Lõpuks kaotas Hirvekütt sellest kometi-mängust kannatuse ning kõneles esimest 


korda pärast seda, kui piinamine oli alanud. 

«Viska, huroon!» hüüdis ta. «Või sinu tomahook unustab oma kohused. Mis sa kepsled nagu noor 
isapõder, kes tahab emasele näidata, kui hästi ta hüpelda oskab. Ise oled sa juba täiskasvanud 
sõjamees ja teine täiskasvanud sõjamees heidab väljakutse sinu rumalatele veidrustele. Viska, või 
hurooni tüdrukudki naeravad sulle näkku!» 

Kuigi Hirvekütt seda ei tahtnudki, ajasid tema viimased sõnad Kargleva Poisi raevu. Seesama 
närviline eru-tatavus, mille tõttu ta oligi niivõrd kärme, tegi tal raskeks oma tundeid talitseda. 
Vaevalt olid jõudnud viimased sõnad vangi suust pääseda, kui indiaanlane viskas tomahoogi ilmse 
sooviga kahvanäoline tappa. Kui ia kavatsus oleks olnud vähem surmatõotav, siis oleks võinud oht 
suurem olla. Karglev Poiss sihtis halvasti ning relv vilksatas vangi põse köhal ja riivas ainult 
kergelt tema õlga. See oli esimene kord, kus viskaja püüdis vangitappa ja mitte lihtsalt teda 
hirmutada või oma osavust näidata. Karglev Poiss viidi viivitamata areenilt minema ning teda hakati 
ägedalt hurjutama ebakohase rutakuse eest, mis peaaegu oleks nurja ajanud suguharu lootused. 

523 


Sellele 'kergesti ärrituvale sõjamehele järgnesid veel mitu noort sõdurit, kes viskasid ükskõikse 
kartmatusega peale tomahookide ka nuge, mida peeti palju ohtlikumaks; ent nad olid nii osavad, et 
ei tekitanud vangile mingisuguseid vigastusi. Hirvekütt sai mitu kriimustust, kuid ühtki neist ei 
saanud tõsiseks haavaks nimetada. Kõigutamatu kindlus, millega ta vaatas oma piinajatele näkku, 
tekitas pealtvaatajates sügavat lugupidamist tema vastu; ja Juti pealikud teatasid, et vang on noa ja 
tomahoogi proovi hästi välja kannatanud, ei olnud kogu suguharus enam ühtki indiaanlast, kes oleks 
tema vastu vaenu tundnud, välja arvatud Sumak ja Karglev Poiss. Need kaks rahulolematut hinge 
jätkasid teineteise võidu teiste ässitamist, kuid senini ei leidnud nende kurjus erilist vastukaja. Ometi 
oli olemas oht, et indiaanlased jõuavad varem”või hiljem kurjast vaimust vaevatud inimeste 
seisundisse, mis tavaliselt saadab taolisi vaatepilte punanahkade hiilgas. 

Lõhkine Tamm teatas oma rahvale, et vang oli näidanud end täismehena. Tõsi, vang oli elanud 
delavaaride seas, kuid tema ei olnud muutunud naiseks selle hõimu ridades. Pealik küsis, kas 
huroonid soovivad piinamist jätkata. Isegi kõige tagasihoidlikumatele naistele oli karm vaatepilt 
pakkunud niisugust meelelahutust, et kõik ühel häälel palusid seda jätkata. Kaval pealik, kes tahtis 
kuulsat jahimeest oma suguharussfe, värvata nagu mõni Euroopa minister, kes otsib uusi maksual- 
likaid, püüdis kõikvõimalike usutavate ettepanekutega karmi meelelahutust õigeaegselt peatada. Ta 
teadis väga hästi, et kui laseb piinajate metsikud kired süttida, siis ei ole verejanust haaratud 
indiaanlasi kergem peapada kui Suurte Järvede vett tema asukohas paisutada. Seepärast kutsus ta 
neli-viis parimat laskurit enda juurde ning käskis vangi hakata püssiga proovima, hoiatades neid 
samal ajal. et nad peavad säilitama oma hea kuulsuse ega tohi endid häbistada. Kui Hirvekütt nägi, et 
väljavalitud sõjamehed astuvad ringi laskevalmis püssidega, tundis ta samasugust kergendust nagu 


õnnetu kannataia, kes on kaua aega raskes haiguses piinelnud ning näeb lõouks surma kindlat 
lähenemist. Kõige pisemgi möödalaskmine sellest kõhutavast relvast kujuneb saatuslikuks, sest pea 

on märklauaks või õigemini punktiks, mida tahetakse ilma vangi haavamata riivata. Niisuguses 
olukorras otsustab kuuli kõrvalekaldumine — kas või tolli võrra — korrapealt elu või surma küsimuse. 

Selle proovi juures polnud neidki soodustusi, mida võimaldas Gessler' Wilhelm Tellile, ja 
juuksekarva laius oli tegelikult äärmine piir, mida kogenud laskur võis endale lubada. Ohvrid said 
sageli kuuli pähe liiga rutakate või oskamatute käte poolt. Tihtigi juhtus, et ohvri mehisusest ja 
pilkamissõnadest ülesärritatud indiaanlased surmasid vangi ohjeldamatu viha hetkel. 

Hirvekütt teadis seda kõike väga hästi, sest vanataadid olid sageli veetnud pikki talveõhtuid oma 
onnides lahingute, oma rahva võitude ja niisuguste sündmuste jutustamisega. Nüüd oli ta täiesti 
kindel, et tema tund on tulnud ning ta tundis isesugust kurba naudingut mõttest, et talle on määratud 
langeda tema lemmikrelva — püssi — läbi. Ent siin tekkis siiski väike seisak, enne kui 
piinamistoimingut jätkata lubati. 

Hetty Hutter oli olnud kõige selle tunnistajaks. Vaatepilt oli algul masendanud tema nõrka aru 
niivõrd, et halvas teda täielikult, kuid nüüd oli ta toibunud ning pahane, nähes ülekohtust piinamist, 
mida indiaanlased lasksid tema sõbrale osaks saada. Hetty oli tagasihoidlik ja häbelik nagu noor 
emahirv, kuid tal oli otsekohene hing ning seepärast ei tundnud ta kunagi hirmu, kui jutt oli 
inimlikkusest. Ema õppetunnid ja tütarlapse oma südamepuhangud sundisid teda võitu saama 
naiselikust argusest ning muutsid ta otsusekindlaks ning julgeks. Hetty astus nüüd otse ringi keskele, 
malbe, naiselik, häbelik nagu alati, kuid samal ajal tõsine ja vankumatu sõnas ja teos. 

«Miks te piinate Hirvekütti?» küsis ta. «Mis ta on teinud, et te mängite tema eluga? Kes on teile 
andnud õiguse olla tema kohtunikud? Aga mjs siis, kui üks teie nugasid või tomahooke oleks teda 
tabanud; missugune indiaanlane teie hulgast oskaks seda haava terveks ra- 


! Šveitsi rahvapärimus jutustab, et foogt Oessleri käsul Šveitsi vabadusvõitluse kangelane ja osav 
ammukütt Wilhelm Teil pidi tabama oma poja pea peale asetatud õuna noolega. Seda motiivi on 
käsutanud Fr. Schiller oma näidendis «Wilhelm Tell». 

vida? Pealegi, Hirvekütt! haavates te teete ülekohut oma sõbrale: kui isa ja Harry Välejalg läksid 


teie skalpide jahile, siis tema ei läinud nendega koos ja jäi üksinda kanuusse. Seda noormeest 
piinates te piinate oma sõpra.» 


Huroonid kuulasid Hettyt ülitõsise tähelepanuga ning üks neist, kes mõistis inglise keelt, tõlkis 
kõik öeldu oma emakeelde. Niipea kui Lõhkine Tammoli teada saanud, mida tütar-laps ütles, vastas 
ta temale irokeesi keeles ja tõlk kordas seda kohe inglise keeles. 

«Mul on väga meeldiv kuulata oma tütfe sõnu,» ütles vana range kõnemees pehme häälega ning 
sõbralikult naeratades nagu lapse poole pöördudes. «Huroonid on rõõmsad, kui kuulevad tema 
häält, nad mõistavad seda, mis ta ütles. Suur Vaim räägib sageli inmmestega niisugust keelt. Sel 
korral ei olnud tema silmad avatud küllalt ning ta einäinud kõike, mis oli juhtunud. Hirvekütt ei 
käinud skalbijahil, see on tõsi. Aga mispärast ta ei tulnud? Näe, nad bn meil peas alles ja sõjatutid 
on selleks, et neist kinni haaratakse; julge vaenlane peab alati käe välja sirutama, et neid võtta. 
Huroonid on liiga suur rahvas, et käristada mehi, kes skalpe võtavad. Seda, mis nad ise teevad, 
näevad nad hea meelega ka teisi tegemas. Vaadaku mu tütar ümberringi ning lugegu minu sõjamehi. 
Kui minul oleks niipalju käsi, kui on neljal sõjamehel kokku, siis neil oleks sõrmi vähem, kui oli 
minu rahvast, kui me tulime teie jahimaadele. Nüüd puudub üks terve käsi. Kus on tema sõrmed? 
Kaks neist lõikas maha see kahvanäoline. Minu huroonid .tahavad teada, kas ta tegi seda mehise 
südamega või ära-andmise teel; kas nagu hiiliv rebane või nagu hüppav panter?» 

«Sa ise tead, huroon, kuidas üks neist langes. Ma nägin seda, ja teie kõik nägite seda samuti 
pealt. See oli verine vaatepilt, kuid Hirvekütt ei olnud selles süüdi. Teie sõdur tungis tema elu 
kallale ja tema kaitses ennast. Ma ei tea, kas hea raamat ütleb, kas see oli õiglane tegu, kuid kõik 
inimesed teeksid nii. Kuulge, kui te teada tahate, kes.teist kõige paremini laseb, andke Hirvekütile 
püss ja siis näete, kuivõrd ta on igast teie sõdurist osavam, jah, osavam kui nad kõik kokku!» 

Kui lugeja oleks saanud seda stseeni pealt vaadata, oleks talle nalja teinud see tõsidus, millega 
metslased kuulasid selle ebahariliku palve tõlget. Samuti oleks teda üllatanud asjaolu, et punanahad 
ei käsutanud ühtki pilkesõna, sest Hetty loomus ja kombed olid liiga pühad nende metsikute ja 
julmade inimeste silmis ja nad ei kavatsenud pilgata nõrga mõistusega tütarlast; vastu-pidi, talle 
vastati tõsise ja aupakliku tähelepanuga. 

«Minu tütar ei räägi alati nii nagu pealik nõupida-mistule ääres,» ütles Lõhkine Tamm, 
«muidu ta poleks seda öelnud. Minu kaks sõjameest on langenud meie vangi löökide all; nende 
haud on liiga väike, et mahutada veel kolmandat. Huroonid ei ole harjunud oma surnuid hunnikusse 
ajama. Kui siinsest maailmast peab veel üks hing lahkuma, siis ei pea see enam hurooni hing olema; 
see peab olema kahvanäolise-hing. Mine, tütar, ja istu Sumaki kõrvale, kes on leinas. Las hurooni 
sõjamehed näitavad oma osavust laskmises, las kahvanäoline näitab, kui vähe ta kardab nende 
kuule.» 

Hetty ei osanud rohkem vaielda. Olles harjunud vanemate käsku kuulama, võttis ta kuulekalt istet 
palgile Sumaki kõrval ning pööras näo kõrvale piinarikkast vaatepildist, mis toimus ringi keskel. 


Niipea kui-see vahelesegamine oli kõrvaldatud, asusid sõjamehed kohtadele ja valmistusid jälle 
oma osavust näitama. Neil oli sealjuures kahesugune eesmärk: panna vangi vastupidavus proovile ja 
näidata, kui kindlad olid nende käed märkilaskmisel isegi niisuguses erutavas olukorras. Vahemaa oli 
väike ja selle tõttu oli vangi elu kindlam. Kuid väike vahemaa suurendas vangi närvi-proovi 
tunduvalt. Tõeliselt asus Hirveküti nägu püssitoru otsast ainult nii kaugel, et ta ei saanud lasu plah- 
vatusest kõrvetada ja Hirvekütt võis oma kindla pilguga vaadata otse temale suunatud püssirauast 
sisse, oodates surmatoovat saadikut, kes võis igaühest neist välja lennata. Kavalad huroonid teadsid 
seda tõsiasja ning igaüks püüdis sihtida esialgu vangi laubale võmalikult lähemale, lootes, et ta 
meelekindlus lööb vankuma ning kogu suguharu saab nautida võidurõõmu, nähes, kuidas ohver 
nende hästi väljamõeldud julmuse ees lõdiseb. Samal ajal püüdis iga võistlusest osavõtja siiski van- 

gile mitte viga teha, sest enneaegset surmamist peeti niisamasuguseks häbiks nagu märgist 
möödalaskmist üldse. Lask järgnes kiiresti lasule, kõik kuulid tabasid märki Hirveküti pea läheduses 
ilma teda riivamata. Ometigi ei võinud keegi märgata kas või ühegi lihase liikumist vangi näos või 
kõige väiksematki silmapilkumist. Seda kõigutamatut meelekindlust, mis ületas kõik selletaolise, 
mida keegi juuresolijaist oli kunagi näinud, võis seletada kolme erisuguse põhjusega. Esimeseks põh- 
juseks oli saatusele alistumine, mis oli ühendatud loomupärase meelekindlusega, kuna meie kangelane 
oli vaikselt otsustanud, et ta peab surema, ning eelistas sedalaadi surma igasugusele teisele. Teiseks 
põhjuseks oli selle relva põhjalik tundmine, ja see hajutas igasuguse hirmu, mis on tavaliselt seotud 
igasuguse ohuga. Ja kolmandaks, olles põhjalikult tuttav laskmiskunstiga, võis ta püssitorule vaadates 
juba ette kuni tollilise täpsusega kindlaks määrata köha, kuhu kuul peab jooksma. Noor jahimees 
aimas nii täpselt ära kuuli lennujoone, et lõpuks sai uhkus temas võitu saatusele alistumise tundest, 
ning pärast seda, kui viis või kuus kütti olid oma kuulid puusse lasknud, ei suutnud ta enam hoiduda 
põlguse väljendamisest nende käe ja silma ebatäpsuse üle. 

«Teie nimetate seda laskmiseks, mingod,» hõikas ta, «kuid meil on delavaaride seas yanu eitesid 
ning ma tean hollandi plikasid Mohawkist, kes võivad teile selles suhtes sada silma ette anda! Päästke 
mu käed lahti, andke mulle püss kätte ja ma olen nõus iga puu külge kinni naelutama kõige lahjema 
veidriku teie seast saja jardi kauguselt, ja kui tahate, siis kas või kahesaja jardi pealt, kui märk 
ainult paistab; ma teen seda üheksateistkümne lasuga kahekümnest, see tähendab õigemini 
kahekümne lasuga kahekümnest, kui püss küllalt õigesti jookseb.» 

Tume ähvardav sosin järgnes sellele külmaverelisele pilkele. Sõjameestes süttis raev, kuuldes 
selletaolist etteheidet inimese suust, kes suhtus nii põlglikult nende osavusesse, et ei pilgutanud isegi 
silma, kui lasud sähvatasid tema näo juurest ainult nii palju eemal, et nägu ei põletanud. Lõhkine 
Tamm nägi. et kriitiline hetk jõuab 

kätte, kuid vana kaval pealik ei kaotanud ikka veel lootust kuulsat jahimeest oma suguharusse 
võtta ning segas end oigel ajal vahele, hoides sellega arvatavasti ära selle osa piinamisest, mis oleks 
paratamatult surmaga lõppenud, kui mitte muidu, siis äärmiselt suurte kehaliste kannatuste tõttu. Ta 
läks raevunud rühma keskele, ning rääkides oma tavalise kavala loogika ja veenvusega, taltsutas 
korrapealt tormitsema löönud kired. 

«Ma näen, kuidas asi on,» ütles ta. «Me oleme olnud nagu kahvanäolised, kes lukustavad öösi oma 
uksed hirmust punanahkade ees. Nad panevad nii palju riive ette, et tuli haarab ja põletab nende 
majad enne maha, kui inimesed jõuavad välja joosta. Me sidusime Hirveküti liisra kõvasti kinni: 
köidikud takistavad tema lihaseid värisemast ning silmi sulgemast. Päästke ta lahti, siis näeme, 
millest tema keha õieti on tehtud.» 

Soovides iga hinna eest oma plaani edukat kordaminekut, haarame sageli kinni ükskõik 
missugusest vahendist, kui lootusetuna see ka ei näiks. Nii oli ka huroonidega. Pealiku ettepanek 
leidis kõhe poolehoidu: mitu kätt asus samas tööle, lõigates kätki ja harutades lahti niinenööre, 
millega meie kangelase keha oli kinni seotud. Poole minuti pärast seisis Hirvekütt niisama vabana 
nagu tund aega tagasi, kui ta oli alustanud põgenemist mööda mäenõlva. Läks natuke aega, enne kui 
ta sai hakata jäsemeid liigutama, sest pingul köidikud olid ta vereringet takistanud. Kaval Lõhkine 
Tamm lubas tal seda sel ettekäändel, et kahvanäolise keha avaldab kiire-mini hirmutunnuseid, kui ta 
on normaalses seisundis, tegelikult aga tahtis ta anda aega, et jahtuksid kired, mis olid juba 
noormeeste südameis ärganud. See kavalus õnnestus, ja Hirvekütt, liikmeid hõõrudes, jalgadel 
tammudes ja ringi liikudes, sai peagi vere käima; kehaline jõud tuli talle tagasi, nii nagu ei oleks 
temaga midagi juhtunudki. 

Harva mõtlevad inimesed surmast, kui nad on õitsva tervise ja jõu juures. Nõnda oli ka 
Hirvekütiga. Alles üsna hiljuti, käsist ja jalust seotuna, oli tal olnud põhjust oletada, et seisab teise 
maailma piiril. Nüüd leidis ta end ootamatult vabana, oma jõu ning liikmete täie peremehena. See 
kõik mõjus talle nagu äkiline elluärka- 

mine, ja uuesti tärkasid tas alles hiljuti täielikult mahajäetud lootused. Sellest hetkest peale 
muutusid kõik ta plaanid. Selles kuulas ta lihtsalt loodusseaduse sõna. Kui me püüdsime oma kangelast 
kujutada saatusele alistununa, ei olnud meil sugugi kavatsust teda kujutada surma igatsevana. Sellest 
silmapilgust alates, kui tema tunded uuesti ellu ärkasid, hakkas ta pingsalt mõtlema, mil viisil vaenlasi 
petta, ning muutus uuesti kärmeks, leidlikuks ja otsusekindlaks metsaelanikuks, kes tundis selgesti 
oma jõudu ja võimeid. See muudatus oli nii suur, et tema mõistus omandas korrapealt jälle loomuliku 


paindlikkuse ja ta ei mõtelnud enam alistumisest, vaid ainult sellest, missuguse kavalusega eelseisvast 
heitlusest pääseda. 

Niipea kui Hirvekütt oli köidikuist vaba, asusid huroo-nid tema ümber, tiheda ringina ja piirasid ta 
sisse. Soov murda tema mehisus kasvas neis sedamööda, kuidas nad nägid, et seda on raske murda. Nüüd 
olenes sellest kogu suguharu au. Isegi naistel ei olnud enam kaastunnet kannataja vastu, sest ka nemad 
tahtsid päästa suguharu head nime. Tüdrukute looduse poolt antud mahedad ja meloodilised hääled 
segunesid meeste ähvardustega. Sumakile tehtud ülekohtust tehti äkki teotus kõigile hurooni naistele. 

Andes sellele tõusvale meeleärevusele järele, tõmbusid mehed pisut tagasi. Naistele tehti märkide abil 
selgeks, et vang jäetakse mõneks ajaks nende kätesse, sest see oli üldine kõmme niisugustel puhkudel. 
Naised oma pilgete ja mõnitamistega ajavad ohvri raevu ning annavad ta seejärel ootamatult meeste kätte 
tagasi niisuguses hingelises seisundis, et ta vaevalt veel talub kehalisi piinu. Suguharul oli küllaldaselt 
abinõusid selle ülesande täitmiseks. Sumak oli oma riiakuse poolest kuulus. Peale selle olid jõugust 
eraldunud paar-kolm emakaru taolist vanamoori, tõenäoliselt viisakuse ja kõlbla distsipliini 

alalhoidmiseks. Niisuguseid abinõusid kasutatakse sageli ka tsiviliseeritud maailmas, rääkimata 

metslastest. Asjata on siin korrata kõike seda, mis kärmus ja rumalus võivad oma vastiku eesmärgi 
saavutamiseks leiutada. Ainuke vahe nende naiste vihapuhangute ning meil esinevate samasuguste 
stseenide vahel seisab väljenduste ja epiteetide tarvitamise viisis. Hurooni nai- 

sed nimetasid vangi neile tuntud kõige jälgimate ja põlastusväärsemate loomade nimedega. 

Kuid Hirvekütt, kes oli oma mõtetega liiga ametis, ei pööranud tähelepanu vihaste vanamooride 
sõimule, ja nende raev kasvas niisuguse ükskõiksuse nägemisel samuti, nagu tema ükskõiksus kasvas 
nende raevu näge-misel, ning varsti väsisid fuuriad oma märatsemisest. 

Märganud, et see katse lõppes täieliku läbikukkumisega, segasid sõjamehed end vahele, et sellele 
stseenile lõpp teha. Nüüd tehti juba tõsiseid ettevalmistusi tõeliseks piinamiseks, sest kavatseti vangi 
mehisus kõige karmima füüsilise valuga proovile panna. Kuid ootamatu ning etteaimamatu teadaanne, 
mille tõiüks luurajaid — aastat kümme-kaksteist vana poisike — katkestas siiski kogu toimingu 
silmapilkselt. Kuna see sündmus on kõige tihedamalt seotud meie jutustuse lõppemisega, siis peame sellele 
pühendama eri peatüki. 


XXX PEATÜKK 


Nii endamisi aru pead 


ja seda juba ette tead, 

et tuleb rohke saak. 

Kuid, sina saagist ilma jääd, 
sest selle saavad karmid käed 
ja püss ja mõõk ja tääk! 

Scott 


Hirvekütt ei suutnud algul mõista, mis kutsus esile selle ootamatu pausi tema vaenlaste 
toimingutes, kuid järgnevad sündmused tegid varsti kõik arusaadavaks. Ta märkas, et eriti naiste 
hulgas valitses suur 'elevus, kuna sõjamehed toetusid püssidele väärikas ootuses. Oli selge, et häiret ei 
olnud laagris antud, kuigi oli niisama selge, et mõni sõbralik sündmus ei saanud viivitust tekitada. 
Lõhkisele Tammele oli ilmselt kõigest teatatud ja käeliigutusega andis ta ringile korralduse mitte laiali 
pausi põhjus — irokeeside salk taandus ning Judith astus ringi keskele. 

Hirvekütt Õli sellest ootamatust ilmumisest jahmunud, sest ta teadis väga hästi, et terane tüdruk ei 
võinud loota pääseda kõigist vangipõlve raskustest nagu 

tema nõrgamõistuslik õde. Samavõrd üllatas teda Judithi maskeeriv rõivastus, milles ta oli siia 
ilmunud. Judith oli oma hariliku, kuid kena ja meeldiva koduse kleidi vahetanud meile juba tuntud 
brokaatkleidi vastu, mis oli juba kord varem nõiduslikku mõju avaldanud. Kuid see ei olnud veel kõik. 
Harjunud nägema garnisoni daame, kes rõivastusid tolle aja moe kohaselt toreda-tesse peokleitidesse 
ning olles tuttav selle kunsti kõige keerulisemate peensustega, oli tüdruk püüdnud oma peokleiti 
täiendada niiviisi, et ei torkaks silma midagi tabavalt puudulikku kas või pisiasjadeski ja et moesala- 
dustes kõige vilunumgi silm ei saaks tabada midagi ebasobivat. Pea, jalad, käsivarred, käed, büst ja kleit 
olid täielikus kooskõlas tolle aja naiseliku ilu ideaaliga. Eesmärgi, mille ta endale oli seadnud, ja nimelt 
— üllatada metslaste lihtsat kujutlusvõimet ja panna neid uskuma, et nende külaline on .kõrgest 
seisusest ja tähtis daam, — oleks ta võinud niisama hästi saavutada ka suurmaailma seltskonnas, kes 
on harjunud inimeste vahel teravat vahet tegema. Judith, kõnelemata tema haruldasest loomulikust 
ilust, paistis silma ebatavalise graatsiaga, ning ema õppetunnid olid temalt võõrutanud jämedad ja 
labased kombed. Tuhande pealinna moedaami hulgas oleks vaevalt leidunud kas või ühtki, kes oleks 
osanud kända suurema elegantsusega läikivat, eredavärvilist siidi ja peeni pitse, kui see üliilus olend, kelle 
kuju need nüüd ehtisid. 

Judith oli õieti arvestanud mõju, mida tema ilmumine pidi tekitama. Hetkel, mil ta leidis end ringi 
keskelt, olid indiaanlaste imetlus- ja üllatushüüded talle juba teatud määral tasunud selle ohu eest, 
millesse ta oli end viinud. Sünged vanad sõdurid lasksid kuuldavale oma lemmikhüüu: «Huhh!» Nooremad 


mehed olid veelgi enam rabatud ja isegi naised ei suutnud valjudest vaimustus-hüüetest hoiduda. Need 
lihtsameelsed metsade lapsed olid harva või polnud üldse näinud mõnd kõrgemast seisusest valget 
naisterahvast. Mis puutub Judithi riietusse, siis eiolnud nende silmade all veeliial säranud niisugust 
toredust. Prantslaste ja inglaste kõige kirevamad mundrid tundusid kahvatutena võrreldes selle 
brokaatkleidi säraga. Tüdruku erakordne loomulik ilu suurendas mul- 

jet, mida avaldas kleidi värv, ja kleit omasoodu rõhutas ja tõi esile neiu ilu sel määral, et see 
ületas Judithi enda lootusedki. Hirvekütt oli hämmastunud nii sellest hiilgavast pildist, mida 
pakkus tütarlaps, kui ka ükskõiksusest tagajärgede suhtes, millega tüdruk oli astunud selle ohtliku 
sammu. Kõik ootasid, et külaline seletab oma külaskäigu eesmärki, mis enamikule juuresolijaile 
näis olevat niisama lahendamatu mõistatus nagu ta enda ilmuminegi. 

«Kes neist sõjameestest on ülempealik?» küsis Judith Hirvekütilt niipea, kui oli märganud, et 
kõik ootavad, millal tema läbirääkimisi alustab. «Minu ülesanne on selleks liiga tähtis, et pöörduda 
mõne madalama mehe poole. Kõigepealt seletage huroonidele, mis ma ütlen. Seejärel tõlkige vastus 
minu küsimusele.» 

Hirvekütt täitis rahulikult tema soovi ning kõik juuresolijad kuulasid ahnelt esimeste sõnade 
tõlget, mis kostsid ebatavalise* olendi suust. Ükski ei imestanud naisterahva nõudmise üle, kes oli 
välimuse järgi otsustades kõrgest seisusest. Lõhkine Tamm andis kohase vastuse ja esitles end ilusale 
külalisele sel viisil, et tollel ei võinud jääda mingit kahtlust selles, et tema vastab esitatud nõuetele. 

«Ma usun seda, huroon ...» jätkas Judith, etendades oma osa kindluse ja väärikusega, mis oleks au 
teinud tema näitlejaandele, kuna ta püüdis anda oma käitumisele heatahtliku armastusväärsuse 
varjundit, mida ta oli kord märganud kindrali abikaasas samalaadse, kuigi kuil märksa sõbralikuma 
stseeni puhul, «ma usun, et sina oled siin kõige kõrgem ülemus. Ma näen sinu näol mõtete jälgi. 
Ning sinu poole ongi minu kõne pööratud.» 

«Metsade Öis rääkigu,» vastas vana pealik viisakalt, niipea kui Judithi sõnad olid tõlgitud 
kõigile arusaadavasse keelde. «Kui tema sõnad on niisama meeldivad nagu tema välimus, ei kustu 
need iialgi mu kõrvust. Ma kuulen neid veel kaua pärast seda, kui Kanada talv on surmanud kõik 
lilled ja külmetanud kinni kõik suvised kõned.» 

See imetlus valmistas Judithi iseloomuga neiule suurt meelehead, aitas tal säilitada 
enesevalitsust ja kõditas tema edevust. Naeratanud tahtmatult, vaatamata soovile 

säilitada suurimat tagasihoidlikkust, hakkas ta oma plaani täide viima. 


«Nüüd, huroon,» jätkas ta, «kuula minu sõnu. Sinu silmad ütlevad sulle, et ma ei ole lihtne naine. 
Ma ei ütle, et ma olen selle maa kuninganna. Kuninganna elab kaugel maal, merede taga, kuid meie 
armuliku valitseja võimu all on palju kõrgeid aukandjaid ja mina olen üte neist. Missugune 
aukandja mina nimelt olen, sellest ei ole tarvis siin rääkida, kuna te ei mõistaks seda nagunii. Te 
peate uskuma lihtsalt oma silmi. Teie näete, kes ma olen. Te peate aru saama, et kuulates minu sõnu 
teie kuulate inimest, kes võib olla teie sõber või vaenlane, olenevalt sellest, kuidas teie teda vastu 
võtate.» 

Ta rääkis julge ja otsusekindla tooniga, mis oli antud olukorras tõepoolest hämmastav. Hirvekütt 
tõlkis tema sõnad korralikult, kuigi lihtsalt, indiaanlaste keelde ning irokeesid kuulasid teda 
lugupidamisega ja tõsiselt, mis tõotas tüdrukule edu. Kuid indiaanlase mõtet on raske jälgida. 
Judith kõikus lootuse ja kartuse vahel, oodates erutatult vastust. Lõhkine Tamm oli kogenud 
kõnemees ja vastas pärast lühikest pausi, mis oli täielikult kooskõlas indiaanlaste kommetega. Paus 
andis tunnistust sellest, et ta peab sügavalt lugu oma kaasvestlejast ning et kaalub-iga tema sõna, 
enne kui annab väärilise vastuse. 

«Minu tütar on ilusam kui Ontario metsroosid; tema hääl on kõrvadele meeldiv nagu käbliku 
laul,» vastas ettevaatlik ja kaval pealik, kes üksinda kogu iõugust ei olnud lasknud end petta Judithi 
toredast ja ebatavalisest välimusest. «Kolibri ei ole mesilasest palju suurem, kuid ta suled on kirjud 
nagu paabulinnu saba. Suur Vaim mõnikord rüütab kõige väiksemaid loomi kõige kirevama kuuega. Ja 
tema on see, kes katab põdra käreda karvaga. Kõik need asjad on vaeste indiaanlaste arusaamistest 
kõrgemal, kes mõistavad ainult seda, mis nad näevad ja kuulevad. Mu tütrel on kahtlemata väga suur 
vigvam kuskil järvel, huroonid ei ole seda oma rumaluses märganud?» 

«Ma juba ütlesin sulle, pealik, et asjata oleks nimetada minu auastet ja asukohta, sellepärast et te 
nagunii ei mõista mind. Teie peate uskuma lihtsalt iseenda silmi. 

Linik, mida ma kannan õlgadel, ei ole hariliku naisterahva linik; niisuguseid ehteid kannavad ainult 
pealikute naised ja tütred. Nüüd kuulake ja teadke, mispärast ma tulin teie juurde üksinda ja mis asi 
mind siia tõi. Ingiisidel on noormehi samuti nagu huroonidelgi. Neid on ainult palju rohkem, te teate 
seda väga hästi.» 

«Ingiise on palju nagu lehti puudel. Iga huroon ,teab ja mõistab seda.» 

«Ma mõistan sind, pealik. Kui ma oleksin siia toonud oma saatjaskonna, see oleks võinud välja 
kutsuda tüli. Mmu noormehed ja teie noormehed oleksid vihaselt üksteisele otsa vaadanud, eriti kui minu 
noormehed oleksid näinud, et kahvanäoline on piinamiseks kinni seotud. Teie vang on suur jahimees 
ning teda armastatakse väga kõigis kaugetes ja lähedastes garnisonides. Tema pärast võiks asi minna 
võitluseni ja huroonide tagasiteed Kanadasse. tähistaks verine rada.» 

«Verd on juba valatud nii palju,» ütles pealik süngelt, «et see pimestab meie silmi. Minu noored mehed 


näevad, et see kõik on huroonide veri.» 

«Kahtlemata. Ja veelgi enam oleks valatud huroonide verd, kui ma oleksin tulnud kahvanäolistest 
ümbritsetuna. Ma olen kuulnud Lõhkisest Tammest ning mõtlesin, et parem on saata ta rahuga tagasi 
oma külasse, et ta saaks oma naised ja lapsed sinna jätta. Kui ta soovib sealt tagasi tulla meie skalpide 
järele, siis me võtame ta vastu. Ta armastab elevandiluust loomi ja väikesi püsse. Vaata, ma tõin mõned 
kaasa, et temale näidata. Ma olen tema sõber. Kui ta paneb need asjad oma muu vara juurde, siis asub 
ta teele oma külasse, enne kui minu noormehed jõuavad talle järele. Ning siis näitab ta oma rahvale 
Kanadas, missuguseid rikkusi nad võivad tulla siit otsima, nüüd, kus meie suured isad, kes elavad teisel 
pool Soolast Järve, on üksteisele saatnud sõjakirve. Ma viin endaga kaasa suure jahimehe, keda on 
miille vaja, et varustada minu majapidamist jahisaagiga.» 

Judith, kes tundis küllalt hästi indiaanlaste kõneviisi, püüdis oma mõtteid väljendada rahulikule 
rahvale omaste mõtetega ning see õnnestus tal üle ootuste hästi. Hirvekütt teenis teda 'ausameelselt 
tõlgina ning täitis ülesannet seda meelsamini, et tüdruk vältis hoolikalt otsest 

valet. See oli andam, mida ta maksis Hirveküti õiglusetundele, kellele oli vastik igasugune pettus, kes 
pidas seda alatuseks, mis ei sobi kuidagi valge inimese väärikusega. Võimalus saada veel kaks elevanti ja 
juba eespool mainitud püstolid kutsusid huroonide seas esile suure elevuse, kuid Lõhkine Tamm kuulas 
seda ettepanekut külmalt, kuigi ta alles hiljuti oli sattunud vaimus* tusse, kuuldes kähe sabaga looma 
olemasolust. Lühidalt öeldes, seda külmaverelist ja läbinägevat pealikut ei saanud nii kergesti petta nagu 
tema kaaslasi, ning väärikustundega, mis oleks paistnud enamikule tsiviliseeritud inimestele liigsena, 
keeldus ta altkäemaksust, sest ta ei tahtnud kinkija soovi kohaselt toimida. 

«Las mu tütar hoiab need kähe sabaga sead enesele toiduks selleks puhuks, kui jahisaagist tuleb 
nappus,» vastas ta kuivalt, «ja väikesed kähe toruga püssid kah. Huroonid tapavad hirvi, kui neil on nälg, 
aga võitluseks on neil pikad püssid. See jahimees ei saa praegu lahkuda minu noormeeste juurest: nad tahavad 
teada, kas tal on nii mehine süda, nagu ta kiitleb ...» 

«Seda ma eitan, huroon!» katkestas Hirvekütt teda ägedasti. «Jah, seda ma eitan otsekoheselt, sest see on 
vastuolus tõe ja mõistusega. Keegi ei ole kuulnud, et ma oleksin kunagi kiidelnud ja ei kuule ka seda, kui te 
mul ka elusalt naha maha nüliksite ning seejärel praeksite mu värisevat liha kõige oma põrgulike 
viguritega. Ma võin olla tagasihoidlik inimene, olla õnnetu, olla teie vang, kuid juba oma iseloomult ei ole 
ma kiitleja.» 

«Noor kahvanäoline kiitleb sellega, et ta ei ole kiitleja.» ütles kaval pealik. «Tingimata on tal õigus. Ma 
kuulen imelikku lindu laulmas. Tal on väga ilusad suled. Ükski huroon ei ole iial niisuguseid sulgi näinud. 
Kuid neil on häbi oma kodukülla tagasi minna ning oma rahvale öelda, etnad lasksid vangi lahti selle 
imeliku linnu laulu tõttu ega tea selle linnu nime nimetada. Nad ei tea, kas see on käblik või pilkaja- 


harakas. See oleks suureks häbiks. Pärast seda ei lubata minu noormeestel minna metsa teisiti kui ainult 
emade saatel, kes õpetavad neile lindude nimesid.» 

«Teie võite küsida mu nime oma vangilt,» vastas tüdruk. «Minu nimi on Judith. Ja Judithist räägitakse 
pikalt 

kahvanäoliste raamatus, mida kutsutakse piibliks. Kuigi ma võin olla ilusate sulgedega lind, on 
mul siiski ka nimi.» 

«Ei,» vastas kaval huroon, ootamatult kaunis õigesti inglise keelt rääkima hakates. Ta tahtis 
sellega näidata, et oli siiani teeselnud, nagu ei oskaks ta seda keelt. «Ma ei küsi vangilt. Vang on 
väsinud, ta peab puhkama. Ma küsin oma nõdra mõistusega tütrelt. Tema räägib tõtt. Tule siia, 
tütar, vasta sina. Sinu nimi on Hetty?» 

«Jah, nii mind kutsutakse,» vastas neiu, «kuigi piiblis on kirjutatud Esther.» 

«Tähendab sinu nimi on kirjutatud ka piiblisse. Kõik on kirjutatud piiblisse. Hea küll. Kuidas 
tema nimi on?» 

«Judith — ja nii kirjutatakse ka piiblis, kuigi isa mõnikord nimetas teda Jude'iks. See on minu õde 
Judith, Thomas Hutteri tütar. Te kutsusite meie isa Biisamrotiks, kuigi ta ei olnud biisamrott, vaid 
niisamasugune inimene nagu te isegi. Ta elas majas vee peal — ja sellest peaks teile küllalt olema.» 

Võidurõõmu naeratus säras pealiku kipras näol, nähes kui hästi oli õnnestunud tema pöördumine 
tõtt armastava Hetty poole. Mis Judithisse endasse puutus, siis nägi ta samal silmapilgul, kui tema 
õde küsitleti, et kõik on läbi, kuna mingisuguste märkidega ega isegi mitte manitsustega ei olnud 
tõearmastajat tütarlast võimalik valetama meelitada. Judith mõistis, et asjata on püüda Biisamroti 
tütart kujutada mõne printsessi või suursuguse daamina, ja ta nägi, et tema julge ja teravmeelne 
plaan nurjus kõige lihtsama ja loomulikuma põhjuse tõttu, mida võis üldse kujutleda. Siis pööras ta 
oma silmad Hirveküti poole, otsekui paludes sõnatult teda vahele astuda ja neid mõlemaid päästa. 

«Sellest ei tule midagi välja,» ütles noormees vastuseks sellele pilgule, mille tähendust ta mõistis. 
Ta teadis, et see on käsutu. «Sellest ei tule midagi välja. See oli julge mõte, mis on väärt 
kindraliprouat,» selleks aiaks oli Lõhkine Tamm läinud pisut eemale ja oli väljaspool 
kuuldekaugust. «Kuid see mingo ei ole tavaline mees ja teda ei saa petta mingisuguste kavalustega. 
Kõik pidi minema oma tavalist rada ja pilv ei katnud tema silmi. Liiga raske on teda uskuma panna, 
et kuninganna või 

mõni tähtis daam elaks siinsetes mägedes, ja kahtlemata mõtleb ta, et ilus kleit, mida kannate, on 
osa saagist, mis teie isa või see, keda kunagi teie isaks peeti, on röövinud, nagu see ka tõenäoliselt 
oli, kui kõik, mis räägitakse, tõsi on.» 


«Igal juhul, Hirvekütt, päästab minu siinolek teid mõneks ajaks. Vaevalt julgevad nad piinata teid 
misu silmade all!» 

«Miks mitte, Judith? Kas te tõesti mõtlete, et nad kohtlevad kahvanäolist naist õrnemalt kui oma 
naisi? Tõsi, teie sugupool päästab teid vististi piinamistest, kuid ta ei päästa teie vabadust ja võib 
ka teie skalpi mitte päästa, ja võib-olla oleks parem, kui te ei oleks siia tulnud, kulla Judith. Mul 
ei ole sellest mingisugust kasu, kuid teile võib see tuua suurt kahju.» 

«Ma võin jagada teie saatust!» vastas neiu suuremeelse õhinaga. «Nad ei tee teile mingit halba, 
kuni mina siin seisan ja kuni minu võimuses on seda ära hoida, kui ainult...» 

«Mis kui ainult, Judith? Missuguse abinõuga teie tahate indiaanlaste julmust leevendada või nende 
saatanlikku õelust segada?» 

«Ei tea; Hirvekütt,» vastas neiu kindlalt, «kuid ma võin karinatada koos oma sõpradega ning surra 
koos nendega, kui tarvis.» 

«Ah, Judith! Kannatada tuleb teil võib-olla küll, kuid te ei sure enne, kui teie tund pole tulnud! 
Vaevalt küll teietaolisel ilusal naisel on oodata rängemat saatust kui see, et peate saama mõne 
pealiku naiseks, kui, muide, teie oma kalduvuste juures suudate alanduda niikaugele, et olete nõus 
minema paari indiaanlasega. Sellepärast-oleks olnud parem, kuj te oleksite jäänud laeva või kind- 
lusse. Kuid mis on tehtud, see on tehtud. Aga mis te tahtsite öelda, kui jätsite jutu pooleli 
sõnadega «kui ainult»?» 

«Sellest on praegu ohtlik rääkida, Hirvekütt,» vastas neiu väga kiirelt. Möödudes temast ükskõikse 
ilmega ütles ta tasa. «Pool tundi tähendab nüüd meile kõik. Teie sõbrad ei raiska asjata aega.» 

Jahimees vastas talle ainult tänuliku pilguga. Seejärel pöördus ta uuesti oma vaenlaste poole, 
justkui val- 

mistudes uuesti teda ootavaid piinamisi vastu võtma. Pärast lühikeseajalist nõupidamist tulid 
pealikud lõplikule otsusele. Judithi kavalus oli Lõhkise Tamme humaanseid kavatsusi suuresti 
nõrgendanud. Tüdruk oli saavutanud oma ootustele otse vastupidise tulemuse. See oli ka loomulik: 
indiaanlane ei suutnud andestada, et kogemusteta tüdruk pidi teda peaaegu haneks võtma. Nüüd 
mõistsid juba kõik, kes Judith tõeliselt oli — kuulsus tema ilust soodustas tema paljastamist. Mis 
puutub ebatavalisse rõivastusse, siis jäi see tagaplaanile ning kaotas mõneks ajaks oma võlu, 
kuna kõilf olid huvitatud saladuslikest kähe sabaga loomadest. 

Niisiis, kui Lõhkine Tamm uuesti vangi peale vaatas, oli tema näoilme sootuks muutunud. Ta 
oli loobunud soovist päästa kahvanäoline ning tal eiolnud enamtahtmist piinamise kõige 
tõsisemat osa edasi lükata. See muutus vana pealiku meeleolus sai kiiresti teatavaks noormeeste 


hulgas, kes tegid juba kiiruga ettevalmistusi oodatava vaatepildi jabks. Nad kogusid kähku noore 
männi kõrvale kuivi oksi, teritasid pindu, et neid ohvri kehasse torgata ja seejärel põlema süüdata 
ning valmistasid nööre, et vangi puu külge kinni siduda. Kõik see toimus sügavas vaikuses. Judith 
jälgis hinge kinni pidades kõiki indiaanlaste liigutusi, sellal kui Hirvekütt ise seisis näiliselt 
niisama kindlana nagu männid künkal. Kui sõdurid läksid teda kinni siduma, vaatas noormees 

siiski Judithi poole otsekui küsides, mis on soovitatavam, kas vastu panna võialistuda. 
Tähendusrikka žestiga soovitas Judith talle viimast abinõu ning minuti pärast köideti Hirvekütt 
uuesti puu külge kinni. Nüüd oli ta abitu märklaud igasugustele solvamistele või kuritegudele, mida 
ta piinajad oskasid välia mõeMä. Kõik olid nüüd nii agarasti ametis, et ei lausunud ühtki sõna. 

Siis süütasid nad lõkketule ja kõik ootasid kannatamatult lõppu. 


Huroonid ei kavatsenud oma ohvri elu tulel põletamisega võtta. Nad tahtsid lihtsalt tema füüsilist 
vastupidavust kõige karmimale proovile panna. Neile oli kõige tähtsam tema skalp*oma kodukohta 
kaasa viia, kuid enne seda tahtsid nad tema mehisuse murda, sundida teda valust oigama. 
Seepärast oli okstest ja hagudest tuleriit 

asetatud parajale kaugusele, nii et kuumus pidi muutuma talumatuks, kuigi see polnud otseselt 
eluohtlik. Kuid nagu säärastel puhkudel sageli juhtub, oli vahemaa valesti arvestatud ning leegid 
hakkasid lehvitama oma haralisi keeli ohvri näole nii lähedal, et mõne hetke pärast oleks see võinud 
saatuslikuks saada, kui Hetty poleks tunginud läbi rahvahulga, kepp käes, ja loopinud leegitseva 
tuleriida igasse külge laiali. Mõnigi käsi tõusis, et jultunud segajat maha paisata, kuid pealikud 
takistasid teda löömast, tuletades oma ägedaks läinud kaaslastele meelde, missugune on tema 
vaimne seisukord. Hetty ise ei mõistnud, missuguse ohtliku sammu ta oli astunud. Sooritanud selle 
julge teo, jäi tüdruk kulme kortsutades ringi vahtima, otsekui tahtes tähelepanelikuks muutunud 
metslasi nende julmuse eest noomida. 

«Õnnistagu sind jumal, armas õde, selle julge teo eest!» sosistas Judith, kes oli liiga nõrgaks 
muutunud, et midagi taolist ette võtta. «Taevas ise saatis sulle selle mõtte!» 

«See oli väga hästi välja mõeldud, Judith,» ütles vang vahele, «see oli väga hästi välja mõeldud 
ning päris õigel ajal, kuigi lõppude lõpuks see võib muutuda ka väga ebasobivaks ajaks! Mis 
sündima peab, see sündigu rutem või muidu on see juba liiga hilja. Kui ma oleksin täie suuga seda 
leeki sisse hinganud, ei oleks mingi inimlik jõud suutnud minu elu päästa. Ja te näete, et sel korral on 
nad minu pea nii kinni sidunud, et mul pole. võimalust seda liigutada. Hettyl olid küll head 
kavatsused, kuid võib-olla oleks olnud parem lasta tulel oma töö teha.» 


«Julmad, südametud huroonid!» karjätas vihane Hetty. «Teie tahate ristiinimest põletada nagu 
puuhalgu! Kas te pole kunagi piiblit lugenud või kas te arvate, et jumal teile niisugused asjad andeks 
annab?» 

Lõhkine Tamm käskis käeliigutusega laialipaisatud tukid uuesti kokku koguda. Toodi uusi puid — 
isegi naised ja lapsed korjasid agaralt kuivi oksi. Leek oli uuesti süttinud, kui üks indiaani naine 
tungis läbi ringi, jooksis lõkketule juurde ning pildus jalaga põlevad oksad jälle laiali. Irokeesid 
vastasid sellele uuele ebaõnnestumisele kisaga, kuid kui süüdlane ringi pöördus ja 

nad temas Tasa ära tundsid, järgnes sellele üldine heameele- ja üllatushüüd. 

Minutiks ei mõtelnud keegi pooleli olevast toimingust ja nii vanad kui noored tunglesid ümber 
tüdruku, pärides talt kiiresti selgitust tema äkilise ja ootamatu ilmumise kohta. Sel kriitilisel hetkel 
jõudis Ua-ta-Ua midagi Judithile sosistada, pistis talle salaja pihku mingisuguse eseme ning hakkas 
seejärel vastama hurooni neidude tervitustele, kes teda väga armastasid. Judith sai jälle 
enesevalitsuse tagasi ning toimis kiiresti. Väike terav nuga, mille Ua-ta-Ua oli talle andnud, rändas 
Hetty kätte, sest see näis olevat kõige ohutum ja kõige vähem kahtlust äratavam viis, kuidas seda 
Hirvekütile edasi toimetada. Kuid Hetty nõder aru hävitas kõigi kolme hästipõhjendatud lootused. 
Selle asemel et kõigepealt vangi käed lahti päästa ja seejärel nuga tema riietesse peita, et too võiks seda 
kõige sobivamal silmapilgul käsutada, asus Hetty kõjkide silme all nööre läbi lõikama, mis köitsid 
Hirveküti pead, et ta uuesti ei satuks leekide ohtu. Muidugi märkasid huroonid seda toimingut ning 
haarasid Hetty kätest kinni, kui ta oli jõudnud nööridest vabastada ainult vangi ülakeha kuni 
küünarnukkideni. See avastus tõmbas kõhe kahtluse Ua-ta-Uale ja Judithi üllatuseks ei eitanud julge 
tüdruk ülekuulamisel oma osavõttu kõigest sellest, mis oli juhtunud. 

«Aga mispärast ma poleks pidanud Hirvekütti aitama?» küsis tüdruk kindlal häälel. «Ta on delavaari 
pealiku vend. Minu süda on läbi ja läbi delavaari süda ... Tule siia, kõlvatu Kibuvitsaokas, ning pese 
irokeesi värv oma näolt maha! Astu huroonide ette, vares! Sa oled valmis sööma oma surnute kehasid 
ennem kui nälgima... Pange ta nägu näo vastu Hirvekütiga, pealikud ja sõjamehed, ma näitan teile, 
missuguse lurjuse te oma suguharusse olete vastu võtnud.» 

See nende oma keeles peetud julge kõne avaldas sügavat muljet. Reetmine kutsub alati esile 
usaldamatust, ja kuigi arg Kibuvitsaokas püüdis oma vaenlasi kõigiti usinalt teenida, oli ta pälvinud 
kõigi oma pingutuste ning orjameelsuse peale vaatamata parimal juhul ainult põlgliku sallivuse. Soov 
Ua-ta-Uad oma naiseks saada innustas teda kunagi reetma oma rahva ning tüdruku; kuid 

uute sõprade seas olid kerkinud talle tõsised võistlejad, kes teda reetmise pärast veelgi enam 
põlgasid. Lühidalt öeldes, Kibuvitsaokkal lubati jääda hurooni laagrisse, kuid tema oli seal samasuguse 
hoolika ja kuva järelevalve all nagu Ua-ta-Ua isegi. Ta ilmus harva pealikute ette ning hoidis 
hoolega Hirvekütist kõrvale, kel praeguse hetkeni polnud aimugi tema sealolekust. Siiski, kuulnud oma 
nime, mõistis ta, et enam ei olnud võimalik end peita. Ta ei pesnud irokeeside värve näolt maha ja kui 
ta ilmus ringi keskele, ei tundnud Hirvekütt teda esimesel pilgul äragi. Reetur võttis trotsliku ilme 
ja küsis kõrgilt, milles võiks keegi teda süüdistada. 

«Küsi seda iseendalt,» vastas Ua-ta-Ua südikalt, kuigi kogu tema käitumises tundus äkki 
mingisugust hajameelsust; ta otsekui ootas midagi ja vähemalt Hirvekütt ning Judith märkasid seda 
kohe. 

«Küsi seda iseenda südamelt, arg delavaaride koopaorav! ära tule siia süütu näoga. Mine vaata 
allikast — näed oma vaenlaste värve oma valelikul nahal, siis tule tagasi ning kiitle, kuidas sa oma 
suguharu juurest ära jooksid ning prantslaste vaiba endale katteks võtsid. Maali ennast kirjuks nagu 
koolibri — ometigi jääd mustaks nagu vares.» 

Ua-ta-Ua oli huroonide juures elades käitunud nii vagusalt, et nüüd kuulati üllatunult tema pahast 
kõnet. Mis puutub süüdlasesse, siis hakkas selle veri soontes keema ja kauni kõneleja õnn oli, et 
Kibuvitsaokka võimuses ei olnud täide viia kättemaksu, mida ta juba mõttes haudus, vaatamata 
kogu oma teeseldud armastusele. 

«Kel on vaja Kibuvitsaõit?» küsis ta süngelt. «Kui see kahvanäoline on elust väsinud, kui ta 
kardab indiaanlaste piinamisi, siis käsi, Lõhkine Tamm, ma saadan ta sõjameeste jälgedele, kelle me 
kaotasime ...» 

«Ei, pealik, ei, Lõhkine Tamm!» segas Ua-ta-Ua innukalt vahele. «Hirvekütt ei karda midagi ja 
kõige vähem kardab ta varest. Päästke ta lahti, lõigake ta köidikud läbi, pange ta selle vaakuva 
linnuga nägu näo vastu, siis näeme, kes neist on elust tüdinud.» 

Ua-ta-Ua tungis ettepoole, et haarata nuga noormehelt ja isiklikult see toiming lõpule viia, kuid 
üks elatanud 

sõdur astus Lõhkise Tamme märguande peale vahele. Pealik jälgis kahtlustusega tüdruku iga 
sammu; sellepärast et isegi siis, kui ta rääkis hoopleval toonil, tundus temas peituvat mingisugune 
ebakindlus ja ootus, mis ei võinud niisuguse tähelepaneliku vaatleja eest märkamata jääda. Ua-ta-Ua 
mängis oma osa hästi, kuid kaks-kolm vanameest mõistsid kõhe, et ta lihtsalt mängib kornetit. 


Sellepärast lükati tagasi tema ettepanek vabastada Hirvekütt ning kurvaks muutunud Ua-ta-Ua viidi 
puu juurest eemale sel hetkel, kui ta juba hakkas lootma, et tal on edu. Samal ajal asusid irokeesid, 
kes õlid tungelnud korratu jõuguna, uuesti korralikult ringi. Lõhkine Tamm teatas, et vanemad 
kavatsevad piinamist jätkata: viivitus on kestnud küllaltki kaua ning ei ole mingisuguseid tulemusi 
andnud. 

«Pea, huroon! Pidage, pealikud!» hüüdis Judith, vaevalt isegi mõistes, mis ta räägib, et aga igal 
viisil aega võita. «Jumala nimel, kas või üksainus minut veel!» 

Need sõnad katkestas teine, veelgi ebatavalisem vahelesegamine. Keegi noor indiaanlane tungis 
ühe hüppega läbi huroonide ridade ja kargas ringi keskele suurima iseteadlikkuse või südikusega, mis 
oli peaaegu hulljulguse piiril. Viis-kuus tunnimeest valvasid ikka veel järve mitmes üksteisest 
eemalasuvas punktis ning Lõhkisel Tammel jäi esimene mulje, et üks neist oli siia jooksnud 
mingisuguse tähtsa teatega. Võõra liigutused olid siiski nii nobedad ja tema sõjarüü, mis oli niisama 
napp nagu mõnelantiikaja kujul, oli väliselt nii vähe huroonide omast erinev, et esimesel pilgul oli 
võimatu mõista, kes ta oli, kas vaenlane või sõber. Kolme hüppega oli sõdur Hirveküti kõrval ning 
ainsa silmapilguga õlideta köidikud läbi lõigatud kiiruse ja täpsusega, mis vabastas vangi jäsemed 
täielikult. Alles pärast seda vaatas võõras ringi, siis pöördus ta ümber ning näitas üllatunud 
huroonidele delavaaride värvides ja sõjavarustuses noore ülla sõduri laupa, sirget rühti ning kotkapilku. 
Kummaski käes hoidis ta püssi; pussilaed toetusid maa peale, ja ühe küljest rippus alla Hirveküti 
padrunitasku ja püssirohu-sarv. See oli kuulus «hirvetapja». Julgelt ja väljakutsuvalt, ümbritsevale 
rahvasummale vaadates, andis indiaanlane relva selle seadusliku omaniku kätte. Kahe rel- 

vastatud mehe kohalolek, kuigi nad ise asusid ringi kes-kel, halvas huroone. Nende püssid olid 
puude alla laiali loobitud ning nad said endid kaitsta ainult nugade ning tomahookidega. Ent nad 
valitsesid end küllalt hästi, et mitte hirmu näidata. Tundus väheusutavana, et niivõrd nõrgad jõud 
tihkaksid niisuguse tugeva salga kallale tungida. Huroonid ootasid, et sellele julgele väljaastumisele 
järgneb mingisugune ebatavaline ettepanek. Võõras ei petnudki nende ootusi: ta valmistus rääkima. 

«Huroonid,» ütles ta, «see maa on väga suur. Suured Järved on ka avarad; nende taga on 
irokeesidele küllalt 

ruumi. Siinpoolsel küljel on küllalt ruumi delavaaridele. Mina olen Tšingatšguk, Unkassi poeg, 
Tamenundi järglane. See on minu mõrsja; see kahvanäoline on minu sõber. Minu süda läks üpris 


raskeks, kui ma tema kaotasin. Kõik delavaari neiud ootavad Ua-ta-Uad. Nad imestavad, mispärast ta 
nii kauaks ära jääb. Tulge, jätkem hüvasti ja mingem oma teed.» 

«Huroonid, see on teie surmavaenlane, nende Suur Madu, keda te vihkate!» hõikas Kibuvitsaokas. 
olen läbi ja läbi huroon.» 

Viimaste sõnade juures heitis reetur oma noa delavaari palja rinna suunas. Ua-ta-Ua, kes tema 
kõrval seisis, suunas kiire käeliigutusega löögi kõrvale ning ohtlik relv tungis terapidi männitüvve. 
Järgmisel silmapilgul välkus samasugune relv Mao käes ning värises reeturi südames. Ei olnud 
minutitki möödunud sellest, kui Tšingatšguk ringi sisse hüppas, kui Kibuvitsaokas langes nagu 
puunott maha. Sündmused olid järgnenud niisuguse kiirusega, et huroonid ei jõudnud toibudagi. 
Toimunud katastroof ei lubanud enam viivitamist. Kajas üldine kisa ning kogu jõuk oli liikvel. Sel 
silmapilgul kostsid metsast ebatavalised helid. Kõik huroonid — nii mehed kui naised — jäid 
kuulatama, kõrvad kikkis, näod täis ootust. Hääl oli korrapärane ning raske, nagu oleks 
rammimisnuiaga vastu maad löödud. Puude vahel hakkasid mingisugused 'kogud liikuma ning varsti 
ilmus metsaservale taktisammul marssiv sõjaväeüksus. Sõdurid asusid rünnakule, kuningakuubede 
purpur punas keset metsa ererohelist lehestikku. 

Raske on kirjeldada sellele järgnenud sündmusi. Tekkis niisugune segadus ning meeleheitlik püüd 
end päästa, et hävis igasugune tegevusühtsus ja -selgus. Omberpii-ratud huroonide suust tungis 
metsik hädakisa. Sellele järgnesid inglaste jõulised hurraa-hüüded. Ükski mus-kett, ükski püss «i 
paukunud, kuigi kindel ja korrapärane jalgademüdin jätkus ning oli näha, kuidas püssi-täägid 
läikisid sõduriterivi ees, milles oli vähemalt kuuskümmend meest. Huroonid olid sattunud äärmiselt 
ebasoodsasse olukorda: kolmest küljest piiras neid vesi ja 

neljandast lõikas neil taganemistee ära kohutav ja hästi väljaõpetatud vaenlane. Indiaanlased 
tormasid oma relvade juurde ning seejärel hakkasid kõik neemel olijad — mehed, naised, lapsed, 
—rutuga varju otsima. Keset üldist segadust ja kohkumist säilitas Hirvekütt külmaverelisuse ja 
otsustusvõime. Ta esimeseks mureks oli peita Judith ja Ua-ta-Ua puutüvede taha ning siis hakkas 
ta Hettyt otsima, kuid hurooni naised olid ta endaga kaasa viinud. Pärast seda tormas Hirvekütt 
taganevate huroonide tiivale, kes jooksid neeme lõunatipu poole, lootuses end vee kaudu päästa. 
Hirvekütt varitses paraja silmapilgu, kui kaks tema asjast piinajat kohakuti jõudsid ning tema 
püss katkestas esimesena selle õudse stseeni vaikuse. Ühe kuuliga läbistas ta mõlemad põgenikud. See 
kutsus esile üldise tulistamise huroonide poolelt. Üldisest kärast kostis Mao sõjahüüd ning tulis- 
tamine. Hästiväljakoolitatud sõdurid ei vastanud ikkagi kogupauguga huroonide tulistamisele ja 
ainuüksi Välejala hüüdeid ja laskmist oli kuulda inglaste ridadest. Inglased liikusid vaikides, kui 
mitte arvestada lühikest ja kiiret käsklust ja raskeid, taktis kajavaid ning ähvarda-vaid samme. 


Sellele järgnesid karjatused, oigamised ja .needmised, mis tavaliselt saadavad täägivõitlust. See 
hirmus, surmatoov relv küllastus kättemaksust. Järgnenud stseen oli niisugune, nagu neid sageli 
kordub meiegi päevil ja milles ei ole kellelgi pääsu julma arveteõiendamise eest. 


XXXI PEATÜKK 


Näe, lilledest tulvil on nurm, — 


kuid homme tahab neid surm! 
Kui see, mida soovides süda taob, 
täitub, — siis peagi jälle kaob. 
Mis on siis maailma helk? 

Vaid öösi sähvav pälk, 

mis haihtub kui välk! 

Shelley 


Vaevalt maksab lugejale üksikasjaliselt maalida pilti neemenukast, mille õnnetud huroonid olid oma 
viimaseks laagripaigaks valinud. Tundelisemate või nõrgemate närvidega inimeste õnneks varjasid 
puutüved, lehestik ja suits ära enamiku seal toimunud stseenidest ja öö laotas peagi oma loori üle järve 
ning üle kogu ääretu asustamata maa, mis oiatus tollal väheste ja tühiste eranditega Hudsoni 
leetseljakuilt kuni Vaikse Ookeani kallasteni. Viime oma jutustuse tegevuse üle järgmisele päevale, kui 
päikese valgus langes jälle maale nii lahke ja naeratavana, nagu poleks midagi erilist juhtunud. 

Kui päike järgmisel hommikul tõusis, olid Vilkuva Peegli kallastel kõik vaenu- ja taplusejäljed 
kadunud. Eelmise õhtu õudsed sündmused ei olnud jätnud pisimatki jälge järvepinnale ning tunnid 
jätkasid väsimatult oma rahulikku käiku, nõnda nagu loodus oli seadnud. Linnud õõtsusid endist viisi 
järvel või tiirutasid kõrgel, mägede kõige pikemate mändide köhal, olles looduse vastupandamatutele 
seadustele alludes valmis jahisaagile kallale sööstma. Ühe sõnaga, midagi ei olnud muutunud, välja 
arvatud elu ja liikumine, mis valitses nüüd kindlu-ses ja selle ümber. Siin toimunud muutus oleks silma 
torganud isegi kõige hajameelsemale vaatlejale. Kuningliku jalaväerügemendi mundris tunnimees kõndis 
mõõdetud sammuga mööda platvormi edasi-tagasi. Paarkümmend meest samast üksusest istusid 
siinsamas või asusid laevas. Püssid olid hakkides, tunnimehe valve all. Kaks ohvitseri vaatlesid kallast 
meie poolt juba nii sageli mainitud merepikksilmaga. Nende pilgud olid suunatud sellele saatuslikule 


neemele, kus puude vahel vilkusid veel praegugi punased kuued ja kus läbi pikksilma paistis, kuidas 
sõdurid olid ametis labidatega ning kuidas toimusid matused. Mõnegi reamehe välimuse järgi *oli näha, et 
võitu ei olnud vaenlaste üle saavutatud vastupanuta. Ja platvormil seisvatest ohvitseridest rippus nooremal 
käsi sidemes. Ta kaaslane, kes üksust juhtis, oli õnnelikumalt pääsenud. Tema oligi see, kes pikk- 
silmaga vastaskallast uuris. 

Seersant tuli ettekandega. Ta nimetas vanemat ohvitseri kapten Warleyks, nooremat lipnik Thorntoniks. 
Lugeja näeb peagi, et esimene oligi seesama ohvitser, kelle nime oli ärevusega mainitud Judithi ja 
Välejalä vahelises lahkumisvestluses. Tema see oligi, keda garnisoni tühjad jutud sidusid kõige 
sagedamini selle kena, kuid avameelse tüdruku nimega. Warlev oli kolmekümne viie aastane punapõskne, 
jämedate näojoontega mees. Kuid tema sõjaline rüht ja elegantne välimus võisid kergesti pimestada Judithi 
taolist kogemusteta tütarlast. «Craig külvab meid tänusõnadega üle.» tähendas kapten lipniku poole 
pöördudes ükskõikse näoilmega, pani pikksilma kokku ja andis selle käskjala kätte. «Ja tõtt öeldes on 
selleks ka põhjust. Muidugi oleks palju meeldivam 

olla siin ja miss Judith Hutteriga kurameerida kui neemel indiaanlasi matta, hoolimata 
romantilisest ümbrusest ja hiilgavast võidust... Muide, Wright, kas Davis on veel elus?» 

«Ta suri kümme minutit tagasi, teie ausus,» vastas seersant, kellele see küsimus oli esitatud. 
«Ma teadsin kõhe, millega see lõpeb, niipea kui nägin, et kuul oli sattunud talle kõhtu. Ma pole veel 
kohanud inimest, kes oleks suutnud kaua vastu pidada pärast seda, kui tal on auk vatsas.» 

«Jah, pärast seda ei ole küll kellelgi suurt isu,» tähendas Warley haigutades. «Kas teate, Arthur, 
kaks unetut ööd järjestikku mõjuvad kuratlikult inimese ajule. Ma olen loll nagu hollandi papp 
Mohawkis. Loodan, et te käsi teid väga ei häiri, armas poiss?» 

«Nagu näete, tõmbab see mul näo natuke krimpsu, sir,» vastas nooruk naerdes, kuigi ta nägu 
tõmbus samal ajal valust lausa kõveraks. «Kuid seda võib välja kannatada. Loodan, et Graham 
leiab varsti mõne minuti aega ja vaatab mu haava.» 

«Aga see Judith Mutter on siiski väga armas tütarlaps, Thornton, ja see ei ole minu süü, kui tema 
ilu ei saa keegi näha ja imetleda Londoni parkides,» jätkas Warley, tundes vähe huvi oma kaaslase 
haava vastu. «Ah jaa, teie käsi! Täiesti õigus! Minge laeva, seersant, ning öelge doktor Grahamile, et 
ma palun teda mister Thorntoni haava vaadata, niipea kui ta on valmis saanud selle vaese mehega, 
kel jalaluu on kätki... Veetlev olevus! Ja ta oli otsekui mõni kuninganna oma brokaatkleidis. Ma 
näen, siin on kõik muutunud: isa ja ema on surnud, õde on suremas, kui ta ei olegi juba surnud, ja, 
tervest perekonnast on järele jäänud ainult meie iludus üksi. Üldsummas oli see vägagi edukas 
ekspeditsioon ning tõotab lõppeda palju meeldivamalt kui tavalised kokkupõrked indiaanlastega.» 

«Kas ma pean oletama, sir, et te kavatsete hüljata suure poissmeeste armee lipu ning lõpetada 
sõjaretke abiellumisega?» 


«Mina, Tom Wafley, peaksin hakkama abielumeheks?! Jumala eest, kulla poiss, te tunnete vähe 
suurt armeed, millest te räägite, kui te kujutate ette midagi niisugust! 

Mina oletan, et koloonias leidub tõesti naisi, keda kergejalaväe kapten ei tarvitse põlata, kuid 
minu kindralist onu võttis kord vaevaks ja valis mulle naise Yorkshire'is; kuid too tüdruk oli inetu ja 
mina ei abiellu isegi printsessiga, kui ta eiole ilus.» 

«Aga kui ta on ilus, siis olete valmis abielluma isegi kerjusega?» 

«Noh, see on ju lipniku arusaamine asjast! Armastus onnis — see on vana laul uuel viisil, mida 
kuuleme juba sajandat korda. Meie ei ole nende killast, kes abielluvad, mu kallis poiss. Võtame kas 
või meie komandöri, rügemendiülema vana sir Edwini. Noh, kuigitaon juba täiskindral, eiole ta iial 
mõelnud ühestki naisest, ja kui inimene teenib kindralleitnandi astmeni abiellumata, siis onta juba 
ohutus olukorras. Rügemendiülema abi on ka ainult leeris käinud, nagu ma ütlesin kord oma 
onupojale — piiskopile. Major on lesk, ta oli noorest peast kaksteist kuud abielus ja nüüd me 
peame teda oma inimestest kõige kindlamaks. Kümnest kaptenist on dilemma ees ainult üks, ja 
tedagi, vaesekest, hoitakse alaliselt rügemendistaabis nagu mingit memento mori' noorte 
uustulnukate jaoks. Mis noorematesse ohvitseridesse puutub, siis ei ole ühelgi neist olnud jultumust 
teatada, etta kavatseb oma abikaasat rügemendile esitleda ... Kuid teie käsi teeb teile valu ja 
lähme vaatame, mis on lahti Grahamiga.» 

Üksusega kaasas olev kirurg tegeles hoopis muuga, kui kapten oli oletanud. Kui lahing oli läbi 
ning surnud ja haavatud kokku korjatud, leiti vaene Hetty viimaste hulgast. Ta oli püssikuulist 
surmavalt haavatud. Keegi ei teadnud, mil viisil ta oli haavata saanud. Arvatavasti oli see juhuslikke 
õnnetusi, mis alati käivad kaasas niisuguste sündmustega nagu need, millest eelmises peatükis 
jutustati. Sumak, kõik vanemad naised ja mõni hurooni neiugi olid langenud täägi ohvriks kas 
üliägeda käsi-Mhmluse segaduses või sellest, et raske oli eraldada meest naisest, kuna nende riided 
olid nii lihtsad. Suurem 


Mäleta surma! (Lad. k.) 

osa sõjamehi jäi sinnasamasse. Üksikutel oli siiski õnnestunud põgeneda ning paar-kolm meest 
võeti elusalt vangi. Mis haavatutesse puutub, siis vabastas tääk kirurgi liigsest tülist. Lõhkine Tamm 
oli pääsenud elu ja tervete kehaliikmetega, kuid oli haavatud ja vangis. Kui kapten Warley ja lipnik 


läksid laeva, möödusid nad temast. Vana indiaanlane istus väärikalt vaikivana ühes praami otsas 
sidemes pea ja jalaga, kuid tema näol ei olnud märgata mingisuguseid nukruse või meeleheite märke. 
KindLasti leinas ta taga oma suguharu hukkumist, kuid säilitas sealjuures väärikuse, nagu sobis 
sõdurile ja pealikule. 

Mõlemad ohvitserid leidsid kirurgi laeva peakajutist. Ta oli just eemaldumas Hetty sängi juurest. 
Rangel rõuge-armilisel šotlase näol oli kurb kaastundeilme, mida seal tavaliselt polnud näha. Kõik 
tema pingutused olid olnud asjata ja tal tuli vastu tahtmist loobuda igasugusest lootusest, et tüdruk 
elab veel kas või mõne tunnigi. Doktor Graham oli harjunud* suri-stseenidega ning tavaliselt mõjusid 
need talle üsna vähe. Kõigis usku puutuvates küsimustes oli ta materiaalsete küsimuste üle 
loogiliselt ja järjekindlalt mõeldes skeptikuks muutunud. Usust toe otsimine tundus talle nõrkusena. 
Kui ta aga nägi, et vagur ja noor Hetty, kes mõistuselt seisis enamikust naisterahvastest madalamal, 
leidis sel raskel kannatus-hetkel tuge neist harrastest tunnetest ja talus piinu kindlusega, mida oleks 
võinud kadestada nii mõnigi karastatud sõdur või kuulus kangelane, oli ta sellest vaatepildist 
niivõrd liigutatud, et isegi häbenes seda tunnistada. 

«Täiesti ebatavaline juhtum metsas, ja pealegi on tegemist pooliku aruga,» tähendas ta terava šoti 
aktsendiga, kui Warley ja lipnik kajutisse astusid. «Ma loodan, džen-telmenid, et kui meie kolme tund 
kätte tuleb, sjis oleme meiegi valmis niisamasuguse alandlikkusega minema sellest maailmast 
pensionile nagu see vaene poolearuga neiu.» 

«Kas pole mingit lootust, et ta paraneb?» küsis Warley, pöörates pilgu surnukahvatule Judithile, 
kelle põskedele olid muide ilmunud kaks punast laiku, kui kapten kajutisse astus. 

«Mitte rohkem kui Charlie Stuartil' Inglismaa kuningaks saada. Astuge lähemale ja otsustage ise, 
džentelmenid. Selle vaese neiu hinges toimub võitlus elu ja surma vahel, mis väärib koguni filosoofi 
tähelepanu... Mister Thornton, nüüd olen ma teie teenistuses. Me vaatame teie haava kõrvalruumis 
ja sel ajal me võime ka filosofeerida inimhinge keerdkäikudest.» 

Kirurg ja lipnik eemaldusid. Warleyl oli nüüd võimalus tähelepanelikumalt ringi vaadata ja 
kajutisse kogu-nenud inimeste meeleolu paremini mõista. Vaene Hetty oli asetatud oma lihtsasse 
sängi ja oli pooleldi istukil. Tema näol, millel oli omapärane kirgastunud ilme, paistsid läheneva 
surma tunnused. Tema juures olid Judith ja Ua-ta-Ua. Judith istus sügavas kurbuses, Ua-ta-Ua seisis, 
valmis osutama igasugust abi, milleks naise tähelepanu on suuteline. Hirvekütt, kes oli täiesti 
vigastamata, seisis voodi jalutsis oma «hirvetapjale» toetudes. Sõjavaimustus, mis alles nii hiljuti oli 
säranud tema näol, oli andnud maad tavalisele ausale ja heasoovlikule ilmele, mida pehmendasid 
nüüd veel kahjutunne ja mehine nukrus. Madu seisis tagaplaanil, sirge ja liikumatu nagu raidkuju, 
kuid nii tähelepanelik, et ainuski asi ei pääsenud tema terava pilgu eest. Välejalg täiendas gruppi; ta 


istus ukse juures toolil niisuguse inimese ilmega, kes tunneb, et tema juuresolek on ebakohane, kuid 
kes häbeneb omapead lahkuda. 

«Kes on see punases kuues mees?» küsis Hetty, kui oli märganud kapteni mundrit. «Ütle mulle, 
Judith, kas see on Välejala sõber?» 

«See ohvitser juhatab seda väeüksust, kes päästis meid kõiki huroonide käest,» vastas õde tasa. 

«Tähendab, ka mina olen päästetud? Ja mina mõtlesin, et siin räägiti, nagu oleks mind lastud ja 
ma pean surema. Ema on surnud, isa samuti, kuid sina oled elus, Judith, ja Välejalg ka. Ma kartsin 
väga, et Välejalg tapetakse, kui kuulsin, kuidas ta sõdurite hulgas karjus.» 

«Pole midagi, pole midagi, kallis Hetty,» katkestas 


1 Charles Stuart — Inglismaa troonilt kukutatud kuningas James II pojapoeg, troonipretendent. 1745. 
aastal korraldas ta Sotimaa mägihõimude abil ülestõusu, kuid ülestõus purustati inglaste poolt ja ta 
põgenes. 

Judith teda, kes püüdis sel silmapilgul rohkem kui kunagi varem säilitada õe saladust. «Välejalg on 
terve ja Hirvekütt on terve ja delavaarid on ka terved.» 

«Kuidas seejuhtus, ettulistati minutaolist vaesttütarlast ja nii palju mehi jäi terveks? Ma ei 
teadnud, et huroonid on nii kurjad, Judith.» 

«See oli õnnetus, vaene Hetty, kurb õnnetus. Keegi ei oleks sulle meelega midagi viga teinud.» 

«Mul oh selle üle väga hea meel. Mulle tundus see imelikuna: mina olen nõrgamõistuseline ja 
punanahad ei teinud mulle varem kunagi midagi halba. Mul oleks olnud väga raske mõtelda, et nad 
on minu suhtes meelt muutnud. Mul on samuti heameel, Judith, et nad ei teinud midagi halba 
Välejalale ... Teate, Hirvekütt, siiski oli väga hea, et sõdurid tulid, sesttuli põletab.» 

«Tõepoolest, see oli suur õnn, õde.» 

«Ma arvan, Judilh, et sa oled tuttav mõnega neist ohvitseridest; varem puutusid sa nendega sageli 
kokku.» 

Judith ei vastanud midagi; ta kattis näo kätega ja hakkas oigama. Hetty vaatas talle imestades 
otsa, kuid oletades loomulikult, et tema seisukord on õe kurvastuse põhjuseks, püüdis ta õde lahkelt 
trööstida: 

«Ära minu pärast muretse, armas Judith. Kui ma suren, siis ma ei kannata. Noh, isa ja ema on 
mõlemad surnud ja see mis juhtus nendega, võib ka juhtuda minuga. Sa tead ju, et meie peres olin 
mina alati kõige viimasel köhal; tähendab, et vähe on neid. kes mõtlevad minule pärast seda, kui 
ma olen järvepõhja kadunud.» 

«EI, ei, ei, vaene armas Hetty!» karjatas Judith tagasihoidmatus kurbusehoos. «Mina vähemalt 


mõtlen sinule alati. Jarõõmuga... Ah, missuguse rõõmuga vahetaksin ma köha sinuga. Sa oled 
puhas, hea, Ilma patuta!» 

Kapten Warley oli toetunud vastu kajuti ust. Ent kui see tunnetepuhang, mis oli täis ääretut kurbust 
ja võibolla meeleheidetki, tungis ilusa tütarlapse suust, läks ta aeglaselt ja mõtlikult eemale. 
Lipnikust möödudes, kes kortsutas kirurgt käes valu pärast nägu, et pööranud ta sellele mingit 
tähelepanu. 

«Näe, siin on.minu piibel, Judith!» ütles Hetty võidurõõmsalt. «Tõesti, ma ei suuda enam lugeda, 
mu silmadega on midagi juhtunud. Sa paistad mulle nii ähma- 

sena ja kaugena, ja Välejalg ka, kui ma teda vaatan. Tõesti, ma ei oleks kunagi uskunud, et Harry 
Marchil võib olla nii tuim pilk. Mis selle põhjuseks võiks olla, Judith, et ma täna nii halvasti näen? 
Mina, kelle kohta ema alati ütles, et mul on kogu perekonnas kõige paremad silmad. Jah, see on 
tõsi... Mõistus oli mul küll nõrk, inimesed ütlesid, et ma olen poole aruga, kuid silmad olid üpris 
head...» 

Judith hakkas uuesti nutma, sel korral ei teinud talle valu enda haletsus ega minevikumälestused. 
See oli puhas, südamest tulev kurbus, mille oli esile kutsunud armastus õe vastu ja mida suurendas 
tema ees lebava olendi alandlikkus ja ülim truudus. Sel hetkel oleks ta rõõmsalt ohverdanud oma elu, 
et Hettyt päästa. Ent see «i olnud tema võimuses ja tal jäi üle ainult kurvastada. Sel hetkel tuli 
Warley kajutisse tagasi, aetuna salajasest tungist, millele ta ei suutnud vastu panna, kuigi ta tundis 
ka samal ajal, et hülgaks suure rõõmuga Ameerika kontinendi igavesti, kui see võimalik oleks. Selle 
asemel et jääda ukse juurde, tuli ta kannataja sängile nii ligidale, et sattus Hettyle otse silma alla. 
Hetty suutis eraldada vaid suuri esemeid ning tema pilk kiindus peagi ohvitserile. 

«Kas teie olete see ohvitser, kes tuli siia koos Väle-jalaga?» küsis ta. «Kui nii, siis peame kõik 
teid tänama. Kuigi mina sain haavata, pääsesid ometi kõik teised. Tähendab, Harry March ütles teile, 
kust meid leida ja kui hädasti me vajame teie abi?» 

«Teate indiaanlaste ilmumisest tõi meile sõbraliku suguharu käskjalg,» vastas kapten, rõõmustades 
juhusest kergendada oma tundeid vestlusega. «Ja mind saadeti viivitamata nende taganemisteed ära 
lõikama. Muidugi, oli õnn, et me kohtasime Harry Välejalga, nagu te teda kutsute, sest ta oli meile 
teejuhiks, ja niisamuti oli õnn, et me kuulsime püssipauke, — nagu ma nüüd teada olen saanud, lasti 
lihtsalt märki, — sest see sundis meid oma marssi kiirendama ja juhtis meid ka järve õigesse külge. 
Delavaar nägi meid kaldal, kui ma ei eksi, pikksilma abil. Tema ja Ua-ta-Ua, nagu tema skvood 
kutsutakse, osutasid meile suure teene. See oli tõepoolest üsna õnnelik kokkusattumine, Judith.» 

«Ärge rääkige mulle õnnest, sir!» vastas neiu nutuse häälega, uuesti nägu kätega kattes. «Minu 
jaoks on terve maailm kurbust täis. Ma ei taha enam kunagi midagi kuulda märkiiaskmisest, 
püssidest, sõdureist ja üjdse inimestest.» 

«Kas te tõesti olete minu õega tuttav?» küsis Hetty, enne kui hämmeldunud ohvitser jõudis 
vastuseks mõtteid koguda. «Kust te teate, et tema nimi on Judith? Teil on õigus, sest see on tõesti ta 
nimi. Ja minu nimi on Hetty ning meie mõlemad oleme Thomas Hutteri tütred. 

«Taeva nimel, armas õeke, minu pärast, armas Hetty,» ütles Judith paluvalt, «ära räägi enam 
sellest!» 


Hetty vaatas talle üllatunult otsa, kuid olles harjunud sõna kuulma, lõpetas ta kapten Warley 
ebakohase ja piinliku ülekuulamise ning langetas silmad piibli poole, mida ta hoidis ikka veel käes, 
nõnda nagu mõni mees hoiab laevahuku või tulekahju ajal kramplikult süles aarde-laegast. Tema 
mõistus pöördus nüüd tulevikku, olles kaotanud minevikupildid. 

«Meie ei jää kauaks teineteisest lahku, Judith,» ütles ta. «Kui sina sured, siis peab ka sind 
toodama ja maetama järve ema kõrvale.» 

«Kahju, Hetty, et ma juba praegu ei lama seal!» 

«Ei, Judith, see ei ole võimalik. Inimene peab enne surema, kui tal on õigus saada maha maetud. 
Patt oleks sind matta või et sa ise mataksid enese elavana. Kord mõtlesin minagi enese matmisest, 
kuid jumal hoidis mind sellest patust.» 

«Sina...! sina, Hetty Hutter, mõtlesid niisugusest teost?» karjatas Judith, vaadates õele 
kirjeldamatu imestusega otsa, kuigi ta teadis, et Hetty huultelt ei tulnud ühtki sõna, mis poleks olnud 
täielik tõde. 

«Jah, Judith, kuid jumal on unustanud — ei, tema ei unusta midagi — ta on selle andestanud,» 
vastas surev tütarlaps süüd kahetseva lapse alandliku näoga. «See oli varsti pärast ema surma. 
Ma tundsin, et olin kaotanud oma kõige parema sõbra maa peal, kui mitte ainukese sõbra. Tõsi, 
Judith, teie isaga olite minu”astu väga sõbralikud, kuid ma olen nõrgamõistuseline Ja teadsin, et 
ma olen teile ainult koormaks. Peale selle häbenesite 

te nii sageli niisuguse õe ja tütre pärast. Ja raske on elada maailmas, kus kõik vaatavad sulle ülalt 
alla. Siis ma mõtlesingi, et kui ma saaksin end ema kõrvale matta, oleksin ma õnnelikum järvepõhjas 
kui majas.» 

«Andesta mulle, andesta mulle, kallis Hetty! Põlvili palun sult andestust, kallis õekene, kui mõni 
minu sõna võitegu tõi sulle niisuguse pöörase, julma mõtte!» 

«Tõuse üles, Judith. Põlvita jumala ees, aga mitte minu ees. Täpselt samuti tundsin mina ennast, 
kui ema oli suremas. Mulle tuli meelde kõik, millega ma teda olin kurvastanud ning olin andeks 
paludes valmis suudlema tema jalgu. Ma mõtlen, et nii tuntakse alati kõigi surijate juures; kuigi 
nüüd, kus ma sellest mõtlen, ma enam ei mäleta, et oleksin midagi niisugust tundnud isa surma 
puhul.» 

Judith tõusis püsti, ja varjates nägu põllega, hakkas nuuksuma. Sellele järgnes pikk, üle kähe 
tunni vältav paus, mille kestel kapten Warley mitu korda kajutisse astus ja sealt jällegi lahkus. 
Nähtavasti ei olnud tal mugav olla, kui ta ära oli, kuid ta ei suutnud ka kauaks siia jääda. Ta tegi 
mitmesuguseid korraldusi, mida tema mehed täitma hakkasid. Kogu väeüksuses valitses liikumine, 
eriti siis, kui leitnant Craig oli lõpetanud ebameeldiva surnute matmise toimingu ja saatis käskjala 
kaldalt küsima, mis väesalgaga ette võtta. Selle vaheaja kestel oli Hetty pisut aega maganud ja 
Hirvekütt ning Tšingatšguk lahkusid laevast, et kahe-kesi nõu pidada. Kuid eespooltähendatud 
vaheaja lõpul tuli kirurg platvormile ning teatas erutusega, mida tema seltsimehed varem polnud tema 
juures kunagi märganud, et patsient läheneb kiiresti oma lõpule. Selle teate puhul kogunesid kõik kaju- 
tisse. Uudishimu, aga võib-olla ka kõrgemad tunded, meelitasid siia inimesi, kes olid alles nii 
hiljuti olnud palju raskemate ja tähtsamate, sündmuste tunnistajaiks. Nüüd oli Judith murest juba 
täiesti teovõimetu ja Ua-ta-Ua üksinda ümbritses õrna naiseliku hoolitsusega haigevoodit. Hettys 
endas ei olnud toimunud mingisugust muud märgatavat muutust, kui mitte arvestada üldist nõrkust, 
mis osutas surma peatsele lähenemisele. Nii vähe kui tal mõistust oligi, jäi see selgeks nagu alati ning 
mõnin- 

gas suhtes muutus tema mõistus isegi erksamaks kui tavaliselt. 

«Ära kurvasta minu pärast nii palju, Judith,» ütles tagasihoidlik kannataja. «Ma näen varsti ema. 
Mulle tundub, et ma juba näengi teda. Ta nägu on niisama sõbralik ja naeratav nagu alati. Võib- 
olla kui ma ära suren, annab jumal mulle kogu aru tagasi ning ma olen väärilisem kaaslane emale kui 
varem. Aga kui pimedaks läheb kõik! Kas tõesti nii lähedal on öö? Ma ei näe peaaegu mitte midagi. 
Kus on Ua-ta-Ua?» 

«Ma olen siin, vaene tütarlaps. Mispärast sa mind ei näe?» 

«Ma näen sind, kuid ma ei näe, kas see oled sina või Judith. Ma usun, et ma ei näe sind enam 
kaua, Tasa.» 


«Sellest on väga kahju, vaene Hetty. Kuid pole viga: kahvanäolistel lähevad taevasse nii 
tütarlapsed kui ka sõjamehed.» 

«Kus on Madu? Ma tahan temaga rääkida, andke mulle tema käsi, näe nii! Nüüd ma tunnen teda. 
Dela-vaar, sa pead armastama ja austama seda noort naisterahvast. Ma tean, kui õrnalt tema sind 
armastab ning sina pead teda niisama õrnalt armastama. ära kohtle teda nii, nagu mõned teie 
mehed oma naisi kohtlevad, ole talle hea mees. Aga nüüd tooge Hirvekütt mulle ligemale, andke mulle 
tema käsi.» 

See palve täideti ning jahimees seisis haige sängi kõrval, alludes lapse kuulekusega kõigile tema 
soovidele. 

«Ma tunnen, Hirvekütt,» jätkas ta, «kuigi ei-suuda ütelda mispärast, et teie ja mina ei lahku 
igaveseks. See onimelik tunne! Ma ei ole seda varem tundnud... Huvitav, millest see tuleb?» 

«See on jumal, kes annab sulle julgust viimases hingehädas ja seepärast peab. tema vastu austust 
tundma. Jah, meie saame veel kunagi kokku, kuigi see -võib sündida alles kaua aja pärast ja kaugel 
maal.» 

«Kas teie ka tahate, et teid maetaks järve? Kui see nii on, siis ma mõistan, millest mul see tunne 
tuleb.» 

«Vaevalt on .see võimalik, tütarlaps, vaevalt on see võimalik. Kuid öeldakse, et ristiinimeste 
hingede jaoks olevat olemas niisugune maa, kus ei ole järvi ega metsi. 

Miks seal metsi ei ole, see käib küll üle minu mõistuse, kuna mugavus ja rahu on peaasjad. Minu 
haud on kõige tõenäolisemalt kuskil metsas, kuid ma loodan, et minu hing ei ole sinu omast siiski 
kaugel.» 

«Kindlasti on see nii. Ma olen liiga nõdra aruga, et niisuguseid asju mõista, kuid ma tunnen, 
et mina ja, teie kohtume veel... Õde, kussaoled? Nüüd maei näe midagi peale pimeduse. 
Kindlasti on juba öö.» 

«Ah, Hetty, ma olen siin, sinu kõrval, näed minu käed-kallistavad sind,» nuuksus Judith. «Räägi, 
kallis.. võib-olla sa tahad midagi öelda või palud midagi sel õudsel minutil?» 

Selleks ajaks oli Hetty nägemine täiesti kadunud. Siiski ei lähenenud surm talle oma tavaliste 
õudustega,, vaid otsekui õrnusest haaratuna. Tütarlaps oli kahvatu nagu laip, kuid hingas kergelt ja 
ühtlaselt. Tema hääl,, mis oli muutunud peaaegu sosinaks, jäi siiski endiselt: selgeks ja 
arusaadavaks. Kui õde selle küsimuse esitas, valgus puna üle sureva tütarlapse põskede; see oli siiski: 
väga nõrk, peaaegu märkamatu ja sarnanes roosi värvile. Keegi peale Judithi ei märganud seda 
naiselikku tundeväljendust, millest isegi surm ei olnud võitu saanud. Judith mõistis kõhe selle 
põhjust. 

«Välejalg on siin, kallis Hetty,» sosistas õde, asetades-näo surijale nii lähedale, et sõnad ei 


kostaks võõrastele kõrvadele. 

«Kas tahad, ma kutsun tema sinuga hüvasti jätma?» 

Õrn käesurumine andis jaatava vastuse ja siis kutsuti Välejalg surivoodi juurde. Arvatavasti ei 
olnud see kaunis, kuid jäme metsaelanik iial tundnud end nii ebamugavasu, kuigi kiindumus, mida 
Hetty tema vastu tundis, oli liiga puhas ja pealetükkimatu, et tema peas võisid tekkida kas või 
pisimadki kahtlused selles suhtes. Ta lubas Judithil oma kõva hiiglasekäe asetada Hetty kätesse ja 
seisis ebamugavas vaikimises, oodates, mis edasi saab. 

«See on Välejalg, mu armas,» sosistas Judith õe kohale kummardudes. «Räägi temaga ja luba tal ära 
minna.»- 

«Mis ma pean talle ütlema, Judith?» 

«Kõike, mis käsib sinu puhas hing, mu kallis. Usalda oma hinge ja ära karda midagi.» 


559 


«Hüvasti, Valejälge sosistas tütarlaps sõbralikult tema kätt surudes. «Ma oleksin tahtnud, et te 
püüaksite saada rohkem Hirveküti taoliseks.» 

Need sõnad olid lausutud suure vaevaga. Kahvatu puna püsis vaid hetke, seejärel vallandusid 
sõrmed ja Hetty pööras näo kõrvale, nagu oleks ta selle maailmaga kõik arved lõpetanud. 
Salapärane tunne, mis sidus teda selle noormehega, tunne, mis oli nii õrn, et jäi peaaegu 
märgatamatuks temale endalegi ja mida ei oleks iial tekkinudki, kui mõistus oleks rohkem 
valitsenud tema südame üle, andis maad ülevatele mõtetele. 

«Millest sa mõtled, armas õeke?» sosistas Judith. «Ütle mulle, et ma saaksin sind aidata sel 
hetkel.» 

«Ema ... ma näen nüüd ema... Ta seisab järve köhal üleni valgusest ümbritsetuna... Mispärast ei 
ole isa seal?... Kui imelik, et näen ema, aga ei näe sind... Jää hüvasti, Judith!» 

Viimased sõnad ütlgs ta pärast pausi. Õde kummardus tema köhale äreva tähelepanuga, kuni ta 
lõpuks märkas, et alandlik hing oli juba lahkunud. Nii suri Hetty Hutter, üks neid salapäraseid lülisid 
materiaalse ja vaimse maailma vahel. 


XXXII PEATÜKK 


Kas lüüa vast võiks tütarlast, kes parunite perest? 
Kas võiksin ma ehk naida ta? Ma pole siniverest! 

Ja isale ei meeldiks see, ma oleks pinnuks silmas! 

On parem see, kui minu tee käib üksi selles ilmas. 

Ei kõlba nii; nüüd saatus viib mind käima metsaradu; 


kui viibin siin, siis vaibub piin, sest see on minu kodu! 
«Pruunipäine tüdruk» (vana ballaad) 


Järgmine päev oli väga kurb, kuigi see möödus väga. pingsates askeldustes. Sõdurid, kes olid 
hiljuti oma ohvrid maha matnud, kogunesid nüüd oma surnud seltsimeest mulda sängitama. 
Hommikune vaatepilt oli jätnud härrasrahvale kurva mulje ja teisedki olid samasuguse tunde mõju 
all üsna mitmekesisel viisil ja paljudel põhjustel. Tund venis tunni järele, kuni saabus õhtu.ja siis 
jõudis kätte vaese Hetty Hutteri põrmule viimase austuse avaldamise nukker silmapilk. Tema keha 
lasti; järve ema kõrvale, keda ta oli nii armastanud ja austanud. Kirurg Graham, vaatamata kogu oma 
vabameelsusele, nõustus meeleldi tema haua kohal matusekõnet pidama. Judith ja Ua-ta-Ua valasid 
ohtralt pisaraid; Hirvekütt vaatas ainiti läbipaistvale veele, mis voogas, nüüd selle keha köhal, 
kelle hing oli puhtam mägialli-kast. Isegi delavaar pööras näo kõrvale, et oma nõrkust 

varjata. Reasõdurid vaatasid matusetalitust tuimade imestavate pilkudega. 

Päev lõppeski selle harda toiminguga. Vanemkomandöri käsu kohaselt heitsid kõik varakult 
magama, sest oli otsustatud asuda koidu ajal koduteele. Üks osa üksusest, kelle teejuhiks oli Välejalg ja 
kelle hooleks oli haa vatute, vangide ja sõjasaagi äraviimine, oli lahkunud kindlusest juba keskpäeval, 
etjõuda forti lühimat teed kaudu. Salk -oli maabunud sellel neemel, mida nii sageli onmainitud või 
kirjeldatud meie jutustuse esimestel lehekülgedel. Kui päike loojus, asus väesalk juba laagris pika, 
ebaühtlase jajärsu küngasteaheliku veerul, mis langes Mohawki jõe oru suunas. Selle salga 
lahkumine olisuurel määral lihtsustanud järgmise päeva toimin guid, sest mahajääjad olid nüüd 
vabanenud haavatutest ja pagasist ning üksuseülem võis vabalt tegutseda. 

Pärast õe surma ei rääkinud Judith kuni südaööni kellegagi peale Ua-ta-Ua. Kõik austasid tema 
kurbust ning mõlemad neiud viibisid kuni viimase minutini kadunu põrmu juures. Niipea kui kurb 
matusetalitus oli lõppenud, purustas trummipõrin vaikuse, mis valitses rahuliku järvepinna köhal, ja 
kajas mägedest vastu. Täht, Tasa hiljutine teejuht, tõusis maastiku kohale, mis oli nii rahulik, nagu 
poleks inimesed looduse rahu iial rikkunud. Platvormil sammus kogu öö üksik tunnimees ja hommik 
algas nagu tavaliselt äratussignaaliga. 

Piiriasukate aeglus andis nüüd maad sõjaväelisele täpsusele ja distsipliinile. Kiiruga, lõpetati 
tagasihoidlik hommikueine ja kogu salk hakkas korrapäraselt, mürata ja segaduseta kaldale 
liikuma. Kõigist ohvitseridest oli ainult kapten Warley kohale jäänud. Craig juhatas eelsalka, 
Thorton oli haavatute seas ja Gfaham saatis muidugi oma haigeid. Isegi Hutteri kirst ja muud hinna- 
lisemad asjad olid vooriga minema saadetud; m”jia oli jäänud ainult vanakoli, mida eitasunud 
kaasa viia. Judith oli rõõmus, et kapten pidas lugu tema tunnetest ja tegeles ainult oma ameti- 
kohustustega, inttes tema oma kurbade mõtiskluste hooleks. Kõik olid ühisel arvamisel, et see koht 


jäetakse täielikult maha, kuid peale selle ei küsinud ega andnud keegi mingisuguseid selgitusi. 

Soldatid asusid laevale kapteniga eesotsas. Warley küsis Judithilt, mida too kavatseb ette võtta, ja 
kuuldes, et neiu tahab viibida Ua-ta-Uaga kuni viimase hetkeni koos, ei tüüdanud ta teda enam oma 
pärimistega ega solvanud oma nõuannetega. Mohawki äärde viis ainult üks ohuta ja tuntud teerada 
ning Warley ei kahelnud, et varem või hiljem kohtuvad nad sõbralikult ka sel juhul, kui eiuuendata 
end.isi suhteid. 

Kui kõik olid pardal, asusid mehed aerudele ja Vaev hakkas liikuma kohmakalt nagu alati 
eemalasuva neeme suunas. Hirvekütt ja Tšingatšguk tõmbasid veest kaks kammd välja ja peitsid need 
kindlusse. Löönud aknad ja uksedkinni, väljusid nad majast trepi kaudu eespoolkir-jeldatud viisil. 
Otse püsttara ääres istus Ua-ta-Ua juba kolmandas kännus. Delavaar läks aega viitmata tema juurde 
jaaerutas minema, jättes Judithi üksinda platvormile. Selle ootamatu sammu tõttu leidis Hirvekütt 
end nüüd üksi ilusa jaikka alles nutva leinajaga. Olles liiga lihtsameelne, etmidagi kahtlustada, 
juhtis noomeeskergepaadi välja, võttis kindtuse perenaise sellesse istuma ning suundus koos temaga 
oma sõbrale järele. 

Teekond viis haudade lähedalt mööda. Kui kanuu sealt mööda libises, hakkas Judith sel 
hommikul esimest korda kaaslasega rääkima. Ta kõneles väga vähe: palus ainult minutiks või paariks 
peatada, enne kui ta siit lahkub. 

«Mina einäe võib-olla seda kohta enam iial, Hirvekütt.» ütles ta, «ja siin lamavad minu ema 
ja õe põrmud. Kas teie arvates on võimalik, et ühe süütus pääs 
tab jumala silmis teise kähe hinged?» 

«Minu arvates ei ole see nii, Judith, kuigi ma ei ole küll misjonär ja olen vähe õppinud. Iga hing 
vastutab ise oma pattude eost; kuid südamest tulev kahetsus võib lunastada igasuguse süü.» 

«Siis peab ka minu vaene ema taevas olema! Kibe-dasti, — ah kui kibedasti on ta oma pattusid 
kahetsenud; ja kindlasti peavad tema kannatused siin maailmas lugema ka midagi teises maailmas.» 

«See kõik käib üle minu mõistuse, Judith. Mina püüan teha õigust siin maailmas, see on siiski 
kõige kindlam viis, kuidas oma asjad teises maailmas korda saada. 


563 


Hetty oli ebatavaline inimene, mida peavad tunnistama kõik, kes teda tundsid.» 
«Minu arvates olete te tema vastu ainult õiglane. Kahju! Kahju! Mispärast on nii suur vahe nende 
vahel, keda toideti ühe ja sama rinnaga, kes magasid ühes voodis ning elasid ühe katuse all. Kuid 


ükskõik — juhtige kanuu natuke kaugemale ida poole, Hirvekütt: päike paistab mulle otse silma ja ma 
ei näe haudasid. Eks ole, Hetty haud on näete seal, emast paremal?» 

«Jah, muidugi. Teie ise tahtsite nii ja kõik täidavad teie soove rõõmuga, Judith, kui need on 
õiglased.» 

Tüdruk vaatas talle peaaegu minuti vaikiva tähelepanuga otsa, siis pööras pilgu tagasi kindlusele. 

«See järv on varsti täiesti maha jäetud,» ütles ta. «Ja just nüüd, kui ta võiks olla ohutum eluase 
kui kunagi varem. Viimaste päevade sündmused võtavad irokeesidel kauaks ajaks isu siia tagasi 
tulla.» 

«See on tõsi! Jah, see on täiesti kindel. Ma ei usu, et mul oleks vaja siia tagasi tulla, kuni sõda 
kestab. Minu arvates ei jäta ükski hurooni mokasstin jälgi nende metsade lehtedele, kuni nende 
vanemad kõnelevad oma noormeestele sellest häbist ja lüüasaamisest.» 

«Kas te tõesti nii väga armastate vägivalda ja verevalamist? Ma olin teist paremas arvamises, 
Hirvekütt. Ma uskusin, et teie olete inimene, kes võib leida õnne rahulikul kodukoldel, andunud ja 
armastava naise seltsis, kes on valmis kõiki teie soove täitma, tervete, sõnakuulelike laste hulgas, kes 
püüavad usinasti käia teie jälgedes ja kasvavad niisama ausateks ja õiglasteks nagu teie ise.» 

«Jumal küll, Judith, kui ilusti te räägite! Kõne ja välimus käivad teil käsikäes ning mida ei suuda 
teha üks, seda saavutab kindlasti teine! Niisugune tüdruk võib üheainsa kuu jooksul kõige vaprama 
sõduri koloonias ära võluda.» 

«Tähendab, ma siis eksisin? Kas te, Hirvekütt, tõesti armastate sõda rohkem kui kodukollet ja 
omakseid?» 

«Ma mõistan, mis te öelda tahate, jah, ma usun, et ma tõesti mõistan, mis te öelda tahate, 
tütarlaps, kuid ma ei arva, et te minust õigesti aru saite. Ma arvan, et võin end nüüd õigusega 
sõduriks nimetada, sest olen 

võidelnud ja võitnud, ja sellest piisab selle nime kandmiseks. Ma ei eita ka, et mul on kalduvusi 
niisuguseks kutseks, mis on kõigiti mehine ja auväärne töö, kui temaga tegelda nii nagu nõuavad 
meie tõekspidamised. Kuid ma ei ole sugugi verejanuline. Noorus jääb siiski nooruseks ja mingo 
mingoks. Kui kõik siinsed noormehed istuksid käed rüpes ning laseksid hulKiireil maad rüüstata, — 
noh, siis oleks meil parem kõhe prantslasteks muutuda ning loovutada maa neile. Ma ei ole 
löömamees, Judith, ning ei armasta sõdu sõdade pärast. Kuid mina ei näe suurt vahet selles, kui 
antakse ära mõni maa-ala hirmust enne sõda, või kui ta loovu-tatakse pärast sõda, sellepärast et pole 
Jõudu vastu panna, kui mitte arvestada seda, et teine tee on siiski mehisem ja väärikam.» 

«Ükski naine ei taha näha, et tema mees või vend seisaks kõrval ning kannataks alandlikult 
haavamisi ja solvamisi, Hirvekütt, kuigi naine võib selle juures tunda muret selle üle, et mees on 


sunnitud viibima sõjaohtudes. Kuid teie olete juba küllalt teinud ja puhastanud selle ümbruse 
huroonidest, sest just teile oleme kõik tänu võlgu meie hiljutise võidu eest. Nüüd kuulake mind 
kannatlikult ja vastake täie avameelsusega, mida on samavõrd meeldiv kui ebatavaline teie soo 
esindaja juures näha.» 

Judith vaikis, sest nüüd, kui ta oli juba valmis kõike südamelt ära rääkima, võttis loomupärane 
tagasihoidlikkus uuesti võimust, vaatamata kogu usaldusele, mida talle oli sisendanud kaaslase 
iseloomu suur lihtsus. Tema põsed, mis olid alles hiljuti olnud kähvatud, tõmbusid-punaseks ning 
silmades süttis endine sära. Tunded andsid tema näole ilmekuse ning häälele pehmuse, muutes tema, 
kes ta oli juba niigi ilus, veel mitu korda võluvamaks ja ahvatlevamaks. 

«Hirvekütt,» ütles ta pärast kaunis pikka vaheaega, «nüüd ei ole aeg teesklemiseks, petmiseks või 
avameelsusest hoidumiseks. Siin oma ema haua kohal, tõtt armastanud, tõtt kõnelnud õe haua köhal, 
oleks igasugune teesklus sobimatu. Seepärast kõnelen ma teiega avameelselt ja ilma igasuguse 
hirmuta, et mind ei mõistetaks. Me ei ole nädalat aegagi tuttavad, kuid mulle 

näib, nagu oleksin ma teid tundnud aastaid. Selle lühikese aja jooksul on aset leidnud nii palju ja 
palju tähtsaid sündmusi, et terve elu leinad ja ohud ning õnn on kuhjunud paarile päevale! Ja 
need, kes on neis sündmustes koos kannatanud ja tegutsenud, ei pea end tundma üksteise suhtes 
võõrana. Ma tean seda, mida mina tahan teile öelda, mõistaksid enamik meesterahvaid valesti; kui 
loodan, et teil on minu tundeist suuremeelseni ettekujutus. Meie ei ole siin keset asunduste kava-lust 
ja pettust, vaid oleme noored inimesed, kel ei ole veel kordagi olnud juhust teineteist milgi kujul 
või viisil petta. Loodan, et ma väljendasin ennast arusaadavalt?» 

«Aga muidugi, Judith. Vähesed räägivad teist paremini, kuid keegi ei räägi nii meeldivalt. Teie 
sõnad on niisama meeldivad nagu teie ilugi.» 

«Teie olete minu ilu nii sageli kiitnud, et see annab mulle julgust jätkata. Siiski, Hirvekütt, 
minu aastates tütarlapsel ei ole kerge unustada kõiki lapsepõlves saadud õppetunde, kõiki oma 
harjumusi ja loomupärast ettevaatlikkust ning avameelselt öelda kõike, mis ta süda tunneb!» 

«Mispärast mitte, Judith? Mispärast ei peaks naisterahvad samuti nagu meesterahvadki käituma oma 
ligimestega täiesti siiralt ja ausalt? Ma ei näe mingit põhjust, miks te ei võiks rääkida niisama 
avameelselt nagu mina, kui on vaja öelda midagi tõesti tähtsat.» 

See jonnakas tagasihoidlikkus, mis seni oli noormeest takistanud tões kahtlemast, oleks tüdrukul 
igasuguse julguse riisunud, kui tema hing samuti nagu ta siidagi ei oleks iga hinna eest püüdnud teha 
viimast meeleheitlikku pingutust, et pääseda tulevikust, mis teda hirmutas seda tugevamini, mida 
piltlikumalt ta seda endale ette kujutas. See tunne võitis kõik tavalised kaalutlused ning Judith 
jätkas visalt, olles sellest isegi üllatatud, kui mitte hämmeldunud. 

«Ma räägin, ma pean teiega rääkima niisama, nagu ma räägiksin vaese kalli Hettyga, kui see armas 


laps veel elaks!» jätkas Judith, muutudes kahvatuks, selle asemel et punastuda, sest ülim 
otsusekindlus avaldas 

hoopis vastupidist mõju, kui taoline toiming oleks tavaliselt esile kutsunud mõne teise tütarlapse 
juures. «Jah, ma lämmatan kõik teised tunded ja alistan nad ühele, 
praegu kõige tähtsamale! Teie armastate ju metsi ja elu, mida me veedame siin kõlkas, kaugel valgete 
inimeste eluasemetest ja linnadest?» 

«Armastan, Judith, nagu ma armastasin oma vanemaid, kui nad olid elus. Seesama paik vääriks 
minu silmis kogu maailma, kui see sõda ainult ükskord hästi lõpeks ja asunikud siit võimalikult 
kaugemal püsiksid.» 

«Mispärast siis siit lahkuda? Paik on peremeheta, — vähemalt ei ole ühtki, kel oleks temale suurem 
õigus kui minul, ja viimase loovutan ma meeleldi teile. Kui see ka oleks terve kuningriik, Hirvekütt, 
ütleksin ma rõõmuga sedasama. Tuleme siia tagasi pärast seda, kui vaimulik fordis on meile oma 
õnnistuse andnud, ja pärast seda ei lahku me enam kunagi siit, enne kui jumal kutsub meid teise 
maailma, kust me leiame eest minu vaese ema ja õe vaimud.» 

Sellele järgnes pikk, paljutähendav paus. Teinud nii avameelse ettepaneku, kattis Judith näo kahe 
käega ja Hirvekütt, kes oli ühteviisi nukker ja imestunud, mõtiskles kuuldud sõnade üle. Lõpuks 
katkestas jahimees vaikuse, püüdes oma häälele anda õrna tooni, et tütarlast mitte solvata. 

«Te ei ole seda küllalt hästi läbi mõtelnud, Judith,» ütles ta. «Ei, teie tunded on kõigest sellest 
erutatud, mis hiljuti juhtus, ja uskudes, et teil ei ole maailmas ühtki omast, püüate te kuruga leida 
inimest, kes asendaks neid, kelle te kaotasite.» 

«Kui ma elaksin sõprade keskel, Hirvekütt, tunneksin tna ikkagi sama, mida tunnen praegu, ning 
räägiksin sedasama, mida räägin praegu,» vastas Judith, endiselt oma ilusat nägu kätega varjates. 

«Aitäh, tütarlaps, tänan teid kõigest südamest! Kuid ma ei ole siiski niisugune inimene, kes kasutaks 
teie hetkelist nõrkust, kui te unustate kõik oma eelised ja kujutlete, et kogu maakera ühes kõigega, mis 
temas on, peitub selles kanuus. Ei, ei, Judith, see oleks minu poolt tänamatu! See, mida te pakute, ei või 
iial sündida.» 

«See kõik on võimalik ning ma ei kahetse seda!» vastas Judith tagasihoidmatu tundepuhanguga, 
mis sundis teda käsi silmade eest ära võtma. «Me võime paluda sõdureid meie asjad teele maha 
jätta ja kui meie tagasi pöördume, on neid hõlpus koju tagasi tuua. Vaenlased ei näita oma nägu 
järvele vähemalt kuni selle sõja lõpuni. Karusnahad on kerge fordis maha müüa. Sealt võite osta need 
vähesed tarbeasjad, mis meil vaja läheb, sest mina ei taha forti enam näha. Ja lõpuks, Hirvekütt,» 
lisas tüdruk nii sõbralikult ja loomulikult naeratades, et noormehel oli väga raske kindlaks jääda, 


«tõendina sellest, kui tugevasti ma olen ja tahan olla teie oma, kuidas ma ei taha olla muud kui ainult 
teie naine, teen ma kõige esimese tule, mille me süütame pärast tagasitulekut, oma brokaatkleidist ja 
viskan tulle kõik asjad, mida te ei pea oma naisele sobivaks!» 

«Ah, kui kütkestav ja kaunis te olete, Judith! Jah, te olete kütkestav ja keegi ei või seda eitada, kui 
ta ei taha valetada. Kõik need kujutlused on meeldivad, kuid tegelikkuses ei tarvitse nad olla nii 
õnnelikud nagu te usute. Sellepärast unustage see kõik ning -sõuame Maole ja Tasale järele, nagu ei 
oleks me sellest üldse midagi rääkinudki.» 

Judith tundis end sügavasti alandatuna ja — mis veel enam — ta oli äärmiselt kurb. Hirveküti 
kindluses ja rahulikkuses oli lisaks midagi, mis purustas tema lootused ja mis ütles talle kõhe, et 
tema harukordne ilu ei avaldanud sel korral oma mõju. Öeldakse, et naisterahvad andestavad harva 
neile, kes nende ettepaneku tagasi lükkavad; kuid see uhke, tujukas tüdruk ei väljendanud siis ega ka 
kunagi hiljem pisimat meelepaha varjugi selle ausa ning lihtsameelse jahimehe suhtes. Sel hetkel oli 
temal kõige tähtsam veenduda selles, et nende vahele ei olnud jäänud vastastikust mittemõistmist. 
Pärast uut piinarikast pausi viis ta asja lõpuni, esitades nii otsese küsimuse, mis ei lubanud 
Hirvekütile mingisugust põiklemist. 

«Argu lubagu jumal, et me seda kunagi hiljem kahet-seksime, et meil praegu ei jätkunud siirust,» 
ütles ta. «Loodan, et me vähemalt mõistame teineteist. Teie ei taha mind endale naiseks saada, 
Hirvekütt?» 

«Meile mõlemale on parem, kui ma ei kasuta teie nõrkust oma kasuks, Judith. Me ei või iialgi 
abielluda.» 

«Teie ei armasta mind... Võib-olla ei pea te hinge põhjas minust isegi lugu, Hirvekütt?» 

«Kui on juttu sõprusest, Judith, olen ma teie heaks valmis kõigeks, olen valmis ohvriks tooma 
isegi omaenda elu. Jah, ma olen teie pärast nõus praegusel silmapilgul riskima samuti, nagu ma 
riskisin Ua-ta-Ua pärast, ja sellest rohkem ei või ma tõotada ühelegi naisterahvale. Kuid ma ei arva, 
et ma armastaksin teid või mõnd teist naisterahvast — pange tähele: ma ütlen, mõnd teist, Judith! — 
nii et oleksin valmis isa ja ema maha jätma, kui nad veel elus oleksid ... Nad mõlemad on küll 
surnud, kuid kui nad elaksid, ei armastaks ma ühtki naisterahvast nii, et oleksin valmis oma 
vanemaid tema pärast maha jätma ning tema poole hoidma, nagu ütleb pühakiri.» 

«Sellest on küllalt!» vastas Judith mahalöödud häälega. «Ma mõistan, mis te öelda tahate — te ei 
või abielluda armastuseta ja teie ei armasta mind. Ärge vastake, kui ma õieti arvasin, ma mõistan 
teie vaikimist. See on iseenesest küllaltki piinav.» 

Hirvekütt kuulas tema sõna ja ei vastanud midagi. Rohkem kui minuti vältel naelutas tüdruk oma 
selged silmad Hirvekütile, otsekui oleks ta tahtnud lugeda, mis tema hinges toimub. Hirvekütt aga 


istus, mängides vees aeruga nagu eksinud koolipoiss. Siis laskis Judith ise aeru vette ja tõukas kanuu 
paigalt niisama tõrksa liigutusega, nagu olid seda tunded, mis teda juhtisid. Hirvekütt aitas vaikselt 
kaasa ning peagi olid nad delavaari' kanuule järele jõudnud. 

Teel neemele ei vahetanud Hirvekütt enam oma ilusa kaaslasega ühtki sõna. Kuna Judith istus 
kanuu ninas, oli ta seljaga jahimehe poole. Muidu oleks tema näoilme arvatavasti sundinud Hirvekütti 
ütlema tüdrukule mõne sõbraliku lohutussõna. Vastupidi kõigile ootustele ei olnud Judith temale siiski 
pahane, kuigi ta põskedel vaheldus tihe häbipuna mitmel korral pettumuskahvatu-sega. Kurbus, 
sügav südamepõhjani ulatuv kurbus valitses teiste tunnete üle ning seda oli nii selgesti näha, et seda 
ei olnud võimalik tähele panemata jätta. 

Kuna nad kumbki ei sõudnud kuigi usinasti, oli laev juba pärale jõudnud ning sõdurid 
maabusid enne, kui kanuu neemele jõudis. Tšingatšguk oli neist ette jõudnud ja läinud juba 
sügavasse metsa ning jõudnud selle kohani, kus jalgrajad lahku läksid: üks viis garnisoni, teine — 
delavaari küladesse. Sõdurid olid ka juba alustanud oma rännakut, olles enne lükanud laeva uuesti 
voolu hoolde ja jäädes täiesti ükskõikseks tema edaspidise saatuse vastu. Judith nägi seda kõike, 
kuid ei pööranud sellele mingit tähelepanu. Vilkuv Peegel oli tema jaoks kaotanud kogu oma võlu, 
ja kui ta asetas jala rannaliivale, ruttas ta kõhe sõdurelle järele, ainustki pilku tagasi heitmata. Ta 
möödus isegi Tasast teda märkamata. See tagasihoidlik noor inimene põrkas tagasi Judilhi 
kõrvalepööratud nägu nähes, justkui oleks tema milleski süüdi olnud. 


«Oota mind siin, Madu,» ütles Hirvekütt sõbrast möö-dudes ja järgnes hüljatud iludusele. «Ma 
vaatan, kuidas Judith üksusele järefe jõuab ja tulen siis sinu juurde tagasi.» 

Kuinad jõudsid eelolijaist saja jardi kaugusele, pöördus Judith ringi ja hakkas rääkima. 

«Olgu nii, Hirvekütt,» ütles ta kurvalt. «Ma mõistan teie lahkust, kuid selleks pole vajadust. 
Mõne minuti pärast jõuan ma sõduritele järele. Kuna teie ei saa olla mulle teekaaslaseks eluteel, 
siis ei taha ma, et te tuleksite sedagi teed kaugemale. Kuid oodake, enne kui me lahkume, tahan ma 
esitada teile veel üheainsa küsimuse. Ja ma nõuan teilt, nõnda nagu te kardate jumalat ja austate 
tõtt, vastake mulle ausalt. Ma tean, teie ei armasta kedagi teist ja näen ainult üht põhjust, miks te 
ei või, ei taha mind armastada, öelge mulle siis Hirvekütt...» 


Tüdruk peatus, nagu oleksid sõnad, mida ta'õelda tahtis, teda lämmatada ähvardanud. Võtnud siis 
kogu oma meelekindluse kokku, jätkas ta iga hingetõmbe puhul punastudes ja kähvatudes: 


«Öelge mulle, Hirvekütt: kas see, mis Harry Mardi on minu kergemeelsuse kohta rääkinud, ei 
ole teie tundeid mõjutanud?» 

Tõde oli alati olnud Hirveküti Põhjanael. See oli alati talle olnud teetähiseks ja nüüd oli tal 
peaaegu võimatu seda varjata, ehkki kaine meel nõudis talt vaikimist. Judith luges vastuse ta näolt 
ning südamega, mis oli purustatud teadmisest, et ta ise on kõiges süüdi, noogutas ta temale veel 
kord hüvastijätuks ning kadus metsa. Hirvekütt seisis mõnda aega kahevahel, teadmata mis edasi 
teha, kuid lõpuks keeras ta tagasi ning ühines delavaariga. Sel ööl asusid nad kolmekesi laagrisse 
kodujõe allika juures ja järgmisel õhtul astusid nad delavaari külasse. Tšingatšguk ja tema mõrsja 
võeti vastu võiduhöisetega; kõik austasid ja imetlesid nende kaas-last, kuid möödus kuid täis 
pingsat tegevust, enne kui ta toibus teda tabanud kurvastusest. 

Siis alanud sõda oli pikk ja verine. Delavaari pealik tõusis oma rahva seas nii kõrgele, kuni 
tema nime ei mainitud iial ilma kiidukõnedeta, ja samal ajal lisandus veel üks Unkas, oma hõimu 
esindaja, pika sõjameeste reaga, kes kandsid seda kuulsat hüüdnime. Mis puutub Hirvekütisse, siis 
sai ta Haukasilma hüüdnime all ligidal ja kaugel nii kuulsaks, et tema püssipaugud muutusid 
huroonide kõrvus niisama kõhutavaks nagu Manituu . äike. Tema teeneid vajasid peagi kuninglikud 
ohvitserid ja ta köitis end sõjakäikudel eriti ühega, kellega tal olid hilisemaski elus tihedad ja tähtsad 
sidemed. 


Möödus viisteist aastat, enne kui Hirvekütil oli võimalik uuesti Vilkuvat Peeglit külastada. Riigis 
valitses rahu ja Ameerika oli juba teise ja hoopis tõsisema sõja «elõhtul, kui tema kogs oma ustava 
sõbra Tšingatšgukiga kiirustas Mohawki fortide poole, et oma liitlastega ühineda. Neid saatis 
poisike, sest Ua-ta-Ua puhkas juba igavest und delavaari mändide all, ning kolm ellujäänut olid 
nüüd lahutamatud. 

Nad jõudsid järve kaldale just sel hetkel, kui päike loojus. 

Siin oli kõik jäänud muutumatuks: jõgi voolas endiselt puudevõlvide all; väike kalju oli vee 
aeglase tegevuse tõttu pisut madalamaks kulunud;, mäed seisid oma 

looduslikus rüüs, tumedad, rikkad ja salapärased, kerki-sid endiselt kõrgusse, ja järvepind sädeles 
oma üksinduses otsekui metsade kaunis kalliskivi. 

Järgmisel hommikul leidis poiss kanuu, mis oli kaldale jäänud ja juba pooleldi lagunenud. 
Pärast väikest vaevanägemist läks korda seda kasutuskõlblikuks muuta ning varsti astusid nad kõik 
kanuusse, soovides järve vaadaja. Nad külastasid kõiki paiku ning Tšingatš-guk näitas pojale, kus 
huroonid olid esialgu laagris asunud ja neeme, kust tal oli õnnestunud.õrna mõrsjat ära röövida. Siin 


läksid nad kaldale, kuid kõik laagripaiga jäljed olid ammugi kadunud. Seejärel suundusid nad 
lahingupaigale ning leidsid mõningaid märke, mis ikka esinevad niisuguses kohas. Metsloomad olid 
hulk haudu lahti kraapinud, inimluud pleekisid suvivihmade käes. Unkas vaatas seda kõike harda 
aukartuse ja kaastundega, kuigi indiaani legendid olid juba äratanud tema noores mõistuses sõduri 
auahnuse ning karmuse. 

Siit suundus kanuu leetseljaku poole, kus olid veel näha kindluse jäänused, mis kujutasid endast 
maalilist varet. Talvetormid olid juba ammu kiskunud majalt katuse ning seinapalgid olid 
mädanenud. Kõik lukud olid terved, kuid loodusjõud olid mitmel korral majas märatsenud, otsekui 
pilkeks, et neid võita püüti. Pistand-tara oli mädanenud, samuti nagu väiadki, ja oli ilmne, et veel 
mõni talv, veel mõni torm ja lumetuisk ning loodusjõud pühivad kõik järve ning hävitavad lõplikult 
ehitise, mis kerkis siin kunagi üllas üksinduses. Haudu ei läinud neil korda enam üles leida. Võib- 
olla oli vesi pühkinud nende jäljed või olid, Hirvekütt ja Tšingatšguk pikkade aastate jooksul 
unustanud nende asukoha. 

Laeva leidsid nad idakaldale randunult, kuhn olid ta arvatavasti ajanud loodetuuled, mis siin 
valitsesid. Laev lamas pika madala neeme liivasel tipul, mis asus jõesuudmest umbes kähe miili 
kaugusel ja oli vee tegevuse tagajärjel kiiresti kadumas. Praam oli vett täis, kajut ilma katuseta nulg 
palgid :mädanenud. Mõned lihtsad majariistad olid veel alles ning Hirveküti süda hakkas kiiremini 
lööma, kui ta märkas Judithi üht paela palgi 

küljes lehvimas. See manas meelde kogu tema ilu ja, võime lisada, kõik tema puudused. Kuigi 
tütarlaps ei olnud kunagi tema südant puudutanud, tundis Hauka-silm — sest nüüd võime teda 
niiviisi kutsuda — endiselt siirast huvi tema saatuse vastu. Ta tõmbas paela ära ja sidus selle 
tütarlapselt saadud «hirvetapja» lae külge. 


Paar miili kaugemal leidsid nad teise kanuu ja neemelt, kus nad viimast korda olid maabunud, 
leidsid nad need kanuud, mis olid kaldale jäänud. Kanuu, millel nad praegu sõudsid, ja teine, mis nad 
olid leidnud idakaldalt, olid kukkunud läbi kindluse mädanenud põranda, ujunud läbi 
ümberkukkunud püsttara ning kaldale paiskunud. 


Selle kõige järgi otsustades oli tõenäoline, et keegi ei olnud järvel käinud sellest ajast peale, millal 
juhtusid meie jutustuse viimased sündmused. Juhus ja pärimused olid ta muutnud uuesti puutumatuks 
paigaks. Sagedaste sõdade ja koloonia väikesearvulise rahvastiku tõttu olid asundused alles üsna 
kitsastesse piiridesse surutud. Tšingatšguk ja tema sõber lahkusid siit nukrate tunnetega. Siin olid nad 
kunagi koos astunud oma esimesele sõjarajale, siin olid nad kunagi läbi elanud esimesed õrnuse- ja 
võidutunded. Nad asusid vaikides tagasiteele Mohawki poole, vastu uutele vägitegudele, niisama tähele- 
panuväärsetele ja erutavatele nagu need, millega olid alanud nende juhtumused sellel imeilusal järvel. 
Alles paljude aastate pärast tulid nad uuesti siia, kus delavaar leidiski oma haua. 


Aeg ja olukorrad on mähkinud läbitungimatusse saladusse kõik muu, mis on Hutteritega seotud. 
Nad elasid, olid eksiteel, surid ja on unustatud. Keegi ei ole tundnud küllaldast huvi teotatute ja 
teotajate vastu, et kergi-tada eesriiet, mis neid varjas. Aga aeg kustutab isegi mälestuse nende 
nimedest. Kuritegude ajalugu on alati vastik ja õnneks armastavad ainult vähesed seda uurida. 

Kui Haukasilm jõudis Mohawki garnisoni, päris ta huviga kõigilt selle ilusa olendi kohta teateid. 
Keegi ei tundnud teda, keegi isegi ei mäletanud teda enam. War- 

leyde, Craigide ning Grahamite asemele olid tulnud uued ja jälle uued ohvitserid. 

Ainult üks garnisoni vana seersant, kes oli hiljuti Inglismaalt tulnud, teadis meie kangelasele 
jutustada, et sir Robert Warley elab oma perekonnamõisas ja et seal elavat keegi ebatavaliselt ilus 
leedi, kel olevat temale suur mõju, kuigi ta ei kandvat sama nime. Kuid kas see oli Judith, kes oli 
korranud oma nooruseeksitust, või selle sõjamehe rrioni teine ohver, seda ei saanudki Haukasilrh 
teada — seda polnudki meeldiv ega kasuljk pärida. 

